
PRATARMĖ 


EDGE KLAUSIMAS 


991 m. pasiūliau „trečiosios kultūros“ idėją. Ji turėtų apimti tuos moksli- 

ninkus ir kitus empirinio pasaulio mąstytojus, kurie savo darbais ir aiški- 

namaisiais tekstais užimtų tradicinių intelektualų vietą: atskleistų gilesnes 
mūsų gyvenimo prasmes, iš naujo apibrėžtų, kas tokie mes esame. 1997 m. iš- 
siplėtus internetui, tapo įmanoma tai trečiajai kultūrai susirasti buveinę jame, 
Edge tinklalapyje (www.edge.or2). 

Edge aukština trečiosios kultūros idėjas, parodo, kaip veikia ši nauja inte- 
lektualų bendruomenė. Tie intelektualai pateikia savo darbus ir savo idėjas bei 
komentuoja kitų trečiosios kultūros mąstytojų idėjas. Tai jie daro suprasdami, 
kad susilauks iššūkių. Viso to rezultatas yra aštri diskusija svarbiausiais skait- 
meninio amžiaus klausimais kupinoje įtampos aplinkoje, kurioje „išradingas 
mąstymas“ nustelbia nejausmingą išmintį. 

Edge idėjos yra spekuliatyvios, jos apibūdina priešakines evoliucinės bio- 
logijos, genetikos, kompiuterių mokslo, neurofiziologijos, psichologijos ir 
fizikos linijas. Štai kai kurie iš pateikiamų fundamentinių klausimų: iš kur 
atsirado visata? Iš kur atsirado gyvybė? Iš kur atsirado protas? Iš tos trečiosios 
kultūros atsiranda nauja gamtos filosofija, nauji fizinių sistemų supratimo bū- 
dai, nauji mąstymo būdai, verčiantys suabejoti daugeliu mūsų pagrindinių 
prielaidų apie tai, kas mes esame ir ką reiškia būti žmogumi. 

Svarbiausia kasmetinė Edge tinklalapio iniciatyva yra vadinamasis Pasau- 
linio klausimo centras (Wor/d Ouestion Center). Ją, kaip konceptualiojo meno 
projektą, 1971 m. pradėjo mano draugas ir bendradarbis velionis dailininkas 
Džeimsas Li Bajarsas (James Lee Byars). Jo planas buvo toks: surinkti šimtą iš- 
kiliausių protų iš viso pasaulio, užrakinti viename kambaryje, kad jie užduotų 

vieni kitiems tuos klausimus, kuriuos užduoda patys sau. To rezultatas turėjo 
būti jų minčių apibendrinimas. 

Tačiau kiekvieną idėją nuo jos įgyvendinimo skiria daug kliūčių. Dž. Li 
Bajarsas surado šimtą iškiliausių protų, paskambino kiekvienam iš jų ir pasi- 
teiravo, kokius klausimus jie uždavinėja patys sau. Rezultatas buvo toks, kad 
septyniasdešimt iš jų padėjo ragelį. 

Tačiau 1997 m. internetas ir elektroninis paštas jau leido visai rimtai pra- 
dėti įgyvendinti didįjį Dž. Li Bajarso projektą. Taip atsirado šie kasmetiniai 
Edge klausimai, kurie man ar mano korespondentams gali kilti tiesiog vidury 
nakties. Zdge kasmet skelbia atsakymų į juos rinkinį. 

Naujos priemonės reiškia ir naujus suvokimus. Remdamiesi mokslu, ku- 
riame technologijas, o naudodamiesi savo naujomis priemonėmis, perkuriame 
ir save. Tačiau iki šių dienų jokia demokratinė visuomenė, joks įstatymų lei- 
dimo organas jokiu įsaku ar balsavimo būdu nėra nustatęs, kaip šis procesas 
turėtų vykti. 

Tačiau juk niekas nebalsavo, kad reikėtų pradėti spausdinti knygas, nau- 
dotis elektra, radiju, telefonu, automobiliais, lėktuvais, televizija. Nebalsavo ir 
už peniciliną, antibiotikus, kontraceptines tabletes. Niekas niekada nebalsavo 
ir už keliones į kosmosą, paralelinę kompiuteriją, branduolinę energiją, asme- 
ninį kompiuterį, internetą, elektroninį paštą, mobiliuosius telefonus, pasauli- 
nį žiniatinklį, Google, klonavimą, žmogaus genomo nustatymą. Einame naujo 
gyvybės apibrėžimo ir net pačios gyvybės kūrimo link. Nors mokslo naujienos 
nebūtinai turi būti vienintelės naujienos, tačiau naujienomis jos vis tiek išliks. 
O ką galima pasakyti apie mūsų politikus ir mūsų vyriausybes? Tik tiek, kad 
jos visą laiką atsilieka bent keleriais metais ir geriausia, ką gali padaryti — tai 
intensyviau dirbti, stengdamosi likviduoti atsilikimą. 

Nobelio premijos laureatas Džeimsas Votsonas (James Watson), vienas iš 
DNR dvigubos spiralės atradėjų, bei genomikos pionierius Kreigas Venteris 
(J. Craig Venter) iš Cold Spring Harbor laboratorijos neseniai gavo Dvigubos 
spiralės apdovanojimą kaip žmogaus genomo nustatymo darbų pradininkai. 
Jie yra pirmieji du žmonės, visiškai iššifravę savo genetinę informaciją. Priim- 
damas šį apdovanojimą, Dž. Votsonas savo kalboje pažymėjo: nenorėtų, kad 
vyriausybės kištųsi į žmonių sprendimus, kaip jie naudosis informacija apie 
asmeninius genomus. 

K. Venteris jau yra prie pirmosios dirbtinės gyvybės formos sukūrimo 
Žemėje slenksčio. Jis jau paskelbė transplantavęs informaciją iš vieno genomo 
į kitą, kitaip sakant, šuo gali tapti kate. Asmeniniame pokalbyje jis užsiminė 
apie svarbią mokslo pažangą savo laboratorijoje, kurios rezultatai, kai (ir jei) 
juos pavyks pasiekti, pakeis viską. 

O štai 2009 m. Edge klausimas: 


KAS PAKEIS VISKĄ? 


„Kokių žaidimą keičiančių mokslo idėjų ir pasiekimų 
tikitės sulaukti iki savo gyvenimo pabaigos?“ 


Džonas Brokmanas, 
Edge leidėjas ir redaktorius 

ĮVADAS 


DANIEL C. DENNETT 


DANIELIS DENETAS yra filosofas, universiteto profesorius, vienas iš Taftso universiteto 
Kognityvinių studijų centro direktorių ir knygos „Kerų atmetimas: religija kaip gamtos reiški- 
nys“ (Breaking the Spell: Religion as a Natural Phbenomenon) autorius. 


as pakeis viską? Ir pats Edge klausimas, ir daug šioje knygoje pateiktų 

atsakymų į jį rodo vieną dalyką — viską pakeis gerai apgalvoti, moksliniai 
investuojame į metodus, kad būtų galima į juos investuoti vis daugiau ir dau- 
giau, tai šitaip kuriame nelinijiškumą, kuris, kaip tos keistos Daglo Hofštate- 
rio (Douglas Hofstadter) kilpos, didina neapibrėžtumą ir leidžia reiškiniams, 
kurie anksčiau buvo tvarkingi ir santykinai prognozuojami, išvengti mūsų val- 
dymo. Ieškome būdų, kaip įveikti sistemą, ir tai skatina ginklavimosi varžybas, 
siekiant valdyti sistemos įveikimą ar užkirsti tam kelią, bet tai veda prie naujo 
mokėjimo nugalėti lygio, ir taip toliau. 

Šis sniego rutulys jau pradėjo riedėti žemyn, ir jį sustabdyti greičiausiai 
nebus įmanoma. Kuo tai baigsis — utopija ar antiutopija? Kurios iš naujovių 
pajėgs apriboti save, o kurios likviduos institucijas, ilgai laikytas pastoviomis? 
Manau, yra vertinga nedidelė kultūros reiškinių, kai jie atsiduria tose kultūros 
evoliucijos ginklavimosi varžybose, inercija. Išnykimas kartais gali būti labai 
greitas. Interneto padedamos, todėl beveik be trikdžių veikiančios rinkos jau 
sparčiai vykdo revoliucinius komercijos pertvarkymus. 

Ar universitetai ir laikraščiai netaps atgyvenomis? Ar ligoninių ir bažny- 
čių nelaukia bakalėjos krautuvėlių ir nuomojamų arklių arklidžių likimas? Ar 


-17- 


TAI PAKEIS VISKĄ 


natų skaitymas netrukus netaps tokiu pat slaptu talentu, kaip ir hieroglifų 
skaitymas? O gal ir pats skaitymas bei rašymas greitai virs atgyvena? Kam tada 
naudosime savo protinius gebėjimus? Yra manančių, kad iš esmės pakis ir 
mūsų intelekto sąvokos turinys. Tai įvyks dėl „neurokosmetikos“ (M. Kins- 
burnas (Marcel Kinsbourne)), kvantinės kompiuterijos (V. H. Hofmanas (W 
H. Hoffman)) ar „istorijų pasakojimo pačiu laiku“ (R. Šankas (Roger Shbank)). 
N. Hamfris (Nick Humphrey) primena: kai grįžtame prie pagrindinių mūsų 
gyvenimo dalykų — dauginimosi, valgymo ar tiesiog buvimo gyvais — tai nuo 
senovės Romos laikų mažai kas tepasikeitė, bet aš manau, kad galų gale tai 
nėra tvirtai nustatyta. 

Mūsų biologinė rūšis, Kūrimo Erdvėje didindama greitį, juda pirmyn. 
Seksas kaip pramoga, valgymas kaip pramoga, pojūčių dirginimas (haliuci- 
nogenais, svaigiaisiais gėrimais) kaip pramoga populiarūs nuo senovės Romos 
laikų, tačiau dabar jau esame prie savęs keitimo kaip pramogos slenksčio, ir šis 
procesas toli pralenks visus senovės romėnų pramogavimo būdus. Kai, norint 
išlikti gyviems, mums nebereikės valgyti, norint turėti palikuonių, nebereikės 
gimdyti, kai, norint patirti daug nuotykių, nebereikės judėti iš vienos vietos 
į kitą, kai tas veiklas skatinančių instinktų likučius genetiniais pertvarkymais 
bus įmanoma tiesiog nuslopinti, tai žmonių prigimties konstantų gali apskri- 
tai nebelikti. Galbūt tik išskyrus mūsų nepaliaujamą smalsumą. 

EVOLIUCIJA KEIČIA VISKĄ 


SCOTT SAMPSON 


SKOTAS SAMPSONAS yra Jutos universiteto geologijos ir geofizikos docentas, doku- 
mentinio serialo „Dinozaurų planeta“ (Dinosaur Planet) vedėjas. 


voliucija yra ta mokslinė idėja, kuri per kelis ateinančius dešimtmečius 

pakeis viską. 

Suprantu, kad toks teiginys gali atrodyti mažai tikėtinas. Jei evoliucija 
paprastai laikomi tiesiog pokyčiai laikui bėgant, tada tas teiginys atrodys be- 
veik beprasmis. O jei evoliuciją suvoksime siauriau, kaip ją suvokė Čarlzas 
Darvinas (Charles Darwin) (kad tai palikuonys su pokyčiais), tada bet kokios 
pretenzijos į svarbiausią evoliucijos vaidmenį atrodys abejotinos, ypač turint 
galvoje, kad 2009 m. pažymimos knygos „Rūšių kilmė“ (On e Origin of 
Species) 150-osios metinės. Be abejo tai, ką D. Denetas pavadino Č. Darvino 
„pavojinga idėja“, kad ir kaip žiūrėtume, paliko savo pėdsaką. Nepaisant to, aš 
akcentuoju galimus evoliucijos padarinius dviejose didelėse srityse - žmonių 
sąmonės ir mokslo bei technikos. 

Šiandien paprastai visų priimtas evoliucijos suvokimas yra be galo siau- 
ras. Jis daugiausia apsiriboja tik biologijos sritimi ir nuo seno įsigalėjusiu 
mutavimo bei natūralios atrankos pabrėžimu. Pastaraisiais dešimtmečiais 
šis ribotas požiūris dar labiau įsigalėjo dėl molekulinės biologijos vyravimo 
ir jos „pažadų“, kad žmonės sukurs ląsteles ir gyvybės formas. Labai ryškiai 
buvo įvardijamas įvairovės kūrimas — procesas, vadinamas „kompleksifikacija“ 
(complexification), atskleidžiantis tą redukcionistinę pasaulėžiūrą, kuri keturis 
šimtmečius buvo mokslo variklis. 

Tačiau mokslas jau pradėjo tirti ir kitą svarbų evoliucijos dėmenį — unifi- 
kaciją, kuri ne apsiriboja biologija, o apima visos fizinės medžiagos evoliuciją. 
Paaiškėjo, kad gausūs ir ryškūs sudėtingumo padidėjimo atvejai buvo dau- 
giausia integracijos proceso pasekmė, kai mažesnės visumos tapdavo didesnių 
visumų dalimis. Vėl ir vėl matome, kaip iš paprastesnių formų palaipsniui 
išsivysto sudėtingi individai. Pavyzdžiui, atomai integruojasi į molekules, mo- 
lekulės į ląsteles, ląstelės į organizmus. Kiekvienoje aukštesnėje stadijoje senes- 
nės formos įtraukiamos į naujesnes formas, ir galutinis to rezultatas yra įdėtinė 
daugiapakopė hierarchija. 

Iš pirmo žvilgsnio atrodo, kad tas unifikavimo procesas prieštarauja 
antrajam termodinamikos dėsniui, nes jis didina tvarką ir mažina entropi- 
ją. Tačiau per pastaruosius 14 mlrd. metų daug kartų susidarydavo energi- 
jos sankaupos nelyginant tvarkos salelės chaoso jūroje, įgydamos žvaigždžių, 
galaktikų, bakterijų, pilkųjų banginių ir (mažų mažiausiai vienoje planetoje) 
biosferos pavidalą. Nors jų atsiradimo procesas pasilieka savotiška mįsle, jau 
neabejodami galime tvirtinti, kad evoliucijos epas vyksta veikiant viena kitą 
kompensuojančioms kompleksifikacijos ir unifikacijos tendencijoms. Ši kelio- 
nė buvo ne neišvengiamas, determinuotas žygis, o donkichotiška, kūrybiška 
raida, kurios ateities nuspėti neįmanoma. 

Kaip išsamesnis evoliucijos suvokimas paveiks mokslą ir technologiją? Ką 
tik atsiradusi, bet sparčiai auganti pramonės šaka, vadinama biomimikrija, jau 
naudojasi gamtos sukaupta išmintimi, imituodama tvarius ir labai efektyvius 
modelius bei procesus, kuriuos per 4 mlrd. metų sukūrė evoliucija. 

Nedrėkstantys lotosai sufleruoja idėjų, kaip gaminti netoksiškus audi- 
nius. Termitynai duoda minčių, kaip statyti pasyviai vėsinamus pastatus. Vorų 
šilkas gali sufleruoti idėjų, kaip gaminti naują, stiprią, lanksčią, bet kartu stan- 
džią medžiagą, kuri galėtų būti naudojama daugybėje sričių. Na ir pagaliau 
augalų fotosintezė gali atskleisti paslaptis, kaip apsirūpinti neribotais energijos 
kiekiais su kuo mažiau atliekų. 

Dabartinė biomimikrijos mada yra tik pradžia. Kuo toliau, tuo labiau 
stiprėja mano įsitikinimas, kad toliau vykstantys tokių reiškinių, kaip sudė- 
tingos adaptacinės sistemos, tyrimas lems evoliucijos ir energetikos sintezę. Ją 
galima pavadinti jungtine evoliucijos teorija (Unifred Theory of Evolution), kuri 
sukels naujų tyrimų ir planų protrūkį. Mokslas atsisakys savo vienpusiško, 

nukreipto žemyn redukcionistinio požiūrio, pakels akis į viršų ir ims tirti „tai, 
kas jungia“. Sudėtingų adaptyvių sistemų perpratimas leis sukurti pertvarkan- 
čias technologijas, kurias dar tik pradedame įsivaizduoti. Tik pagalvokite apie 
potencinės naujų gebančių prisitaikyti (vystytis ir persitvarkyti) kartų „išma- 
niųjų“ technologijų galimybes reaguoti į kintančias sąlygas. 

O kaip dėl žmogaus sąmonės? Redukcionizmas leido pasiekti stulbinan- 
čią mokslo ir technologijų pažangą, tačiau vyraujanti jo metafora, gyvenimo 
palyginimas su mašina, paliko gilią prarają tarp žmonių ir nežmonių pasaulių. 
Kai „gamtos“ (nežmonių pasaulio) vaidmuo buvo redukuotas tik iki išteklių 
šaltinio, tai nepaliaujamai besiplečianti žmonijos veikla pradėjo viršyti biosferos 
pajėgumą ją absorbuoti. Mes atvedėme save ir visą biosferą prie pražūtingos 
ekologinės krizės slenksčio, nesuvokdami, kaip prasmingai eiti tausojimo link. 

Šiuo metu Vakarų kultūra stokoja visų priimtos kosmologijos — istori- 
jos, suteikiančios gyvenimui prasmę. Vienas iš didžiausių indėlių į mokslą yra 
evoliucijos epas. Bendromis astronomų, biologų ir antropologų (bei daugelio 
kitų) pastangomis turime realistinį mūsų 14 mlrd. metų istorijos raidos laiko 
supratimą. C. Darvino gyvybės medžio šaknys siekia Didžiojo sprogimo lai- 
kus, o jo naujausi žaliuojantys ūgliai stiebiasi į nenuspėjamą ateitį. Ši saga toli 
gražu neveda prie požiūrio, kad visata yra beprasmė ir duoda mums pagrindo 
laikyti save visai įsijungusiais į gamtos audinį. Šiuo metu ši istorija demons- 
truojama tik minimaliu mastu, ji tikrai dar nėra (nors ir turėtų būti) įtraukta 
į svarbiausias švietimo programas. 

Kodėl esu tikras, kad tie pertvarkymai artimiausioje ateityje vyks? Dau- 
giausia dėl to, kad būtinybė yra išradingumo motina. Esame pirmoji žmonių 
karta, kuriai tenka susidurti su perspektyva, kad žmonija gali turėti labai su- 
trumpintą ateitį. Be naujų technologijų, reikia ir jas papildančio naujo su- 
vokimo, naujos pasaulėžiūros ir naujų metaforų, kurios įtvirtintų darnesnius 
žmonių ir nežmonių pasaulių santykius. Žinoma, „visko keitimo“ koncepcija 
nereiškia tiesmukiškų vertinimų, ir evoliucijos indėlį galiu įsivaizduoti ir kaip 
teigiamą, ir kaip neigiamą — priklauso nuo to, ar žmonių sąmoningumas ne- 
atsiliks nuo radikalios naujų (ir potencialiai vis labiau eksploatuojančių) tech- 
nologijų plėtros. Apibendrinant galima sakyti, kad ateityje mūsų tyrimų ir 
plėtros veikla turės būti nukreipta į žmonių sąmoningumą nė kiek ne mažiau, 
kaip ir į mokslą bei technologijas. 

DNR: GYVYBĖS 
PROGRAMINĖS ĮRANGOS 
KURIMAS 


J. CRAIG VENTER 


KREIGAS VENTERIS yra genetikas, Kreigo Venterio instituto įkūrėjas ir prezidentas 
bei knygos „Gyvybės iššifravimas: mano genomas, mano gyvybė“ (A Life Decoded: My Genome, 
My Life) autorius. 


oksle, kaip ir daugumoje kitų sričių, iš pažiūros paprastos idėjos gali 
MV viską pakeisti, ir tai vyko ne kartą. Vos prieš 150 metų išėjo C. Darvi- 

no knyga „Rūšių kilmė“. Ji iš karto paveikė mokslą ir visuomenę joje 
pateiktu evoliucijos kaip natūraliosios atrankos aprašymu. Tačiau teko laukti 
iki XX a. penktojo dešimtmečio, kol buvo nustatyta, kad informacijos apie 
paveldimumą nešiklis yra DNR. 1953 m. anglas ir amerikietis, Fransis Krikas 
(Francis Crick) ir Dž. Votsonas, nustatė, kad DNR molekulė turi spiralinių 
kopėčių arba dvigubos spiralės pavidalą, kurios skersinius sudaro purino-pi- 
rimidino bazės. Tačiau tada dar niekas nežinojo, koks gi iš tikrųjų yra tas gy- 
vybės kodas. 

Septintajame dešimtmetyje buvo atskleistos kai kurios pirmosios mūsų 
genetinio kodo paslaptys, kai buvo nustatyta, jog chemines bazes reikia skai- 
tyti grupėmis po tris. Tie „nukleotidų tripletai“ yra proteinus sudarančių ami- 
norūgščių kodai. 

Aštuntojo dešimtmečio pabaigoje nauju būdu, kurį sukūrė Fredas Sange- 
ris (Fred Sanger) iš Kembridžo universiteto, buvo nustatytas vieno bakteriofa- 
go, mažo viruso, žudančio E. co/į bakterijas, visas genetinis kodas (susidedan- 
tis iš 5000 nukleotidų). Tam būdui, pavadintam Sangerio sekos nustatymo 
būdu, buvo lemta vyrauti genetikoje ateinančius 25 metus. 

1995 m. mano komanda Genomo tyrimų institute (dabar tai Kreigo 
Venterio institutas) nustatė visą bakterijos genetinę informaciją turinčios 
chromosomos genetinį kodą. Mūsų iššifruotą bakterijos genomą sudarė dau- 
giau kaip 1,8 mln. nukleotidų, jame buvo užkoduoti visi baltymai, susiję su 
tos bakterijos gyvybe. Mūsų naujais metodais buvo gauta labai daug naujų 
duomenų apie daugelį dabar gyvenančių biologinių rūšių, įskaitant ir žmones, 
kurių genomai buvo iššifruoti. 

Kaip kad C. Darvinas tada stebėjo evoliuciją, remdamasis tais pokyčiais, 
kuriuos jis aptiko įvairiose kikilių, sausumos ir jūrinių iguanų bei vėžlių rū- 
šyse, taip dabar genomų tyrinėtojai nagrinėja genetinio kodo pokyčius, su- 
sijusius su žmonių bruožais ir ligomis, bei atskirų žmonių skirtumus. Tam 
jie nustato daugelio žmonių genetinius kodus ir lygina juos vienus su kitais. 
Šis būdas sparčiai kinta, ir greitai taps įprastu dalyku kiekvienam žinoti savo 
genetinį kodą. Tai pakeis medicinos praktiką: užuot gydžiusi ligas po to, kai 
žmogus suserga, ji stengsis užbėgti ligai už akių. Aiškus genetinio kodo muta- 
cijų ir pokyčių suvokimas padės mums suprasti savo pačių evoliuciją. 

Mokslas ir vėl sukrečiamai keičiasi, kai imame naudoti visas savo naujas 
priemones gyvybei perprasti, o gal net ir jai perkurti. Genetinis kodas yra 
daugiau kaip 3,5 mlrd. metų trukusios evoliucijos rezultatas, būdingas visoms 
mūsų planetos gyvybės formoms. Mes tą genetinį kodą skaitome jau kelis 
dešimtmečius ir pradedame suvokti, kaip jis programuoja gyvybę. 

Daugelyje eksperimentų, siekdami geriau suprasti tą kodą, mes su ko- 
legomis sukūrėme naujus būdus chemiškai susintetinti DNR laboratorijoje. 
Pirmiausia susintetinome genetinį kodą to paties viruso, kurį E Sangeris nu- 
statė 1977 m. Šią didelę susintetintą molekulę įvedus į bakteriją, jos ląstelės 
ne tik sugebėjo perskaityti tą susintetintą genetinį kodą, bet ir pagaminti jame 
užkoduotus baltymus. Tie baltymai susirinko patys ir suformavo viruso dalelę, 
gebančią užkrėsti kitas bakterijas. Per pastaruosius keletą metų mums pavyko 
cheminiu būdu pagaminti visą bakterijos chromosomą, kuri, turėdama dau- 

giau kaip 582 000 nukleotidų, yra kol kas didžiausia cheminiu būdu paga- 
minta molekulė. 

Mes jau aiškiai įrodėme, kad DNR yra informacijos apie gyvybę kodavi- 
mo priemonė. Pavyko vieną rūšį paversti kita tiesiog pakeičiant ląstelės DNR. 
Įvedus į ląstelę naują chromosomą ir pašalinus iš jos senąją, dingo visi ankstes- 
nės rūšies rodikliai, juos pakeitė naujos užkoduotos chromosomos. Artimiau- 
sioje ateityje tą eksperimentą galėsime pakartoti su sintetine chromosoma. 

Paėmę skaitmenizuotą genetinę informaciją ir keturis buteliukus su che- 
mikalais, galime pradėti rašyti naują gyvybės programą, skatinančią organiz- 
mus daryti tai, ko mums labiausiai reikia, pavyzdžiui, gaminti atsinaujinantį 
biokurą ar regeneruoti anglies dioksidą. Iš 3,5 mlrd. metų trukusios evoliu- 
cijos istorijos matome, kad jau sugebame tai, kam gamtai reikėjo milijardų 
metų, padaryti per kelis dešimtmečius ir pakeisti ne tik savo požiūrį į gyvybę, 
bet ir pačią gyvybę. 

TO, KAS ESAME, 
PASIKEITIMAS 


PZ MYERS 


POLIS ZACHARIS (PZ) MAJERSAS yra Minesotos universiteto biologijos docentas ir 
mokslo tinklaraščio Pharyngula autorius. 


lausimui „Kas pakeis viską?“ parinktas ne tas gramatinis laikas. Jį reikėtų 
formuluoti taip: „Kas viską keičia jau dabar?“ 
es kaip tik įpusėjome permąstyti, ką reiškia būti žmogumi. Stengiamės 
iš naujo apibrėžti, kas yra žmonija, ir tai iš esmės paveiks mūsų ateitį. To api- 
pakeitė žaidimą, atskleisdamas tiesą apie žmonijos istoriją: esame ne dievų 
palikuonys, o kirminų vaikai, ne Dievo planų, o žiaurių atsitiktinumų ir daug 
amžių trukusio brutalaus atsijojimo padariniai. Tam reikėjo keisti požiūrį į 
save, ir tas kitimas tebevyksta mūsų kultūroje. Kreacionizmas yra vienas iš 
pavyzdžių, kaip reaguojama į Homo sapiens nuvainikavimą. Tačiau evoliucijos 
perspektyvos priėmimas leidžia suvokti kitų biologinių rūšių vertę ir įvertinti 
savo vietą sistemoje kaip visumoje; tai teigiamas poslinkis, žingsnis pirmyn. 
Vyksta ne mažiau kaip dar du perversmai. Pirmas iš jų vyksta vystymo- 
si biologijoje. Mokomės perprogramuoti žmonių kūnų audinius; tai atvers 
naujas galimybes jų taisymui ir atnaujinimui. Įgyjame priemonių, kurios leis 
žmonių formas padaryti plastiškesnes. Tada galėsime neapsiriboti vien tik pa- 
žeistų kūnų atkūrimu, bet ir ateityje formuoti save iš naujo, papildant savo 

biologiją naujais bruožais bei savybėmis. Turėtų ateiti ir tokia diena, kai visai 
išsivaduosime iš griežtai nustatytos dvikojo primato formos. Net dabar, kai 
mūsų gabumai tokie riboti, jau turime pergalvoti, ką gi reiškia būti žmogumi. 
Ar blastocista telpa į žmogaus apibrėžimą? Ką galima pasakyti apie penkių 
savaičių embrioną ar trijų mėnesių gemalą? 

Antras didelis perversmas ateina iš neuromokslo. Akivaizdu, kad protas 
yra smegenų produktas, ir senosios sielų ir dvasių sąvokos darosi vis juokin- 
gesnės. Tačiau jos yra beveik visuotinės ir susipynusios su žmonių mintimis 
apie pomirtinį gyvenimą ir galutinį atpildą ar nubaudimą, bei su savojo aš 
suvokimu. Jei daugelis priešinasi mūsų istorijos išskirtinumo idėjai, jei jiems 
nepriimtina mintis, kad žmogaus identitetas atsiranda palaipsniui jam vys- 
tantis, tai jiems mintis, kad sielos nėra, o protas yra šalutinis nervų veiklos 
produktas, kels siaubą. 

Taigi mūsų laukia toks iššūkis: reikia susikurti naują požiūrį į save ir 
mūsų vietą visatoje, kurioje nebūtų melagysčių ir banalių mitų. Tai bus pats 
didžiausias mūsų pokytis — to, kas mes esame, pasikeitimas. 

SHERRY TURKLE 


ŠERĖ TERKL yra psichologė, Masačusetso technologijos instituto profesorė ir knygos 
„Mintis žadinantys objektai: daiktai, kuriais galvojame“ (Evocative Objecis: Things We Think 
With) autorė. 


pžvelgsiu tų robotų, su kuriais žmonės norėtų praleisti savo laiką, 

raidą. Ne trumpai pabendrauti, kai robotai atlieka tik pramogos vai- 

dmenį, o pakankamai ilgai ir pakankamai interaktyviai, kad juos būtų 
galima laikyti draugais, partneriais, labiau gyvais nei negyvais. Tą aš vadinu 
robotų era. 

Techninės bendravimo priemonės masinėje rinkoje pasirodė 1997 m. Pir- 
moji iš jų buvo Tamagočis (7amagotchi) - padarėlis mažame videoekrane, kuris 
ne pats rūpinasi jumis, o nori, kad jūs rūpintumėtės juo. Jį reikia maitinti, reikia 
linksminti, o kai jis virtualiai pridirba ekrane, tai reikia ir išvalyti. Tamagočis 
parodė, kad, bendraujant skaitmeniniu būdu, puoselėjimas yra labai svarbus 
dalykas. Mes prižiūrime, puoselėjame tuos, kuriuos mylime, o ką puoselėjame, 
tą ir mylime. Dirbtinio intelekto kūrimo pradžioje daugiausia dėmesio buvo 
skiriama tokių artefaktų, kurie stebino savo žiniomis ir supratimu, kūrimui. 

Kai dirbtinis intelektas tampa bendravimo partneriu, žaidimas pasikeičia. 
„Bendraujantys“ artefaktai, pasirodę po Tamagočio, sužadindavo ryšio su jais 
jausmus, nes jie apeliuodavo į C. Darvino evoliucijos išugdytas žmonių savy- 
bes: prašydavo mūsų juos mokyti, žvelgė mums į akis, sekdavo mūsų judesius, 
įsimindavo mūsų vardus. Žmonėms visa tai yra jų jautrumo požymiai, kurie 
mums rodo, tikrai ar tariamai, jog „namie kažkas yra“. 

Bendraujančios, draugingos technologijos pirmiausia atsirado žaislų pa- 
vidalu, tačiau ateityje jos reikšis ir kaip galimos auklės, mokytojai, terapeutai, 
mokantys gyventi treneriai ar senų žmonių slaugės. Iš pradžių bus manoma, 
kad jos tiesiog yra „geriau negu nieko“. (Juk geriau turėti robotą dietų žinovą, 
negu pačiam skaityti dietas aprašančias knygas. Jei jūsų motina yra slaugos 
namuose, tai geriau bus leisti jai bendrauti su robotu, žinančiu jos įpročius 
ir interesus, negu palikti spoksoti į televizoriaus ekraną.) Tačiau laikui bėgant 
robotai taps „geriau nei bet kas“. Vadinasi, jie bus geresni už kokį nors atsi- 
tiktinį žmogų arba, kai kuriais atvejais, ir už gyvą naminį gyvūnėlį. Jų statusas 
didės, nes jie turės tokių savybių (atminties, dėmesingumo, kantrybės), kurių 
žmonės gali ir stokoti. 

Net ir šiuo metu, kai tik žmonės sužino, kad aš dirbu su robotais, ima pa- 
sakoti apie savo nusivylimą žmonėmis. Girdžiu pasakojimus apie neištikimus 
vyrus, orgazmą vaidinančias žmonas, įnikusius į narkotikus vaikus. Jiems kelia 
neviltį žmonių slapukavimas. Jie sako: „Niekada negali žinoti, ką kitas žmogus 
iš tikrųjų jaučia, nes žmonės įpratę vaizduoti, kad viskas gerai. Bendraudamas 
su robotais, jautiesi saugiau.“ Kaip ir vis išmanesnių mechanizmų kūrimas, 
taip ir didėjantis mūsų prisirišimas prie technikos rodo, kad mus kamuoja 
meilės be atsako jausmai. 

Vienos didelės psichologų konferencijos kuluaruose studentė diploman- 
tė pasivedė mane į šalį ir paprašė papildomos informacijos apie santykinių 
mechanizmų tyrimų būklę. Ji prisipažino, kad savo draugužį norėtų iškeisti 
į „sudėtingą japonišką robotą“, jei tik tas robotas sugebės demonstruoti jos 
atžvilgiu tai, ką ji pavadino užjaučiančiu, globėjišku elgesiu. Ji sakė, kad namie 
jai reikia paslaugumo, kad ji nenori būti viena. Pasak jos, jei robotas galėtų 
užtikrinti tokią aplinką, tai ji jaustųsi laiminga, galėdama susikurti iliuziją, 
kad kartu su ja iš tikrųjų kažkas yra. Ji ieškanti „nekeliančių pavojaus santy- 
kių“, kurie atitolintų vienatvę. Užjaučiantis robotas, net jei jis būtų tik taip 
suprogramuotas, jai atrodo priimtinesnis už reiklų draugužį. Paklausiau, ar ji 
nejuokauja. Atsakė, kad ne. 

Scientific American žurnalo reporteris panoro pasikalbėti su manimi apie 
robotų meilę, kurią aprašė kompiuterių specialistas Deividas Levis (David 
Levy). Knygoje „Meilė ir seksas su robotais“ (Love + Sex with Robots) jis įro- 
dinėja, kad robotai išmokys mus būti geresniais draugais ir meilužiais, nes su 

jais galėsime praktikuotis emociškai ir fiziškai. Be to, jie galės pakeisti žmones 
ten, kur žmonės apvils. Be kitko, D. Levis aprašinėja ir vedybų su robotais 
privalumus. Jis tvirtina: nors robotai „kitokie“, bet daugeliu atžvilgiu už žmo- 
nes geresni. Gyvenant su jais, galima išvengti apgaudinėjimo, neištikimybės, 
sielvarto ir širdgėlos. 

Pasakiau tam reporteriui, kad tokie D. Levio siūlymai man nekelia 
džiaugsmo. Mano nuomone, jau vien tai, kad aptarinėjame vedybų su robo- 
tais galimybę, parodo žmonių nusivylimą. Tada reporteris paklausė, ar mano 
priešinimasis vedybų su robotais idėjai nereiškia, kad mane galima priskirti 
prie tų, kurie taip ilgai priešinosi lesbiečių ir gėjų santuokoms. 

Bandžiau paaiškinti: tai, kad nepritariu žmonių vedyboms su mašinomis, 
jokiu būdu nereiškia, jog nepritariu ir bet kokioms kitoms suaugusiųjų sąjun- 
goms su kitais suaugusiaisiais. Jis apkaltino mane biologinės rūšies šovinizmu 
ir savo prieštaravimą išreiškė kitokiu pavidalu: ar ne taip homofobai kažkada 
kalbėjo ir apie gėjus ir lesbietes, nelaikė jų „tikrais žmonėmis“? Mašinos esan- 
čios pakankamai „realios“, kad santykiams galėtų teikti ypatingų malonumų, 
kuriuos reikia gerbti jau vien todėl, kad jų yra. 

Teiginiai minėtoje knygoje yra egzotiški, bet robotų erai esame rengiami 
kiekvieną dieną. Štai paimkime kad ir 7 metų Joaną, gavusią dovanų robotą 
šunytį. Tikro šuns ji turėti negali, nes yra alergiška šunims, bet roboto priva- 
lumai neapsiriboja vien tik galimybe išvengti alergijos. Joanai robotas šunytis, 
vardu Aibas, yra ne tik geriau negu nieko, bet ir geriau negu bet kas. Juk tokį 
šunytį galima pagaminti pagal užsakymą. Joana sako: „Būtų labai šaunu, kad 
Aibas visą laiką išliktų jaunas šunytis; juk yra žmonių, labiausiai mėgstančių 
jaunus šuniukus.“ 

Joanos žavėjimąsi visada jaunu Aibu nuo D. Levio ir jo roboto meilužio 
skiria labai didelis atstumas. Bet juos abu jungia viena mintis: jei pradėsime 
robotais keisti žmones, kai jų nepavyksta susirasti, tai greitai prieisime prie 
lengvai formuojamų pagal savo skonį dirbtinių kompanionų pasirinkimo. Jei 
naminis gyvūnėlis bus robotas, tai bus galima padaryti taip, kad jis visą laiką 
išliktų jaunas, jei tik mums taip patinka. O jei jis bus meilužis, tai jam visą 
laiką galėsite išlikti pasaulio bamba, jei tik jums patinka toks vaidmuo. 

"Tačiau kas gi atsitiks, jei gausime tai, ką sakome norį gauti? Kas bus, jei 
robotas šuniukas visada išliks lipšnus ir mielas, jei meilužis visą laiką kartos 

meilius žodžius? Jei pažinsite tik tai, kas miela ir malonu, tai niekada taip 
ir nesužinosite apie brendimą, augimą, kitimą, atsakomybę. Jei turėsite tik 
paslaugų ir prie jūsų prisitaikantį partnerį, tai nepažinsite nei to partnerio, 
nei savęs. 

Robotų momentas iškels klausimą, kurį turime užduoti kiekvienai tech- 
nikos priemonei: ar ji gali tarnauti žmonių tikslams? Tas klausimas verčia iš 
naujo pergalvoti, o kokie gi tie tikslai yra. Kai susisieksime su ateities robotais, 
jiems sakysime, o jie įsimins. Bet ar jie mus išklausė? Ar buvome jų „išgirsti“ 
tokiu būdu, kuris mums yra svarbus? O gal mums tai nebebus svarbu? 

DŽEIMSAS GERIS yra buvęs Time žurnalo redaktorius Europoje ir knygos „Gerio va- 
dovas žymiausiems pasaulio aforizmų autoriams pažinti“ (Gearys Guide to the Worlds Great 
Aphborisis) autorius. 


al K. Venteris jau yra prie pirmosios dirbtinės gyvybės formos sukūrimo 

slenksčio, bet viena žaidimą keičianti idėja, kurios dar tikiuosi sulaukti, 

bus tas momentas, kai robotinis įtaisas pasieks gyvos būtybės statusą. 
Tikėtis, kad to sulauksiu, mane skatina ne kokie nors stulbinantys technikos 
proveržiai, o kasmetinio robotų futbolo turnyro Robo Cup taurei iškovoti, kurį 
organizuoja Džordžijos technologijos institutas Atlantoje, vaizdajuostės. Ro- 
botų tyrinėtojai, organizuojantys šį turnyrą, yra kupini ryžto suburti tokią ro- 
botų komandą, kuri sugebėtų laimėti prieš gyvų žaidėjų komandą — pasaulio 
čempionę. Bet kol kas robotai varžosi tik tarpusavyje. 

Žmogui kojos pakėlimas ir futbolo kamuolio spyrimas yra nepaprastai 
sudėtingas įvykis, apimantis milijonus neuronų vykdomų skaičiavimų, ku- 
riuos koordinuoja keli skirtingi smegenų regionai. O robotams tai padaryti (ir 
padaryti taip gracingai, kaip daro RoboCup humanoidų lygos nariai) yra dide- 
lis techninis pasiekimas. Meilesni, nors ir mažiau ištobulinti Keturkojų lygos 
(Four Legged League) žaidėjai irgi yra tikras stebuklas, vertas mūsų dėmesio. Be 
to, tie robotai nėra suprogramuoti žaisti futbolą, jie to mokosi žaisdami, visai 
taip pat, kaip ir žmonės. 

Tie robotai yra tikras techninio išradingumo stebuklas. Jie taip pat yra 
„gyvas“ įrodymas, kaip lengvai ir netgi su nekantravimu galime antropomor- 
fizuoti robotus, ir kodėl aš manau, jog nebus didelio nerimo bei susierzinimo, 
kai tie maži metaliniai padarėliai pradės skverbtis į mūsų namus, įstaigas ir 
kasdienį gyvenimą. 

Tikiuosi sulaukti ir tos dienos, kai, panašūs į šiuos, robotai turės ir bio- 
loginių komponentų (taigi techninė įranga bus papildyta biologine įranga), o 
žmonių viduje bus technikos komponentų (tai yra mūsų biologinė įranga bus 
papildyta technine įranga). 

Pitsburgo universiteto mokslininkai išmokė dvi beždžiones paimti zefy- 
rus roboto ranka, valdoma jų mintimis. Darant sąmoningus fizinius judesius 
(maisto siekimas), nervų ląstelės smegenyse suaktyvėja gerokai prieš to judesio 
atlikimo momentą. Susidaro įspūdis, tarsi smegenys darytų apšilimą, ruoštųsi 
būsimam veiksmui, liepdamos tam tikriems neuronams suaktyvėti, lygiai taip, 
kaip vairuotojas įšildo automobilį, spausdamas akceleratorių. 

Pitsburgo universiteto mokslininkų grupė implantavo elektrodus į šią 
beždžionių smegenų sritį ir sujungė juos su kompiuteriu, valdančiu robotų 
galūnes. Kai beždžionės pagalvodavo apie zefyro paėmimą, mechaninė ranka 
paklusdavo smegenų nurodymui. Tiesą sakant, to eksperimento metu bež- 
džionės turėjo po tris rankas. 

Žmonėms šis smegenų ir mašinos sąsajos (SMS) tipas gali atverti 
naujas erdves pramogavimui bei tyrimams, jis gali padėti paralyžiuotiems 
žmonėms valdyti protezuotas kūno dalis. Migelis Nikolelis (Miguel Nico- 
lelis), Djuko universiteto neuromokslininkas ir vienas iš SMS pradininkų, 
sako: „Po 100 metų mūsų kūnas bus jau visai kitoks. Po 100 metų gulėsi- 
te Brazilijos rytinės pakrantės paplūdimyje, valdydamas Marso paviršiuje 
judantį robotinį įtaisą, ir tuos du dalykus galėsite daryti vienu metu, tarsi 
būdamas ir vienoje, ir kitoje vietoje. Smegenys dėl grįžtamojo ryšio su už 
milijardų mylių esančiu robotu suvoks ten esančią situaciją taip, tarsi ten 
būtumėte pats.“ 

Robotuose SMS gali tapti savotiška proto atmaina. Jei gamintojai tokius 
robotus gamins su didelėmis jauno šuniuko akimis (ar netgi su mylimo žmo- 
gaus ar dievinamos kino žvaigždės veidu), tai manau, kad juos pamėgsime la- 
bai greitai. Kai tos mašinos turės užtektinai proto ir „intelekto“, tai neabejoju, 

kad jos bus laikomos gyvais daiktais. Nors ne kaip žmonės, bet bent kaip 
aukšto techninio lygio naminiai gyvūnėliai. O tokios mašinos išjungimas mo- 
raliniu požiūriu bus tolygus šuns nušovimui. 

vo iliuzija“ (The God Delusion) autorius. 


ūsų etika ir mūsų politika iš esmės be didesnių abejonių ar rimtesnės 

diskusijos daro prielaidą, kad riba tarp to, kas žmogiška ir kas „gy- 

vuliška“, yra absoliuti. Paimkime tik vieną pavyzdį: „Pro-/ifė“ (abortų 
priešininkai) yra galingas politinis judėjimas, kuris siejasi su etinėmis proble- 
momis — priešinimusi abortams ir eutanazijai. Tačiau iš tikrųjų jo šalininkai 
gina tik žmogaus gyvybę. 

Abortus darančių klinikų sprogdintojai nėra pagarsėję kaip vegetarai, o 
katalikai per daug neprieštarauja, kad jų laikomi kančių kamuojami naminiai 
gyvūnėliai būtų „užmigdyti“. Daugelis visai susipainiojusių žmonių mano, 
kad vienaląstė žmogaus zigota, dar neturinti nervų ir negalinti jausti skausmo, 
yra šventa ir neliečiama vien dėl to, kad ji „žmogaus“. Jokios kitos ląstelės 
tokiu aukštu statusu pasigirti negali. 

Tačiau toks „esencializmas“ yra giliai neevoliucinis. Jei būtų dangus, ku- 
riame galėtų linksmai laigyti visi kada nors gyvenę gyvūnai, tai matytume 
kryžminimosi kontinuumą, apimantį visas gyvūnų rūšis. Pavyzdžiui, aš galė- 
čiau kryžmintis su patele, kuri galėtų kryžmintis su patinu, kuris galėtų... ir 
užpildyti kai kurias spragas, kurių šiuo atveju neturėtų būti labai daug... Jis 

galėtų kryžmintis ir su kokia nors šimpanze. Galėtume konstruoti ilgesnes, bet 
vis tiek nenutrūkstančias kryžminimosi grandines, sujungiančias žmones su 
Afrikos tapyrais, su kengūromis, su šamais. Tai nėra vien tik tušti spėliojimai, 
jie neišvengiamai kyla iš evoliucijos fakto. 

Teoriškai visa tai suprantame. Tačiau viską pakeistų praktinis to parody- 
mas, toks, kaip vienas iš pateiktų žemiau. 


1. Būtų surasti išnykę hominidai Homo erectus ar Australopithecus. Ne- 
paisant Ječio (Y27/) entuziastų buvimo, nemanau, kad tai galėtų įvykti. 
Mūsų pasaulis jau per gerai ištirtas, kad būtume pražiūrėję kokį nors 
didelį savanoje gyvenantį primatą. Net Homo floresiensis išnyko jau 
prieš 17 000 metų. Tačiau jei vis dėlto taip įvyktų, tai pakeistų viską. 

2. Sėkmingai būtų sukryžminti žmogus ir šimpanzė. Net jei tas hibridas 
būtų nevaisingas, toks kaip mulas, visuomenę paveikusios šio sukrėti- 
mo bangos išeitų jai į naudą. Štai kodėl vienas įžymus biologas tokią 
galimybę pavadino amoraliausiu moksliniu eksperimentu, kokį tik jis 
pajėgia įsivaizduoti, ir kuris pakeistų viską! To negalima laikyti neįma- 
nomu dalyku, tačiau jis vis dėlto nustebintų. 

3. Atsirastų eksperimentinė chimera, sukurta embriologijos laboratori- 
joje, sudaryta iš maždaug vienodo žmogaus ir šimpanzės ląstelių skai- 
čiaus. Žinoma, laboratorijose jau ir dabar kuriamos chimeros, suside- 
dančios iš žmonių ir pelių ląstelių, tik jos ilgiau neišgyvena. Beje, dar 
vienas mūsų etikos netolerancijos kitų gyvūnų atžvilgiu pavyzdys yra 
dabar keliamas triukšmas dėl pelių embrionų, turinčių šiek tiek žmo- 
gaus ląstelių: „Kiek žmogiška turėtų būti chimera, kad turėtų pradėti 
veikti griežtesnės tyrimų taisyklės?“ Kol kas šis klausimas yra tik teolo- 
ginis, nes tos chimeros dar niekur nebuvo pagimdytos (iki to dar toli) 
ir nėra sukurta nieko, panašaus į žmogaus smegenis. Tačiau jei pradė- 
sime leistis žemyn tuo etikos specialistų taip pamėgtu slidžiu šlaitu, tai 
pagalvokime, o kas gi bus, jei pavyks sukurti chimerą, susidedančią iš 
50 proc. žmogaus ir 50 proc. šimpanzės ląstelių ir užauginti suaugusį 
jos egzempliorių? Tai pakeistų viską. Gal taip ir įvyks. 

4. Žmogaus ir beždžionės genomai jau nustatyti iki galo. Popieriuje gali- 
ma gretinti tarpinius šių genomų variantus su įvairiomis abiejų geno- 

mų proporcijomis. Norint pereiti nuo popieriaus prie kūno ir krau- 
jo, reikės naujų embriologijos metodų; kai kurie iš mano skaitytojų 
greičiausiai spės jų sulaukti. Manau, tą pavyks padaryti ir apytikriai 
atkurti bendrą mūsų ir šimpanzių protėvį. Tarpinis šio atkurto „protė- 
vio“ ir šiuolaikinių žmonių genomas, implantuotas į embrioną, turėtų 
užauginti kažką panašaus į atgimusį australopiteką: tai būtų Antroji 
Liusi (Lucy). Ir tai pakeistų (ar nebus per drąsu sakyti „pakeis“?) viską. 


Pateikiau keturias galimybes, kurios, jei būtų įgyvendintos, pakeistų vis- 
ką. Bet nesakiau, jog; viliuosi, kad bet kuri iš jų bus realizuota. Apie tai dar 
reikėtų pagalvoti atskirai. Bet vis dėlto prisipažinsiu: mane apima džiugus vž7- 
pulys kas kartą, kai esame priversti kelti tokius klausimus, kurie lig šiol dar 
nebuvo keliami. 

iame Edge klausime yra labai keblus, slidus ir neapibrėžtas žodis „tikitės“. 

Nieko nesitikiu visu 100 proc., bet yra puikių dalykų, kurių sulaukimo ti- 

kimybę vertinu 10 ar 5 proc. (bet tikrai labai susijaudinčiau, jei tie 5 proc. 
nenuviltų). Po tokios įžangos norėčiau išdėstyti savąsias žaidimą keičiančias 
prognozes jų tikimybės laipsnio mažėjimo tvarka. Taigi pradėsiu nuo beveik 
neabejotinų dalykų ir baigsiu jaudinančiais, bet priskirtinais tik „na, ko tik 
nebūna“ kategorijai dalykais. 

Naftos amžiaus pabaiga. Dėl technikos pažangos skystasis kuras (ne tik 
benzinas, bet ir jo alternatyvos — biodyzelinas, etanolis ir t. t.) taps atgyvena. 
Iškastinio kuro pasiūla per daug nepastovi ir ribota, pats kuras per daug bran- 
giai kainuoja mūsų aplinkai, o biokuras visada užpildys tik tam tikro dydžio 
nišą. Žvelgiant plačiau, reikia pripažinti, kad skystojo kuro transportavimas 
per daug griozdiškas ir nepatogus. Ateityje asmeniniams gabenimams reika- 
linga energija gali būti tiekiama laidais ar spinduliais. Galbūt jos tiekti aps- 
kritai nereikės: filme „Atgal į ateiųį“ (Back to the Future) vaizduojamas „Mr. 
Fusion“ įrenginys energijai gaminti iš buitinių atliekų nėra toks nerealus (žr. 
žemiau). Tačiau kad ir kas pakeistų dabartinį skystąjį kurą, kitai žmonių kartai 
jo pylimas į automobilį atrodys toks keistas, kaip kad mums dabar atrodo 
keista išlipti iš automobilio, norint jį užvesti rankena. Tikimybė — 95 proc. 

Tamsiosios medžiagos radimas. Mano akimis žiūrint, Higso bozono me- 
džiojimas yra tikra nuobodybė. Jo atradimas tik patvirtintų teoriją (įprastą 

elementariųjų dalelių fizikos modelį), kuriuo dauguma fizikų jau ir taip ne- 
beabejoja. Daug svarbiau tamsiosios medžiagos daleles identifikuoti. Tai ga- 
lima padaryti didžiuoju hadronų kolaideriu arba kuriuo nors iš jų tiesioginių 
detektorių, pavyzdžiui, XENON100. Taip atsiskleistų, kas sudaro likusias 76 
mūsų visatos medžiagos ir akimirksniu išmestų už borto daug keistokų kos- 
mologinių hipotezių. Tai leistų sukurti išsamią mūsų visatos istoriją. Zikimy- 
bė - 90 proc. 

Vaikų kūrimas genų inžinerijos būdu. Kalbu ne tik apie svarbiausių vėžio 
genų atsijojimą ar mėlynų akių parinkimą. Kalbu apie kūrimą tokių vaikų, 
kurie gebėtų kvėpuoti po vandeniu ar pasižymėtų radikaliai padidintais pro- 
tiniais gebėjimais. Tokie palikuonys perrašys evoliucijos taisykles ir iš naujo 
apibrėš, ką reiškia būti žmogumi. Juos visai pagrįstai bus galima laikyti nauja 
biologine rūšimi. Vertindamas mokslo požiūriu, manau, kad ši galimybė yra 
labai įmanoma, bet ją įgyvendinti gali sutrukdyti teisiniai ir etiniai sumetimai. 
Atsižvelgdamas į tai, manau, kad to tikimybė — 80 proc. 

Gyvybės radimas kokioje nors egzoplanetoje. Astronomai jau išmatavo kelių 
planetų dydžius, tankius, temperatūras ir atmosferos sudėtis, joms praslenkant 
pro pagrindines jų žvaigždes. Būsimasis Džeimso Vebo (James Webb) kosminis 
teleskopas gali leisti padaryti tą patį ir su Žemės dydžio planetomis. Tokių 
planetų dar nesuradome, bet jau priartėjome prie jų radimo. 

Galima neabejoti, kad neseniai paleistas Keplerio misijos teleskopas ar 
žemėje esantys tokių planetų ieškojimo įrenginiai jas netrukus suras. Tik ne- 
žinia, ar cheminiai gyvybės buvimo jose pėdsakai bus tokie, kad jais patikėtų 
dauguma mokslininkų. (Apie gyvybę Marse galėčiau pasakyti tiek, jog yra 
šansų jame rasti anksčiau egzistavusios gyvybės požymių, tačiau dėl galimybės 
pernešti gyvybę iš Žemės į Marsą, jos suradimas Marse būtų ne toks įdomus.) 
Tikimybė - 75 proc. 

Dirbtinė telepatija. Paprasčiausi smegenų protezai ir smegenų-mašinos 
sąsajos jau egzistuoja. Galimybė vienam žmogui valdyti kito žmogaus kūną 
reikštų tik gan paprastą šios technologijos plėtimą. Daug sudėtingesnis daly- 
kas yra galimybė vienam žmogui tiesiogiai perduoti savo mintis į kito žmo- 
gaus smegenis, tačiau ir tai nėra taip jau nerealu. Tai leistų likviduoti vieną iš 
didžiausių atskirčių, susijusių su Žmogaus gyvenimo sąlygomis. Greičiausiai 
tai prasidėtų nuo bendros smegenų „nuotaikos“ paviešinimo. Norint perduoti 

konkrečias sąmoningas mintis, reikėtų užtikrinti, kad signalai nueitų tiksliai 
ten, kur reikia. Tokie implantai netrukus vis tiek paplis, žmonėms savo smege- 
nis suliejant su kompiuterio duomenų tinklais. Tikimybė - 70 proc. 

Gyvenimo trukmė daugiau kaip iki 200 (ar 1000) metų. Beveik neabejoju, 
kad pažanga, kovojant su ligomis ir mūsų genetinių silpnųjų vietų paremonta- 
vimas, leis žmonėms sulaukti vidutiniškai apie 120 metų. Norint gerokai vir- 
šyti šią ribą, reikės sustabdyti ar net pasukti atgal senėjimo procesą, apimantį 
ne tik genetines priežastis, bet ir oksidaciją bei susidėvėjimą. Greičiausiai būtų 
daug paprasčiau genų inžinerijos būdu sukurti žmogų su žiaunomis. Tačiau 
jei pavyktų gyvenimo trukmę pailginti iki 200 metų, tai nematau priežasčių, 
kodėl tais pačiais metodais nebūtų galima pasiekti, kad žmonės gyventų iki 
1000 metų ar net dar ilgiau. Tikimybė - 60 proc. 

Mąstančios mašinos. Protingos mašinos yra neišvengiamos; kai kuriais as- 
pektais jų jau yra. Dirbtinė sąmonė bus kur kas didesnis proveržis, kai kuriais 
atžvilgiais gilesnis už gyvybės radimą kitose planetose. Tik štai kokia proble- 
ma: mes dar nesuprantame, kaip sąmonė veikia, todėl, norint ją atkurti, reikės 
dar daug sužinoti apie tai, ką reiškia būti ir sumaniam, ir turėti savimonę. 

Kita problema: kadangi nesuprantame, kas sąmonė yra, tai tiksliai neži- 
nome ir ką reiškia „sumanumas“ ir „savimonė“. Daug žadantis sprendimas 
šioje srityje yra neurobiologo Džeraldo Edelmano (Gerald Edelman) smegeni- 
mis grindžiami įtaisai. Užuot bandę smegenis dekonstruoti kaip kokį kompiu- 
terį, jie konstruoja duomenų apdorojimą iš apačios į viršų, taip mėgdžiodami 
neuronų veiklą. Tikimybė - 50 proc. 

Geoinžinerija. Galime spręsti globalinio atšilimo problemą, ieškodami 
naujų energijos šaltinių, radikaliai didindami efektyvumą, mažindami anglies 
dioksido išmetimą, vietiniu ir regioniniu mastu prisitaikydami prie šiltesnio 
klimato. Visa tai bus iššūkiai technologijoms, bet žaidimo visa tai iš esmės ne- 
pakeis. Tačiau gali atsitikti ir taip, kad tų beprotybių, kurių pridarėme aplin- 
kai, padariniai bus tokie rimti, o jiems ištaisyti skirtų mokslinių tyrimų pažan- 
ga tokia didelė, kad kai kurie tik gražiomis svajonėmis laikyti ir dabar dažnai 
minimi geoinžineriniai projektai bus iš tikrųjų įgyvendinti. 

Man patraukliausi atrodo didžiuliai veidrodžiai ar skėčiai nuo saulės kos- 
mose dėl to, kad jiems įgyvendinti reikės agresyvios kosminės programos ir dėl 
to, kad juos galima derinti ir reguliuoti. (Projektai, siekiantys teršimą anglies 

junginiais įveikti teršimu sieros junginiais man panašūs į bauginantį puikybės 
ir kvailumo mišinį.) Geoinžineriniai metodai taip pat yra geras pirmasis žings- 
nis kitas planetas padaryti panašias į Žemę. Tikimybė - 25 proc. 

Tėrmobranduolinė sintezė ant stalo. Tarptautinio eksperimentinio termo- 
branduolinės sintezės reaktoriaus (International Thermonuclear Experimental 
Reactor - ITER) projektas įrodys, jog įmanoma išleisti milijardus dolerių di- 
džiulio įrenginio, kuriame vykdoma valdoma vandenilio termobranduolinė 
sintezė gaunant tiek energijos, kiek suvartojama, sukūrimui. 

Keli pasitraukę iš šių tyrimų mokslininkai (visų pirma tie, kurie yra susiję 
su 774 Alpha kompanija Pietų Kalifornijoje) tiria daug beprotiškesnį, nors ir 
neįrodytą būdą, kuris leistų kurti pigius kompaktiškus reaktorius. Jie iš prin- 
cipo galėtų panaudoti egzotiškesnes termobranduolinės sintezės reakcijas be 
neutronų, beveik tiesiogiai jų energiją paverčiant elektra. 

Taigi galų gale galėtų išsipildyti sena svajonė apie neribotus energijos 
kiekius gaminančią jėgainę, kuri tilptų po automobilio variklio gaubtu arba 
spintelėje namie. Kadangi energija yra svarbiausias ekonomikos plėtrą ribo- 
jantis veiksnys, tai pasaulio ekonomika (ir tyrimų potencialas) pasikeistų iš 
pagrindų. Tikimybė - 20 proc. 

Komunikavimas su kitomis visatomis. Gravitacinių bangų struktūros, įsi- 
rėžusios į kosmoso mikrobangų foną, tyrimai netrukus gali aptikti požymių, 
kad už mūsų visatos ribų yra ir kitų visatų. Elementariųjų dalelių susidūrimai 
didžiajame hadronų kolaideryje netrukus galėtų padėti rasti požymių apie 
aukštesnės eilės matmenų buvimą. Tačiau mūsų pasaulį iš tikrųjų sukrėstų 
žinia apie tiesioginius kitų visatų matavimus. 

Kaip tai galėtų atsitikti, kol kas dar neaišku, nes bet koks objektas ar 
signalas, tiesiogiai atėjęs iš kitos visatos, galėtų sukelti niokojančių padarinių, 
o netiesioginiai įrodymai būtų nepakankami (pavyzdžiui, toks galėtų būti kai- 
myninės branos šešėlinės medžiagos gravitacinės traukos ieškojimas). Tačiau 
aš vis tiek neprarandu vilties. Zžkimybė - 10 proc. 

Antigravitaciniai įrenginiai. Dabartinė fizikos teorija jų nepripažįsta, bet 
retkarčiais vis pasirodo pranešimų apie marginalinius eksperimentus (dau- 
giausia susijusius su superlaidžiosios medžiagos diskų sukimu), kai neva gauta 
antigravitacijos reiškinio įrodymų. Net NASA skyrė pinigų tokiems tyrimams, 
tikėdamasi, kad gal pavyks gauti kokių nors netikėtų įdomių duomenų. 

Jei antigravitacija iš tikrųjų egzistuoja, tai reikės peržiūrėti Einšteino 
bendrąją reliatyvumo teoriją. (Tai taip pat patvirtintų ir visas tas mokslinės 
fantastikos televizijos laidas, kuriose rodoma, kaip žmonės nerangiai juda kos- 
minėje erdvėje.) Turint galvoje, kiek mažai žinome apie gravitacijos veikimą, 
nei antigravitacija, nei dirbtinai sukelta gravitacija neatrodo esą neįmanomi 
dalykai — jie tik labai mažai tikėtini. Tikimybė — 5 proc. 

Nejutiminio suvokimo patvirtinimas! Prie mokslinės nejutiminio suvoki- 
mo (Exirasensory Perception — ESP) teorijos bene labiausiai priartėja Ruper- 
to Šeldreiko (Rupert Sheldyake) „morfinių laukų“ (morphie fields) koncepcija. 
Šiuo metu jai paremti nėra nė menkiausių įrodymų, jei tokiais nelaikysime 
anekdotų apie šunis, žinančius, kada jų šeimininkai sugrįš namo, ir žmones, 
galinčius „justi“, kad kažkas į juos žiūri. Tačiau R. Šeldreikas visiškai teisus, 
sakydamas, kad tokios keistos idėjos nusipelno rimto mokslinio tyrinėjimo. 

Galų gale mokslininkai juk visą laiką tiria prieštaraujančias sveikam pro- 
tui fizikos koncepcijas. Tai kodėl tada ne mažiau rimtai nepatyrinėti ir intuity- 
vių jausmų, kurie visą laiką būdingi žmonėms. Viskas, ką žinau apie mokslą ir 
žmonių subjektyvumą, įrodo, kad ten nieko nerasime. Tačiau kai imu galvoti 
apie radimą to, kas galėtų viską pakeisti, tai viena iš pirmųjų man ateinančių į 
galvą minčių yra kaip tik ši. Tikimybė - 0,1 proc. 

SUKLESTĖJIMAS 


IAN McEWAN 


JANAS MAKJUINAS yra rašytojas ir apysakos „Česilo paplūdimyje“ (On Chesi! Beach) 


autorius. 


ilipas Larkinas (Ph://p Larkin) vieną iš savo eilėraščių pradėjo tokia hipo- 
Fu „Jei manęs paprašytų / Sukurti kokią nors religiją, / Tam man reikėtų 

vandens.“ Vietoj vandens aš siūlyčiau paimti Saulę, o ta religija, apie 
kurią kalbu, yra visai racionali, labai naudinga ir turinti didžiulių estetinių 
galimybių. 

Beveik visi šios srities specialistai ir šiaip dirbantys joje tvirtina, kad naftos 
gavyba jau pasiekė maksimumą arba jį pasieks per artimiausius 5 metus. Net 
jei per daug nerūpėtų klimato kaita, vis tiek turėtume ieškoti kitokių būdų 
mūsų civilizacijai aprūpinti energija. Mums labai pasisekė, kad vos už 93 mln. 
mylių [148,8 mln. km] turime saugią branduolinės energijos jėgainę. Mums 
pasisekė ir dėl to, kad pagal fizikos dėsnius fotonas, atsitrenkęs į puslaidininkį, 
išmuša iš jo elektroną. 

Tikiuosi, savo amžiuje dar pamatysiu saulės energetikos suklestėjimą — 
fotovoltinius elementus ar saulės energijos koncentravimą perkaitintiesiems 
garams gauti, o gal ir abiejų šių būdų derinį. Šios technologijos tobulinamos 

optimizmą keliančiu greičiu, naudojant ir nanotechnologijas bei dirbtinę fo- 
tosintezę. 

Ieškoma ir naujų elektros perdavimo bei jos kaupimo būdų. Tikiuosi, bus 
pasitelkti ir architektai projektuoti dykumose saulės bokštus ir kitokias įman- 
trias konstrukcijas, mūsų siekius išreiškiančias ne mažiau įspūdingai, kaip tai 
savo laiku darė Viduramžių katedros. Mums reikės ir naujų elektros skirstymo 
sistemų, ir išmaniųjų tinklų — tobulų Ruzvelto stiliaus projektų mūsų laiko vis 
neturinčiai epochai. Ar įmanoma, kad, po 2 ar 3 dešimtmečių žvelgdami at- 
gal, stebėsimės, kodėl mums kažkada atrodė, jog turime apsirūpinimo energija 
problemų, kai taip maloniai gaivina fotonų lietus? 

ASMENINĖ GENOMIKA - 
GAL BUS, O GAL IR NE 


STEVEN PINKER 


STIVENAS PINKERIS yra Harvardo universiteto Psichologijos fakulteto profesorius ir 
knygos „Mąstymo medžiaga: kalba kaip langas į žmogaus prigimtį“ (The Stuffof Thought: Lan- 
guage as a Window into Human Nature) autorius. 


ažai tikiu bet kieno sugebėjimais numatyti, kas pakeis viską. Vos pa- 
MV žvelgę į ankstesnių metų futurologiją, pamatysime daug išblaivinan- 

čių pavyzdžių, kaip buvo prognozuojamos technologinės revoliuci- 
jos, kurios taip ir neįvyko (pavyzdžiui, kupolo formos miestai, automobiliai 
su branduoliniais varikliais, mėsa, auganti tiesiog lėkštėje). 2001 m., pagal 
filmą „2001 metų kosminė odisėja“ (2001: A Space Odyssey), turėjome su- 
gebėti laikinai sustabdyti svarbiausias organizmo funkcijas, siųsti misijas į 
Jupiterį, turėti panašius į žmogų centrinius kompiuterius (tačiau ne nešio- 
jamuosius kompiuterius ar tekstų apdorojimą kompiuteriais). O kur dar 
interaktyvi, dialoginė televizija, internetu valdomi šaldytuvai, biurai be po- 
pierių? 

Technika gali pakeisti viską, tik neįmanoma numatyti, kaip ji tai padarys. 
Paimkime kitą aspektą, kurį prognozuodamas filmas „2001 metų kosminė 
odisėja“ prašovė pro šalį. Tame filme vaizduojamos amerikiečių moterys buvo 
tik pagalbinių darbų atlikėjos: sekretorės, registratorės, stiuardesės. 

1968 m., kai šis Stenlio Kubriko (Stanley Kubrick) filmas pasirodė ekra- 


nuose, mažai kas numatė antrąją feministinę revoliuciją, kuriai buvo lemta 

aštuntajame dešimtmetyje pakeisti viską. Bet tai nereiškia, kad ta revoliucija 
neturėjo šaknų technologijų pokyčiuose. 

Oraliniai kontraceptikai sudarė galimybę moterims planuoti vaikų gimdymo 
laiką, daugybė jau anksčiau pasirodžiusių technologijų (sanitarija, masinė gamyba, 
moderni medicina, elektra) sumažino jų namų ruošos krūvį, pailgino gyvenimo 
trukmę, ekonomikos pagrindą perkėlė nuo fizinio prie protinio darbo, moterys 
buvo išvaduotos nuo kiaurą parą trunkančio vaikų auginimo, jų priežiūros. 

Technologijos padariniai priklauso ne tik nuo to, ką jos įrenginiai daro, bet 
ir nuo milijardų žmonių nuomonių, kiek ji kainuoja ir kiek duoda naudos. (Pa- 
vyzdžiui, ar tikrai norėsite skambinti specialistams, kad jie patikrintų šaldytuvą 
ir pašalintų kompiuterines programos klaidas?) Jie priklauso ir nuo daugybės 
netiesinių tinklo padarinių, pavėluoto reagavimo į informaciją (miegančiojo) 
efekto ir kitų nepatogumų. Vaikų vardų populiarumas (Amerikoje Mildreda, 
Debora, Dženiferė, Chlojė) ir savižudybių mastas (sumažėjęs penktajame, padi- 
dėjęs septintajame ir vėl sumažėjęs dešimtajame dešimtmetyje) yra tik dvi iš dau- 
gelio socialinių tendencijų, kurios smarkiai kinta nepaisant sociologų pastangų 
jas paaiškinti pos: factum, o ką jau kalbėti apie jų išankstinį prognozavimą. 

Tačiau reikia pripažinti, kad šiame tūkstantmetyje atsirado ir į vartoto- 
jus nukreipta genomika. Neseniai įsisteigė nemažai naujų šios srities kompa- 
nijų. Jos teikia įvairiausias paslaugas — nuo genomo nustatymo (už apvalią 
350 000 dol. sumelę) iki patikrinimo, ar organizme nėra daugiau kaip šimto 
paveldimų ligų genų, ir iki individualių bruožų, pavojaus susirgti ir duomenų 
apie jūsų protėvius sąrašų sudarymo. Štai kai kurie iš galimų to rezultatų: 


+ Individualizuota medicina, kai vaistai pacientui bus skiriami ne ban- 
dymų ir klaidų metodu, o atsižvelgiant į jo molekulinę kilmę. Ligų 
prevencijos ir tikrinimo rekomendacijos bus siauro profilio, duoda- 
mos tiems, kam jos atneš daugiausia naudos. 

+ Daugelio genetinių ligų įveikimas. Jau prieš kelis dešimtmečius buvo 
beveik visai įveikta Tėjo-Sakso liga dėl to, kad Vidurio Europos žydai 
(aškenaziai) pradėjo tikrintis, ar neturi šios ligos geno. Jį turinčioms 
poroms, norinčioms turėti biologinių vaikų, genetinis diagnozavimas 
buvo derinamas su implantavimu. Panašiu būdu bus apsisaugota ir 
nuo kokio šimto kitų paveldimų ligų. 

+ Visuotinis sveikatos, neįgalumo ir sveikatos priežiūros paslaugų tei- 
kimo namie draudimas. Tai leis baigti JAV vykstančius politinius de- 
batus apie visuotinę sveikatos apsaugos sistemą. Sveikatos priežiūros 
paslaugų rinkimasis taip, kaip renkamės patiekalus savitarnos maiti- 
nimo įstaigose“, statistiškai nebebus perspektyvus, jei didesnės rizikos 
grupės vartotojai galės iš dosnių draudimo išmokų jų gauti tiek, kiek 
jiems reikia, o mažesnės rizikos grupės vartotojai tenkinsis jų minimu- 
mu. 

+ Išnyks daugelio mokslininkų bei specialistų genofobija. Jų plėtojamos 
doktrinos atrodys dar labiau neįtikėtinos, kadangi žmonės vis daugiau 
sužino apie genus, veikiančius jų temperamentą ir gebėjimą pažinti. 

+ Labai sustiprės medicinos paslaugų vartotojų pozicijos. Jie žinos, ko- 
kiomis ligomis gali susirgti, ir ieškos atitinkamo gydymo, užuot ten- 
kinęsi globėjiško šeimos gydytojo nuojautomis ir pasakėlėmis. 


Tačiau viso to gali ir nebūti. 


Amerikoje toks draudimo būdas vadinamas Cafėteria plan. (Vert. past.) 

MŪSŲ GENAI - 
DAR NE MŪSŲ LIKIMAS 


DEAN ORNISH 


DYNAS ORNIŠAS yra gydytojas, Kalifornijos universiteto San Franciske medicinos pro- 
fesorius ir knygos „Spektras: moksliškai patvirtinta programa norintiems geriau jaustis, ilgiau 
gyventi, numesti svorį ir pagerinti sveikatą“ (Zhe Spectrum: A Scientifically Proven Program to 
Feel Better, Live Longer, Lose Weight, and Gain Health) autorius. 


žengiame į naują individualizuotos medicinos amžių. Vienas kurpalis tinka 
ne visiems. 


Vienas iš būdų savo genams pakeisti - pasidaryti naujus; tą elegantiškai pa- 
demonstravo K. Venteris. Kitas būdas — pakeisti savo gyvenimo stilių: tai, ką 
valgote, kaip reaguojate į emocinį stresą, rūkote ar nerūkote, kiek laiko skiriate 
mankštai, fiziniams pratimams, kokie jūsų meilės reikalai ir intymūs santykiai. 

Naujausi tyrimai rodo, kad tie viską apimantys gyvenimo būdo pokyčiai 
gali vos per kelis mėnesius pakeisti šimtų genų elgseną: „įjungti“ (suaktyvinti) 
užkardančius ligas genus ir „išjungti“ (nuslopinti) genus, skatinančius širdies 
ligas, krūties ar prostatos vėžį, uždegimą ir oksidacinį stresą. Tie gyvenimo 
būdo pokyčiai didina ir telomerazės kiekį organizme, o šis fermentas taiso ir 
ilgina telomerus — chromosomų galus, nuo kurių priklauso, kaip ilgai gyven- 
sime. 

Individų genomų informacija tampa vis plačiau prieinama. Bet kas gali 
užsisakyti nustatyti savo visą genomą (kaip kad padarė K. Venteris ir Dž. Vot- 

sonas) ar tik jo dalį (tai kainuos pigiau), kreipdamasis į naujas asmenines šios 
srities kompanijas. Šitaip gauta informacija bus didelis paskatinimas žmonėms 
visapusiškai pakeisti savo gyvenimo būdą. Tai gali teigiamai paveikti jų genų 
veiklą ir smarkiai sumažinti lėtinių ligų pandemijų paplitimą. 

PRIEŠAKINĖS SMEGENYS - 
MUSŲ PASAULIO PROTUI 


W. DANIEL HILLIS 


DANIELIS HILIS yra fizikas ir kompiuterių specialistas, kompanijos App/ied Minds, Inc. 
valdybos pirmininkas ir knygos „Raštai akmenyje: paprastos idėjos, kurios įgalino kompiuterius 
veikti“ (The Pattern on the Stone: The Simple Ideas That Make Computers Work) autorius. 


851 m. Natanielis Hotornas (Nathaniel Hawthorne) rašė: „Ar taip yra iš tikrų- 
1 jų, ar man tik prisisapnavo, kad dėl elektros medžiaginis pasaulis įgijo tūks- 

tančius mylių nusidriekusį vibruojantį nervą? O gal geriau būtų Žemės rutulį 
palyginti su didžiule galva, kupinomis žinių smegenimis!“ Taip rašydamas jis turė- 
jo galvoje telegrafą, bet šiandien iš esmės tą patį galime pasakyti ir apie internetą. 

Reikėtų tikėtis, kad, turėdamos be galo daug; tranzistorių ir milijardus 
žmonių protų, mūsų pasaulio smegenys galėtų generuoti gan gilias mintis. Ta- 
čiau turime mažai įrodymų, kad taip yra iš tikrųjų. Šiandien internetas veikia 
daugiausia kaip didžiulė bendravimo ir žinių laikymo sistema, kuria naudojasi 
atskiri individai. 

Nors daug žmonių žinių vienokiu ar kitokiu pavidalu laikoma mašinos 
viduje, jos dar nėra išreikštos tokiu pavidalu, kuris būtų itin prasmingas tai ma- 
šinai. Iš esmės internetas apie jame esančią informaciją žino ne daugiau nei te- 
lefono sistema apie pokalbius, keliaujančius jo linijomis. Dauguma tų nesuskai- 
čiuojamų tranzistorių atlieka tik kažką labai paprasto ar apskritai nieko nedaro, 
o dauguma iš tų milijardų žmonių protų užsiima tik savo asmeniniais reikalais. 

Jei šiandien pasaulyje yra toks dalykas, kurį galima pavadinti pasauliniu 
protu, tai jo mintys pirmiausia suktųsi apie prekybą. Tai ir yra ta Adamo Smito 
(Adam Smith) „nematomoji ranka“, nustatanti kainas, skirstanti kapitalą. Jo 
smegenis sudaro ne tik pirkėjai ir pardavėjai, bet ir Volstrito prekybos progra- 
mos bei centrinių bankų ekonominiai modeliai. Tas „tūkstančius mylių nu- 
sidriekęs vibruojantis nervas“ ne tik perneša žinias, kurias žmonių smegenys 
siunčia vienos kitoms, bet ir dalyvauja priimant mūsų pasaulio kaip visumos 
sprendimus. Ši be mūsų sąmonės įsikišimo veikianti sistema yra užpakalinės 
mūsų pasaulio smegenys. 

Taip jas vadinu dėl to, kad jos atlieka nesąmoningas funkcijas, būtinas 
organizmo išlikimui. Tos funkcijos tokios primityvios, kad yra ankstesnės už 
smegenų vystymosi pradžią. Užpakalinių smegenų kompetencijai priklauso 
dėmesio nukreipimo ir pirmumo teikimo funkcijos, kuriančios garsumą, po- 
puliarumą, madingumą - dalykus, labai svarbius žmonių visuomenei funkcio- 
nuoti. 

Užpakalinės smegenys atsirado labai seniai. Nors technologijos jas per- 
krovė iš naujo, padidino jų veikimo greitį ir talpumą, jų sudėtingumas padi- 
dėjo nedaug. Tos globalinės užpakalinės smegenys yra veikiamos nuotaikos 
svyravimų, neteisingų situacijos vertinimų, lemiančių ekonominius nuosmu- 
kius, paniką, raganų medžioklę, trumpalaikius susižavėjimus. Joms gali daryti 
poveikį propaganda ir reklama. Jas lengva nukreipti neteisingu keliu. Užpaka- 
linės smegenys, gyvybiškai svarbios išlikimui, nėra labai išmintingos. 

Mūsų pasaulio protui labai reikia priešakinių smegenų su jų sąmonin- 
gais tikslais, priėjimu prie aiškių, tikslių žinių, gebėjimu protauti ir planuoti. 
Pasaulio priešakinėms smegenims reikia gebėjimo kolektyviai suvokti, kolek- 
tyviai spręsti ir kolektyviai veikti. Iš šių trijų dalykų labiausiai išvystytas mūsų 
gebėjimas kolektyviai veikti. 

Tūkstančius metų naudojome uždavinio suskaidymo į smulkesnius už- 
davinius, kuriuos gali atlikti atskiros komandos, metodą. Tuos smulkesnius 
uždavinius tada galima skaidyti į dar smulkesnius tol, kol juos gali atlikti 
atskiri individai. Toks hierarchinis valdymas veikia gerai. Galiu įsivaizduoti, 
kad piramidžių statymas reiškė šio metodo triumfą. Jas stačiusios hierarchinės 
komandos buvo tiesiog faraono kūno, jo fizinių gebėjimų išplėtimas, ryškus 
jo mokėjimo koordinuoti daugelio žmonių pastangas demonstravimas. Pira- 

midžių statytojai turėjo būti netoli vieni nuo kitų, kad girdėtų balsu perduo- 
damus vyresniųjų nurodymus. 

Elektroninis bendravimo būdas leidžia plėsti savo virtualius kūnus (tiks- 
liau sakant, mūsų korporacijas) iki globalių mastų. Internetas netgi sudarė 
galimybę tokiai sudėtingai veiklai organizuotis aplink nustatytą tikslą ir be 
faraono. „Vikipedija“ tapo Didžiąja mūsų piramide. 

Taip pat palyginti gerai išvystytas ir kolektyvinis mūsų pasaulinio proto 
suvokimas. Svarbiausios iš naujausių inovacijų yra paieškos ir rekomendacijų 
sistemos. Jose žmonių indėliai sujungiami su mašinų algoritmais ir gaunamas 
naudingas rezultatas. Tai dar viena sritis, kurioje dideli mastai yra naudingi. 
Daug akių ir daug nuomonių sujungiama į kolektyvinį suvokimą, nepasie- 
kiamą jokiam pavieniam individui. Silpnoji vieta yra tai, kad visas tas kolek- 
tyvinis suvokimas apsiriboja rekomendacijų sąrašu. Kad tas pasaulinis protas 
tikrai suvoktų, reikia būdo, kaip dalytis bendresnėmis žinių formomis tokiu 
formatu, kuris būtų suprantamas ir žmonėms, ir mašinoms. Įvairios naujos 
kompanijos kaip tik ir pradeda tuo užsiimti. 

Vis dar neturime grupės žmonių (ar žmonių ir mašinų) gebėjimo priim- 
ti kolektyvinius sprendimus, protingesnius už individualius sprendimus. Tą 
kartais įmanoma padaryti mažose grupėse tarpusavio pokalbių būdu, bet di- 
desniu mastu šis metodas veikia blogai. Apskritai, technologijos leido išplėsti 
pokalbio dalyvių ratą, bet nepadarė jo protingesnio. Didelėse grupėse moder- 
niausias kolektyvinių sprendimų priėmimo būdas tebėra balsavimas. Tačiau jis 
veiksmingas tik tokiu mastu, kokiu kiekvienas balsuotojas sugeba individua- 
liai priimti teisingą sprendimą. To negana. Mums reikia tokio intelekto, kurio 
mastai atitiktų mūsų problemų mastus. 

Taigi viską pakeistų metodas, leidžiantis žmonių ir mašinų grupėms ben- 
dradarbiauti priimant sprendimus tokiu būdu, kuris leistų išnaudoti masto 
pranašumus. Toks keičiamo mastelio metodas kolektyviniams sprendimams 
priimti leistų išnaudoti nesuskaičiuojamų tranzistorių ir milijardų smegenų 
privalumus bei leistų kolektyviniam protui sutelkti dėmesį į mūsų kolekty- 
vinius veiksmus. Tada mes galų gale galėsime naudotis intelektu, didesniu už 
mūsų pačių intelektus. Tada pasaulinis protas pagaliau įgaus priešakines sme- 
genis, ir tai pakeis viską. 

ATEITIS KAIP DABARTIS: 
GALUTINIS EKSPERIMENTAS 


ERNST POPPEL 


ERNSTAS PĖPELIS yra neuromokslininkas. Mokslų apie žmogų centro valdybos pirmi- 
ninkas, Miuncheno universiteto Vokietijoje Medicininės psichologijos instituto direktorius ir 
knygos „Proto veikla: laikas ir sąmoninga patirtis“ (Mindworks: Time and Conscious Experience) 
autorius. 


ai laikas artėjo prie pabaigos, dievai nusprendė atlikti paskutinį eksperi- 

mentą. Jie norėjo būti pasirengę tam, kad po Didžiojo susitraukimo ir 

ito Didžiojo sprogimo vėl galėtų atsirasti gyvybė. Savo eksperimentui 
jie pasirinko dvi planetas visatoje, kurioje evoliucionuodama gyvybė vystėsi 
panašiai. I planetoje jie nusprendė įsikišti į evoliuciją, leisdami tik vienai bio- 
loginei rūšiai išsiugdyti sudėtingas smegenis. Ši rūšis save vadino „protinga“. 
Šios rūšies atstovai didžiavosi savo pasiekimais tiksliųjų mokslų, technologijų, 
humanitarinių mokslų ir filosofijos srityse. 

II planetoje dievai pakeitė tik vieną kintamąjį. Aukštą intelektą joje leido 
išsiugdyti Jviem biologinėms rūšims. Tos dvi rūšys gyveno vienoje aplinkoje, 
bet (ir tai buvo svarbiausia tame dievų eksperimente) jos tiesiogiai nekomuni- 
kavo. Tiesiogiai komunikuoti vieni su kitais galėjo tik tos pačios rūšies nariai. 
Todėl viena rūšis negalėjo tiesiogiai informuoti kitos apie savo planus; kiek- 
viena rūšis galėjo tik fiksuoti tai, kas darėsi bendrai jų aplinkai. 

Klausimas buvo toks: kaip gyvenimas bus tvarkomas vienoje ir kitoje pla- 
netose? Kaip ir visi organizmai, taip ir gyvenantys tose planetose stengėsi išlai- 

kyti vidinę pusiausvyrą, homeostazę, optimaliai vartodami turimus išteklius. 
Kol dar minėtų rūšių atstovai nebuvo labai protingi, stabilumą pavyko išlaiky- 
ti. Tačiau kai jie tapo protingesni, o jų pačių akimis žiūrint ir išties sumanūs, ir 
kai jų vertybiniai kriterijai pasikeitė (kai ėmė vyrauti individualūs jų interesai), 
tai nemalonumai tapo neišvengiami. Dėl nežmoniško asmeninio godumo iš 
aplinkos pradėta imti daugiau išteklių, negu buvo galima jai grąžinti. Tai ku- 
riai planetai iš tų dviejų geriau sekėsi palaikyti tinkamas gyvenimo sąlygas, jose 
gyvenant tokioms per daug protingoms biologinėms rūšims? 

Po 200 metų trukusio eksperimento duomenų analizės paaiškėjo, kad 
palaikyti aplinkos stabilumą geriau sekėsi II planetai. Kodėl? Šios planetos 
biologinės rūšys buvo priverstos visą laiką sekti kitos biologinės rūšies veiklos 
pasekmes. Jei viena rūšis pradėdavo eikvoti per daug išteklių savo asmeni- 
nėms reikmėms tenkinti, tai galėjo susilaukti kitos rūšies sankcijų. Taigi ište- 
klių ėmimą iš aplinkos kontroliavo kita rūšis, ir ta abipusė kontrolė užtikrino 
dinamišką pusiausvyrą. 

Dievai, paskelbę rezultatus, padarė tokias išvadas: sudėtingose sistemose 
(pavyzdžiui, socialinėse, susidedančiose iš per daug protingų narių) ilgalaikį 
stabilumą galima išlaikyti, jei dvi papildančios viena kitą sistemos bendradar- 
biauja tarpusavyje. Jei aukštą išsivystymo laipsnį pasiekia tik viena sistema, 
kaip kad atsitiko I planetoje, tai dievai rekomenduoja ugdyti ir antrą sistemą 
reguliavimo tikslams. Socialinėse sistemose tai turėtų būti kita karta, kurios 
būsimąją aplinką reikėtų padaryti dabartimi ir koncepciniu, ir emociniu lygiu. 
Tai užtikrins ilgalaikį stabilumą. 

Būdami geri psichologai, dievai suprato, kad ateities padarymas dabar- 
timi yra ne tik abstrakčių ar tikslių žinių reikalas: nors ilgalaikei pusiausvyrai 
pasiekti jos yra būtinos, tačiau vien tik jų nepakanka. Sprendimus reikia susie- 
ti ir su emocijomis; reikia ugdyti empatiškus abiejų sistemų narių tarpusavio 
santykius. Jei ateitis tampa dabartimi, tai ateityje ji gali ir būti dabartis. 

BET VISI TAPSIME KITOKIE 


FRANK J. TIPLER 


FRANKAS TIPLERIS yra Tuleino universiteto matematinės fizikos profesorius ir knygų 
„Nemirtingumo fizika: šiuolaikinė kosmologija, Dievas ir mirusiųjų prisikėlimas“ (7he Physics 
of Immortality: Modern Cosmology, God, and the Resurrection of the Dead) ir „Krikščionybės 
fizika“ (The Physics of Christianity) autorius. 


su 62 metų, todėl, kalbėdamas apie tai, ko dar tikiuosi sulaukti, turėčiau 

apsiriboti tuo, kas įvyks per artimiausius 2 ar 3 dešimtmečius. Manau, kad 

tas laikotarpis bus pats įdomiausias žmonijos istorijoje. (Prisimenate senąjį 
kinų prakeikimą — linkėjimą gyventi „įdomiais laikais“?) Iki mano mirties žmo- 
nija dar turėtų sulaukti singuliarumo - dienos, kai pagaliau sukursime žmogaus 
lygio dirbtinį intelektą. Tam būtina apsvarstyti fizikos pažangą, reikalingą sukur- 
ti kompiuteriui, gebančiam dirbti su stipria dirbtinio intelekto programa. 

Ir mano paties, ir Rėjaus Kureveilio (Ray Kurzweil), singuliarumo idė- 
jos autoriaus, skaičiavimais, šių dienų superkompiuterių 10 teraflopų greitis 
reiškia, jog jie pakankamai galingi, kad galėtų vykdyti minimalią dirbtinio in- 
telekto programą, tačiau ši programa stokoja tam tikros labai svarbios idėjos. 

Britų matematiko Džono Konvėjaus (John Conway) Gyvybės žaidimas 
(Game of Life) pasirodė esanti universali programa, gebanti išreikšti stiprią 
dirbtinio intelekto programą ir todėl ji turėtų sugebėti (jeigu jai bus leista 
veikti pakankamai ilgai) išsiplėtoti iki žmogaus lygio intelekto sudėtingumo. 
Tačiau Gyvybės žaidimo programos to nedaro. Jos didina savo sudėtingumą 
kaip tik iki tokio lygio ir tada nežinia dėl ko sustoja. Kaip jau sakiau, mes 
stokojame kažko, kas sudaro žmogaus kūrybiškumo pagrindą. 

Tačiau dirbtinio intelekto programą galima sukurti ir grubia jėga. Galime 
sudaryti visos žmogaus asmenybės žemėlapį kartu su modeliuota aplinka, jį 
įvesti į programą ir ja naudotis. Tokia programa būtų maždaug tolygi pro- 
gramai, naudojamai filme „Matrica“ (7bhe Matrix). Jai reikėtų labai galingų 
kompiuterių, toli pranokstančių šių dienų superkompiuterius. Tam tiktų tik 
kvantinis kompiuteris. 

Kvantinis kompiuteris atlieka lygiagretų duomenų apdorojimą visoje 
multivisatoje (m2u/tiverse). Tai reiškia, kad dalį reikiamų operacijų atliekate jūs 
šioje visatoje ir su jums priklausančia kvantinio kompiuterio dalimi, o kitas 
operacijas atlieka jūsų analogai su savosiomis to kompiuterio dalimis kitose 
multivisatos visatose. 

Visas kvantinio kompiuterio potencialas dar nesuvoktas, nes ir pačios mul- 
tivisatos egzistavimo idėja dar nėra priimta (net ir kuriančių kvantinius kompiu- 
terius), nors kvantinė mechanika (ir pagal klasikinę mechaniką jos stipriausiu 
pavidalu, Hamiltono ir Jakobio teorija) reikalauja multivisatos buvimo. 

Kitos naujos technologijos tapo įmanomos dėl veiklos visoje multivisa- 
toje. Pavyzdžiui, standartinis elementariųjų dalelių fizikos modelis (visų jėgų, 
išskyrus gravitaciją, ir visų dalelių teorija), kurį patvirtino daug per pastaruo- 
sius 40 m. atliktų eksperimentų, rodo, kad įmanoma peržengti barionų skai- 
čiaus (protonų ir neutronų sumos) ir leptonų skaičiaus (elektronų ir neutrinų 
sumos) tvermės dėsnius ir medžiagą versti energija daug efektyvesniu būdu, 
negu branduolių skaldymas ar termobranduolinė sintezė. 

Pagal minėtą standartinį modelį protoną ir elektroną, sudarančius van- 
denilio atomą, galima sujungti taip, kad jie išskirtų gryną energiją fotonų ar 
neutrino ir antineutrino porų pavidalu. Pirmu atveju turėsime mechanizmą, 
kuriuo turėtų būti įmanoma buitines atliekas paversti energija, įrenginiu, 
kurį Dokas (Doc) filme „Atgal į ateitį“ (Back to the Future) atsigabeno iš savo 
kelionės į ateitį. Antru atveju kryptingas neutrinų ir antineutrinų spindulių 
pluoštas būtų tobuliausias raketos variklis. Išmetimo produktai būtų nema- 
tomi (kaip ir to varymo mechanizmo, kurį Dokas irgi pasiskolino iš ateities). 
Šio filmo scenarijaus autoriai neprašovė: Doko įrenginiai jau iš tikrųjų yra 
netolimos ateities dalykas. 

Kvantinis kompiuteris su dirbtinio intelekto programa, tiesioginis me- 
džiagos vertimas energija, tobuliausia raketa, leidžianti dirbtiniam intelektui 

ir virtualiems žmonėms pradėti tarpžvaigždines keliones beveik šviesos grei- 
čiu — visa tai remiasi tais pačiais fizikos dėsniais ir turėtų atsirasti ateityje maž- 
daug tuo pačiu laiku. Žinoma, jei mums pakaks drąsos kurti technologijas, 
neprieštaraujančias žinomiems fizikos dėsniams. Tik aš rimtai abejoju, kad tai 
darysime. 

Norint žengti pirmyn fizikos ir technikos srityse, pirmiausia reikia turė- 
ti fizikų ir inžinierių. Per tą ketvirtį amžiaus, kai einu profesoriaus pareigas, 
šias specialybes pasirenkančių studentų skaičius smarkiai sumažėjo. Ateinantį 
dešimtmetį pasitrauks Stivenas Hokingas (Siepben Hawking) ir kiti mažiau 
žinomi, bet panašių gebėjimų mokslininkai. Nežinau nė vieno panašaus kūry- 
biškumo žmogaus, kuris galėtų juos pakeisti. Tai nestebina, turint galvoje, kad 
ką tik baigusio studijas Volstrite dirbančio teisininko atlyginimas šiuo metu 
tris kartus didesnis už mano atlyginimą. Dėl to dabar dauguma Amerikos 
inžinierių ir fizikų yra gimę kitose šalyse. 

Tačiau ar kitos šalys gali ir toliau aprūpinti mus inžinieriais ir fizikais? 
Kitaip sakant, ar bus tų inžinierių ir fizikų bet kurioje kitoje šalyje? Jau ne 
mažiau kaip 10 metų gimstamumas daugumoje išsivysčiusių šalių yra mažes- 
nis nei reikia, kad gyventojų skaičius jose nepradėtų mažėti. Gimstamumas 
sumažėjo ir Kinijoje dėl ten vykdomos vieno vaiko politikos ir — tai kelia nuo- 
stabą — mažėja net musulmonų ir kitose pietinėse šalyse. Dėl to per ateinan- 
čius 20 metų galime pritrūkti žmonių net ir jau turimai technikai aptarnauti, 
o ką jau kalbėti apie mano ką tik minėtų naujų technologijų kūrimą. 

Įžymusis Galilėjaus stipendininkas Džiordžijas De Santilana (Giorgio De 
Santillana), man dėstęs mokslo istorijos kursą Masačusetso technologijos ins- 
titute septintojo dešimtmečio pabaigoje, rašė, kad graikų mokslo plėtra bai- 
gėsi maždaug prieš šimtmetį iki krikščionybės eros pradžios dėl sumažėjusio 
gimstamumo ir intelektinių tyrimų subiurokratėjimo. Bijau, kad ši istorinė 
katastrofa nepasikartotų vėl. Vis dėlto su atsargiu optimizmu tikiuosi, kad 
sukursime aukščiau aprašytą tobuliausią technologiją ir drebančiomis ranko- 
mis perduosime galutiniams savo įpėdiniams — dirbtiniam intelektui ir virtua- 
liesiems žmonėms, ir tai sudarys sąlygas jiems plėstis į išorę, į tarpžvaigždinę 
erdvę, paplisti visoje visatoje ir gyventi amžinai. 

PASITIKĖJIMO 
MATERIALIZMU KRIZĖ 


RUPERT SHELDRAKE 


RUPERTAS ŠELDREIKAS yra Kembridžo universiteto Trejybės koledžo Pero-Voriko 
projekto (P2r70:-Warrick Project) neišaiškintiems žmonių ir gyvūnų gebėjimams tirti direktorius 
ir knygos „Naujasis mokslas apie gyvybę: formuojančio priežastingumo hipotezė“ (A New Sci- 
ence 0f Life: The Hypothesis of Formative Causation) autorius. 


asitikėjimo krizė ištinka dėl to, kad išduodama per daug kreditų ir susi- 

kaupia per daug blogų skolų. Pats žodis kreditas kilęs iš lotynų kalbos žo- 

džio credo (tikiu). Prasidėjęs pasitikėjimo mažėjimo procesas toliau vyksta 
didėjančiu greičiu, stiprindamas pats save. Žaidimas pasikeičia. 

Kažkas panašaus darosi ir materializmui. Nuo XIX a. jo šalininkai vis 
žada, kad mokslas viską paaiškins fizikos ir chemijos terminais, įrodys, jog 
Dievo nėra, o visata neturi tikslo, kad mokslas atskleis, jog Dievas yra tik iliu- 
zija žmonių mintyse, taigi ir smegenyse; jis įrodys ir kad smegenys viso labo 
yra tik sudėtinga mašina, ir tiek. 

Materialistus palaiko tikėjimas, kad mokslas tesės savo pažadus ir jų 
įsitikinimus pavers faktais. O kol kas jie vaduojasi pasitikėjimu, „gyvena 
kreditan“. Mokslo filosofas Karlas Poperis (Ka7! Popper) tą jų tikėjimą pa- 
vadino „vekseliniu materializmu“, nes jis remiasi dar nepadarytų atradimų 
pažadais, skoliniais įsipareigojimais (vekseliais). Nepaisant visų mokslo ir 
technologijų laimėjimų, materializmas išgyvena neturinčią precedento pa- 
sitikėjimo krizę. 

1963 m., kai studijavau biochemiją Kembridže, kartu su kai kuriais kitais 
kurso draugais buvau pakviestas į daugybę asmeniškų susitikimų su Eransiu 
Kriku (Francis Crick) ir Sidniu Breneriu (Sydney Brenner) Brenerio patalpose 
Karaliaus koledže (Kings College). E. Krikas ir S. Breneris visai neseniai buvo 
iššifravę genetinį kodą. Abu buvo karšti materialistai. 

Jie teigė, kad biologijoje yra likusios dvi svarbiausios neišspręstos pro- 
blemos: vystymasis ir sąmonė. Jos neišspręstos dėl to, kad jas sprendę žmonės 
buvo ne molekulinės biologijos specialistai ir apskritai nelabai gabūs. E Krikas 
su S. Breneriu tikėjosi rasti atsakymus į šias problemas per 10, na, gal per 
20 metų S. Breneris ketino imtis vystymosi, o E Krikas sąmonės. Jie siūlė 
mums prie jų prisidėti. 

Abu stengėsi iš visų jėgų. S. Breneris 2002 m. gavo Nobelio premiją už 
savo darbus tiriant nematodo (apvaliosios kirmėlės) Caenorhabditis elegans 
vystymąsi. E Krikas dieną prieš savo mirtį 2004 m. darė savo paskutinio 
straipsnio apie smegenis korektūrą. Laidotuvėse sūnus Maiklas pasakė, kad 
jo tėvą skatino dirbti ne šlovės, turtų ar populiarumo troškimas, o siekimas 
„įkalti paskutinę vinį į vitalizmo karstą“. 

Jis patyrė nesėkmę. S. Breneris irgi. Vystymosi ir sąmonės problemos te- 
bėra neišspręstos. Buvo atskleista daug detalių, nustatyta dešimtys genomų, 
o smegenų skleistinės darosi vis tikslesnės. Tačiau vis dar nėra įrodymų, kad 
gyvybę ir protą galima paaiškinti vien tik fizikos ir chemijos sąvokomis. 

Svarbiausias materializmo teiginys yra tvirtinimas, kad materija yra vie- 
nintelė tikrovė, todėl sąmonė yra tik smegenų veiklos padarinys. Tačiau vie- 
ningos nuomonės neuromokslininkai ir sąmonės tyrinėtojai neturi. Žymiau- 
si tos srities žurnalai Behavioral and Brain Sciences ir Journal of Consciousness 
Studies skelbia daug straipsnių, atskleidžiančių gilias materializmo doktrinos 
problemas. Pavyzdžiui, Stivenas Leharas (Steven Lebar) tvirtina, kad mūsų 
galvose turi būti mažytė spalvota trimatė mūsų pasaulio virtualiosios tikro- 
vės kopija. 

Kai žiūrime į dangų, jis yra mūsų galvose, o mūsų kaukolės yra jau už to 
dangaus ribų. Kiti, sakykim, psichologas Maksas Velmansas (Max Velmans), 
sako, kad virtualiosios tikrovės vaizdai neapsiriboja tik mūsų smegenimis, jie 
yra natūralaus dydžio, o ne mažyčiai, mūsų vizualiniai suvokimai yra už mūsų 
kaukolių ribų, kaip tik ten, kur jie ir atrodo esą. 

Filosofas Deividas Čalmersas (David Chalmers) jau patį subjektyvios pa- 
tirties buvimo faktą pavadino sąmonės „sunkia problema“, nes jos neįmano- 
ma paaiškinti mechanikos terminais. Tarkim, net jei suprasime, kaip mūsų 
akys ir smegenys reaguoja į raudoną šviesą, raudonumo savybė vis tiek liks 
neišaiškinta. 

Biologijoje ir psichologijoje pasitikėjimas materializmu sparčiai krinta. 
Ar gali fizika jį padidinti? Kai kurie materialistai mėgsta vadinti save „fizikalis- 
tais“, pabrėžti, kad savo viltis sieja su šiuolaikine fizika, o ne su XIX a. fizikos 
teorijomis. Tačiau pasitikėjimą fizikalizmu mažina patys fizikai dėl keturių 
priežasčių. 

Pirma, kai kurie fizikai tvirtina, kad kvantinės mechanikos neįmanoma 
suformuluoti, neatsižvelgus į stebėtojų protus; taigi protų negalima redukuoti 
iki fizikos, nes pati fizika suponuoja protų buvimą. 

Antra, ambicingiausios fizinės tikrovės unifikuotos teorijos (superstygų 
ir M teorijos su 10 ir 11 matmenų) mokslą perkelia į visiškai naują teritoriją. 
Jos yra labai netvirtas pagrindas materializmui, fizikalizmui ar bet kokiai kitai 
išankstinių įsitikinimų sistemai. Jos nukreiptos į kažką naujo. 

Trečia, mums pažįstamos medžiagos ir energijos rūšys sudaro tik apie 
4 proc. mūsų visatos. Kitą jos dalį sudaro tamsioji medžiaga ir tamsioji ener- 
gija. Taigi 96 proc. tikrovės kilmė tebėra neaiški. 

Ketvirta, antropinis kosmologijos principas tvirtina: jei gamtos dėsniai ir 
konstantos Didžiojo sprogimo momentu būtų buvę nors truputėlį kitokie, tai 
biologinė gyvybė niekada nebūtų galėjusi atsirasti, taigi čia nebūtų ir mūsų, 
galvojančių apie tai. Tad gal dieviškasis protas iš pat pradžių subtiliai paregu- 
liavo tuos dėsnius ir konstantas? Kai kurie kosmologai linkę manyti, kad mūsų 
visata yra tik viena iš daugelio paralelinių visatų (jų skaičius galbūt net bega- 
linis); kiekviena iš jų turi vis kitokius dėsnius ir konstantas. Mes gyvename 
tokioje, kurios sąlygos geriausiai tinka. 

Skeptikų nuomone, multivisatų hipotezė yra didžiausias Okamo skustu- 
vo (principo, reikalaujančio be reikalo nekurti naujų sąvokų) pažeidimas. Ta- 
čiau net ir jų pripažinimas nepadėtų atsikratyti Dievo: begalinis Dievas galėtų 
būti begalinio visatų skaičiaus Dievas. 

Čia, Žemėje, susiduriame su klimato kaita, dideliu ekonominiu netikru- 
mu, mokslo finansavimo mažinimu. Pasitikėjimas materializmu mažėja. Jo 

lyderiai, panašiai kaip tie centrinių bankų vadovai, toliau išdavinėja vekselius, 
tačiau materializmas kaip pagrindinė mokslo dogma jau neteko patikimumo. 
Daugelis mokslininkų jau nebenori 100 proc. savo pastangų investuoti į jį. 

Pasitikėjimo materializmu krizė keičia viską. Mokslui, išsivadavusiam iš 
šios XIX a. ideologijos, atsivers naujos perspektyvos ir galimybės. Ir ne tik 
jam, bet ir kitoms mūsų kultūros sritims, kuriose vyrauja materializmas. O 
atsisakiusios pretenzijų į tai, kad galutiniai atsakymai jau rasti, mokslo šakos 
taps laisvesnės (ir smagesnės). 

NEŠIOJAMASIS KVANTINIS 
KOMPIUTERIS 


DONALD D. HOFFMAN 


DONALDAS HOFMANAS yra kognityvinių mokslų specialistas, dirbantis Kalifornijos 
universitete Irvine, ir knygos „Vizualinis intelektas: kaip kuriame tai, ką matome“ (Visual Inrel- 
ligence: How We Create What We See) autorius. 


iskas pasikeis, kai bus sukurtas nešiojamasis kvantinis kompiuteris. Per- 

ėjimas nuo asmeninių prie kvantinių kompiuterių ne tik leis pratęsti 

kompiuterių pajėgumo didėjimą pagal Mūro dėsnį (Moores Law). Jis 
sukels ir paradigmos pokytį ne tik kompiuterių pajėgumo srityje (bent spren- 
džiant tam tikras problemas), bet ir koncepcinių struktūrų, kurias naudojame 
norėdami perprasti kompiuteriją, intelektą, neuromokslą, socialines sąveikas 
ir jutiminį suvokimą, srityse. 

Tinkamas šių dienų asmeninių kompiuterių veikimas, be abejo, yra pri- 
klausomas nuo kvantinės mechanikos dėsnių. Tačiau jie nepanaudoja dviejų 
tik kvantinei teorijai būdingų kompiuterijos išteklių — superpozicijos ir susie- 
jimo (entanglement). Jau vien tik jų pavadinimas kompiuterijos ištekliais yra 
didelis koncepcijos pokytis. 

Dar visai neseniai superpozicija ir susiejimas buvo laikomi matematiškai 
gerai apibrėžtomis, bet psichologiškai nesuprantamomis kvantinio pasaulio 
keistenybėmis, nesibaigiančių ir iš pažiūros bevaisių filosofinių diskusijų tema. 
Tačiau paaiškėjo, jog tai nėra vien tik tuščios įdomybės. Tai iš tiesų yra kom- 

piuterijos ištekliai, leidžiantys išspręsti kai kurias problemas, sunkiai spren- 
džiamas klasikiniais kompiuteriais. Geriausiai žinomas pavyzdys yra Piterio 
Šoro (Peter Sbor) kvantinis algoritmas, iš principo padedantis iššifruoti kodus, 
neįveikiamus klasikiniams algoritmams. 

Pastarajame sakinyje svarbiausi žodžiai yra „iš principo“. Kvantinė teorija 
jau gerai nusistovėjusi, o kvantinė kompiuterija, nors ir yra dar palyginti jauna 
disciplina, jau turi įspūdingą sąrašą algoritmų, kurie iš principo gali smarkiai 
pranokti klasikinius algoritmus, sprendžiant kai kurias svarbias problemas. 
Tačiau o kaipgi praktikoje? 

Kol kas to dar nėra, ir dar ilgai nebus. Dar reikės išspręsti labai su- 
dėtingas mokslines problemas, pavyzdžiui, sukonkretinti kvantinius bitus 
(kubitus) ar kvantinius vartus ir išvengti nepageidaujamų triukšmų, vadina- 
mų dekoherencija, kol kvantinė kompiuterija ištesės savo pažadus ir sukurs 
tikrus kvantinius kompiuterius. Daugelis specialistų laikosi nuomonės, kad 
išspręsti šių problemų neįmanoma. Aš manau, kad taip sakyti yra per anksti. 
Mes turėsime nešiojamuosius kvantinius kompiuterius, ir jie pakeis mūsų 
pasaulį. 

Kai nešiojamieji kvantiniai kompiuteriai taps įprastu dalyku, tas neišven- 
giamai privers mus pergalvoti intelekto sąvoką. Šiuo metu intelektas mode- 
liuojamas skaičiavimais (kartais paprastais, kartais sudėtingais), leidžiančiais 
sistemai mokytis (dažnai sąveikaujant su aplinka), kaip planuoti, protauti, 
apibendrinti ir veikti užsibrėžtiems tikslams pasiekti. Tie skaičiavimai gali būti 
nuoseklūs ar lygiagretūs, bet lig šiol jie buvo laikomi klasikiniais. 

Vienas iš būdingų klasikinių skaičiavimų bruožų yra tas, kad jų eigą 
įmanoma sekti. Kitaip sakant, iš principo įmanoma stebėti visų kintamųjų 
būsenas kiekviename skaičiavimo etape. Tai praverčia šalinant kompiuterio 
klaidas. Vienas iš būdingų kvantinių skaičiavimų požymių yra tai, kad sekti 
jų eigos apskritai yra neįmanoma. Vos tik kubitai inicijuojami, ir skaičiavimas 
prasideda, tarpinių jo stadijų neįmanoma stebėti jų nesuardant. 

Stebėtojui neleidžiama žvilgčioti į kvantinį skaičiavimą, kol jis tebevyks- 
ta, o visu pajėgumu vyksta tik tada, kai nėra stebimas. Tai erzina ir nervina, 
nes neatitinka klasikinio skaičiavimų įsivaizdavimo. Neatitinka ir mūsų klasi- 
kinio intelekto supratimo. Kvantiniame pasaulyje intelektas reiškiasi tada, kai 
nestebimas. Jei tik užsimanysite stebėti, jį suardysite. 

Taigi kvantinė kompiuterija privers peržiūrėti, ką laikyti „intelektu“. Šia- 
me procese galbūt pavyks rasti naujų koncepcinių priemonių suprasti toms 
kūrybinėms įžvalgoms, kurios, atrodo, ateina nežinia iš kur, kitaip sakant, tas, 
kurių kilmės ir raidos, atrodo, neįmanoma atsekti. 

Nešiojamieji kvantiniai kompiuteriai privers pergalvoti ir neuromokslą. 
Prieš keletą dešimtmečių žiūrėdami į smegenų vidų, matėme sudėtingą telefo- 
no komutatorių. Dabar, žiūrėdami į jų vidų, matome sudėtingus klasikinius 
skaičiavimus, vykstančius ir nuosekliai, ir lygiagrečiai. O ką jose matysime 
tada, kai jau būsime visiškai užvaldyti kvantinio skaičiavimo mąstysenos? Kai 
kas sako, ir tada ten matysime tik klasikinius skaičiavimus, nes smegenys ir jų 
neuronai yra per stambūs kvantiniams efektams. Tačiau evoliucija natūralio- 
sios atrankos būdu veda prie nepaprastų prisitaikymų, tad iš tikrųjų gali būti 
selektyvus spaudimas, nukreiptas kvantinės kompiuterijos link. 

Tipiškas socialinės sąveikos klasikinės problemos pavyzdys yra vadinamoji 
kalinio dilema. Viename šios dilemos variante perpildytame teatre kažkas su- 
šunka: „Degam!“ Žiūrovai tada gali rinktis, ką daryti. Jie gali bendradarbiauti 
ir išeiti iš salės tvarkingai, vienas po kito, tačiau gali ir sutrikti, pulti prie išėji- 
mo. Visų bendradarbiavimas visiems žiūrovams būtų geriausias pasirinkimas; 
tai vadinamasis optimalus Pareto sprendimas (Pareto optimal solution). Tačiau 
kiekvienam atskirai paimtam individui geriausias sprendimas bus pasiduoti 
sąmyšiui; tai vadinamoji Nešo pusiausvyra (Nash eguilibrium). 

Visiems pasidavus sąmyšiui, žiūrovai kaip visuma nuo to nukenčia. Ta- 
čiau ši kalinio dilemos problema (tai, kad Nešo pusiausvyra nėra optimalus 
Pareto sprendimas) yra klasikinio skaičiavimo būdo šiai problemai spręsti ar- 
tefaktas. Yra kvantinės strategijos, apimančios bendradarbiavimo ir panikavi- 
mo superpoziciją; tada Nešo pusiausvyra tampa Pareto optimaliu sprendimu. 
Kitaip sakant, turint kvantines strategijas, kalinio dilemą išspręsti galima, ir 
žiūrovai kaip visuma nebūtinai turi nukentėti. 

Jei kalinio dilema reiškiasi evoliucijoje, tai yra kvantinės strategijos, pri- 
verčiančios išnykti visas klasikines strategijas. Tai verčia susimąstyti. Ar gali 
būti selektyvių spaudimų, kurie įdiegtų kvantines strategijas į mūsų nervų 
sistemas ir mūsų socialines sąveikas? Ar tokios strategijos suteikia progą al- 
truizmo sąvokai pergalvoti — galbūt ji reiškia bendradarbiavimo ir sąmyšio 
superpoziciją? 

Nešiojamieji kvantiniai kompiuteriai pakeis ir mūsų požiūrį į jutiminį 
suvokimą. Rodos, superpozicija atskleidžia, kad mūsų jutiminiai vaizdiniai, 
suskaidantys pasaulį į diskretiškus objektus, turinčius tokias ypatybes, kaip 
buvimo vieta ir judesio kiekis, nėra adekvatus tikrovės apibūdinimas. Juk, pa- 
vyzdžiui, negalima nustatyti tikslios elektrono buvimo vietos bei jo judesio 
kiekio nestebint. Atrodo, įtraukimas nusako, jog jau pats pasaulio suskaidy- 
mas į atskirus, diskrečius objektus yra neadekvatus tikrovės apibūdinimas. Du 
elektronai, kuriuos mūsų pojūčiai vaizduoja esančius už milijardų šviesmečių, 
iš tikrųjų šiuo momentu yra susieti į visumą. 

Kai superpozicija ir įtraukimas nustos būti abstrakčios keistenybės ir taps 
kompiuterijos ištekliais, būtinais mūsų nešiojamųjų kompiuterių funkciona- 
vimui, jie pakeis mūsiškį suvokimo supratimą bei suvokimo ir tikrovės tarpu- 
savio santykį. 

PANAIKINTI DABARI|, 
ATKURTI PRAEIT| 


SETH LLOYD 


SETAS LOIDAS yra kvantinės mechanikos inžinierius, dirbantis Masačusetso techno- 
logijos institute, ir knygos „Visatos programavimas: kvantinių kompiuterių specialistas imasi 
kosmoso problemų“ (Programming the Universe: a Ouantum Computer Scientist Takes on the 
Cosmos) autorius. 


ano darbas yra projektuoti ir kurti kvantinius kompiuterius, kaupian- 

čius ir apdorojančius informaciją individualių atomų lygyje. Net ir 

išliekant dabartinei sparčiai kompiuterinės technikos pažangai, kai 
kompiuterių dalys sumažėja perpus kas pora metų ar dar greičiau, o jų pajėgu- 
mas per tą patį laiką padvigubėja, kvantiniai kompiuteriai turėtų atsirasti ne 
anksčiau kaip po 40 metų. Tačiau paprastus kvantinius kompiuterius gamina- 
me jau ir šiandien. Galėčiau papasakoti, kad kvantiniai kompiuteriai drastiš- 
kai pakeis tai, kaip pasaulis veikia mūsų gyvenimo metu. Tačiau to nedarysiu 
dėl tos paprastos priežasties, kad nežinau, ar taip bus iš tikrųjų. 

Ar kvantiniai kompiuteriai pakeis pasaulį, ar nepakeis, vis tiek jie turi ką pa- 
siūlyti mums visiems. Kai naudoja tuos atominius bitus skaičiavimams atlikti, turi 
kelias naudingas savybes. Gerai žinoma, kad kvantiniai kompiuteriai, jei tik yra 
tinkamai suprogramuoti, užtikrina savo vartotojams privatumą ir anonimiškumą: 
tai garantuoja fizikos dėsniai. Kitas mažiau žinomas kvantinių kompiuterių priva- 
lumas yra tas, kad viską, ką jie daro, galima ir panaikinti. Ši savybė kvantiniuose 
kompiuteriuose egzistuoja fundamentalaus fizikos dėsnio lygmenyje. 

Pačiame žemiausiame, mikroskopiniame lygmenyje fizikos dėsniai yra 
grįžtamieji: kas vyksta pirmyn, tą galima pasukti ir atgal. (Labiau makrosko- 
piniuose lygmenyse, kuriuose veikia klasikiniai kompiuteriai, yra priešingai: 
įsikiša antrasis termodinamikos dėsnis, ir kas jau padaryta, to nebeįmanoma 
sunaikinti.) Kadangi kvantiniai kompiuteriai veikia individualių atomų lygy- 
je, tai jie paveldi tų atomų gebėjimą panaikinti dabartį ir atkurti praeitį. 

Nors kvantiniai kompiuteriai užtikrina savo vartotojų apsaugą ir anoni- 
miškumą (tai, ko negali užtikrinti klasikiniai kompiuteriai), net ir pastaruosius 
galima taip suprogramuoti, kad ir jie įgytų gebėjimą ištrinti nepageidaujamus 
dalykus, nors dabar to nedaro. Nors klasikiniai kompiuteriai išsklaido šilumą 
ir veikia fiziškai negrįžtamu būdu, vis dėlto gali veikti ir logiškai grįžtamu 
būdu. Atitinkamai suprogramuoti, gali panaikinti jau atliktus skaičiavimus. 
Mes jau matome tos kietųjų diskelių „laiko mašinos“ skaitmeninės nostalgijos 
požymius, kai diskelį buvo galima atkurti, padaryti tokį, koks buvo iki pažei- 
dimo. 

Tad ar nebūtų galima tą kompiuterių gebėjimą „atsukti laikrodį atgal“ 
panaudoti ne tik atsitiktiniams ištrynimams ar užkrėtimo virusais padariniams 
panaikinti, bet tą patį padaryti ir finansinėms transakcijoms, atliktoms apgau- 
lingomis sąlygomis? Kredito kortelių kompanijos mus jau saugo nuo vagysčių, 
atliktų mūsų vardu. Tad kodėl neturėtų būti panašiai apsaugotos ir dar svar- 
besnės finansinės transakcijos? Namų pardavimo sutartys, akcijų sandoriai, 
neapmokėjimo mainai yra užrašomi ir vykdomi skaitmeniniu būdu. Taigi kas 
būtų, jei skaitmeninius finansus sujungtume su grįžtamaisiais skaičiavimais? 

Pavyzdžiui, jei logiškai grįžtamasis kompiuteris (kvantinis ar klasikinis) 
būtų naudojamas finansinei sutarčiai ir jo sąlygų vykdymui užrašyti, tai vėliau 
po kiek laiko, jei šalys nebūtų patenkintos tų sąlygų vykdymu, galėtų tos su- 
tarties nevykdyti, visi sumokėti pinigai grąžinti, o sutartis panaikinta, tarsi jos 
niekada apskritai nebūtų buvusios. 

Kadangi finansai jau ir taip skaitmeniniai, tai kodėl neįvesti ir skait- 
meninės laiko mašinos? Dabar, sakykim, kai ateis kitas finansinis krachas, 
viską sugrąžinsime į geresnius ankstesnius laikus, buvusius iki to laiko, kai 
paspaudėme tuos nelemtus klaviatūros klavišus ir į kompiuterio ekraną prisi- 
šaukėme finansinę mirtį. 

Ar įmanoma tą padaryti? Pagal fizikos ir kompiuterijos dėsnius — taip. O 

pagal žmogaus prigimties dėsnius? Finansinė laiko mašina ištrintų ir pelnus, ir 
nuostolius. Ar terminuotųjų sandorių fondų vadovai ir finansinių piramidžių 
kūrėjai sutiks pasukti laikrodį atgal, jei jų schemos sužlugtų, net jei tada jų pel- 
nai, teisėti ar neteisėti, būtų sugrąžinti jų klientams ar aukoms? Jei jie atsisakys 
su tuo sutikti, tai neduokite jiems savo pinigų. 

Nedarau jokių prognozių, bet fizikos dėsniai veikia jau ilgą laiką. Tuo 
metu vienintelis tikras žmogaus prigimties „dėsnis“ yra jos gebėjimas prisitai- 
kyti. Grįžtaumumas mikroskopiniame lygmenyje yra tas būdas, kuriuo gamta 
tvarko savo reikalus. Tai gal ir mes galėtume pasimokyti iš gamtos, kaip pa- 
keisti tai, kaip 72es tvarkome savo reikalus? 

KAIP PADARY II GALĄ 
BEGALINIAM UŽBURTAM 
RATUI 


ALAN ALDA 


ALANAS ALDA yra aktorius, rašytojas, režisierius ir PBS televizijos tinklo programos 
Scientific American Frontiers vedėjas. 


an sunku patikėti, kad kas mors pakeis viską. Vienintelė išimtis galėtų 
būti tai, kad staiga išmoktume gyventi vieni su kitais. Tačiau ar yra 
manančių, jog taip galėtų atsitikti netolimoje ateityje? 

Praeities įrodymai greičiau rodo, jog daromės vis pavojingesni beveik 
kas kartą, kai tik kyla kokia nors nauja idėja ar atsiranda nauja technologija. 
Paprastai tie nauji dalykai iš pradžių būna naudingi ir malonūs (pavyzdžiui, 
spausdinimas kilnojamosiomis literomis, farmakologija, įstatymų valdžia), bet 
netrukus randame būdų, kaip tuos išradimus panaudoti tam, ką geriausiai 
mokame daryti — rodyti savo galią kitų atžvilgiu. 

Net jei sulauktume keistų mažų žmogelių iš kitos planetos ir būtume 
priversti susitelkti, manau, ir tada netrukus rastume būdų, kaip vėl susiskai- 
dyti į grupes ir tarp savųjų surasti tokių, kurių negalima laikyti visaverčiais 
žmonėmis. 

Stengiamės padaryti galą begaliniam užburtam ratui. Ar pakankamai 
greitai atsiras kokia nors idėja ar technologija, kuri leistų ištrūkti iš šio mirtino 

rato anksčiau, nei kaktomuša susidursime su savo likimu ir subyrėsime į mi- 
lijonus gabalėlių? Ar išradingumu pranoksime patys save anksčiau, nei ši pla- 
neta bus uždažyta dar vienu žmonių sluoksniu? Galbūt, nors aš tuo abejoju. 


-69- 


NEIGIAMOJO IR 
JATROGENINIO MOKSLO 
IDĖJA 


NASSIM NICHOLAS TALEB 


NASIMAS NIKOLASAS TALEBAS yra atsitiktinumo gnoseologas ir taikomosios statis- 
tikos specialistas bei knygos „Juodoji gulbė: itin netikėtų reiškinių poveikis“ (74e Black Swan: 
The Impact of the Highly Improbable) autorius. 


4 
monės nori patarimo, kaip praturtėti, ir yra pasirengę už tai sumokėti. O 


patarimas, kaip nebankrutuoti, atrodo, nėra laikomas vertingu patarimu. 

Tačiau, turint galvoje, kad, laikui bėgant, tik mažesnė kompanijų dalis 
nebankrutuoja, kaip to išvengti, turėtų būti pats geriausias (ir sunkiausias) pa- 
tarimas. Jis yra ypač geras po to, kai jūsų konkurentai patenka į bėdą, ir galite 
visai teisėtai nusiaubti jų verslą. Tačiau mažai kas tevertina tokį patarimą. Kaip 
tik dėl to kiekybiniai Volstrito analitikai, konsultantai ir investicijų tvarkyto- 
jai, nepaisant šarlataniškos jų reputacijos, iš žaidimo neiškrenta. 

Neseniai vienoje televizijos laidoje keli tuščiagalviai vis kaulijo manęs 
tikslaus patarimo, kaip ištrūkti iš dabartinės krizės. Buvo tiesiog neįmanoma 
įpiršti manojo patarimo, „ko nereikėtų daryti“, ar išaiškinti, kad mano sritis 
yra klaidų išvengimas, o ne chirurginis greitosios pagalbos įsikišimas, ir kad 
tai yra savarankiška disciplina. Tiesą sakant, 12 metų bandžiau aiškinti, kad 
daugeliu atvejų jokie modeliai nėra geresni ar išmintingesni už tą matematinę 

akrobatiką, mūsų atliekamą finansų srityje, ir reikėjo didžiulės krizės, kad pa- 
vyktų žmones tuo įtikinti. 

Deja, tokia griežtumo stoka reiškiasi kaip tik ten, kur jo mažiausiai lau- 
kiame — instituciniame moksle. Mokslas, ypač akademinis jo variantas, nie- 
kada nemėgo neigiamų rezultatų, o ką jau kalbėti apie savo paties ribų kons- 
tatavimą ir garsinimą. Atlyginimų sistema nėra pritaikyta tokiems dalykams. 
Pagarbos čia susilaukia „lyno akrobatai“ ar kitokie žiūrovams patinkančių 
triukų atlikėjai. Atitinkamai elgdamiesi, jie tampa „ekonomikos einšteinais“ 
ar „naujais darvinais“, užuot davę visuomenei realios naudos, demaskuodami 
mitus ar parodydami, kur mūsų žinojimas baigiasi. 

Kartais priimame žinojimo ribą (pavyzdžiui, trimituodami apie Gėdelio 
(Gėdel) „reiškiančias proveržį“ nepilnumo teoremas), nes jos pasižymi formu- 
lavimo elegantiškumu ir matematiniu virtuoziškumu, nors tokios ribos svar- 
bą sumenkina mūsų praktinės klimato pokyčių prognozavimo ribos, krizės, 
socialiniai neramumai ar labdaros fondų, skirtų tokio ateities elegantiškumo 
tyrimams finansuoti, likimas. 

Paimkime kad ir mediciną, pradėjusią gelbėti gyvybes tik prieš 100 metų (tai 
dosnus vertinimas), ir tai mažesniu mastu, negu iš pradžių buvo garsinama popu- 
liariojoje literatūroje, nes mirštamumas ėmė mažėti daugiau dėl sanitarinių sąlygų 
gerinimo ir (atsitiktinio) antibiotikų atradimo, negu dėl terapeutų nuopelnų. Gy- 
dytojai, skatinami gyvuliškos valdymo iliuzijos, ilgą laiką tiesiog žudė pacientus, 
užuot pagalvoję, kad tinkama alternatyva galėtų būti ir „nieko nedarymas“. 

Mano kolegos Spiro Makridakio (Spyros Makridakis) atlikti tyrimai rodo, 
kad tam tikru mastu jie taip tebesielgia ir toliau. Tiesą sakant, tie gydytojai, 
kurie buvo konservatyvūs ir tiesiog leisdavo gamtai daryti savo darbą, ar kurie 
pripažino mūsų medicininių žinių ribotumą, iki septintojo dešimtmečio buvo 
kaltinami „terapeutiniu nihilizmu“. Buvo laikoma, kad yra „nemoksliška“, at- 
liekant veiksmus, besiremiančius nevisišku žmogaus kūno pažinimu, sakyti, 
jog tai mūsų dabartinio žinojimo riba. 

Net ir pats jatrogeniškumo (gydytojo padarytos žalos) terminas nėra pla- 
čiai paplitęs. Niekada jo neaptikau nemedicininėje literatūroje. Nors visą gy- 
venimą maniakiškai domiuosi tuo, kas vadinama „antrojo tipo klaida“ arba 
neteisingu teigiamu dalyku, su šia sąvoka susidūriau visai neseniai, kai kalbė- 
jausi su eseistu Brajanu Apljardu (Bryan Appleyard). 

Kaip tokia svarbi idėja galėjo likti paslėpta nuo mūsų sąmonės? Net į me- 
diciną (kalbu apie moderniąją) senoji „Nepakenk!“ koncepcija įsibrovė labai 
vėlai. Mokslo filosofas Džordžas Kangilemas (Georges Canguilhem) stebėjosi, 
kodėl ši idėja pas mus atėjo tik šeštajame XX a. dešimtmetyje. Aš irgi negaliu 
suprasti, kaip profesionalai galėjo taip ilgai daryti žalą žmonėms žinojimo var- 
du ir likti nenubausti. 

Deja, tolesnis tyrimas parodė, kad ši jatrogenija buvo tik senosios atgaivi- 
nimas po to, kai mokslas Šviečiamajame amžiuje tapo per daug arogantiškas. 
Deja, dar kartą reikia pripažinti, kad senovėje žmonės buvo išmintingesni: 
graikai, romėnai, bizantiečiai ir arabai iš prigimties pripažino žinojimo ribo- 
tumą. 

Yra viduramžių arabų filosofo ir gydytojo Al-Ruhavio (4/-Rubawi) trak- 
tatas, rodantis, kad Viduržemio regiono kultūros apie jatrogeniją žinojo. Todėl 
manau, kad religija išgelbėjo nemažai gyvybių, pacientus atitraukdama nuo 
gydytojų. Savąją aukštesniųjų jėgų valdymo iliuziją buvo galima patenkinti, 
pavyzdžiui, einant į Apolono šventyklą, o ne pas gydytoją. Įdomu, kad senieji 
Viduržemio regiono gyventojai galbūt gerai suprato šį kompromisą ir religiją 
iš dalies laikė priemone tokiai valdymo iliuzijai susilpninti. 

Negalima kažką daryti su žinojimu nežinant, kur jis baigiasi ir kiek kai- 
nuoja naudojimasis juo. Po Šviečiamojo amžiaus mokslas ir jo sukurtas su- 
peržvaigždžių mokslas pasiekė daug laimėjimų fizikos (linijinės), chemijos ir 
inžinerijos srityse. Tačiau kai kur reikia skirti daugiau dėmesio tam, į ką labai 
ilgai nebuvo kreipiama dėmesio — žemėlapiams, rodantiems, kur dabartinis 
žinojimo lygis ir dabartiniai metodai mūsų netenkina. Turime kruopščiai na- 
grinėti apibendrintą mokslo jatrogeniją, tirti, kokią žalą mokslas gali padaryti. 
Arba, dar geriau, parodyti, kokią žalą jau padarė. Manau, jog tai labiausiai 
gerbtinas iš visų siekimų. 

KAD REIKALAI BLOGĖS 


BRIAN ENO 


BRAJANAS ENAS yra dailininkas, muzikantas, kompozitorius ir muzikos įrašų prodiu- 
seris; be kitų, jis išleido ir U2, Talking Heads ir Coldplay albumus. 


as turėtų pakeisti viską, yra net ne mintis, o veikiau nuojauta. 
K Žanos vystymąsi lig šiol skatino ir vedė nuojauta, kad dalykai gali ge- 

rėti ir greičiausiai gerės. Pasaulis, palyginti su gyventojų skaičiumi, buvo 
turtingas. Jame buvo žemių, kurias galima nukariauti, naujų idėjų - jas galima 
įgyvendinti, buvo ir naujų išteklių tam daryti. Didžiąsias migracijas žmonijos 
istorijoje paskatino nuojautos, kad yra geresnių vietų, o civilizacijos instituci- 
jos išaugo iš nuojautos, kad grynai individualaus savanaudiškumo stabdymas 
ilgalaikėje perspektyvoje leis sukurti tokį pasaulį, kuris bus geresnis visiems. 

O kas bus, jei ta nuojauta pasikeis? Kas bus, jei pradėsime jaustis taip, 
tarsi tos „ilgalaikės perspektyvos“ nebūtų, ar ta perspektyva būtų ne tokia, 
kurios verta laukti? Kas bus, jei užuot jautę, kad esame prie naujo nuostabaus 
žemyno, kupino perspektyvų ir galimybių, slenksčio, pradėsime jaustis taip, 
tarsi būtume perpildytoje gelbėjimosi valtyje audringoje jūroje, kovodami dėl 
galimybės pasilikti valtyje ir pasirengę užmušti kitus kovoje dėl maisto ir van- 
dens likučių? 

Daugelis iš mūsų augo septintojo dešimtmečio neramumų metu. Tada 
buvo pojūtis, kad pasaulis galėtų būti geresnis, ir privalome jį padaryti tokį. 

Kodėl jis įsigalėjo? Greičiausiai todėl, kad aplink buvo daug naujų turtų, nauja 
visus vienijanti masinė kultūra ir nauja įgalinta karta, kurios gyvenimo patirtis 
jai sakė, kad mūsų gyvenimo diagramos kreivė gali tik kilti. Daugeliu atžvil- 
giu toks idealizmas pasitvirtino, nes jo pagerinti rezultatai išlieka su mumis 
iki šiol: pavyzdžiui, toks yra naršymas vikipediškame idėjų mainų pasaulyje; 
tokiems mainams galima priskirti šios knygos medžiagą. 

Tačiau sakykime, kad nuojautos pasikeis, kad žmonės pradės laukti iš 
ateities pasaulio ne to, o tokių dalykų, kurie būtų artimesni nevilties, baimės ir 
įtarumo košmarui, aprašytam Kormako Makarčio (Cormack McCarthy) pos- 
tapokaliptiniame romane „Kelias“ (7be Road). Kas bus tada? 

Ogi štai kas: žmonija susiskaidys į glaudesnes, egoistiškesnes gaujas. Di- 
delės institucijos dėl to, kad jos veikia ilgą laiką ir joms reikia socialinio pasi- 
tikėjimo struktūrų, nesusiformuos — tam nepakaks laiko. Ilgalaikių projektų 
bus atsisakyta, nes jie atsiperka per nepriimtinai ilgą laiką. Bus atsisakyta ir 
globalinių projektų, nes nepakaks pasitikėjimo, kad jie būtų veiksmingi. Jau ir 
taip menki ištekliai greitai bus visai išeikvoti, nes visi stengsis sugriebti pasku- 
tinius vertingus gabalėlius. Socialinis ar globalinis mobilumas bus laikomas 
pavojingu ir jam bus smarkiai priešinamasi. Valdymą perims veltėdžiai, plėši- 
kai, piratai ir apgavikai. Bus vadovaujamasi išgyvenimo principu. Teisybė bus 
stipriųjų pusėje. 

Tai niūrios mintys, tačiau negalima išleisti jų iš akių. Nuojautos pavojin- 
gesnės už idėjas, nes jos nepasiduoda racionaliam įvertinimui. Jos auga tyliai, 
plėtojasi po paviršiumi, kol staiga pratrūksta vienu metu visur. Jos gali įsi- 
viešpatauti greitai ir tapti nevaldomos („Degam/“), o tada jau kursto, stiprina 
pačios save — tokia jų prigimtis. Jei mūsų pasaulį apimtų tokios nuojautos, tai 
viskas, ką jos gali sukelti, gali greitai tapti tikrove. 

ĮSIKŪRIMAS 
HILBERTO ERDVĖJE 


FRANK WILCZEK 


FRANKAS VILČEKAS yra fizikas, dirbantis Masačusetso technologijos institute, No- 
belio premijos laureatas ir knygos „Būties lengvumas: masė, eteris ir jėgų suvienijimas“ (7he 
Lightness of Being: Mass, Ether, and the Unification of Forces) autorius. 


raėjo daugiau kaip 100 metų nuo Kolumbo pirmojo apsilankymo Ame- 
Dio 1492 m. iki anglų kolonizacijos avangardo Džeimstaune 1607 m. 

Panašus laiko tarpas skiria mus ir šiandien nuo Makso Planko (Max 
Planck) pirmojo apsilankymo kvantų pasaulyje 1899 m. Tas kvantų pasaulis 
yra naujasis Naujasis pasaulis, kuris daug svetimesnis ir sunkiau prieinamas 
už Kolumbo senąjį Naująjį pasaulį. Jis taip pat daug didesnis. Senojo Naujojo 
pasaulio atradimas beveik dvigubai padidino žmonijai prieinamos sausumos 
plotą, o naujasis Naujasis pasaulis eksponentiškai išplečia fizinės tikrovės 72as- 
tą. (Tai yra pripažinta fizika, nepriklausoma nuo spėliojimų apie papildomus 
erdvės matmenis; ji iš esmės yra klasikinė.) 

Pavyzdžiui, kiekvieno atskiro elektrono sukinys tą matmenį padidina 
dvigubai. Mūsų pagrindinės lygtys egzistuoja ne trimatėje klasikinės fizikos 
erdvėje, o iš esmės begalinio skaičiaus matmenų erdvėje — Hilberto erdvėje. 
Mums prireiks kur kas daugiau nei 100 metų įsikurti tame naujajame Nauja- 
jame pasaulyje net ir nepaisant daug spartesnės šių dienų pažangos. 

Mums pavyko įkurti vieną kitą pakrantės placdarmą, tačiau šio Naujojo 
pasaulio vidus tebėra nepaliesta, nenaudojama teritorija. (Tik šį kartą joje, 

atrodo, nėra čiabuvių.) Apgraibomis eidami pakrante, jau aptikome tranzis- 
torius, lazerius, superlaidžiuosius magnetus ir daugybę kitų panašių dalykų. 
Ko laukti ateityje? Žinoma, tiksliai nežinau, tačiau yra du gan tikėtini dalykai, 
galintys pakeisti viską. 


+ Nauji mikroelektroniniai informacijos apdorojimo įrenginiai, išnau- 
dojantys kvantinius principus. Galbūt jie remsis elektronų sukinių ma- 
nipuliavimu ar dabartinių silicio plokštelių papildymu grafenu, ir tai 
leis pratęsti Mūro dėsnio veikimą keliomis kryptimis: matmenų maži- 
nimo, veikimo spartos didinimo, dizaino gerinimo, kainos mažinimo. 
Superkompiuteriai didins savo pajėgumą, kuris priartės prie žmogaus 
smegenų pajėgumo. Internetinio ryšio juostos išplėtimas veiks taip, 
kaip steroidai veikia raumenis. Bus galima iš bet kurios vietos aki- 
mirksniu prisijungti prie visos pasaulio informacijos, skirtumas tarp 
virtualiosios ir fizinės tikrovės taps neberyškus, o gal ir visai išnyks. 

+ Kūrimas medžiagų, gebančių karštų ir sunkiai valdomų kvantų (foto- 
nų), kuriais Saulė apipila mus, energiją efektyviau versti į patogesnes 
naudoti energijos formas (cheminius ryšius). Tai aprūpins energija 
naująją gausos ekonomiką. Evoliucija, pasitelkusi aklą kantrybę, su- 
gebėjo sukurti fotosintezę; jei vadovausimės protingu įžvalgumu, tai 
padarysime geriau už ją. 


Mums šitaip didinant savo intelektą ir galią, į žaidimą gali įsitraukti ir 
naujos galimybės. Mes, o gal mūsų mašinos ar mūsų hibridiniai palikuonys 
įgysime tiek sumanumo ir gebėjimų, kad galėsime kurti dar pajėgesnius pro- 
tus ir mašinas, žengti pirmyn kylančia spirale. 

Mūsų kūrybiškas medžiagos valdymas remiantis kvantų teorija tebėra 
embrioninės stadijos. Didžiausi laimėjimai dar priešakyje. 

NETIKĖTAS ATRADIMAS 


STEFANO BOERI 


STEFANAS BOERIS yra architektas, dirbantis Milano politechnikos universitete, ir 
[tarptautinio dizaino žurnalo] Ab/tare redaktorius. 


as pakeis viską? Atskleidimas, kad kažkas iš ateities jau atvyko aplankyti 
mūsų. 

Iš KAŽKUR ATVYKUSIOS 
PROTINGOS GYVYBĖS 
SURADIMAS 


DOUGLAS RUSHKOFF 


DAGLAS RUŠKOVAS yra medijų analitikas, apybraižininkas ir knygos „Kaip pasaulis 
tapo korporacija ir kaip jį sugrąžinti į ankstesnę būseną“ (Life Inc.: How the World Became a 
Corporation and How to Take Ir Back) autorius. 


albame, kas pakeis viską — ne vien tik mūsų gebėjimus, santykius, poli- 
Kia ekonomiką, religiją, biologiją, kalbos mokslą, matematiką, istoriją 

ar ateitį, o visa tai iš karto. Vienintelis įvykis, kuris, mano nuomone, iš 
karto galėtų pakeisti beveik viską, būtų mūsų pirmasis susitikimas su protinga 
nežemiška gyvybe. 

Bet kurio iš mūsų dabartinių gebėjimų - genetikos, kompiuterijos, kalbos 
mokslų ir net užuojautos — plėtra yra laipsniškas mūsų dabartinių gebėjimų 
ugdymas. Kaip jau matėme anksčiau, vienos tyrimų šakos užbaigimas visada 
atidaro duris naujai tyrimų šakai ir niekada neatneša to būsenos pasikeitimo, 
kurio tikėjomės. Niekas iš to, ką per pastaruosius pora šimtų metų nuveikėme, 
iš esmės visko nepakeitė, todėl nesitikiu, kad ir ateityje pavyks padaryti kažką 
tokio, kas pakeistų viską. 

Ne, vienintelis būdas pakeisti viską, yra leisti kažkam tą padaryti mums. 
Žmonijos susitikimas su „kitais“ apima mūsų atsitraukimą nuo solipsizmo, 

būdingo mūsų civilizacijai nuo pat jos atsiradimo. Jis reiškia pasikeitimą, kuris 
būtų toks didelis, kaip ir individo susitikimas su jo palikuoniu ar kūrinio — su 
jo kūrėju. Net jei tai būtų kažko, ką padarėme mes patys, rezultatas, dabar tai 
nepriklausytų nuo mūsų ir nuo mūsų pastangų. 

Susitikimas su kaimynu, kad ir iš kur jis būtų — iš išorinės, vidinės, ki- 
bernetinės ar hipererdvės — galų gale pavers mus „mumis“. Susitikimas su kuo 
nors kitu — dievu, vaiduokliu, biologiniu broliu ar seserimi, nepriklausomai 
išsivysčiusia gyvybės forma ar mūsų pačių sukurtu intelektu — keičia tai, ką 
reiškia būti žmogumi. 

Mūsų kompiuteriai gali niekada nepranešti mums, kad turi savimonę, 
nežemiškųjų civilizacijų atstovai gali niekada neatsiųsti signalo į mūsų S£77 
antenas, tarpdimensinės būtybės (interdimensional creaturės), prasimanytos 
mokslinės fantastikos kūrėjų, gali niekada nepasirodyti tiems, kurie tuo metu 
nevartoja raminamųjų vaistų, tačiau jei kuris nors iš tų dalykų vis dėlto įvyktų, 
tai pakeistų viską. 

VAISTAI NUO 
ŽMONIJOS 
EGZISTENCINĖS VIENATVĖS 


PAUL SAFFO 


POLIS SAFAS yra technologijų prognozuotojas. 


partėjantis kitimas tapo naująja norma. Net ir patys skaudžiausi atra- 

dimai, laukiantys patogios progos, tik dar šiek tiek pastums pirmyn tą 

amerikietiškų kalnelių atrakciono vagonėlį, kuris apibrėžia šiuolaikinį 
gyvenimą. Reikšmingi atradimai varžosi su Holivudo paskalomis dėl vietos 
pirmuose spaudos puslapiuose, o skaitytojai, pripratę prie kasdien jų laukian- 
čių staigmenų, į naujausias stebinančias mokslo naujienas reaguoja tik pečių 
gūžtelėjimu. 

Tačiau yra vienas dalykas, kuris iš esmės pakeis viską. Tai nežmogiškojo 
intelekto, prilygstančio žmogaus intelektui ar net pranokstančio jį, atradimas. 
Jis turėtų pakeisti viską, nes mūsų susigrūdusi ir amžinai besivaidijanti bio- 
loginė rūšis yra vieniša — labai, skausmingai, egzistenciškai vieniša. Tai verčia 
mus tikėti dievais, kurių buvimo nepatvirtina nei logika, nei įrodymai. Tai 
verčia tirti gyvulių, su kuriais gyvename, intelektus, tikintis užmegzti su jais 
pokalbį. Esame tokie vieniši, kaip Danielio Defo (Danie/ Defoe) Robinzonas 
Kruzas. Desperatiškai trokštame su kuo nors pasikalbėti. 

Nežemiškojo intelekto paieškos (SE77) buvo pradėtos prieš 50 metų, kai 
vienas radijo astronomas pasiskolino laisvą teleskopo laiką kai kurių dažnių si- 
gnalams, ateinantiems iš dviejų kaimyninių žvaigždžių, tirti. Tie tyrimai šian- 
dien jau vykdomi nuolat, naudojant superkompiuterius ir sudėtingą signalų 
priėmimo aparatūrą — S£77 instituto Aleno teleskopų sistemą (SE7T Institute 
Allen Tėlescope Array). 

Dabartinės sistemos per kelias minutes apieško daugiau radijo erdvės, 
negu buvo ištirta per visą pirmąjį SE7T tyrimų dešimtmetį. Šiuo metu Kinija 
jau pradėjo rengtis 500 m skersmens parabolinės radijo antenos statybai (jos 
paviršius prilygs trisdešimties futbolo aikščių plotui, taigi bus 10 kartų di- 
desnis už radijo teleskopo antenos Arecibo plotą). Tarp jos uždavinių aiškiai 
įvardyta ir kitų civilizacijų paieška. 

Astronomai ne tik žiūri, bet ir klausosi. Aptikta jau daugiau kaip 300 
planetų už Saulės sistemos ribų (visos jos, išskyrus dvylika, aptiktos per pasta- 
rąjį dešimtmetį ir daugiau kaip 100 vien tik per pastaruosius pora metų). Dar 
svarbiau, kad smarkiai sumažėjo mažiausias už Saulės sistemos ribų esančių 
planetų, kurias dar įmanoma aptikti, dydis - dabar jau įmanoma identifikuoti 
planetas, kurių masė artima Žemės masei. 

Atrastų planetų skaičius pradėjo eksponentiškai didėti, kai NASA nese- 
niai paleido Keplerio kosminį teleskopą, kuris ištirs daugiau kaip 100 000 
žvaigždžių, siekiant išsiaiškinti, ar jos neturi Žemės dydžio planetų. Planetų 
medžiotojų šventasis Gralis yra ne Jupiterio dydžio planetos milžinės, o tokios 
kaip Žemė planetos, tinkamos protingos gyvybės, kurią galėtume atpažinti, 
egzistavimui. 

Tyrinėtojai lig šiol susidūrė tik su gilia tyla, bet tuo metu, kai astronomai 
tęsia protingų kaimynų paieškas, kompiuterių specialistai yra pasiryžę juos su- 
kurti. Dirbtinio intelekto tyrimai vyksta jau kelis dešimtmečius, ir kelios dirb- 
tinio intelekto konstrukcijos jau atlaikė Tiuringo testą. Jei vadovausimės ekspo- 
nentine Mūro dėsnio logika, tai stipraus dirbtinio intelekto sukūrimas per kelis 
ateinančius dešimtmečius atrodys neišvengiamas. Turėsime robotus, kurie bus 
pakankamai protingi, kad su jais būtų galima pasikalbėti, ir tokie patrauklūs 
emociniu atžvilgiu, kad žmonės reikalaus teisės su jais tuoktis. 

Vienokiu ar kitokiu būdu žmonės ras su kuo pasikalbėti, tik neaišku, 
kur tokie pokalbiai nuves. Su tolimomis civilizacijomis bendrauti bus sunku 

dėl laiko atsilikimo, bet jau vien tik jų buvimo faktas mūsų savęs suvokimą 
pakeis taip, kaip tai padarė Kopernikas prieš 500 metų. Ir, nepaisant didžiulių 
atstumų, mes, be abejo, bandysime kalbėtis su jomis. Trečdalis mūsų norės jas 
užkariauti, trečdalis norės jų gyventojus atversti į mūsų tikėjimą, o kiti norės 
jiems ką nors parduoti. 

Dirbtiniai partneriai leis užmegzti su jais intymesnius pokalbius ne vien 
tik dėl jų artumo, bet ir dėl to, kad jie kalbės savo kalba nuo pat jų atsiradimo 
momento, bei dėl jų jaudinančio jautrumo. Tik aš bijau to, kas gali atsitikti, 
kai jie pradės vystytis eksponentiškai. Ar neišpuiks tiek, kad nebenorės kalbė- 
tis su mumis? Ar nesusikurs tokių savo planų, kurie, žmonių akimis žiūrint, 
atrodys visai beprasmiai? Tikrai sunku įsivaizduoti pasaulį, kurį reikėtų dalytis 
su superintelektualiais robotais. Jei mums pasiseks, tai naujieji mūsų proto 
vaikai su mumis elgsis taip, kaip mes elgiamės su naminiais gyvūnėliais, o jei 
nepasiseks, tai jie mus laikys maistu. 

DIRBTINIS INTELEKTAS 
IRINTELEKTINIS 
MEISTRIŠKUMAS 


JOHN TOOBY IR LEDA COSMIDES 


DŽONAS TŪBIS ir LEDA KOSMIDĖ yra Kalifornijos universiteto Santa Barbaroje 
Evoliucinės psichologijos centro direktoriai. Jie kartu su Džeromu Barkovu (Jerome H. Bar- 
kow) redagavo knygą „Prisitaikęs protas: evoliucinė psichologija ir kultūros karta“ (7he Adapted 
Mind: Evolutionary Psychology and the Generation of Culture). 


iuo metu labiausiai laukiama technikos naujovė yra universalus dirbtinis 
intelektas. Galbūt tai būtų net toks intelektas, kuris koreguotų pats save 
ir / ar tobulėtų vis didėjančiu greičiu, kol įgyvendintų tūkstantmetinius 
pertvarkymus. Nuo dirbtinio intelekto išradimo prieš 70 metų kompiuterių 
specialistai jaučiasi esą prie protingos mašinos sukūrimo slenksčio. Tačiau tas 
tikslas yra kaip horizontas — artinantis prie jo, jis vis tolsta. Mūsų nuomone, 
artimiausioje ateityje universalaus dirbtinio intelekto sukurti nepavyks. Tačiau 
supratimas, kodėl nepavyks to padaryti, atves prie kitų perversmų. 
Neteisingas požiūris į dirbtinį intelektą daro prielaidą, kad geriausi bū- 
dai protauti ir galvoti, siekiant gauti teisingų žinių, yra tie, kuriuos galima 
sėkmingai naudoti bet kokiam turiniui. Atseit pakanka aprūpinti kompiuterį 
tais bendrais metodais, įvesti kai kuriuos faktus, padidinti kompiuterio vei- 
kimo greitį, ir atsiras stulbinančio lygio žinių. Tačiau taip niekada neįvyks, o 

šitaip pasiekti bendrojo dirbtinio intelekto lygiai liks per žemi, kad juos būtų 
galima lyginti su žmogaus intelektu. 

Tačiau galingi gamtiniai intelektai juk egzistuoja. Kaip jie (pavyzdžiui, 
tokie, kokius turi žmonės) veikia? Su retomis išimtimis jie veikia specializaci- 
jos būdu. Jie atskelia mažus, bet biologiškai svarbius visatos fragmentus (plėš- 
rūno ir jo aukos sąveikas, spalvą, socialinius mainus, fizinį priežastingumą, 
sąjungas, genetinį giminingumą ir t. t.) ir kiekvienam iš jų kuria skirtingus 
problemų sprendimo metodus. 

Evoliucija sukuria tokius skaičiavimo specialistus, kurie veikia puikiai, 
panaudodami santykius, egzistuojančius tik konkrečiame jiems priklausan- 
čiame visatos fragmente. (Paralakso geometrija regėjimui duoda vaizdo gylio 
suvokimą; jūsų motinos auginamas mažas vaikas yra jūsų genetinis brolis ar 
sesuo; du kieti kūnai negali užimti tos pačios vietos.) 

Tie vietiniai intelektai yra nepalyginti protingesni už bendrus sampro- 
tavimus, nes natūralioji atranka jiems surado radikalius trumpiausius kelius, 
padedančius išvengti begalinio skaičiaus galimybių, tarp kurių bendrieji inte- 
lektai nesusivokia. Mūsų proto programos gali būti velniškai gerai pritaikytos 
kai kurioms problemoms spręsti, nes jų naudojimas neapsiriboja tik tomis 
strategijomis, kurias galima naudoti visoms problemoms. 

Evoliucinės psichologijos pamokos rodo, kad specializuotų intelektų 
(dirbtinių idiotų eruditų) sukūrimas ir jų įjungimas į tinklą ilgainiui leistų 
pasiekti mozaikinį dirbtinį intelektą, lygiai taip pat kaip evoliucija tolydžio 
sukūrė natūralius intelektus. Svarbi veiklos sritis yra atskleidimas principų, 
sprendžiančių konkrečias problemų grupes. 

Tiesą sakant, sėkmingos mokslinės teorijos yra geri specializuotų intelektų 
pavyzdžiai, nesvarbu, kaip jie būtų įgyvendinti — per kultūrą mokslininkų ben- 
druomenėse ar kompiuteriškai kompiuteriniuose modeliuose. Panašiai ir speciali- 
zuotų programų, kurias aptinkame žmogaus prote, kopijų įvedimas į atsirandantį 
dirbtinio intelekto tinklą turėtų būti didžiulis žingsnis dirbtinio intelekto kūrimo 
link. Kad toks agreguotas intelektas būtų pajėgus komunikuoti su žmonėmis (kad 
jis suprastų, ką reiškia mūsų užduodami klausimai ar mūsų išreiškiami norai), jis 
turės turėti tikslius žmonių smegenyse esančių intelektų modelius. 

Tai veda mus prie kito tikėtino persitvarkymo — greitos ir tvarios pažan- 
gos natūralių intelektų pažinimo srityje. 

Ištisus dešimtmečius evoliuciniai psichologai darė didelį redukcionistinį 
nusikaltimą — stengėsi sukurti tokią mokslinę discipliną, kuri laipsniškai su- 
kurtų išsivysčiusių universalių žmogaus proto / smegenų žemėlapį - kompiu- 
terinį žmogaus genomo atitikmenį. 

Evoliucinės psichologijos tikslas buvo sukurti išsamius visų išsivysčiu- 
sių programų, kurios visos kartu sudaro žmogaus prigimtį (apimančią pyktį, 
incesto vengimą, politines pažiūras, fizinio priežastingumo suvokimą, kaltės 
jausmą, grupių lenktyniavimą, koalicijų agresiją, statusą, seksualinį patrauklu- 
mą, reikšmingumo pateikimą, grobuonio ir aukos psichologiją ir t. t.), logikos 
tinklo žemėlapius. Kiekvienas iš jų yra intelektas, specializavęsis spręsti savo 
klasės pirmtakų problemas. 

Ilgalaikis ambicingas tikslas yra sukurti žmogaus prigimties modelį, kuris 
būtų toks tikslus, kaip kokio nors roboto valdymo sistemų inžinerinės speci- 
fikacijos. Žinoma, ir teorija, ir turimi įrodymai rodo, kad žmogaus progra- 
mavimas yra kur kas sudėtingesnis ir subtilesnis, negu bet kokio iš anksto 
numatyto roboto. 

Tačiau kaip žmogaus prigimties žemėlapis galėtų radikaliai pakeisti da- 
bartinę mūsų biologinės rūšies situaciją? 

Žmonija bus priversta ir toliau aklai vergauti programoms, kurias evoliu- 
cija įdiegė į žmogaus smegenis, kol jas ištrauksime į dienos šviesą. Paprastai 
naudojamės tik tomis tikrovės versijomis, kurias jos spontaniškai kuria mums, 
taigi tik daiktų paviršiais. Kadangi nesuvokiame, jog esame teatre, kuriame 
mūsų vaidmenis ir elgseną daugiausia nustatė mūsų proto programos, pati- 
kliai įsitraukiame į tuos spektaklius (sakykim, genocidinė mūsų kovos su jais 
drama). Begalinė tarp tų programų vykstančių reakcijų grandinė daro mus 
istorijos aukomis, pasinėrusiomis į karus ir priespaudą, apimtomis masinių 
iliuzijų ir kultūrinių epidemijų, įklimpusiomis į begalinius niekam neatnešan- 
čius naudos konfliktus. 

Jei suprastume tas programas ir koordinuotas haliucinacijas, kurias jos 
sukelia mūsų galvose, tai mes, kaip biologinė rūšis, galėtume išsivaduoti iš 
vaidmenų, kuriuos tos programos paskiria mums. Tačiau tai negalės įvykti, 
jei tos žinios (kvantinė mechanika) visą laiką pasiliks tik kelių specialistų 
galvose, jei jos bus atitvertos siena nuo kitų daugiamečių studijų, reikalingų 
joms įvaldyti. 

Tai veda prie dar vieno su tuo susijusio pertvarkymo, kuris tą problemą 
galėtų išspręsti. 

Suderintomis pastangomis galėtume sukurti metodus, kaip supratimą — 
intelektinį meistriškumą — būtų galima perteikti kitiems kur kas greičiau, pi- 
giau ir efektyviau, negu tai darome dabar. Universitetai tebenaudoja viduram- 
žiškus metodus (paskaitas) triukšmingai, kaip paklius ir tik iš dalies perteikti 
XXI a. disciplinoms. Jų perdavimas vienam žmogui užtrunka daug metų ir 
kainuoja kelis šimtus tūkstančių dolerių. 

"Tačiau o kas gi būtų, jei žmonės galėtų praleisti 4 mėnesius su speciali- 
zuotu dirbtiniu intelektu? Ta visiško pasinėrimo į mokomąją discipliną, inter- 
aktyvaus bendravimo, panašaus kaip žaidžiant vaizdo žaidimus, patirtis leistų 
įgyti išsamų fizikos, medžiagų mokslo ar evoliucinės psichologijos supratimą. 
Norėdami tą pasiekti, turėtume keliose dešimtyse sričių integruoti technolo- 
gines, mokslines ir pramogų pasaulio inovacijas: Holivudo postprodukcinius 
metodus, iš žaidimų kūrimo perimtus priverstinio dėmesio patraukimo būdus, 
kognityvinės veiklos tobulinimą specialiu maistu, mūsų sukurtų programų (ir 
joms suvokti reikalingų organų) skaičiaus didinimą, evoliucinės psichologijos 
požiūrį į pramogas, neuromokslo ugdomas smegenų sąsajas su kompiuteriais, 
turtingas virtualias aplinkas, trimačio vaizdo technologijas. Laikui bėgant, 
koncepcinis švietimas taps intensyvus, patrauklus, tvirtai įstringantis į atmintį 
ir dešimt kartų greitesnis. 

Gutenbergiškas perversmas koncepcinio meistriškumo platinimo srityje 
pakeis viską, leis mūsų biologinei rūšiai pasiekti plačiai paplitusį mokslinį sa- 
vęs supratimą. Galėsime atsikratyti nuo senovės mus lydinčių košmarų. 

KAIP IŠVENGTI PASAULIO 
PABAIGOS 


ALEXANDER VILENKIN 


ALEKSANDRAS VILENKINAS yra fizikas, Taftso kosmologijos instituto direktorius, 
Taftso universiteto evoliucijos mokslų profesorius ir knygos „Daug pasaulių viename: kitų visa- 
tų paieška“ (Many Worlds in One: The Search for Other Universes) autorius. 


ūsų civilizacijos ilgalaikės perspektyvos čia, Žemėje, labai neaiškios. 
MV Mus gali sunaikinti susidūrimas su kokiu nors asteroidu ar netoli įvy- 

kęs supernovos sprogimas, galime susinaikinti ir patys, pradėję bran- 
duolinį ar bakteriologinį karą. Reikia galvoti, ne 27 tokia katastrofa įvyks, o 
kada ji įvyks, ir vienintelis garantuotas būdas žmonėms ilgą laiką išlikti — iš- 
plisti už Žemės ribų ir kolonizuoti mūsų galaktiką. Tačiau atrodo, jog; tiki- 
mybė, kad pavyks tą padaryti iki to laiko, kai būsime nušluoti kokios nors 
katastrofos, yra menka. 


PASAULIO PABAIGOS ARGUMENTAS 


Nors tikimybė, kad kokia nors civilizacija atlaikys egzistencinius iššūkius ir 
kolonizuos savo visatą, yra menka, bet ji ne nulinė, ir plačiojoje visatoje tokių 
civilizacijų tikrai turėtų būti. Jas pavadinkime didelėmis civilizacijomis. Yra 
ir mažų civilizacijų, tik jos išmiršta dar nespėjusios išplisti bent kiek toliau už 
savo gimtųjų planetų ribų. 

Norėdami pasiginčyti, sakykime, kad mažos civilizacijos neužauga daug 
didesnės už mūsų civilizacijas ir žūsta netrukus po to, kai pasiekia savo di- 
džiausią dydį. Bendrasis gyventojų, gyvenusių tokioje civilizacijoje per visą 
jos istoriją, skaičius tada bus maždaug toks kaip Žemėje per visą jos istoriją 
gyvenusių žmonių skaičius, taigi apie 400 milijardų, arba 60 kartų daugiau už 
dabartinį mūsų planetos gyventojų skaičių. 

Didelėse civilizacijose individų yra kur kas daugiau. Tokioje galaktikoje, kaip 
mūsiškė, yra apie 200 mlrd. žvaigždžių. Nežinome, kokia dalis jų turi planetas, 
tinkamas kolonizuoti, bet net jei gan konservatyviai manysime, kad tik 0,005 
proc., tai vis tiek tada galaktikoje bus apie 10 mln. tinkamų gyventi planetų. 

Darydami prielaidą, kad kiekvienoje iš jų gyventojų skaičius pasieks Že- 
mės gyventojų skaičių, tai gausime 4 mln. trilijonų individų. (Kad būtų aiš- 
kiau, kalbame tik apie civilizacijas, panašias į mūsiškę, nekreipdami dėmesio 
į planetas, kuriose gyvena mažos žalios spalvos būtybės po tūkstantį kvadrati- 
niame colyje.) Tie skaičiai gali būti kur kas didesni, jei tokia civilizacija išplis 
toli už savo galaktikos ribų. Svarbiausias klausimas yra toks: kokia tikimybė, 
kad kokia nors civilizacija taps didelė? 

Reikia 10 mln. (ar dar daugiau) mažų civilizacijų, kad individų jose būtų 
tiek, kiek vienoje didelėje civilizacijoje. Taigi jei ta tikimybė nebus baisiai 
maža (mažesnė už vieną dešimtyje milijonų), tai individai gyvens daugiausia 
didelėmis civilizacijomis. Kaip tik ten turėtume tikėtis atsirasti, jei būtume 
tipiški visatos gyventojai. Be to, reikėtų tikėtis, kad tipiška didelė civilizacija 
egzistuos tuo metu, kai ji bus arti savo didžiausio dydžio, nes kaip tik tada 
gyvens daugiausia jos gyventojų. 

Tokie lūkesčiai ryškiai neatitinka esamos padėties. Mes gyvename arba 
mažoje civilizacijoje, arba pačioje didelės civilizacijos pradžioje. Jei darysime 
prielaidą, kad tikimybė nėra labai maža, abu šie variantai bus mažai tikėtini; 
tai rodo, jog tokia prielaida greičiausiai yra neteisinga. Jei iš tikrųjų esame ti- 
piški stebėtojai mūsų visatoje, tai turėsime pripažinti, jog tikimybė civilizacijai 
išlikti gana ilgai, kad ji taptų didelė, yra labai menka. Mūsų pavyzdyje ji negali 
būti daug didesnė už vieną dešimtyje milijonų. 

Tai ir yra liūdnai pagarsėjęs „pasaulio pabaigos“ argumentas. Jį pirmasis pa- 
siūlė fizikas teoretikas Brandonas Karteris (Brandon Carter) maždaug prieš 35 me- 
tus. Jis sukėlė daug karštų ginčų ir dažnai buvo neteisingai interpretuojamas. 

NEĮTIKIMUMO ĮVEIKIMAS 


Pasaulio pabaigos argumentas yra statistinio pobūdžio. Jis nepateikia jokių 
prognozių apie mūsų civilizacijos ateitį. Jis tik teigia, jog šansai, kad kokia 
nors civilizacija taps didelė, yra labai menki. Kartu vienai kitai civilizacijai vis 
dėlto pavyksta įveikti neįtikimumą. 

Kuo tos išskirtinės civilizacijos skiriasi nuo kitų? Be tiesiog palankaus li- 
kimo, daugiau šansų išlikti ilgą laiką turi tos civilizacijos, kurios didelę savo 
išteklių dalį skiria kosmosui kolonizuoti, kolonizavimą pradeda anksti ir jį 
pradėjusios nebesustoja. Turint daug kitų įvairių ir neatidėliotinų poreikių, 
įgyvendinti šią strategiją gali būti sunku. Tai gali būti viena iš priežasčių, kodėl 
didelės civilizacijos tokios retos. O ir apskritai jokių garantijų, kad pasiseks, 
nėra. Tik kai kolonizavimas kaip reikiant įsibėgėja, ir kai naujų kolonijų skai- 
čius auga greičiau už žūstančių kolonijų skaičių, galima švęsti pergalę. Bet jei 
kada nors pasieksime tokią mūsų galaktikos kolonizavimo stadiją, tai iš tikrų- 
jų bus mūsų civilizacijos istorijos persilaužimo momentas. 


KUR JIE YRA? 


Reikia užduoti dar vieną klausimą: kodėl mūsų galaktika dar nekolonizuota? 
Mūsų galaktikoje yra žvaigždžių, keliais milijardais metų senesnių už Saulę, 
o visai galaktikai kolonizuoti turėtų pakakti kur kas mažiau kaip milijardo 
metų. Taigi susiduriame su garsiuoju Enriko Fermio (Enrico Fermi) klausimu: 
„Kur jie?“ 

Mano nuomone, labiausiai tikėtina, kad galime būti vienintelė intelek- 
tuali civilizacija ne tik mūsų galaktikoje, bet ir visoje regimoje visatoje. Mūsų 
kosminio horizonto riba yra tas atstumas, kurį šviesa įveikė nuo Didžiojo 
sprogimo. Jis nustato absoliučią ribą kosmosui kolonizuoti, nes jokia civiliza- 
cija negali plėstis greičiu, didesniu už šviesos greitį. Tarp to mūsų horizonto 
ribų yra daug tinkamų gyventi planetų, tik ar iš tikrųjų jos yra apgyventos? 

Gyvybės ir intelekto evoliucijai reikia kai kurių be galo mažai tikėtinų 
įvykių. Teoriniai skaičiavimai (tenka pripažinti — gan hipotetiniai) perša min- 
tį: jų tikimybė tokia maža, kad artimiausia planeta su protingomis gyvybės 
formomis gali būti toli už horizonto. 

Jei iš tikrųjų taip ir yra, tai tada mums priklauso tikrai didelis visatos 
gabalas — 90 mlrd. šviesmečių skersmens. Jei peržengtume slenkstį ir taptume 
kosmosą kolonizuojančia civilizacija, tai iš tikrųjų pakeistų viską. Tai reikštų 
skirtumą tarp trumpalaikių civilizacijų, kurios tai atsiranda, tai išnyksta, ir to- 
kios civilizacijos, kuri būtų išplitusi didžiojoje regimos visatos dalyje ir galbūt 
ją keistų. 

KAIP IŠTRŪKTI IŠ 
GRAVITACIJOS DUOBĖS 


DAVID DALRYMPLE 


DEIVIDAS DALRIMPLIS yra Masačusetso technologijos instituto Medijų laboratorijos 
darbuotojas ir Bitų ir atomų centro studentas. 


adangi man dar tik septyniolika metų, tai klausti, ko savo gyvenime ti- 
Kiioi sulaukti, vadinasi, užmesti ilgą platų tinklą. 

Kai žiūriu toli į ateitį, man atrodo, kad naudinga save įsivaizduoti kaip 
mokslininką, tik ne žmogų, o kokį nors ateivį iš kosmoso, dievą ar dar kokią 
nors būtybę su šiuolaikiniu matematikos ir fizikos supratimu, bet neturinčią 
įgimto žmonių kultūros ar kalbos supratimo ir jas suprantančią tik tiek, kiek 
galima suprasti stebint iš aukštai, kas čia vyksta. Svarbu, kad tokia būtybė žiū- 
rėtų į pasaulį, stengdamasi suvokti tai, kas jame svarbiausia: jai būtų nesvarbu, 
kas ką daro, kaip stebimieji vadina vieni kitus, kiek jie turi pirštų, o rūpėtų, 
kiek tų stebimųjų yra, ar jie išgyvens ir kur jie vyks. 

Žvelgiant iš tokios perspektyvos, krinta į akis keli dalykai. Mes savo pla- 
netos išteklius eikvojame greičiau, nei juos galima papildyti. Didžioji ją pasie- 
kiančios saulės energijos dalis yra atspindima atgal į kosmosą, o ne panaudoja- 
ma. Kas minutę mūsų vis daugėja, ir neatrodo, kad gebėtume efektyviai lėtinti 
mūsų skaičiaus augimą, nepaisant gyventojų pertekliaus ir išteklių stygiaus. 

Mums sunku palaikyti trapią pusiausvyrą tarp aplinkos sąlygų, kurios 
pradėjo blogėti nuo tada, kai pradėjome išgauti angliavandenilius iš Žemės 

plutos ir deginti juos, išleisdami degimo produktus į atmosferą. Atrodo, yra 
didelė tikimybė, kad ta pusiausvyra ateinančiame šimtmetyje katastrofiškai 
sutriks, jei tik iki to laiko nesuvartosime visų angliavandenilių. 

Mes paleidome į kosmosą be galo daug mažų specialios paskirties objektų; 
kai kurie iš jų mums perdavė labai svarbios informacijos. Trumpą laikotarpį 
(tuo metu, kai atrodė, jog sunaikinsime savo planetą tyčiniais branduoliniais 
sprogdinimais ir gal prisireiks neatidėliotinos evakuacijos) leidome į kosmosą 
gyvus žmones, bet jie nuvyko tik iki natūralaus mūsų planetos palydovo, ne- 
ištrūkdami už Žemės orbitos ribų ir, be abejo, sugrįždami į jos atmosferą. Čia 
turėčiau pridurti, kad neketinu rodyti jokios nepagarbos Apollo programos 
pasiekimams; tiesą sakant, manau — tie pasiekimai yra vieni iš didžiausių žmo- 
nijos pasiekimų (kol kas!). 

Tačiau kad mūsų civilizacija galėtų plėstis (tą ji ir darys, jei tik nežlugs), 
turi ištrūkti iš tos mažytės gravitacijos duobės, kurioje yra įstrigusi. Man visiš- 
kai neaišku, kaip tai įvyks: gal žmonės ieškos panašių į save būtybių, gal pabėg- 
sime į aplink Saulę besisukančias kosmines stotis ar kolonijas kitose planetose, 
tačiau jei plėsimės, tai turėsime plėstis už Žemės ribų. Net jei gamtosaugos 
entuziastams pavyktų sukurti tvarią Žemės kultūrą, grindžiamą ekologišku 
žemės ūkiu ir saulės energija, ji bus tvari tik su sąlyga, kad apribosime savo 
reprodukciją, bet aš manau, kad didžioji šiuolaikinės visuomenės dalis tam 
nepritars. 

Visą laiką ne tik žmonės, bet ir visi gyvūnai siekė daugintis ir užkariauti, 
kolonizuoti naujas sritis. Žmonės unikalūs tik savo potenciniu gebėjimu kolo- 
nizuoti visas sritis — prisitaikyti prie naujos aplinkos ar naują aplinką pritaikyti 
prie savo poreikių. Nors mūsų planetos atmosferos su jos organine įvairove 
chaosas yra puikus ir efektyvus gyvybės lopšys, tai ne vieta naujai žmonių ir 
mašinų civilizacijai. 

Tikiuosi, kai kuriomis priemonėmis — genų inžinerija, medicinine tech- 
nologija, smegenų skenavimu ar kokiais nors dar fantastiškesniais dalykais — 
žmonės ilgainiui sutrumpins savo mitybos grandinę, prisitaikydami prie la- 
biau tiesioginio žvaigždžių energijos naudojimo. Galbūt žmones genetiškai 
modifikuosime taip, kad jie tiesiogiai užsiimtų fotosinteze, implantuosime į 
juos įtaisus, kurie visas būtiniausias chemines reakcijas aprūpins energija elek- 
triniu būdu, arba savo žinias nuskenuosime į saulės energija maitinamus kom- 

piuterinius įtaisus. Ir šiuo atveju prognozuoti detales yra sunku, bet manau, 
kad bus rastas koks nors būdas žengti į priekį. 

Tačiau čia jau lenkiu pats save, todėl grįžkime į dabartį. Kyla naujas su- 
sidomėjimas kosminių technologijų plėtojimu, tik tuo, ne taip kaip praeityje, 
vis daugiau užsiima privačios kompanijos. Daugelis į tai žiūri kaip į absurdišką 
labai turtingų žmonių atostogavimo būdą arba geriausiu atveju kaip į nieko 
gero nežadančias avantiūras išgauti kurą Mėnulyje ir elektromagnetiniais svie- 
dinių leidikliais (72:/ gun) jį siųsti į Žemę. 

Manau, tokie tyrimai yra be galo svarbūs: kad ir kokie trumpalaikiai pre- 
tekstai būtų naudojami jų finansavimui užtikrinti, ilgalaikėje perspektyvoje 
jie yra nepaprastai svarbūs mūsų civilizacijos plėtrai. Taip pat nemanau, kad 
reikėtų atsisakyti aplinkosaugos ir nesiekti tvarumo, o tiesiog keltis į naują 
planetą. 

Šio principo svarba didės mums plečiant savo valdas, ypač jei kiekvienoje 
naujoje vietoje ištekliai bus dar labiau riboti, o ryšys su gimtąja planeta dar 
silpnesnis. Jei tik Žemę įmanoma išgelbėti, tai ją reikėtų laikyti neįkainojama 
kultūrine vertybe, kurią reikėtų išsaugoti kuo ilgiau. 

Ne taip, kaip kai kurie kiti, aš be didelio optimizmo žiūriu į tarpžvaigž- 
dines keliones (tikrai nesitikiu, kad jos jau šiame šimtmetyje taps praktiškai 
įgyvendinamos), tačiau kur kas optimistiškiau vertinu žmonių civilizacijos 
gebėjimą prisitaikyti ir išgyventi ir neturint tiksliai tokių sąlygų, kurios buvo 
būtinos jos evoliucijai. Žmonėms (ar juos pakeisiančioms būtybėms) išgyventi 
Saulės orbitoje ar „nesvetingose“ planetose yra tiek daug galimų sprendimų, 
kad tikiuosi, jog rasime kokį nors būdą tą padaryti gerokai iki ilgų ar virši- 
jančių šviesos greitį kelionių į tolimas žvaigždžių sistemas. Atvirai kalbant, 
tikiuosi to sulaukti dar savo gyvenime. Tačiau ateis laikas, kai „pabėgimas iš 
gravitacijos duobės“ reikš ištrrūkimą ne iš Žemės, o iš mūsų žvaigždės gravita- 
cijos, ir tada žmonijos erdvėlaivis galų gale... išlėks. 

DIMITARAS SASELOVAS yra Harvardo universiteto astrofizikas. 


strofizikui „viskas“ yra visata. Ką galėtume padaryti tam „viskam“ pa- 

keisti? Žmonės mėgsta kartoti, kad mokslo idėja pakeitė pasaulį, kai 

Kopernikas pasiūlė, jog mūsų pasaulio centre yra Saulė, o ne Žemė. 
Interneto išradimą žmonės laiko įvykiu, pakeitusiu pasaulį. Šį sąrašą galima 
tęsti ir tęsti — jis ilgas. 

Bet kokį „pasaulį“ šios idėjos pakeitė? Na taip, jos visos priklauso mums, 
Homo sapiens, neseniai atsiradusiai gyvybės medžio šakai. To medžio šaknys 
yra biochemijoje, o jis pats kažkokiu būdu prieš 4 mlrd. metų išdygo Žemės 
planetoje. Taip, tas Zomo sapiens sukūrė nuostabių dalykų: lėktuvus, antibio- 
tikus, telefonus, kompiuterius, tik nė vienas iš jų nepakeitė žvaigždžių orbitų. 

"Taip buvo iki šiol. Tačiau yra žaidimą keičianti mokslo plėtros kryptis, pra- 
nokstanti viską, kas lig šiol buvo žmonijos istorijoje. Ji jau veikia ir netgi turi 
savo pavadinimą: tai sintetinė biologija. Žmonės šiuo pavadinimu vadina skir- 
tingus dalykus. Dažniausiai ši sąvoka redukuojama iki sintetinės genomikos, kai 
organizmų genomai pertvarkomi taip, kad tie organizmai pradėtų veikti kitaip. 
Pavyzdžiui, tai mikroorganizmai, gaminantys kurą ar farmacijos produktus. 

Mano nuomone, sintetinė biologija kuria naujus gyvybės medžius, o ne 
tik naujas jau esančio medžio šakas. Man atrodo, sintetinė biologija kuria 

alternatyvią biochemiją, „sodina“ alternatyvų medelį, kuris tada jau augs pats 
savaime. Toje alternatyvoje gyvybė yra ne mažiau natūrali, kaip ir visos kitos 
mums žinomos jos formos. Leisiu kitiems tą aprašyti ir paaiškinti, kaip jie tą 
darys. Neabejoju tik tuo, kad sintezę biologai naudos taip pat, kaip ją šiandien 
naudoja chemikai — rutininiu būdu. 

Tačiau tai juk ne viskas! Sintetinė biologija apima ir tarpplanetinę erdvę, 
ir tai padarys ją nauju reiškiniu mums žinomoje kosmoso dalyje. Gyvybė yra 
planetinis reiškinys, galintis pakeisti pačią planetą. Atrodo, sintetinės biolo- 
gijos atsiradimas yra gyvybės evoliucijos etapas, kai ji gali palikti pagrindinę 
planetą, prisitaikyti prie kitų aplinkų ir turėti potencialių galimybių transfor- 
muoti kitas planetas, o galiausiai ir visą galaktiką. 

RODNIS BRUKSAS yra Masačusetso technologijos instituto robotikos profesorius, vie- 
nas iš žRobot Corp. kompanijos įkūrėjų, Heartland Robotics kompanijos vyriausiasis technologas 
ir valdybos pirmininkas bei knygos „Žmonės ir mašinos: kaip robotai pakeis mus“ (Flesh and 
Machines: How Robots Will Change Us) autorius. 


ė kiek neabejoju, kad aš dar sulauksiu galutinio atsakymo į vieną klausi- 

mą, kuris, turint mažai duomenų, aptarinėjamas jau šimtus metų. Atsa- 

kymas į klausimą, ar yra gyvybė Marse, duos nulinį rezultatą, jei jis bus 
neigiamas, arba giliai paveiks mokslą (greičiausiai ir filosofiją bei religiją), jei 
bus teigiamas. 

XX a. dešimtajame dešimtmetyje NASA administratorius Danas Goldinas 
(Dan Goldin) teisingai samprotavo, kad didžiausias įmanomas teigiamas pasie- 
kimas viešųjų ryšių srityje jo agentūrai (kartu ir jos finansavimui tęsti) būtų jos 
atliktas nenuginčijamų įrodymų apie gyvybės buvimą kitose visatos vietose su- 
radimas. Vienas iš tokios nuomonės padarinių yra vos ne kas savaitę atrandamos 
vis naujos planetos, besisukančios aplink arčiausiai mūsų esančias žvaigždes. 

Jei gyvybė egzistuoja ir už mūsų Saulės sistemos ribų, tai ji greičiausiai eg- 
zistuoja planetose, todėl, ieškodami tiesioginių gyvybės įrodymų, pirmiausia 

turime ieškoti planetų. Mes darėme išvadas apie labai didelių planetų buvimą, 
kruopščiai matuodami mažyčius žvaigždžių judėjimo sutrikimus. Vėliau pa- 
vyko aptikti ir mažesnių planetų, matuojant žvaigždžių užtemdymus, kai tos 
planetos judėdamos atsiduria tarp tos žvaigždės ir Žemės. Kaip tik paskuti- 
niais 2008 m. mėnesiais buvo gauti pirmieji tiesioginiai planetų, besisukančių 
aplink kitas žvaigždes, vaizdai. 

NASA turėjo ambicingą programą — Hablo (Hubble) ir Špicerio (Spitzer) 
kosminiais teleskopais ir žemiškų planetų ieškikliu (7ėrresiria! Planet Finder) (jį 
buvo planuojama paleisti 2016 m.) gauti už Saulės sistemos ribų esančių plane- 
tų vis didėjančios skiriamosios gebos vaizdus ir jose ieškoti panašių kaip Žemėje 
aiškių cheminių gyvybės formų didelio masto biocheminės veiklos padarinių. 

Jei tie mėginimai iš tikrųjų atskleistų gyvybės buvimą ir kitur, tas smar- 
kiai pakeistų mūsų požiūrį į gyvybę ir, be abejo, skatintų daug kūrybiškesnį 
mąstymą, kuris vestų prie naujo mokslo apie Žemėje esančią gyvybės versiją. 
Tačiau prireiks dar labai daug laiko, kol pajėgsime pakankamai detaliai at- 
skleisti svarbias tos tolimos gyvybės detales ir nustatyti, kuo jos panašios ir kuo 
skiriasi nuo gyvybės Žemėje. 

Antrasis Goldino paveldas susijęs su daug arčiau mūsų esančia gyvybe. 
NASA turi stiprią Marso paviršiaus tiesioginio tyrimo programą (nors jai šiuo 
metu yra iškilęs tam tikras pavojus). Mes ten dar neradome tiesioginių gyvy- 
bės įrodymų, bet nematome reikalo ir smarkiai sumažinti jos buvimo galimy- 
bę. Taip pat labai sparčiai gausiname žinias apie galimas gyvybės buvimo vietas 
šioje planetoje. 

Štai kaip tik paskutiniais 2008 m. mėnesiais Marse aptikome didelius 
ledynus, pridengtus tik plonu grunto sluoksniu. Turime kur kas daugiau įdo- 
mių Marso vietų, tirtinų gyvybės buvimo jose požiūriu, negu pajėgsime nu- 
siųsti zondų per keletą ateinančių metų. Jei Marse aptiksime gyvybę (gyvą ar 
jau išnykusią), tai galima neabejoti, kad tada į jį viena po kitos bus siunčiamos 
misijos kuo detaliau ištirti tą gyvybę ar jos liekanas. 

Yra daug versijų, kaip ta Marso gyvybė galėtų atrodyti, tik neaišku, ar ji 
ten atsirado nepriklausomai nuo gyvybės Žemėje, o gal buvo tik pernešta iš 
vienos planetos į kitą — tada jos kilmė abiejose planetose būtų viena ir ta pati. 

Vienas kraštutinumas būtų toks, kad gyvybė Marse irgi gali remtis DNR, 
jos aminorūgščių kodavimo sistema gali būti tiksliai tokia, kokią naudoja visa 

Žemėje esanti gyvybė. Tačiau ji gali atrodyti ir kaip gyvybės Žemėje pirmtakė 
su atitinkama to pirmtako kodavimo sistema. Tai gali būti RNR ar net PBR 
(peptidine branduoline rūgštimi) besiremianti gyvybės forma. Bet kuris iš šių 
rezultatų labai padėtų suprasti, kaip gyvybė atsirado iš negyvos medžiagos, ir 
kur tai atsitiko — Marse ar Žemėje. 

Kitas galimas atradimas būtų viena iš šių gyvybės formų su kitokiu, gal 
net nesuderinamu, žinomų aminorūgščių kodavimu. Tai būtų kur kas radi- 
kalesnis rezultatas. Jis pasakytų du dalykus — kad gyvybė atsirado du kartus, 
spontaniškai ir atskirai dviejose gretimose planetose vienoje labai mažoje Sau- 
lės sistemoje. Tokiu atveju visata turėtų būti pilna gyvybės. Negana to, toks 
atradimas įrodytų, kad galimų biochemijos variantų laukas yra gan siauras, ir 
tai savo ruožtu iš karto paaiškintų apie tas kitas ten esančias gyvybės formas. 
Mes taip pat tada galėtume įsivaizduoti tikėtinas vietas, kuriose reikėtų ieškoti 
stengiantis laboratorijoje susintetinti naujas gyvybės formas. 

Labiausiai išplečiantis mąstymą rezultatas būtų gautas tuo atveju, jei 
Marse rasta gyvybė apskritai nesiremtų tokia genetinio kodavimo schema, kai 
ilgos purino bazių grandinės dekoduojamos tripletais, siekiant atrinkti tokią 
aminorūgštį, kurią reikia prijungti prie kuriamo proteino. Tai padarytų bio- 
logijos galimybių supratimo perversmą ir duotų visiškai kitokią tirtiną formą. 
Tai išplėstų galimybes, kas biologijoje turi būti pastovu, nekintama, o kuo 
galima manipuliuoti ir ką leistina pertvarkyti. Dėl to visiškai pasikeistų savęs 
ir mūsų visatos supratimas. 

ROBERT SHAPIRO 


ROBERTAS ŠAPIRAS yra Niujorko universiteto chemijos profesorius emeritas ir vyres- 
nysis mokslo darbuotojas bei knygos „Planetinės svajonės: gyvybės už Žemės ribų paieškos“ 
(Planetary Dreams: The Ouest to Discover Life Beyond Earth) autorius. 


rodymų, kurių mums reikia, galime rasti šaltuose angliavandenilių ežeruose 

Saturno palydove Titane. O gal pavyks jų rasti ieškant metano šiltųjų taškų 

šaltinių Marse giliai po jo paviršiumi. Tačiau gali būti lengviau nuodugniai 
ištirti vandens garus ir ledą, išsiveržiančius iš „tigro dryžių“ plyšių netoli kito 
Saturno palydovo Encelado pietų poliaus. Vis dėlto būtų pigiausia tirti arčiau 
namų — atokiose Žemės vietose, kuriose labai karšta, kur aplinka labai rūgš- 
ti arba kur nėra kai kurių gyvybiškai svarbių maisto medžiagų ir todėl ten 
jokia gyvybė net nemėgins įsitvirtinti. Jau sukaupta gausybė daug žadančios 
informacijos, ir atrodo, kad tik mūsų abejingumas ir per menkas finansavimas 
trukdo laimėti nugalėtojo prizą. 

"Tas prizas šiuo atveju bus tikrai nežemiškos gyvybės pavyzdys. Nepaisant 
didžiulio aprašymų bulvariniuose mokslinės fantastikos žurnaluose bagažo ir 
brangios Holivudo produkcijos, ateiviai iš kosmoso nebūtinai turi būti žali 
žmogučiai ar grėsmingos pabaisos didelėmis iltimis. Tam vaidmeniui kuo pui- 
kiausiai tiks ir kuklūs mikrobai, kuriuos ZJe New York Times laikraštis atmeta 
kaip „dušo putas“, jei tik jie atitiks vieną svarbų reikalavimą — skirsis nuo 
mūsų biocheminiame lygmenyje, kad būtų aišku, jog jie atsirado ir vystėsi 

savarankiškai. Dvi atskiros gyvybės kilmės toje pačioje Saulės sistemoje leistų 
manyti, kad mūsų visata išmarginta gyvybės. 

Kodėl šitoks atradimas pakeistų viską? Juk nuo to nepadaugėtų maisto 
ant mūsų pietų stalo, nesutrumpėtų ir kelias į darbovietę bei atgal. Pasikeistų 
tik tai, kaip suvokiame visatą ir savo vietą joje. Sužinotume, kad gyvybė, kaip 
ir menas, gali įgyti daug pavidalų ir būti kuriama daugybe būdų, ir kad atro- 
do, jog gyvename visatoje, skirtoje tokiai įvairovei skatinti. 

Beje, visada supratome, kad gyvybės formų yra labai įvairių dydžių ir 
pavidalų: tai ir bakterijos, ir banginiai, ir aštuonkojai, ir šimtakojai. Tačiau 
visada laikėme savaime suprantamu dalyku, kad jos visos yra iš vienos ir tos 
pačios medžiagos. Jei jos buvo nuožmios, laukinės, tai galėjo mus praryti, o jei 
prijaukintos — mes patys galėjome jas naudoti maistui. 

Šitokie vaizdiniai apie ateivius iš kosmoso įsigalėjo ir grožinėje lirera- 
tūroje, mituose ir mūsų galvose. H. Velso (H. G. Well) romane „Pasaulių 
karas“ (War of the Worlds) ateiviai iš Marso galų gale neatlaiko užsikrėtimo 
Žemės mikrobais. Būtybės iš filmų ciklo „Svetimi“ (A/7ens) įsiveisia pačiuose 
žmonėse, minta jų kūno medžiagomis. Žmonės gali ir seksualiai bendrauti 
su atvykėliais skraidančiose lėkštėse, panašiai kaip tai darė dievai senovės 
Graikijoje. 

Tokie dalykai būtų mažai ką nustebinę XIX a., kai buvo manoma, jog 
svarbiausia gyvybės medžiaga yra gyvybiškai svarbi gelio pavidalo protoplaz- 
ma, kuri visur turėtų būti tokia pati. Dabar jau žinome, kad pagrindinė gy- 
vybės struktūra yra daug sudėtingesnė, tačiau visos žinomos gyvybės formos 
naudoja tas pačias statybines medžiagas — nukleorūgštis, baltymus, angliavan- 
denius ir riebalines medžiagas. 

Kai kurie mokslininkai mano, jog; tai galioja ir gyvybei iš kosmoso. Čia 
galima pacituoti Nobelio premijos laureatą Džordžą Voldą (George Wald): „Sa- 
kau savo studentams: „Mokykitės biochemijos čia, nes tada galėsite išlaikyti 
egzaminus kad ir Arktūro žvaigždėje.“ Toks požiūris šiandien turi ir praktinių 
pasekmių. Siūlymuose ką siųsti į Marsą ar kitur minimi antikūnai, zondai ir 
kitokie metodai, skirti molekulėms, panašioms į šiuo metu esančias Žemėje, 
aptikti. Jei mikrobai, kuriuos aptikome kaimyniniame pasaulyje, atkeliavo iš 
Žemės meteorito viduje, tai tokia išvada būtų tikėtina. Juos nagrinėdami, ga- 
lėtume sužinoti daug naujo apie ankstyvąsias Žemės gyvybės evoliucijos stadi- 

jas ir apie Žemės gyvybės gebėjimą prisitaikyti prie labai įvairių aplinkų. Tokia 
informacija būtų vertinga, bet ji nepakeistų visko. 

Bet jei atskleistume atskirą gyvybės kilmę, laimėtume pagrindinį prizą. 
"Ta gyvybės forma būtų tikrai iš kitokios medžiagos. Biochemikams būtų labai 
įdomu sužinoti, kaip tokia gyvybės atmaina kaupia energiją, kaip saugo infor- 
maciją, kaip galima vykdyti katalizę kitokiomis medžiagomis nei tos, kurias 
naudoja mums žinomos gyvybės formos. Biologijos laukas labai praturtėtų, 
ta naujoji informacija galėtų paskatinti daugybę naujų techninių inovacijų, 
tačiau net ir tai nepakeistų visko. Labiausiai pasikeistų tai, kaip mes žiūrime į 
savo egzistenciją ir kaip planuojame savo ateitį. 

Atrodo, norint justi stabilumą ir pasitenkinimą, daugumai žmonių reikia 
naratyvo, suteikiančio jų gyvenimui prasmę ir tikslą. Daugelyje religijų žmo- 
nių elgesį nulemia jų likimas po mirties. Didžiojoje daiktų sistemoje žmogaus 
veiksmams priskiriamas lemiamas vaidmuo. Iki revoliucinio Koperniko per- 
versmo Žemė natūraliai buvo laikoma svarbiausia egzistencijos teatro scena. 
Parinkus tinkamas dekoracijas, visi dangaus kūnai buvo išdėlioti virš mūsų 
besisukančiose sferose. Dabar jau žinome, kad mūsų žemiškasis pasaulis yra 
tik mažytė milžiniškos planetų, žvaigždžių ir galaktikų sistemos dalelė. Mūsų 
biologinės rūšies egzistavimas apima tik nedidelę nuo Didžiojo sprogimo pra- 
ėjusio laiko dalį, o dar daugiau jo laukia ateityje. Žaidimo aikštė labai išsiplėtė. 

"Tradicinės religijos dažniausiai ignoravo tą didžiulį kosmoso sistemos 
mastą ir iš esmės laikėsi iki Koperniko viešpatavusio požiūrio į egzistenciją. 
Taip darydamos, jos savo naratyvus redukavo iki liaudies pasakų, kurių ak- 
tualumas šiandien toks, kaip Aristotelio laikų mokslo. Ir priešingai, kai kurie 
žymūs mokslininkai, Nobelio premijos laureatai, visatą laikė beprasme ir be- 
tiksle, sakydami, kad mūsų gyvybė yra tik atsitiktinė anomalija, kuri anksčiau 
ar vėliau išnyks. 

Visa laimė, kad yra ir kitokia interpretacija, kuri visiškai suderinama su 
mokslu, nors ir išeina už jo ribų. Erikas Šesonas (Eric Chbaisson), Polis Deivis 
(Paul Davies) ix kiti aprašė požiūrį, kuris dažnai vadinamas kosmine evoliucija. 
Einantis vienas po kito galaktikų, žvaigždžių, planetų, atomų ir molekulių, 
gyvybės ir intelekto atsiradimas yra laikomas užprogramuotu tuose dėsniuose, 
kurie valdo mūsų visatą nuo pat Didžiojo sprogimo. Jei daugelis svarbiausių 
konstantų, esančių tuose dėsniuose, būtų nors kiek kitokios, tokia įvykių seka 

nebūtų įmanoma. Nežinia dėl kokios priežasties, bet, tariant P. Deivio žo- 
džiais, mūsų visata yra draugiška gyvybei. 

Jei mūsų Saulės sistemoje būtų aptikta nepriklausomai atsiradusi gyvy- 
bė, tokio požiūrio tikimybė nepaprastai padidėtų. Tada galėtume save laiky- 
ti aktyviais didžiulių kosminių varžybų dalyviais. Tose varžybose norint iki 
galo išnaudoti savo galimybes, reikia visos turimos erdvės ir laiko. Kad šiame 
žaidime judėtume į priekį ir galų gale suvoktume jo esmę, turime išgyventi, 
klestėti, vystytis, kol pasieksime kitą pakopą, ir plėstis tolyn į visatą. Bet ko- 
kiomis aplinkybėmis tai nemenki tikslai. Išvaduodamas žmoniją iš pasirinki- 
mo - atgyvenusios dogmos ar nesilpnėjantis pesimizmas — šis atradimas galų 
gale turėtų pakeisti viską. 

POLAS DEIVIS yra Arizonos valstybinio universiteto fizikas, Svarbiausių mokslo kon- 
cepcijų centro (Beyond: The Center for Fundamental Concepts in Science) direktorius ir knygos 
„Pagrindinis kosmoso prizas: kodėl mūsų visata tinkama gyvybei“ (Cosmic Jackpot: Why Our 
Universe Is Just Right for Life) autorius. 


rieš 150 metų Č. Darvinas sukūrė įtikinamą teoriją, kaip gyvybė per mili- 

jardus metų nuo primityvių mikroorganizmų išsivystė iki tokios turtingos 

ir įvairios biosferos, kokią matome šiandien. Tačiau tyčia nesiėmė klau- 
simo, kaip ji atsirado. „Lygiai taip pat galima spėlioti ir kaip atsirado medžia- 
ga“, - šmaikštavo laiške draugui. 

Tačiau kur ir kada gyvybė atsirado, tebėra viena iš didžiausių dar neiš- 
spręstų mokslo problemų. Net jei netolimoje ateityje ir pavyks sukurti gyvybę 
laboratorijoje, tai vis tiek nepaaiškins, kaip Motulė Gamta sugebėjo tą padary- 
ti be brangios įrangos, kvalifikuotų biochemikų ir — svarbiausia — be iš anksto 
užsibrėžto tikslo ją sukurti. Tačiau galbūt esame pajėgūs atsakyti į bendresnio 
pobūdžio klausimą: kaip gyvybė atsirado — tik kartą ar daug kartų. 

Astrobiologijos tyrimų objektas remiasi prielaida ir lūkesčiais, kad gyvybė 
lengvai atsiranda, kai tik susidaro sąlygos, panašios į esančias Žemėje, todėl 
greičiausiai ji plačiai paplitusi visatoje. Prielaida, kad, pirmai progai pasitai- 
kius, gyvybė būtinai atsiras, kartais vadinama biologiniu determinizmu. 

Deja, žinomuose fizikos ir chemijos dėsniuose nėra nieko tokio, kas me- 
džiagos, kurią laikome „gyva“, būseną verstų laikyti išskirtine, kokiu nors at- 
žvilgiu pranašesne už kitas. Nežinome jokio dėsnio, kuris leistų medžiagai 

greičiau tapti gyva. Jei iš tikrųjų aptiksime gyvybę kitoje planetoje ir galėsime 
būti tikri, kad ji ten prasidėjo nuo nulio, visai nepriklausomai nuo gyvybės 
Žemėje, tai tas biologinis determinizmas bus apgintas. Tačiau kai NASA maži- 
na savo veiklos mastus, nežemiškosios gyvybės paieškos beveik sustojo. 

Bet yra lengvas būdas tą biologinį determinizmą patikrinti čia ir dabar. 
Jokia planeta nėra panašesnė į Žemę už ją pačią, todėl biologinis determinizmas 
prognozuoja, kad gyvybė turėjo prasidėti daug kartų mūsų pačių planetoje. Jei 
taip, tai tada iškyla labai įdomus klausimas, ar Žemės biosferoje gali gyventi 
daugiau kaip viena gyvybės forma. Biologai yra įsitikinę, kad visos žinomos bio- 
loginės rūšys priklauso tam pačiam gyvybės medžiui ir yra vienos kilmės. 

Tačiau beveik visą Žemės gyvybę sudaro mikrobai, bet tik labai maža 
mikrobų dalis yra apibūdinta, o ką jau kalbėti apie jų genomų ir vietos uni- 
versaliame gyvybės medyje nustatymą. Vien tik pažvelgus į mikrobą, neįma- 
noma pasakyti, dėl ko jis yra gyvas — reikia ištirti jo vidų. Mikrobiologai tą 
daro metodais, kurie rūpestingai pritaikyti prie mums žinomų gyvybės formų. 
"Tačiau tie metodai nebus veiksmingi tiriant alternatyvias gyvybės formas. Jei 
ieškosite žinomų, pažįstamų gyvybės formų, tai mažai tikėtina, kad aptiksite 
nepažįstamų. 

Manau, yra didelė tikimybė, kad Žemė turi šešėlinę biosferą, sudarytą iš 
evoliucinių alternatyvios mikrobinės gyvybės produktų, priklausančių antrai 
genezės bangai. O gal ir trečiai, ketvirtai... Taip pat manau, kad tą šešėlinę bio- 
sferą greitai galėtume kuo puikiausiai surasti. Ekologiniu požiūriu ji gali būti 
atskirta, gali egzistuoti tik nišose, netinkančiose žinomoms gyvybės formoms 
dėl didelio karščio, šalčio, rūgštingumo ar kitų sąlygų jose. O gal žinomai bio- 
sferai jos netinkamos ne tik dėl to, bet ir dėl fizinių priežasčių. 

Taigi iš tikrųjų mikrobai iš kosmoso gali būti čia pat, panosėje (o gal net 
ir nosyse). Tačiau yra tikimybė, kad to net nepastebėsime, ypač jei ta keista 
šešėlinė gyvybė yra palyginti negausi. Tačiau, vykdant tikslingą tų keistų, pa- 
slaptingų mikrobų ir juos medžiojančių keistų virusų paiešką, įmanoma, kad 
ta šešėlinė gyvybė bet kurią dieną gali būti surasta. 

Kodėl tai pakeistų viską? Be didžiulių technologinių pritaikymo gali- 
mybių, kurias atneštų antrosios gyvybės formos turėjimas, šešėlinės biosferos 
atradimas įrodytų biologinį determinizmą ir patvirtintų: gyvybė iš tikrųjų pla- 
čiai išplitusi visatoje. 

Manymas, kad gyvybė Žemėje prasidėjo du kartus, o kurioje nors kitoje 
panašioje į ją planetoje nė karto, yra mažai tikėtinas. O jei mūsų visatoje pilna 
gyvybės, tai iš karto labai padidėja ir tikimybė, kad kur nors visatoje yra ir 
protinga gyvybė. Tada sustiprėtų ir tikėjimas, kad atsakymas į didžiausią iš 
didžiųjų egzistencinių klausimų, ar šioje visatoje esame vieni, greičiausiai bus 
neigiamas. 

LABORATORINĖS ŽEMĖS 

DŽONAS GOTMANAS yra psichologas, Gotmano instituto įkūrėjas ir kartu su Julija 
Gotman (Julie Gottman) knygos „Kūdikiui gimus, būsime trise: šešių žingsnių planas, kaip iš- 
saugoti vedybinius intymius santykius ir atgaivinti švelnius jausmus po kūdikio gimimo“ (And 
Baby Makes Three: The Six-Step Plan for Preserving Marital Intimacy and Rekindling Romance 
After Baby Arrives) autorius. 


echnologijos pokyčių iš pradžių buvo mažai. 2007 m. buvo sukurtas te- 

leskopas, pajėgiantis ieškoti planetų Paukščių Take iki 100 šviesmečių 

nuo Žemės. Kitas to teleskopo variantas, pradėtas naudoti 2008 m., pla- 
netoms pamatyti jau nebeturėjo blokuoti jų žvaigždžių šviesos: juo buvo ga- 
lima tiesiogiai matyti arčiausiai prie tų žvaigždžių esančių planetų atspindėtą 
šviesą. Tai leido daryti spektroskopinę atspindėtos šviesos analizę ir ieškoti 
mėlynų planetų, tokių kaip Žemė. Per 10 metų buvo aptikta 100 panašių į 
Žemę planetų, esančių ne toliau kaip už 100 šviesmečių nuo Žemės. Per kitus 
2 šimtmečius šis skaičius padidėjo iki 50 000 mėlynų planetų. 

Per kitus 2 šimtmečius buvo pradėtos spręsti iš pažiūros neišsprendžia- 
mos techninės kosminių kelionių problemos. Kolonizuotas Mėnulis, Jupiterio 
palydovas Europa ir Marsas. Sukurtos technologijos, kaip planetas daryti pa- 
našias į Žemę. Buvo išspręstos saulės burėms reikalingos plėvelės problemos. 
Per pora metų suprojektuoti erdvėlaiviai, galintys išvystyti greitį, siekiantį iki 
85 proc. šviesos greičio, jų greitinimui naudojant žvaigždžių šviesą ir net tuš- 

čios kosminės erdvės energiją. Pasiūlyta daug būdų, kaip sukurti besisukantį 
2 mylių [3,2 km] skersmens erdvėlaivį, kuriame sunkio jėga ir kitos gyvenimo 
sąlygos būtų tokios, kaip Žemėje. Tūkstančiai žmonių norėjo pakeliauti po 
mūsų galaktiką. 

Laboratorinės Žemės kolonijos buvo sukurtos siekiant modeliuoti sąly- 
gas, kurios bus kelionėse po galaktiką. Tie eksperimentai sociologams grei- 
tai parodė, kad svarbiausia neišspręsta galaktikų kolonizavimo problema yra 
socialinio ir psichologinio pobūdžio: kaip galėtų žmonės gyventi kartu iki 
52 metų, augindami vaikus, tapsiančius mėlynųjų planetų tyrinėtojais? 

Žinoma, daug ką buvo galima sužinoti iš socialinių ir psichologinių ty- 
rimų, atliktų XXI-XXII a., kurių tikslas — pasiekti bendradarbiavimą visos 
planetos mastu, kovojant su globaliniu atšilimu, užtikrinant tvarią energijos 
gamybą, padarant galą badui ir ligoms visoje planetoje. Tačiau tas darbas buvo 
primityvus ir tik pradinis, palyginti su galaktikos kolonizavimo iššūkiais. 

Vėlesni klasikiniai socialiniai ir psichologiniai tyrimai buvo finansuojami 
privačiai, vieno žmogaus. Juose dalyvavo tūkstančiai mokslininkų. Patys įvai- 
riausi tyrimai iš pradžių buvo planuojami, o jų rezultatai kruopščiai kopijuo- 
jami. Visiems tiems socialiniams ir psichologiniams eksperimentams atlikti 
prireikė viso šimtmečio. Greitai tapo aišku, kad karinė (ar bet kokia hierar- 
chinė) socialinė struktūra negali išsilaikyti be išorinės grėsmės. Antropologės 
Pegės Sandei (Peggy Sanday) darbai XX a. pabaigoje-XXI a. pradžioje parodė, 
jog šis faktas nekelia abejonių. 

Iškilo problema, kaip skatinti kūrybinį bendradarbiavimą ir kuo labiau 
sumažinti savanaudiškumą. Galiausiai buvo nuspręsta, jog kiekvienas erdvė- 
laivis prieš kelionę turėtų praleisti 5 metus, pasirinkdamas problemą, kurią 
visi jo įgulos nariai galėtų kūrybiškai ir bendradarbiaudami spręsti. Tas darbas 
turėtų tapti erdvėlaivio įgulos užsiėmimu net 60 metų. Be to, kiekvienas er- 
dvėlaivis turėtų atstovauti ir visų žemiškų veiklų mikrokosmui, įskaitant visus 
užsiėmimus bei profesijas, nuotykius, žaidimus, sportą. 

2500 m. į kelionę leisis daugiau kaip 20 000 erdvėlaivių, po du į kiek- 
vieną planetą. Neišvengiama, kad daugelis jų sėkmingai užbaigs šią kelio- 
nę. Niekas iš anksto nežinojo, ką ras jos gale. Nebuvo jokio plano, kaip 
žvaigždės galėtų komunikuoti tarpusavyje. Paukščių Tako kolonizavimas 
prasidėjo. 

TARPŽVAIGŽDINIAI 
VIRUSAI 


GEORGE DYSON 


DŽORDŽAS DAISONAS yra mokslo istorikas ir knygos „Darvinas tarp mašinų: glo- 
balinio intelekto evoliucija“ (Darwin Among the Machines: the Evolution of Global Intelligence) 
autorius. 


ežemiškosios gyvybės, nežemiškojo intelekto ir nežemiškosios techno- 
N logijos (tarp jų yra skirtumas) atradimas pakeistų viską. Žaidimą galėtų 

visiškai pakeisti ir nežemiškųjų dalykų buvimo atradimas (o gal ir neat- 
radimas) čia, Žemėje. 

Mokslinis SE7T/e0bome eksperimentas — plataus masto mėginimas už- 
megzti ryšį su nežemiškosiomis civilizacijomis — dabar sujungia apie 5 mln. 
Žemėje esančių kompiuterių į vis didėjančią radijo teleskopų sistemą, kuri visa 
pateikia 500 teraflopų greitųjų Eurjė transformacijų; tai atitinka 2 mln. metų 
individualaus apdorojimo laiko. Tačiau iš kosmoso kol kas dar negauta nė 
žodžio (ir netgi jokio vaizdelio). 

Tačiau dirbtinio intelekto kūrimo pradininkas Marvinas Minskis (Mar- 
vin Minsky) dar 1970 m. perspėjo: „Užuot siuntus katės atvaizdą, yra sritis, 
kurioje galima siųsti pačią katę.“ Gyvybė, darant prielaidą, kad ji visatoje eg- 
zistuoja ir kitur, turėjo pakankamai laiko išbandyti be galo didelę savo formų 

įvairovę. Iš jų plačiausiai paplito tos, kurios geriausiai sugebėjo atlaikyti lai- 
ko tėkmę, prisitaikyti prie kintančios aplinkos ir nenukentėjusios migruoti 
tarpžvaigždiniais atstumais. Tos gyvybės formos, kurios visam savo gyvenimo 
ciklui ar jo daliai prisiima skaitmeninį pavidalą, ne tik sugebės šviesos greičiu 
siųsti žinutes, bet siųsti ir save. 

Skaitmeninius organizmus gali būti ekonomiška platinti net ir esant be 
galo mažai tikimybei surasti palankią aplinką jiems sudygti ir augti. Jei tokia 
sėkla pateks į aplinką, jau įsisavinusią skaičiavimo gudrybes ir kurios gebėji- 
mai šioje srityje pasiekė atitinkamą lygį, tai tokia tikimybė yra. 

Jei tokią sėklą surastume, tai nedelsdami kuo plačiau paskleistume jos 
kopijas. Laboratorijos visame pasaulyje pradėtų bandyti ją iššifruoti, ir ga- 
liausiai sudarytume koduotą seką (sąmoningai ar netyčia) mūsų vietiniams 
ištekliams panaudoti, panašiai kaip virusas naudojasi ląstelės, kurioje įsitai- 
sė, teikiamomis privilegijomis. Tos skaitymo ir rašymo privilegijos, suteiktos 
skaitmeniniams organizmams, jau apima medžiagų technologiją, žmonių pro- 
tus ir, vis didesniu mastu, net ir pačią biologiją. (Ką gi, po galais, nakties metu 
veikia tos ekrano apsaugos dr. Venterio laboratorijoje?) 

Pasak Edvardo Telerio (Edward Teller), Enrikas Fermis (Enrico Fermi) 
kartą paklausė: „Kur jos visos yra?“, kai, 1950 m. pietaujant Los Alamose, 
užėjo kalba apie nežemiškąsias būtybes. Atsakymas galėjo būti ir toks: „O mes 
jau atvykom! Dabar padėkite išsipakuoti daiktus!“ Po 50 metų pietaudamas 
Stanforde, paklausiau jau 91 metų E. Telerio (pasistatęs šalia savęs ilgą medinę 
lazdą, jis atrodė kaip koks Senojo Testamento pranašas), kaip tas E. Fermio 
klausimas atrodo dabar. 

— Leiskite paklausti, — atsakė jis su ryškiu vengrišku akcentu, — ar neže- 
miškasis intelektas jūsų nedomina? Žinoma, domina. Bet jei domina, tai ko 
pirmiausia ieškosite? 

— Galima ieškoti pačių įvairiausių dalykų, — atsakiau. — O tai, ko nereikė- 
tų ieškoti, mano nuomone, būtų koks nors aiškus, suprantamas signalas. Bet 
kokia civilizacija, platinanti naudingas žinias, efektyviai perduodanti informa- 
ciją, ją koduos, todėl ta informacija mums bus nesuprantama, atrodys kaip 
koks triukšmas, ir tiek. 

— Kur to ieškosite? — paklausė E. Teleris. 

— Nežinau. 

— O aš žinau! 

— Tai kur? 

— Kamuoliniuose spiečiuose! — atsakė. — Susisiekti su dar kuo nors nega- 
lėsime, nes visi jie per toli nuo mūsų. O kamuoliniuose spiečiuose žmonėms, 
esantiems įvairiose vietose, susisiekti daug lengviau. Tad jei tarpžvaigždinis 
komunikavimas apskritai yra, jis turi būti kamuoliniuose spiečiuose. 

— Tokia mintis atrodo logiška, — pritariau. —- Aš asmeniškai manau, kad 
nežemiškoji gyvybė jau gali būti čia, tik kaip tai nustatyti? Jei gyvybė visatoje 
yra, tai sėkmingiausiai plintanti jos forma turėtų būti skaitmeninė gyvybė. Ji 
įgytų tokią formą, kuri būtų nepriklausoma nuo cheminės sudėties toje vietoje 
ir galėtų migruoti iš vienos vietos į kitą elektromagnetinio signalo pavidalu 
tol, kol egzistuos skaitmeninis pasaulis — civilizacija, jau atradusi universa- 
lią Tiuringo mašiną — kad, patekusi į tą vietą, galėtų kolonizuoti. Štai kodėl 
fon Noimanas (von Neumann) ir dar vienas marsietis — jūs — išmokėte mus 
gaminti visus tuos kompiuterius — kad sukurtumėte pasaulį, tinkamą tokios 
rūšies gyvybei. 

Stojo ilga, užsitęsusi pauzė. 

— Klausykite, — pagaliau tarė E. Teleris tyliu balsu, — ar galėčiau patarti, 
užuot tai paaiškinus (šitai padaryti būtų sunku), imti ir parašyti apie tai moks- 
linės fantastikos knygą? 

— Greičiausiai kas nors jau parašė, — tariau. 

— Greičiausiai dar niekas neparašė, — atsakė E. Teleris. 

KOMPIUTERIAI YRA 
NAUJIEJI MIKROSKOPAI 


TERRENCE SEJNOWSKI 


TERENTIJUS SEINOVSKIS yra Solko biologinių tyrimų instituto kompiuterinio neu- 
romokslo specialistas ir kartu su Patricija Čerčland (Parricia Churchland) knygos „Kompiuteri- 
nės smegenys“ (Zhe Computational Brain) autorius. 


okslo idėjos pasikeičia, kai sukuriami nauji prietaisai, atskleidžiantys ką 
MV nors naujo apie gamtą. Elektroniniai mikroskopai, radijo teleskopai, jonų 
kanalų tyrimo ląstelėse metodas lėmė žaidimą keičiančius atradimus. 

Kompiuterijoje visu greičiu vyksta revoliucinis technologijos pertvarky- 
mas, prasidėjęs nuo 1950 m. ir itin paveikęs visas mokslo ir technologijų sritis. 
Kadangi kompiuterių pajėgumas pagal Mūro dėsnį padvigubėja kas 18 mė- 
nesių, tai daugelyje mokslo sričių revoliucinius perversmus sukėlė neturintys 
precedento duomenų rinkimo, kaupimo ir analizavimo lygiai. 

Pavyzdžiui, renesansą išgyvena optinė mikroskopija, nes kompiuteriai 
sudarė galimybę nanometrų tikslumu nustatyti pavienių molekulių buvimo 
vietas ir pavaizduoti nepaprastai sudėtingą molekulių išsidėstymą ląstelių vi- 
duje. Tai tapo įmanoma dėl to, kad kompiuteriai įgalina formuoti spindulių 
pluoštus bei rinkti fotonus ilgą laiką, juos puikiai išsaugoti ir iš jų kurti suves- 
tinius vaizdus. Pirmą kartą pavyko sukurti didelės skiriamosios gebos filmus, 
atskleidžiančius makromolekulinių struktūrų dinamiką ir sąveikas molekuli- 
niame lygyje. 

Bandydami suprasti, kaip veikia smegenys, dar visai neseniai naudojome 
mikroelektrodinį tyrimo būdą, leidžiantį vienu metu užrašyti tik po 1 neuro- 
ną. Kartu su pažanga molekulių ženklinimo srityje, naujais 2 fotonų mikro- 
skopais, valdomais kompiuterių, netrukus bus įmanoma vienu metu stebėti 
elektrinę veiklą ir chemines reakcijas, vykstančias milijonų neuronų viduje. 

Tai padės įgyvendinti Čarlzo Šeringtono (Charles S. Sberrington) svajonę 
smegenų veiklą stebėti kaip „užburtas audimo stakles, kuriose milijonai greitai 
lakstančių šaudyklių audžia netvarų raštą, visada prasmingą, nors ir netvarų, 
neilgalaikį; tai nuolat kintanti smulkesnių raštų harmonija.“ 

Kompiuteriai tapo naujais mikroskopais, įgalinančiais pažvelgti, kas yra 
ten, už uždangos. 2015 m. savo pajėgumu jie priartės prie nervų kompiu- 
terijos, vykstančios smegenyse. Bet tai nereiškia, kad šį procesą sugebėsime 
suprasti — tik galėsime pradėti artėti prie smegenų sudėtingumo pagal jų pa- 
čių nustatytas sąlygas. Kartu su didelio masto neuronų veiklos užrašinėjimo 
pažanga tas kompiuterių pajėgumo padidėjimas turėtų tada įgalinti atskleisti 
daug smegenų paslapčių (kaip mokomės ir kurioje smegenų vietoje įsikūrusi 
atmintis). Tačiau netikiu, kad atsiras kompiuterinis žmogaus lygio intelekto 
modelis, jei nebus kitų proveržių, kuriuos numatyti neįmanoma. 

SILICINIS NEMIRTINGUMAS: 
SĄMONĖS PERKĖLIMAS | 
KOMPIUTERIUS 


DAVID EAGLEMAN 


DEIVIDAS YGLMANAS yra Biloro medicinos koledžo neuromokslininkas ir knygos 
„Suma: keturiasdešimt pasakojimų iš pomirtinio gyvenimo“ (Sum: Forty Tales from the Afterli- 
ves) autorius. 


er ateinantį pusšimtį metų medicinai tobulėjant sieksime nemirtingumo 
D ne išgydydami visas ligas. Ilgai naudojamas kūnas susidėvi, ir tiek. Steng- 

simės sukurti technologijas, padedančias sukaupti be galo daug duome- 
nų ir atlikti milžiniško masto modeliavimus. Todėl dar gerokai iki to laiko, 
kai perprasime, kaip smegenys veikia, jau sugebėsime pasidaryti skaitmenines 
smegenų struktūros kopijas ir sąmonę įrašyti į kompiuterį. 

Jei kompiuterinė smegenų veikimo hipotezė yra teisinga, tai darytina iš- 
vada, kad tiksli mūsų smegenų kopija turės mūsų prisiminimus, ji galvos ir 
jaus lygiai taip pat kaip ir mes, turės mūsų sąmonę — nesvarbu, iš ko ji būtų 
padaryta — biologinių ląstelių, Zžnkertoy konstravimo rinkinio vaikams ele- 
mentų ar nulių ir vienetų. 

Pagal teoriją, smegenyse svarbu ne jų struktūra, o ja besiremiantys algo- 
ritmai. Todėl jei padarytume tų algoritmus palaikančių pastolių kopiją (net ir 
kitokioje terpėje), gauta sąmonė vis tiek turėtų būti tapati. Jei paaiškėtų, kad 

toks teiginys teisingas, tai galima beveik neabejoti: jau greitai turėsime tech- 
nologijas, įgalinančias kopijuoti ir įrašyti į kompiuterį savo smegenis, šitokiu 
būdu gyvenant amžinai silicio mikroschemose. 

Tada jau nebereikės mirti. Gyvensime sau virtualiuosiuose pasauliuose, 
tokiuose, kaip filme „Matrica“ (7he Matrix). Manau, juose bus rinkos, jose 
bus galima nusipirkti įvairiausių pomirtinių gyvenimų bei jais dalytis su kitais 
žmonėmis — tokia yra socialinių tinklų ateitis. O kai jau būsime įsirašę į kom- 
piuterį, tai net galėsime stebėti savo išorinio, egzistuojančio tikrame pasaulyje, 
kūno mirtį taip, kaip žiūrime kokį nors įdomų filmą. 

Tokiai hipotetinei ateičiai reikia daug prielaidų, ir bet kurios iš jų netik- 
rumas gali sugriauti visą kortų namelį. Svarbiausia, kad tiksliai nežinome, ko- 
kie kintamieji yra svarbiausi, norint užfiksuoti hipotetinę smegenų skleistinę. 
Galima daryti prielaidą, kad tarp tų svarbių duomenų bus išsamus šimtų mi- 
lijardų neuronų jungčių apibūdinimas. Tačiau tikslaus smegenų elektros gran- 
dinių žinojimo gali nepakakti apibūdinti jų funkcijoms. Gali būti, kad yra 
svarbus ir trimatis neuronų bei glijos pasiskirstymas (pavyzdžiui, dėl trimačio 
užląstelinių signalų plitimo). Gali prireikti išmatuoti bei užrašyti kiekvieno iš 
trilijonų sinapsių ryšių stiprumą. 

Pagal dar sunkesnį scenarijų gali reikėti nuskenuoti ir laikyti atmintyje 
individualių baltymų būsenas (fosforilinimo būsenas, tikslų jų pasiskirstymą 
erdvėje, jungtis su kaimyniniais baltymais ir t. t.). Reikėtų paminėti ir tai, kad 
vien tik centrinės nervų sistemos modeliavimo gali nepakakti geram patirties 
modeliavimui: gali reikėti įtraukti ir kitas kūno dalis, sakykim, endokrininę 
sistemą, kuri siunčia į smegenis ir iš jų gauna signalus. Tokie samprotavimai 
potencialiai veda prie milijardų trilijonų kintamųjų, kuriuos reikia kaupti ir 
kopijuoti. 

Kita didelė techninė kliūtis, kad modeliuotos smegenys turi gebėti mo- 
difikuotis pačios. Mums reikia ne tik dalių bei detalių, bet ir suprasti apie jose 
vykstančias sąveikas, tarkim, apie transkripcijos veiksnių veiklą (jie keliauja į 
branduolį ir sukelia genų reiškimąsi), sinapsių buvimo vietos ir dinaminius 
stiprumo pokyčius ir t. t. Jei sumodeliuotos mūsų patirtys nepakeis sumode- 
liuotų mūsų smegenų struktūros, tai nesugebėsime suformuoti naujų atmin- 
čių ir nesuvoksime laiko tėkmės. Tuomet ar apskritai yra prasmės kalbėti apie 
nemirtingumą? 

Svarbiausia — kompiuterių pajėgumai didėja gana greitai, tad su šiuo 
uždaviniu galėtume susidoroti per pusšimtį metų. Ir nepamirškime: kad su- 
modeliuotos smegenys manytų, jog veikia realiu laiku, nebūtina, kad jos tai 
darytų iš tikrųjų. 

Be jokios abejonės, mėgdžioti visas smegenis yra be galo sunku. Šiuo 
metu neturime jokio metodo reikiamam itin didelės skiriamosios gebos ske- 
navimui, o net jei ir turėtume, prireiktų net kelių pačių galingiausių pasaulyje 
kompiuterių keliems kubiniams milimetrams smegenų audinio sumodeliuoti 
realiu laiku. Tai sunkus uždavinys. Tačiau jei darysime prielaidą, kad teori- 
niuose samprotavimuose nepraleidome nieko svarbaus, tai šią problemą ga- 
lėsime priremti prie sienos, ir tikiuosi: man dar pavyks sulaukti to meto, kai 
sąmonė bus įrašyta į kompiuterį. 

GYVYBĖS ĮDIEGIMAS Į 
SUKURTAS MEDŽIAGAS 


NEIL GERSHENFELD 


NEILAS GERŠENFELDAS yra Masačusetso technologijos instituto fizikas ir knygos 
„Skaitmeninė gamyba: artėjantis revoliucinis perversmas kompiuterio darbalaukyje — nuo as- 
meninių kompiuterių iki asmeninės gamybos“ (EAB: The Coming Revolution on Your Desktop — 
From Personal Computers to Personal Fabrication) autorius. 


yvybė yra apibrėžta organinės chemijos. Yra programinė dirbtinės gyvy- 

bės ir dirbtinio intelekto įranga, tačiau ir viena, ir kita yra tik dirbtinės, 

egzistuoja 72 silico, o ne in vivo. Kita vertus, sintetinė biologija perko- 
duoja genus, tačiau ji nėra visai sintetinė, nes naudoja tuos pačius baltymų 
komplektus, kaip ir kita molekulinė biologija. Tačiau jei bitai galėtų pernešti 
ne tik informaciją, bet ir masę, tai skirtumas tarp dirbtinės ir sintetinės gyvy- 
bės visai išnyktų. Virtualusis ir fizinis kopijavimas taptų ekvivalentiški. 

Tiesą sakant, yra daug žadančių laboratorinių sistemų, galinčių skaičiuoti 
su bitais, atstovaujamais ne elektronų ar fotonų, o mezoskopinių medžiagų. Iš 
daugelio priežasčių tai daryti patraukliausia gamyba: užuot koks nors kodas, 
valdęs mašiną, gaminančią kokį nors daiktą, jis pats gali tapti tuo daiktu (ar 
keliais daiktais). 

Tai labai panašu į gyvybę. Iš tikrųjų, šiuo metu kuriami mikroninio dydžio 
aminorūgščių, baltymų ir genų analogai, „milibiologija“ esamai mikrobio- 
logijai papildyti. Dirbant su komponentais, turinčiais makroskopines fizines 
savybes, bet mikroskopinius dydžius, primityvius elementus galima pasirinkti 

dėl jų elektroninių, magnetinių, optinių ar mechaninių savybių ir dėl aktyvių 
cheminių grupių. 

Biotechnologija išgyvena pakilimą. Tačiau ji yra labai aiškiai atsiskyru- 
si nuo kitų technologijos rūšių, prisidedančių prie biologijos tyrimų, bet ne 
prie jos identiteto. Bet jei gyvybę suprasime veikiau kaip algoritmą, o ne ami- 
norūgščių komplektą, tai tokios realiai dirbtinės ar realiai sintetinės gyvybės 
kūrimas galės padidinti prieinamų medžiagų asortimentą, ilgį ir energijos 
mastus. Tokiame pasaulyje biotechnologija, nanotechnologija, informacinė 
technologija ir gamybos technologija susilies į savotišką įsikūnijusios infor- 
macijos technologiją. Be akivaizdžių praktinių pasekmių, veikiau pirmyn, o 
ne atgal nukreiptas gyvybės kūrimas gali būti geriausias būdas tam suprasti. 

SMEGENŲ DEKODAVIMAS 


GARY MARCUS 


GARIS MARKAS yra Niujorko universiteto psichologijos profesorius ir knygos „Išmin- 
tis: atsitiktinis, neplaningas žmogaus proto kūrimas“ (Kluge: The Haphbazard Construction of the 
Human Mind) autorius. 


ar man gyvam tebesant (ar netrukus po to) mokslininkai pagaliau de- 

koduos mūsų smegenų kalbą. Šiuo metu šiek tiek pažįstame tik nervų 

veikimo pagrindus, žinome, kaip neuronai suaktyvėja, kaip susijungia 
ir sudaro sinapses. Tačiau tai tik raidės: žodžių, o tuo labiau sakinių dar ne- 
perpratome. Dabar esame maždaug tokioje stadijoje, kokioje buvo Gregoras 
Mendelis (Gregor Mendel) genetikos mokslo aušroje. Jis suprato, kad turi būti 
kažkas panašaus į genus (jis tai vadino „veiksniais“), bet nežinojo, kur jų ieš- 
koti (baltymuose? citoplazmoje?) ir kaip jie atlieka savo darbą. Šiandien jau 
žinome, kad mintys turi kažką bendro su neuronais, o atminties buveinė yra 
smegenų medžiaga, bet dar nežinome, kaip iššifruoti nervų grandines. 

Tam perprasti reikia kvantinio šuolio. Šiuo metu populiariausi smege- 
nų tyrimo metodai, tarkim, funkcinė magnetinio rezonanso tomoskopi- 
ja (unctional magnetic resonance imaging — MRI) yra per grubūs, labai per 
grubūs. Pavienis trimatis signalas /MR/ skleistinėje atspindi dešimčių ar net 
tūkstančių neuronų veiklą, jis tik bendrais bruožais rodo smegenų geografiją 
(migdolinis kūnas susijęs su emocijomis, sprendimų priėmimas — su prefron- 
taline žieve), tačiau tik labai mažai — specifinių bruožų. 

Kaip prefrontalinė žievė atlieka savo darbą? Kaip vizualinė žievė atskiria 
namą nuo automobilio, o visureigį nuo taksi? Kaip Broka smegenų sritis atski- 

ria daiktavardį nuo veiksmažodžio? Norint atsakyti į tokius klausimus, reikia 
išeiti už /MAR/ metodo plataus masto geografijos, nusileisti iki individualių 
neuronų lygio. 

Šiuo metu tai didelis darbas. Viena vertus, žmogaus smegenyse yra mi- 
lijardai neuronų ir trilijonai jų tarpusavio ryšių, todėl jau vien tik duomenų 
yra nepaprastai daug. Kita vertus, iki pastarojo meto neturėjome priemonių 
perprasti, kaip veikia individualūs neuronai mikrograndinių kontekste. 

Tačiau yra pagrindo tikėtis, kad padėtis netrukus pasikeis. Kompiute- 
riai tobulėja svaiginamu greičiu. Atsirado neturinčios precedento duomenų 
bazės, tarkim, Žmogaus genomo projektas ir Aleno smegenų atlasas. Tai be 
galo vertingi vieši duomenų rinkiniai, visada prieinami visiems bet kur esan- 
tiems tyrinėtojams. Net vos prieš 10 metų nieko panašaus nebuvo. Pagaliau 
jau esame prie genetinio nervų vaizdavimo slenksčio: mokslininkai jau moka 
priversti individualius neuronus suaktyvėti ir (tiesiogine to žodžio prasme) 
nušvisti pagal pareikalavimą. Tai leidžia individualias nervų grandines suprasti 
visiškai nauju būdu. 

"Tačiau vien tik techninės pažangos nepakaks. Reikės mokslininko su te- 
orinėmis E Kriko lygio įžvalgomis. Jis ne tik padėjo identifikuoti fizinį genų 
pagrindą — dvigubą DNR spiralę — bet ir nustatyti kodą, kuriuo individualūs 
geno nukleotidai perkeliami (grupėmis po tris) į aminorūgštis — statybinius 
baltymų elementus. O kai dėl smegenų, tai jau žinome, kad neuronai yra 
fizinis mąstymo ir žinių pagrindas, tik dar nežinome dėsnių, neuronus susie- 
jančių su informacija. 

Nemanau, kad yra tik vienas vienintelis kodas. Nors visos būtybės naudo- 
ja iš esmės tą patį DNR susiejimo su aminorūgštimis būdą, skirtingos smege- 
nų dalys neuronus su informacija gali susieti nevienodais būdais. Pavyzdžiui, 
atrodo, kad raumenis valdančios grandinės veikia pagal statistinio vidurkio 
sistemą; o kampas, kuriuo beždžionė ištiesia ranką, kiek mums pavyko nu- 
statyti, yra statistinis šimtų individualių neuronų veiksmų vidurkis, kai kiek- 
vienas neuronas nurodo truputį kitokį galimo judesio kampą — 44 laipsnius, 
44,1 laipsnio ir t. t. 

Deja, tai, kas galioja raumenims, greičiausiai negali galioti sakiniams ir 
idėjoms. Tai vadinamosios konstatuojamosios žinios, tarkim, pasakymas, kad 
„Maiklas Blumbergas (Michael! Bloomberę) yra Niujorko meras“, arba mano 

lėktuvas į Monrealį išskrenda vidurdienį. Mažai tikėtina, kad smegenys galėtų 
kiekvienai konkrečiai minčiai skirti daug neuronų („Mano lėktuvas į Mon- 
realį išskrenda 11,58“, „Mano lėktuvas į Monrealį išskrenda 11,59“ ir t. t.). 
Vietoj to smegenims, kaip ir pačiai kalbai, reikia kažkokio kombinacinio 
kodo — būdo atskiriems dėmenims (Monrealis, skrydis, vidurdienis) sujungti 
į didesnius gabalus. 

Kai išspręsime šią problemą — tai yra kai suprasime, kaip smegenys su- 
geba koduoti konstatuojamąsias žinias — pasikeis labai daug kas. Visų pirma, 
visiškai ir negrįžtamai pasikeis mūsų santykis su kompiuteriais. Gremėzdiški 
įvesties įtaisai: pelės, langai, klaviatūros ir netgi vadinamieji „hudai“ (beads-up 
displays) bei kalbos atpažinimo įrenginiai atsidurs ten, kur jau atsidūrė rašo- 
mosios mašinėlės ir parkeriai. 

Mūsų ryšys su kompiuteriais bus kur kas labiau tiesioginis. Iš esmės pasi- 
keis ir mokymas, kai inžinieriai ir kognityviniai mokslininkai, perpratę sme- 
genų kodą, informaciją tiesiogiai pradės įkelti į smegenis. Žinios taps daug pi- 
gesnės, negu jau yra dabar, interneto amžiuje. Derindami sėkmę su išmintimi, 
mes, kaip biologinė rūšis, galime žengti pirmyn, nenusistatydami jokių ribų. 

isuomenė pasikeis, kai neturtingieji ir vidurinė klasė galės lengvai pasi- 

naudoti galimybe užšaldyti savo kognityvinės veiklos atlikėją — smege- 

nis, gauti kriogeninę jų suspensiją, net jei ateityje ir nepavyktų sukurti 
jos naudojimo technologijos. 

Šiandien beveik visada mirusio žmogaus smegenis palaidojame ar su- 
deginame. Šie abu būdai lemia informacijos apie asmenybę praradimą, nes, 
juos naudojant, visi smegenų audiniai, kuriuose yra unikalūs asmens nervų 
tinklai, pamažu ar greitai suyra. To rezultatas yra nervų sistemos apokalipsė, 
su kuria įvairios kultūros stengiasi susitaikyti, kurdamos įvairius paneigimus 
ir prietarus. 

Kai kurios biokompiuterijos technologijos ateityje gal ir sugebės išgauti ir 
paremti tą apibrėžiančią nervų informaciją. Tačiau tokios technologijos dar ne- 
matyti, nepaisant nepaliaujamos pažangos, kai pagal Mūro dėsnį tranzistorių 
tankis kompiuterių mikroschemose maždaug kas pora metų padvigubėja. Dar 
nepavyko iššifruoti ir atskiro neurono atsitiktinio impulso kelio kodo. Todėl dar 

net nepriartėjome prie supratimo, kaip veikiančiose žmogaus smegenyse keliau- 
ja susipynę milijardų komunikuojančių tarpusavyje neuronų impulsai. 

Kol kas vienintelė praktinė alternatyva šiai informacijos praradimo katastro- 
fai yra smegenis užšaldyti ir neribotą laiką laikyti skystame azote maždaug -120 *C 
temperatūroje. Tačiau kol kas net ir patys geriausi užšaldymo metodai sukelia 
didelius ląstelių pažeidimus, kurių ištaisyti nesugeba ne tik dabartiniai metodai, 
bet nesugebės ir tie, kurie bus sukurti netolimoje ateityje. Tačiau XXI a. pradžios 
mokslo ir inžinerijos trūkumai vargu ar nulems tuos technologijų pasirinkimus, 
kurie bus po 100, o tuo labiau po 1000 metų. Laikant užšaldytus smegenų audi- 
nius, reikės tik retkarčiais keisti skystą azotą ir laukti galimo proveržio. 

Tačiau šiuo metu visame pasaulyje yra tik apie šimtas skystame azote lai- 
komų smegenų, nors kasdien miršta apie 150 000 žmonių. Taigi nuo to laiko, 
kai S. Kubrikas, sukūręs filmą „Kosmoso odisėja“ (Space Odyssey) ir 1968 m. 
duodamas interviu P/ayboy žurnalui, kalbėjo apie šio būdo plitimą, per metus 
buvo užšaldoma vidutiniškai mažiau kaip trejos smegenys. 

Minį režisierius laikė bioinžinerijos problema: „Mirtis yra ne labiau natūrali ar 
neišvengiama, kaip ir raupai ar difterija. Ji yra liga, ir ją galima gydyti kaip ir visas 
kitas ligas.“ Playboy reporteris paklausė, ar jis norėtų būti užšaldytas. S. Kubrikas at- 
sakė: „Taip, jei tik bus visos tam reikalingos prielaidos.“ Tačiau po 3 dešimtmečių jis 
pasirinko senąjį nervų apokalipsės būdą, nors kuo puikiausiai būtų galėjęs leisti sau 
aukščiausiosios klasės užšaldymą su visomis tam reikalingomis prielaidomis. 

S. Kubriko pavyzdys rodo, kad kaina yra tik vienas iš veiksnių, kalbant 
apie masinį užšaldymo prieinamumą. Šiandien jau daugelis žmonių galėtų 
sau leisti užšaldyti savo smegenis; tam jiems pakaktų mokėti tik vidutinio dy- 
džio įmokas kokiai nors gyvybės draudimo bendrovei, ir ji tada padengtų šios 
procedūros išlaidas. Tačiau beveik niekas nesiryžta lažyboms, kai lažinamasi iš 
užšaldomos gyvybės. Reikia atsižvelgti ir į gėdą, patiriamą dėl įprastinių Baž- 
nyčios bei bioetikos sergėtojų priekaištavimų ir barimų. Ko gero, netrūktų ir 
biologų, tvirtinančių, jog iš mėsainių karvės jau nebeatkursi. 

Išlieka ir neišvengiamos nervų katastrofos neigimas. Jis yra pakankamai 
stiprus, kad atbaidytų daugumą piliečių nuo racionalaus savo nekilnojamojo 
turto planavimo. Kai kuriose valstijose, pavyzdžiui, Kalifornijoje, įstatymai 
leidžia sudaryti galiojančius ranka rašytus testamentus. Suaugęs žmogus per 
kelias minutes gali parašyti ranka (bet ne išspausdinti) tokį testamentą net be 

jokio liudytojo. Tačiau tik mažuma Kalifornijos gyventojų kada nors pasinau- 
doja tokiais ranka rašytais ar oficialesniais notaro patvirtintais testamentais. 
Didžioji dauguma miršta, nepalikę jokio testamento, ir tada palikimo klausi- 
mai sprendžiami pagal valstijos įstatymus. 

Todėl nieko nuostabaus, jog didžioji dauguma besirengiančių mirti 
mano, kad tikros ar įsivaizduojamos smegenų užšaldymo išlaidos viršys galimą 
naudą, jei tik jie apskritai apie tai galvoja. Tačiau, šiam metodui tobulėjant vis 
didėjančiu greičiu, o populiariajai kultūrai prisitaikant prie jos pokyčių, tos 
išlaidos nepaliaujamai mažės. Bene vienintelis teigiamas gausybės bukinančių 
komiksų ir veiksmo filmų aspektas yra tas, kaip natūraliai jaunoji karta yra 
linkusi priimti tokią fantastišką informaciją ir tokio plauko produkcijoje ro- 
domas biotechnologijas, net jei ji ir nemėgsta skaičiuoti. 

Bet šitai nereiškia, kad smegenų laikymas skystame azote kada nors vers 
manyti, jog ateityje tai atves prie numirusių prisikėlimo. To gali niekada ne- 
būti, nes tam reikalinga nervų inžinerija gali būti per daug sudėtinga ar per 
daug brangi; ateityje turėsiančios valdžią socialinės grupės galėtų tokią prakti- 
ką paskelbti už įstatymo ribų, tam gali sutrukdyti ir daugelis kitų techninių ar 
socialinių veiksnių. Tačiau galėtų būti ir priešingai, jei tik dėl gana išaugusios 
smegenų užšaldymo paklausos pasireikš masto ekonomija, ir atsiras užtektinai 
techninių bei verslo naujovių tam įgyvendinti. Čia yra daug vietos skepticiz- 
mui ir tikimybės vertinimų įvairovei. 

Tačiau jau vien pačios prieinamos ir tikėtinos tam tikro pobūdžio prisi- 
kėlimo galimybės čia, Žemėje, buvimas tolydžio paveiks žmonių populiarių 
tikėjimų sistemas ir plės vartotojų laiko horizontus. Tai savo ruožtu darys įta- 
ką rizikos profiliams bei vartojimo įpročiams, todėl visuomenė keisis, gal net 
labai staigiai. Gana didelė smegenų užšaldymo paslaugos paklausa leis demo- 
kratijoms tiesiogiai atstovauti potencialių tolimos ateities kartų interesams. 
Juk niekas nenorės, kad jie patys ar jiems artimi žmonės atgiję rastų sugadintą 
planetą. Dabartinė, siekianti 100 metų, mūsų gyvenimo trukmė labai priside- 
da prie to, kad savo planetą vertintume kaip išsinuomotą automobilį, leisdami 
socialines kredito korteles dar negimusiems skolininkams. 

Potenciali smegenų užšaldymo galimybė leidžia mums į neišvengiamą 
smegenų mirtį žiūrėti ne kaip į solipsistinį mūsų pasaulio išnykimą, o tik kaip 
įjų miegą be sapnų, laukiant labai svarbios operacijos. 

ntelektas yra svarbus dalykas. Vyraujančią padėtį Žemėje žmonės užima ne 

dėl to, kad raumenys ypač stiprūs ar dantys aštresni nei kitų gyvūnų, o dėl 

unikalaus smegenų išradingumo. Kaip tik smegenys yra atsakingos už su- 
dėtingą socialinę organizaciją, už techninę, ekonominę ir mokslinę pažangą, 
kuria, mūsų laimei ar nelaimei, remiasi visa modernioji civilizacija. 

Visi techniniai išradimai, filosofinės idėjos ir mokslo teorijos yra sukurti 
žmonių intelekto. Be jokios abejonės, žmogaus smegenų galia yra svarbiausias 
veiksnys, ribojantis civilizacijos vystymosi greitį. 

Ne taip, kaip šviesos greitis ar elektrono masė, žmogaus smegenų galia 
nėra visam laikui nustatyta konstanta. Smegenis galima tobulinti. Be to, iš 
principo įmanoma sukurti informacijos apdorojimo mašinas, kurios veiktų ne 
mažiau efektyviai, o gal net efektyviau už biologines nervų sistemas. 

Į intelekto didinimą veda daug kelių. Intelektu čia vadinu visus pažinimo 
gebėjimus, apimančius ne tik knygines žinias, bet ir kūrybiškumą, socialinę 
intuiciją, išmintį ir t. t. 

Pirmiausia pasižiūrėkime, kaip galėtume patobulinti savo biologines 
smegenis. Be abejo, tam tinka ir tradicinės priemonės: lavinimas, mokymas, 
geresnių metodikų ir koncepcinių sistemų kūrimas. Nervų sistemos vystymąsi 

galima pagerinti geriau maitinant vaikus, mažinant taršą, tinkamai suregu- 
liavus miegą ir fizinius pratimus, pasirūpinus galinčių paveikti smegenis ligų 
prevencija. 

Kognityviniams gebėjimams gerinti galima naudoti biotechnologiją, kur- 
ti preparatus, gerinančius atmintį, dėmesio sutelkimą, didinančius psichinę 
energiją. Tų tikslų galima siekti ir vykdant genetinę atranką bei genų inži- 
nerija. Galima išradinėti išorines pagalbines priemones efektyviam intelektui 
padėti — bloknotus, skaičiuokles, vizualizuoti skirtą programinę įrangą. 

Galime gerinti ir kolektyvinį intelektą. Tą galima daryti nustatant normas 
bei susitariant dėl įvairių dalykų (pavyzdžiui, galima susitarti mokslinėse dis- 
kusijose neteikti asmeninių argumentų). Galima gerinti pažintines institucijas 
ir procedūras: mokslo žurnalus, anoniminį recenzavimą, patentų sistemą. Ga- 
lima didinti bendrą žmonijos problemų sprendimo pajėgumą, didinant žmo- 
nių skaičių arba daugiau viso pasaulio gyventojų įtraukiant į produktyvias 
iniciatyvas. Taip pat galima kurti geresnes bendravimo ir bendradarbiavimo 
priemones (naujausi to pavyzdžiai yra įvairūs interneto naudojimo būdai). 

Visi šie individualaus ir kolektyvinio intelekto plėtojimo būdai daug, 
žada. Manau, juos reikia energingai naudoti; pats sumaniausias ir išmintin- 
giausias dalykas, kurį žmonių giminė galėtų padaryti — dirbti stengiantis tapti 
sumanesnei ir išmintingesnei. Tačiau ilgainiui biologinės žmonių smegenys 
gali netekti dominuojančio Žemės intelekto elemento vaidmens. 

Mašinos turės keletą pranašumų. Akivaizdžiausias iš jų — didesnis in- 
formacijos apdorojimo greitis: dirbtinis neuronas gali veikti milijoną kartų 
greičiau už biologinį analogą. Mašininiai intelektai taip pat turi pranašesnes 
kompiuterines architektūras ir mokymosi algoritmus. Nors tie „kokybiniai“ 
pranašumai yra sunkiau numatomi, jie gali būti net svarbesni už apdoroji- 
mo galios ir atminties talpos pranašumus. Be to, dirbtinius intelektus lengva 
kopijuoti, ir kiekviena nauja kopija (ne taip kaip žmonių atveju) iš karto gali 
pradėti veikti visu pajėgumu ir disponuoti visomis žiniomis, sukauptomis jos 
pirmtakų. Atsižvelgiant į visa tai, visiškai įmanoma, kad ateis diena, kai pajėg- 
sime sukurti „superintelektą“ — visuotinį intelektą, kuris toli pralenks geriau- 
sias žmonių smegenis visose reikšmingose pažinimo srityse. 

Dirbtinio (bendrojo) intelekto kūrimo būdų spektras labai platus - nuo 
visiškai nenatūralių metodų, kurie taikomi geriems seniems dirbtinio intelekto 

kūrimo būdams, iki architektūrų, modeliuojamų labiau imituojant žmogaus 
smegenų struktūrą. Kraštutinis biologinio varianto imitavimo pavyzdys yra 
visų smegenų kopijavimas, jų įkėlimas į kompiuterį. Norint taikyti šį būdą, 
pirma reikės sudaryti labai detalų trimatį smegenų planą, kuriame būtų matyti 
visi neuronai, sinapsių sąsajos ir kitos svarbios detalės. Tam reikės skenuoti 
smegenų griežinėlius ir kurti jų atvaizdus, naudojant programinę kompiuterio 
įrangą. Po to, naudojant kompiuterinius pagrindinių elementų veikimo mo- 
delius, itin galingu kompiuteriu bus galima kopijuoti visas smegenis. 

Galutinė biologijos įkvėptų būdų sėkmė atrodo labiau tikėtina, nes jie 
gali judėti pirmyn atskirais gabalais kuriant tokią fizinę sistemą, kuri, kaip 
žinoma, jau gali turėti bendrą intelektą — smegenis. Tačiau greičiau už juos gali 
atsirasti kai kurie nenatūralūs ar hibridiniai būdai. 

Sunku numatyti, kiek laiko prisireiks žmogaus lygio dirbtiniam bendra- 
jam intelektui sukurti. Atrodo, laukti to artimiausiu laiku tikrai neverta. Ta- 
čiau kiek tai galėtų užtrukti — pora dešimtmečių, kelis dešimtmečius ar šimt- 
mečius — šiuo metu negalime žinoti. Turėtume pripažinti šį faktą, tam tikrą 
tikėjimo, jog; tą padaryti pavyks, dalį siedami su kiekviena iš šių galimybių. 

Tačiau kad ir kiek laiko praeitų iki maždaug žmogaus lygio mašininio 
intelekto sukūrimo, toliau superintelektas turėtų būti kuriamas daug greičiau. 
Pagal vieną iš scenarijų — singuliarumo hipotezę - koks nors gana toli pažengęs 
į priekį ir lengvai modifikuojamas mašininis intelektas (vadinamoji „dirbtinio 
intelekto sėkla“) savo gebėjimus panaudos protingesniam už save variantui 
kurti. Tas protingesnis variantas tada tobulins save. Procesas kartosis, o kiek- 
vienas jo ciklas vyks greičiau už ankstesnįjį. Rezultatas bus staigus intelekto 
didėjimas. Per labai trumpą laiką — savaites, valandas — bus pasiektas superin- 
telektas. 

Perėjimas nuo žmogaus lygio intelekto prie superintelekto, nesvarbu, 
koks jis būtų — staigus ir vienkartinis ar laipsniškesnis ir daugiapoliaris — turės 
lemiamos reikšmės. Superintelektas gali būti paskutinis išradimas, kurį bio- 
loginis žmogus bus priverstas padaryti, nes daryti išradimus superintelektas 
gebės daug geriau už mus. Jis galės greitai sukurti visas teoriškai įmanomas 
technologijas — ištobulintą molekulinę gamybą, medicininę nanotechnologiją, 
informacijos įkėlimą į kompiuterį, pačius įvairiausius ginklus, panašias į gyvas 
virtualiąsias realybes, save kopijuojančius kosmosą kolonizuojančius robotus 

zondus ir t. t. Jis taip pat veiks superefektyviai, kurdamas planus ir strategijas, 
spręsdamas filosofines problemas, įtikinėdamas ir manipuliuodamas ir pan. 

Dar neaišku, kokios bus to pasekmės — teigiamos ar neigiamos. Potencia- 
lūs privalumai, be abejo, yra didžiuliai, o iš neigiamų ypatybių reikėtų pami- 
nėti ir egzistencinį pavojų. Gali ateiti diena, kai žmonijos ateitis priklausys 
nuo mūsų kuriamų pradinių sąlygų — visų pirma nuo to, ar sėkmingai supro- 
jektuosime sistemą (pavyzdžiui, dirbtinio intelekto sėklos tikslo architektūrą) 
tokiu būdu, kad ji būtų „draugiška žmonėms“ pačia geriausia šio termino 
prasme. 

GREGORIS POLAS yra nepriklausomas tyrinėtojas ir knygos „Oro dinozaurai: evoliuci- 
ja ir dinozaurų bei paukščių gebėjimo skraidyti praradimas“ (Dinosaurs ofthe Air: the Evolution 
and Loss of Flight in Dinosaurs and Birds) autorius. 


umatyti, kas šiame šimtmetyje gali pakeisti viską — realiai pakeisti vis- 

ką — nesunku. Negaliu žinoti tik vieno dalyko — ar aš to sulauksiu, nes 

turiu per mažai duomenų, reikalingų patikimai skaičiuoti savo smegenų 
egzistavimo trukmę. Pagal dabartines normas galiu tikėtis gyventi dar trečdalį 
šimtmečio, o gal ir ilgiau, jei gyvensiu tiek, kiek gyveno mano senelė. Ji gimė 
mormonų pasienio mieste tais pačiais metais, kai garsieji nusikaltėliai Bačas 
Kasidis (Butch Cassidy) ir Sandansas Kidas (Sundance Kid) bei jų bendrininkė 
Eta Pleis (Erta Place) išvyko į Argentiną. 

Ji laimingai atšventė savo šimtąjį gimtadienį 2001 m. Tačiau mano eg- 
zistavimas gali viršyti natūralias lubas. Modernioji medicina maksimaliai pa- 
ilgino gyvenimo trukmę, užbėgdama už akių per ankstyvai mirčiai. Anksčiau 
ar vėliau net ir šis pasiekimas taps atgyvena, kai technologijoms tobulėjant, 
mirtis taps pasirenkamu dalyku. 

Evoliucija, ir biologinė, ir technologinė, laikui bėgant spartėja, nes didėja 
gebėjimas įgyti, apdoroti ir panaudoti informaciją. Žmonių protas, prisitaikęs 
suprasti aritmetinį augimą, yra linkęs nepakankamai įvertinti eksponentinę 
ateities pažangą. Gimusi prieš pora metų iki pirmojo brolių Raitų (Wrigbis) 
skrydžio, mano senelė jaunystėje net nesapnavo, kad ateis laikas, kai ji kirs 
žemynus ir vandenynus beveik garso greičiu skrendančiais lėktuvais. 


-128- 


TAI PAKEIS VISKĄ 


Net neįprastai mąstantys žmonės nenumatė tokio kompiuterių pajėgumo 
didėjimo per pastarąjį pusšimtį metų. Atrodo, panašus spartus augimas dabar 
laukia medicinos. Užląstelinės matricos milteliai, gauti iš kiaulių pūslių, gali 
atauginti nukirstą pirštą su visiškai nauju jo galu, kartu su nagu. Tai kodėl tada 
neregeneruoti visos žmogaus rankos, kojos ar kitų organų? 

JAV gynybos ministerijos agentūros DARPA (The Defense Advanced Re- 
search Projects Agency - Gynybos pažangių tyrimo projektų agentūra) finansuoja- 
mi mokslininkai Kenas Munjoka (Ken Muneoka), Manjongas Hanas (Manjong 
Han) ir Deividas Gardineris (David M. Gardiner) žurnale Scientific American 
prognozuoja, kad jau greitai galbūt galėsime, „kai tik užsimanysime, pakeisti 
pažeistas ar pasiligojusias kūno dalis, gal net neapibrėžtą skaičių kartų“. 

Medicininės korporacijos tikisi tikrų aukso kasyklų pažeistų organų tai- 
symo ir keitimo srityje, tam naudojant ląsteles iš pačios aukos kūno ir šitaip 
išvengiant atmetimo. Jei amžiaus pažeistas įvairias kūno dalis galima pataisy- 
ti, naudojant tokius audinius, kurie biologiniu požiūriu būtų tokie jauni ir 
sveiki, kaip vaiko audiniai, tai turintys pakankamai noro ir išteklių žmonės 
rekonstruos visus savo kūnus. 

Dar geriau būtų sustabdyti, paskui ir pasukti atgal visą senėjimo procesą. 
Žmonės, kaip ir papūgos, gyvena labai ilgai, nes turi genetiškai paveldėtus 
nepaprastai gerus ląstelių taisymo mechanizmus laisvųjų radikalų padarytiems 
sužalojimams pataisyti. Atsižvelgiant į didžiulį rinkos potencialą, kuriami vais- 
tai, skatinantys genus toliau tobulinti žmogaus pažeidimų taisymo sistemą. 
Tikimasi, kad kiti vaistai mėgdžios tą gyvenimo trukmės pailginimą, kuris, 
atrodo, kyla iš kūno saugos reagavimo į sumažintą kalorijų vartojimą. 

Visiškai įmanoma, kad dabartiniai vidutinio amžiaus žmonės jau galės 
taikyti tuos metodus ir neribotai pratęsti gyvenimo trukmę. Tačiau savo sens- 
tančių primatinių kūnų ir smegenų funkcionavimo pailginimas iki šimtų ar 
tūkstančių metų nereiškia, kad jie bus labai įspūdingi. 

Žmogaus smegenys ir jų kuriamas protas nuo pleistoceno laikų nepatyrė 
didelių patobulinimų. Jos pažeidžia pačią svarbiausią informacijos apdorojimo 
saugumo taisyklę, kad duomenis reikia dubliuoti. Reikia kažko sudėtingesnio 
ir labiau perteklinio. Kompiuterių pajėgumui dvigubėjant kas pusantrų metų, 
pigūs asmeniniai kompiuteriai per porą dešimtmečių turėtų prilygti žmogaus 
smegenų duomenų apdorojimo pajėgumui, paskui jį ir pranokti. 

Jei taip, tai turėtų būti įmanoma panaudoti alternatyvias technines prie- 
mones sąmoningai minčiai kurti. Jau daromos pastangos pažeistoms smegenų 
dalims — hipokampui — pakeisti hiperkompiuterio implantais. Kai pradiniai 
medicininiai reikalavimai bus patenkinti (jei pavyks tą padaryti), tai pasirink- 
tiniai implantai, be jokios abejonės, bus naudojami normaliai smegenų veiklai 
tobulinti. Greitai besivystantys įtaisai tobulėdami pradės lenkti pradines sme- 
genis. Tada vis labiau mažės prasmė ir toliau mąstyti savo senuoju biologiniu 
kledaru, žmonių smegenys taps visai dirbtinės, pereis į nepaprastai sudėtingas 
išsklaidytas robotines sistemas. 

Darant prielaidą, kad tokia raida yra praktiška, technologinė pažanga ne 
tik gerins žmonių padėtį, bet ją ir pakeis. Nevykęs įsivaizdavimas, kad dabar- 
tinio pavidalo žmonės gebės konkuruoti nemirtingų intelektų su neribotais 
intelektiniais pajėgumais pasaulyje, yra naivus; žmonėms jame nelabai bus ką 
veikti. 

Nė minutę nemėginkite įsivaizduoti visuomenės, susidedančios iš šiurkš- 
čių terminatorių ar deitų iš serialo „Žvaigždžių kelias“ (Star Trek), svajojančių 
būti kuo žmogiškesni. Ateities robotai bus subtilūs, sudėtingi ir jautrūs įtaisai, 
kurie žmones laikys beždžionėmis su didelėmis smegenimis (iš tikrųjų tokie 
ir esame). Logika pranašauja, kad dauguma žmonių panorės tapti robotiniais. 

Sustabdyti kibernetinę revoliuciją greičiausiai yra neįmanoma. Daugėjant 
žinių, gaminti superintelektinius protus bus lengviau ir daug greičiau negu 
gimdyti, auginti ir lavinti, mokyti žmones. Mėginimo uždrausti tokią techno- 
logiją rezultatas bus toks pat, kaip karo su narkotikais. Žmonijos pakeitimas 
toliau pažengusia sistema bus dar vienas evoliucinis įvykis tokio masto, kaip 
kambro perversmas ar permo bei kreidos-paleogeno periodų faunos išmiri- 
mai, kai išnyko neskraidantys dinozaurai, ir buvo nutiestas kelias ateiti žmo- 
nių ir pramonės amžiui. 

Čia pavaizduotas scenarijus nėra radikalus ar ypač spekuliatyvus. Jis toks 
atrodo tik dėl to, kad dar neįvyko. Jei robotinė civilizacija atsiras, greitai taps 
kasdienė. Kognityvinių protų gebėjimas prisitaikyti tiesiog begalinis. 

O štai ir malonus antrinis efektas: antgamtinė religija išnyks, kai paprasti 
protai taps tokie galingi, kaip dievai. Į ką ta kibernetinė visuomenė bus panaši? 
Nelabai žinau. Kiek visų tų dalykų aš dar spėsiu sulaukti? Pagyvensim — pa- 
matysim. 


-130- 


SMEGENŲ 
SINCHRONIZAVIMAS 


JAMSHED BHARUCHA 


DŽAMŠEDAS BARUCHA yra Taftso universiteto psichologijos profesorius, prorekto- 
rius ir vyresnysis viceprezidentas. 


upratimas, kaip smegenys sinchronizuoja (ar to nedaro), taps keičiančiu 

žaidimą mokslo laimėjimu. 

Tik nedaugelis elgesio jėgų yra tokios stiprios, kaip žmonių pasiskirsty- 
mas į vidines ir išorines grupes, į „mus“ ir „juos“. Norėdami patekti į gru- 
pę, žmonės turi prisiderinti, jungtis, sinchronizuoti savo smegenų būsenas. 
Sinchronizavimas užtikrina bendrą elgseną, skatina grupės sanglaudą, sukuria 
jausmą, kad visos grupės jėga didesnė už atskirų jos narių jėgą. Kraštutiniu 
atveju sinchronizacija užtikrina pulkavimosi elgesį. Nesant sinchronizacijos, 
kyla konfliktų. 

Žmonės yra veikiami ideologijų, emocijos ir nuotaikos yra užkrečiamos, 
o memai |idėjos, elgsenos normos bei gyvenimo stiliai] sparčiai plinta tarp gy- 
ventojų. Etninės, religinės ir politinės grupės veikia kaip monolitinės jėgos. Mi- 
nioms, kultams, savanoriškiems nereguliariosios kariuomenės kariams būdingas 
individų jungimasis į didesnius vienetus, kuriuose jo dalyvių smegenys veikia 
bendrai, ir toks vienetas yra vienas organizmas, valdomas vienos (tik išsklaidy- 
tos) nervų sistemos. Lyderiai, sutelkiantys daug sekėjų, pasižymi intuityviu ge- 
bėjimu sinchronizuoti smegenis ar prisijungti prie jau sinchronizuotų sistemų. 

Pulkavimosi elgsena susilaukė daug dėmesio ekonomikoje. Paskutinio fi- 
nansinio burbulo, kuris galų gale sprogo, metu ir investuotojai, ir reguliuoto- 
jai buvo užlieti akinamo optimizmo ir per didelio pasitikėjimo savimi bangos. 
Nepalanki informacija buvo atmetama, į analizes, atliktas laikantis svarbiausių 
principų, nekreipiama dėmesio. 

Pulkavimosi elgsena viešpatauja per karą. Grupė, laikanti save agresijos 
auka, susitelkia ir tampa nekeliančia abejonių kolektyvine kovotojų grupe. 
Kai greita sinchronizacija yra labai svarbi ir kai ant kortos pastatyta labai daug, 
į pirmą vietą iškyla psichologinės jėgos pareiga, ištikimybė, panašumas, pa- 
klusnumas (jos visos skatina grupės sanglaudą), nustelbdamos racionalaus in- 
dividualių protų protavimo gebėjimus. 

Sinchronizacija būdinga daugeliui biologinių rūšių, nors jos mechaniz- 
mai gali būti skirtingi. Paukščių būriai skrenda glaudžiai susitelkę. Žuvys 
plaukioja guotais, kurie juos stebinčiam iš toliau atrodo kaip vienas kolektyvi- 
nis organizmas. Vilkai medžioja rujomis. 

Kai kurie sinchronizacijos atvejai yra nulemti aplinkos veiksnių, vienodai 
reguliuojančių visų individų smegenis. Pavyzdžiui, šviesiosios paros dalies ir 
sezoniniai ciklai gali sukelti atitinkamus bioritmus tiems individams, kurie 
turi paveldėtą genetinį polinkį paklusti tokio tipo reguliavimui. 

Kitais atvejais bendra kai kurių elgsenos būdų evoliucija kartu su vienodu 
tų elgsenų supratimu tuos individus telkia į krūvą. Sakykim, toks yra jų gebė- 
jimas skleisti ir suprasti tik tai biologinei rūšiai būdingus garsus. 

Sinchronizacijos mediatorius yra smegenų tarpusavio komunikavimas. Ko- 
munikavimo kanalai yra ne tik kalba, bet ir neverbalinės priemonės: veido išraiška, 
gestai, balso tonas, muzika. Individo smegenų regionų tarpusavio komunikavimas 
yra tik vienas atvejis sistemos, apimančios atskirų smegenų komunikavimą. 

Kitoje vietoje įrodinėjau, kad muzika padeda sinchronizuoti smegenų 
būsenas, susijusias su emocijomis, judėjimu, struktūrų atpažinimu; šitaip ji 
prisideda prie grupės sanglaudos didinimo. Kaip ir tradicijose bei ritualuose, 
tai, kas sinchronizuojama, neprivalo turėti esminės vertės; gali būti visai ne- 
svarbu, kas sinchronizuojama. Vien tik pats sinchronizacijos faktas gali tapti 
galingu grupės jėgos šaltiniu. 

Jau visai netrukus itin padaugės tyrimų, kuriuose individualios smegenys 
bus laikomos mazgais sistemoje, kurią į visumą sujungia daug komunikavimo 

kanalų. Informacijų technologija smegenims suteikė naujų būdų jungtis ne- 
paisant didelių atstumų ar laiko skirtumų. Kai kokia nors daina išpopuliarė- 
ja, milijonai žmonių visame pasaulyje tampa jos gerbėjais ir sudaro virtualųjį 
vienetą. Ateityje šį vaizdą papildys smegenų protezai ir dirbtinės biologinių 
sistemų sąsajos. 

Jau atsiranda faktų, rodančių, kaip smegenys sinchronizuoja. Naujausias 
svarbus atradimas yra vadinamųjų veidrodinių neuronų buvimo atskleidimas. 
Taip vadinamos smegenų ląstelės, atsiliepiančios į kitų individų veiksmus taip 
pat, kaip atsiliepia ir į savo šeimininko veiksmus. Manoma, kad veidrodinės 
sistemos smegenyse modeliuoja kitų individų elgesį, sudarydamos galimybę 
juos mėgdžioti ir jų atžvilgiu elgtis empatiškai. Kaupiasi ir kiti įrodymai šiai 
problemai spręsti. Kai kada smegenų priešakinės dalies pažeidimas lemia aso- 
cialų elgesį. 

Naujausi autizmo tyrimai atkreipė dėmesį į mechanizmus, kuriais indi- 
vidai palaiko ryšį vieni su kitais. Smegenys padeda (kartais su neigiamomis 
pasekmėmis) save ir kitus žmones priskirti saviškių ir svetimų grupėms. Kai 
baltieji pacientai, tiriami magnetinio rezonanso tomografu, mato veidų vaiz- 
dus, tai migdolinis kūnas kairiajame smegenų pusrutulyje yra stipriau suža- 
dinamas tada, kai tie veidai yra juodi, negu kai jie yra balti. Smegenys turi 
grandines suvokti veidams. Jos perteikia milžiniškus informacijos kiekius, įga- 
linančius pažinti žmones ir įvertinti jų emocijas bei ketinimus. 

Supratimas, kaip smegenys sinchronizuoja, sudarydamos didesnes elgse- 
nos sistemas, turės didelių pasekmių tam, kaip suvokiame varomąsias grupių 
jėgas, tarpasmeninius santykius, švietimą ir politiką. Jis turės įtakos tam, kaip 
suvokiame (ir valdome) tas galingas vienijančias jėgas, kurios nulemia grupės 
elgesį. Laimei ar nelaimei, tai lems kryptį tų technologijų, kurios skirtos sąvei- 
kauti su smegenimis, platinti žinioms, formuoti požiūriams, kelti emocijoms, 
skatinti veiksmams. Kaip ir visų kitų technologijų atveju, lyderiai griebsis jų 
žmonių sąlygoms gerinti ar valdžiai konsoliduoti. 

Ne visi individai pasiduoda sinchronizavimui su kitais. Kai kurie palieka 
savo bandą ir patiria nesėkmę. Kiti pasuka nauja kryptimi ir tampa lyderiais. 
Būti kitaminčiu dažnai reikia ištvermės, nes reikia atlaikyti psichologinę gėdi- 
nimo ir tyčiojimosi įtampą. Sąlygų, kurioms esant žmonės priešinasi, suprati- 
mas bus sudedamoji platesnio sinchronizacijos supratimo dalis. 

Supratimą, kaip smegenys sinchronizuoja (ar nesugeba to daryti), lems 
ne kokia nors viena nauja idėja, o veikiau sudėtingas susipynusių mokslo lai- 
mėjimų mišinys. Žaidimą keičia tai, kad mokslininkai tik neseniai pradėjo 
formuoti klausimus apie smegenų funkcijas ne iš individualių smegenų pozi- 
cijų, o iš to, kaip jos įeina į didesnes socialines ir aplinkos sistemas, varančias 
pirmyn jų evoliuciją ir vystymąsi. Šis naujas smegenų ir kognityvinio mokslo 
kūrimo būdas kartu su neprognozuojamais technikos atradimais žada viską 
pertvarkančiu būdu integruoti dabartines ir būsimąsias žinias apie tai, kaip 
smegenys sąveikauja. 

IRENA PEPPERBERG yra psichologė, Harvardo universiteto mokslo darbuotoja ir kny- 
gos „Aleksas ir aš: kaip mokslininkė ir papūga atskleidė paslėptą gyvūnų intelekto pasaulį ir 
užmezgė stiprų ryšį (Alex 6 Me: How a Scientist and a Parrot Discovered a Hidden World of 
Animal Intelligence - And Formed a Deep Bond in the Process) autorė. 


ikslus žinojimas, kaip smegenys veikia, pakeis viską. Nepaisant visos 
Tris smegenų kartografavimo pažangos, vis dar iki galo neperpra- 

tome, kaip žmogaus ar nežmogaus smegenys veikia kaip vientisas orga- 
nas, pavyzdžiui, kaip susijusios tarpusavyje atskiros smegenų sritys, kurias šiuo 
metu kartografuojame. 

Lygiai taip pat, kaip kad pradedame suprasti, jog tai, kas vyksta mūsų kū- 
nuose, valdo ne koks nors konkretus genas, o veikiau daugelio genų, baltymų ir 
aplinkos įtakos, aktyvinančios ir slopinančios genus, išsiaiškinsime, kaip mūsų 
kūno įvairių nervų audinių ir cheminių medžiagų, aplinkos įtakų bei galbūt kai 
kurių kitų nežinomųjų sąveika daro poveikį smegenų veiklai. Tai pakeis viską. 

Pavyzdžiui: 

a) Pasieksime pažangos gydant tokias ligas, kuriomis sergant smegenys 
nustoja tinkamai veikti — ligas su pažinimo stygiaus sindromu, tarkim, Alzhei- 

merio ligą, bei ligas, sukeliančias fizinio valdymo problemų - Parkinsono ligą. 
Tiesiog seksime, kada smegenys nustoja tinkamai veikti, ir įsikišime daug 
anksčiau. Senatviškas iškaršimas su jį lydinčiomis problemomis ir dėl to at- 
sirandančiomis visuomenės išlaidomis visai išnyks. Jei tokie sveikatos sutriki- 
mai, kaip autizmas ir šizofrenija, iš tikrųjų atsiranda dėl daugelio sričių netei- 
singų tarpusavio sujungimų, atitinkamas sistemas „pervyniosime“ fiziškai ar 
panaudoję tikslingą medikamentinį įsikišimą. Taip pat imsimės ir disleksijos 
(sugebėjimo skaityti sutrikimas) bei aktyvumo ir dėmesio sutrikimo. 

b) Perprasime ir gydysime smegenis, linkusius prie žalingų įpročių ar nu- 
sikalstamumo dėl slopinamojo valdymo stygiaus. 

c) Naudosime tas žinias kurti smegenų veikimo modeliams, skirtiems 
sudėtingiems robotams ir kompiuteriams, kad galėtume kurti išmaniąsias in- 
teraktyvias sistemas, skirtas, be kitko, kosmoso ir vandenynų tyrimams, arba 
vientisoms sąsajoms, skirtoms, be kitų dalykų, regėjimui, klausai ir dirbtinėms 
galūnėms. 

d) Nustatysime būdus, kuriais žmonių ir nežmonių smegenys veikia pa- 
našiai ir skirtingai; nustatysime, ar žmonių ir nežmonių intelektas yra skirtin- 
gas, ir ar egzistuoja įmanomas išmatuoti gradientas; nustatysime, kokiu mastu 
jų funkcijos iš dalies sutampa, ir ar svarbiausios problemos apima modelius ar 
daugybę tarpfunkcinių sričių, kurios ir derinasi, ir skiriasi. Pavyzdžiui, geriau 
suprasime, kaip išsivystė žmonių intelektas ir kalba, kokiu mastu evoliucinėse 
nežinduolių linijose išsivystė paralelinis intelektas ir komunikavimas, ir kaip 
jie galbūt vystosi toliau. 

e) Bandysime (galbūt kai ką bauginančiu būdu) gerinti anatominę dabar- 
tinių žmogaus smegenų struktūrą arba mėginsime nustatyti (tai priimtiniau), 
kokios mokymo ir lavinimo formos užtikrina kuo greitesnį išmokimą; tam 
stiprinsime atitinkamus ryšius ir atminties formavimą. Greičiausiai bus aptikti 
įvairūs intelekto tipai, susiję su konkrečiomis organizacinėmis smegenų struk- 
tūromis. Šitaip lengviau identifkuosime konkrečių sričių genijus ir lavinsime 
jų gebėjimus. 

Tiksliai suprasdami, kaip smegenys veikia ir efektyviausiu būdu jas nau- 
dodami, paveiksime viską — savo laimei ar nelaimei. 

perspektyvia sritimi. Šiandien jaunam žmogui, siekiančiam mokslinio 
laipsnio medicinos ar biologijos srityje, galima patarti užsiimti smegenų 
plastiškumo problema. Mūsų neuronai visą gyvenimą yra lengvai for- 
muojami, juos gali formuoti ir išorinė patirtis, ir tai, kas vyksta kūno 
viduje. Naujausi neuronų išvaizdos tyrimai atskleidė, kad specializuotos 
nervų ląstelių dalys, vadinamos dendritinėmis ataugomis (dendritic spi- 
nes), yra visą laiką veikiamos greito plėtimosi ir traukimosi. 

Nors smegenų ląstelės struktūros ir funkcijų atžvilgiais iš tikrųjų geba 
keistis visą gyvenimą, gausi mokslinė literatūra rodo, kad nervų sistemos 
plastiškumas yra didžiausias ankstyvose organizmo vystymosi stadijose. Tuo 
galima paaiškinti nuostabius vaikų sugebėjimus greitai įsisavinti įvairius įgū- 
džius skirtingose vystymosi stadijose. Maži vaikai be vargo išmoksta dvi, tris 
ir net dar daugiau kalbų, o dauguma paauglių sugeba išmokti leistis slidė- 
mis sudėtingais šlaitais daug greičiau nei jų vidutinio amžiaus tėvai. Geriausi 

laikotarpiai tokiam mokymuisi atspindi aukščiausią plastiškumo laipsnį, bū- 
dingą konkrečioms smegenų grandinėms pirmaisiais dviem gyvenimo dešimt- 
mečiais. 

Pastaraisiais metais neurobiologai, tiriantys vystymąsi, pasiekė didelę pa- 
žangą tirdami daugybę veiksnių, nulemiančių neuronų plastiškumą besivys- 
tančiose smegenyse. Pavyzdžiui, tyrimai parodė, jog bręstančioje regėjimo sis- 
temoje plastiškumas mažėja dėl trukdančių grandinių formavimosi smegenų 
žievėje. Nors neįmanoma smegenų plastiškumo iki galo paaiškinti kokiu nors 
vienu įvykiu, pažanga labai sparti, ir aš esu įsitikinęs, kad, man dar tebesant 
gyvam, jau sugebėsime valdyti subrendusių neuronų plastiškumą. 

Kelios laboratorijos jau rado būdų manipuliuoti smegenimis taip, kad 
subrendę neuronai taptų tokie plastiški, kokie jie yra ankstyvosiose vystymosi 
stadijose. Tokie tyrimai buvo daromi naudojant genetiškai modifikuotas peles, 
nuslopinant ar per daug paryškinant konkrečius genus, valdančius plastišku- 
mą vystantis normaliai. Be to, dabar jau rasti tokie gydymo vaistais būdai, 
kurie mėgdžioja mutuotų pelių pokyčius. 

Iš esmės tai reiškia, kad tą didelį smegenų plastiškumo laipsnį, kuris šiaip 
jau būdingas tik ankstyvose vystymosi stadijose, dabar jau galima pasiekti bet 
kuriuo amžiaus laikotarpiu. Tai, be abejo, pakeičia visą žaidimą moksluose 
apie smegenis. Įsivaizduokime, kad sugebate atkurti kalbos centrų neuronų 
savo smegenyse plastiškumą. Tai leistų greitai ir lengvai išmokti naują kalbą. 

Neuronų plastiškumo atkūrimas turėtų ir labai svarbių klinikinių pasek- 
mių, nes besivystančiose smegenyse galėtų atsirasti naujų ryšių, o tai neįmano- 
ma jau subrendusiose smegenyse. Toks metodas galėtų tapti svarbia priemone 
kovoti su neuronų ryšių praradimais, įskaitant ir tuos, kurių netenkama dėl 
smegenų pažeidimų ar įvairių ligų. 

Optimistiškai manau, kad tokio gydymo spėsiu sulaukti dar iki savo mir- 
ties. Tiesą sakant, viena Suomijos mokslininkų grupė jau atlieka pirmuosius 
klinikinius tyrimus, siekdama įvertinti medikamentinio gydymo gebėjimą 
atkurti suaugusių žmonių regėjimo sistemos plastiškumą. Sėkmės atveju tai 
duotų priemonę suaugusiųjų ambliopijai (regos susilpnėjimui) gydyti; dabar 
ji gydoma tik vaikams, kurių smegenų žievės regėjimo sritis tebėra plastiška. 

Tačiau tam, kad neuronų plastiškumo atkūrimas taptų įgyvendinama 
procedūra, reikės išspręsti dar daug problemų. Sakykim, reikia sugalvoti, kaip 

nukreipti pastangas į konkrečias neuronų grupes, valdančias tą funkciją, ku- 
rios plastiškumą norime padidinti. Daugelis žmonių norėtų turėti smegenis, 
gebančias be pastangų išmokti užsienio kalbų, tačiau tik mažai kas iš jų būtų 
patenkintas, jei šį naująjį gebėjimą lydėtų žodynas, apsiribojantis tik neaiškiai 
vapaliojamais garsais, tokiais kaip mano senelės, kuri pradeda mokytis kalbėti 
ir anglų, ir ukrainiečių kalbomis. Teisingas pastangų nukreipimas yra svar- 
biausias dalykas. 

asaulis keičiasi — iš žemės ūkio ir gamybos ekonomikos pereina prie infor- 

macijos ekonomikos. Vadinas, žmonės turės mokytis vis daugiau ir dau- 

giau. Geriausias būdas tam daryti — pailginti tą laikotarpį, kai mokomės 
daugiausia — vaikystę. Tai daryti vis didesniu mastu bus galima kitaip moks- 
liškai suprantant nervų plastiškumo ir genus reguliuojančio vaidmens svarbą 
bei plečiantis visuotiniam mokykliniam lavinimui. Galime likti vaikais visą 
gyvenimą ar bent daug ilgiau nei dabar. 

Žmonės jau ir taip turi ilgesnį apsaugoto nebrandumo laikotarpį — 
ilgesnę vaikystę — negu visos kitos biologinės rūšys. Ilga biologinių rū- 
šių vaikystė koreliuoja su evoliucine strategija, grindžiama lankstumu, 
žiniomis ir mokymusi. Darbo jėga pasiskirsto pagal išsivystymo laipsnį. 
Vaikai gali laisvai mokytis apie savo konkrečią aplinką, nesirūpindami 
savo išgyvenimu — tuo pasirūpina jų globotojai. Suaugusieji tai, ko išmo- 
ko vaikystėje, panaudoja, kai reikia susirasti porą, medžioti, ir paprastai 
jie toje aplinkoje veikia sėkmingai. Vaikus galima laikyti žmonių giminės 
tyrimų ir plėtros departamentu, o suaugusiuosius — gamybos ir marke- 
tingo departamentais. 

Savo gyvenimą pradedame kaip labai lankstūs, bet bejėgiški ir priklauso- 
mi nuo kitų kūdikiai, puikiai gebantys išmokti bet ką, tačiau visai nesugeban- 
tys ką nors dirbti. Gyvenimą baigiame kaip kur kas mažiau lankstūs, bet daug 
geriau dirbantys suaugę žmonės, kuriems mokytis sekasi prasčiau, bet užtat 
planuoti ir veikti jie sugeba labai puikiai. 

"Tie pokyčiai rodo smegenų pokyčius. Jaunos smegenys yra labiau sujung- 
tos, lankstesnės, plastiškesnės, bet mažiau veiksmingos. Senstant ir didėjant 
patirčiai, smegenys šalina rečiau naudojamus ryšius ir stiprina tuos, kurie dir- 
ba daugiau. Naujausi neuromokslo duomenys rodo, kad tą ankstyvąjį sme- 
genų plastiškumą galima išsaugoti ar net atkurti ir brandžiame amžiuje. Mes 
jau išradome mažiausiai garsinamą, bet pačią galingiausią smegenų keitimo 
technologiją žmonijos istorijoje — mokyklą. 

Didžiąją žmonijos istorijos dalį kūdikiai ir maži vaikai savo įspūdingus, 
laisvus ir nesuvaržytus mokymosi gebėjimus naudojo svarbiausiems faktams 
apie juos supančius daiktus, žmones ir kalbas suprasti; tai pagrindinė žmonių 
mokymo programa. Maždaug nuo šeštųjų gyvenimo metų vaikai pradėdavo ir 
praktikuotis. Tolydžio, mėgdžiodami suaugusiuosius, klausydami jų nurody- 
mų ir bandydami daryti patys, jie įvaldydavo suaugusiųjų gebėjimus kokioje 
nors srityje - medžioklės, virimo, jūreivystės, vaikų auginimo. 

Atėjus paauglystei, motyvacijos pokyčiai kartu su brendimo pradžia vertė 
vaikus išlįsti iš savo saugaus kokono ir pradėti veikti savarankiškai. Tuo metu 
per ilgą praktikavimosi laikotarpį jie jau būdavo įgiję daug vykdymo gebė- 
jimų — efektyviai veikti, planuoti, valdyti ir slopinti. Tuos gebėjimus valdė 
išsivysčiusios prefrontalinės smegenų žievės sritys. Sulaukę paauglystės, vaikai 
norėjo padaryti galą savo bejėgiškumui ir veikti nepriklausomai; jie jau turė- 
davo priemonių tai daryti veiksmingai. 

Mokykla, tas labai nesenas žmonių išradimas, visiškai pakeičia šią progra- 
mą. Praktikavimąsi pakeičia mokyklinis lavinimas. Mokyklos leidžia visiems 
ir toliau likti labai gabiais, bet bejėgiais vaikais. Jos leidžia mokytis pačių įvai- 
riausių dalykų lanksčiai, ir dažnai tai yra tik mokymasis dėl mokymosi, nesu- 
silaukiant už tai greito atlyginimo. 

Mokykla remiasi prielaida, kad mokymasis svarbesnis už darymą, ir kad 
svarbiau už viską yra mokytis, kaip mokytis. Tačiau mokykla kartu yra ir vai- 
kiškos priklausomybės laikotarpio pratęsimas (juk mokykloje iš tikrųjų neda- 

rome nieko naudingo, mumis turi pasirūpinti kiti žmonės) iki pat mokslinio 
laipsnio gavimo. Mokykla neužsiima konkrečių suaugusiesiems reikalingų ge- 
bėjimų (kurie anksčiau būdavo įgyjami praktikuojantis) ugdymu. Universalus 
ir išplėstas mokyklinis lavinimas reiškia, kad lankstaus mokymosi ir priklau- 
somybės laikotarpis gali tęstis net iki mūsų įžengimo į trečią dešimtmetį, o 
nepriklausomos, aktyvios veiklos įvaldymas nukeliamas į vis tolesnius laikus. 

Mokyklinis lavinimas nepermaldaujamai plinta visame pasaulyje. Prieš 
100 metų mokyklą lankė tik vienas kitas; net ir dabar, pasibaigus paauglystei, ma- 
žai kas mokosi toliau. Galima tikėtis, kad po 100 metų dauguma žmonių toliau 
tebesimokys net įžengę į trečiąjį dešimtmetį ar būdami dar vyresni. Be to, nauji 
neuromokslo bei genetikos pasiekimai duos naujų būdų, kaip išlaikyti atvertą plas- 
tiškumo langą. O dėl informacijos ekonomikos plitimo genetiniai ir neurologiniai 
įsikišimai, kaip ir švietimo ar elgesio formavimo įsikišimai, darysis vis patrauklesni. 

Tie paspartėję pokyčiai turi radikalių pasekmių. Jau vien tik mokyklinis 
lavinimas padarė revoliucinį poveikį žmonių mokytumui: absoliutus ZO didė- 
jo stebinančiu ir vis spartėjančiu greičiu (tai vadinamasis Flino efektas (Fyn 
effect)). Pailgėjus nebrandumo laikotarpiui, iš tikrųjų daromės daug sumanes- 
ni ir geriau nusimanantys. Neurologiniai ir genetiniai metodai gali dar labiau 
paspartinti šį procesą. Esame linkę manyti, kad šio lankstumo ir atvirumo 
laikotarpio pailginimas yra geras dalykas — na, kas gi pasisakys prieš pastangas 
didinti žmonių sumanumą? 

Tačiau gali būti ir vidinis kompromisas tarp lankstumo ir efektyvumo, 
tarp atvirumo, kurio reikia mokymuisi, ir susitelkimo, kurio reikia tam, kad 
galėtume veikti. Vaiko smegenys puikiai tinka mokytis, bet blogiau tinka 
efektyviai priimti sprendimus ar produktyviai veikti. Jau yra įrodymų, kad 
paaugliams dabar jau sunkiau nepriklausomai priiminėti sprendimus ir veikti, 
o paauglių veiklos patologijos (impulsyvumas ir nerimas) pasiekė neregėtas 
aukštumas. 

Svarbiausių suaugusiųjų įgūdžių, kurie anksčiau buvo įgyjami praktikuo- 
jantis (tarkim, valgio virimas ar slaugymas), mokyklinio lavinimo būdu neįgysi. 
(Pagalvokime apie tuos neurotiškus naujuosius tėvus, kuriems niekada neteko 
prižiūrėti vaikų ir kurie dabar bando kompensuoti tą trūkumą skaitydami kny- 
gas apie mažų vaikų priežiūrą.) Kai visi visą gyvenimą išliksime kūdikiais, tai kas 
tada atliks tėvų vaidmenį? Kai visi būsime vaikai, tai kas bus suaugusieji? 

medijų rūšims, bei kitokias pramogas, vienas iš kūrėjų ir jos direktorius tvarkytojas. 


au po kelerių metų pamatysime pirmąją kartą tų suaugusiųjų, kurių kiek- 

viena gyvenimo akimirka bus užfiksuota. Tai bus karta, kurios visi svar- 

biausi gyvenimo įvykiai (gimimas) bus dokumentuoti ir išplatinti visame 
pasaulyje. Žinoma, ne tik patys svarbiausi, bet ir visiškai paprasti įvykiai: kaip 
jie valgo makaronus, kaip pavėluoja į traukinį, kaip jiems tą dieną labai nesi- 
seka darbe, jų išvykos slidėmis ir šunyčiai. 

Tos išvykos slidėmis ir šunyčiai bus ne paprasčiausi įvykiai — jie taps duome- 
nimis, sudarančiais globalinę išplatintų prisiminimų duomenų bazę. Tinkle jie yra 
skaitmeninių nuotraukų pavidalu — 3 mlrd. Hck7 svetainėje, 10 mlrd. socialinia- 
me Facebook tinkle. Jie buvo tinklaraščio žinutės, o dabar yra ir „tvitai“ (žinutės 
socialiniame Zivi/ter tinkle) (1 mlrd. per pusantrų metų). Jie tapo Facebook žinutė- 
mis, Dopp/r žurnalais, naujausia Last.f72 muzikos katalogo informacija. 

Vis daugiau mūsų pėdsakų bus pasyvūs ar pusiau pasyvūs. Pagalvokite 
apie Lo0p: kompanijos įtaisus, leidžiančius mums sekti save ir savo draugus 
su globalinės padėties nustatymo sistemos (GPS) įtaisu. Pagalvokite apie balso 
pašto transkribavimo įtaisus, kurie žodinius pranešimus transkribuoja į teks- 
tines žinutes, atsiduriančias tarp elektroninio pašto žinučių ir galinčias išlikti 
amžinai. Daina, kurios dabar klausotės, greičiausiai atsidurs kokioje nors duo- 
menų bazėje. Nuotrauka, kurią dabar imate, gali turėti informaciją, rodančią 
joje pavaizduoto objekto buvimo vietą (geografinę platumą ir ilgumą). 

Ryškus viso šio aktyvaus ir pasyvaus įrašų saugojimo apimčių didėjimas 
iš naujo apibrėžia vieną iš svarbiausių to, ką reiškia būti žmogumi, elementų — 
būtinybę prisiminti. Einame link kultūros, kuri šią esminę egzistencijos savybę 
perduoda mašinoms — tam dideliam ir plačiai pasiskirsčiusiam protezui. Ta 
infrastruktūra jau egzistuoja ir veikia, o visai netrukus gyvensime su pirmąja 
karta tų suaugusiųjų, kurie joje praleis visą savo gyvenimą. 

1992 m. dailininkas Tomas Beirlis (Jomas Bayrle) rašė, kad viena iš di- 
džiausių ateities klaidų bus ta, kad viskas bus skaitmenizuota, ir atmintį su- 
painiosime su duomenų kaupimu. Tikrojoje atmintyje svarbu tai, ir nuo skait- 
meninio laikymo ji skiriasi tuo, kad yra netobula: klystanti ir pasiduodanti 
poveikiams. Laikui bėgant, ji išnyksta (išnykimas yra tarsi mūsų mirties repe- 
ticija). Mūsų gebėjimai prisiminti, iškreipti ir pamiršti yra tai, kas daro mus 
tokius, kokie esame. 

Sukūrėme infrastruktūrą, kuri užmiršimą daro neįmanomu dalyku. Jai 
tvirtėjant ir įsiskverbiant į kiekvieną kasdieninio gyvenimo elementą ir pri- 
siminimą padarys neįmanomu dalyku. Pasikeitus tam, ką reiškia prisiminti, 
pakeis ir tai, ką reiškia būti. 

Yra žmonių (tai neurologiniai kraštutiniai atvejai), turinčių puikią mo- 
mentinę atmintį, įsimenančių viską. Tai mūsų būsimosios kultūros pranašai. 
Vienas iš jų yra 49 metų Džilė Prais (/i// Price), kurios trumpas aprašymas 
pateiktas žurnale Der Spiegel: 


Turėdama gerą atmintį, ji negali pamiršti jokio pikto žodžio, jokios klaidos, 
jokio nusivylimo, jokio sukrėtimo ir jokio skausmingo įvykio. Laikas negydo jos 
žaizdų. „Negaliu žvelgti į praeitį per atstumą, - sako ji. - Man atrodo, kad viską 
patiriu vėl ir vėl, ir tie prisiminimai man kaskart sukelia vis tas pačias emocijas. 
Tai tarsi kažkoks begalinis chaotiškas filmas, galintis visai pribaigti mane, nes 
nėra mygtuko jam sustabdyti.“ 


Toks pat yra ir Stivo Mano (S:eve Mann), Toronto universiteto kompiu- 
terių inžinieriaus, gyvenimas. Jis daug metų pasyviai užrašinėjo savo gyveni- 
mą kompiuteriais. Tai mažai tikėtinas ateities scenarijus, tačiau kaip ir bet 
kokia karikatūra jis remiasi žmogiškais bruožais, kurie, laikui bėgant, darysis 
vis geriau matomi. Duomenų apdorojimas, įrašymas ir perdavimas radijo ir 

televizijos tinklais, dabar matomi S. Mano darbe, atsiras kasdieninėje veikloje, 
pavyzdžiui, socialinių tinklų žinutėse, mobiliuoju telefonu daromose nuotrau- 
kose, GPS rodomuose maršrutuose. Visa tai pateks į išorinę atmintį, prieina- 
mą visiems, ir ją galės susirasti kiekvienas, kas tik panorės. 

Šias eilutes rašau Naujųjų metų išvakarėse. Iš socialinio Twitter tinklo 
šiandien sužinojau, kad trys draugai, nepriklausomai vienas nuo kito, pasižiū- 
rėjo į Pickr interneto svetainę norėdami prisiminti, ką veikė tokiu metu lygiai 
prieš metus. Norėčiau sutikti Naujuosius metus, gebėdamas prisiminti, kas 
buvo prieš metus, bet kartu ir sugebėdamas tai pamiršti. Kitos kartos žmonės 
jau nebegalės pamiršti nė vienerių praėjusių metų, bet jiems bus sunkiau ir 
juos prisiminti. Kas pakeis viską? Ogi mūsų gebėjimas prisiminti, kas tas vis- 
kas yra. Buvo. Ir kas nebuvo. 

SUZANA BLAKMUR yra psichologė ir knygos „Sąmonė: įvadas“ (Consciousness: An In- 
troduction) autorė. 


daro nesąmoningai; tiesiog yra savanaudžiai kopijuotojai ir daro tai, ko ir rei- 
ėtų laukti iš savanaudžių kopijuotojų: kopijuoja, kada tik gali ir kur tik gali, 
neatsižvelgdami į to pasekmes. Šiuo atveju jie naudoja mus - žmogiškas memų ma- 


N plink mus vis gausėja techninių memų, jie rengiasi perimti valdymą. Bet tai 


šinas — kaip savo pirmosios pakopos kopijavimo mašinas, kol sukurs geresnių. 

Dirbtinės memų mašinos visą laiką tobulėja, ir kai jos pradės kopijuoti 
save, pasikeis viskas. Tada joms mūsų nebereikės. Tolesnei jų evoliucijai bus 
visai nesvarbus mūsų likimas — gyvensime ar išmirsime, mūsų planeta ir toliau 
bus tinkama mums gyventi ar taps nebetinkama. 

Norėčiau manyti, kad mūsų planeta yra viena iš milijono, o gal tik viena 
iš trilijono, kurioje galėjo prasidėti evoliucija. Evoliucijai reikėjo tokio ko- 
pijuotojo, kuris gebėtų kopijuoti dalykus, juos pakeisdamas ir atrinkdamas. 
Č. Darvinas suprato: jei kopijų bus padaryta daugiau, nei jų galės išlikti, tai 
išlikusieji perduos kitai išlikusiųjų kartai tai, kas jiems padėjo išlikti. Pagal šį 
principą viskas visatoje ir vyksta. 

Rečiau pagalvojama apie tai, kad vienas kopijuotojas gali gyventi kito sąskaita, 
kopijuoti naudodamas jo įtaisus. Taip ir atsitiko čia, Žemėje. Pirmasis iš svarbiausių 
kopijuotojų (didžiąją Žemės egzistavimo dalį jis buvo vienintelis ir tebevyrauja iki 
šiol) buvo genai. Augalai ir gyvūnai yra genų mašinos — fiziniai įtaisai genetinei in- 
formacijai pernešti, jai saugoti ir platinti. Tačiau čia, Žemėje, atsitiko toks dalykas, 
kuris pakeitė viską: vienas iš tų genų įtaisų, dvikojė beždžionė, išmoko mėgdžioti. 

Imitavimas yra kopijavimo rūšis. Tos beždžionės kopijavo veiksmus ir 
garsus, kūrė naujus senų veiksmų ir garsų variantus bei derinius. Šitaip jos 
išlaisvino naują kopijuotoją - memus (jų kopijuojamas kultūros idėjas bei 
praktikas). Vos per kelis milijonus metų tos beždžionės pasikeitė, įgijo didžiu- 
les smegenis, vikrias rankas, pasikeitė jų gerklė ir krūtinės ląsta, kad galėtų ko- 
pijuoti daugiau garsų ir tiksliau atlikti veiksmus. Jos tapo memų mašinomis. 

Nežinome, ar mūsų visatoje yra kokia nors kita planeta su dviem kopi- 
juotojais, nes jos gyventojai nesugebėtų pranešti mums apie save. Žinome tik 
tiek, kad mūsų planeta šiuo metu gimdo trečiąjį kopijuotoją; tai leis kopijuoti 
visos planetos mastu. 

Šis procesas prasidėjo pamažu ir nuolat spartėja (evoliuciniams procesams 
tai būdinga). Šumerų atspaudai molyje išsaugojo verbalinius memus, juos pa- 
matyti ir nusikopijuoti galėjo ir kiti žmonės. Spausdinimo išradimas reiškė 
galimybę didinti kopijavimo tikslumą ir kopijų skaičių. Keliai ir geležinkeliai 
leido plačiau paskleisti tas kopijas, kurių vis garsiau reikalavo žmonės visame 
pasaulyje. Kompiuteriai padidino kopijų skaičių ir jų tikslumą. Paprastai visa 
tai vaizduojama kaip žmonių išradingumo didėjimo procesas, kuriant nuo- 
stabias technologijas žmonių naudai, valdomas tų žmonių. Tai siaubingai an- 
tropocentrinis to, kas vyksta, įsivaizdavimas. Tai panagrinėkime kitu požiūriu. 

Spausdinimo mašinos, geležinkelių tinklai, telefonai ir kopijavimo apa- 
ratai yra vienos iš pirmųjų dirbtinių memų mašinų, tačiau jos leido žengti tik 
vieną, du ar tris evoliucijos algoritmo žingsnius. Pavyzdžiui, knygose memai 
laikomi, o spausdinimo mašinos juos kopijuoja, bet juos keičia vis dar žmonės 
(tą jie daro rašydami knygas, jungdami žodžius naujais būdais); jie daro ir jų 
atranką (pasirinkdami, kokias knygas pirkti, skaityti ar perspausdinti). 

Mobilieji telefonai saugoja memus ir perduoda juos dideliais atstumais, 
tačiau tuos memus vis tiek keičia ir atrenka žmonės. Net internete didžiąją at- 
rinkimo dalį atlieka žmonės, nors ši padėtis greitai keičiasi. Kadangi mes — tos 

senamadės, sumaigytos gyvos memų mašinos — tapome užverstos įvairiais me- 
mais, tai mielai leidžiame paieškos sistemoms ir kitokiai programinei įrangai 
perimti galutinės atrankos procesą. 

Ar kartais netyčia neišlaisvinome trečiojo kopijuotojo, kuris naudojasi 
žmonių memais? Manau, tai padarėme. Informacija, kurią tos mašinos kopi- 
juoja, nėra žmonių kalba ar veiksmai. Tai skaitmeninė informacija, besivar- 
žanti dėl vietos didžiuliuose serveriuose ir elektroniniuose tinkluose, kopijuo- 
jama labai tiksliai atgaminančių elektroninių procesų. Kai tos mašinos daro 
visus tris —- kopijavimo, keitimo ir atrankos — procesus, galima drąsiai sakyti, 
kad atėjo naujas kopijuotojas. 

Tuos trečiojo lygio kopijuotojus galima pavadinti „temais“ (technologi- 
niais memais) arba „tremais“ (tretiniais memais). Kad ir kaip juos vadintu- 
me, jie ir jų kopijavimo mašinos jau yra čia. Manėme, kad kuriame išmanias 
priemones savo labui, bet iš tikrųjų akli ir neišvengiami evoliucijos procesai 
pasinaudojo mumis kaip tramplinu pereiti į kitą evoliucijos lygį. 

Kai memai evoliucionavo kartu su genais, jie genų mašinas (mechaniz- 
mus) pavertė memų mašinomis. O temai dabar verčia mus temų mašinomis. 
Daug žmonių ištisas dienas užsiima vien tik temų kopijavimu ir perdavimu. 
Žmonių vaikai išmoksta skaityti labai anksti (tai visiškai nenatūralus procesas, 
prie kurio pripratome tik visai neseniai). 

Žmonės pradeda toleruoti pažinimą gerinančius preparatus, miego laiką 
trumpinančius preparatus ir net elektroninius implantus, gerinančius gebėji- 
mus manipuliuoti memais. Ir toliau manome, jog visa tai valdome, bet, žvel- 
giant iš memų pozicijų, esame tik paslaugūs jų evoliucijos pagalbininkai. 

Tai koks gi tas žingsnis, kuris pakeis viską? Šiuo metu temams dar teberei- 
kia mūsų savo mašinoms kurti ir jėgainėms eksploatuoti, lygiai taip pat, kaip 
genams reikėjo žmonių kūnų, kad jie juos kopijuotų ir aprūpintų energija. 
Tačiau mes, žmonės, esame silpnos, kvailokos, žemos kokybės kopijavimo ma- 
šinos; kad galėtume išlikti, mums reikia sveikos planetos su tinkamu klimatu 
ir tinkamu maistu. Kitas žingsnis bus žengtas, kai tos mašinos, kurias taria- 
mės sukūrę, kopijuos save. Pirmiausia tai gali įvykti nanotechnologijų srityje 
arba išsivystyti iš serverių bei didelių temų mašinų, turinčių savą apsirūpinimo 
energija sistemą ir gebėjimą susiremontuoti. 

Tada tapsime laisvi. Tai iš tikrųjų pakeis viską. 

ČARLZAS SEIFAS yra Niujorko universiteto žurnalistikos profesorius ir knygos „Visatos 
iššifravimas: kaip naujasis informacijos mokslas aiškina viską, kas tik yra kosmose, nuo mūsų 
smegenų iki juodųjų skylių“ (Decoding the Universe: How the New Science of Information Is 
Explaining Everything in the Cosmos, from Our Brains to Black Holes) autorius. 


irmą kartą žmonės gali pasiekti savotišką nemirtingumą. Vos prieš keletą 

metų buvome priversti taikytis tik su nedaugelio savo gyvenimo įvykių 

archyvavimo galimybe. Kelios išblukusios nuotraukos priminė dieną, 
praleistą zoologijos sode, prisiminimus papildė keli ranka rašyto dienoraščio 
lapai, nušiurusi vaizdajuostė su gimtadienio šventimo scenomis, gal dar kokia 
nors šeimos legenda, atsiradusi prieš tris ar keturias kartas — štai ir viskas, kas 
išliks mums mirus. Visa kita, visi mūsų prisiminimai ir visos žinios, mums 
mirus, išsisklaidys. 

Ši era jau pasibaigė. Jau galime įrašyti realiu laiku garso ar vaizdo laikme- 
nose visą savo gyvenimą. Mažytė filmavimo kamera ir mikrofonas belaidžiu 
būdu gali perduoti ir kaupti viską, ką tik per visą savo gyvenimą matėme ir 
girdėjome. Kelių tūkstančių terabaitų talpos laikmenų pakaks laikyti audiovi- 
zualinę bet kurio žmogaus viso gyvenimo patirtį nuo lopšio iki kapo duobės. 

Pigūs skaitmeniniai atminties įrenginiai jau pradėjo keisti mūsų visuome- 
nę, bent mažu mastu. Kompaktiniai diskeliai jau tapo tokia pat keistenybe, 

kaip ir ilgai grojančios plokštelės. Visą savo muzikos įrašų kolekciją šiandien 
jau galima sutalpinti kredito kortelės dydžio įrenginyje. Fotografams jau ne- 
bereikia nešiotis diržų su filmų juostelėmis. 

Didelės duomenų bazės kadaise siejosi su dideliais kambariais, pilnais be- 
sisukančių magnetinių juostų, o dabar jos laisvai keliauja po visą pasaulį, kai 
koks nors išsiblaškęs valdininkas palieka ne vietoj savo nešiojamąjį kompiute- 
tį. Google stengiasi aprėpti viso pasaulio literatūrą ir pervesti ją į skaitmeninį 
formatą. Stebina, kad šis uždavinys šiuo metu susiduria daugiau su teisinio, o 
ne su techninio pobūdžio kliūtimis. 

"Tačiau kur kas svarbiau yra tai, kad dėl didelių skaitmeninės atminties 
apimčių pasikeis žmonių santykis su informacija. Didžiąją žmonijos egzista- 
vimo dalį žmonių gebėjimas kaupti ir perduoti žinias buvo labai ribotas. Kas 
kartą, kai tik jie sugalvodavo geresnį būdą išsaugoti duomenis ir perduoti juos 
savo kolegoms bei palikuonims (pereinant nuo žodinės istorijos prie rašytinės 
kalbos, prie knygų spausdinimo ir pagaliau prie kompiuterių amžiaus), jų ci- 
vilizacija padarydavo didelį šuolį. 

Dabar jau artėjame prie to taško, kai pajėgsime archyvuoti kiekvieną ži- 
nutę, kiekvieną telefoninį pokalbį, kiekvieną bendravimą žmonių, esančių bet 
kurioje mūsų planetos vietoje. Tūkstančius metų stokojome informacijos, ga- 
linčios tapti idėjų žaliava. Dabar greitai jos turėsime per daug. 

Deja, net toje gausoje išvengti bado vis tiek nepavyks. Yra keli šimtai 
milijonų tinklaraščio pranešimų, jų skaičius kasmet beveik padvigubėja, o di- 
džioji dauguma jų yra neįdomūs, neverti skaityti. Kiekvieną dieną išsiunčiama 
šimtai milijardų elektroninio pašto žinučių; dauguma jų (naujausiais vertini- 
mais apie 70 proc.) yra brukalai. 

Susidaro įspūdis, kad šioje srityje galioja Maltuso principas: bendras in- 
formacijos augimas yra eksponentinis, o naudingos informacijos — tik linijinis. 
Naudingi signalai paskęs triukšmuose. Tuo metu, kai mes, kaip biologinė rūšis, 
pagaliau turime pakankamai talpią atmintį kiekvienai savo minčiai išsaugoti 
joje, kai galime visą savo patirtį laikyti skaitmeninėje terpėje, bus sunku išvengti 
tos košmariškos būsenos, kai paskęsime savo protinės veiklos atliekose. 

Esame prie didžiulių permainų slenksčio: mūsų žinojimą dabar riboja jau 
ne tik gebėjimas rinkti informaciją ir ją įsiminti, bet ir išmintingas suvokimas, 
kada ją ignoruoti ir kada pamiršti. 

KENETAS FORDAS yra išėjęs į pensiją fizikas ir knygos „Geonai, juodosios skylės ir 
kvantinės putos: gyvenimas fizikoje“ (Geons, Black Holes, and Ouantum Foam: A Life in Physics) 
bendraautoris (su Džonu Arčibaldu Vyleriu (John Archibald Wheeler)). 


ažkada jau po mano mirties kažkur kažkokia mokslininkų grupė suras 

būdą, kaip skaityti mintis, remiantis smegenų skleidžiamais signalais. 

Ši idėja nėra tos pačios kategorijos kaip žmonių teleportacija, kuri nors 
ir teoriškai įmanoma, bet praktiškai išlieka gryna fikcija. Minčių skaitymas, 
mano nuomone, yra visai tikėtinas dalykas. Be to, kaip žinome iš standžiųjų 
diskų bei atmintukų, gebėjimas skaityti nereiškia gebėjimo rašyti. Mintis bus 
galima įdiegti. 

Kai kas tokiai pažangai karštai pritars. Juk tai labai padės išsiblaškiusiems, 
leis bendrauti net nebyliams, užbėgs už akių terorizmui ir nusikalstamumui, 
galbūt padės gydyti ir psichines ligas. (Tai leis sumažinti ir tekstų apimtis bei 
taps tokia pat patikima tema karikatūristams, kaip negyvenama sala ar lovos 
reikalai.) Kiti visai pagrįstai dėl to apgailestaus, nes tai reikš galutinį įsibrovimą 
į Žmogaus privatumą. 

Žaidimas iš tikrųjų keičiasi, jei ryžtamės žaisti ir toliau. Maždaug prieš 
40 metų dar gyvenome amžiuje, kai galiojo principas: „jei tai techniškai įma- 
noma, tai ir įvyks“. Dabar jau gyvename amžiuje „jei tai techniškai įmanoma, 
tai galime rinktis“. Tokioje įvykių raidoje buvo svarbus 1971 m. Jungtinių 
Valstijų priimtas sprendimas neplėtoti viršgarsinio transporto. Viršgarsinis jų 
transportas vargu ar būtų pakeitęs žaidimą, bet sprendimas jo neplėtoti reiš- 

kė takoskyrą technikos istorijoje. Žinoma, nuo tada (jei leisite pareikšti savo 
nuomonę) turėjome pasakyti „ne“ ir Tarptautinei kosminei stočiai, bet to ne- 
padarėme, ir turėjome pasakyti „taip“ superlaidžiajam superkolaideriui, bet ir 
to nepadarėme. Taigi mūsų gebėjimus rinktis dar reikia tobulinti. 

Kadangi tai, kas techniškai įmanoma, gausiai reiškiasi visu savo sudėtin- 
gumu, išlaidomis ir pasekmėmis žmonijai, tad turėtume dažniau užduoti sau 
klausimą, ar reikėtų tą ar kitką daryti. Paimkime kad ir minčių skaitymą. Gali- 
ma daryti gan patikimą prielaidą, kad tam reikalingą prietaisą reikės patalpinti 
netoli tiriamų smegenų. Tai reikš, kad galimybė rinktis išliks. 

Galėsime leisti gaminti ir pardavinėti tokius prietaisus, bet galėsime ir 
uždrausti tai daryti. Galėsime leisti tik ypatingais atvejais (panašiai kaip dabar 
bandome daryti su pokalbių klausymu). Nereikėtų daryti tik vieno dalyko — 
pakelti rankas aukštyn ir pasakyti: „Jei tik tai padaryti įmanoma, tai ir bus 
daroma.“ Man norėtųsi išsaugoti galimybę kai kurias savo mintis pasilikti sau, 
ir tikiuosi, kad mano palikuonys tokią pasirinkimo galimybę taip pat turės. 

SEMAS HARISAS yra neuromokslininkas, kartu su savo žmona Anaka Haris (Annaka 
Harris) įkūręs pelno nesiekiantį fondą Reason Project, skirtą skleisti visuomenei mokslo žinias ir 
pasaulietines vertybes. Jis taip pat yra knygos „Laiškas krikščionių tautai“ (Letter to a Christian 
Nation) autorius. 


vertinant tai, kiek apgavystės kainuoja visuomenei, reikia atsižvelgti į visas 

su jomis susijusias piktadarystes — vedybinę neištikimybę, finansines pira- 

mides, iš anksto suplanuotas žmogžudystes, teroristų žiaurumus, genocidą 

t. t. Juos kiekviename žingsnyje puoselėja ir palaiko melas. Vertinant šiame 
platesniame kontekste, apgavystės užsirekomenduoja kaip svarbiausias žmo- 
nių bendradarbiavimo priešas, kuris, ko gero, piktesnis net už smurtą. Tik 
pagalvokite, kaip pasikeistų pasaulis, jei taptų neįmanoma meluoti, ir tiesa 
būtų išties svarbi. 

Minčių skaitymo metodo vystymasis, be abejo, tebėra vaikystės stadijos. 
Tačiau patikimai nustatyti melą bus daug lengviau, negu tiksliai skaityti min- 
tis. Neatsižvelgiant į tai, ar kada nors pavyks iššifruoti nervų kodą, leidžian- 
tį prieiti prie asmeninių žmogaus minčių, prisiminimų ir suvokimų, beveik 
garantuotai sugebėsime nustatyti, ar kalbantis tas ar kitas žmogus sąžiningai 
dėsto savo mintis, prisiminimus ir suvokimus. 

Palyginti su daugeliu kitų hipotetinių proveržių, aprašytų atsiliepiant į šių 
metų Edge klausimą, patikimo melo detektoriaus sukūrimas bus tik labai ne- 


=153- 


TAI PAKEIS VISKĄ 


didelis žingsnis pirmyn, palyginti su tuo, kas šiandien įmanoma šioje srityje. 
Kai tik šis metodas bus sukurtas, jis pakeis (beveik) viską. 

Didžiausias mūsų visuomenės pasikeitimas įvyks tik tada, kai melo de- 
tektoriai taps ir plačiai prieinami, ir nekris į akis. Kam kriminalinius kaltina- 
muosius ar terminuotųjų sandorių fondų vadovus varyti į laboratoriją, kur jie 
patirtų visą valandą trunkančią erzinamą smegenų skenavimo procedūrą? Gali 
ateiti toks laikas, kai kiekvienoje teismo salėje ir kiekviename kompanijos val- 
dybos posėdžių kambaryje bus reikiama techninė įranga, paslėpta už medinių 
sienų plokščių. 

Vėliau visi civilizuoti žmonės susitaikys su prielaida, kad visada, kai tik 
vyksta kokie nors svarbūs pokalbiai, bus stebimas visų jų dalyvių pasisaky- 
mų teisingumas. Neturintys blogų ketinimų tose privalomo atvirumo zonose 
jausis gerai. Lygiai taip pat, kaip įpratome tikėtis, kad daugelyje viešųjų vietų 
nebus nuogybių, sekso, garsaus plūdimosi ir rūkymo, ir dabar net nebegalvo- 
jame, kad, išeinant iš savo namų, reikia pakeisti elgesį, greičiausiai įprasime 
tikėtis, kad kai kuriose vietose ir kai kuriais atvejais būtų skrupulingai sakoma 
tiesa. 

Dauguma jau nebelaikysime savo laisvės apribojimu draudimo meluoti 
per spaudos konferenciją ar per priėmimo į darbą pokalbį, kaip dabar tuo 
nelaikome draudimo nusimauti kelnes restorane. Nesvarbu, veiks ar neveiks 
tas metodas taip, kaip tikimės, jau vien tik tikėjimas, kad jis apskritai veikia, 
itin pakeis mūsų kultūrą. 

Teisiniame kontekste kai kurie mokslininkai jau pradėjo nerimauti, kad 
patikimas melavimo fakto nustatymas reikš asmens konstitucinės teisės neliu- 
dyti prieš save, numatytos Penktojoje JAV Konstitucijos pataisoje, pažeidimą. 
Tačiau ši Penktoji pataisa jau neatsilaikė prieš technikos pažangą. Aukščiausia- 
sis Teismas nusprendė, kad kaltinamieji privalo pateikti savo kraujo bei seilių 
mėginius ir kitokius fizinius įrodymus, galinčius įrodyti jų kaltumą. 

Tiesą sakant, draudimas privalomai pateikti įrodymus, atrodo, yra senųjų 
prietaringesnių laikų atgyvena: kadaise buvo plačiai paplitęs tikėjimas, kad 
melavimas, davus priesaiką sakyti tiesą, visiems laikams pasmerks sulaužiusio 
priesaiką žmogaus sielą. Abejoju, ar net fanatiškiausi fundamentalistai krikš- 
čionys dabar mano, jog priesaika, duota, padėjus ranką ant teismo salėje esan- 
čios Biblijos, turi tokią didžiulę reikšmę. 

Žinoma, jokios technikos nėra be trūkumų. Kai jau turėsime gerą melo 
detektorių, teks kentėti nuo jo teigiamų ir neigiamų klaidų. Savaime aišku, 
tokios klaidos sukels etinio ir teisinio pobūdžio rūpesčių. Tačiau tam tikras 
klaidų skaičius galų gale bus laikomas priimtinu. Nepamirškime, kad ir dabar 
ištisus dešimtmečius žmones laikome kalėjime ar net įvykdome mirties baus- 
mę, žinodami, kad kai kurie iš kaltinamųjų nuteisiami neteisingai, o kai kurie 
išteisintieji yra pavojingi psichopatai, kurie garantuotai nusikals. Neturime 
kito pasirinkimo, kaip tik pasikliauti kriminalinio teisingumo sistema, nors 
teisėjai ir prisiekusieji yra blogai sureguliuoti melo detektoriai, linkę klysti. 
Viskas, kas galėtų nors kiek padidinti šios senosios sistemos efektyvumą, padi- 
dins ir teisingumo procentą mūsų pasaulyje. 

Yra keletas priežasčių abejoti, ar bet kuris iš mūsų dabar turimų nervų 
veiklos vaizdų gavimo būdų, sakykim, /MR/, padės sukurti praktinį minčių 
skaitymo būdą. Deja, nervų veiklos vaizdavimo fizika žmonių išradingumui 
gali pasiūlyti tik tiek. Todėl gali būti, kad melo nustatymo pigiais paslėptais 
prietaisais amžius neateis niekada, ir būsime priversti pasikliauti brangia ir 
gremėzdiška aparatūra. Bet net tokiu atveju manau, jog drąsiai galima sakyti, 
kad nebe toli tas laikas, kai meluoti apie svarbius, reikšmingus dalykus taps 
visiškai neįmanoma. Šis faktas, be abejo, bus plačiai garsinamas; galima tikė- 
tis, kad svarbiais atvejais bus prieinama ir atitinkama technika. To žinojimas 
labiau už nepaliaujamą tokios aparatūros naudojimą ir bus pats svarbiausias 


dalykas. 

as pakeis viską? Kokių žaidimą keičiančių mokslo idėjų ir laimėjimų tiki- 
Ke sulaukti iki savo gyvenimo pabaigos? 

Kadangi man jau 85 metai, tai nebegaliu tikėtis, kad per dar likusį gyven- 
ti laiką įvyks kokių nors didelių mokslo permainų. Todėl prašau leisti pakeisti 
šį klausimą taip, kad taptų įdomesnis: „Kokių žaidimą keičiančių idėjų ir lai- 
mėjimų gali tikėtis sulaukti mūsų anūkai?“ 

Manau, kad kai kurie iš mano anūkų bus gyvi dar 80 metų, taigi pakanka- 
mai ilgai, kad neuromokslas spėtų tapti vyraujančia keičiančia žaidimą mokslo 
šaka. Tikiuosi, genetika ir molekulinė biologija dominuos dar 50 metų, o tada 
ateis eilė neurologijai. Neurologija negailestingai pakeis žmonių gyvenimą, kai 
tik sukursime prietaisus detaliai stebėti iš išorės ir nukreipti norima kryptimi 
žmogaus smegenų veiklą. 

Esminiai faktai, kurie įgalins detaliai stebėti ar valdyti smegenis, yra to- 
kie. Mikrobanginiai signalai lengvai įsiskverbia į smegenų audinius kelis cen- 
timetrus. Jie susilpnėja visai mažai, tad tuos signalus galima perduoti iš vidaus 
ir registruoti išorėje. Mažų mikrobanginių siųstuvų ir imtuvų juostų pločiai 
yra gigaherciniai, o neuronų juostų pločiai — kiloherciniai. 

Mikrobanginio siųstuvo smegenų viduje juostos plotis pakankamas, kad 
galėtų perduoti į išorę informaciją apie milijono neuronų veiklą. 10? mažyčių 
siųstuvų smegenų viduje sistema su 10? imtuvų išorėje gali detaliai valdyti 
10'' neuronų veiklą. Tuos mikrobanginius signalus galima užkoduoti taip, 
kad būtų galima identifikuoti kiekvieno iš tų 10'' neuronų veiklą pagal signa- 
lo, kurį jis perduoda ar priima, kodą. 

Šiomis fizinėmis priemonėmis taps įmanoma „radiotelepatijos“ praktika — 
jausmus ir mintis tiesiogiai perduoti iš vienų smegenų į kitas. Senąjį telepatijos 
mitą, grindžiamą okultinių, vaiduokliškų jėgų veikimo per atstumą idėja, pakeis 
proziška fizinėmis priemonėmis sukeltos telepatijos rūšis. Kad radiotelepatija 
taptų įmanoma, pakanka išrasti dvi naujas technologijas: pirma, tiesioginį nervų 
signalų vertimą radijo signalais; antra, mikroskopinių radijo siųstuvų ir imtuvų 
įvedimą į gyvas smegenis. Neturiu supratimo, kaip tai bus pasiekta, bet tikiuosi, 
kad sparti neuromokslų pažanga tai įgalins padaryti dar iki XXI a. pabaigos. 

Nesunku įsivaizduoti, kad radiotelepatija taps galinga socialinių permai- 
nų priemone, naudojama tiek geriems, tiek blogiems tikslams. Ji gali tapti viso 
pasaulio žmonių tarpusavio supratimo ir taikaus bendradarbiavimo pagrindu. 
Tačiau ji gali būti ir tironiškos priespaudos bei neapykantos tarp visuomenės 
grupių kurstymo pagrindas. Čia galima pasakyti tik tiek, kad žmonių patirties 
ir supratimo galimybių padaugės iš esmės. Radiotelepatijos ryšiais susietos vi- 
suomenės gyvenimas bus visiškai kitoks. 

Jau mūsų anūkams teks kurti naujas žaidimo taisykles, kad radiotelepati- 
jos padariniai būtų veikiau konstruktyvūs, o ne destruktyvūs. Nė kiek ne per 
anksti jiems pradėti galvoti apie paveldėsimas atsakomybes. Pirmoji žaidimo 
taisyklė, kurią turėtų būti ne per daug sunku paversti įstatymu, yra užtikrinti, 
kad kiekvienas individas turėtų garantuotą galimybę radiotelepatiją bet kuriuo 
metu išjungti, atsiradus kokiai nors priežasčiai ar net be jos. Komunikavimo 
technologijoms vis labiau braunantis į žmonių gyvenimą, privatumą reikia 
išsaugoti kaip pagrindinę žmonių teisę. 

Kitas galimybių ir atsakomybių laukas atsivers, kai radiotelepatija išsi- 
plės ir apims bendravimą ne tik su žmonėmis, bet ir su kitais gyvūnais. Tada 
galėsime tiesiogiai patirti tą džiaugsmą, kurį jaučia skrendantis paukštis ar 
medžiojanti vilkų ruja, arba sužeisto elnio ar išbadėjusio dramblio skausmą. 
Savo kūnu pajusime tos bendruomenės, kuriai priklausome, gyvenimą. Ne- 
prarandu vilties, kad mūsų smegenų ryšys su kitų gyvūnų smegenimis prisidės 
prie to, kad taptume geresni savo planetos šeimininkai. 

alvojant apie fundamentinius pokyčius, kyla pagunda pažvelgti į ne- 

tolimą praeitį — į internetą ir mobilųjį telefoną. Net trumpam netekęs 

ryšio su pirmuoju iš jų, žmogus gali pasijusti netekęs savo pojūčių, jis 
tarsi laikinai praranda regėjimą ar klausą. O mobiliųjų telefonų prieinamumas 
skatina poreikį bendrauti; kam būti vienam, jei bet kada galima susikviesti 
kompaniją? 

Nė viena iš šių technologijų nėra optimali, ir joms arba mums teks prisi- 
taikyti. Gerai pažįstami yra nusiskundimai, kad elektroninis paštas didina mūsų 
darbo krūvį, o mobilieji telefonai tarsi pririša prie elektroninės grandinės. Elek- 
troninis paštas gali tapti ir kurstymo įrankiu, o mobilieji telefonai gali atitraukti 
nuo to, kas vyksta aplink mus. Taigi tos technologijos verčia jaustis nepatogiai: 
negalime gyventi ir su jomis, ir be jų. Ar, sprendžiant šią problemą, ateis į pagal- 
bą ateities technologijos, ar tiesiog būsime priversti prisitaikyti? 

Dirbtinio intelekto kūrėjai mėgdavo pasvajoti apie kalbančias rašomąsias 
mašinėlės, o dabar tos svajonės vis labiau artėja prie kasdieninės tikrovės. Kam 
rašyti elektroninio pašto žinutes, jei jas galima padiktuoti? Kam jas skaityti, 

jei galima klausyti, kaip jas skaito gal net paties siuntėjo balsu, o pačiam tuo 
metu užsiimti kitu darbu? Ar tai negalėtų sumažinti kurstomojo elektroninio 
pašto žinučių pobūdžio? 

Mobilusis telefonas, mūsų kitas bendravimo įtaisas, be kurio nebegalime 
apseiti, irgi turi problemų. Visai to nenorėdami, girdime kitų žmonių pokal- 
bius. Prarandame varžymąsi ir nebekreipiame dėmesio į aplinką, stengdamiesi 
kuo geriau pagauti pašnekovo kalbos niuansus — subtilius garso signalus, per- 
teikiančius nuotaiką ir prasmę, nors šioje terpėje daugelis jų tiesiog išnyksta. 
Gal kaip tik dėl to žmonės, kalbėdami mobiliaisiais telefonais, yra atviresni, 
nes pasąmonės lygyje jaučia, kad mažiau išsiduos. Kalbantis akis į akį, dėmesys 
nukreiptas į visus pašnekovo požymius. 

Ta kombinuota patirtis vienu metu gali perteikti labai daug informacijos. 
Nesant tokių daugiamodalių požymių, visą savo dėmesį nukreipiame į patį 
pokalbį, ir to pasekmės dažnai būna labai pavojingos. Pavyzdžiui, tokia situ- 
acija susidaro, kai, vairuodami automobilį, net ir naudodami laisvųjų rankų 
įrangą, pamirštame, ką darome. Ar gali technika įveikti šias problemas? 

Čia man primenama apie didžiules permainas, įvykusias viduramžiais, 
kai žmonės transformavo savo kognityvinį gyvenimą, išmokę skaityti tylo- 
mis. Iš pradžių knygas skaitė garsiai. Vienuoliai, be abejo, skaitė pašnibž- 
domis, bet ir toks skaitymas, patalpoje esant daugeliui žmonių, turėjo la- 
bai blaškyti dėmesį. Šv. Ambraziejus stebino savo bendratikius, tarp jų ir 
šv. Augustiną, gebėjimu įsisavinti teksto puslapiuose esančią informaciją, 
neištardamas žodžių. 

Tuo metu toks jo gebėjimas buvo laikomas stebuklingu, tačiau palaips- 
niui visi išmokome skaityti tyliai, sužinotą informaciją pasilikdami savo vidu- 
je. Šis paprastas skaitymo patobulinimas, tuo metu laikytas tikru stebuklu, la- 
bai pakeitė žmonių protus: šitaip prasidėjo intensyvaus asmeninio mokymosi 
metas, taip gerai pažįstamas šiandien. 

Ar toks žmonių proto persitvarkymas vyks ir mūsų laikais? Ar galėsime 
kada nors kalbėtis, nepraverdami burnos? Jei taip, tai vėl bus atkurta viešųjų 
vietų ramybė. Neseniai matėme, kaip beždžionė ant bėgtakio vien tik savo 
protu sugebėjo valdyti už tūkstančių mylių ant tokio pat bėgtakio esančio ro- 
boto judesius (tiesa, tik trumpą laiką). Čia reikės kažko subtiliai kitoniško, net 
ne mažiau stebinančio: būdo, kaip valdyti mintimis ir gebėti išsiųsti smegenų 

žievės motoriniuose centruose susidarančius signalus, kurie paprastai keliauja 
į kalbos organus ir galiausiai išreiškiami kalbos garsais. 

Tuos signalus galėtų siųsti įtaisas, galbūt implantuotas; kiti įtaisai, esantys 
imtuvuose, galėtų juos perskaityti ir stimuliuoti panašius signalus žmogaus, 
su kuriuo bendraujame, motoriniuose smegenų žievės centruose. (Ar tai pa- 
daryti įmanoma, iš dalies priklauso ir nuo to, ar motorinė velionio Alvino 
Libermano (Alvin Liberman) kalbos suvokimo teorija teisinga; ji tikrai tokia 
gali nebūti.) 

Ar galima išsaugoti akcentą? Greičiausiai ne, jei tik nebus rastas koks nors 
būdas, kaip atskirai (bet naudingai) koduoti informaciją, kurią balsas teikia 
apie kalbėtojo dydį, amžių ir lytį (nors jei kalbėtoją pažįstate, tai galite pama- 
nyti, jog girdite jo balsą). 

Tokios rūšies proveržis leistų veiksmingai ir asmeniškai dalytis savo min- 
timis. Be to, lygiai taip pat kaip mąstymas mažiau atitraukia nuo aplinkos, 
negu įdėmus klausymasis kitur kylančių garsų, galbūt galima ir bendrauti, ir 
sutelkti dėmesį į savo aplinką (pavyzdžiui, vairuojant automobilį ar vaikštant 
minioje). 

"Tai nebus telepatija ar minties kišimasis, nes tebepriklausys nuo atitinka- 
mą aparatūrą turinčių siuntėjų ir priėmėjų noro siųsti ar priimti. Tebeturėsime 
surinkti reikiamą numerį ir atsakyti. Bet ar tai sukels pojūtį, kad keičiamės 
mintimis tiesiogiai? Galbūt. Tai gali tapti ir viešu pirmenybiniu bendravimo 
būdu. 

Įtariu, kad ir kitų žmonių minčių perėmimo tylomis skaitant kokį nors 
rankraštį patirtis kadaise viduramžių mokslininkams atrodė ne mažiau keista. 
"Tai yra patirties pokyčiai, keičiantys mūsų protą, leidžiantys (teoriškai) vienu 
metu būti dviejose vietose. Kaip tik tie maži proto panaudojimo pokyčiai galų 
gale gali padaryti didžiausią poveikį mūsų gyvenimui. 


-161- 


NEURONAIS IŠREIKŠTI 
PRANEŠIMAI 


PETER SCHWARTZ 


PITERIS ŠVARCAS yra futurologas, verslo strategas, vienas iš Global Business Network 
(4 Monitor Company) kompanijos įkūrėjų ir knygos „Neišvengiamos staigmenos: galvojimas 
į priekį neramiais laikais“ (Inevitable Surprises: Thinking Abead in a Time of Turbulence) au- 
torius. 


kivaizdu, kad daugelis iš pačių galingiausių naujųjų technologijų grei- 

čiausiai ateis iš biologijos, bet vienas iš labiausiai keičiančių žaidimą 

būdų greičiausiai bus įrengimų valdymas nervais. Jau esame netoli ge- 
bėjimo „persikelti“ į internetą. Kodėl taip manau? Šiuo metu susilieja kelios 
naujos biologinės priemonės ir teikia supratimą ir naujus gebėjimus neuronų 
lygyje. 

Pirmas naujas priemonių komplektas yra būdai parodyti vidinę gyvų ląs- 
telių, įskaitant ir neuronus, veiklą. O antras yra įvairios priemonės sudėtingų 
biomolekulinių mechanizmų tiksliam kartografavimui, kad galėtume suprasti 
ir nervų veikimą, ir manipuliuoti jais ląstelės viduje molekuliniame lygyje. Na 
ir pagaliau /MR/ jau duoda sistemingą nervų elgesio supratimą. 

Per kelis ateinančius dešimtmečius greičiausiai atsiras ir kitų naujų svar- 
bių biologinių priemonių, kurių nenumačiau, bet kurios tik sustiprins šiuos 
mano teiginius. Tačiau jau ir šių trijų derinys greičiausiai leis pakankamai per- 
prasti smegenų veiklą, kad pajėgtume kurti priemones patikimam smegenų 
būklės įvertinimui ir tą informaciją panaudoti išorinių prietaisų valdymui. 

Jau žengti pirmieji žingsniai kuriant sudėtingus protezus. Jau esame pa- 
jėgūs sunkiai sužalotiems žmonėms suteikti galimybę valdyti rankos protezą, 
jau perpratome tas nervų būsenas, kurios, atrodo, išreiškia kalbą. Jau žengti 
keli dideli žingsniai nuo ten iki smegenų gebėjimo patikimai valdyti mecha- 
nizmus — lengvuosius automobilius, sunkvežimius, reaktyvinius naikintuvus, 
nepilotuojamus lėktuvus, stakles ir t. t. Įdomiausias dalykas bus kompiuterio 
žymeklio bei klaviatūros valdymas. Nesunku įsivaizduoti kokį nors techninį 
daikčiuką (pavyzdžiui, B/weroo:b ausinuką), kuris leis žmogui sugalvoti kokią 
nors žinutę ir ją išsiųsti. Tai bus vienos krypties telepatija, pasitelkus elektro- 
nines priemones. 

Siųsti tokią žinutę kitam žmogui bus gan lengva tuo požiūriu, kad kla- 
viatūros valdymas sudaro sąlygas ją išsiųsti. Tačiau esame daug labiau nutolę 
nuo priėmimo proceso supratimo. Galbūt niekada nesugalvosime, kaip ži- 
nutes priimti tiesiai į smegenis. Galbūt būsime priversti skaityti informaciją 
kaip šiandien, net jei tai bus ir neuronais išreikšta žinutė. Gali atsirasti kokia 
nors sudėtingesnė sąsaja (sakykime, elektroniniai kontaktiniai lęšiai), nors 
tai iš esmės bus tik geresnis kompiuterio ekranas. Tačiau jau pats perdavimo 
neuronais faktas gerokai pakeis žaidimą, ir bus dar vienas žingsnis einant į iš 
esmės kitokį pasaulį, tarpininkaujant kompiuteriams, kuriama tikrove visais 
aspektais. 

unku įsivaizduoti dar ką nors, kas galėtų taip nuodugniai „pakeisti vis- 

ką“, kaip pigus, galingas, visur esantis dirbtinis intelektas — savaime be- 

simokančio ir tobulėjančio sintetinio proto atmaina. Labai mažas tikrojo 
intelekto kiekis, įterptas į kokį nors procesą, jo efektyvumą pakeltų į naują 
lygį. „Perspėjiklius“ (mindfulness) galėtume naudoti ten, kur dabar naudoja- 
me elektrą. To sukelti pokyčiai šimtus kartų labiau suardytų mūsų gyvenimą, 
negu tai padarė net elektrifikacijos keitimo galia. 

Dirbtinį intelektą naudosime tokiu pat būdu, kaip naudojome visas anks- 
tesnes jėgas — tuščiai eikvosime jas iš pažiūros kvailiems dalykams. Žinoma, 
planuosime naudoti dirbtinį intelektą sunkioms tyrimų problemoms spręsti 
(pavyzdžiui, vėžiui gydyti ar sunkiems matematikos uždaviniams spręsti), ta- 
čiau gyvenimą suardys paslėpti perspėjikliai pardavimo aparatuose, batuose, 
knygose, mokesčių ataskaitose, automobiliuose, elektroniniame pašte ir pulso 
skaitikliuose. 

Tas papildomas intelektas tikrai neprivalo būti antžmogiškas ar panašus 
į Žmogaus intelektą. Tiesą sakant, didžiausia dirbtinio intelekto nauda bus iš 
proto, mąstančio ne taip, kaip mąsto žmonių protas, nes pastarojo jau ir taip 
turime labai daug. Žaidimą pakeis ne tai, koks sumanus bus tas dirbtinis inte- 
lektas ir ne jo įvairovė, o kuo didesnis jo paplitimas. 

Kalifornijos universiteto Los Andžele kompiuterių specialistas Alanas Kė- 
jus (Alan Kay) šmaikštauja, kad žmonėms tokia perspektyva verta 80 JO taškų. 
Dirbtiniam intelektui tiek pat taškų yra vertas visuotinis jo paplitimas. Kai 
dirbtinis intelektas paplinta visur, kai reiškiasi visur, kur tik yra elektra, tampa 
žemo lygio foniniu intelektu, įsiskverbiančiu į viską, kas tik proto sukurta. 

Idealiu atveju šis „papildomas intelektas“ turėtų būti ne tik pigus, bet 
ir visai nemokamas. Toks dirbtinis intelektas, kaip ir nemokamos interneto 
paslaugos, turėtų taip maitinti prekybą ir mokslą kaip niekas kitas, ką tik galiu 
įsivaizduoti, ir jis turėtų labai greitai atsipirkti. Dar neseniai buvo paplitusi 
nuomonė, jog toks dirbtinis intelektas pirmiausia pasirodys superkompiute- 
riuose, paskui galbūt galėsime jo mini variantus laikyti ir savo namuose ar savo 
asmeninių robotų galvose. Tai turėtų būti riboti vienetai. Turėtume žinoti, kur 
baigiasi mūsų mintys ir prasideda jų mintys. 

Tačiau kuo toliau, tuo sparčiau didėjanti Google sėkmė pastarojo dešimt- 
mečio metu perša mintį, kad ateityje ateisiantis dirbtinis intelektas nebus ko- 
kio nors apibrėžto prietaiso viduje. Jis bus internete, ir pats bus panašus į 
internetą. Kuo daugiau žmonių naudojasi internetu, tuo daugiau jis sužino. 
O kuo daugiau jis žino, tuo daugiau mes naudojamės juo. Kuo protingesnis, 
sumanesnis jis darosi, tuo daugiau uždirba pinigų. Kuo sumanesnis jis darysis, 
tuo daugiau juo naudosimės. 

Interneto sumanumas pasireiškia pajamų didėjimo kreive; tas didėjimas 
vyksta savaime kas kartą, kai tik kas nors prisijungia prie esamų sąsajų ar suku- 
ria naują sąsają. Vietoj kelių dešimčių genijų, besistengiančių suprogramuoti 
dirbtinį intelektą kokioje nors universiteto laboratorijoje, yra milijardas žmo- 
nių, gaudančių blyškius intelekto atšvaitus, pasirodančius tarp kvadrilijono 
interneto hipersąsajų. Dar gerokai iki to laiko, kai kompiuterių pajėgumas 
pralenks numanomą žmogaus smegenų pajėgumą, internetas (apimantis visas 
savo sujungtas mikroschemas) pranoks smegenis. Tiesą sakant, jau pranoko. 

Kuo daugiau žmonijos komercinio gyvenimo, mokslinio darbo ir kas- 
dieninių žaidimų persikelia į internetą, tuo labiau didėja interneto dirbtinio 
intelekto potencialas ir jo teikiama nauda. Pirmasis tikras dirbtinis intelektas 
greičiausiai atsiras ne savarankiškame superkompiuteryje, o milijardo centri- 
nių procesorių superorganizme, žinomame interneto pavadinimu. Jis bus vi- 
sos planetos masto, bet susidės iš mažų įmontuotų ir laisvai susietų elementų. 


-165 - 


TAI PAKEIS VISKĄ 


Bet koks įtaisas, susiliečiantis su tuo dirbtiniu interneto intelektu, dalysis su 
juo tuo intelektu ir didins jį. Todėl visi įtaisai ir procesai dalyvaus (turės daly- 
vauti) tame interneto intelekte. 

Savarankiški intelektai greičiausiai bus laikomi esančiais sunkesnėje padė- 
tyje, tarsi mokančiais baudą už galimybę išsaugoti mobilumą atokiose vietose. 
Tikrai neprisijungęs prie tinklo dirbtinis intelektas gali mokytis ne taip greitai, 
ne taip plačiai ar ne taip sumaniai, kaip dirbtinis intelektas, prisijungęs prie 
6 mlrd. žmonių protų, kvintilijono tinkle esančių tranzistorių, šimtų egza- 
baitų realaus gyvenimo duomenų ir prie visos civilizacijos save koreguojančių 
grįžtamojo ryšio grandinių. 

Pasirodęs šis dirbtinis intelektas iš pradžių nebus suvoktas kaip intelektas. 
Jo buvimas visur padės išlikti nepastebėtam. Didėjantį jo sumanumą nau- 
dosime visokiems kasdieniniams darbams, įskaitant mokslinius matavimus ir 
modeliavimą; bet tas sumanumas susijęs su mažais gabalėliais kodo, paplitusio 
visame pasaulyje ir neturinčio vienodo pavidalo, tad jis išliks beveidis. 

Tą išsklaidytą intelektą galima pasiekti milijonais būdų bet kurioje Žemės 
vietoje, pasinaudojus skaitmeniniu ekranu, todėl bus sunku nustatyti, kur jis 
yra. Kadangi tas sintetinis intelektas yra žmogaus intelekto (visko, ką iki tol 
žmonija išmoko, ir visko, ką žino šiuo metu prisijungę prie interneto žmonės) 
ir tokios trokštamos kitų žmonių skaitmeninės atminties derinys, tai bus sun- 
ku tiksliai pasakyti, kas gi +27 yra —- mūsų atmintis ar tik visuotinis sutarimas; 
mes ieškome jo, ar jis ieško mūsų? 

Nors interneto dirbtinio intelekto išteklius švaistysime paprastiems daly- 
kams ir atsitiktinėms pramogoms, šį naują intelektą naudosime ir mokslui. O 
svarbiausia — tas įdiegtas dirbtinis intelektas pakeis patį mokslo vystymo būdą. 
Tikrai intelektualūs instrumentai paspartins matavimus ir pakeis jų atlikimo 
būdą. Didžiuliai realiuoju laiku gaunamų duomenų kiekiai paspartins mode- 
lių kūrimą ir pakeis jų kūrimo būdą. Tikrai išmanūs dokumentai paspartins 
ir pakeis mūsų suvokimą, kada iš tikrųjų ką nors žinome. Mokslinis metodas 
yra žinojimo būdas, bet jis rėmėsi tuo, kaip žmonės ką nors sužino. Kai šį 
metodą papildysime nauja intelekto rūšimi, pažinimas turės vykti kitaip. Taip 
atsitikus, viskas pasikeis. 

GLORIJA ORIDŽI yra mokslininkė filosofė, dirbanti Nacionaliniame mokslo tyrimų 
centre Paryžiuje. 


aklausus, kas pakeis mūsų ateitį, pats paprasčiausias iš ateinančių į galvą 

atsakymų yra toks: internetas. Sunkiau atsakyti į klausimą, kaip jis pakeis 

tai, ko iki šiol dar nespėjo pakeisti, kokia bus kita jo revoliucija. Inter- 
netas — tai sudėtinga informacinės technologijos, darbo tinkle, multimedijų 
turinio ir telekomunikacijų geografija. Galinga technologijų sąjunga ne tik 
sukūrė visiškai naujus informacijos kūrimo, saugojimo ir jos paėmimo būdus, 
bet ir didžiulį jos vertinimo sistemų tinklą, kuriame informacija yra vertinama 
tol, kol ja naudojasi kiti žmonės. 

Mano numatomas Didysis pasikeitimas yra toks: Informacijos amžių pa- 
keis Reputacijos amžius, kuriame kokio nors dalyko reputacija (tai, kaip jį 
vertina kiti) bus vienintelis būdas gauti informacijos apie jį. Pomėgis viską 
vertinti yra pagrindinis mūsų dabartinės informacijos atsirinkimo praktikos 
bruožas internete ir už jo ribų (štai du skirtingi pavyzdžiai, vienas iš interneto 
vidaus, o kitas iš už jo ribų: www.ebay.com ir dabartinė finansų krizė). 

Kitas revoliucinis perversmas įvyks dėl reputacijos pasekmių informacijos 
rinkimo praktikai. Atkreipkite dėmesį, kad tai nereikš kolektyvinio nežino- 
jimo pasaulio, kuriame niekas neturi galimybių žinoti ką nors kito, išskyrus 
tik pasikliovimą kieno nors kito nuomone. Taip susiformuoja begalinė aklo 
pasitikėjimo kitais grandinė, kurioje, atrodo, jau niekas nebežino nieko tikro. 
Reputacijos amžius bus naujas žinių rinkimo amžius, jis vadovausis naujomis 


-167- 


TAI PAKEIS VISKĄ 


taisyklėmis ir principais. Tai dabar jau įmanoma, nes socialiniai tinklai teikia 
didžiules potencines galimybes kaupti individualias preferencijas ir pasirinki- 
mus protingiems rezultatams gauti. 

Vienas iš didžiausių revoliucinių interneto technologijų perversmų buvo 
tas, kad Google informacijos ėmimui iš interneto įvedė PageRank algoritmą. 
Šis algoritmas reikiamos informacijos ieško remdamasis interneto sąsajų 
struktūra. Tokie algoritmai ištraukia kultūrinę informaciją, esančią kiekvie- 
noje preferencijoje, kurias vartotojai išreiškia nurodydami tinklalapyje sąsajas 
kitiems skaitytojams. Matematinėmis formulėmis nustatoma kiekvienos są- 
sajos, kiekvieno ryšio svarba. Šis procesas nulemia, kokie tinklalapiai atsidurs 
pirmosiose paieškos rezultatų vietose. 

Be abejo, tokios informacijos vertinimo priemonės sukelia daug būgštavi- 
mų, nes tų algoritmų kūrimo valdymo (to, kaip įvertinimai nustatomi) beveik 
neturime. Tačiau įsivaizduokime naują paieškos sistemų kartą, kur vertinimo 
procedūros atliekamos sumuojant individualias preferencijas, pateiktas tuose 
tinklalapiuose. Jokių sudėtingų skaičiavimų, jokių slaptų vertinimų: paieškos 
rezultatai nustatomi remiantis tais įvertinimais, kuriuos tie tinklalapiai gavo iš 
vartotojų, bent kartą apsilankiusių juose ir skyrusių laiko jiems įvertinti. 

Socialinės paieškos sistema, grindžiama tokiais įvertinimais, gebės pasi- 
naudoti kiekvieno tokio tinklalapio sukaupta reputacija tiesiog pagal varto- 
tojų balsų skaičių. Naujieji informacijos ėmimo iš interneto algoritmai, pa- 
teikdami galutinį rezultarą, pasinaudos daugelio žmonių įvertinimais. Šitoks 
mažiau griežtas internetas, daugiau besiremiantis žmonių patirtimi negu su- 
dėtingomis formulėmis, pakeis mūsų sąveiką su internetu ir paveiks su juo 
siejamas baimes ir viltis. 

Hegelis manė, kad visuotinę istoriją sudaro visuotinės nuomonės. Nuo 
šiol mūsų istorija bus rašoma remiantis tais įvertinimais, kuriuos žmonės daro 
apie juos supančius dalykus. Jų svarba nepaliaujamai didės renkant informa- 
ciją apie tuos dalykus. Pasak politikos filosofo Frydricho Hajeko (Friedrich 
Hlayek), civilizacija remiasi tuo faktu, kad visi gauname naudos iš gebėjimo 
prieiti prie žinių, kurių patys neturime. Tai kaip tik tokia civilizuoto kiber- 
netinio pasaulio atmaina, kuri taps įmanoma, kai socialinės priemonės galės 
kaupti nuomones internete. 

HOVARDAS GARDNERIS yra Harvardo universiteto Edukacijos magistrantūros pa- 
žinimo ir edukacijos dėstytojas bei psichologijos docentas ir knygos „Penkios nuomonės apie 
ateitį“ (Five Minds for the Future) autorius. 


as yra talentas? Jei paprašysite eilinės pradinės mokyklos mokytojos įvar- 
Ki jos talentingiausią mokinį ar mokinę, prašymą greičiausiai atmes 

(„Visi mano mokiniai vienodai talentingi!“). Žinoma, toks atsakymas yra 
gryna nesąmonė. Kiekvienas, kam teko ilgesnį laiką padirbėti su daugeliu vai- 
kų, žino, kad vieni iš jų naujus dalykus ar sąvokas perpranta iš karto, beveik 
akimirksniu, o kitus to reikia mokyti ilgai ir nuobodžiai, pažanga būna labai 
lėta. 

Kaip ir toks mokytojos atsakymas, yra klaidingas ir kai kurių psicholo- 
gijos tyrinėtojų siūlomas požiūris, visai neseniai išpopuliarintas ir Malkolmo 
Gladvelo (Malcolm Gladwell) knygoje „Išskirtys: sėkmės istorija“ (Ouzliers: 
The Story of Success). Tai nuomonė, kad talento prigimtyje nieko paslaptingo 
nėra, jokios užrakintos skrynelės čia nereikia atidaryti, kiekvienas, uoliai pa- 
dirbėjęs ilgesnį laiką, savo srityje galės pakilti iki pat viršaus. 

Tačiau kiekvienas, kas turėjo progos stebėti ar skaitė apie nepaprastai ga- 
bius žmones muzikai — Mocartą ar Yo-Yo Ma, golfe — Taigerį Vudsą (Tiger 
Woods), matematikai —- Džoną fon Noimaną (John von Neumann) — žino, kad 

pasiekimus lemia ne vien tik įtemptas darbas. Skirtumai tarp atlikimo pirmą 
kartą ir atlikimo antrą, trečią ir ketvirtą kartą yra dideli, tai ne tik papildo- 
mų pastangų rezultatas. Sakoma, jei dar nebūtų buvusi sukurta algebra, tai ją 
būtų sukūręs filosofas ir logikas Solas Kripkė (Saw! Kripke), dar mokydamasis 
pradžios mokykloje; šitoks pasakymas apie daugumą žmonių atrodytų tiesiog 
juokingas. 

Pirmą kartą turėtų būti įmanoma apibūdinti talento prigimtį. Tas prover- 
žis ateis iš genetikos (ar labai talentingi žmonės turi kitokį, lengvai atpažįstamą 
genetinį profilį?), neuromokslo (ar yra struktūrinių ar funkcinių nervų požy- 
mių ir ar įmanoma juos atpažinti ankstyvosiose gyvenimo stadijose?), kogni- 
tyvinės psichologijos (ar talentingų individų mentaliniai profiliai skiriasi nuo 
didelių darbštuolių mentalinių profilių?) ir motyvacinės psichologijos (kodėl 
apie talentingus individus dažnai sakoma, kad jiems būdinga „aistra mokytis, 
įvaldyti kokį nors dalyką?“) pasiekimų derinio. 

Šis tarpdisciplininis mokslo proveržis leis suprasti, ką ypatingo turi Pa- 
blas Pikasas (Pablo Picasso), Karlas Frydrichas Gausas (Carl Friedrich Gauss), 
Džonas Stiuartas Milis (John Stuart Mill). Tai taip pat leis atsakyti į klausimą, 
ar koks nors talentingas žmogus gali vienodai daug; pasiekti įvairiose srityse 
(Ar galėtų Johanas Amadėjus Mocartas (Johann Amadeus Mozart) tapti žymiu 
fiziku? Ar galėjo Izaokas Niutonas (Isaac Newton) būti garsus muzikantas?). 
Tačiau turėkime galvoje, jog tai neduos atsakymo į kitus du klausimus: 


1. Kas padaro ką nors originaliu, kūrybišku žmogumi? Talentas ir kom- 
petencija, žinios yra būtinos, bet nepakankamos sąlygos. 

2. Kas nulemia, kam naudojamas talentas - konstruktyviems ar destruk- 
tyviems tikslams? 


Atsakymai į juos greičiausiai bus gauti tyrinėjant istorinius ar kultūrinius 
atvejus, o ne iš biologijos ar psichologijos mokslų. Mokslo šakos brandumą 
galima vertinti pagal tai, kurį iš šių klausimų geriau palikti spręsti kitoms 
mokslo disciplinoms. 

TIMOTIS TEILORAS yra Bradfordo universiteto Jungtinėje Karalystėje archeologas ir 
knygos „Palaidotoji siela: kaip žmonės išrado mirtį“ (Zhe Buried Soul: How Humans Invented 
Death) autorius. 


ultūra keičia viską, nes ji apima viską, kalbant apie daiktus, kuriuos galima 
įvardyti, taigi ir įsivaizduoti. Liudvikas Vitgenšteinas (Ludwig Wittgenstein) 
teigė: ko negalima pasakyti, apie tai neįmanoma ir galvoti. Taip sakydamas 
manė, kad kalba remiasi išankstiniais susitarimais. Antropologai įrodė: tokia 
gramatika paremia idėją apie bet kokią tebeegzistuojančią bendruomenę — ne 
tik apie jos kalbą, bet ir apie platesnes jos kategorijas, institucijas, metafiziką. 
Išlieka tas pats paradoksas: kaip kada nors gali atsitikti kažkas naujo? Jei 
žodį atsitikti taikome tik asmeniniams ir istoriniams įvykiams, tai praleidžia- 
me pačią svarbiausią naujovę: būdą, kuriuo nauji dalykai (nauji fiziniai objek- 
tai, prietaisai, metodai) įsiskverbia į mūsų gyvenimą. Jie turi naujus pavadini- 
mus, kuriuos turime išmokti, ir sukelia naujus, revoliucinius padarinius. 
Tačiau ne visada vyksta būtent taip. Pasipriešinimas yra įprastas dalykas. 
Paradoksalu, kad kūrybinė kultūros jėga stengiasi viską išlaikyti taip, kaip 
buvo. Socialinis antropologas Ernestas Gelneris (Ernest Gellner) yra pasakęs, 
kad žmonėms, kaip visumai, būdingas didžiausias elgesio įvairavimas, palygin- 
ti su kitomis biologinėmis rūšimis, bet kiekvienai konkrečiai kultūrinei ben- 
druomenei būdingos griežtos normos. Jos reiškia gyvenimo būdą, kuris, daž- 
nai remiantis kažkokia neva natūralia tvarka, yra ne tik gan švelniai vadinamas 
grynai žmogišku, bet ir griežtai diegiamas jėga, daugiau ar mažiau viešu būdu. 

Užribio grupės (kitos etninės kilmės, kitos klasės, kitos seksualinės orien- 
tacijos ar kito tikėjimo) ar individai, kurie kokiu nors atžvilgiu yra anomalūs, 
dėl savo nukrypimo nuo normos kelia įtarimų, jų bijomasi. Tokių kategorijų 
žmonės dažniausiai tampa aukomis, pasityčiojimo objektais, jų stengiamasi 
atsikratyti; šitaip pagrindinė saviškių grupė aiškiau suvokia save, labiau pasi- 
tiki savimi, būna atsigavusi ir produktyvesnė kultūros požiūriu. Tai turi tam 
tikros prasmės: juk nukrypimai griauna kultūros pagrindą. 

Tų pokyčių toleravimo lygis įvairiose socialinėse formacijose labai nevie- 
nodas, tačiau visose yra ta riba, kurią peržengus padėtis tampa nepakenčiama. 
Precedento neturintį elgesį visai pagrįstai galima vadinti beprotišku, nes, kad 
ir koks reliatyvizmas būtų pasitelktas jam paaiškinti, strateginiu požiūriu jis 
vis tiek yra pasmerktas, mes stengiamės jį ignoruoti. Tačiau rutininis skirtumų 
išstūmimas, iš pažiūros toks svarbus čia ir dabar, tampa blogai pritaikomas bet 
kokioje ilgesnėje perspektyvoje. 

Akivaizdu, kad kaip tik pokyčiai užtikrino mūsų, kaip biologinės rūšies, 
ištvermingumą ir atsparumą bei sėkmę, sukūrė tą didelę įvairovę tarp grupių 
(bet ne jų viduje), kurią pažymėjo E. Gelneris. Tai kaip tie pokyčiai vyksta? 

Dideli pokyčiai dažnai įslenka paslapčia. Revoliucinis jų poveikis dažnai 
gali būti pats faktas, kad dažnai net nesuvokiame, ką jie daro mūsų elgesiui, 
ir todėl negalime pasipriešinti. Dažnai pritrūkstame žodžių pasipriešinimui 
išreikšti, nes naujam išradimui įvardyti reikia naujo daiktavardžio, kuris atsi- 
randa tik vėliau. Tokie dideli pokyčiai daug efektyviau veikia per daiktus, negu 
tiesiogiai per žmones, juos sukelia ne pamišėliai, o veikiau „pamišę mokslinin- 
kai“, kuriems jų keistenybes galima atleisti dėl naudingų išradimų. 

Tad nenuostabu, jog tos visuomenės, kurios mažiausiai toleruoja elgesio 
nukrypimus nuo normos, yra labiausiai priešiškos mokslui. Mokslas pačiu pla- 
čiausiu efektyvių materialinių išradimų darymo požiūriu meta iššūkį kasdieni- 
nei egzistencijai. Amišai (keista statiška JAV visuomenės grupė, kurios gyvenimo 
būde nėra nė menkiausių techninių pokyčių, reaguojant į dinamiško pasaulio 
keliamus pavojus) nuo seno pripažįsta, kad materialinė kultūra daro keistas 
paskatas, keliančias iššūkius mums, kaip galutiniams vartotojams, ne priesaku 
„daryk kaip aš“, o kur kas labiau griaunančiu priesaku „leisk pamėginti man“. 

Materialinė kultūra yra dalykas, darantis mus žmonėmis. Ji savo nepa- 
liaujama modifikuojančia galia varė žmonių evoliuciją nuo pat jos pradžios. 

Ypatinga mūsų kaip biologinės rūšies problema yra ta, kad, norint išsaugoti 
tai, ką turime, reikia visą laiką keistis. Daiktų (išradimų ir technologijų) kul- 
tūra nepaliaujamai kinta, veikiama žodžių ir rutinų srauto, kurio vaidmuo yra 
vaizduoti pastovumą ir sutarimą, kai iš tikrųjų jų nėra. Tokia pokyčių forma 
nėra trivialus dalykas, ji yra būtina ilgalaikiam išgyvenimui to, ką su pasidi- 
džiavimu galime vadinti universaliai žmogišku. 

EDAS RYDŽIS yra rašytojas, rašantis apie mokslą, ir knygos „Kas yra gyvybė? Gyvybės 
prigimties tyrimas sintetinės biologijos amžiuje“ (What Is Lifež: Investigating the Nature of Life 

iekas neturi tokių didelių galimybių pakeisti viską, kaip sėkmingas geros 

senamadiškos nanotechnologijos įgyvendinimas. 

Apie senamadišką atmainą kalbu dėl to, kad nanotechnologija jau tikrai 
nebe tokia, kokia buvo anksčiau. Apie devintojo dešimtmečio vidurį, kai Eri- 
kas Dreksleris (Eric Drexler) pirmasis išpopuliarino šią sąvoką knygoje „Kūri- 
mo varikliai“ (Engines of Creation), šis terminas siejosi su radikalia ir milžiniš- 
ka molekulinės gamybos schema. 

Idėja buvo tokia, kad mokslininkai ir inžinieriai turėtų sukurti daugybę 
„surinkiklių“ — molekulinio dydžio programuojamų įtaisų, kurie statytų, ga- 
lima sakyti, bet kokio (pradedant nuo molekulinio) dydžio ir sudėtingumo 
objektus. Pakanka tuos surinkiklius suprogramuoti taip, kad gamintų visurei- 
gius, burlaivius ar erdvėlaivius, ir jie tą darys - automatiškai, be žmonių pa- 
galbos ir įsikišimo. Be to, darys kaip žaliavą naudodami pigias, lengvai priei- 
namas molekules. 

Tokia idėja atrodo visai kvaila ir beprasmiška, bet tik tol, kol neprisimin- 
sime, jog tokie dideli ir sudėtingi objektai, kaip banginiai, dinozaurai ir sumo 
imtynininkai, sukurti maždaug tokiu pat būdu. Jie prasidėjo nuo mažyčių 
nanostruktūrų, kurios dvejinosi, ir kurių palikuonys skaidėsi į specializuotus 
organus ir kitas sudedamąsias dalis. 

"Tos gausėjančios biologinių stebuklų gretos visa tai kartojo daug kartų, 
kol pagaliau jie automatiškai susirinko į sudėtingus ir funkcionalius makro- 
objektus. O tos pradinės užuomazginės struktūros, gametos, netgi nebuvo 
mokslininkų suprojektuotos, sukurtos ar suprogramuotos; jos tiesiog egzis- 
tuoja mūsų pasaulyje kaip natūraliosios atrankos produktai. Tačiau jei gamta 
gali visa tai padaryti viena pati, tai kodėl tada negalima taip protingai sukons- 
truoti mašinų, kad ir jos sugebėtų tai daryti? 

Naujausio tipo „nanotechnologija“, priešingai, tokių įspūdingų dalykų 
nedemonstruoja. Tiesą sakant, jau pats terminas buvo įtrauktas, iškreiptas ir 
redukuotas tokiu mastu, kad iš esmės reiškia tik mažų dalelių chemiją. Taigi 
dabar turime „nanodaleles“ gaminiuose, kurių skalė labai plati - nuo mašinų 
alyvos iki kremų nuo įdegimo, lūpdažių, automobilių blizginimo lako, sli- 
džių tepalų ir net 420 dol. kainuojančio vadinamojo tonizuojamojo kremo 
su aukso nanodalelėmis, kurio gamintojai tvirtina, jog jis maitina odą nau- 
dingais komponentais. Nanotechnologija šia iškreipta prasme iš esmės yra tik 
reklaminis triukas, kuris vargu ar gali pastebimiau pakeisti kažką, o tuo labiau 
„viską“. 

Bet kas atsitiktų, jei nanotechnologija radikalia ir grandiozine prasme iš 
tikrųjų taptų įmanoma? Kas būtų, jei ji iš tikrųjų taptų tikrove? Tai būtų iš 
esmės viską pertvarkanti raida, visiems laikams pakeičianti gamybos procesą ir 
viso pasaulio veikimą. 

Įsivaizduokime, kad visi materialiniai poreikiai būtų tenkinami labai pi- 
giai, visai nenaudojant žmonių darbo jėgos ir be jokių gamybos atliekų. Nebe- 
liktų jokių prakaitą varančių gamyklų, dūmais spjaudančių fabrikų, sunkaus 
darbo dienų ar ilgų važinėjimų į darbą ir atgal. Visus darbus nudirbtų tie 
magiškieji molekuliniai surinkikliai, kartu naikinantys ir skurdą. 

O kur dar medicinos stebuklai, atliekami kitų molekulinio dydžio įtai- 
sų kūno ląstelėms taisyti ir atjauninti, vėžinėms ir kitoms blogoms ląstelėms 
naikinti bei kitoms ląstelėms stimuliuoti taip, kad jos pasiektų beprecedenčius 
jaunatvės, sveikatos ir ilgaamžiškumo lygius. Ir visa tai net be 420 dol. kainuo- 
jančio kremo veidui. 

Žinoma, visa turi ir neigiamą poveikį, tik tai neturi nieko bendro su Mai- 
klo Kraitono (Michael Crichton) prasimanytais nevaldomų plėšrių nanobotų 
pulkais, persekiojančiais mus. Tai veikiau susiję su klausimu, ką tada veiks 


= 175 


TAI PAKEIS VISKĄ 


dauguma mūsų, kai būsime išvaduoti nuo pareigos dirbti, kai mūsų laimei ar 
nelaimei gyvenimo trukmė labai pailgės, kai turėsime marias laisvo laiko, kurį 
reikės kažkaip praleisti. Genijams ir kūrėjams laisvalaikis ne problema, bet 
kuo užsiimti visiems kitiems? Kiauras dienas golfo juk nežaisi. 

Tačiau su tuo galbūt niekada neteks susidurti. Dauguma mokslininkų 
radikaliajai nanotechnologijai paprastai mažai skiria dėmesio, ekstravagantiš- 
kiausias jos pretenzijas laiko moksline fantastika. Velionis Ričardas Smolis (R/- 
chard Smalley), Nobelio premijos laureatas chemijos srityje, atkakliai tvirtino, 
kad neįveikiami techniniai sunkumai cheminio ryšio lygmenyje radikaliajai 
nanotechnologijai neleis kada nors išeiti iš gražios svajonės stadijos. Kol kas 
dar niekas nežino, ar jis buvo teisus. Yra manančių, jog taip. Ką gali žinoti — 
galbūt pakeisti viską nėra tokia patraukli idėja, kaip atrodo iš pirmo žvilgsnio. 

ano- ir miniatiūrizacijos tendencijos matomos daugelyje sričių nuo /2- 
N pas užkandžių iki filmavimo kamerų, chirurgijos, daržovių, automobilių 
kompiuterių ir t. t. 

Įsivaizduokime, kad fantastinės Guliverio kelionių iliustracijos, kuriose 
vaizduojami vieni šalia kitų gyvenantys mažyčiai žmogeliai ir tikri milžinai, 
tam tikru požiūriu gali būti ir pranašiškos. Pagalvokime, kad 1957 m. filmas 
„Neįtikėtinai mažėjantis žmogus“ (7he Incredible Shbrinking Man) gali būti 
kažkas daugiau už mokslinę fantastiką. Įsivaizduokime viso pasaulio kolekty- 
vinį sprendimą genetiškai modifikuoti ateities kartas, kad sumažėtų žmonijos 
poreikiai, ir mūsų žydrojoje planetoje būtų daugiau vietos ir išteklių. 

Turėtų būti keistas Guliverio pobūdžio pereinamasis laikotarpis, kai mil- 
žinai tebegyvens kartu su mažesnių žmonių kartomis. Tačiau ilgainiui mūsų 
planeta gali tapti visai kitokia, o žmonių dydžio pasikeitimas augalų, gyvūnų 
ir kraštovaizdžio atžvilgiu gali sukurti visai naujų idėjų, suvokimų ir vaizdinių. 

MARKAS HAUZERIS yra psichologas ir biologas, dirbantis Harvardo universitete, ir 
knygos „Moralūs protai: kaip gamta sukūrė mūsų visuotinį supratimą, kas yra gera ir kas bloga“ 
(Moral Minds: How Nature Designed Our Universal Sense of Right and Wrong) autorius. 


okslinės fantastikos autoriai keliauja po įvairius galimus pasaulius. Kas 
MV būtų, jei kaip labai populiariame Holivudo filme „Įspėjantis praneši- 

mas“ (Minority Report) sugebėtume skaityti žmonių ketinimus, jiems 
dar nesiėmus veiksmų, ir šitaip užbėgtume už akių galimam smurtui? Keti- 
nimų detektorius būtų nuostabus dalykas, bet jis sukeltų etinių košmarų. Jei 
jums kada nors kėlė susirūpinimą mintis, ar Didysis Brolis nesiklauso jūsų 
telefono linijų, tai kaip jums patiktų jūsų nervų linijų pasiklausymas? 

Ką manote apie ateivius iš kitų planetų? Į ką jie panašūs? Kaip dauginasi? 
Kaip sprendžia problemas? Jei norite visa tai sužinoti, tai dar kartą peržiūrėkite 
serialą „Žvaigždžių kelias“ arba pasiimkite kukurūzų spragėsių pakelį ir peržiū- 
rėkite filmus „Vyrai juodais drabužiais“ (Men in Black), „Pasaulių karas“ (War of 
the Worlds), „Padaras“ (The Thing), „Ženklai“ (Signs) ir „Gumulas“ (7Zbe Blob). 

Tačiau mokslinei fantastikai būdingas vienas dalykas: iš esmės ji visa vie- 
noda, tai tas pats triukas su nežymiais pakeitimais. Pažvelkite į ateivius iš ki- 

tur, vaizduojamus tuose filmuose. Jie beveik visada tokie patys - smulkučiai, 
dažnai su pernelyg didelėmis galvomis ir permatomomis kūno dalimis, be galo 
stiprūs. Stebina, kad tai beveik nepasikeitė per visą šimtametę filmų istoriją, 
nors technikos pasiekimai itin padidino specialiųjų efektų galimybes. Iš kur 
tas kūrybiškumo stygius? Iš kur toks vaizduotės skurdumas? 

Atsakymas atskleidžia ypatingą faktą apie mūsų ir visų kitų organizmų 
biologiją. Smegenys, kaip fizinis įtaisas, vystėsi tam, kad apdorotų informaci- 
ją ir darytų prognozes apie ateitį. Nors generacinis smegenų (ypač žmogaus) 
pajėgumas yra akivaizdus, mums teikia didelio kūrybiškumo sistemą, jis yra 
ir labai ribotas. Tie apribojimai kyla tiek iš smegenų veiklos fizikos, tiek iš 
įmanomumo išmokti reikalavimų. 

Tie apribojimai nulemia, ką mes ir kiti organizmai esame pasiekę ir ką 
galėtume pasiekti ateityje, esant tinkamoms sąlygoms. O įdomiausia darosi 
tada, kai pradedame galvoti apie neįsivaizduojamus dalykus. Šiai kaip! 

Tačiau apie šią problemą galima galvoti ir kitokiu būdu, kuris remiasi 
naujų puikių molekulinės biologijos, evoliucinės vystymosi biologijos, mor- 
fologijos, neurobiologijos ir lingvistikos pasiekimais. Trumpai tariant, pirmą 
kartą turime mokslą, leidžiantį suprasti tai, kas yra, kas gali būti, 77 tai, ko 
neįmanoma įsivaizduoti. Tokia padėtis visiems laikams pakeis supratimą, ką 
reiškia būti žmonėmis, įskaitant ir supratimą, kaip pasiekėme dabartinį evo- 
liucijos tašką ir kur galime atsidurti po 10 ar po 10 mln. metų. 

Tam patvirtinti paimkime paprastą teorinės morfologijos pavyzdį. Ši dis- 
ciplina siekia kartografuoti galimų morfologijų erdvę ir, tai darydama, ne tik 
atskleidžia kai kurias niekada anksčiau netirtas tos erdvės dalis, bet ir tai, kodėl 
jos niekada anksčiau negalėjo būti ištirtos. Šiame pavyzdyje imama išnykusi 
gyvūnų grupė amonoidai — plaukiojantys galvakojai moliuskai su kiaukutu, 
kuris spirališkai eina iš centro iki atsivėrimo vietos. 

Žiūrėdami į jų kiaukutų (tų, kurie iš tikrųjų vystėsi) sandarą, matome 
du svarbius matmenis: spiralės sukimosi mastą ir kiaukuto angos atstumą nuo 
spiralės centro. Amonoidų rūšis atidėję grafike, kuriame naudojami abu šie 
rodikliai, matysime, kad tos rūšys vienose vietose susitelkusios tankiau, o kito- 
se matyti beveik tušti tarpai. Tankesnio rūšių išsidėstymo tame grafike vietos 
rodo, kas iš tikrųjų vystėsi, o tuščios vietos rodo galimas (bet dar neišsivysčiu- 
sias) ar visai neįmanomas morfologijas. 

Šioje tyrimų kryptyje būtų labai įdomu nustatyti neįmanomumo priežas- 
tis. Kitaip sakant, kodėl kai kurios rūšys niekada neužsiėmė vietos toje morfo- 
logijų teritorijoje? Kokie tos rūšies požymiai tai nulėmė? Nesigilinant į gausias 
detales, galima sakyti, kad kai kurios iš tų priežasčių yra vidinės (pavyzdžiui, 
nebuvo genetinės medžiagos ar vystymosi programų tam, kad vietoj kojų for- 
muotųsi ratukai), o kai kurios išorinės (sakykim, ratukai būtų neįmanoma 
geometrija, jie niekada neatitiktų natūralių biotopų). 

Šios idėjos įdomios tuo, kad jos panašios į tas, kurias daugiau kaip prieš 
50 merų Noamas Čiomskis (Noam Chomsky) išsakė lingvistikoje. Vadinasi, 
biologija, leidžianti įgyti galimų kalbų, šiai sistemai primeta ir apribojimų, 
palikdama vietos neįmanomoms kalboms — toms, kurių neįmanoma įgyti, o 
jei jos ir būtų įgytos, tai niekada neliktų stabilios. 

Tai galioja ir kitoms kultūrinės raiškos sritims, įskaitant muziką, moralę, 
matematiką. Ar yra tokia muzika, kurios negalėtų sukurti niekas, net Džonas 
Keidžas (John Cage), nes mūsų protui nėra prieinami kai kurie garso bangų 
dažniai ir muzikos garsų išdėstymai laike? Ar yra tokios moralinės sistemos, 
kurių niekada neišvysime dėl to, kad dabartinės socialinės sistemos ir aplinkos 
daro jas kenksmingas mūsų moraliniams įsitikinimams? Nesvarbu, kaip bus 
atsakoma į šiuos klausimus, jie atveria naujas tyrimų galimybes, taikant meto- 
dus, kurie buvo ištobulinti tik pastaruoju metu. 

Šiandien galime išplėsti įmanomų dalykų skalę, įsiskverbdami į tai, kas 
neįmanoma, į terra incognita. Iš neuromokslininko Eveno Balabano (Evan Ba- 
laban) darbų jau žinome, kad įmanoma sujungti skirtingų gyvūnų smegenų 
dalis ir šitaip sukurti chimeras. Pavyzdžiui, dalį vištos smegenų galima pakeisti 
panašia putpelės smegenų dalimi. Tada besivystanti vištytė galvą sukios taip, 
kaip putpelė, bet cypsės taip, kaip cypsi viščiukai. Funkciniu požiūriu čia lei- 
dome vištai įsibrauti į tuščią elgsenos nišą, į tai, kas neįsivaizduojama (vištai). 

O dabar savo vaizduotei duokite visišką laisvę. Ką darytų šimpanzė su 
tais generavimo mechanizmais, kuriais žmonės naudojasi, veikdami kalbos, 
matematikos ir muzikos srityse? Ar ji galėtų įsivaizduoti tai, ko anksčiau ne- 
buvo įmanoma įsivaizduoti? Kas būtų, jei tokiam genijui, kaip Albertas Einš- 
teinas (Albert Einstein), duotume svarbiausius komponentus to, kas Johaną 
Sebastianą Bachą (Johann Sebastian Bach) padarė kitos srities genijumi? Ar 
tada A. Einšteinas galėtų įsivaizduoti skirtingus muzikos matmenis? 

Tokie manipuliavimai nervais dabar jau įmanomi genetiniu lygiu. Genų 
inžinerija leidžia vienos biologinės rūšies genus perkelti į kitą biologinę rūšį 
arba manipuliuoti kokio nors geno reiškimosi diapazonu, pagyvinti jo veiki- 
mą ar priešingai — prislopinti. 

"Tas sukeliantis perversmą mokslas jau čia, jis visiems laikams pakeis mąs- 
tymo būdą. Pakeis tai, kas yra įmanoma, galės pašalinti tai, kas įmanoma, bet 
žalinga sveikatai, leis pastebėti tai, kas anksčiau buvo neįmanoma. 

au daug žinome apie mechanizmus, dalyvaujančius embrionų raidoje. Ta- 

čiau, turėdami kiaušinio genomą, vis tiek negalėsime numatyti, kaip em- 

brionas vystysis toliau. Norint tą padaryti, reikėtų atlikti nepaprastai daug 
skaičiavimų, kurie apimtų daug tūkstančių dėmenų, ypač baltymų, ir tada 
žinotume, kaip elgsis kiekviena ląstelė. Tada, turėdami apvaisintą žmogaus 
kiaušinėlį, galėtume su visomis detalėmis įsivaizduoti, kaip atrodys naujagi- 
mis, įskaitant ir visus nukrypimus nuo normos. Taip pat galėtume kiaušinėlį 
programuoti taip, kad naujagimis būtų toks, kokio pageidaujame. Ateis laikas, 
kai visa tai taps įmanoma. 

rtėja naujos biologinės rūšies formavimosi metas. Sparčiai artėja. Mes vis 

pamirštame, jog esame tik viena iš kelių Žemėje gyvenusių hominidų 

(Homo erectus, habilis, neanderbhalis, heidelbergensis, ergaster, australopit- 
hecus) rūšių. Manome, kad esame vieni ir vieninteliai, ypatingi. Tačiau mes 
lengvai galėjome ir netapti dominuojančia rūšimi, ar net išnykti kaip rūšis. 
Pataikaudami sau ignoruojame tą faktą, kad vienu metu mūsų buvo likę tik 
apie 2000 ir artėjome prie išnykimo slenksčio (štai kodėl dabar visų žmonių 
DNR yra faktiškai identiška). 

Nėra išlikę daug istorinių įrodymų, kad esame visko pradžia ir pabaiga, ir 
kad visada išliksime dominuojančia rūšimi. Mūsų planetos fosilijų istorija rodo, 
kad buvo ne mažiau kaip šeši masiniai biologinių rūšių išmirimai. Kiekviename 
cikle didžioji gyvybė dalis išliko, nes DNR ir RNR griebėsi atkūrimo darbo. 
Atsirado naujų rūšių, prisitaikiusių prie naujų sąlygų. Kokios buvo to priežastys? 
Susidūrimas su asteroidu? Didžiuliai dumblo srautai? Globalinis atšalimas ligi 
pat pusiaujo? Mikrobų įsigalėjimas? Atmosferos praturtėjimas nuodingu deguo- 
nimi? Galite nesijaudinti — gyvybė galų gale atsikratys ir bjauriųjų žinduolių. 

Jei nemanysime, kad dabar jau stabilizavome visus planetų ir galaktikos 
kintamuosius, tai tie augimo, didėjimo ir išmirimo ciklai kartosis. 95 proc. 

rūšių, įskaitant visus kitus hominidus, išmirė, išnyko. Dažnai tas nykimo pro- 
cesas tęsėsi ilgą laiką. Šiandien įdomu tai, kad praėjus 200 metų nuo Č. Dar- 
vino gimimo mes tiesiogiai ir sąmoningai, apgalvotai valdome daugelio bi- 
ologinių rūšių, įskaitant ir savąją, evoliuciją. Taigi greičiausiai žaidimą keis 
prasidedantis naujos žmonių rūšies formavimasis. Savo gyvenime dar spėsime 
pamatyti kai kuriuos jos požymius, o mūsų vaikaičiai jau tikriausiai gyvens jos 
apsuptyje. 

Yra ne mažiau kaip trys paraleliniai keliai, kuriais tie pokyčiai artėja prie 
mūsų. Lengviausia juos matyti ir suprasti atsidūrus tarp fizinių trūkumų tu- 
rinčių žmonių. Kurdami vis geresnius protezus artėjame prie to, kad turintys 
fizinę negalią žmonės ateityje niekuo nesiskirs nuo sveikųjų. 

Kaip pavyzdį galime prisiminti neturinųį kojų Oskarą Pistorijų (Oscar 
Pistorius), kuris atsisakė dalyvauti parolimpinėse žaidynėse ir varžosi su ti- 
kraisiais olimpiečiais, bėgančiais sveikomis kojomis. Nors Pekine jis neįvykdė 
kvalifikacinės normos, bet buvo labai arti jos. Tačiau, turint galvoje medžiagų 
mokslo, inžinerijos ir projektavimo pažangą, kitose Olimpinėse žaidynėse jis 
ir jo mokiniai bus rimti sveikų olimpiečių konkurentai. O dar po ketverių 
metų vyksiančiose žaidynėse sportininkai su fiziniais trūkumais gali tapti ne- 
įveikiami. 

Kalbame ne tik apie galūnes. Neprigirdinčių žmonių anksčiau naudo- 
ti dideli kūgiai (vadinamieji „ausų trimitai“) ilgainiui tapo varginančiomis 
ir blogai veikiančiomis pagalbinėmis priemonėmis. Jas pakeitė nepastebimi, 
mažyčiai klausos aparatai. O dabar vidiniai sraigės implantai net kurtiesiems 
suteikia galimybę girdėti. Tačiau ne taip, kaip vykstant natūraliai evoliucijai, 
kuriai reikia šimtmečių, skaitmeninių technologijų pajėgumas padvigubėja 
kas pora metų, o jų kaina sumažėja perpus kas kelis mėnesius. Greitai žmonės 
su tokiais implantais girdės ne blogiau už mus — o gal net geriau. Tikriausiai 
tie įtaisai apims platų ir reguliuojamą garso bangų diapazoną, leis išgirsti ir 
tuos garsus, kuriuos girdi šunys, šikšnosparniai ar delfinai. Nešiojantys tokius 
implantus galės savo nuožiūra pritaikyti juos prie įvairios aplinkos. Gali pasi- 
taikyti ir tokių dalykų, kad muzikantai su natūralia klausa kreipsis į teismus 
dėl diskriminacijos, kai jų nepriims į darbą simfoniniai orkestrai. 

Naujos rūšies formavimasis neturi būti mechaninis. Yra paralelinis spar- 
tus judėjimas pirmyn kamieninių ląstelių ir audinių inžinerijos kryptimis. Nors 

pastaraisiais metais globalinė ekonomika susitraukė, daugybė nepaprastų atradi- 
mų atvėrė įdomias galimybes, kurios bus prisimenamos daug ilgiau nei biržos 
indeksų mažėjimas. Japonijos ir Viskonsino laboratorijose odos ląsteles pavy- 
ko paversti kamieninėmis. Jau gerokai priartėjome prie to meto, kai bet kokią 
mūsų kūno ląstelę bus galima sugrąžinti prie jos pradinės būsenos (universalios 
kamieninės ląstelės) ir panaudoti bet kuriai mūsų kūno daliai atkurti. Harvar- 
do mokslininkų komanda pašalino iš pelės širdies visas ląsteles, palikdama tik 
kremzlinį karkasą. Tuomet jis buvo padengtas pelės kamieninėmis ląstelėmis, 
kurios savaime, be jokio įsikišimo, susitelkė ir tapo plakančia širdimi. 

Wake Forest universiteto mokslininkų grupė užaugino žmogaus šlapimo 
pūsles ir jas implantavo nelaimingų atsitikimų bei vėžio aukoms. Šių metų 
pabaigoje Europos mokslininkų komanda paėmė negyvo donoro trachėją, pa- 
šalino nuo jos ląsteles ir padengė karkasą kaulų čiulpų ląstelėmis, paimtomis 
iš paciento, mirštančio nuo džiovos. Tos ląstelės natūraliai susispietė į norma- 
liai veikiančią trachėją, kuri buvo implantuota tam pacientui. Nereikėjo jokių 
imuniteto slopintojų, nes naująjį organą dengiančias ląsteles paciento kūnas 
pripažino savomis. Tai tik vienas pavyzdys, kaip ligonių gydymas pasirinktinė- 
mis procedūromis gali greitai paplisti tarp visų gyventojų. 

Visuotinis plastinės chirurgijos paplitimas rodo, kiek daug žmonių yra 
pasiryžę skirti nemažai lėšų, iškęsti skausmus ir nepatogumus, siekdami pa- 
tobulinti savo kūnus. 1996-2002 metais nebūtinų kosmetinių chirurginių 
operacijų skaičius padidėjo 297 proc., o minimalių invazinių procedūrų skai- 
čius — net 4146 proc. Kai dirbtiniai sąnariai, akys, ausys ir kremzlės jų naudo- 
tojams pradeda teikti daug pranašumų, procedūros turinčių fizinių trūkumų 
žmonių gyvenimo kokybei gerinti gali tapti įprastu dalyku. 

Kai vieno mano draugo dukteriai bejodinėjant trūko sausgyslės, gydyto- 
jai jai pasakė, kad atstatant koją galima panaudoti jos pačios sausgysles, pa- 
imtas iš kitų kūno vietų. Kadangi ji buvo dar labai jauna, jos kūnui augant 
šią procedūrą būtų reikėję kartoti tris kartus. Tačiau dėl to, kad jos tėvai buvo 
pažįstami su audinių inžinieriais, auginančiais sausgysles laboratorijoje, ji tapo 
viena iš pirmųjų pacienčių, išbandžiusių naująją procedūrą, kurioje ląstelėms 
leidžiama augti natūraliai ir nereikia jokių persodinimų. Šiandien ji yra puiki 
slidininkė, o jos treneris, nustatęs, kad jos „pažeistas“ kelis yra gerokai stipres- 
nis, pasiteiravo, ar ji negalėtų tokią pat procedūrą atlikti ir kitai kojai. 

Išmokus atauginti ar pertvarkyti daugiau kūno dalių, greičiausiai bus ge- 
rokai pailginta vidutinė gyvenimo trukmė ir įžengsime į trečiąjį naujos biolo- 
ginės rūšies formavimosi etapą. Besinaudojantys Google sistema jau turi nepa- 
prastai didelį evoliucinį pranašumą prieš internetinius beraščius. Per ateinantį 
dešimtmetį atsiras galimybė išsaugoti viską, ką per savo gyvenimą teko matyti, 
skaityti, girdėti. 

Tačiau išlieka klausimas, ar galėsime iš naujo įkrauti ir patobulinti tuos 
duomenis, kai pagrindinis organas, kuriame jie laikomi, suges? Ar sugebėsime 
padidinti to organo kognityvinį pajėgumą vidiniu ar išoriniu būdu? 

Masačusetso technologijos institutas jau subūrė daugelį pažinimu besi- 
dominčių žmonių — neuromokslininkų, chirurgų, radiologų, psichologų, psi- 
chiatrų, kompiuterių specialistų — turinčių pradėti aiškintis, kas vyksta toje 
„juodojoje dėžėje“. Perprasti kitų kūno dalių veikimą greičiausiai bus lengviau 
nei smegenų, tad pertvarkant smegenų veiklą pažanga bus lėčiausia, bet ilgai- 
niui ši sritis gali būti viena iš tų, kurios turi didžiausią naujos biologinės rūšies 
formavimosi potencialą. 

Naujos biologinės rūšies formavimasis nebus apgalvotas, suprogramuotas 
įvykis — jis apims vis spartėjantį mažų naudingų patobulėjimų kaupimąsi, dėl 
kurio Homo sapiens galų gale taps nauju hominidu. Netrukus pradėsime ma- 
tyti šios iš dalies mechaninės, o iš dalies - ataugintos būtybės, sparčiai varan- 
čios pirmyn savo vystymąsi, įrodymus. Gyvybės medžio ir hominidų šakoms 
plintant toliau, daugelis mūsų vaikaičių greičiausiai pertvarkys save į tai, ką 
būtų galima laikyti nauja biologine rūšimi, turinčia nepaprastų gebėjimų - į 
EHlomo evolutis. 

STIUARTAS KAUFMANAS yra Kalgario universiteto Biosudėtingumo ir informatikos 
instituto direktorius ir knygos „Šventumo atradimas iš naujo: naujas požiūris į mokslą, protą ir 
religiją“ (Reinventing the Sacred: A New View of Science, Reason, and Religion) autorius. 


žono Brokmano (John Brockman) klausimas labai skaudus: kas pakeis 

viską? Be abejo, to nežino niekas. Bet tas faktas, kad to nežino niekas, 

gali tapti tuo mūsų gyvenimo ir visatos bruožu, kuris pakeis viską. Re- 
dukcionizmas kaip vyraujanti pasaulėžiūra Vakarų visuomenėje viešpatavo 
350 metų. Fizikas Stivenas Veinbergas (Steven Weimberg) sako: kai mokslas 
nieko nebegalės, tai viskas — visuomenės, žmonės, organai, ląstelės, biochemi- 
ja, chemija — paaiškinimų ieškos fizikoje ir galutinėje teorijoje. 

Manau, jis neteisus: biosferos, ekonomikos, žmonių kultūros evoliucija, 
galbūt ir abiotinio pasaulio aspektai fizikos dėsniams iš dalies nepaklūsta, jie 
nėra kilę iš pagrindinių fizikos principų. Visata yra atvira. 

Daugelis fizikų, tarp jų ir Eilipas Andersonas (Philip Anderson) bei Robertas 
Laflinas (Robert Laughlin) redukcionizmo adekvatumu jau abejoja. Pastarasis 
kalba apie organizavimosi dėsnius, kurie nekyla iš fundamentinių fizikos dėsnių. 
Čia pateiksiu tik vieną pavyzdį. Pagalvokime apie gana įvairų molekulių rū- 
šių — peptidų, RNR ar mažosios molekulės — rinkinį. Reaguoti jos negali, todėl 
galima tikėtis, kad bus tik tų reakcijų katalizatoriai. Analitiškai galima parodyti, 
kad, esant pakankamai molekulių rūšių ir reakcijų įvairovei, galima tikėtis, jog 
šios sistemos nariai katalizuos tiek daug reakcijų, kad susidarys didžiulis katali- 
zuotų reakcijų tinklas, kuris bus kolektyviai autokatalizinis. Jis reprodukuosis. 

Apie autokatalizinio tinklo teoriją būtų svarbiausia pasakyti, kad tai yra 
matematinė teorija, kurios negalima redukuoti iki fizikos dėsnių, net, jei norint 
pateikti jos pavyzdžių, reikėtų pasitelkti fizinės „medžiagos“. Tai yra organizavi- 
mosi dėsnis, kuris galėjo suvaidinti tam tikrą vaidmenį gyvybės kilmės procese. 

O dabar pagalvokime apie tai, kiek gali susidaryti baltymų, turint 200 
aminorūgščių: 2090! Jei 1089 dalelių (tiek jų yra visoje mums žinomoje vi- 
satoje) neveiktų nieko kito, o tik gamintų baltymus, turinčius 200 amino- 
rūgščių visą Planko laiko skalės apimamą laiką, ir jei mūsų visatos amžius 
būtų 13,7 mlrd. metų, tai, norint pagaminti visus įmanomus tokio grandinės 
ilgio baltymus, prisireiktų 1077 mūsų visatos amžių. Vadinasi, aukštesniame 
už atominį lygį lygmenyje mūsų visatos trajektorija yra unikali. Ji labai dide- 
liu mastu yra neergodinė (t. y. nepaklūstanti didžiųjų skaičių dėsniui — vert. 
past.). Dėl to niekada nepajėgsime sukurti visų įmanomų sudėtingų moleku- 
lių, organų, organizmų ar socialinių sistemų. Šia antrąja prasme mūsų visata 
yra neapibrėžtai atvira „į viršų“, sudėtingumo link. 

Paimkime kad ir žmogaus širdį, kuri vystėsi neergodinėje visatoje. Aš 
tvirtinu, kad fizikai negali nei išvesti, nei modeliuoti širdies susidarymo evo- 
liuciniu būdu. Apie modeliavimą, atrodo, apskritai negali būti kalbos, turint 
galvoje galimus kvantinius kauliukų mėtymo variantus (pavyzdžiui, genų mu- 
taciją veikiant kosminiams spinduliams). O jei ir būtų sukurta be galo daug 
modelių, tai net ir tada nebūtų būdo nustatyti, kuris iš jų apima mūsų bio- 
sferos evoliuciją. 

Sakykime, turime galimybę paklausti Č. Darvino, kokia yra širdies pa- 
skirtis. „Varinėti kraują“, — toks būtų trumpas jo atsakymas. Tačiau nepilnas. 
Mokslininkas pastebėjo, kad tie organizmo bruožai, kurie neturi selekcinės 
naudos dabartinėje aplinkoje, jos gali įgyti kitokioje aplinkoje. Tokią savybę 
Č. Darvinas pavadino preadaptacija, arba egzaptacija. Štai pavyzdys. Kai ku- 
rios žuvys turi plaukiojamąsias pūsles, iš dalies užpildytas oru, iš dalies van- 
deniu; taip reguliuoja savo plūdrumą vandenyje. Jos yra kilusios iš žuvų su 
plaučiais. Į kai kurių žuvų plaučius patekdavo vandens, ir štai dabar jų viduje 
atsirado maišelis, iš dalies užpildytas oru, iš dalies vandeniu, pasiruošęs tapti 
plaukiojamąja pūsle. Čia iškyla trys klausimai: ar biosferoje atsirado nauja 
funkcija? Taip, reikėjo išmokti neutralaus plūdrumo vandenyje. Ar tai turėjo 
pasekmių biosferos evoliucijai? Taip, atsirado naujų rūšių, baltymų ir t. t. 

O dabar pereikime prie esminio trečio klausimo: kaip manote, ar įmano- 
ma numatyti visas įmanomas Č. Darvino egzaptacijas visų dabar gyvenančių 
organizmų, ar tik žmonių? Greičiausiai sutiksime, kad atsakymas, žinoma, 
bus neigiamas, kad neįmanoma numatyti visų įmanomų egzaptacijų. Kaip 
jau minėjome pirmoje pastraipoje, įš tikrųjų nežinome, kas bus. Atrodo, šios 
problemos dalį sudaro tai, kad neįmanoma iš anksto numatyti visų galimų 
selekcinių aplinkų. Tad kaip galėsime žinoti, ar mums pavyko? Lygiai taip pat 
nepajėgsime iš anksto nustatyti tų vieno ar kelių organizmų bruožų, kurie gali 
tapti egzaptacijomis. 

Taigi apie tokių preadaptacijų tikimybę negalime pasakyti nieko. Juk ne- 
žinome galimybių erdvės (pavyzdžio erdvės), todėl negalime sukurti tikimybės 
matmens. 

Ar gali būti gamtos dėsnis, apibūdinantis plaukimo pūslės evoliuciją? Jei 
gamtos dėsnis yra iš anksto turimas glaustas apibūdinimas, tai ir šiuo atve- 
ju atsakymas būtų aiškiai neigiamas. Tačiau jei taip, tai netiesa, kad visatos 
vystymąsi įmanoma iki galo apibūdinti gamtos dėsniais. Tai prieštarautų mūsų 
požiūriams nuo Renė Dekarto (Renė Descartes), Galileo Galilėjaus (Galileo 
Galilei) ir Izaoko Niutono (Isaac Newton) laikų. Atrodo, visatos vystymasis iš 
dalies nepaklūsta jokiems dėsniams — vyksta radikaliai kūrybiškai. 

Leiskite nurodyti Gretimą mūsų biosferos galimybę. Kai atsirado žuvų 
su plaučiais, plaukiojamosios pūslės buvo Gretima biosferos galimybė. O kol 
nebuvo daugialąsčių organizmų, kaip Gretimos biosferos galimybės 2ebuvo ir 
plaukiojamųjų pūslių. Taigi mums tiesiai panosėje vyksta nuostabūs dalykai: 
atsiradusi plaukiojamoji pūslė tapo selekciniu pranašumu sav0 kontekste. Ji 
pakeitė tai, kas biosferoje jau buvo, ir tai savo ruožtu sukūrė naują Gretimą 
biosferos galimybę. Biosfera su vidiniu nuoseklumu pati persitvarko į nuolat 
kintančią neprognozuojamą Gretimą galimybę. 

Jei plaukiojamosios pūslės atsiradimas iš dalies vyko ne pagal gamtos dės- 
nius, tai jis tikrai nebuvo sukeltas svarbiausių fizikos dėsnių veikimo, todėl 
dedukciniu būdu jos negalima išvesti iš fizikos. Jei taip, tai egzistavimui neergo- 
dinėje visatoje pagrįsti reikia paaiškinimo, kurio negalima išvesti iš tokios nesamos 
priežasties. Visata yra atvira. 

Dalį atsakymo gali duoti faktas, kad gyvybė, kaip atrodo, vystydamasi 
kuria žaidimus, teikiančius vis daugiau teigiamų rezultatų. Organizmų įvairo- 

vei didėjant, didėja ir organizmo „bruožų“ skaičius, atsiranda daugiau atran- 
kos būdų, leidžiančių daryti mutualizmų (abipusių priklausomybių) atranką. 
Tie mutualizmai tampa bendro egzistavimo visatoje sąlygomis. 

Kolibris, kišdamas savo snapelį į žiedą ieškoti nektaro, nutrina žiedadul- 
kes, paskui nuskrenda prie kito žiedo, tęsdamas nektaro paieškas, ir jo atneštos 
žiedadulkės patenka ant to žiedo kuokelių; šitaip tas žiedas yra apdulkinamas. 
Tačiau tie mutualiniai bruožai yra sąlygos, kurios užtikrina bendrą biologinių 
rūšių egzistavimą atviroje visatoje. Mutualizmų biosferoje labai daug. 

Biologas Skotas Gilbertas (Sco:+ Gilbert) taikliai pastebėjo, kad jų kilmei 
būdinga abipusė priklausomybė. Šioje atviroje visatoje už svarbiausių fizikos 
dėsnių veikimo sferos ribų susiduriame su iš dalies nepaklūstančiu jokiems 
dėsniams nepaliaujamu kūrybiškumu ir visą laiką tarpusavio priklausomybė- 
mis susietu naujų dalykų atsiradimu, kuris keičia ir tai, kas yra, ir nuolat atsi- 
naujinančią Gretimą galimybę, prie kurios kūrimo nepaliaujamai ir su vidiniu 
nuoseklumu prisidedame ir mes. Be to, būdas, kaip tai vyksta, yra nei visiškai 
nulemtas fizikos dėsnių, nei visai atsitiktinis. Privalome peržiūrėti ir save, ir 
visatą. 

ŠIMTO PENKIASDEŠIMTIES 
METŲ 


GREGORY BENFORD 


GREGORIS BENFORDAS yra rašytojas, vienas iš Genescient kompanijos steigėjų bei jos 
valdybos pirmininkas ir knygos Zhe Sunborn autorius. 


ikiuosi išvysti, kaip tai įvyks, nes gyvensiu ilgiau. Gal net iki 150-ies 
[ra taigi trisdešimčia metų ilgiau, nei kol kas yra išgyvenęs bet kuris 

žmogus. Tikiuosi dėl to, kad šią problemą nagrinėjau ir mačiau genomi- 
kos taikymo sudėtingoms mūsų senėjimo problemoms spręsti pasekmes. 

Nuo Aristotelio laikų daugelis mokslininkų ir net kai kurie gydytojai 
(jie tai turėjo išmanyti geriau) manė, kad senėjimą sukelia keli mechanizmai, 
ardantys mūsų kūnus. Pastarojo dešimtmečio perversmas genomikos srityje 
dabar žada patikimą XXI amžiaus kelią ilgaamžiškumo didinimo link, belieka 
tik juo eiti. Genomika atskleidžia tai, ką gydytojai ir taip intuityviai jautė: 
realių klinikinių pacientų senėjimo patofiziologijos stulbinantį sudėtingumą. 
Mes negalime išspręsti „senėjimo problemos“ naudodami įprastinius ląstelių 
biologijos tyrimo metodus, nors jie labai padėjo įveikti kai kurias kitas medi- 
cinos problemas. 

Senėjimas nėra irimo procesas, aktyviai sukurtas natūraliosios atrankos. 
Priešingai, jį sukelia natūraliosios atrankos nebuvimas brandaus amžiaus pa- 

baigoje. To nesupratimas ir yra priežastis, dėl kurios niekaip nepavyksta pa- 
aiškinti ar valdyti senėjimo ir jį lemiančių chroniškų ligų. Senėjimą sukelia 
daugybė genetinių trūkumų, o ne kokia nors viena biocheminė problema. 

Tačiau dabar jau turime genomiką, atskleidžiančią visus organizmo genus. 
Negana to, jau galime stebėti, kaip kiekvienas iš jų pasireiškia mūsų kūnuose. 
Genomika, bendradarbiaudama su geriatrine patologija, atskleidžia sudėtingas 
senstančių organų sistemų koordinavimo problemas. Gyventojų genetika pa- 
rodo senėjimo priežastį ir gana greitai suras, kaip šį procesą valdyti. Senėjimas 
atsiranda dėl tarpusavyje susijusių veiksnių sudėtingumo, kuris šimtus kartų di- 
desnis nei ląstelių biologai manė iki XX a. paskutiniojo dešimtmečio pabaigos. 

Daugiagalvės senėjimo pabaisos neįmanoma sustabdyti jokiomis vakci- 
nomis ar papildant organizmą kokiu nors trūkstamu hormonu. Nėra jokio 
svarbiausio reguliuojančio geno ar besikaupiančių pažeidimų kelių. Yra tik su- 
dėtingi keliai, kuriais dabartinis veiklos efektyvumas neišvengiamai mainomas 
į ilgalaikį įrimą. Šitokia evoliucijos strategija neaplenkia ir mūsų. 

Taigi senėjimo mįslė yra genominio masto. Senėjimą lemia ne biochemi- 
nės ar ląstelinės priežastys, o evoliucijos šalutiniai padariniai per natūraliąją 
atranką. Tai reiškia, kad su juo galima kovoti evoliucijos valdymo būdu. 

Maiklas Rouzas (Michael Rose) iš Kalifornijos universiteto Irvine išaugi- 
no vadinamąsias „Matuzalemo muses“, gyvenančias keturis kartus ilgiau už 
laboratorijoje laikomas kontrolines muses. Jam pavyko tai pasiekti neleidžiant 
joms perėti savo kiaušinėlių tol, kol pusė jų nežuvo. Taip jis eksperimentavo 
su šimtais musių kartų. Matuzalemo musės yra ne silpnesnės, o stipresnės, jos 
atsparesnės stresui. 

Matuzalemo musių genomika rodo tankiai vienas ant kito užsiklojančius 
kelius. Valdoma evoliucija juos naudoja ilgaamžiškumui didinti. Kadangi trys 
ketvirtadaliai musių genų yra tokie patys, kaip ir mūsų, jie daug pasako ir apie 
mūsų pačių evoliucijos kelius. Daugelį iš tų kelių jau pažįstame ir galime pa- 
didinti jų atsparumą kai kuriems senėjimo sukeltiems sutrikimams. 

Ieškodami medžiagų, galinčių sustiprinti tų kelių veikimą, gauname XXI 
amžiaus požiūrį į senėjimą. Tokie tyrimai sparčiai vystomi privačiose kompa- 
nijose, įskaitant ir tą, kurią kartu su kitais kolegomis prieš trejetą metų įstei- 
giau ir aš. Ši tyrimų sritis sparčiai vystosi. Dėl genominio perversmo daugelio 
kelių naudojimas senėjimui kompensuoti tampa neišvengiamas. 

Iš pradžių ateina žinojimas ir tik vėliau — jo panaudojimas. Inžinerija 
naudojasi mokslo rezultatais. Atrodo, jog nebėra svarbių priežasčių, kodėl ne- 
galėtume gyventi iki 150-ies metų ar dar ilgiau. Galų gale ir pati gamta gana 
gerai moka tai daryti. Žinome 4800 metų amžiaus gająją pušį (Pinus longae- 
va), 400 metų valgomąjį jūros moliuską, daugiau kaip 200 metų banginius, 
vėžlius bei 407 (prijaukintus paprastojo karpio giminaičius), ir tam nereikėjo 
jokio žmogaus įsikišimo, jokių technologijų. Tie organizmai naudojasi tais 
pačiais keliais kaip ir mes — ir tai mes jau pajėgiame suprasti. 

Prireiks ne vieno dešimtmečio, kad surastume daugiau būdų, kaip pa- 
veikti ilgaamžiškumo genus, apie kuriuos jau nemažai žinome. Gamta jiems 
kurti sugaišo kelis milijardus metų, o mums dabar reikia juos perprasti nau- 
dojantis išmaniomis šiuolaikinėmis priemonėmis. Atsirandantys nauji meto- 
dai veikia tuos pagrindinius kelius, tiesiogiai paveikdami ir visų tipų organus. 
Pagal nusistovėjusias tradicijas medicina sutelkia dėmesį į ligą, izoliuodama 
atskirus organus ir juos tirdama. Savo laiku toks būdas buvo visiškai priimti- 
nas, tačiau dabar jau manoma, kad geriau sutelkti dėmesį į visą organizmą. Tai 
padaryti pajėgi tik genomika, žiūrinti į visą vaizdą. 

Jau greitai paprastos maisto papildų piliulės bus nukreiptos į labiausiai 
paplitusius sutrikimus - širdies ir kraujagyslių sistemos, neurologinius, diabe- 
tinius. Be to, artėjant laikui, kai visiems taps prieinami asmeniniai genominiai 
duomenys, bus galima skirti tikslinius papildus, dabar vadinamus nutrigeno- 
miniais (2u47ige20mics). Būdami pritaikyti prie kiekvieno žmogaus asmeninio 
genomo, jie galės sustiprinti taisymo ir stiprinimo mechanizmus, kuriais gam- 
ta apdovanojo genomiškai palankesnio likimo žmones. 

Tai kas gi bus tada, jei visa tai gerai veiks? 

Mūsų gyvenimo trukmės nuolatinio didėjimo perspektyva kai kurioms 
vyriausybėms kelia siaubą. Ilgainiui tai privers jas daryti spaudimą, kad mes 
dirbtume ilgiau — tikrai žymiai ilgiau nei iki 65 metų ribos, nustatytos daugu- 
mos Europos Sąjungos šalių. Mes pamažu suprasime, kad energinga, kunku- 
liuojanti senatvė yra ne prakeikimas, o palaima. 

Gyvenimas iki 150-ies metų užtikrina ir mūsų perspektyvos pailgėjimą. 
Teks gyventi ateities ekologinėmis sąlygomis, todėl verta pasirūpinti, kad jos 
būtų tam tinkamos. Reikės daryti ilgalaikes investicijas, todėl pratinkimės 
prie ilgalaikio mąstymo. Ir socialines problemas teks spręsti mums, o ne to- 

limiems mūsų ainiams, nes tos problemos visą laiką vystosi ir jų sulauksime 
mes, o ne kiti. 

„Senas amžius“ ne atskirs, izoliuos žmones, o veikiau taps socialinio au- 
gimo priežastimi. Kai ilgesnį amžių lydės ir tvirta sveikata, padidės senų žmo- 
nių socialinė atsakomybė, patirtis susilies su energija ką nors veikti. Nereikėtų 
bijoti senatviško atsargumo ir stengimosi nesikišti. Kai visuomenė supras, jog 
žmonės, gavę išsilavinimą būdami 20-ies, gali jį naudoti dar apie 100 metų 
ir tebedirbti gerokai perkopę šį garbingą slenkstį, XX a. socialinė darbotvarkė 
išnyks. Niekas neišeis į pensiją sulaukęs tik 65-erių. Žmonės keis darbus, ban- 
dys įgyvendinti savo senas svajones, gal net susirasti naujas poras, naują meilę. 
Pamatysime, kad gyvenimo patirtis gali apmalšinti karštas jaunystės aistras, 
jei tik sveikas kūnas netrukdo gyventi. Tokia ateitis bus brandesnė, taigi ir 
turtingesnė. 

Visos tos socialinės perspektyvos kyla iš genominio perversmo. XXI a. 
dar tik prasidėjo, o jau atrodo, kad dauguma tų, kurie jį sutiko, jį ir išlydės — 
laimingai, po gero paplaukiojimo anksti rytą ir smagaus XXII a. sutikimo 
pobūvio vakare. Pirmasis žmogus, sulauksiantis 150-ies metų, gal kaip tik šiuo 
metu skaito šias eilutes. 

MARCELO GLEISER 


MARČELAS GLEIZERIS yra Dartmuto koledžo fizikos profesorius ir knygos „Pranašas 
ir astronomas: apokaliptinis mokslas ir pasaulio pabaiga“ (Zbe Prophet and the Astronomer: Apo- 
calyptic Science and the End of'the World) autorius. 


ėra klausimo, kuris būtų svarbesnis už mirtingumą. Mes mirsime ir tai 

žinome. Tai bauginama, nepermaldaujama tiesa, viena iš nedaugelio ab- 

soliučių tiesų, kurios tikrumu galime neabejoti. Kitos vertos dėmesio 
absoliučios tiesos daugiausia yra matematinės, sakykim, 2 + 2 = 4. Prancūzų 
filosofui ir matematikui Blezui Paskaliui (B/aise Pascal) niekas nekėlė tokio 
siaubo, kaip „begalinių atvirų erdvių tyla“, ta nebūtis, kuri supa laiko pabaigą, 
ir apie kurią nieko nežinome. 

Juk mirtis yra laiko pabaiga, patirties pabaiga. Net jei esate religingas ir 
tikite pomirtiniu gyvenimu, jame vis tiek viskas bus kitaip: arba pateksite į 
amžinąjį rojų (ar pragarą), arba tapsite kokia nors reinkarnuota siela. O jei 
nesate religingas, tai mirtis reikš sąmonės pabaigą. Pasibaigus sąmonei, pasi- 
baigs ir galimybė mėgautis skaniu maistu, skaityti gerą knygą, gėrėtis puikiu 
saulėlydžiu, sekso malonumais, ką nors mylėti. Gan niūru. 

Egzistuojame tik tol, kol žmonės mus prisimena. Galvoju apie savo pro- 
tėvius XIX a. Ukrainoje. Kas jie buvo? Apie juos neliko jokios rašytinės me- 
džiagos, jokių nuotraukų, nieko. Liko tik jų genų dabartinėje mūsų kartoje. 

Tai ką daryti? Platiname savo genus, rašome knygas ir apybraižas, įrodi- 
nėjame teoremas, išradinėjame šeimos patiekalų receptūras, kuriame eilėraš- 
čius ir simfonijas, tapome ir kuriame skulptūras — žodžiu, stengiamės sukurti 

kažką pastovaus, išvengti užmaršties. Ar šiuolaikinis mokslas negali pasiūlyti 
ko nors geresnio? Ar negalime pagalvoti apie ateitį, kurioje valdytume mirtį? 
Neabejoju, kad, svarstydamas tokią galimybę, esu tikrai per didelis optimistas, 
bet pagunda svarstyti šią problemą yra per didelė, kad galėčiau jai atsispirti. 

Sakykime, sulauksiu 101 metų - tiek, kiek Irvinas Berlinas (Irving Ber- 
lin). Tokiu atveju man prieš akis dar pusė gyvenimo. Ateina į galvą du būdai 
mirčiai sutramdyti: vienas ląstelių lygmens, kitas — kūno integracija su ge- 
netika, kognityviniais mokslais ir kibernetine technologija. Neabejoju, yra ir 
kitų būdų. Tačiau pirmiausia norėčiau aiškiai pasakyti, kad, esant dabartiniam 
mokslo lygiui, mirties įveikti visiškai neįmanoma. Jei atmesime svaičiojimus, 
teks pripažinti, kad šiuolaikinė fizika draudžia keliones laiku į praeitį. Deja, 
negalime sėsti į laiko mašiną ir dar kelis kartus išgyventi savo jaunystę. (Tiesą 
sakant, tai atrodo truputį bauginamai.) 

Priežastingumas yra nenuolaidus šeimininkas. Taip pat, jei tik nesate 
vampyras (prisipažinsiu — būdavo akimirkų, kai norėdavau juo būti), taigi 
negalite atsidurti už fizikos dėsnių veikimo ribų, tai tikrai negalėsite išvengti 
antrojo termodinamikos dėsnio veikimo. Net atvira sistema — žmogaus kū- 
nas — gebanti sąveikauti su savo aplinka, siurbti iš jos maisto medžiagas, ener- 
giją, pamažu irs. 

Per gyvenimą sudeginame per daug deguonies. Gyvename ir gyvendami 
rūdijame. Štai čia ir slypi žiaurus gyvenimo kompromisas: privalome valgyti, 
kad išliktume gyvi, bet valgydami pamažu žudome save. Ląstelių lygyje mito- 
chondrijos yra maži varikliai, maistą paverčiantys energija. Badaujančios ląste- 
lės gyvena ilgiau. Atrodo, šiame procese dalyvauja baltymai iš sirtuinų (siriuin 
= Silent Information Regulator 2) grupės. Jie trukdo vykti apoptozei — ląstelių 
susinaikinimo programai. 

Ar galėtų tinkama sirtuino ar dar ko nors dozė žymiai sulėtinti žmonių 
senėjimą? Po kelių dešimtmečių gal ir galės. Genų veikla gali susipinti ir su 
įprastiniu mitochondriniu kvėpavimu: buvo nustatyta, kad susilpnėjęs 72c/4/ 
genas lėtina pelių senėjimą. Kažkas panašaus vyksta ir Caenorbabditis elegans 
kirminuose. Tie rezultatai perša mintį, kad tie patys molekuliniai senėjimo 
mechanizmai paplitę visame gyvūnijos pasaulyje. 

Galima spėlioti, kad, pavyzdžiui, 2040 m. šių dviejų mechanizmų deri- 
nys leis mokslininkams atskleisti ląstelių senėjimo paslaptis. Tai nėra tas gy- 

vybės eliksyras, apie kurį svajojo alchemikai, bet vidutinę žmogaus gyvenimo 
trukmę galbūt būtų galima pailginti iki 125 metų ar dar daugiau. Tai būtų di- 
delis šuolis pirmyn, palyginti su dabartiniu JAV vidurkiu — maždaug 77 metų 
Žinoma, tai bus didžiulė našta, be kitų, ir socialinio aprūpinimo sistemai, 
tačiau tada jau ir į pensiją bus išeinama tik sulaukus apie 100 metų. 

Antra galimybė yra kur kas drąsesnė, ir ji greičiausiai turi kur kas mažiau 
galimybių tapti tikrove per tuos 50 metų, kurie man dar liko gyventi. Žmonių 
klonavimą sujunkite su visų jūsų prisiminimų sukaupimu didžiulėje duomenų 
bazėje. Padarykite tam tikro amžiaus klono su atitinkama atmintimi injekciją. 
Štai taip! Ar tas klonas — tai jūs? Iš tikrųjų to niekas nežino. Žinoma, atsitikti- 
nis klonas be jokios atminties tam netiks. Mes esame tokie, ką prisimename. 

Kad galėtume gyventi toliau, nekeisdami savo tapatybės, turime nepra- 
rasti atminties. Žinoma, išskyrus tą atvejį, jei savęs nemėgstame ir norime 
pamiršti praeitį. Taigi, darydami prielaidą, kad toks didžiulis technologinis 
šuolis apskritai yra įmanomas, galėsime persikelti į savo naują kopiją, kai da- 
bartinė pasens ir taps sukriošusi. Kai kurie iš mano kolegų lažinasi, kad tokios 
technologijos taps prieinamos dar šiame šimtmetyje. 

Nors iš prigimties esu optimistas, vis dėlto tuo rimtai abejoju. Kaip ten 
bus iš tikrųjų, greičiausiai niekada nebesužinosiu, nesužinos ir mano kolegos. 
Tačiau, be jokios abejonės, valdyti mirtį yra didžiausia žmonių svajonė, nes 
tai toks dalykas, kuris gali pakeisti ir visa kita. To sukeltą viską giliai transfor- 
muojantį socialinį ir etinį perversmą aprašysiu kitoje apybraižoje. O kol kas 
pasinaudoju patarimu iš Mari Šeli (Mary Shelley) romano „Frankenšteinas“, 
kad galbūt yra tokių pažangių dalykų, kuriems iš tikrųjų esame nepasirengę. 

GALAS 
OPCIONO SUTARTIES 
VERTĖS MAŽĖJIMUI, 

ARTĖJANT JOS PABAIGOS 
TERMINUI 


EMANUEL DERMAN 


EMANUELIS DERMANAS yra Kolumbijos universiteto finansų inžinerijos profesorius, 
Prisma Capital Partners kompanijos direktorius, buvęs Goldman Sachs investicinio banko Kie- 
kybinės rizikos strategijų grupės vadovas ir knygos „Mano kaip kiekybinės analizės specialisto 
gyvenimas: apmąstymai apie fiziką ir finansus“ (My Life as a Ouant: Reflections on Physics and 
Finance) autorius. 


idžiausias keičiantis žaidimą dalykas jei ne mano, tai jūsų ateityje bus 
amžiaus pailginimas. Jau pailgintas pelių ir kirminų, taigi tikrai netru- 
kus bus pailgintas ir visų kitų gyvūnų. 

Atrodo, šiuo metu kaina, kurią tenka sumokėti už gyvenimo trukmės 
pailginimą, yra tokia: gyvenimas pusbadžiu. Žmonės, kurie renkasi šį kelią, 
nešioja palaidus drabužius savo išsikišusiems šonkauliams ir geriems norams 
paslėpti. Tas marinimasis, siekiant ilgiau gyventi, yra kažkoks gėdingas. Tačiau 

kaip tik šiuo metu biologai terliojasi su resveratroliu ir sirtuinais, stengdamiesi 
gyvenimą pailginti ir neribojant kalorijų. 

Gyvenimas ir meilė geri tuo, kad nėra begaliniai. Į ką gi būtų panašus 
mūsų gyvenimas, jei gyventume amžinai? Pasikeistų viskas. 

Finansinių opcionų tyrimai rodo, kad nemokamų pietų nebūna. Vieni 
sandoriai duoda pelno, kiti atneša nuostolių. Jei norite turėti galimybę rinktis, 
turite už tai mokėti tam tikrą kainą. Tos kainos dalį sudaro tai, kad opciono 
vertė nepaliaujamai mažėja kiekvieną dieną. Jei pasieksite pasaulį, kuriame nei 
vieno dalyko vertė nemažėtų, tai taip bus tik dėl to, kad jame nebus dalykų, 
kurių vertė galėtų mažėti. 

Tokiame pasaulyje niekas nemirtų. Niekas nesentų. Niekas nesirgtų. Pa- 
žvelgę į jo gyventojus ar juos palietę, negalėtumėte pasakyti, kiek jiems metų. 
Jame nebūtų jokių meilės romanų. Nebūtų vietos naujiems žmonėms. Viskas 
būtų panašu į kokį nors amerikietišką automobilį Havanoje, kuris be galo 
taisomas ir remontuojamas dar ilgai po to, kai jį pagaminę žmonės jau seniai 
po velėna. Nebūtų jokio veisimosi, jokio sekso, jokių naujagimių. Nebebūtų 
evoliucijos. Nereikėtų niekur skubėti, nereikėtų nieko guosti. Jei norėtumėte, 
kad kažkas būtų padaryta, jums reikėtų kreiptis į dirbantį žmogų, tik visa 
bėda, kad ten niekas neprivalėtų dirbti - kam tai daryti, jei viskas, ko reikia, 
tarnauja amžinai. Gyvenimas be mirties pakeistų absoliučiai viską. 

Jei viskas būtų kaip ilgai grojanti plokštelė, tai ji turėtų suktis be galo 
lėtai. 

"Tai kas gi vis dėlto ten atliktų būtiniausius darbus? Atrinkti žmonės, kurie 
savo noru ar priverstinai nuspręstų būti mirtingi. 

„Jei norime, kad daiktai išliktų tokie, kokie yra šiuo metu, tai jie turės 
keistis.“ (Džiuzepė di Lampeduza, „Leopardas“ (Giuseppe di Lampedusa, The 
Leopard). 

VAKARŲ ANTARKTIDA 
IR SEPTYNI KII| 
MIEGANTYS MILŽINAI 


LAURENCE C. SMITH 


LORENSAS SMITAS yra Kalifornijos universiteto Los Andžele geografijos ir žemės bei 
kosmoso mokslų profesorius. 


lasikinėje anglų pasakoje „Džekas ir pupa“ (Jack and the Beanstalk) narsus 

pagrindinis veikėjas rizikuoja būti prarytas, nes ne kartą įsibrauna į žmo- 

gėdros milžino namus ieškoti aukso. Viskas einasi gerai tol, kol kartą tas 
milžinas pabunda ir ima jį vytis. Tačiau Džekas jį parbloškia užburtu pupos 
stiebu ir sukapoja kirviu į gabalus. Šitaip jis ne tik išsigelbsti, bet ir turi nema- 
žos ekonominės naudos iš gausaus grobio. 

Ir pramoninė visuomenė turėjo didžiulės ekonominės ir socialinės nau- 
dos iš iškastinio kuro, kol kas dar nepažadinusi nė vieno milžino. Tačiau ir aš, 
ir mano kolegos žemės mokslų specialistai skiriame daug savo laiko išsiaiškin- 
ti, kokie milžinai gali snausti Žemės klimato sistemoje. Buvome įpratę many- 
ti, kad klimatas veikia lėtai (pamažu įšyla ir pamažu atvėsta), tačiau dabar jau 
žinome, kad tai gali vykti ir staigiai. 

Prieš 20 metų kiekvienas, kas būtų pranašavęs kokį nors staigų klimato 
pokytį (pavyzdžiui, kelis šimtus metų užsitęsiantį oro temperatūros žemėjimą 
ar staigų miškų nykimą), būtų buvęs išjuoktas. Tačiau šiandien daugybė em- 

pirinių ir teorinių tyrimų rodo, kad staigūs snaudžiančių milžinų pabudimai 
klimato elgsenoje yra bauginamai dažni. 

Senų laikų duomenys, išlikę medžių rievėse, nuogulose, ledynuose, olų stalak- 
tituose ir kituose gamtos archyvuose, rodo, kad didžiąją pastarųjų 10 000 metų 
dalį (taigi kaip tik tą merą, kai išsivystė šiuolaikinė žemės ūkio visuomenė) klima- 
tas buvo itin stabilus. Iki tol jis kisdavo kartais net labai smarkiai, temperatūra per 
10 metų galėdavo pakilti net 10 *C. Tai tolygu tam, kad vidutinė temperatūra 
Mineapolyje per tokį laiką pasiektų vidutinę San Diego temperatūrą. 

Net per pastaruosius palyginti ramius šimtmečius pasitaikė staigių pa- 
sikeitimų, pranokstančių viską, kas išliko naujausių laikų atmintyje. Medžių 
rievės rodo, kad per pastarąjį 1000 metų vakarinėje Jungtinių Valstijų dalyje 
buvo trys sausros, ne mažesnės už didžiąją XX a. ketvirtojo dešimtmečio saus- 
rą su dulkių audromis JAV prerijose, bet trukusios 3-7 kartus ilgiau. Dvi iš jų 
galėjo prisidėti prie anasazių ir fremonto (Anasazi and Fremont people) indėnų 
genčių žlugimo. 

Tokius pasikeitimus sukeliantys mechanizmai sudėtingi, bet juos perpras- 
ti įmanoma. Daugelis yra susiję su vandenyno srovių šilto ir šalto vandens 
regionuose krypties pasikeitimu, kuris yra pusiau nuspėjamas. Vienas iš gerai 
žinomų pavyzdžių yra El Ninjo ir La Ninja reiškiniai, pertvarkantys lietaus 
pasiskirstymą visame pasaulyje. Kitas svarbus veiksnys — termohalinė Atlanto 
cirkuliacija (Arlantic thermobaline circulation — THC). 

Tai masyvus sunkio jėgos varomas „juostinis šilumos konvejeris“, Golfo 
srove tropikų šilumą nešantis į šiaurę. Kaip tik jis Europoje padeda išlaikyti 
švelnų klimatą, nors ji yra taip toli į šiaurę, kaip kai kurios Kanados vietos, tin- 
kamiausios gyventi baltiesiems lokiams. Jei TC susilpnėtų ar visai sustotų, 
tai rytinė Jungtinių Valstijų dalis ir Europa taptų panašios į Aliaską. 

Nors 2004 m. filmas „Diena po rytojaus“ (Zhe Day After Tomorrow) ir 
bauginamas Pentagono 2003 m. dokumentinis filmas, vaizduojantys badą, 
pabėgėlius ir karus gal ir per daug sudirgino mūsų vaizduotę, tačiau TC su- 
stojimas išlieka kaip mažai tikėtina, bet įmanoma grėsmė. Tai tikras miegantis 
milžinas manojoje tyrimų srityje. 

Deja, yra ir daugiau miegančių milžinų, gal net pavojingesnių už THC. 
Šiuo metu nuodugniai tiriami septyni iš jų (potencialiai jie visi gali pakeisti 


žaidimą): 

1) vasaros jūrinio ledo išnykimas Arkties vandenyne; 

2) Grenlandijos ledo skydo tirpimo ir ledynų slinkimo į jūrą padidėji- 
mas; 

3) Vakarų Antarktidos ledo skydo „atitrūkimas“ nuo savo pagrindo; 

4) spartus Amazonės miškų nykimas; 

5) Indijos musonų sutrikimas; 

6) metano, pavojingesnių už anglies dioksidą šiltnamio efektą sukelian- 
čių dujų, išsiskyrimas iš atitirpstančio amžinojo įšalo grunto; 


7 


— 


perėjimas prie nuolatinės El Ninjo būsenos. 


Jei bet kuris iš jų įvyktų, tai, kaip ir TC atveju, to padariniai būtų labai 
dideli: kiltų pavojus mūsų maisto gamybai, vyktų vienų biologinių rūšių išny- 
kimas, o kitų plėtra, būtų užlieti didieji pakrančių miestai. 

Paimkime, pavyzdžiui, Grenlandijos ir Antarktidos ledo skydus. Juose yra 
susikaupęs didžiulis vandens kiekis - pakankamas visai mūsų planetai padeng- 
ti daugiau kaip 60 m storio vandens sluoksniu. Artimiausiu laiku tai neįvyks, 
bet net ir menkas to ledo išteklių sumažėjimas (pavyzdžiui, tik 5 proc.) gerokai 
pakeistų mūsų krantų linijas. 

Globalinis jūros lygis jau ir taip kasmet pakyla /5 cm ir per ilgą žmogaus 
gyvenimą jis pakils 18-60 cm, jei ledynų slinkimo nuo sausumos į jūrą greitis 
išliks pastovus. Tačiau ne mažiau kaip du atšilimo sukelti veiksniai šį procesą 
gali paspartinti: tai tirpsmo vandens sunkimasis į pagrindo uolienas ir pakran- 
tėse plaukiojančio ledo masyvų eižėjimas. Jei šie milžinai nubus, tai, mūsų 
skaičiavimais, jūros lygis pakils 80—200 cm. Tai išties didelis vandens kiekis. 
Didžiąją Majamio teritorijos dalį reikėtų apjuosti pylimais arba ji atsidurtų po 
vandeniu. 

Deja, dėl šių miegančių milžinų buvimo nuolatinis žmonių sukelto glo- 
balinio atšilimo pavojus ne mažėja, o didėja. Galbūt jau reikėtų prisukti žadin- 
tuvus, bet nežinome, kokią temperatūrą pasiekę jie turėtų subirbti. Ši mokslo 
šaka dar per jauna, be to, niekada negalėsite to atspėti tiksliai, kol tai neįvyks. 
Pavyzdžiui, nors kai kurie ekonomistai numatė, kad neapmokėtų kreditų mai- 
nų ir kitokių su skolinimusi glaudžiai susijusių finansinių produktų gausėji- 
mas gali sukelti ekonominį krachą, kas galėjo tiksliai numatyti jo dydį ir laiką 
(2008 m. pabaigą)? 

Kaip ir daugumos kitų slenkstinių reiškinių atveju, nepaprastai sunku 
nustatyti, kiekgi reikia bakštinti miegantį milžiną, kad nubustų. Jei reikė- 
tų bandyti atspėti, sakyčiau, kad tai gali įvykti po kelių dešimtmečių, šimt- 
mečių, o gal ir niekada. Kita vertus, vienas iš tų milžinų gal jau pradėjo judėti: 
2007 m. rugsėjį, po to ir 2008 m. pirmą kartą mūsų atmintyje beveik 40 proc. 
vasaros pabaigos ledo Arkties vandenyne staiga visai išnyko. 

Ne taip, kaip to pasakos Džeko, mokslininkų akys prie tamsos įpranta 
labai pamažu, bet jau pradedame įžvelgti kai kuriuos kontūrus ir išskirti ne 
vieną, o daug miegančių milžinų. Galima neabejoti tik tuo, kad nesiliaujantis 
atmosferos teršimas šilumą sulaikančiomis šiltnamio dujomis didina tikimy- 
bę, kad vienas iš jų, o gal net keli nubus iš karto. 

STEPHEN H. SCHNEIDER 


STIVENAS ŠNEIDERIS yra Stanfordo universiteto biologas ir klimatologas ir knygos 
„Laboratorija Žemė: planetinio masto žaidimas, kurio pralošti negalime sau leisti“ (Laboratory 
Earth: The Planetavy Gamble We Cant Afford to Lose) autorius. 


okslininkai jau ne vieną dešimtmetį kalba apie žmonių veiklos sukel- 
MV tus klimato pokyčius. Tą jie daro įvairiose vietose — JAV Kongrese, 

mokslininkų suvažiavimuose, žiniasklaidos renginiuose, korporacijų 
valdybų posėdžių kambariuose ir tokiuose dažnai rodomuose fantastiškuose 
kultūriniuose renginiuose, kaip „Gyvoji Žemė“ (Live Earth). Tačiau, ir praėjus 
pusšimčiui metų nuo to laiko, kai mokslininkai pradėjo reikšti rimtą susirūpi- 
nimą, pasaulis vis dar tebėra toli nuo prasmingo susitarimo imtis veiksmų, pa- 
dėsiančių išvengti gresiančių pavojų, apribojant kenksmingų teršalų išmetimą. 

To priežastis akivaizdi: sunku tikėtis, kad tie, kas turi naudos atmosferą nau- 
dodami kaip vietą nemokamai laikyti išmetamuosius dujinius transporto priemo- 
nių ir fabrikų degimo produktus, ims riboti savo svarbiausią veiklą — iškastinio 
kuro deginimą — lėmusią mūsų gerovę. Ir besivystančios šalys Kinija bei Indija 
lengvai neatsisakys tų metodų, kuriuos praturtėti naudojome mes, vien dėl kai ku- 
rių pavojų, kurie atrodo tolimi ir diskutuotini. Žinoma, imamasi ir realių veiksmų 
vietiniame, valstijų, valstybių ir tarptautiniame lygmenyje, tačiau žaidimą pakei- 
siančio pasaulinio susitarimo šiuo klausimu tikimybė tebėra menka. 

Gerai dokumentuoti padariniai, sakykim, inuitų medžioklės kultūros iš- 
nykimas, pavojus, kurį kelia mažose salose įsikūrusioms valstybėms nepermal- 
daujamas jūros lygio kilimas, gresiantis biologinių rūšių išnykimas kritiškose 
vietose — kalnų viršūnėse arba nuo 1970 m. 5 kartus padidėjęs miškų gaisrų 
skaičius JAV vakaruose žaidimo kol kas dar nepakeitė. O kas galėtų jį pakeisti? 

Kad galėtų kai ko atsisakyti (tradicinio praturtėjimo būdo, deginant 
akmens anglį, naftą ir dujas), šalys turėtų intuityviai suprasti, kad už tai jos 
kai ką gauna (apsaugą nuo nepriimtinų blogų pasekmių). Tą apsaugą pasiekti 
sunku, nes dauguma mokslinių vertinimų sąžiningai pripažįsta, jog šalia dau- 
gelio tikėtinų didelių pavojų vis dar lieka daug neaiškumų. 

Mes dar negalime aiškiai pasakyti, kiek pakils jūros lygis per ateinančius 
100 ar 200 metų - kelias pėdas ar kelis metrus. Pirmu atveju tai būtų bjaurus 
nemalonumas, tačiau su juo būtų įmanoma ne taip sunkiai susidoroti, skiriant 
pakankamai investicijų. Antru atveju reikėtų palikti pakrantės rajonus su ten 
esančiais įrenginiais bei kultūros paminklais, vietas, kur gyvena ir dirba nema- 
ža žmonijos dalis. 

Jei pajėgtume moksliškai įrodyti, kad tokia grėsmė tikėtina, tai pakeistų 
žaidimą tuo požiūriu, jog paskatintų siekti kompromisų, reikalingų tokiems 
sprendimams, kuriuos padaryti šiuo metu politiškai sunku. 

Kaip tik ta galimybė, kad, ištirpus Grenlandijos ledui, jūros lygis pakiltų 
7 m, paskatins imtis prasmingų veiksmų. Atrodo, Grenlandijos ledas jau tirps- 
ta dar neregėtu greičiu, daug greičiau, nei numatė visos teorijos ir modeliai. 
Tačiau galima tvirtinti ir tvirtinama, jog tai tik trumpalaikė Aiuktuacija, nes 
dideli ledo tūrio pokyčiai paprastai vyksta tik per tūkstančius metų. 

Vis dėlto besikaupiantys ledo kernų tyrimo duomenys rodo: kaip tik šiuo 
metu vyksta toks spartus ledo tirpimas, kokio dar niekada nebuvo. Dar vienas 

ar du tokio moksliškai dokumentuoto spartėjančio tirpimo dešimtmečiai iš 
tikrųjų privers padaryti išvadą, kad mūsų laukia liūdnas rezultatas — jūrų lygio 
pakilimas keliais metrais su atitinkamais padariniais uostų ir pajūrio miestų 
infrastruktūroms, o ką jau kalbėti apie kitas pažeidžiamas teritorijas, kad ir 
pakrančių pelkynus. 

Deja, kuo ilgiau lauksime patikimesnių „įrodymų“, kad vyksta žaidimą 
keičiantis ledo tirpimas Grenlandijoje (arba Vakarų Antarktidoje, kurios ledui 
ištirpus, jūros lygis pakiltų dar 5 m), tuo didesnis bus pavojus, kad pražiop- 
sosime tą kritinį tašką, kurį peržengus tirpimas taps nebesustabdomas, save 
varantis procesas. Toks žaidimą keičiantis įvykis priverstų dar neregėtu mastu 
trauktis tolyn nuo jūros, pakrantės civilizacijas paliekant ar jas atkuriant iš 
naujo, ir netenkant pakrantės pelkynų. Tai toks yra tas žaidimas su laboratori- 
ja Žeme, kurio pralaimėti negalime sau leisti. 

WILLIAM CALVIN 


VILJAMAS KALVINAS yra Vašingtono universiteto Medicinos fakulteto psichiatrijos ir 
elgesio mokslų profesorius emeritas ir knygos „Globalinė karštligė: kaip traktuoti klimato kaitą“ 
(Global Fever: How to Treat Climate Change) autorius. 


limatas pakeis mūsų pasaulėžiūrą. Tai, kad visi kada nors mirsime, pasak 

Marčelo Gleizerio (Marcelo Gleiser), ir kartu teiginys, jog 2 + 2 = 4, yra 

vienas iš mažiausiai abejonių keliančių dalykų. Tačiau esame įpratę many- 
ti, kad mūsų civilizacija yra amžina, nors visa mūsų istorija ir priešistorė rodo: 
visuomenės yra labai pažeidžiamos. Mažesnės jos dalys — bažnyčia ar korpo- 
racijos — irgi tikisi gyventi ilgiau už kitus, vos ne kas dieną pateikia galimybės 
žlugti priminimų. Klimato kaita tampa kasdieniniu priminimu, raginančiu 
ieškoti būdų savo atsparumui, gebėjimui po patirto smūgio kuo greičiau atsi- 
gauti, didinti. 

Klimatas taip pat gali priversti pagalvoti, kad reikėtų gerokai keisti tai, 
kaip mokslą panaudoti svarbiems atradimams. Yra daug pavyzdžių, kad di- 
delės organizacijos ir dideli projektai yra labai gremėzdiški. Nors manau, kad 
Tarpvyriausybinė klimato kaitos specialistų darbo grupė tikrai verta Nobelio 
premijos, reikia pripažinti — jai būdingas „tikrumo“ akcentavimas ir tai, kad 
tūkstančiams mokslininkų iš šimto šalių vienbalsiam sutarimui pasiekti reikia 
labai daug laiko, greičiausiai prisidėjo prie visuomenės suvokimo ir politinių 
veiksmų vėlavimo. 

Klimatas pakeis tai, kaip darome mokslą. Kai kurios jo sritys taps pana- 
šesnės į mediciną, mokslą derinančia su intervencine veikla, ir kur atidėlioji- 

mas spręsti ne iki galo aiškius dalykus dažnai yra nepriimtinas. Tik nedaugelis 
mokslininkų yra išmokyti galvoti tokiu būdu. Tai tikrai ne klimato specia- 
listai, kurie yra priversti improvizuoti, įsikišimo galimybių langui siaurėjant. 
Klimatas kartais privers mus daryti pertraukas mokslo veikloje, panašiai kaip 
tai įvyko per Antrąjį pasaulinį karą, kai daugelis dėstytojų atidėjo į šalį peda- 
goginę veiklą ir savo tyrimus ir pastangas nukreipė į karo reikalus. 

Dideli veikiantys skysčių dinamikos modeliai, kuriuos naudojame vande- 
nynų ir atmosferos cirkuliacijai modeliuoti, pakeis žaidimą kitose dinamikos 
srityse — duomenų apdorojimo smegenyse ir sprendimų priėmimo. Tai turėtų 
būti ypač svarbu, nes jie yra įtraukti į ekonominius tyrimus. Dėl klimato pro- 
blemų ekonomikos kis, o juk visai neseniai įsitikinome, kokios netvirtos jos yra. 

Ne taip kaip 1997 m., kai valiutos problemas sukėlė El Ninjo intensy- 
vumas ir su tuo susiję gaisrai Pietryčių Azijoje, naujausi įvykiai rodo, kad net 
kai valties nesiūbuoja išoriniai įvykiai, mūsų ekonomika iš dalies gali sužlugti 
ir dėl vidinio nestabilumo: tai tas pats, kaip bandyti šokti baidarėje. Daugelis 
žmonių pirmiausia pastebės klimato pokyčius kur nors kitur, kai apie juos 
skelbs ekonomikos žlugimas. 

Tai, kad tokie vietiniai dalykai, kaip JAV būsto paskolų burbulas, galėjo 
sukelti visą pasaulį apėmusią recesiją, rodo, kiek daug dar turime nuveikti 
savo ekonomikos esminio modifikavimo srityje. Mūsų finansiniams srautams 
kylančių pavojų dėl klimato kaitos nustatymas ir priemonių jiems sumažinti 
pasirinkimas labai priklausys nuo gerų ekonomikos varomųjų jėgų modelių, 
nuo tyrimų, kaip vos per mėnesį padėtis gali smarkiai pablogėti. Tokiais mo- 
deliais galėsime išbandyti pretendentus į ekonominio kracho užkardas. 

Na ir pagaliau klimato iššūkiai pakeis mūsų požiūrį į ateitį. Ilgalaikis 
mąstymas gali būti pavojingas, jei dėl jo nekreipsime dėmesio į artimiausios 
ateities pavojus. Šio šimtmečio viduriui sudarytas atmosferos taršos mažinimo 
planas bus bevertis, jei per kitą El Ninjo reiškinį sudegs drėgnieji Amazonės 
tropikų miškai. 

IR KLIMAIO KAITA 


ERIC DREXLER 


ERIKAS DREKSLERIS yra inžinierius ir nanotechnologijų specialistas ir knygos „Kū- 
rimo varikliai: ateinantis nanotechnologijų amžius“ (Engines of Creation: The Coming Era of 
Nanotechnology) autorius. 


atau didelius pokyčius, kuriuos sukels dviejų mokslo faktų suvokimo 

plitimas. Vienas iš jų yra paprastas ir akivaizdus, o kitas sudėtingas ir 

apipintas įvairiais mitais. Jie abu labai svarbūs klimato kaitos proble- 
mai suprasti ir ieškoti būdų jai spręsti. 

Bet pirmiausia štai paprastas mokslo faktas: anglis atmosferoje išlieka ilgą 
laiką. 

Daugelis skaitytojų tai seniai žino, tačiau dauguma iš tų žinančių daro vie- 
ną paprastą klaidą. Apie anglį mano taip pat, kaip ir apie sierą: užteršimo ja lygis 
tai didėja, tai mažėja kartu su jos išmetimų mastu. Jei sieros išmetimą apribosi- 
me, tai užteršimo ja lygis nusistovės; išmetimą sumažinus perpus, tiek sumažės 
ir ši problema. Bet kai dėl anglies, tai yra kitaip: ji ore išlieka apie 100 metų Jei 
jos išmetimo mastą apribosime, sankaupa atmosferoje toliau didės; jei išmetimą 
sumažinsime perpus, jos kiekis ore ir toliau didės. Net radikalus išmetimo suma- 
žinimas šios problemos nesumažins, sulėtės tik jos didėjimo greitis. 

Negriežta Tarpvyriausybinės klimato kaitos specialistų darbo grupės for- 
muluotė teigia: „tik iš esmės visiškai sustabdžius išmetimą, CO, sankaupą 

atmosferoje galų gale įmanoma sustabdyti ties pastoviu (daug aukštesniu!) jos 
lygiu.“ Tokiam žygdarbiui atlikti reikėtų naujų technologijų, pakeisti šiandien 
esančią energijos generavimo, transporto ir gamybos infrastruktūrą. Atrodo, 
tai neįmanoma. Realiame pasaulyje Azijoje vyksta industrializacija, dauguma 
naujų elektrinių yra kūrenamos anglimis, ir anglies dioksido išmetimas spar- 
tėja, didindamas ir šios problemos didėjimo greitį. 

Antras faktas (sudėtingas ir apipintas mitais) yra tas, kad ši iš pažiūros 
neišsprendžiama problema turi įmanomą ištaisyti priežastį: žmonių giminė 
daiktų gamybos srityje yra tikra nevykėlė, bet fizika sako, kad čia galime dar- 
buotis kur kas geriau. 

Tam reikės naujų gamybos metodų, tokių, kuriuose dirbama su moleku- 
liniais statybiniais blokais iš medžiagos, sudarančios mūsų pasaulį. Iš principo 
(taip sako fizika grindžiama analizė) nanomastų dydžio gamyklines mašinas, 
veikiančias pagal gerai suprantamus principus, būtų galima panaudoti papras- 
tiems cheminiams junginiams paversti aukščiausio lygio šiuolaikiniais gami- 
niais, tai darant greitai, švariai, nebrangiai ir su nedidelėmis išlaidomis energi- 
jai. Jei tos mašinos daiktus gamintų geriau už mus, tai galėtume gaminti jas, o 
su jomis galėtume gaminti tokius produktus, kurie pakeistų tą infrastruktūrą, 
kuri sukelia spartėjančią ir iš pažiūros neįveikiamą klimato kaitos problemą. 

Kokius produktus? Grįžkime prie energijos generavimo, transporto ir 
gamybos. Įsivaizduokime kelius, padengtus saulės elementais (tvirta juodos 
spalvos plėvele), automobilius (grakščius, lengvus ir efektyvius), vartojančius 
atsinaujinantįjį kurą, ir automobilių gamyklas, telpančias garaže. Visa tai būtų 
galima pagaminti lengvai, dideliais kiekiais, jei tik sugebėtume geriau gaminti 
daiktus. 

Molekulinių gamybinių pajėgumų plėtojimas pareikalaus įtempto, bet 
teikiančio pasitenkinimą darbo globaliniu mastu, mokslo žinias paverčiant in- 
žinerine praktika gaminti įrankius, kuriais būtų galima gaminti dar geresnius 
įrankius. Fizikos peršamas tikslas yra gamyklinė technologija su mašinomis, 
kurios surenka didelius gaminius iš dalių, padarytų iš mažesnių dalių (šios 
pagamintos iš dar mažesnių dalių ir t. t.). Pačios mažiausios dalys būtų mole- 
kulės, o mažiausios mašinos būtų tik 100 kartų didesnės už jas. 

Mokslinis pagrindas tokiai idėjai įgyvendinti tiesiog klesti, bet inžinerija 
išsijudina lėtai, ir tam yra ypatinga priežastis: mažų mašinų naudojimo daik- 

tams gaminti idėją slegia gausūs mitai. Pažvelgus į grožinę literatūrą ir popkul- 
tūrą, susidaro įspūdis, kad visos mažosios mašinos yra iš deimanto pagaminti 
robotai, ir jie yra pavojingai magiški - sumanūs ir gebantys pagaminti beveik 
viską, tačiau kartu gebantys ir telktis į būrius, daugintis ir galbūt net suėsti 
viską, net mūsų kojines. 

Realiame pasaulyje robotai naudojami iš tikrųjų, tačiau tai nejudrios ma- 
šinos, dirbančios surinkimo linijose, A detalę įstatančios į jai skirtą B vietą; tą 
operaciją jos kartoja ir kartoja. Tie robotai nieko neėda, nesidaugina, nestrei- 
kuoja, o mažinami jie netaps sumanesni. 

Mitologijos esama ir moksle, tik čia ji blaivesnė. Tai ne tikėjimas išrekla- 
muotais nanorobotais, o skepticizmas, sukeltas paplitusio neteisingo suvoki- 
mo, ar trintis ir šiluminis judėjimas nanolygmenyje nekliudys nanomašinų 
darbui, ir ar šiandien įmanoma laboratorijose imtis praktinių žingsnių tam 
išvengti. (Ir taip, ir ne.) Beje, atrodo, ta mitologija yra regioninio ir žmonių 
kartų pobūdžio: aš su ja nesusidūriau Japonijoje, Indijoje, Korėjoje ar Kinijo- 
je, ji reta ir tarp jaunosios Jungtinių Valstijų mokslininkų kartos. 

JAV nacionalinės akademijos išleido pranešimą apie molekulinę gamy- 
bą, kuriame raginama finansuoti eksperimentinius tyrimus. Bartelle tyrimų 
ir plėtros organizacija kartu su keliomis JAV nacionalinėmis laboratorijomis 
nagrinėjo žengimo į priekį kelius ir parengė kelio žemėlapį, siūlantį tyrimo 
kryptis. Šis žinojimas plis ir pakeis visą žaidimą. 

Turėčiau pridurti dar vieną faktą apie molekulinę gamybą ir klimato 
kaitos problemą: jei mokėtume gerai daryti daiktus, tai galėtume gaminti 
efektyvius prietaisus, gebančius surinkti atmosferoje esantį anglies dioksidą, 
jį suspausti ir sandėliuoti. Galėtume ir pagaminti saulės plokštes, kurios būtų 
užtektinai didelės generuoti pakankamai energijos, kad tai būtų galima daryti 
dideliu mastu. 

Tokios saulės plokštės užimtų nemažą Teksaso valstijos dalį, ir bendras 
jų galingumas siektų 3 TW. Per 10 metų šie 3 TW pagamintų pakankamai 
elektros energijos visam pertekliniam anglies dioksido kiekiui, kurį žmonija 
išmetė į atmosferą nuo pramonės revoliucijos pradžios, pašalinti. Tai išspręstų 
anglies dioksido išmetimo problemą. 

kompiuterio“ (Zhe Clock ofthe Long Now: Time and Responsibility: The Ideas Behind the Worlds 


Slowest Computer) autorius. 


orint įvaldyti klimatą, kaip kadaise įvaldėme ugnį, paskui genetiką (že- 

mės ūkį), vėliau komunikavimą (muziką, raštą, matematiką, kartogra- 

fiją, vaizdus, spausdinimą, radiją, kompiuterius), reikės tokios matema- 
tikos, kokios dar neturime, tokios fizikos ir biologijos, kokių dar neturime, ir 
tokios valdymo formos, kokios dar neturime. 

Mūsų klimato modeliai, labai sudėtingi ir „raumeningi“ (jiems reikia 
daugiau teraflopų energijos negu bet kuriems kitiems skaičiavimams), vis dar 
tebėra tik pavieniai išsišokėliai orų prognozavimo modelių srityje. Reali klima- 
to sistema turi daugiau lygių ir tarpusavyje hipersusietų nelinijiškumo būdų, 
negu kol kas pajėgiame suprasti ar paprašyti kompiuterių juos nukopijuoti, 
nes dar neturime tokio matematinio aparato, kuris pavaizduotų varomąsias 
klimato jėgas su reikiama įvairove, leidžiančia jas valdyti. Tokio matematinio 
aparato sukūrimas pakeis viską. 

Apytikriais medžiagų specialisto ir inžinieriaus Solo Grifito (Saw! Griffith) 
vertinimais, žmonija privalo turėti 13 TW galingumo šiltnamio dujų neišski- 
riančių elektros energijos gamybos pajėgumų, kad globalinį atšilimą pajėgtų 
sumažinti iki toleruotino jo padidėjimo 2 *C. (Šiuo meru mūsų civilizacijos 

elektros energijos gaminimo pajėgumai siekia apie 16 TW, dauguma jų nau- 
doja iškastinį kurą.) 

S. Grifito skaičiavimais, dabartinių švarios energijos gamybos būdų 
(branduolinės, vėjo, geoterminės, biokuro ir saulės energijos) 13 TW galin- 
gumo pajėgumams išdėstyti reikėtų maždaug Australijos dydžio teritorijos. 
Tai įsivaizduoti įmanoma, bet įgyvendinti nerealu. Vien tik branduolinės ir 
saulės energijos inžinerinių sprendimų tobulinimas patenkinti mūsų poreikių 
nepajėgtų; tam reikia naujų mokslo sprendimų. 

Tą patį galima pasakyti ir apie biokurą: dabartiniai genų inžinerijos ge- 
bėjimai yra per grubūs sukurti organizmams, kurie efektyviai sekvestruotų, 
izoliuotų anglį ir generuotų tinkamą naudoti energiją. Molekulinės biologijos 
mokslas turi eiti pirmyn šuoliais. Galingas taikomasis mokslas pakeis viską. 

Klimato kaita yra globalinė problema, kurios neįmanoma išspręsti tokia 
globaline ekonomika, kokią turime dabar. Tam reikia globalinės valdymo sis- 
temos, o jos dabar neturime. Reikia sukurti visiškai naujus tarptautinio dis- 
kurso, susitarimų ir įgyvendinimo būdus. Kaip reikia dalytis atsakomybę už 
daugybę klimato pabėgėlių? Kas nuspręs, kuriuos geoinžinerinius projektus 
reikia tęsti? Kas už juos mokės? Kas skirstys kompensacijas patyrusiems žalos? 
Ką daryti su mėgėjais gyventi kitų sąskaita? 

Žmonės gebėjo ir anksčiau valdyti bendro naudojimo objektus — žūklės 
rajonus, irigacijos sistemas, priešgaisrinę apsaugą — tik dar niekada jiems nete- 
ko to daryti tokiais dideliais mastais. Globalinė valdymo sistema pakeis viską. 

Žinoma, tie radikalūs pareguliavimai gali ir apskritai neįvykti arba ne- 
įvykti laiku. Tada klimatas keisis chaotiškai arba įgaus kitokią stabilią būseną, 
kuri sugebės išlaikyti tik nedidelę dabartinių Žemės gyventojų dalį, ir tai iš 
tikrųjų pakeis viską. 

LORENSAS KRAUSAS yra Arizonos valstybinio universiteto fizikas ir knygos „Slėpima- 
sis veidrodyje: alternatyvių tikrovių ieškojimas“ (Hiding in the Mirror: The Ouest for Alternate 
Realities) autorius. 


tominės energijos išlaisvinimas pakeitė viską, išskyrus mūsų mąstymo 
i Taip pareiškė Albertas Einšteinas (A/be7t Einstein) prieš 65 me- 
tus, kai buvo subombarduoti Hirošima ir Nagasakis Antrojo pasauli- 
nio karo pabaigoje. Būdamas priverstas rinktis kokį nors vieną keičiantį žaidimą 
veiksnį, aš nusisuksiu nuo tų viliojančių mokslo pasiekimų, kuriuos man, ko 
gero, būtų buvę malonu matyti, ir dėmesį nukreipsiu į vieną iš tų keičiančių žai- 
dimą dalykų, kurio, kaip tikiuosi, niekada savo gyvenime neišvysiu, bet vis tiek 
manau, kad jis gali įvykti: tai branduolinio ginklo panaudojimas prieš civilius. 
Net jei vienos šalies vyriausybė ar kokia nors teroristų grupė prieš kitos 
šalies gyventojus panaudotų tik nedidelę atominę bombą (pavyzdžiui, pana- 
šaus dydžio kaip tą, kuri sugriovė Hirošimą), taip pakeistų pirmojo pasau- 
lio ekonomiką, politiką ir gyvenimo būdą, kad prieš tai nublanktų Rugsėjo 
11-osios teroristinio akto padarinių poveikis. 

Manau, galimas branduolinių ginklų panaudojimas išlieka vienu iš di- 
džiausių šio šimtmečio pavojų. Tiesiog nuostabu, kad jau daugiau kaip 60 
metų jie nenaudojami, bet laikrodis tebetiksi. Bijau, kad tas A. Einšteino per- 
spėjimas ir šiandien ne mažiau aktualus kaip ir tada, ir mažai tikėtina, jog dar 
pusę šimtmečio išgyvensime, nepadarydami žalos sau — ar bent jau nesusidūrę 
su poreikiu turėti globalinę nusiginklavimo programą, gerokai pranokstančią 
dabartinę branduolinių ginklų neplatinimo ir strateginės ginkluotės apriboji- 
mo sutartis. 

Praslinkus 40 metų nuo Garantuoto abipusio susinaikinimo galimybės 
atsiradimo, kai abi supervalstybės gyveno kaip du skorpionai viename stiklai- 
nyje, sulaikomos nuo agresyvių veiksmų suvokimo, jog net menkiausias kitos 
pusės branduolinės agresijos pabandymas neišvengiamai sukeltų jos sunaiki- 
nimą, aprimome. Per tą laiką, kai pasaulyje nebuvo panaudoti branduoliniai 
ginklai, subrendo dvi naujos kartos. 

Branduolinių ginklų neplatinimo sutartis dideliu mastu buvo ignoruo- 
jama. Tai darė ne tik naujos branduolinės valstybės — Šiaurės Korėja, Indija, 
Pakistanas ar norintis tokia tapti Iranas. Jungtinės Valstijos ir Rusija abi kartu 
turi 26 000 iš 27 000 visame pasaulyje esančių branduolinių galvučių, ne- 
paisant griežto Branduolinių ginklų neplatinimo sutarties reikalavimo toms 
šalims smarkiai apriboti savo arsenalus. Kiekviena iš tų šalių greičiausiai visiš- 
koje kovinėje parengtyje laiko po kokį 1000 branduolinių galvučių, nors šiuo 
metu ir nėra jokios strateginės būtinybės taip elgtis. 

Na ir pagaliau A. Einšteinui kėlė nerimą, kaip ne mažiau jį kelia ir mums 
šiandien tai, kad panaudoti branduolinius ginklus pirmiesiems nepateisinama 
nei moraliniu, nei strateginiu požiūriu. Nepaisant to, kai kas gali nustebti, 
sužinojęs, jog Jungtinės Valstijos neturi griežtai nustatytos draudžiančios tai 
daryti politikos. Tiesą sakant, 2002 m. jos savo Pozicijos branduolinių ginklų 
atžvilgiu apžvalgoje (Nuclear Posture Review) pareiškė: branduoliniai ginklai 
„duoda patikimų karinių galimybių atbaidyti daug įvairių grėsmių“, įskaitant 
ir „netikėtus karinius įvykius“. 

Nors kasmet išleidžiame po 10 mlrd. dolerių turinčioms trūkumų balisti- 
nių raketų gynybos nuo nesamų grėsmių sistemoms išlaikyti, lėta nusiginkla- 
vimo pastangų pažanga reiškia, kad tūkstančiai branduolinio ginklo vienetų 
išlieka regionuose, kurie yra nestabilūs ir prieinami gerai organizuotoms ir ge- 

rai finansuojamoms teroristų grupėms. Pinigų, išleistų tariamam apsigynimui 
nuo balistinių raketų, net mažos dalies nepanaudojome jūrų ir oro uostams 
aprūpinti įranga branduoliniams ginklams, kurie kontrabanda gali būti įvežti 
į šalį konteineriuose, aptikti. 

Ar branduolinė ataka prieš civilius pakeis mąstymą? Tas sąmyšis, kuris 
gali kilti vadinamajame civilizuotame pasaulyje, nesvarbu, kur ta branduolinė 
konfrontacija kiltų, būtų daug kartų didesnis už bet ką, ką teko patirti nuo 
Antrojo pasaulinio karo pabaigos. Be to, kaip parodė neseniai atlikti skaičiavi- 
mai, net riboto dydžio branduolinis konfliktas (pavyzdžiui, tarp Indijos ir Pa- 
kistano) galėtų sukelti reikšmingų globalinių padarinių viso pasaulio klimatui 
ir augimo sezonui beveik 10 metų. 

Nuoširdžiai tikiuosi: nesvarbu, kas paskatintų globalinį suvokimą, kad 
didelių branduolinių ginklų atsargų buvimas kelia pavojų visiems mūsų pla- 
netos gyventojams ir pakeistų dabartinę aklą įprastinę mąstyseną, kuria pa- 
grįstas globalinis strateginis planavimas, tai nebus branduolinės tragedijos pa- 
sekmė. Tačiau fizika man įrodė: pasaulis yra toks, koks yra, nesvarbu — ar jis 
mums patinka, ar ne. Nuojauta man sako: jei ir toliau nepaisysime tikimybės, 
kad pranokstantis mūsų baisiausius sapnus žaidimą keičiantis veiksnys įvyks 
šiame šimtmetyje, tai tik paskatins tokią galimybę. 


-216- 


SVARBIŲ PAVOJINGŲ 
BRANDUOLINIŲ ĮTAISŲ 
DISLOKAVIMAS 


GERALD HOLTON 


DŽERALDAS HOLTONAS yra Harvardo universiteto fizikos profesorius ir mokslo is- 
torijos profesorius emeritas. Kartu su Piteriu Galisonu (Peter L. Galison) ir Silvanu Šveberiu 
(Silvan S. Schweber) jis yra ir knygos „Einšteinas XXI amžiui: jo palikimas moksle, mene ir 


šiuolaikinėje kultūroje“ (Ežnstein for be 21st Century: His Legacy in Science, Art, and Modern 
Culture) redaktorius. 


alima atsakyti vienu sakiniu: būtų pavojingas tyčinis priešiškas kokios 
nors valstybės, teroristinės grupės ar kitų individų svarbių branduolinių 
įtaisų dislokavimas. 

MAKSAS TEGMARKAS yra Masačusetso technologijos instituto fizikas ir kosmologas, 
Fundamentinių klausimų instituto (Foundational Ouestions Institute) mokslinis direktorius. 


erijinis žudikas laisvėje! Sprogdintojas mirtininkas! Saugokitės Vakarų 

Nilo viruso! 

Dėmesį patraukiančios gąsdinančios antraštės tikrai geriau tinka baimei 
sukelti, tačiau didesnė tikimybė, kad gausime galą ne nuo to, o nuo senos ir 
nuobodžios ligos — vėžio. Nors šansai juo susirgti tik 1 Yo per metus, bet jei 
gyvensime gana ilgai, tai jis turi neblogų galimybių galų gale mus pribaigti. 
Kaip ir atsitiktinis branduolinis karas. 

Per pastarąjį pusšimtį metų buvome pratinami prie branduolinio arma- 
gedono, pasaulio žūties. Nuolat kartojosi netikri pavojaus signalai, galėję su- 
kelti visuotinį karą. Jų priežasčių būta įvairių - kompiuterių gedimas, elektros 
tiekimo sutrikimai, klaidinanti informacija, navigacinės klaidos, bombonešių 
sudužimas, dirbtinių palydovų sprogimai. 

Išslaptinus dalį senų dokumentų, paaiškėjo, kad kai kurie iš tokių įvykių 
kėlė didesnį pavojų, nei manyta tuo metu. Pavyzdžiui, tik 2002 m. paaiškėjo, 
kad per 1962 m. Kubos krizę eskadrinis JAV minininkas Beale paleido gilumi- 
nę bombą į neatpažintą povandeninį laivą, kuris iš tikrųjų buvo sovietų, o jo 
karininkai susiginčijo, ar neatsakyti į tai branduoline torpeda. 

Nepaisant to, kad Šaltasis karas pasibaigė, pastaraisiais metais branduo- 
linio antpuolio pavojus gerokai padidėjo. Netikslios, bet labai galingos tarp- 
žemyninės balistinės raketos palaikė Garantuoto abipusio susinaikinimo gali- 
mybės teikiamą stabilumą, nes net smogęs pirmasis negalėtų išvengti galingo 
atsakomojo smūgio. 

Šį stabilumą sumažino tikslesnis raketų leidimas, trumpesnis jų skridimo 
laikas ir tikslesnis priešininko povandeninių laivų sekimas. Sėkmingai veikian- 
ti priešraketinė gynybos sistema šį stabilumo mažėjimo procesą galėjo visai 
užbaigti. Ir Rusija, ir Jungtinės Valstijos tebesilaiko „raketų paleidimo, gavus 
perspėjimą“, strategijos, kuri reikalauja sprendimą paleisti raketą priimti per 
5-15 minučių, kai visos informacijos dar gali nebūti. 

1995 m. sausio 25 d. Rusijos prezidentą Borisą Jelciną (Bopuc Enbųun) 
skyrė vos kelios minutės nuo pilno masto branduolinio smūgio Jungtinėms 
Valstijoms paleidus neidentifikuotą mokslinę norvegų raketą. Susirūpinimą 
sukėlė ir nesenas JAV projektas dvidešimt keturių D5 tipo tarpžemyninių ba- 
listinių raketų, kurias gabena 77iden: povandeniniai laivai, branduolines gal- 
vutes pakeisti paprastomis, kurias būtų galima panaudoti prieš Iraną ar Šiau- 
rės Korėją. Rusijos ankstyvojo perspėjimo sistemos jų nesugebėtų atskirti nuo 
branduolinių raketų, ir tai padidintų pavojingų nesusipratimų galimybes. Iš 
kitų keliančių nerimą scenarijų galima paminėti tyčinį nusikalstamą karo vadų 
elgesį dėl psichinio nestabilumo ir/ar kraštutinių politinių ar religinių pažiūrų. 

Tačiau ko čia jaudintis? Juk jei atsitiktų kas nors panašaus, tai argi neįsikiš 
protingi žmonės ir nepadarys, ko reikia, kaip tai jau ne kartą darė praeityje? 

Branduolinės šalys iš tikrųjų turi reikiamų sudėtingų kontrpriemonių, 
kaip kad mūsų kūnai turi priemonių kovoti su vėžiu. Mūsų kūnai pajėgia visai 
normaliai susidoroti su pavienėmis žalingomis mutacijomis, ir atrodo, kad 
reikia atsitiktinio bent keturių mutacijų sutapimo kokio nors organo vėžiui 
sukelti. Tačiau jei jos susitinka gana daug kartų, atsitinka tai, kas blogiausia. 
Stenlis Kubrikas (Stanley Kubrick) savo juodojoje branduolinėje komedijoje 
Dr. Strangelove tai parodo trigubo sutapimo pavyzdžiu. 

Atsitiktinis branduolinis karas man dar tebesant gyvam gali įvykti, bet 
gali ir neįvykti. Tačiau jei įvyks, tai, be jokios abejonės, pakeis viską. Klimato 
pokyčiai, kuriuos dabar aptarinėjame, nublanks, palyginti su branduoline žie- 
ma, o dabartinė ekonominė sumaištis yra vieni niekai, palyginti su jos sukeltu 

nederliumi, infrastruktūros žlugimu, masiniu badavimu. Išlikę gyvi telksis į 
išalkusias ginkluotas gaujas, sistemingai plėšiančias vienus namus po kitų. Ar 
tikiuosi visa tai dar išvysti savo akimis? Tokia tikimybę įvertinčiau apie 30 00 — 
maždaug tiek, kiek ir galimybę susirgti vėžiu. Tačiau sumažinti šiam pavojui 
skiriame kur kas mažiau dėmesio ir išteklių, negu tikimybės susirgti vėžiu 
mažinimui. 

ANTONAS CEILINGERIS yra Vienos universiteto fizikos profesorius ir Austrijos 
mokslų akademijos Kvantinės optikos ir kvantinės informacijos instituto mokslinis direk- 
torius. 


ada nors suges visi puslaidininkiai, kartu su jais ir visi kompiuteriai 

(išskyrus muziejines senienas), nes šiandien kompiuterių, neturinčių 

puslaidininkių, nebėra. Tą gedimą lems didžiulis elektromagnetinis im- 
pulsas, sukeltas branduolinio sprogimo už Žemės atmosferos ribų. Jis apims 
didelius, iki žemynų dydžio, Žemės plotus. Kada tai įvyks, atspėti neįma- 
noma. Bet tikrai atsitiks, nes labai mažai tikėtina, kad atsikratysime visų 
branduolinių ginklų, o tikimybė, jog tai įvyks, bet kuriuo metu niekada 
nebus lygi nuliui. 

Tokio įvykio padariniai būtų milžiniški. Jei tai nutiktų kuriai nors iš 
mūsų technologijomis besiremiančių visuomenių, tai sugestų kone viskas. 
Staiga pamatytume, kad neveikia nė vienas iš mūsų telefonų. Nebūtų įma- 
noma internetu sužinoti, kas gi atsitiko. Automobilis neužsivestų, nes ir jis 
yra valdomas kompiuterinių mikroschemų. (Pasisektų, jei važinėtumėte anti- 
kvariniu automobiliu.) Vietinis prekybos centras negalėtų gauti naujų prekių. 
Nevažiuotų sunkvežimiai, traukiniai, nebūtų elektros, neveiktų vandentiekis. 
Visuomenė atsidurtų prie žlugimo slenksčio. 

Būtų tik mažų išimčių tose šalyse, kur nuo tokio impulso karinė įranga 
apsaugota, ir dėl to armija galėtų teikti būtiniausią pagalbą. Kai kuriose šalyse 
nuo to apsaugota ir kai kuri civilinė avarinės paskirties infrastruktūra. Tačiau 
tai tik išimtys. Dauguma vyriausybių šio pavojaus tiesiog nepaiso. 

DANAS SPERBERIS yra socialinių ir kognityvinių mokslų specialistas, Nacionalinio 
mokslinių tyrimų centro Paryžiuje tyrimų direktorius ir knygos „Kultūros aiškinimas: natūra- 
listinis būdas“ (Explaining Culture: A Naturalistic Approach) autorius. 


uo Neolito revoliucijos laikų iki Informacijos amžiaus didžiausi žmonių 

gyvenimo sąlygų pokyčiai (savaime aišku, kad nė vienas iš jų nepakeitė 

visko) buvo naujų technologijų pasekmės. Ir šiuo metu mūsų laukia dau- 
gybė naujų technologijų, kurios įgalins žengti pirmyn greičiau ir radikaliau nei 
bet kada anksčiau ir tokiais būdais, kurių negalime kaip reikiant numatyti. 

Norėčiau tiesiog lyriškai papasakoti apie kai kurias naujoves, bent jau 
tas, kurias įmanoma nors kiek pagrįsčiau prognozuoti, bet kiti tai padarys 
kompetentingiau už mane. Todėl geriau leiskite sutelkti dėmesį į skausmingai 
akivaizdžius dalykus, apie kuriuos esame labiau linkę net negalvoti. 

Daugelis naujų technologijų gali sukurti naujų ginklų ar rasti naujų būdų 
panaudoti seniesiems. Prieiti prie tų technologijų kaskart vis lengviau. Gan 
patikimai reikėtų tikėtis, kad artimiausioje ateityje atominiai, cheminiai ir bi- 
ologiniai masinio naikinimo ginklai bus naudojami įvairiuose konfliktuose. 
To lemiamas didžiausias pokytis bus ne tai, kad žus labai daug žmonių. 

Ir lig šiol visuose tuose karuose bei gaivalinėse nelaimėse jau žuvo šimtai 
tūkstančių, ir tai turėjo neapsakomų padarinių to paveiktiems gyventojams. 
Deja, žudynės ir kitos kolektyvinės mirties atmainos buvo tiesiog sudedamoji 
žmonių gyvenimo dalis. Tačiau šį kartą daugelis aukų priklausys galingoms 
moderniosioms visuomenėms, kurios nuo Antrojo pasaulinio karo to nepa- 
tyrė. Tų visuomenių žmonės nei daugiau, nei mažiau už įprastines didelio 
smurto skurdžias ir silpnas aukas turi teisę gyventi visai padoriai ir teisę kovoti 
dėl to. 

Esminių permainų gali atnešti tik tai, kad jų pozicijos ta teise naudotis, 
o gal net piktnaudžiauti, bus daug stipresnės. Neseniai vykusių didelio masto 
kruvinų antpuolių padariniai buvo tokie, kad teko susitaikyti su mažesniais 
vykdomosios valdžios apribojimais, apriboti pilietines teises, imtis prevenci- 
nių karo veiksmų, įtarinėti etniniu atžvilgiu įtartinus žmones. 

Ateityje žmonės, kuriems teks iš arti matyti dar daugiau tokių bjaurių 
įvykių, gali palaikyti net ir dar žiauresnes priemones. Aš jau nekalbu apie bū- 
simų baimių racionalumą ar tai, kokiu mastu jos gali būti šališkos ar kokiu 
mastu jomis gali būti manipuliuojama. Aš tik darau prielaidą, kad dėl gerų 
ar blogų priežasčių jos prisidės prie asmens laisvių ir šalių nepriklausomybės 
apribojimų. 

Reikia tikėtis, kad (iš dalies dėl naujų technologijų nulemtų pokyčių) 
išsirutulios naujos socialinio ir politinio tarpusavio supratimo formos, padė- 
siančios imtis svarbiausių problemų, kurios priešingu atveju galėtų sukelti dar 
pavojingesnių konfliktų. Tačiau kai vis daugiau galingų technologijų vis len- 
gviau ir lengviau prieinamos, yra pagrindo manyti, kad žmonės tampa atitin- 
kamai išmintingesni ir labiau gerbia vieni kitų teises. 

Įvyks tiesioginis susidūrimas (bent taip mano dauguma) žmonių saugu- 
mo ir jų laisvės, ir netgi kitų žmonių saugumo ir jų laisvės. Didelę šio šimt- 
mečio istorijos (mūsų pačių, mūsų vaikų ir anūkų istorijos) dalį sudarys tie 
būdai, kuriais tas susidūrimas vyks ir bus įveiktas. 

tominės energijos išlaisvinimas pakeitė viską, išskyrus mūsų mąsty- 

mo būdą.“ Taip pasakė Albertas Einšteinas (A/bert Einstein). Ar jis 
/ / numatė, ar nenumatė visišką mūsų pasaulio sugriuvimą, ši jo min- 
tis paskatino atsirasti sąmojį (tegu ir nevykusį), kad žmonės niekada negalės 
užmegzti ryšio su kitų visatos dalių civilizacijomis. Mat tos civilizacijos dar 
ne tokios pažangios, kad pajėgtų suprasti mūsų signalus, arba jos jau spėjo 
išsivystyti labiau už mus, pasigaminti branduolinius ginklus ir sunaikinti vie- 
nos kitas. Tad yra tik baisiai maža tikimybė, kad jų labai trumpas laiko tarpas 
nuo technologinės kompetencijos įgijimo iki nugrimzdimo į nebūtį sutaptų 
su mūsų egzistavimo laikotarpiu. 

Niekada nesupratau atbaidymo politikos, pateisinančios lenktyniavimą 
branduolinių ginklų srityje. Tokio požiūrio veiksmingumas visiškai priklauso 
nuo žmonių racionalumo. Sakykim, turinčią branduolinių ginklų šalį valdo 
žmonės, kurių rūpinimasis savo saugumu ar kitų gerove pajungtas jų religi- 
niams ar ideologiniams įsitikinimams. Tada visa atbaidymo doktrina subyrės 
kaip kortų namelis. 

Paprastai save laikau optimistu, manau, kad rytoj bus geriau negu šian- 
dien. Šį naivų tikėjimą kiek pagraužė artėjanti senatvė ir gausėjantys tikrovės 
faktai, perspėjantys apie ateityje laukiančias bėdas. Net jei raudona pykčio ir 
beprotybės migla ir nelems visiškos mūsų gyvenimo būdo griūties, civilizacijos 
išlikimo prognozės nėra geros. 

Kad ir kiek tikėtume techninių priemonių gebėjimu išspręsti mažėjančių 
išteklių problemas, mūsų planeta greičiausiai bus perpildyta joje gyvenančių 
žmonių ir paiko įsivaizdavimo, kad visiems prieinamas ekonominis augimas 
yra vienintelis kelias į gerovę. 

Nevaldomas godumas pažangiame pasaulyje patyrė didelę nesėkmę per 
pastarąją kreditų krizę, bet kaip įtikinti turtingus žmones pažeminti savo gy- 
venimo lygį? Kuri bet kokio plauko vyriausybė rizikuos savo ateitimi, įgyven- 
dindama nepopuliarias, bet jau iš tikrųjų reikalingas priemones? Šioje srityje 
prognozės gal ir ne tokios jau blogos, nes krizės visada atneša permainų. 

Jomo Kipuro karas (Yom Kippur War) 1973 m. labai sumažino naftos tie- 
kimą. Jungtinėje Karalystėje kaipmat buvo įvestas benzino normavimas, visi 
buvo raginami kurą taupyti ir nevažinėti didesniu kaip 50 mylių [80 km] per 
valandą greičiu. Žinoma, tie apribojimai išnyko, kai tik nafta pradėjo tekėti 
vėl, tačiau ši patirtis parodė, kad žmonės nesiskųsdami keičia elgseną, kai iš jų 
reikalaujama tai daryti, ir kai jie supranta, kodėl reikia. 

Gyventojų skaičiaus didėjimas turėtų būti viena iš didžiausių grėsmių ge- 
riamojo vandens ir maisto tvarumui. Ir šioje srityje prognozės neturėtų būti 
visiškai blogos, jei į ateitį žvelgsime su toliaregiška išmintimi. Jei visų pasaulio 
šalių vidutinio šeimos dydžio bendrojo vidaus produkto reikšmes atidėsime 
grafike, tai koreliacija bus vos ne tobulai neigiama. (Ryškūs nukrypimai — tur- 
tingos šalys, turinčios dideles šeimas — bus beveik išimtinai susijusios su tomis 
vietomis, kur su moterimis elgiamasi blogai.) 

Tai kelia mintį: jei norime mažinti gyventojų skaičiaus augimą, iš visų 
jėgų turime stengtis didinti skurdžiausių pasaulio šalių bendrąjį vidaus pro- 
duktą. Tai pavyzdys, kaip ekonominis kai kurių šalių augimas ir bendra nauda 
visam pasauliui gali žengti koja kojon, tačiau turtingosios šalys už tai turės 
sumokėti tam tikrą kainą. 

Kita, tamsesnė, mintis yra tokia, kad gyventojų skaičių pasaulyje gali ap- 
riboti jų pačių kvailumas ir godumas. Taip sakydamas dabar galvoju ne apie 

karinius konfliktus, o apie tai, kad į aplinką nestabdomai pilamos organizmo 
endokrininę veiklą trikdančios medžiagos. Daugybei dirbtinių produktų, ska- 
tinančių moteriškųjų hormonų veiklą, patenkant į aplinką, vyrai staiga gali 
sumoteriškėti tiek, kad reprodukcija taps neįmanoma. Kai kurie tuo tiesiog 
mėgausis: tai juk bus kuo puikiausias Tomo Roberto Maltuso (7Zhomas Robert 
Malthus) nenumatytas grįžtamojo ryšio mechanizmas, nustatysiantis gyvento- 
jų skaičiaus didėjimo ribą. 

Tvarumui palaikyti reikia perduoti kitai kartai tuos išteklius (ar jų ekvi- 
valentą), kuriuos gavome iš savo pirmtakų. Turint galvoje tai, kaip galvojame, 
tai gali būti tik nepasiekiama svajonė. 

a, ši idėja padarys galą energijos krizei ir iš karto apribos klimato kaitą. 
N Neabejoju tuo, ką sakau, nes daugiau kaip pusšimtį metų tą vis kartojo 

ir kartojo daugybė protingų žmonių. Nuo pat tų svaiginančių, kupinų 
optimizmo dienų, kai mokslininkams pirmą kartą kilo mintis valdyti Saulės 
energiją, termobranduolinės sintezės energija taip ir išliko kankinamai nepa- 
siekiama. 

Termobranduolinės sintezės jėgainei pastatyti prireiks 20-50 metų. O 
juk kaip tik tai mokslininkai žibančiomis akimis žadėjo dar pačiame Šaltojo 
karo įkarštyje. Šiuolaikiniai jų ekvivalentai tai tebesako ir dabar. Ir aš ketinu 
pasakyti dar kartą, nes tai iš tikrųjų galėtų daug ką pakeisti (ir pakeis). 

Termobranduolinė sintezė gali tapti tuo energijos šaltiniu, kuris žmoni- 
jai padarys poveikį, didesnį už pirmojo žmogaus išsilaipinimą Mėnulyje. Šito 
priežastis ta, kaip kad mėgdavo formuluoti vienas ankstesnės Jungtinės Kara- 
lystės vyriausybės vyriausiasis patarėjas mokslo klausimais, kad iš ličio, esan- 
čio nešiojamojo kompiuterio baterijoje, ir deuterio, esančio vonioje vandens, 
galima išgauti tiek energijos, kad turėtų pakakti vienam žmogui aprūpinti 30 

metų. Ir apskritai, termobranduolinės sintezės reaktoriuose būtų mažiau pro- 
blemų dėl radioaktyviųjų atliekų, negu radioaktyviojo skilimo reaktoriuose. 

Skeptikai jau seniai šaiposi, kad termobranduolinės sintezės šalininkai yra 
atitrūkę nuo tikrovės. Yra senas sąmojis, kad termobranduolinė sintezė yra 
ateities energijos šaltinis, toks jis ir liks. Tačiau toks apsirūpinimo energija 
būdas turėtų pavykti, turint galvoje Kioto protokolo nesėkmę. 

Yra svarių priežasčių neprarasti vilties. Kadaraše, Prancūzijoje, statomas 
tarptautinis termobranduolinis eksperimentinis reaktorius /TER (Internatio- 
nal Ihermonuclear Experimental Reactor). (Lotynų kalbos žodis įter reiškia ke- 
lią; cinikai sako, kad gali reikšti ir kelionę, velniškai ilgą.) Šis projektas bus 
didelis žingsnis pirmyn, kuriant termobranduolinės sintezės būdą. Bandomi 
ir kiti solidūs būdai, ypač naudojant galingus lazerius termobranduolinės sin- 
tezės procesui inicijuoti. 

Žalieji sakys, kad tuos pinigus būtų geriau išleisti atsinaujinantiesiems 
energijos šaltiniams, tačiau jei šis nemadingas žaidimas pavyks, laimės visa 
planeta. Nesunku įsivaizduoti, kokios rietenos kils dėl patentų, kai inžinieriai 
pagaliau sugalvos, kaip šį būdą padaryti ekonomišką. Tik pagalvokite apie di- 
džiules pasekmes energijos tyrimams ir besivystančio pasaulio skurdui mažinti 
bei klimato kaitai stabdyti. Mes jau rengiamės pagaliau pasivyti besitraukiantį 
termobranduolinės sintezės lūkesčių horizontą. 

alioji nafta yra naujovė, iš esmės pakeisianti visą pasaulį. Ji pasirodys per 

pora ateinančių dešimtmečių. Naftą, siurbiamą iš žemės gelmių ir degi- 

namą, pakeis auginama nafta. 

Iš grūdų gaminami biodegalai yra mūsų pirmasis mėginimas auginti ža- 
liąją naftą, tik jau aišku, kad jis nesėkmingas. Dabartiniams biodegalams au- 
ginti reikia per daug žemės, per daug energijos suvartoja tos augalo dalys, ku- 
rias sunku paversti degalais. Problemos sprendimo reikia ieškoti paprastuose 
genų inžinerijos būdu sukurtuose organizmuose, kurie cisternose, pastatytose 
bet kurioje saulėtoje vietoje, gali sugerti saulės energiją ir čia pat ją versti į de- 
galų pirmtakus (geriausia tokius, kuriuos būtų galima tiesiai gabenti į esamas 
naftos perdirbimo gamyklas). 

Tokios naujovės poveikis būtų tiesiog stulbinantis. Pasaulio energijos ba- 
lansas visiškai pasikeistų. Naftą eksportuojančios diktatūrinės šalys, kuriose 
nesibaigiantis naftos pinigų srautas leidžia išvengti jų gyventojų neramumų, 
jau nebegalės tikėtis, kad ateityje naftos kaina kils iki 50, 100, 150 dolerių už 
barelį ar dar daugiau, nes jos pasiūla didės. Energija iš išteklių savininkų rankų 
ir vėl pereis daugiausia į inovuotojų rankas. 

Užterštos naftos paieškos atokiose ar jautriose pasaulio dalyse (pavyzdžiui, 
Arktikoje ar bituminguose Albertos smėliuose) neteks ekonominės prasmės, 
o aplinka nuo to tik laimės. Benzino deginimas automobiliuose jau mažai te- 


=230- 


TAI PAKEIS VISKĄ 


didins atmosferoje susikaupusio anglies dioksido kiekį, nes auginami degalai 
sugeria beveik tiek pat anglies dioksido, kiek degdami išskiria. 

Esami transporto aprūpinimo degalais tinklai (pavyzdžiui, šimtai tūks- 
tančių degalinių Jungtinėse Valstijose) netaps nebereikalingi (kaip kad būtų 
pereinant prie elektrinių automobilių). Tai palengvintų planų mažinti anglies 
dioksido išmetimo įgyvendinimą. 

Iš ko bus išgaunama žalioji nafta — iš dumblių, bakterijų, archėjų ar dar 
iš ko nors? Nežinau. Nafta yra gamtinis produktas, susidarantis persitvarkant 
augalinei medžiagai, gebančiai sugauti saulės šviesą. Kadangi toks persitvarky- 
mas gamtoje vyksta iš tikrųjų, tai jį galime kopijuoti - nebūtinai tiesiogiai, bet 
pasiekdami panašų rezultatą. Jokios mistikos čia nėra. 

Viso pasaulio mokslininkai supranta, kuo tai kvepia, ir pradedančios to- 
kią veiklą kompanijos susilaukia šimtų milijonų dolerių dydžio investicijų. 
Toms investicijoms būdingi subtilūs dalykai. Nepaisant pakilimų ir nuosmu- 
kių, ateityje naftos kainos išlaikys kilimo tendenciją. Vadinasi, gamtinės naftos 
pakeitimo dirbtine nauda didėja, o su tuo susiję iššūkiai mažėja. Pakeisti 20 
dolerių už barelį tekainuojančią naftą būtų sunku, o pakeisti kainuojančią 100 
dolerių — daug lengviau. 

Yra senas posakis: akmens amžius baigėsi ne dėl to, kad baigėsi akmens 
ištekliai. Tik kažkas pasiūlė geresnę idėją. Tokia geresnė idėja šiuo metu kaip 
tik ir ateina. 

isai tikėtina, kad kažkuriuo metu pamatysime, kaip žmonės sąmonin- 
gai pradeda keisti klimato sistemos veikimo būdą. Tai darydami, pakeis 
mūsų pasaulį, nors nebūtinai (ir ne tik) taip, kaip ketino. 

Naudoti geoinžinerines technologijas prieš kai kuriuos antropogeninius 
klimato pokyčius (ilgaamžių aerozolių išmetimą į stratosferą, sekant ugni- 
kalnių pavyzdžiu, arba debesų egzistavimo trukmės bei jų savybių atspindėti 
šviesą keitimą) šiuo metu vengia dauguma klimatologų daugiausia dėl su tuo 
susijusių moralinio pobūdžio pavojų. Visi supranta, kad su tokių technologijų 
naudojimu susiję globalinio atšilimo pavojai susilpnina anglies dioksido išme- 
timo masto mažinimo šalininkų pozicijas. 

Tikiuosi, kad tas jų nenoras per kelis ateinančius metus smarkiai suma- 
žės, ir ne tik dėl to, kad, žlugus Lehman Brorhers bankui, idėja, jog morali- 
nio pobūdžio pavojų reikia vengti bet kokia kaina, patyrė stiprių smūgių. Kai 
žmonės supranta, kaip mažai iš tikrųjų kol kas pasiekta išmetimo mažinimo 
srityje, tik labai nedaugelis iš jų ryžtasi imtis šios veiklos. Kai kurie iš jų turės 
skirti tam pinigų, o turint pinigų ir dalyvaujant didesniam tyrėjų skaičiui, 

mokslo ir inžinerijos bazė, reikalinga rimtam įvairių geoinžinerinių schemų 
įvertinimui, gali būti kuriama gan greitai. 

Kodėl aš manau, kad tie mėginimai pakeis pasaulį? Juk geoinžinerija galų 
gale nėra panacėja. Ji negali tiksliai panaikinti visų šiltnamio efektą sukelian- 
čių dujų padarinių ir greičiausiai gali smogti nokautuojantį smūgį hidrologi- 
niam ciklui; to irgi nesinorėtų. Net jei privalumų būtų daugiau nei trūkumų, 
ir geriausiu atveju mažai tikėtina sulaukti geresnio rezultato negu artėjančių 
nemalonumų atidėjimas, iki tol pajėgiant sulaikyti tik pernelyg didelius tem- 
peratūrų svyravimus. 

Ir toliau tebereikės mažinti anglies dioksido išmetimą iš dalies dėl van- 
denynų rūgštėjimo, o iš dalies ir dėl to, kad klimatas su mažesniais anglies 
dioksido kiekiais yra daug geresnis už tą, kuris jau daug šimtmečių stovi prie 
pražūties slenksčio ir kai visą laiką reikia daryti kažką, norint nenuslysti į šilt- 
namio aplinkos pragarą. 

Taigi geoinžinerija klimato kaitos problemos neišspręs. Ji netaps ir bepre- 
cedenčiu žmogaus įsikišimu į Žemės sistemą. Tai bus didelis darbas, tik absoliu- 
čiais mastais vargu ar didesnis už jau ankstesnį natūralių ekosistemų pakeitimą 
žemės ūkio sistemomis, azoto ciklo įvaldymą, tą sumaištį, kurią sukėlėme jūrų 
mitybos tinkluose, ar pagaliau to paties šiltnamio efekto mastų didinimą. 

Aš manau, ši technologija svarbesnė ne dėl to masto, kuriuo ji pakeis 
pasaulį, o dėl to, kad ji tai darys sąmoningai. Gyventi pasaulyje, kuriame per- 
mainos vykdomos tikslingai ir visos planetos mastu, mano nuomone, bus visai 
ne tas pats, kaip gyventi atsitiktinumų sujauktame pasaulyje. Jei tik geoinži- 
nerija nepatirs katastrofiškos nesėkmės (tai irgi būtų gan skaudus pokytis), tai 
žmonių santykiai su savo aplinka labai pasikeis. 

Riba, skirianti natūralius dalykus nuo dirbtinių, yra dirbtinė, laikui bė- 
gant ji kinta. Tačiau šis kitimas, nors ir kitokio masto, ir nebūtinai sugrįžta- 
mas, gali pribaigti idėją apie natūralius dalykus kaip apie vietą ar būseną, į 
kurią bet kada įmanoma sugrįžti. Tai būtų ne „gamtos pabaiga“, o tik požiūrio 
į gamtą, kaip į labai galingą ir be kurios jaustumės kažko netekę, žlugimą. 
Debesys, vidurdienio dangaus spalvos ir besileidžianti saulė atrodytų kitaip, 
jei juos tam tikru mastu būtų galima pasirinkti. 

Ir galimybė rinktis jau pati savaime yra dar vienas to didelio pokyčio as- 
pektas: kas renkasi, kaip tai daro? Visi klimato pokyčiai, tyčiniai ir netyčiniai, 

skirtingiems regionams turi nevienodų padarinių, ir geoinžinerija daugeliu 
požiūrių yra tik dar viena klimato kaitos forma. Todėl kai kuriems ji gali dar 
labiau pabloginti esamą padėtį. Jei taip atsitiktų, ar tai laikyti kariniu veiksmu? 
O gal ekonomine skriauda, už kurią ją patyrusieji reikalaus reparacijų? Ar tik 
vienu iš tų dalykų, kuriuos stipresni daro silpnesniems? 

Geoinžinerinių būdų kritikai yra teisūs, pabrėždami šią valdymo proble- 
mą. Jie yra linkę klysti tik ignoruodami faktą, kad klimato valdymo proble- 
mą jau turime: dabar esantys mechanizmai „pavojingiems klimato pokyčiams 
išvengti“, Jungtinių Tautų Pagrindinio susitarimo klimato kaitos klausimu 
(United Nations Framework Convention on Climate Change) žodžiais tariant, 
kol kas dar nedavė nieko gero. 

Sistema, sukurta turint galvoje geoinžineriją, turėtų būti tokia, kuri šalis įpa- 
reigotų atsakyti už savo veiksmus naujais būdais, ir kuri galėtų sustiprinti bei pa- 
gerinti ir išmetimo mažinimo būdus. Tačiau visada išliks svarbi asimetrija: norint 
paveikti išmetimą, reikia, kad daug didžiųjų ekonomikų veiktų išvien. Geoinžine- 
rija negali būti vienašališka. Vidutinio dydžio šalis viena ja užsiimti negali. 

Šiuo požiūriu, kaip ir kitais aspektais, geoinžinerinės problemos keistai 
panašios į branduolines problemas. Ir čia technologinė pavienės šalies pozicija 
gali turėti globalių pasekmių. Ir čia technologija gamtines ribas išplėtė tokiais 
būdais, kurie gali sukelti vidinį pasipriešinimą. Kalbama apie transcendenciją, 
ir juntamas polinkis į išdidumą, pasipūtimą, kurį reikia tramdyti. Čia techno- 
logija atnešė svajones apie naujas valdymo formas. 

Galvoje turėdami Triničio, Hirošimos ir Nagasakio branduolinius sprog- 
dinimus, daugelis kokio nors pavidalo pasaulinę vyriausybę laiko moraliniu 
imperatyvu, istorine būtinybe ar net vienu ir kitu. Paaiškėjo, kad to nebus, o 
branduolinių ginklų ir branduolinių ambicijų kontrolė taip ir liko 24 boc daly- 
kais - susitarimų, bauginimų, įkalbinėjimų, retkarčiais ir tiesioginių veiksmų 
kratiniu. Daugeliu atžvilgiu tai netenkina, nors kol kas tai dar nėra visiška 
nesėkmė. Net ir naudojant geoinžineriją pasaulis gali būti valdomas tokiu fra- 
gmentiniu būdu, ir tai sukeltų destabilizavimo ar net katastrofos pavojų. 

Pasauliui būdingas inertiškumas ir sudėtingumas. Jis kinta, ir jį įmanoma 
keisti — ne visada greitai, nebūtinai tik valdomu būdu, ir ne visą iš karto. Tačiau į 
tuos apribojimus geoinžinerija atneš pokyčių, ir tai darys tikslingai. Na, o apgal- 
voti žmonių santykio su visa planeta pokyčiai gali tapti pačiu didžiausiu pokyčiu. 

iekvienas dirbtinis daiktas, taigi visi daiktai mūsų namuose ir darbovie- 

tėse, turi savo nematomas istorijas, daugybę nemalonių poveikių kelyje 

uo gamyklos iki vartotojo ir pagaliau iki sąvartyno. Paimkime kad ir 
bėgimo batelius. 

Nepaisant pagražinimų, kad tos markės bėgimo bateliai atrodytų patrauk- 
lesni už kitus, iš esmės jie visi susideda iš trijų dalių. Batelių viršus yra iš nai- 
lono su dekoratyviniais plastiko ar sintetinės odos gabalėliais; „guminė“ padų 
apačia dažniausiai būna iš sintetinės medžiagos, pagamintos iš naftos; iš jos ir 
akyta vidurinė pado dalis (iš etileno vinilacetato). 

Kaip ir visada ką nors gaminant iš sintetinių medžiagų, taip ir gaminant 
batukų padus atsiranda šalutinių medžiagų, tarp jų ir benzeno, tolueno, etilo 
benzeno ir ksileno. Aplinkosaugininkai jas vadina nuodingomis Didžiojo ket- 
verto medžiagomis. Jos yra kancerogeninės, trikdo centrinės nervų sistemos 
veiklą, dirgina kvėpavimo takus, turi daug kitų biologinio pobūdžio trūkumų. 

Elastingose oro kišenėse, esančiose kai kurių bėgimo batelių paduose, yra 
atmosferos ozono sluoksnį ardančių dujų. Dekoratyviniuose plastiko apva- 

duose yra polivinilchlorido, keliančio pavojų juos gaminančių žmonių svei- 
katai ir teršiančio ekosistemas aplink sąvartynus, kur galų gale patenka tie 
bateliai. Klijuose, apatinę pado dalį sujungiančiuose su vidurine jo dalimi, yra 
tirpiklių, galinčių pažeisti juos naudojančių darbininkų plaučius. Raugindami 
odas batų viršui, darbininkai gali patirti šešiavalenčio chromo junginių ir kitų 
kancerogenų poveikį. 

Prisimenu, man dar tebesimokant vidurinėje mokykloje, chemijos mo- 
kytojas labai užsidegęs kalbėdavo apie cheminę reakciją, kai amoniakas tampa 
azotine trąša (jis papildomai uždarbiavo vietinėje trąšų gamykloje). Tačiau nie- 
kada negirdėjome iš jo nė žodžio apie eutrofizaciją, augalų ir gyvūnų žuvimą 
vandenyse dėl į juos atnešamų trąšų; tada suklesti dumbliai ir suvartoja visą 
vandenyje esantį deguonį. 

Panašiai ir anglimi kūrenamos elektrinės iš pradžių buvo laikomos nuos- 
tabiu dalyku, nes leido pigiai gaminti energiją iš, galima sakyti, neišsenkamo 
šaltinio. Kas galėjo tada žinoti apie kvėpavimo takų ligas, sukeliamas elektri- 
nių išmetamų kietųjų dalelių, o ką jau kalbėti apie visuotinį atšilimą? 

Neigiamų poveikių aplinkai ar sveikatai tų, kas gamina ar vartoja bet 
kokį produktą, išsamiame sąraše būtų šimtai panašių detalių. To priežastis pa- 
prasta: beveik visi dabar visuotinai taikomi gamybos metodai ir pramonėje 
vartojamos cheminės medžiagos buvo išrasti dar tais laikais, kai neigiamam 
jų poveikiui mūsų planetai ir jos gyventojams buvo skiriama mažai dėmesio. 

Savo pramoninį paveldą perėmėme iš XX a., bet jis jau nebeatitinka 
XXI a. poreikių. Atsikratydami savo naivaus tokių paslėptų išlaidų nežino- 
jimo, artėjame prie posūkio, kuriame galėsime suabejoti paslėptomis prielai- 
domis. Galime užduoti, pavyzdžiui, tokį klausimą: „O kodėl negaminti tokių 
bėgimo batelių, kuriuose ne tik kad nebūtų toksinių medžiagų, bet ir kuriuos 
būtų galima išmesti į komposto krūvą, kad jie ten suirtų biologiškai?“ Galime 
pergalvoti viską, ką tik darome ir kurti alternatyvius ingredientus bei proce- 
sus, kurie turėtų daug mažesnį (geriausiu atveju — ir nulinį) neigiamą poveikį 
sveikatai ar aplinkai. 

Ta ypatinga jėga, kuri galėtų lemti visų žmonių gaminamų daiktų per- 
tvarkymą į gerąją pusę, yra ne vyriausybės įsakai ir ne įprastinės aplinkosau- 
gininkų taktikos, o radikalus rinkos skaidrumas. Jei mes, pirkėjai, pirkdami 
galėtume žinoti to, ką perkame, ekologinius padarinius ir juos galėtume pa- 

lyginti su konkuruojančių gaminių padariniais, mūsų pasirinkimas būtų ge- 
resnis. 

Tokiam radikaliam skaidrumui reikalingų priemonių jau yra. Programi- 
nės įrangos naujovės jau leidžia bet kuriam iš mūsų naudotis plačia duomenų 
baze, rodančia paslėptas žalas bet kurio dalyko, kurį norime pirkti, ir tai daryti 
kaip tik ten, kur svarbiausia — pirkimo vietoje. Stovėdami prekybos salėje, jau 
galime žinoti, kurios markės gaminys keliančių nerimą cheminių medžiagų 
turi mažiau už kitus, arba, kurį iš jų gaminant, į atmosferą išsiskiria mažiau 
anglies dioksido. 

Bandomojoje tokios programos atmainoje pakanka paspausti mobiliojo 
telefono kameros mygtuką ties brūkšniniu dominančio gaminio kodu ir iš 
karto gauti duomenis, kaip tos markės gaminys atrodo, palyginti su konku- 
rentų gaminiais, pagal bet kurį iš šimtų aplinkosauginio, sveikatos ar sociali- 
nio pobūdžio padarinių. Planuojamoje patobulintoje programinėje įrangoje 
toks palyginimas bus daromas automatiškai viskam, ką pirksime pagal kredito 
kortelę, o kai išsirengsime apsipirkti kitą kartą, tai elektroniniu paštu gausime 
siūlymų, kaip tai padaryti geriau. 

Tokia užtikrinanti skaidrumą programinė įranga apsipirkimą paverčia 
balsavimu, leidžia nukreipti dėmesį į tuos gamybos procesus ir gaminių in- 
gredientus, kurių norime išvengti, ir atsilygina už geresnių alternatyvų pasi- 
rinkimą. Kai daugelis mūsų pradės laikytis tų taisyklių, rinkos dalis pasikeis, 
kompanijos gaus įtikinamų tiesioginių duomenų, ko pirkėjai nori ir ko sten- 
giasi išvengti. 

Kūrimas tokių rinkos jėgų, kurios nepaliaujamai daro įtaką visoje tiekimo 
grandinėje vykstančiam tobulinimui, ateinančiais dešimtmečiais gali atskleisti 
didžiules verslo galimybes. Privalome iš naujo išrasti pramonę, pradėdami nuo 
pačių pagrindų — pramoninės chemijos ir gamybos projektavimo. Tai pakeis 
viską. 

as perėjimas turėtų būti lengvas. Užuot galvojus apie energiją kaip apie 
[reiia kurį reikia išgauti, bus sukurti nauji energijos šaltiniai. Vidur- 

amžiais prasidėjusi gyvybės jėgos, vadinamos energija, paieška baigsis, 
kartu su ja išnyks ir tie balti riteriai ant žirgų, nukariaujantys laukines šalis, 
kur jos šaltinių kaip tik yra. Technologiniu požiūriu tai reikš perėjimą nuo 
geologų ir inžinierių sukurtos energijos pramonės prie biologų ir chemikų 
įspūdingų naujovių bangos. 

Pajudėjo jau pats minties procesas. Pirmosios kartos biodegalų banga rė- 
mėsi atsinaujinančiųjų energijos šaltinių idėja. Tačiau dauguma alternatyvių 
energijos šaltinių, sakykim, saulės ir vėjo energija, tebesiremia senąja mąstyse- 
na, kad energija yra išgaunama. Daugumos biodegalų gamyba iš tikrųjų pra- 
sidėdavo javų derliaus nuėmimu. Kreigo Venterio (Craig Venter) veikalas apie 
mikroorganizmus, gebančius anglies dioksidą, saulės šviesą ir vandenį paversti 
kuru, jau išsiveržė į priekį net kelis žingsnius. 

Šis naujas būdas itin sumažins energijos sąnaudų, palyginti su energijos 
išeiga (energy input versus energy return — EIVER), formulės reikšmes, kurios 
lig šiol lėtino komercinį daugumos inovacijų, ieškant alternatyvių energijos 
šaltinių, įgyvendinimą. Bet koks kuras, kurį sintetiniu būdu galima „užaugin- 
ti“ laboratorijoje ar gamykloje, ekonominiu požiūriu daug geriau tiks masinei 
gamybai, negu pavertimas juo saulės šviesos bei vėjo energijos ar žemės ūkio 
produktų. 

Laboratoriniais tyrimais grįsta sintetinių energijos šaltinių gamyba pada- 
rys galą ir geopolitinėms priklausomybėms, kurios dabar susijusios su energi- 
jos vartojimu, ir šitokiu būdu akivaizdžiai pakeis naujausios istorijos eigą. Ji 
eliminuos daugelio dabartinių ir ateities konfliktų šaltinius, pirmiausia Per- 
sijos įlankos regione, kartu šiaurinėje Pietų Amerikos dalyje, Juodosios jūros 
regione ir vis labiau tinkamoje eksploatuoti Arktikoje. 

Biologinių procesų įtraukimas į energijos ciklą taip pat smarkiai sumažins 
energijos vartojimo poveikį aplinkai. Jei šis metodas būtų pigiai ar net visai 
nemokamai prieinamas, tai leistų neseniai įgijusioms nepriklausomybę šalims 
plėsti dirbamosios žemės plotus ir kurti turtą, išvengiant konfliktų ir nedarant 
žalos aplinkai. 

Žinoma, naujų energijos šaltinių atsiradimas galėtų turėti ir neigiamų 
pasekmių. Kad ir kokie negąsdinantys ar pažangūs, perėjimai niekada nebū- 
na lengvi. Tai, kad naftą ir dujas išgaunančios šalys bei korporacijos neteks 
ekonominės ir politinės galios, gali tapti nauju, nors gal tik laikinu, konfliktų 
šaltiniu. Energijos gamyboje gali atsirasti nenumatytų pavojų, kurie neigiamai 
paveiks aplinką ir žmonių sveikatą. Gali susikurti naujos monopolijos. 

Perėjimas nuo energijos gavybos prie jos gamybos ne tik paveiktų eko- 
nomiką, geopolitiką ir aplinką. Žmonių pavertimas iš energijos gavėjų jos 
gamintojais visiškai pakeistų jų mąstymo būdą, o tai savo ruožtu skatintų 
dar didesnes naujoves, nes ekonominis ir technologinis įgalinimas bet kokiu 
pavidalu visada lemia šuolius, kurie toli pranoksta praktinius naujųjų tech- 
nologijų pritaikymus. Sunku numatyti, kur šitokia naujoji mąstysena nuves. 
Galima neabejoti tik vienu dalyku: tai beveik visada veda prie naujos laisvės 
ir švietimo. 

ursime gyvybę iš negyvų junginių, surasime gyvybę Marse ar kosmose. 
Kri mane šiuo metu labiau domina gyvybė, esanti tarp tų kraštuti- 

umų, tame tarpe, kuriame esame mes visi — tarp mūsų genų ir mūsų 
žvaigždžių. Šios plonos mėlynos juostelės viduje yra dar plonesnė kraujuojanti 
linija. Tai antroposfera biosferos viduje, ta materialiojo pasaulio dalis, kurioje 
gyvename savo gyvenimą. Tai mes. 

Ir dar — mes greitai ir nepermaldaujamai keičiamės. Tuo nenoriu pasaky- 
ti, kad mūsų skaičius sparčiai didėja — tai traukia mūsų dėmesį dar nuo Tomo 
Maltuso laikų. Ne, kalbu apie labai šiuolaikinius ir didelius gyventojų sudėties 
pokyčius. 

10 000 m. pr. m. e. visame pasaulyje gyveno apie milijonas žmonių, 
1000 m. pr. m. e. — 50, o 1000 m. e. m. - 310 mln. 1800 m. jų buvo apie mili- 
jardą, 1900 m. — 1,65 mlrd., o 2000 m. - jau 6 mlrd. Šio gyventojų skaičiaus ki- 
timo makroistorinių tendencijų analizuotojai paprastai sutelkia dėmesį į gyven- 
tojų skaičiaus didėjimą ir jo pagrindą — „demografinį pereinamąjį laikotarpį“. 

Pirmojoje to demografinio pereinamojo laikotarpio stadijoje gyvenimas, 
kaip visai teisingai teigė Tomas Hobsas (Zhomas Hobbes), buvo bjaurus, gy- 
vuliškas ir trumpas. Vyravo pusiausvyra tarp gimimų ir mirčių skaičiaus, ir 
vienų, ir kitų buvo labai daug (30-50 tūkstančiui gyventojų per metus). Gy- 
ventojų skaičius didėjo mažiau kaip 0,05 90 per metus, jis padvigubėdavo 

tik daugiau kaip per tūkstantį metų. Iki XVII a. pabaigos tokia padėtis buvo 
visame pasaulyje. 

Tada, antrojoje stadijoje, mirštamumas pradėjo mažėti: iš pradžių šiaurės 
vakarų Europoje, po to per 100 metų tas mažėjimas išplito į pietus ir į rytus. 
Jis iš pradžių vyko dėl pagerėjusio aprūpinimo maistu ir geresnės sveikatos 
apsaugos; tai mažino mirštamumą, ypač vaikystėje. To pasekmė buvo staigus 
gyventojų skaičiaus didėjimas. 

Trečiojoje stadijoje pirmą kartą žmonijos istorijoje pradėjo mažėti gims- 
tamumas. Anksčiau prasidėjęs vaikų mirštamumo mažėjimas greičiausiai pa- 
skatino tėvus suvokti, jog nereikia tiek daug vaikų; lėmė ir kiti veiksniai — 
miestų plėtimasis, didėjantis moterų raštingumas ir (pagaliau) kontraceptinių 
priemonių atsiradimas. 

Pagaliau ketvirtojoje stadijoje (kaip tik joje išsivysčiusios šalys šiuo metu 
ir yra) vėl nusistovėjo stabilumas. Tarp gimstamumo ir mirštamumo vėl nusi- 
stovėjo pusiausvyra, tik dabar jau palyginti žemame lygyje. Mirštamumo prie- 
žastys pasikeitė: anksčiau vyravo užkrečiamosios ligos, perinatalinės ir susiju- 
sios su mityba ligos, o dabar - lėtinės, psichinės ir elgsenos sutrikimai. 

Nors šis bendro pobūdžio apibūdinimas daug ką pasako, bet ne mažiau 
ir nepasako. Be bendrojo gyventojų skaičiaus didėjimo, pasaulyje vyksta daug 
kitų demografinių procesų, kurie dar tebesiplėtoja ir dabar reiškia jau kur kas 
daugiau nei anksčiau. Svarbiausi yra keturių gyventojų struktūros aspektų po- 
kyčiai: 1) lyčių tarpusavio santykis, 2) amžiaus struktūra, 3) giminystės siste- 
mos, 4) pajamų pasiskirstymas. 

Daugelyje pasaulio šalių, ypač Kinijoje ir Indijoje (jose gyvena 37 96 viso 
pasaulio gyventojų), lyčių tarpusavio santykio pusiausvyra vis labiau mažėja. 
Paprastai 100 mergaičių gimsta 106 berniukai, bet Kinijoje greitai jų gali gim- 
ti iki 120, o Indijoje — iki 111. Šis plačiai aptarinėjamas pokytis galėjo atsirasti 
dėl preferencinių abortų ar dėl prastesnės mergaičių priežiūros, palyginti su 
berniukais. 

Lyčių tarpusavio santykio pusiausvyros sutrikimas gali turėti ir kitų prie- 
žasčių, tarkim, didelė vienos ar kitos lyties žmonių migracija ieškant darbo. 
Toks pokytis turi daug pasekmių. Pavyzdžiui, turint galvoje istoriškai susi- 
klosčiusį moterų kaip senų tėvų slaugytojų vaidmenį, jam atlikti reikalingų 
moterų trūkumas sukels socialinius didelio masto persitvarkymus. Be to, kai 

atsiras žemo statuso vyrų, nesugebančių susirasti žmonos, perteklius, lengvai 
susidarys daug potencialių ekstremistų ir smurtautojų. 

Šis lyčių tarpusavio santykio pusiausvyros sutrikimas gali turėti ir kitų, 
mažiau garsinamų pasekmių. Kai kurios iš mano paties tyrimų kylančios 
pasekmės skatina mintį, kad toks pokytis gali sutrumpinti vyrų gyvenimą, 
kiek sumažindamas jau pasiektą amžiaus ilginimo pažangą. Iškreiptas dau- 
gelio biologinių rūšių lyčių tarpusavio santykis stiprindavo konkurenciją dėl 
seksualinių partnerių, sukeldavo įtampą siekiant papildomo sekso. Atrodo, 5 
06 dydžio vyrų perteklius lytinės brandos metu trimis mėnesiais sumažina jų 
gyvenimo trukmę. Tai gan didelis praradimas. 

Kita vertus, visame pasaulyje, ypač pažangiose šalyse, gyventojai senėja. 
Apytikriais Jungtinių Tautų Organizacijos vertinimais, 60 ir daugiau metų 
turinčių žmonių skaičius 2000-2050 m. padidės dvigubai — nuo 10 iki 21 96, 
o vaikų dalis nuo 30 96 sumažės iki 21 96. Šis pokytis irgi turi daug pasekmių, 
įskaitant ir „išlaikytinių santykį“ (dependency ratio), reiškiantį, kad medici- 
niniais ir ekonominiais senų žmonių poreikiais teks rūpintis vis mažesniam 
jaunų žmonių skaičiui. Daug mažiau kalbama, kad karas iš tikrųjų yra jaunų 
žmonių užsiėmimas, tad visai tikėtina, jog, gyventojams senstant, jų agresy- 
vumas gali mažėti. 

Kintantis giminystės tinklų pobūdis, pavyzdžiui, toks reiškinys, kaip vai- 
kų augimas mišriose, susiliejusiose šeimose (dėl pakitusio požiūrio į skyrybas 
pažangiose šalyse ar dėl tėvų mirties nuo AIDS Afrikoje), daro poveikį teisių ir 
pareigų pasiskirstymui šeimoje. Kintančios giminystės sistemos šiuolaikinėje 
Amerikos visuomenėje (su jų sudėtingu pakartotinai vedusių ar susidėjusių 
porų mišiniu, su pusiau broliais ir seserimis bei įbroliais ir įseserėmis) daro 
didelį poveikį rūpinimuisi senais žmonėmis, išėjimui į pensiją, palikimo klau- 
simams. Kas rūpinsis senele? Kam atiteks jos pinigai, kai ji mirs? 

Pagaliau keičiasi ne tik pusiausvyra tarp vyrų ir moterų ar senų ir jaunų 
žmonių, bet ir tarp turtingų ir neturtingų. Viso pasaulio mastu 1 96 žmonių 
atitenka 57 96 visų pajamų. Pajamų nelygybė Jungtinėse Valstijose šiuo metu 
pati didžiausia per visą istoriją, didesnė net už tą, kuri buvo audringajame 
trečiajame XX a. dešimtmetyje (Roaring Twenties). Ir nors ekonominė plėtra 
Kinijoje vyksta nepaprastai sparčiai, pajamos joje pasiskirsčiusios netolygiai. 
Todėl labai tikėtina, kad ateinančiais dešimtmečiais čia dėl to kils konfAiktų. 

Kadangi tikrą pavojų keliančių plėšrūnų jau nebėra, svarbiausias mūsų 
aplinkos požymis yra kiti žmonės. Stengdamiesi dėmesį nukreipti į tokius pa- 
vojus, kaip globalinis atšilimas ir aplinkos blogėjimas, turėtume nepamiršti ir 
šio fakto. Praverstų apsidairyti aplink ir pasižiūrėti, ne tik kokie daiktai, bet ir 
kokie žmonės mus supa. Gyventojų struktūra pakeis viską. Nuo jos priklauso 
mūsų sveikata, turtas, taika ir ramybė. 

PAGALIAU: TECHNOLOGIJA 
LEMS ŠVIETIMO PERMAINAS 


HAIM HARARI 


CHAIMAS CHARARIS yra Izraelio fizikas teoretikas, buvęs Veicmano mokslų instituto 
prezidentas ir knygos „Žvilgsnis iš audros centro: teroras ir protas Viduriniuose Rytuose“ (A 
View from the Eye of the Storm: Terror and Reason in the Middle East) autorius. 


artais kažką prognozuojame. Kartais tik pasvajojame. Malonu atsiduoti ir 

vienam, ir kitam, aptarinėjant vieną ir tą patį dalykų dalyką, kuris pakeis 

pasaulį. 

Šių dienų pasaulio — jo ekonomikos, pramonės, aplinkos, žemės ūkio, 
energetikos, sveikatos apsaugos, maisto, karinės galios, komunikacijų — varik- 
lis yra žinios. Vienintelis būdas sėkmingai kovoti su skurdu, badu, ligomis, 
gaivalinėmis nelaimėmis, terorizmu, karu ir kitomis blogybėmis — kurti ir pla- 
tinti, skleisti žinojimą, tai yra tyrimus ir švietimą. 

Iš 6,7 mlrd. mūsų planetoje gyvenančių žmonių ne mažiau kaip 4 mlrd. 
žinių revoliucijoje nedalyvauja. Šimtų milijonų motinos yra beraštės, jie nie- 
kada neturi švaraus vandens, medicininės priežiūros, niekada nesinaudoja te- 
lefonu. 

Tokie madingi žodžiai, kaip nuotolinis mokymas, individualizuotas mo- 
kymas ir visi kiti technologijų varomi pokyčiai švietimo srityje, daugiausia taip 
ir lieka popieriuje, toli nuo kasdieninės tikrovės daugumoje pasaulio mokyk- 
lų. Viltys, kad turtingos sritys užtikrins gerą nuotolinį mokymą kitoms sri- 

tims, neišsipildė. Idėja visą mokslą, muziką ir kultūrą paskleisti kiekviename 
pasaulio kampelyje ir kurti mokyklas, besiremiančias individualiu ir grupiniu 
mokymu, grupiniu darbu, modeliavimu ir specialiomis pagalbinėmis priemo- 
nėmis specialiesiems poreikiams, žodžiu, pasiekti visus tuos tikslus, kuriuos 
technologijomis pasiekti jau įmanoma, iš esmės liko neįgyvendinta. 

Stebina, kad po dešimtmečius trukusių prognozavimų ir projektavimų 
švietimas visame pasaulyje tiek mažai pasikeitė. Dar prieš 30 metų žinovai 
kalbėjo apie visiškai kompiuterizuotą mokyklą. Daugelis fantazavo apie visai 
kitokią mokymo struktūrą, ištrauktą iš įprasto tradicinio mokyklos-klasės— 
mokytojo komplekso, kuris per pastarąjį dešimtmetį beveik nepasikeitė. Dar 
labiau stebina, kad dar niekas nesusikrovė turtų, Informacijos revoliuciją tai- 
kydamas švietimo srityje. 

Turint galvoje didžiulę viso pasaulio mokinių ir mokytojų armiją, galima 
tikėtis, kad tie pinigai, kuriuos uždirbo internetinės kompanijos eBay, Ama- 
zon, Google, Facebook, nublanks prieš pelną, kurį atneš kokia nors labai gera 
revoliucinė švietimo idėja. Tačiau tarp interneto milijardierių nėra nei vienos 
į švietimą nukreiptos kompanijos. 

Kaip čia atsitiko, kad turtingiausias pasaulio žmogus yra ne tas, kuris 
turėjo puikią idėją, kaip panaudoti technologiją švietimui priartinti prie mi- 
lijardų vaikų visame pasaulyje? Neturiu išsamaus atsakymo į šį klausimą. Ma- 
nau, greitas mokymas įmanomas kitose srityse, bet ne švietime. Čia laikas 
matuojamas dešimtmečiais, o ne metų ketvirčiais. Ir dar manau, kad mokyk- 
lose jaunųjų energiją ir kūrybiškumą reikia sujungti su senesniųjų patirtimi, o 
kitose srityse jaunieji savo darbą gali atlikti greitai ir tam nereikia ankstesnių 
kartų žinių. 

Bet tai dar nereiškia, kad labai apgailestauju dėl to, kad, reformuodamas 
švietimą, dar niekas nepateko į turtingiausių pasaulio žmonių sąrašą. Man tik 
gaila, kad šioje srityje neįvyko jokio keičiančio žaidimą įvykio pritaikant tai, 
ką siūlo šiuolaikinė technologija. 

4 mln. Singapūro gyventojų sukuria didesnį BVP negu 130 mln. pakis- 
taniečių. Tai susiję ir su Pakistano bėdomis, ir su problemomis, kurių labai 
gausu — nuo skurdo ir terorizmo iki didelės žemės drebėjimų daromos žalos. 
Vienintelis būdas pakeisti tokią padėtį ilgainiui yra švietimas. Pasauliui negali 
būti nieko geresnio už geresnį tokios šalies švietimą. Tačiau, kliaujantis tik 

vietinėmis pastangomis, tai gali užtrukti kelis šimtmečius. Kita vertus, jei 4/- 
Ozeda, teroristinė organizacija, pasinaudodama internetu, iš Pakistano gali 
pasiekti kitus žemynus, tai kodėl pasaulis negali padėti suteikti išsilavinimą 
130 mln. pakistaniečių, taikydamas geresnius metodus? 

Taigi mano žaidimą keičiančios viltys ir prognozės siejamos su tuo, kad 
pagaliau šiame fronte įvyks reikšmingų pokyčių. Tam laikas jau pribrendo. 
Keletas naujų idėjų, pasitelkus tik pastaruoju metu atsiradusias technologijas 
ir remiantis humanistinėmis vertybėmis, užuojauta ir nuoširdžiu troškimu pa- 
dėti neapšviestai pasaulio gyventojų daugumai, šį uždavinį gali išspręsti. 

Aš naivus, kvailas, o gal ir naivus, ir kvailas? Kodėl manau, kad toks ste- 
buklas, kurį daugelis prognozavo 30 metų ir kurio nekantriai laukė dar ilgiau, 
įvyks ateinančiais dešimtmečiais? 

Ogi štai kodėl: 

Pirma, technologijos varoma globalizacija verčia pripažinti didžiulį žino- 
jimo lygio skirtumą tarp įvairių pasaulio šalių ir tarp skirtingų visuomenės 
sluoksnių mūsų šalyse ir jo bijoti. Yra didelis pavojus netekti to, ką pasaulis 
pasiekė per pastaruosius 100 metų, įskaitant ir pačią demokratiją. Problemos 
nustatymas yra svarbi jos sprendimo dalis. 

Antra, duomenų perdavimo greitis ir kaina, programinės įrangos siste- 
mų pažanga, nuotolinių vaizdo sąveikų prieinamumas, kompiuterių kainos 
mažėjimas, neįprasti kompiuterių ekranai ir kitokie įtaisai veda prie suvoki- 
mo, kad projektuoti ir gaminti pagal užsakymą techninę įrangą mokykloms 
ir švietimui yra verta. Lig šiol dauguma mokyklose naudojamų kompiuterių 
atkeliaudavo iš verslo — tik labai mažai specialių įtaisų buvo sukurta išimtinai 
švietimui. Tai pradeda keistis. 

Trečia, pirmą kartą ta karta, kuri užaugo su kompiuteriu namie, ateina 
papildyti mokytojų gretų. Didžiausia daugumos švietimo reformų kliūtis vi- 
sada buvo mokytojų mokymas. Dabar juos mokyti turėtų būti daug lengviau. 
Prisiminkime pirmąją amerikiečių kartą, užaugusią automobilį turinčiose šei- 
mose. Tai reikšmingas skirtumas. 

Ketvirta, nauju iššūkiu tapo socialiniai interneto tinklai, kuriuose dabar 
dalyvauja ir vaikai. Švietimo sistema prie jų turi prisijungti, nes nurungti ne- 
gali. Todėl dabar reikia ne kelti klausimą, ar švietimo revoliucija vyks, o kokia 
ji bus — teigiama ar pražūtinga. Labai daug revoliucijų žmonijos istorijoje at- 

nešė daugiau skausmo ir mirčių negu pažangos. Privalome padaryti viską, kad 
ši būtų tokia, kokios reikia. 

Penkta, vaiko, kuris į mokyklą atsineša mobilųjį telefoną, žPod grotuvą ar 
dar ką nors, kuris siuntinėja žinutes į savo motinos mobilųjį telefoną ir kuris 
bet kuriuo laiku žino, kas vyksta jo brolio ar jo draugo, esančio už daug mylių, 
o gal ir net kitame žemyne, klasėje, negalima mokyti taip, kaip buvau mo- 
komas aš. Ar kas nors iš dabartinių mokinių yra matęs logaritminę liniuotę? 
Logaritmų lenteles? Kokią nors enciklopediją (išskyrus „Vikipediją“)? 

Čia galėčiau pateikti ilgiausius sąrašus konkrečių idėjų, kurias būtų ga- 
lima išbandyti, ar mažų žingsnių, kurie jau buvo žengti vienoje ar kitoje pa- 
saulio vietoje. Tai turės būti evoliucinis procesas, jame bus daug inovacijų, 
bandymų ir klaidų, pasireguliavimo, praeities klaidų vengimo ir ypač daug 
kantrybės. Jame turės būti ir bent vienas ar keli dideli keičiantys žaidimą dė- 
menys, savo įtaka sulyginami tik su Google. 

Tai pokytis, sukursiantis tinkamą gyventi pasaulį kitoms kartoms ne tik 
turtingose visuomenėse, bet ypač besivystančiose ar net dar nepradėjusiose 
vystytis pasaulio dalyse. Tam laikas jau tikrai atėjo. Tai įvyks ir iš tikrųjų pakeis 
viską. 

NEBRANGUS, PRITAIKYTI 
INDIVIDUALIEMS 
VARTOTOJAMS 
INTERAKTYVUS 
ELEKTRONINIAI TEKSTAI 
NAUDOTIVISAME PASAULYJE 


DAVID G. MYERS 


DEIVIDAS MAJERSAS yra Hope koledžo Holande (Mičigano valstija) socialinis psicho- 
logas ir knygos „Draugiškas laiškas skeptikams ir ateistams: apmąstymai, kodėl Dievas yra gėris, 
o tikėjimas nėra blogis“ (A Friendly Letter to Skeptics and Atbeisis: Musings on Why God Is Good 
and Faith Isnt Evil) autorius. 


tokios mokymo medžiagos, kuri jiems pakeistų viską: o, kad būtų koks 

nors būdas jų studentams, negalintiems įsigyti net labai nukainotų Eu- 
ropoje ar Amerikoje išleistų vadovėlių, gauti pigių, svarbių kultūriniu požiūriu 
šiuolaikinio lygio vadovėlių! Afrikos (ir kitų pasaulio vietų) studentams šis 
utopinis pasaulis ateinančiame dešimtmetyje gali tapti realus dėl šių dalykų: 


M ano kolegos iš universitetų pietinėje Afrikoje dažnai reiškė norą turėti 

Interaktyvių vadovėlių. Įvairūs leidėjai kuria internetines interaktyvias 
elektronines knygas, susietas su mokymo programomis, modeliavi- 
mais, patikrinimo raštu užduotimis, animaciniais filmukais, virtua- 
liosiomis laboratorijomis, diskusijų grupėmis, vaizdo klipais. (Tai ne 
vakarykštės dienos elektroniniai vadovėliai.) 

Pritaikomumo individualiems vartotojams. Instruktoriai ir regioni- 
niai instruktorių tinklai sugebės pertvarkyti turinį, išmesti nereikalin- 
gą medžiagą ir pridėti medžiagos, susijusios su studentų pasauliu ir jų 
pačių mokymosi tikslais (arba susieti su tokia medžiaga). 
Prieinamumo. Pažangių šalių studentai patys mokės už kurso klausy- 
mą. Neturėdami galimybės spausdinti knygas kietais viršeliais ar jas 
siųsti ir nesant naudotų knygų, leidėjai išsilaikys iš daug mažesnio 
mokesčio, kurį mokės žymiai daugiau studentų, arba iš vietinių li- 
cencijų. Ekonominiu atžvilgiu nuskurdusiuose regionuose geranoriški 
leidėjai gali pasistengti, kad kursuose jų knygomis studentai galėtų 
naudotis už labai mažą mokestį. 

Studentų atskaitomybė. Instruktoriai dar prieš paskaitas tikrins, kaip 
jų studentai atliko užduotis, tad liks daugiau paskaitos laiko diskusi- 
joms. 

Plačiajuosčio interneto ryšio prieinamumo plėtra. Iš dalies dėl ben- 
dros Rokfelerio (Rockefeller), Karnegio (Carnegie), Fordo (Ford) ir kitų 
fondų finansavimo iniciatyvos informacinės technologijos ir interne- 
tas ateina į Afrikos universitetus. Kol kas priėjimas prie jų tebėra ribo- 
tas ir brangus, bet, didėjant interneto juostos pločiui ir esant nebran- 
gių bevielių asmeninių skaitymo įtaisų perspektyvai, tokia padėtis gali 
pasikeisti. 


"Tai nėra tik graži svajonė. Afrikos švietimo darbuotojai nekantrauja iš- 


tirti naujojo interaktyvaus turinio efektyvumą, kai tik jis taps prieinamas jų 


studentams. Tikimasi, kad tai sujungs stipriąsias jau esamų tekstų puses. Tie 


tekstai yra išsamūs, specialistų patikrinti, kruopščiai suredaguoti, patraukliai 


apipavidalinti — juos turėtų paremti pagalbinės mokymo priemonės sumažin- 


tomis kainomis ir galbūt su vietinėms sąlygoms pritaikytomis iliustracijomis 


bei turiniu. Darydami tą pačią informaciją prieinamą ir turtingiems, ir netur- 

tingiems studentams ir turtingose, ir neturtingose mokyklose, ir turtingose, ir 
neturtingose šalyse elektroniniai tekstai yra egalitariniai. Jie lygina pasaulį. Juk 
dar XIX a. JAV prezidentas Džeimsas Madisonas (James Madison) pažymėjo: 
„Vienintelė tikrosios laisvės garantija yra žinojimo pažanga ir žinių skleidi- 


(14 


mas. 

KREPŠINIO IR MOKSLO 
STOVYKLOSE 


STEPHON H. ALEXANDER 


STEPONAS ALEKSANDERIS yra Pensilvanijos valstybinio universiteto fizikos docen- 
tas. 


kiekvieno berniuko herojai buvo garsieji krepšininkai Maiklas Džorda- 
nas (Michael Jordan) ir Dominikas Vilkinsas (Dominigue Wilkins). Aš 
ir dauguma mano draugų svajojome žaisti NBA lygoje. Žaisti krepšinį išties 


N ugau šiaurės rytų Bronkse, kur XX a. devintajame dešimtmetyje beveik 


labai malonu, bet būta dar ir kitos itin akivaizdžios paskatos: be prekiautojų 
narkotikais, žymūs sportininkai buvo vieninteliai žmonės iš mūsų socialinės ir 
ekonominės aplinkos, kuriuos matėme uždirbant daug pinigų ir užsitarnau- 
jant žmonių pagarbą. 

Nors nuo vaikystės turėjau polinkį į tiksliuosius mokslus ir matematiką, 
gan dažnai praleidinėjau pamokas, ištisas valandas leisdamas krepšinio aikšte- 
lėje. Ten svajojau, kad ateis diena, ir žaisiu savo vidurinės mokyklos koman- 
doje: apsisukęs 360 laipsnių, dėsiu kamuolį iš viršaus. Neatsitiko nei viena, nei 
kita. Kai man buvo 15 metų, mesdamas iš po krepšio, suklupau ir susilaužiau 
kelio girnelę, tad pusei metų krepšinio aikštelę teko pamiršti. Reikėjo užsiimti 
namų darbais ir uoliai lankyti pamokas. 

Daugelis iš tuometinių mano žaidimo draugų nebaigė net vidurinės 
mokyklos. Nors krepšinį jie žaidė daug geriau už mane, į NBA pateko tik 

vienas iš jų. Kelių kitų kandidatūros buvo atmestos, ir jie savo sportinę karjerą 
baigė žaisdami Didžiojo dešimtuko (Big 7ėn) krepšinio komandose. Dar ir 
dabar, kai sugrįžtu į savo jaunystės dienų vietas, matau, kaip kai kurie iš mano 
taip ir negavusių diplomų jaunystės draugų, užsidėję antkelius, kartoja senuo- 
sius mokyklos laikų žaidimo triukus. 

Tais metais, kai susilaužiau kelį, iš privataus rėmėjo gavau stipendiją daly- 
vauti paauglių fizikos stovykloje per vasaros atostogas. Ji vadinosi Tarptautiniu 
vasaros institutu (International Summer Institute — ISI) it buvo surengta Sau- 
tamptone, Long Ailende, tokioje aplinkoje, kokioje man dar niekada anksčiau 
neteko būti. 

Dauguma vaikų buvo iš užsienio šalių. Įgijau keistų naujų draugų, tarp jų 
ir Hongą iš Pietų Korėjos, kuris visą vasarą stengėsi skaičiuoti x reikšmę nebe- 
žinau kelinto skaičiaus po kablelio tikslumu. Stovykloje buvo ir grupė jaunų 
šachmatininkų, kuriuos treniravo Rusijos šachmatų meistras. 

Aš ėmiausi mokytis fizikos pagal koledžo kurso programą. Teko susitikti 
ir su šios stovyklos organizatoriumi, džentelmenu, nešiojančiu odinį švarką 
net vasarą. Pasirodė, jis - Nobelio premijos laureatas Šeldonas Glašovas (She!- 
don Glashow). 

(Beje, štai koks atsitiktinumas: kažkada jis mokėsi kaimyninėje mokyk- 
loje — Bronkso vidurinėje mokslo mokykloje (Bronx High School of Science).) 
Jis pasakė įkvepiančią kalbą apie fiziką. Tada supratau, kad būna ir kitokio 
tipo maiklai džordanai — ne krepšinio, o kitose srityse, ir aš, panašiai kaip Š. 
Glašovas, galiu būti kitoks, be to, dar ir visai neblogai pragyventi kaip moks- 
lininkas. Dar svarbiau, kad mes, paaugliai, ten užmezgėme ryšius ir iš esmės 
sukūrėme jauną globalinę būsimųjų mokslininkų bendruomenę. 

Grįžęs į Bronksą, negalėjau daug kalbėti apie tą savo patirtį. Juk Hei- 
zenbergo neapibrėžtumo principo aptarinėjimas mano draugus būtų dominęs 
kur kas mažiau už tuščią pokalbį beisbolo aikštėje. Krepšiniui pradėjau skirti 
mažiau dėmesio, vėliau įstojau į koledžą ir tapau fiziku. Dėl to mane truputį 
graužia kaltės jausmas. Širdies gilumoje žinau, kad mano kaimynystėje augo 
tikras matematikos genijus — Erikas Dybro (Eric Deabreu). Tačiau vidurinės 
mokyklos jis taip ir nebaigė. 

O kas, jei būtų globalinė mokslininkų ir švietimo darbuotojų organiza- 
cija pasišventusiems potencialiems mokslo maiklams džordanams aptikti (ar 

ieškoti) bet kurioje pasaulio dalyje ir bet kokioje socialinėje ir ekonominėje 
aplinkoje? Vietiniu mastu tai vyksta, globaliniu — ne. 

Kas būtų, jei tie studentai būtų aprūpinti ištekliais atskleisti visas savo 
potencialias galimybes ir natūraliai suformuotų globalinę kolegų ir draugų 
visuomenę? Be daug kitokios naudos, tada turėtume ir suderintas globalines 
pastangas imtis labiausiai neatidėliotinų mokslo problemų, su kuriomis teks 
susidurti mūsų kartai ir ateities kartoms: energijos krizės, globalinio atšilimo, 
ŽIV, diplomatijos (jei apsiribosime paminėjimu tik kelių). 

Manau, iniciatyva, reklamuojanti mokslo privalumus ant kiekvieno 
mūsų planetos kampo taip, kaip krepšinio talentų ieškotojai daro prie kiekvie- 
nos gatvės krepšinio aikštelės, mūsų pasaulį pakeistų. Jau seniai galvoju apie 
tai. Turėdamas galvoje kai kurių mokslo bendruomenės narių, tarp jų ir fizikų 
Klifordo Džonsono (C//fford Johnson), Džimo Geitso (Jim Gates) ir Neilo Tu- 
roko (Nei/ Turok), pastangas, manau, to įvyksiant sulauksiu. 

INTERNETO SUKELTAS 
MOKYMO PERVERSMAS 


CHRIS ANDERSON 


KRISAS ANDERSONAS yra kasmetinės Technologijų, pramogų ir dizaino (Technology, 


Entertainment, Design - TED) konferencijos kuratorius. 


ai šiandien galvojame apie pasaulyje knibždančius milijardus žmonių, tai 
Ke linkę galvoti apie gyventojų perteklių, skurdą, ligas, nestabilumą, 
plinkos niokojimą. Tai yra daugumos mūsų planetos problemų priežastys. 
O kas būtų, jei tai pasikeistų? Jei vidutinis žmogus gebėtų įnešti didesnį 
indėlį, negu pats suvartoja? Pridėti daugiau nei atima? Pagalvokime, kas būtų, 
jei kiekvienas pasaulyje vestų balansą. Neigiamoje jo pusėje būtų fiksuojami 
ištekliai, kurie vartojami nepakeisti. Teigiamoje atsidurtų indėliai į planetos 
lobyną jų gaminamų išteklių, ilgaamžių artefaktų ir idėjų bei technologijų, 
galinčių sukurti geresnę ateitį jų šeimoms, bendruomenėms ir visai planetai 
pavidalu. Mūsų ateitis priklauso nuo to, ar tų balansų suma gali būti teigiama. 
Kas galėtų tai padaryti įmanomu dalyku? Viena iš svarbiausių vilties prie- 
žasčių yra ta, kad kol kas naudojame tik arčiausiai paviršiaus gulinčias poten- 
cialias žmogaus galimybes. Per visą istoriją didžioji dauguma žmonių nebuvo 
tokie, kokie galėjo būti. 
Padarykite paprastą mintinį eksperimentą. Paimkite savo mėgstamą 
mokslininką, matematiką ar kultūros veikėją. Dabar įsivaizduokite, kad jie 
gimė ne ten ir ne tada, kur tai įvyko iš tikrųjų, o kad su tokiais pat gabumais 

gimė tipiškame skurdžiame Prancūzijos kaimelyje 1200 m. ar Etiopijoje XX a. 
devintajame dešimtmetyje. Ar ir tada jų įnašas būtų buvęs toks pats? 

Žinoma, ne. Jie būtų niekada negavę tokio išsilavinimo ir tokių paskatų, 
kokių reikėjo pasiekti tam, ką jie pasiekė. Jie tebūtų gyvenę skurdų gyvenimą, 
gal kartais neaiškiai nujausdami, kad jis galėjo susiklostyti ir geriau. Taip pat 
neaišku kiek, bet tikrai daug ir iš tų, kurie panašiai gyvena šiandien, yra po- 
tencialūs mūsų pasaulio pertvarkytojai. 

Tereikia rasti būdą potencialui atskleisti. Tam gali pakakti dviejų dalykų: 
žinių ir įkvėpimo. Jei žinosime, kaip pakreipti savo gyvenimą į geresnę pusę 
ir turėsime noro tą daryti, vadinasi, turėsime neblogų galimybių gyvenimą 
pagerinti iš tikrųjų. 

Šių dienų pasaulyje yra daug bauginančių dalykų; ypač jaudina tai, kad 
dar niekada nebuvo tiek daug priemonių žinioms ir įkvėpimui skleisti. Dar 
prieš 5 metus koks nors mokytojas ar profesorius, pajėgus pakeisti savo mo- 
kinių ar studentų gyvenimą, realiai galėjo tikėtis paveikti jų kokį šimtą per 
metus. Šiandien jis vaizdo kanalais jau gali komunikuoti su milijonais to no- 
rinčių studentų. 

Jau yra daug pavyzdžių, kaip įtaigūs pokalbiai it kokia virusinė liga užkre- 
čia didžiules interneto auditorijas. Įrašytų paskaitų platinimo visame pasauly- 
je, pasitelkus internetą, išlaidos nukrito beveik iki nulio. Tai įvyko nepaprastai 
greitai, ir to pasekmės suvokiamos dar nepakankamai plačiai. Tačiau neabejo- 
tina, kad jos gali keisti švietimą visame pasaulyje. 

Viena vertus, supratimas, kad dabartiniai geriausi mokytojai gali tapti 
pasaulinėmis garsenybėmis, padidins mokytojų prestižą. Galima įsivaizduo- 
ti, kaip pirmą kartą po daugelio metų ambicingi ir gabūs aštuoniolikmečiai, 
rinkdamiesi specialybę, sąrašo viršuje įrašys mokytojo profesiją. Tiesą sakant, 
išsiplės ir puikaus mokytojo sąvoka, nes daug žmonių, nepriklausančių šiai 
profesijai, bet galinčių perteikti svarbių idėjų, ras naujų paskatų su jomis su- 
pažindinti visą pasaulį. Be to, ir mokytojai gali gerinti savo gebėjimus, kvies- 
damiesi į savo klases žymiausius pasaulio mokslininkus, futurologus, konsul- 
tantus ar surengdami jų vaizdo konferencijas. 

O dabar pažvelkite į tai mokinių akimis. Praeityje mūsų sėkmė priklausė 
nuo to, ar pasisekė kažkur netoli turėti puikų mokytoją ar auklėtoją. Didžio- 
ji dauguma tuo pasigirti negalėjo. Tačiau šiandien Afrikoje gimusi mergaitė 

greičiausiai po 10 metų jau turės mobilųjį telefoną su didelės skiriamosios 
gebos ekranu. Jis turės ryšį su internetu ir bus galingesnis už mūsų šiandien 
turimą kompiuterį. Nesunku įsivaizduoti, kaip ji akis į akį bendrauja su kokiu 
nors jos pačios pasirinktu vienu iš geriausių pasaulio mokytojų ir susilaukia jo 
paskatinimo. Tad ji gaus galimybę tapti tuo, kuo galėtų tapti. O galų gale ji 
gali tapti kaip tik tuo žmogumi, kuris išsaugos šią planetą mūsų vaikaičiams. 

ROGER C. SCHANK 


RODŽERIS ŠANKAS yra psichologas ir kompiuterių specialistas, Šiaurės vakarų univer- 
siteto Mokymo mokslų instituto (Znstitute for the Learning Sciences) įkūrėjas ir knygos „Kaip 
pasiekti, kad kitų protas būtų mažiau išlavintas už mūsų protą“ (Making Minds Less Well Edu- 
cated Than Our Own) autorius. 


ienas mano pažįstamas vykdantysis plataus vartojimo prekių kompani- 
V. darbuotojas suko sau galvą, kaip pagerinti jų kompanijos gaminamą 

balinimo medžiagą. Jo nuomone, būtų gerai, kad ta medžiaga neturė- 
tų neigiamo šalutinio poveikio, kitaip sakant, kad veiktų tik blogą medžiagą 
ir nedarytų žalos gerai. Jis įsikibo tos neigiamo šalutinio poveikio sąvokos ir 
pradėjo galvoti, kur dar ji sukelia problemų. Jam atėjo į galvą chemoterapija. 
Tada jis apsilankė pas kai kuriuos onkologus ir prisigaudė idėjų, ką jie daro, 
kad chemoterapija būtų mažiau kenksminga pacientams. Paskui tas idėjas pa- 
naudojo savo kompanijos balinimo priemonei gerinti. 

"Tada jis pradėjo svarstyti, ką gi jis padarė ir kaip. Norėjo gebėti kažką 
panašaus padaryti dar kartą. Tačiau kas gi tai yra ir kaip padaryti vėl? 

Senovėje gyvenome grupėmis, kuriose buvo išmintingų vyrų ir moterų. 
Jie pasakojo jauniesiems tai, kas, jų nuomone, buvo aktualu jų poreikiams 
tenkinti. Tie dalykai buvo vadinami išmintimi, jais vienos kartos patirtis buvo 
perduodama kitai kartai. Mes šį gebėjimą tam tikru mastu jau praradome, 
nes gyvename daug didesniame pasaulyje, kuriame mažai tikėtina, kad ati- 
tinkamas specialistas bus gretimoje oloje, ir kur reikia išmanyti apie kur kas 


daugiau dalykų. 

Nepaisant to, mes kaip žmonės esame suprogramuoti teikti tuo metu 
reikalingą išmintį ir ja naudotis, nors prasčiau žinome, kur ją surasti. Pakeisti 
tam, ką praradome, prirašėme knygų, pristeigėme mokyklų, o dabar jau ir 
ieškos sistemų. Tačiau vis tiek būtų šaunu, jei ta išmintis būtų po ranka, ir 
nereikėtų jos taip sunkiai ieškoti. 

Pačiu laiku gaunamos išminties laikai dar sugrįš. O tą išmintį gausime iš 
savo kompiuterio. Dabar kompiuteriai geba suprasti mūsų poreikius ir surasti 
patį tinkamiausią išmintingą vyrą ar moterį (prieš tai įtrauktą į archyvą ir 
jo rodyklę), kad papasakotų reikiamą istoriją kaip tik tuo momentu, kai jos 
labiausiai reikia, padėti kažką sugalvoti. Nebereikia ieškoti informacijos. Ne- 
bereikia bibliotekų, nebereikia reikšminių žodžių, nebereikia ieškos sistemų. 
Informacija pati susiras mus, ir kaip tik pačiu laiku. Tai pakeis viską. Žinoma, 
kad visa tai taptų tikrove, reikia kai ką padaryti. 

Viso to pradžią matome jau šiandien, tačiau tai daroma neapgalvotai ir 
komerciniu būdu. Žinoma, čia pirmauja Google ieškos sistema - ji stebi mūsų 
spausdinamus žodžius ir lygina su žodžiais, esančiais jos informacijoje. (Pavyz- 
džiui, iš interneto gaunu labai daug mokslinių laipsnių siūlymų, nes kaip tik 
apie juos aš gan dažnai rašau.) Pasikeis trys dalykai: 


1. Mus pasiekianti informacija bus aktuali ir svarbi tam, ką dirbame, ir 
bus gauta pačiu laiku. 

2. Keisis informacijos vienetų dydis. Nebeliks knygų dydžio informaci- 
jos vienetų (knygos dydis priklauso nuo to, kokio dydžio jos perka- 
mos; nebūna dešimties puslapių storio knygų.) 

3. Atsiras nauja leidybos forma, padėsianti greitai peržiūrėti gaunamą 
informaciją. Bus apklausinėjami specialistai, o geriausi jų atsiliepimai 
įtraukiami į rodykles. Tie atsiliepimai išliks visiems laikams, laukdami 
momento, kada kas nors reikiamu metu jais pasinaudos. 


Pasaulyje, kurį dabar aprašinėju, kompiuteris turės žinoti, ką ketiname da- 
ryti, o ne tik kokius žodžius ką tik išsispausdinome. Tam jis privalės turėti di- 
džiulį pasakojimų archyvą, kad galėtų juos papasakoti. Be to, reikės, kad archyve 
esančius pasakojimus jis įtrauktų į rodykles pagal mūsų vykdomas veiklos sritis 
tokiu būdu, kad reikiamu momentu būtų pateiktas reikiamas pasakojimas. 

Kas turi atsitikti, kad tai taptų tikrove? Kompiuteriams reikia veiklos mo- 
delio: jie turi žinoti, ką ir kam darome. Programinė įranga tampa sudėtinges- 
nė, padidėja jos atsakomybė už tai, ką darome kasdieniniame gyvenime. Tokia 
padėtis yra neišvengiama. 

Reikia sukurti tokį archyvą, kuriame būtų sukaupta visa pasaulio išmin- 
tis. Žmonės daug metų bandė tą daryti enciklopedijų ir žinynų pavidalu, bet 
jiems nepavyko padaryti, kad enciklopedijos būtų naudingos. Tipiškame jos 
straipsnelyje yra per daug informacijos, o ką jau kalbėti apie absurdišką infor- 
macijos kiekį kokioje nors knygoje. 

Žmonės yra suprogramuoti klausytis pasakojimų, o jie neturi būti per 
ilgi, kad mūsų dėmesys nenukryptų nuo svarbiausios minties, kitaip sakant, 
nuo juose esančios išminties. Žmonės pasakoja vieni kitiems pasakojimus visą 
laiką, bet kai juos užrašo ar išdėsto paskaitų pavidalu, jiems leidžiama (net yra 
skatinami) per daug išsiplėsti (kaip kad dabar darau aš). 

Išmintis priklauso nuo į tikslą nukreiptų nuorodų. Jos pataria, ką daryti 
susidūrus su tam tikromis sąlygomis. Kitaip sakant, svarbiausių strateginių 
idėjų, kaip pasiekti tikslus esant tam tikroms sąlygoms, archyvas yra patys tin- 
kamiausi ištekliai, su kuriais reikia sąveikauti, nes tai leis geram pasakojimui 
pasirodyti kaip tik tuo metu, kai mums jo labiausiai reikia. 

Šios problemos sprendimas apima ir į tikslą nukreiptų rodyklių sudari- 
nėjimą. Tokios idėjos, kaip neigiamas šalutinis poveikis, yra tarsi nuorodos į 
išmintį. Esame jau netoli to laiko, kai kompiuteriai gebės atpažinti tuos nei- 
giamus šalutinius poveikius, kai tik jie pasireikš, ir rasti kitų pavyzdžių, padė- 
siančių mums kažką sugalvoti. 

Tokios universalios „priminimo mašinos“, kuri primins universalią iš- 
mintį, kai tik jos prisireiks, turėjimas iš tikrųjų pakeis viską. Labai padidės ti- 
kimybė, kad, turėdami pasirengusį padėti mums galvoti kompiuterį, galėsime 
geriau pasinaudoti kolektyvine žmonijos išmintimi. 

MOKYMO PROGRAMOS 
IR AUDITORIJOS 


DAVID GELERNTER 


DEIVIDAS GELERNTERIS yra Jeilio universiteto kompiuterių specialistas, Mžrror 
World Technologies kompanijos vyriausiasis specialistas ir knygos „Amerikietiškumas: ketvirta 
didžioji pasaulinė religija“ (Americanism: The Fourth Great Western Religion) autorius. 


as pakeis viską? 90 Yo Amerikos visų lygių mokytojų pakeitimas tėvų 

parinktomis iš interneto paimtomis „mokymo programomis“ (“learning 

tracks"). Įprastinių centralizuotų pagal mokinių amžių sudarytų mokyklų 
panaikinimas. Jų pakeitimas vietinėmis grupelių susirinkimui skirtomis au- 
ditorijomis, kuriose susirenka kelios dešimtys visų amžiaus grupių ir visų JO 
vaikai ir mokosi, prižiūrimi vertų pasitikėjimo suaugusiųjų. Kiekvienas vaikas 
turi savo mokymosi programą, atitinkančią jo lygį ir gebėjimus, bet visi audi- 
torijoje esantys vaikai kartu žaidžia ir dalyvauja sportinio pobūdžio veikloje. 

Šitaip pradinis ir vidurinis mokslas tampa vienu metu radikaliai lokalizuoti 
ir delokalizuoti. Visi vaikai renkasi arčiausiai prie jų esančioje auditorijoje ir su- 
simaišo su kitais visų amžiaus grupių bei interesų vaikais. Tai radikali lokalizacija 
(arba relokalizacija, sugrįžimas prie mažo raudono mūrinio mokyklos pastato). 
"Tačiau kiekvienas vaikas mokosi pagal savo mokymosi programą, kurią jam su- 
darė geriausi šalies ar net viso pasaulio mokytojai bei mąstytojai. 

Tokios vietinės mokyklos yra pigios ir lanksčios (juk nesvarbu, kiek vaikų 
ją lankys — 10 ar 50, tik svarbu, kad būtų užtektinai mašinų jiems atvežti, o 

tą padaryti lengva). Apie 80 Vo tokiai mokyklai skiriamų lėšų atiteks mokymo 
programų, kurios bus kaupiamos vis didėjančioje pasaulinėje jų bibliotekoje, 
kūrimui. 

Švietimo inversija turi ir gerų, ir blogų savybių. Daug lengviau mokytis, 
bendraujant su geru mokytoju akis į akį, negu remiantis bet kokia programine 
įranga. Tačiau mokyklų pakeitimas mokymo programomis ir auditorijomis 
yra neišvengiamas, nesustabdomas, nori nenori vykstantis atsakas į Jungtinių 
Valstijų švietimo sistemos žlugimą. 1983 m. pasirodė Nacionalinės švietimo 
tobulumo komisijos (Zbe National Commission on Excellence in Education) 
ataskaita „Šalis pavojuje“ (Nation ar Risk). 

Jau visa amerikiečių karta žinojo, kad jų mokyklos žlunga, ir kad jai nepa- 
vyko šios problemos net sumažinti. Atvirai kalbant, šiandien mūsų mokyklos 
dar blogesnės, negu 1983 m. Mokymo programos ir auditorijos nėra geriausias 
sprendimas, tačiau artėja esminis pokytis — iš interneto imamos tėvų pasirinktos 
mokymo programos su vietinėmis auditorijomis; tai beveik neišvengiama. 

Nė viena iš šiandieninių programinės įrangos sistemų mokymuisi in- 
ternetu nėra adekvati. Reikia naujos programinės įrangos, kuri leistų lengvai 
pamatyti ir įvertinti kiekvieną mokymo programą kaip visumą, leistų moky- 
mosi procesą valdyti, sklandžiai įtraukti kelias medijas ir mokinius į diskusiją 
visame internete kiekviena tema, o esant reikalui juos suvesti su mokytojais 
(žmonėmis). Naujoji programinė įranga taip pat turėtų palengvinti tėvams ir 
„orientuojantiems mokytojams“ įvertinti kiekvieno vaiko pažangą. Tą nesun- 
ku padaryti, turint dabartinę technologiją — jei programinės įrangos kūrimo 
bus imtasi rimtai. 

Bet kuris žmogus ar grupė gali siūlyti mokymo programą bet kuriame 
lygyje ir bet kuria tema. Įprastiniai vartotojų įvertinimo mechanizmai padės 
tėvams ir mokiniams pasirinkti. Valdžios organai ir privačios organizacijos 
peržiūrės mokymo programas, jas pakomentuos ir patvirtins ar atmes. Siūlo- 
ma mokymo programa bus platinama internete. Kiekvienas turės teisę siūlyti 
savo paslaugas, tapti asmeniniu mokymo konsultantu. 

Mokymo programos ir auditorijos turi daug problemų, bet kartu siūlo 
ir daug sprendimų. Jos atstovauja neišvengiamai švietimo krypčiai Jungtinėse 
Valstijose, ir ne dėl to, kad išsprendžia visas problemas, bet dėl to, kad dabar- 
tinė sistema yra intelektualiai subankrutavusi — ne tik šiandieninės mokyk- 

los bei mokyklų rajonai, bet ir visa vyriausybės finansavimo sistema, vietinės 
mokyklų tarybos ir balsavimai dėl jų biudžeto, patvirtinti vadovėliai, visą šalį 
apimančios trumpalaikės švietimo mados ir t. t. Pribrendo laikas jų atsikratyti, 
išmesti į šiukšlyną. JAV mokyklos pasikeis iš esmės dėl to (ir tik dėl to), kad 
jos privalo taip pasikeisti. Po 10 metų perėjimas prie mokymo programų ir 
auditorijų bus jau kaip reikiant įsibėgėjęs. 

KEITAS DEVLINAS yra matematikas, Stanfordo universiteto Kalbos ir informacijos 
tyrimų centro vykdomasis direktorius ir knygos „Nebaigtas žaidimas: Paskalis, Ferma ir XVII 
amžiaus laiškas, kuris mūsų pasaulį padarė modernų“ (7he Unfinished Game: Pascal, Fermat, 
and the Seventeenih-Century Letter Thai Made the World Modern) autorius. 


ai sunkus klausimas. Ne dėl to, kad maža galimybių pasiekti didelę pa- 

žangą moksle, ir ne dėl to, kad visos Edge prognozės greičiausiai neiš- 

sipildys (istorija įrodo, kad kaip tik taip ir bus), o veikiau dėl to, kad 
Džonas Brokmanas iškėlė kartelę per daug aukštai, kalbėdamas apie tai, kas 
„pakeis viską“, ir ko dar „tikiuosi sulaukti“. Kontraceptinė piliulė „pakeitė 
viską“ žmonėms, gyvenantiems tose pasaulio dalyse, kur jos prieinamos, o 
internetas „pakeitė viską“ tiems, kurie prie jo prisijungę. Tačiau didelėse pa- 
saulio dalyse tie pažangūs dalykai dar nepasirodė. Be to, daugeliui mokslo 
permainų reikia ištisos kartos amžiaus ar dar ilgesnio laiko, kad jos padarytų 
reikšmingą poveikį. 

Bet jei jau manęs klausia, tai atsakysiu ir esu tikras, kad tas mano atsa- 
kymas išsipildys man dar tebesant gyvam (na, sakykim, per 30 metų). Iš kur 
toks mano tikėjimas? Svarbiausi mokslo ir technologijų žingsniai šia linkme 
jau žengti. Pateikdamas atsakymą, šiek tiek laikausi teisininkų strategijos ir 
naudojuosi Edge klausime minimų mokslo laimėjimų termino teikiamomis 
galimybėmis. Mokslo pažanga, ypač tokia, kuri keičia taisykles, kuriama ne 
tik laboratorijose. Ji turi rasti kelią į visuomenę kaip į visumą, ir tas perėjimas 
yra neatskiriama bet kokios mokslo pažangos dalis. 

Istorija rodo, jog dažnai reikia šiek tiek laiko, kad mokslo ar technikos 
pažanga iš tikrųjų „pakeistų viską“. Klasikiniai to pavyzdžiai — elektra, elektros 
lemputė, vidaus degimo variklis ir mikrobų ryšys su ligomis. (Žinoma, net ir 
jie vis dar nepaveikė visų mūsų planetos žmonių bent tiesiogiai, tačiau tikrai 
tik laiko klausimas, kada paveiks.) Tas technikos pasiekimas, į kurį sutelksiu 
savo dėmesį, yra paskutinis toje mokslo grandinėje, kuri mokslo rezultatus 
pritaiko kasdieniniam naudojimui. 

"Tad koks mano atsakymas? Jis žiūri mums tiesiai į veidą: tai mobilusis te- 
lefonas. Tvirtai tikiu, kad, man dar gyvam tebesant, beveik visi suaugę žmonės 
ir dauguma vaikų visame pasaulyje jį turės. (Nei rašiklis, nei rašomoji mašinė- 
lė, nei automobilis net nepriartėjo prie tokio paplitimo lygio, kaip jis.) Mobi- 
lusis telefonas daro kiekvienam prieinamą globalinį ryšį, didžiulę skaičiavimo 
galią, priėjimą prie per daug šimtmečių sukaupto pasaulinio žinių lobyno. 

Pasaulyje tokių sąlygų anksčiau dar niekada nebuvo. Tai iš tikrųjų pakeis 
viską nuo to, kaip gyvena individualūs žmonės, iki to, kaip turtas ir galia pa- 
siskirstę pasaulyje. Tai labai demokratizuojanti techninė priemonė. O jei toks 
atsakymas atrodo ne toks radikaliai naujas ar patrauklus mokslo požiūriu, kaip 
daugelis kitų šioje knygoje aptarinėjamų idėjų, tas tik parodo, koks sukrečia- 
mas yra šis pokytis, ir kaip jis jau spėjo visur įsiskverbti. 

Kokį kitą daiktą paprastai visą laiką nešiojamės, juo naudojamės ir lai- 
kome jį savaime suprantamu dalyku? Tačiau kada gi įsigijote savo pirmąjį 
mobilųjį telefoną? Ar galite sugalvoti priežastį, kodėl bet kas kitas pasaulyje 
reaguotų kitaip, kai jiems tampa prieinama nauja technologija? Dabar įsivaiz- 
duokime jos poveikį kam nors toje pasaulio dalyje, kur dar nėra telefonų, 
kompiuterių, interneto prieigų ar net įprastos galimybės naudotis bibliote- 
komis. Leisiu jūsų atsakymams į šį klausimą patvirtinti mano teiginį, kad tai 
keičia žaidimą lig šiol dar neregėtu globaliniu mastu. 

MAIKLAS ŠERMERIS yra Skepric žurnalo leidėjas, mėnesinis žurnalo Scientific American 
apžvalgininkas ir knygos „Rinkos intelektas: užjaučiančios beždžionės, konkurencingi žmonės 
ir kiti evoliucinės ekonomikos pasakojimai“ (7he Mind of'the Market: Compassionate Apes, Com- 
petitive Humans, and other Tales from Evolutionary Economics) autorius. 


4 
iais metais ekonominė ir aplinkos krizė pasiekė kulminacinį tašką. Jei 


kada nors reikėjo pažvelgti į praeitį savo ateičiai išgelbėti, tai dabar pats 

laikas tai daryti. O labiausiai reikia dviejų dalykų: 1) sustabdyti ekonomi- 
kos imploziją, traukimąsi į vidų, ir sudaryti sąlygas rinkoms vėl veikti laisvai 
ir sąžiningai; 2) nuo neatsinaujinančio iškastinio kuro, kaip svarbiausio mūsų 
energijos šaltinio, pereiti prie atsinaujinančiųjų energijos šaltinių, kurie leis 
klestėti ateityje. Jei nepasiseks atlikti tų pertvarkymų, tai būsime pasmerkti 
begalinėms gentinėms politinėms machinacijoms bei ekonominiams konflik- 
tams, kamavusiems civilizaciją tūkstančius metų. Mums reikia pereiti prie 1.0 
civilizacijos. Leiskite paaiškinti. 

1964 m. straipsnyje apie nežemiškų civilizacijų iešką sovietinis astronomas 
Nikolajus Kardaševas (Hukonaū Kapoauee) pasiūlė naudoti radioteleskopus 
energijos signalams iš kitų saulių sistemų aptikti. Jose gali būti trijų išsivystymo 
tipų civilizacijos. I tipo gali pajungti visą savo planetos energiją, II tipo — visą 
savo saulės energiją, o III tipo gali įvaldyti visą savo galaktikos energiją. 

Remdamasis tuometiniu mūsų energetikos efektyvumu, 1973 m. as- 
tronomas Karlas Saganas (Car! Sagan) apytikriai skaičiavo, kad Žemė toje 
0-1 tipo civilizacijų skalėje laikytina 0.7 tipo civilizacija. (Vėliau šis skaičius 
buvo patikslintas iki 0.72.) Kadangi N. Kardaševo skalė yra logaritminė, ir 
joje bet kokiam energijos suvartojimui padidinti reikalingas didžiulis ener- 
gijos gamybos šuolis, tai, naudodami iškastinį kurą, 1.0 civilizacijos nepa- 
sieksime. 

Gera pradžia reikėtų laikyti atsinaujinančiuosius energijos šaltinius — 
saulės, vėjo, geoterminės energijos. Kartu su branduoline energija (gal net su 
termobranduolinės sintezės energija vietoj dabar naudojamų branduolių skal- 
dymo reaktorių) jie galėtų ilgainiui atvesti mus prie šio tikslo. 

Esame jau netoli jo. Kaip tas dviveidis Janas, žvelgdami į praeitį, kad 
geriau matytume ateitį, greitai peržvelkime žmonijos istoriją, jos kelią 1.0 ci- 
vilizacijos link. 


0.1 tipo civilizacija. Tai nestabilios hominidų grupės, gyvenusios Afri- 
koje. Visa jų technika — tik primityvūs akmeniniai įrankiai. Grupė konfliktus 
sprendžia vadovaudamasi dominavimo hierarchija, grupių tarpusavio santy- 
kiuose paplitęs smurtas. 

0.2 tipo civilizacija. Klajojančių medžiotojų-rinkėjų gaujos, sudarančios 
giminingas grupes su vyraujančia horizontalia politine sistema ir lygiavine 
ekonomika. 

0.3 tipo civilizacija. Giminystės ryšiais susijusių individų gentys, gyve- 
nančios sėsliau ir daugiau užsiimančios žemdirbyste. Atsiranda politinės hie- 
rarchijos užuomazgų ir paprastas ekonominis darbo pasidalijimas. 

0.4 tipo civilizacija. Genčių sąjungos kaip atskiri hierarchiniai politiniai 
vienetai su vadovaujančiu vadu pačiame viršuje ir su reikšmingos ekonominės 
nelygybės bei darbo pasidalijimo užuomazgomis. Priklausantys žemesnei kla- 
sei aprūpina maistu ir kitais vartojimo produktais negaminančius aukštesnės 
klasės narius. 

0.5 tipo civilizacija. Valstybė kaip politinė sąjunga, kurios jurisdikcija 
galioja gerai apibrėžtai teritorijai ir jos gyventojams. Turi merkantilinę ekono- 
miką, siekiančią teigiamo prekybos balanso konkurencinėje kovoje su kitomis 
šalimis, kurioje kiek vienas laimi, tiek kitas pralaimi. 

0.6 tipo civilizacija. Imperijos primeta savo valdžią net toms tautoms, 
kurios kultūriniu, etniniu ar geografiniu atžvilgiu nepriklauso jų jurisdikcijai, 
turėdamos tikslą ekonomiškai dominuoti tarp konkuruojančių imperijų. 

0.7 tipo civilizacija. Demokratijos, valdžią paskirstančios kelioms insti- 
tucijoms; joms vadovauja išrinkti pareigūnai, už kuriuos balsavo dalis piliečių. 
Rinkos ekonomikos užuomazgos. 

0.8 tipo civilizacija. Liberalios demokratijos, suteikiančios rinkimų teisę 
visiems piliečiams. Rinkos pradeda žaisti ekonominį žaidimą, kuriame laimi 
visi, vykdydamos laisvąją prekybą su kitomis šalimis. 

0.9 tipo civilizacija. Demokratinis kapitalizmas, liberalios demokratijos 
ir laisvųjų rinkų susiliejimas, dabar plintantis visame pasaulyje per demokra- 
tinius judėjimus besivystančiose šalyse ir plataus masto prekybinius blokus, 
sakykim, Europos Sąjunga. 

1.0 tipo civilizacija. Globalizmas, turint galimybę visame pasaulyje nau- 
dotis bevieliu internetu. Visos žinios skaitmenizuotos ir visiems prieinamos. 
Globalinė ekonomika su laisvosiomis rinkomis, kuriose kiekvienas gali pre- 
kiauti su kuo tik nori, nesikišant valstybėms ar vyriausybėms. Planeta, kurioje 
visos šalys yra demokratinės, ir kuriose visi jų piliečiai turi balsavimo teisę. 


Iš šios praeities žvelgdami į ateitį, galime matyti, kad jėgos, galinčios su- 
trukdyti pasiekti 1.0 tipo civilizaciją, yra pirmiausia politinio ir ekonominio, 
o ne technologinio pobūdžio. Nedemokratinių valstybių pasipriešinimas val- 
džios perdavimui žmonėms yra didelis, ypač teokratinėse šalyse, kurių lyderiai 
norėtų, kad sugrįžtume į gentinę 0.4 tipo civilizacijos santvarką. Priešinimasis 
globalinei ekonomikai gan didelis net pramoniniuose Vakaruose, kur daugu- 
mos žmonių galvose tebevyrauja ekonominio tribalizmo idėjos. 

Keičianti žaidimą mokslo idėja yra energetikos ir ekonomikos derinys. 
"Tai atsinaujinančiųjų energijos šaltinių plėtojimas, kad jie būtų pigūs ir vi- 
siems prieinami bet kurioje mūsų planetos vietoje, leidžiant visiems tomis kei- 
čiančiomis žaidimą technologijomis mainytis su kuo tik nori. Tai pakeis viską. 

DANIELIS EVERETAS yra Ilinojaus valstybinio universiteto Kalbų, literatūros ir kultū- 
ros katedros vedėjas bei lingvistikos ir antropologijos profesorius ir knygos „Nemiegokite, nes 
Čia yra gyvačių: gyvenimas ir kalba Amazonės džiunglėse“ (Dont Sleep, There Are Snakes: Life 
and Language in the Amazon Jungle) autorius. 


„Iš tikrųjų turėtume tyrinėti ne sakinius ir ne kalbą, o žmones.“ 
— Victor Yngve 


endravimas yra bendradarbiavimo pagrindas. Nors plačiam skirtingų 
kultūrų bendravimui reikia vertimo metodų, pranokstančių dabartinius 
mūsų gebėjimus, šios technologijos pamatai jau padėti, ir daugelis iš mūsų 
dar sulauks to meto, kai savo akimis regės revoliucinį automatinio vertimo 
perversmą, kuris pakeis viską viso pasaulio bendradarbiavime ir bendravime. 
Šis tikslas buvo suformuluotas XX a. penktojo dešimtmečio pabaigoje 
Rokfelerio (Rockefeller) fondo mokslininko Voreno Vyverio (Warren Weaver) 
garsiajame memorandume. Jis deklaravo mašininio vertimo galimybę, o jos 
įgyvendinimo tikimybę siejo su keturiais dalykais, lig šiol tebevertinamais ne- 
vienareikšmiškai. Štai jo teiginiai: visos kalbos turi vieną bendrą logiką; labai 
tikėtina, kad yra kalbų universalijos; tiesioginį kontekstą įmanoma suprasti 
ir susieti su individualių sakinių vertimu; per Antrąjį pasaulinį karą sukurtus 
kriptografinius metodus galima taikyti vertimui iš vienos kalbos į kitą. 

V. Vyverio siūlymai susilaukė finansinės paramos šeštojo dešimtmečio 
pradžioje, kai JAV kariškiai daug investavo į lingvistiką ir mašininį vertimą vi- 
soje Jungtinių Valstijų teritorijoje. Ypač buvo išskiriami tyrimai, kuriuos vyk- 
dė Viktoro Ingvės (Victor Yngve) vadovaujama grupė Masačusetso technologi- 
jos instituto Elektronikos tyrimų laboratorijoje. Į tą komandą buvo įtrauktas 
ir tada dar jaunas Noamas Čiomskis. 

V. Ingvė, kaip ir V. Vyveris, norėjo prisidėti prie tarptautinio supratimo 
stiprinimo, naudodamas kompiuterinės lingvistikos metodus (tada tai buvo 
ką tik pradėta tirti sritis, kurią jis padėjo surasti) bendravimui, ypač mašini- 
niam vertimui. Iš ankstyvųjų novatorių šioje srityje reikėtų paminėti ir Klodą 
Šenoną (Claude Shannon) iš Bell Labs laboratorijos bei Jošua Bar Hilelį (Y2- 
hoshua Bar-Hillel) — V. Ingvės pirmtaką Masačusetso technologijos institute, 
dirbusį ten iki sugrįžimo į Izraelį. 

K. Šenonas, be abejo, sugalvojo informacijos kaip dalyko, kurį galima 
moksliškai tyrinėti, koncepciją, o J. Bar Hilelis buvo pirmasis žmogus, visą 
darbo laiką skyręs mašininiam vertimui. Jis pradėjo vykdyti programą, kurią 
Masačusetso technologijos institute iš jo paveldėjo V. Ingvė. 

Tačiau dar ankstyvame šio projekto vykdymo etape iššūkį jam metė 
N. Čiomskio darbai toje pačioje V. Ingvės laboratorijoje. Pirmojo išvados apie 
skirtingus gramatinius tipus ir santykinę jų generavimo galią įtikino žmones, 
kad natūralių kalbų gramatikos mašininio vertimo pastangoms nepasiduoda 
tokiu pavidalu, kokiu jos tuo metu buvo praktikuojamos. Tai sulėtino tyrimus 
ir sumažino žavėjimąsi kompiuterija besiremiančiu vertimu. 

Tačiau, kaip mums vėliau pavyko sužinoti, didžiausia problema, su kuria 
susidūrė mašininis vertimas, yra ne gramatikos formalizavimas pats savaime, 
o nė vieno iš visų žinomų formalizavimo būdų, įskaitant ir N. Čiomskio, 
nesugebėjimas integruoti kontekstą ir kultūrą (ypač semantiką ir pragmatiką) 
į versti tinkamą kalbos modelį. Be tokio integravimo mechaninis vertimas iš 
vienos kalbos į kitą yra neįmanomas. 

Vis dėlto šiuo metu mechaninės procedūros, gebančios išversti daugumą 
tekstų iš bet kurios kalbos į tikslias idiomines natūralias kitos pasirinktos kal- 
bos konstrukcijas, atrodo jau nebe tokios utopinės dėl didelio proveržio, kai 
buvo sukurtos net kelios mašininio vertimo programos (pavyzdžiui, Carnegie 
Mellon universiteto Kalbos technologijų instituto programa). 

Manau, iki savo gyvenimo pabaigos dar sulauksime dirbtinio intelekto, 
žinių pateikimo, statistinės gramatikos teorijų ir dar tik atsirandančios kom- 
piuterinės antropologijos (tai kultūros vertybių analizavimas ir modeliavimas, 
remiantis informatika) pasiekimų konvergencijos. Ji palengvins naujų mašini- 
nio vertimo formų, kurios priartėtų prie ankstyvųjų kompiuterijos pradinin- 
kų svajonių, kūrimą. 

Koncepciniams proveržiams, kurie būtini universaliam mašininiam ver- 
timui, reikės įnašų ir iš gramatikos — reikės kurti tokius modelius, kurie kalbą 
laikytų sutartinių ženklų komplektu (tai variantas idėjos, kad gramatikos sta- 
tybiniai blokai yra ne taisyklės ar formalūs apribojimai, o sutartinės frazės bei 
žodžių formos, sujungiančios kultūros vertybes su gramatikos principais), o ne 
formalių savybių sąrašu. Tiems proveržiams reikės veikiau ieškoti įvairių kul- 
tūrų kalbos ir kultūros kodavimo skirtumų, o ne „universalios gramatikos“, 
sujungiančios visas kalbas. 

Bent kai kuriuos iš tų žingsnių įsivaizduoti gan lengva. 

Pirma, pasiūlome įprastą formatą, kaip užrašyti bet kokios kalbos statistiš- 
kai pagrįstą konstrukcinę gramatiką tokiu formatu, kuris parodytų gramatinių 
konstrukcijų, kultūros ir vietinio konteksto (kiti galimi žodžiai sakinyje ar kiti 
tikėtini sakiniai toje pastraipoje, kurioje ta konstrukcija yra) ryšius. Tas formatas 
gali būti toks paprastas, kaip kokia nors struktūrinė schema ar sąrašas. 

Antra, sukuriame metodą kontekstui ir vertybėms užkoduoti. Pavyzdžiui, 
apibrėžiame, kokios yra vertybės, susijusios su žodžiais; kokios yra vertybės, 
susijusios su kai kuriomis idiomomis; kokios yra vertybės, susijusios su tais 
būdais, kuriais idėjos yra išreikštos. Pastarąjį dalyką, sakykim, galima matyti 
sakinių sudėtingumo sąvokoje, kaip kad (be kitų) Amazonės baseino piraba 
genties įprotyje atmesti pasikartojančias sintaksės struktūras, nes jos pažei- 
džia informacijos tempo ir naujos informacijos santykio su senąja informacija 
principus posakiuose, kurie 77252 kultūroje yra labai svarbūs. 

Trečia, sudarome kultūros vertybių bei plačiausiai paplitusių kontekstų 
sąrašus ir nustatome, kaip jie siejasi su individualiomis konstrukcijomis. Šios 
procedūros automatizavimas, siekiant atskleisti ar išvardyti tuos ryšius, pirmi- 
ne automatinio vertimo prasme atves prie slenksčio. 

Informacija ir jos mainai sudaro žmonių kultūrų sielą. Tik pabandykite 
įsivaizduoti, kaip galbūt pasikeis tai, kaip suvokiame „kitus“, jei sugebėsime 

išspausdinti pasakojimą ir jį automatiškai su idiomomis išversti 100 96 tikslu- 
mu į bet kokią kalbą, kurios konstrukcijų gramatiką turime. Įsivaizduokime, 
kad kalbame į mikrofoną, o žodžiai iš jo išeina tos auditorijos kalba natūraliai 
ir suprantamai. Įsivaizduokime, kad galime klausyti paskaitų bet kokia kalba, 
skaitomų bet kuriame pasaulio universitete, internetu ar asmeniškai, prieš tai 
neišmokę kalbos, kuria jos skaitomos. 

Visa tai tam tikru mastu visada liks nepasiekiami tikslai. Pavyzdžiui, ma- 
žai tikėtina, kad visos gramatikos ir visos kultūros apskritai yra pajėgios išreikš- 
ti viską, kas yra kitose kalbose. Tačiau mes kuriame priemones, kurios labai 
sumažins spragų ir padės nuspręsti, kur ir kaip įmanoma perteikti konkrečias 
idėjas kitoms kultūroms. Mašininio vertimo sėkmė gal ir nepanaikins visų 
pasaulio socialinių, kultūrinių ar politinių įtampų, tačiau tikrai nepakenks. 

Sunku sugalvoti didesnį indėlį į viso pasaulio bendradarbiavimą už pažan- 
gą universalaus bendravimo srityje, leidžiančią visiems komunikuoti beveik su 
visais. Babelis reiškia „dievo vartus“. Biblijoje tai pasakojimas apie konkuren- 
cijos ir įtarumo pasaulio kilmę. Kai žmonės, visuotinai bendradarbiaudami 
(tai įgalino visuotinis bendravimas), priartėjo prie dieviškosios galios, buvo 
įvesta kalbų įvairovė mūsų vienybei sunaikinti ir mūsų potencialui sumažinti. 

Tačiau ateina automatizuoto, beveik universalaus vertimo laikai. Ir toks 
vertimas pakeis viską. 

žonas Brokmanas nurodo, kad naujoji technologija lemia ne tik naujus 

savęs suvokimo būdus, bet ir procesą, kurį jis vadina savęs perkūrimu. 

Ar tai gali pasitvirtinti dar gilesniu ir radikalesniu už genų inžineriją 
būdu? Atsakymas: taip. 

Visiškai tikėtina, kad ateis diena, kai galėsime valdyti savo pačių kūnų 
modelius tiesiogiai savo smegenimis. 2007 m. aš pirmą kartą pats valdžiau 
kompiuteriu sukurtą viso savo kūno modelį. Tai vyko virtualiosios tikrovės 
laboratorijoje, kur fizinius mano judesius filmavo aštuoniolika kamerų, pri- 
imančių signalus iš prie mano kūno pritvirtintų daviklių. 

Pastaruosius pora metų tyrinėtojų grupės Šveicarijoje, Anglijoje, Vokie- 
tijoje ir Švedijoje parodė, kaip pasyvios būsenos žmonės sugeba sąmoningai 
susitapatinti su savų kompiuterio sukurtų virtualiųjų kūnų turiniais, feno- 
meninę savojo aš prasmę visiškai perkeldami į dirbtinius vizualius savo kūnų 
modelius. 

2008 m. matėme, kaip kitame eksperimente beždžionė bėgtakyje galėjo 
valdyti realiu laiku humanoidinio roboto vaikščiojimo būdą smegenų ir maši- 

nos sąsaja, tiesiogiai implantuota į tos beždžionės smegenis. Tas sinchronizuo- 
tas robotas buvo Japonijoje, o vargšelė beždžionė už tūkstančių mylių, Jungti- 
nėse Valstijose. Net po to, kai jis liovėsi vaikščioti, beždžionė galėjo palaikyti 
sinchronizuoto roboto judėjimą dar kelias minutes, pasinaudodama vien tik 
vizualiu grįžtamuoju ryšiu, perduodamu iš Japonijos, ir dar savo pačios „min- 
timis“ (nesvarbu, kokios jos ten buvo). 

Dabar įsivaizduokime du tolesnius žingsnius. 

Pirma, mums pavyksta selektyviai užblokuoti plačiajuostę „interocepci- 
nę“ įvestį į Žmogaus savo modelį — į visas nuojautas ir nesiliaujantį vidinių 
kūno suvokimų srautą, kuris sąmonės aš įtvirtina fiziniame kūne. Galų gale 
jau turime selekcinį motorinį dirbtinio kūno modelio valdymą ir tvirtą fe- 
nomeninį savęs identifikavimą lytėjimo ir regos pojūčiais. Blokuodami kūno 
vidinį savęs suvokimą, galėtume nutraukti nuolatinį priežastinį ryšį su fiziniu 
kūnu. 

Antra, kuriame turtingesnius ir sudėtingesnius įsikūnijimus, virtualiuo- 
sius agentus, mėgdžiojančius ne tik propriocepcinį grįžtamąjį ryšį, sukuriamą 
ne tik tą situaciją atitinkančio judėjimo, bet ir kai kurių vykstančio globali- 
nio valdymo abstrakčių aspektų — naujų priemonių, kaip kad jas pavadintų 
Dž. Brokmanas. Tada staiga atsitinka taip, kad funkcinis pagrindinis procesas, 
pradedantis sudėtingą valdymo kilpą, sujungiančią fizinį ir virtualųjį kūnus, iš 
biologinių smegenų peršoka į įsikūnijimo smegenis. 

Nemanau, kad tai įvyks jau rytoj. Nemanau ir kad tai pakeis viską. Tačiau 
pakeis daug ką. 

TOR NBORRETRANDERS 


TORAS NIORETRANDERSAS rašo knygas ir skaito mokslo populiarinimo paskaitas. 
Jis yra knygos „Dosnus žmogus: kaip padėjimas kitiems yra maloniausias iš visų dalykas“ (Zhe 
Generous Man: How Helping Obhers Is the Sexiest Thing You Can Do) autorius. 


uvokimas, kad išorinis pasaulis iš tikrųjų yra mūsų viduje, o vidinis pa- 

saulis iš tikrųjų yra mūsų išorėje, pakeis viską ir viduje, ir išorėje. Kodėl? 

„Išorėje jokios išorės nėra“, — sakė fizikas Džonas Vyleris (John Wheeler), 
mėgindamas paaiškinti kvantinę fiziką. Mes žinome tik tiek, kaip esame susiję, 
santykiaujame su pasauliu. Tiesą sakant, nežinome, koks pasaulis iš žikryjų yra 
be sąryšio su mumis. Kai atrodo, jog patiriame išorinį pasaulį, esantį išorėje ir 
nepriklausantį nuo mūsų, tai iš tikrųjų yra tik mūsų vaizdinys. 

Modernioji neurobiologija jau priėjo prie tiksliai tokios pačios išvados. 
Regimasis pasaulis — tai, ką regime — yra tik iliuzija, nors ir labai sudėtinga. 
„Tikrame“ pasaulyje nėra nei spalvų, nei tonų, nei pastovumo; visa tai su- 
kuriame patys. Tam turime svarių priežasčių, tai mums labai padeda išlikti. 
Spalvos, tonai ir pastovumas išreiškia, kaip santykiaujame su pasauliu. 

Gnoseologinės pamokos iš kvantinės mechanikos sujungimas su gnoseo- 
logine pamoka iš neurobiologijos rodo labai paprastą faktą: tai, ką suvokiame 
esant išorėje, yra tik įsivaizduojama aiški ir paprasta projekcija to, ką turime 
savo viduje. Tą projekciją sukuriame sąveikaudami su kažkuo, kas yra ne mūsų 
viduje, bet viskas, ką patiriame, yra mūsų viduje. 

Ar ta patirtis nėra tikra? Ji įkūnija santykį, kuris labai realus. Fizikas Dei- 
vidas Merminas (N. David Mermin) tvirtino, kad esame susiję, tik nežinome 
su kuo, ir ar tai, su kuo esame susiję, apskritai egzistuoja. Tai kvantinės me- 
chanikos pradininko Nilso Boro (Niels Bohr) požiūrio, kad „fizika nagrinėja 
ne gamtą, o tik tai, ką galime pasakyti apie gamtą“, šiuolaikinė formuluotė. 

Tai kas gi tada yra tikra? Mūsų, žmonių, viduje yra daug su santykiais 
susijusių emocijų. Kitų žmonių ir viso pasaulio atžvilgiu jaučiame meilės, pa- 
garbos, šilumos, nepaprasto prisirišimo, priklausymo ar atstūmimo jausmus. 
Mes palaikome santykius, ir tai sukelia gilias emocines būsenas. Jos yra nuo- 
širdžios ir tikros. Būdamos mūsų kūno viduje, tos būsenos yra suvokiamos ne 
kaip išorinio pasaulio „tikros būsenos“, o veikiau kaip kažkokie mūsų viduje 
esantys atmosferos reiškiniai. 

"Tai kelia paprastą klausimą: iš kurgi atsiranda tos vidinės būsenos? Mes 
sukuriame jas, ar jos sukuria mus? Meilė buvo ir iki mūsų (dauguma esame 
meilės akto padariniai). Draugystė, šeimos ryšiai, neapykanta, pyktis, pasitikė- 
jimas, nepasitikėjimas — visa tai gyvavo ir iki bet kurio individo. Tai pirminiai 
dalykai. Ego iliuziją paneigia faktas, kad jie buvo ir iki to momento, kai ego 
sąmoningai nusprendė mylėti ar nekęsti, rūpintis ar nesirūpinti. Vidinės būse- 
nos ankstesnės už sąmoningą egv. Jos ankstesnės už kūnišką individą. 

Emocinės būsenos mūsų viduje labai tikros, jos yra biologinės evoliucijos 
produktas. Jos padeda mums išgyventi. Eksperimentinė ekonomika ir elgsenos 
mokslai pastaruoju metu parodė, kokios jos svarbios kaip socialiniai veiksniai. 
Juk, norėdami bendradarbiauti, turime pasitikėti kita puse, net jei racionali ana- 
lizė sakytų, kad tikimybė būti apgautam ir to kaina gali būti labai didelės. 

Pasitikėdami patiriame vidinį malonumą, kuris pasireiškia ir fiziologiškai. 
Vidinė emocinė būsena pasisako už. Tačiau jei racionaliai apsvarstysime padėtį 
išoriniame pasaulyje, kitus dalyvius, jų kompromisus ir motyvus, tai turėsime 
nuspręsti su jais nebendradarbiauti. Išorinio pasaulio analizavimas jus verčia 
pasisakyti prieš. Žmonių bendradarbiavimas priklauso nuo to, kiek svarbiu 
laikysime tai, ką patiriame kaip savo vidinį pasaulį, palyginti su tuo, ką pati- 
riame kaip išorinį pasaulį. 

Tradiciškai mokslo kultūra vidinių būsenų svarbą neigė. Dabar jos darosi 
vis svarbesnės, norint suprasti žmones, ir labai aktualios, kai norime kurti mus 
mėgdžiojančius artefaktus. 

Greitai kursime ne tik dirbtinį intelektą, bet ir dirbtinę valią — sistemas, 
gebančias vidinius sprendimus ir vertybes paversti išoriniais pokyčiais. Jos ge- 
bės nuspręsti, ar nori pakeisti pasaulį. Šitaip vidinis planas taps išorės veiks- 
mais. Todėl reikės žinoti, kas yra viduje ir kas išorėje. 

Kurdami tokias mašinas, išmoksime to, kas pakeis viską. Suvokimas yra 
klaidingas vidinio pasaulio laikymas išoriniu pasauliu. Mūsų viduje esančios 
emocijos yra evoliucijos tikrovė. Dalykai, kuriuos matome ir girdime išorėje, 
yra tik elegantiški būdai įsivaizduoti tai, kas gali paaiškinti mūsų emocijas, 
mūsų santykius. Juk girdime ne kurkimą, o varlę. Kai suprantame, jog vidinės 
emocinės būsenos tikresnės už tai, ką patiriame kaip išorinį pasaulį, bendra- 
darbiauti darosi lengviau. Nesveikos racionalaus valdymo manijos laikai tada 
pasibaigs. 

Realiai keičiasi tai, kaip žiūrime į daiktus, kaip juos patiriame. Kad kas 
nors keistųsi išorėje, turi viskas pasikeisti viduje. Tai gnoseologinė padėtis. 
Apie tai kalbėjo visos dvasinės tradicijos, tačiau dabar tai kyla ir iš kvantinės 
fizikos gnoseologijos, neurobiologijos ir robotų kūrimo. 

Mes sėdėsime ten, kurdami tuos robotus su dirbtine valia. Ir staiga pra- 
pliupsime juoktis. Juk šorė yra ne išorėje, ji yra viduje. Vidus yra ne viduje, jis 
yra išorėje. Išorė yra viduje. O kas yra išorėje? 

Tas juokas ir pakeis viską. 

PAČIŲ KEIČIANČIŲJŲ 
POKYČIAI 


A. GARRETT LISI 


GARETAS LIZIS yra nepriklausomas fizikas teoretikas ir straipsnio „Itin paprasta visko 
teorija“ (An Exceptionally Simple Theory of Everything) autorius. 


monėms būdingas nepaprastai lankstus savęs suvokimas. Jei užsidėsime 

akinius, rodančius kito žmogaus požiūrį, su grįžtamuoju ryšiu ir gali- 

mybe valdyti, tai save suvoksime kaip tą kitą žmogų. Kai naudojame 
paprastas ar sudėtingas priemones, jos greitai tampa mūsų kūno ir proto plėti- 
niais. Tas lankstumas ir nepailstantis siekimas mokytis, išradinėti, pramogauti 
ir ieškoti naujų nuotykių ateityje mus nuves tais keliais, kurie ryškiai pakeis 
žmonių patirtį ir net pačią mūsų prigimtį. 

Kadangi prisitaikome taip greitai, atrodys, jog tie pokyčiai vyksta laipsniš- 
kai. Per ateinančius trejus metus diskai su kietojo kūno atmintimi (so/id-stare 
memory) pakeis kietuosius diskus (5ar4 drive), ir taip bus pašalinta mechaninė 
kliūtis labai sumažinti kompiuterinę įrangą. Tolesnės pažangos kliūtimi išliks 
baterijų dydis, bet ir jis gerės kartu su padidėjusiu elektronikos efektyvumu, 
tada gyvensime nuolatinėje kompiuterių apsuptyje. 

Privatumas išnyks. Žmonės įrašinės savo suvokimus ir jais dalysis su visu 
pasauliu, o pasaulis dalysis su jais savo patirtimi. Kiekviena fizinė vieta bus su- 
sieta su informacija apie ją. Gyventi dideliuose miestuose taps maloniau, nes 
vidaus degimo variklius pakeis tylūs elektra varomi automobiliai, oro neter- 

šiantys nuodingais dūmais. Būsime įtraukti į vis labiau plėtojamus pokalbius 
socialiniuose tinkluose. 

Paprastas encefalogramas pakeis magnetoencefalografija ir funkcinė mag- 
netinio rezonanso tomoskopija, papildyta galinga kompiuterija. Tai leis atpa- 
žinti aktyvius mąstymo modelius ir juos paversti tinkamais perduoti žodžiais, 
vaizdais ir veiksmais. Mūsų mintys galės pasiekti draugus ir šeimos narius, 
kurie to norės, bei visą mūsų išorinį ir vidinį pasaulį. Tas padidėjimas pakeis 
tai, ką reiškia būti žmogumi. Daugelis žmonių nuo savo kūniškos egzistencijos 
pereis į virtualiuosius pasaulius, kuriuos jie pripildys prasmės — daugiau lai- 
ko skirs mokslui, virtualiesiems dalykams, bendravimui ar tiesiog žaidimams. 
Mes, žmonės, ir kitus stengsimės padaryti tokiais, kaip mes. 

Atsiras sintetinis intelektas, bet tai vyks pamažu ir ne taip, kaip dauge- 
lis tikėjosi, todėl jie jo nepripažins. Žmonės yra įpratę manyti, jog tai, kad 
kompiuteriai išmoko žaisti šachmatais, atpažinti balsą ir vairuoti automobilį, 
reiškia dirbtinio intelekto atėjimą. Tačiau tie etapiniai rezultatai buvo pasiekti, 
ir dabar juos laikome veikiau brutalios kompiuterinės jėgos bei išmaningo 
kodavimo rezultatu, negu sintetinio intelekto avangardu. 

Kaip tik šiuo metu kompiuteriai jau pradeda žaisti go žaidimą damo lygiu, o 
netrukus pralenks pačius geriausius žaidėjus žmones. Jie išlaikys Tiuringo testą. 
Tačiau šis sintetinis intelektas, nors ir plačiai taikytinas, yra nežmogiškas ir sveti- 
mas, daugelis jį laikys tik sudėtingų skaičiavimų ir gero programavimo priemone. 

Įdomesnis sintetinio intelekto atsiradimo ženklas bus gautas tada, kai 
kompiuteriai išlaikys visiškai automatinį viešą Tiuringo testą kompiuteriams 
atskirti nuo žmonių bei atvirkštinį Tiuringo testą visai nedalyvaujant žmo- 
nėms. Kompiuteriams tai sukels skanaus juoko. Jei tik tai neįvyks anksčiau, tai 
toks dirbtinio intelekto lygis bus pasiektas tada, kai kompiuteriai pasieks tokį 
pajėgumą, kad galės realiu laiku modeliuoti žmogaus smegenų veiklą. Netru- 
kus po to jau nebeteksime žaidimo keitėjų vaidmens. Tačiau iki to laiko žmo- 
nes galbūt jau bus smarkiai pakeitusios tiesioginės biologinės manipuliacijos. 

Labiausiai žmonių būtį pakeisiantys pokyčiai, kurių tikiuosi, prasidės 
įsikišus į biologiją: kuriant audinius, tikslingai modifikuojant genomus ir 
vykstant kitokiai biologijos pažangai. Žmonės yra atsitiktinai, kaip pakliuvo, 
surinktos biologinės mašinos. Mūsų DNR išspausdinta ne rašomosiomis ma- 
šinėlėmis. Tai padarė beždžionės viena su kita per milijonus metų. 

Įsivaizduokite, kaip greitai gyvybė keistųsi, jei DNR ir biochemija būtų 
keičiami tikslingai. Nanotechnologija jau egzistuoja — tai mechanizmai mūsų 
pačių ląstelių viduje. Kaip tik šiuo metu perprantame, kaip jie veikia ir kaip 
juos valdyti. Vaistai ligoniams bus pritaikomi individualiai pagal asmeninius 
jų genomus. Jau rengiamės kurti ir auginti organizmus, tinkančius mūsų tiks- 
lams. Tie organizmai suriš anglies dioksidą, apdoros žaliavas, o galiausiai ir 
taisys ar net visai pakeis mūsų pačių kūnus. 

Gal aš to ir nebesulauksiu, bet žaidimą labiausiai pakeis galutinė kom- 
piuterijos ir biologijos sintezė. Biotechnologija galų gale leis mūsų smegenis 
nuskenuoti tokiu lygiu, kuris bus pakankamas atminčiai išsaugoti ir sąmonei 
reprodukuoti, ją perkėlus į veiksmingesnį kompiuterinį substratą. Tai darant, 
intelektą bus galima nukopijuoti ir panorėjus perkelti į sukurtas biologines 
formas bei sujungti su somatiniais jų vairavimo mechanizmais. 

Pradėsime kurti savo pačių šakas, vienu metu keliauti keliais skirtingais 
keliais, ieškodami nuotykių, pramogų ar tiesiog kad taip patinka. Gyvenimas 
tikrame pasaulyje teikia be galo daug patirčių, ir į virtualiuosius pasaulius įkel- 
ti intelektai atsidurs išorėje, kur galės skraidyti kaip sakalai, bėgioti kaip ge- 
pardai, mylėti, žaisti ar tiesiog alsuoti antžmogiška sąmone be jokio vėlavimo 
ir su begaliniu juostos pločiu. Žmonės džiaugsis gamta visais įmanomais jos 
pavidalais. O aš mėgausiuos jėgos aitvarų ir banglenčių sportu. 

Matote, tas jėgos aitvarų sportas yra pašėlusiai smagus dalykas, o patys 
aitvarai — tai buriavimo ateitis. Nors šiai sporto šakai dar tik keleri metai, o 
aitvarai dar netobuli, šios sporto šakos entuziastai ką tik pasiekė buriavimo 
greičio pasaulio rekordą, viršiję 50 mazgų greitį. Daugelis buriavimo sporto 
mėgėjų permainoms priešinasi ir stengiasi šį rekordą užginčyti, tačiau aitvarai 
iš tikrųjų yra efektyvus galios šaltinis, tad, šiai technologijai tobulėjant, jais 
pasiekiamas greitis ir atotrūkis nuo kitų buriavimo būdų tik didės. Jėgos ait- 
varai meta iššūkį dinamiškam galingų gamtos jėgų balansui. Lakioti jais yra 
nuostabu, o dar daugiau smagumo prideda bangos. 

Visi tie numatomi pokyčiai yra dabartinių mokslo ir technologijos 
užuomazgų ekstrapoliacijos. Tačiau didžiausių staigmenų reikia laukti iš 
to, ko neįmanoma ekstrapoliuoti. Sunku pasakyti, kiek iš tų pokyčių įvyks 
mums dar gyviems tebesant, nes laikas yra kintamas dydis, ir neaišku, kiekgi 
išgyvensime. 

Nejįtikėtinai tragiška ir kartu fantastiškai optimistiška tai, kad mūsų karta 
yra galbūt paskutinė, kuri mirs nuo senatvės. Jei pailginti savo amžiaus ne- 
pavyktų, yra kita laikina priemonė — krionika. Tai Paskalio dilema (Pasca/s 
wager) singuliariečiams (Singularitarians), kurie mieliau rinktųsi neaiškią atei- 
tį, negu garantuotą jos nebuvimą. O jei šios mano prognozės klaidingos, tai 
mirtis pasirūpins, kad niekada to nesužinočiau. 

MARCEL KINSBOURNE 


MARSELIS KINSBURNAS yra neurologas ir Zhe New School universiteto Niujorke 
kognityvinių neuromokslų specialistas bei knygos „Vaikų mokymosi ir dėmesio problemos“ 
(Childrens Learning and Attention Problems) autorius kartu su Paula Kaplan (Paula J. Caplan). 


„Jei būtų įmanoma išsivaduoti iš neigiamų emocijų nekeliančiu pavojaus būdu implan- 
tuojant elektrodą, nepažeidžiant intelekto ir kritinio mąstymo, tai aš pats pirmas tą pasidary- 
čiau.“ 

- Iš Dalai Lamos kalbos „Apie meditacijos neuromokslą“ (On £he Neuroscience of Medita- 
tion) Neuromokslų draugijos metiniame 2005 m. susirinkime. 


okslą ir technologiją naujovės ir toliau labai keis. Tačiau tuos pokyčius 
patiria smegenys, tai tik jų pačių pokyčiai gali pakeisti viską. 
Mėginimai keisti žmogaus smegenis — ne naujiena, kai reikia kovoti su 
psichopatologijomis. Tačiau ar įprastiniai agentai - psichoaktyvūs vaistai, psi- 
chochirurgija, elektrošokas ar netgi tai, ką valgome, geriame ir rūkome - gali 
sukelti pokyčių normaliai veikiančiose smegenyse (tai yra nepakenkti joms), 
nėra žinoma, tačiau naujas gilaus smegenų stimuliavimo metodas, kai į sme- 
genis įvedami elektrodai stimuliuoti tiksliai nustatytas smegenų vietas, jau 
naudojamas kai kuriems smegenų sutrikimams, tarp jų ir Parkinsono ligai bei 
obsesiniam-kompulsiniam sutrikimui koreguoti. 
Pasirinktus simptomus dažnai pavyksta susilpninti, tačiau asmenybę gali 
gerokai paveikti, nors anksčiau ji nebuvo nenormali. Visą gyvenimą niūrios 
nuotaikos kamuojamas ligonis gali ne tik atsikratyti įkyrių minčių, bet ir pa- 

tirti nuotaikos pagerėjimą iš karto, kai tik bus įjungta elektros srovė, ir sugrįžti 
į savo įprastinę prislėgtą būseną tą akimirką, kai tik srovė bus išjungta. Pusiau 
tuščia stiklinė laikinai tampa pusiau pilna. Atrodo, smegenys ne visai laikosi 
mūsų sutartinės ribos tarp to, kas normalu ir kas jau ne. 

Tiesioginis stimuliavimo efektas pribloškia. Darome prielaidą, kad mūsų 
maloniai sudėtingą protą ir smegenis formuoja daugybė dinaminių ir aplinkos 
veiksnių. Tačiau dvyniai, auginti labai skirtingose socialinėse ir ekonominėse 
aplinkose, buvo įspūdingai panašūs savo nuotaikomis ir gerovės suvokimu. 

Atrodo, genetinių veiksnių nulemti smegenų organizavimo tipai užduo- 
da emocinį toną, o patirtis jį tik moduliuoja, nukreipia teigiama ar neigiama 
kryptimi. Stimuliavimas ar nervų perdavimo proceso nutraukimas konkrečia- 
me nervų kelyje ar kilpoje gali pakeisti emocinį toną, pastumti į šalį ankstes- 
nės patirties, stresų ar nelaimių sudėtingumus ir leidžia asmenybei išsilaisvinti. 

Ši procedūra išlaisvina potencialias galimybes, apie kurių buvimą anks- 
čiau net neįtarta. Žmogaus smegenys garsėja plastiškumu. Svarbiausių elek- 
tros schemų pareguliavimas greičiausiai nuvilnija per nervinį smegenų tinklą 
ir jis pereina į kitokią būseną. Dar reikės nuodugniai išnagrinėti filosofines 
pasekmes, tačiau sunku įsivaizduoti labiau neabejotiną psichoneuralinio ta- 
patumo teorijos (teigiančios smegenų ir proto tapatumą, skirtingus to paties 
dalyko aspektus) patvirtinimą. 

Žinoma, gilus smegenų stimuliavimas šiuo metu nėra taikomas tam, kad 
sveiki žmonės taptų atidesni, malonesni, švelnesni, taktiškesni. Be potencialiai 
neigiamų neurochirurginių šalutinių poveikių, yra ir etinių sumetimų, drau- 
džiančių naudoti gilų stimuliavimą smegenims, kurios laikomos normaliomis. 
Tačiau istorija moko dviejų dalykų: laikui bėgant, kiekviena technologija yra 
linkusi tapti tikslesnė, veiksmingesnė ir saugesnė; viskas, kas gali būti pada- 
ryta, galiausiai ir bus padaryta, nepaisant visų filosofinių ir etinių aplinkybių. 

Pamokomas plastinės chirurgijos pavyzdys. Iš pradžių ji buvo tik rekons- 
trukcinė, tačiau dabar vis didesniu mastu naudojama kosmetiniams tikslams. 
Tokį pat likimą numatau ir giliam smegenų stimuliavimui. Kosmetinė chirur- 
gija daro žmones patrauklesnius. Žmonėms išvaizda yra labai svarbi. Mums, 
hipersocializuotai biologinei rūšiai, asmeninis patrauklumas atidaro tas duris, 
kurių nepajėgia atidaryti vien tik kompetencija ir intelektas. 

Be jokios abejonės, kosmetinė chirurgija pagerina gyvenimo kokybę, tai 

kaip galima neleisti ja naudotis kiekvienam, kas tik panorės? Tačiau iš esmės 
ji yra apgaulinga; veidas po operacijos iš tikrųjų nebėra to žmogaus veidas, 
kūnas po operacijos iš tikrųjų nebėra to žmogaus kūnas. Bet patirtis rodo, kad 
tos abejonės dėl autentiškumo — tik teorinės. 

Kosmetiškai pakoreguota nosis, krūtinė, klubai ar odos atspalvis tampa 
naująja to žmogaus realybe be reikšmingesnės neigiamos socialinės reakcijos. 
Dabar jau įmanoma transplantuoti net veidą. Iš veido labai daug sužinome 
apie žmogų, bet kas tada, jei to žmogaus veidas „netikras“? Ar kam nors rūpi, 
kaip tas žmogus atrodė anksčiau, gal niekas to net nebeprisimena. Tas pat 
pasakytina ir dėl neurokosmetikos. 

Bet ar smegenų koregavimas kelia ne didesnį nerimą už kieno nors kūno 
pakoregavimą pagal kieno nors skonį? Tikrai kelia. Tačiau pastaruoju metu 
proto ir kūno skirtumas tapo nebe toks ryškus. Kaupiasi įrodymai apie pa- 
žinimo ir emocijų įsikūnijimą, ir tarp šių dviejų sričių yra bent jau įtakingas 
grįžtamasis ryšys. Samprotavimai, kuriuos iškels kosmetinis gilus smegenų sti- 
muliavimas, mažesniu mastu jau keliami ir kosmetinėje chirurgijoje. 

Atrodo, gilus smegenų stimuliavimas nedidina intelekto, tačiau intelektas 
nėra tiesiausias kelias į sėkmę. Svarbiausias dalykas yra „socialinis intelektas“, 
o jis yra šalutinis asmenybės produktas. Man dar gyvam tebesant, gilus sme- 
genų stimuliavimas vienokiu ar kitokiu pavidalu bus naudojamas modifikuoti 
asmenybei, siekiant pagerinti profesines ir socialines galimybes. Etikos spe- 
cialistai dėl to apgailestaus; taip ir turėtų daryti. Tačiau tai vyks ir lig šiol 
neįsivaizduotais būdais pakeis tai, kaip žmonės patiria pasaulį ir kaip palaiko 
santykius vieni su kitais. 

Pagalvokime apie „ginklavimosi varžybas“ draugiškumo srityje, varžybas, 
besiremiančias ne tikrųjų jausmų slėpimu, o jausmais, išugdytais taip, kad jie 
taptų tikri. Pagalvokime apie homogenizuoto geranoriškumo visuomenę; jos 
piliečiai reguliariai lankosi pas gilaus smegenų stimuliavimo paslaugos tiekėją, 
kuris reklamuojasi kaip geriausias elektrodų įvedimo į smegenis specialistas. 
Tokioje visuomenėje yra galimybė asmenybę įjungti, o kai nusibos - išjungti. 

Dr. Akumbensas ir p. Insula yra straipsnelio autoriaus prasimanyti per- 
sonažai, simbolizuojantys dvi galvos smegenų sritis: požievinį smegenų bran- 
duolį (nucleus accumbens) ir salą (insula). Pirmoji laikoma motyvacijos, malo- 
numų, priklausomybių centru, antroji — skonio centru. Galima sekti mados 

tendencijas asmenybės srityje. Galima kurti koordinuojančias asmenybes spe- 
cialiems įvykiams. Joje bus vietos ir reikalaujančioms daug dėmesio asmeny- 
bėms, tarkim, vartojančioms narkotikus (pavyzdžiui, kokainą), ar turinčioms 
psichopatologinių sutrikimų (sakykim, sergančioms hipomanija). Kad ir kaip 
ten būtų, naudojantys gilų smegenų stimuliavimą gyvenimą patirs visai kitaip. 
Štai kur galės pasireikšti dar daugiau etikos specialistų ir filosofų! 

Apie save manome, kad turime tvarius protus stabiliuose kūnuose. Tačiau 
paaiškės, kad šis suteikiantis pasitikėjimo savęs traktavimas yra tik dar vienas 
iš mūsų labai žmogiškų egocentrinių paklydimų. Ar mes, griežtai kalbant, tu- 
rime stabilias tapatybes? Kai paaiškės, jog tai, kaip suvokiame šį pasaulį ir save 
pačius, priklauso nuo elektros srovės užgaidų, mūsų fantazijos apie pastovumą 
nusileis trapių ir laikinų tapatybių tikrovei. 

NEUROFENOMIKA + 
TIKSLINIS STIMULIAVIMAS = 
PSICHOLOGINĖ 
OPTIMIZACIJA? 


BRIAN KNUTSON 


BRAJANAS KNUTSONAS yra Stanfordo universiteto psichologijos ir neuromokslų do- 


centas. 


adinga frazė „žaidimo keitimas“ gali reikšti ne tik žaidimo laimėjimą 
MV (paprastai su radikaliu pasikeitimu), bet ir žaidimo taisyklių pakeiti- 

mą. Jei galėtume pakeisti proto taisykles, tai pakeistume savąjį pasaulio 
suvokimą, o tai pakeistų viską (bent jau žmonėms). 

Darant prielaidą, kad smegenys yra proto organas, kokios yra smegenų 
taisyklės ir kaip galėtume peržengti jų ribas? Technologijos pasiekimai, neuro- 
fenomiką sujungiantys su tiksliniu stimuliavimu, atsakymus į tuos klausimus 
duos kitą šimtmetį. Priešingai nei genomika, fenomika (fenotipų - įmanomų 
stebėti organizmų charakteristikų — tyrimas) susilaukė mažiau kalbų (ir fi- 
nansų). Tačiau fenomika yra loginis galutinis genomikos taškas (ir potenciali 
kliūtis klinikiniams pritaikymams). Fenomika tradiciškai daugiausia dėmesio 
skyrė plačiai individualių charakteristikų skalei (įskaitant morfologiją, bioche- 

miją, fiziologiją ir elgesį). Tačiau „neurofenomika“ gali konkrečiau sutelkti 
dėmesį į tuos smegenų veiklos modelius, kurie kuria elgesį. 

Smegenų vaizdavimo metodų pažanga per porą pastarųjų dešimtmečių 
dabar jau leidžia mokslininkams labai tiksliai vizualizuoti giliai esančių sme- 
genų regionų veiklos pokyčius: erdvinė skiriamoji geba mažesnė už vieną mi- 
limetrą, skiriamoji laiko geba mažesnė už vieną sekundę. 

Tie technologiniai proveržiai sukėlė tarpdisciplininį revoliucinį pervers- 
mą, kurio kulminacija taps „neurofenomo“ kartografavimas. Neurofenomą 
sudarantys neuraliniai veiklos modeliai gali turėti genetinį ir epigenetinį pa- 
grindą, bet taip pat gali ir dinamiškai reaguoti į aplinkos netikėtumus. Neu- 
rofenomą reikėtų glaudžiau nei elgesį susieti su genomu; geriausiu atveju jis 
galėtų paaiškinti, kodėl genų ir elgsenų grupės yra linkusios keliauti kartu. 

Nors neurofenomo kartografavimas gali atrodyti kaip beviltiškai sudėtin- 
gas mokslo iššūkis, naujausi tyrimai pradėjo atskleisti daug nervinių požymių, 
patikimai rodančių ne tik akivaizdžius pradinius pojūčių įvesties ir motorinės 
išvesties taikinius, bet ir abstraktesnes psichines konstrukcijas, sakykim, pelno 
ir nuostolių lūkesčius, savęs apmąstymą, konfliktą tarp galimų pasirinkimų, 
impulsų slopinimą, faktų kaupimą atmintyje ir jų ėmimą iš jos (jei apsiribo- 
sime tik keliais pavyzdžiais). Trianguliuodamas įvairius smegenų vaizdo mo- 
dalumus, neurofenomas galiausiai parodys erdvės, laiko ir cheminės sudėties 
atžvilgiu specifinius taikinius stimuliavimo pastangoms. 

Tikslinis nervų stimuliavimas įmanomas jau daug dešimtmečių. Jis pra- 
sidėjo nuo elektrinių metodų naudojimo, vėliau imti taikyti ir cheminiai 
metodai. Deja, bet kokio signalo perdavimas į giliai esančias smegenų sritis 
paprastai būna invazinis (tarkim, reikia gręžti skyles kaukolėje ir implantuoti 
laidelius, jei ne dar blogiau), nespecifinis (kas keletą minučių į atitinkamus re- 
gionus reikia įpilti neuronešiklių), dažnai ir trumpalaikis (taikinio struktūros 
žūsta, arba zondus, kaip svetimkūnius, padengia apsauginės struktūros). 

Laimei, horizonte jau matyti geresni metodai. Mokslininkai ne tik kuria vis 
mažesnius ir vis tikslesnius laiko atžvilgiu elektrinius ir cheminius pristatymo 
įtaisus, bet dabar sugeba ir beveik akimirksniu padidinti ar sumažinti įjungtų 
neuronų skaičių šviesos zondais, aktyvuojančiais šviesai jautrius jonų kanalus. 

Kaip ir elektrinius bei cheminius, tuos šviesos zondus įmanoma įvesti 
į gyvų gyvūnų smegenis ir pakeisti jų elgesį. Tačiau šiuo metu mokslininkai 

dar tebėra priversti į smegenis įvesti invazinius zondus. O kas būtų, jei būtų 
įmanoma tas pačias elektros, cheminių medžiagų ar net šviesos „piliules“ er- 
dvės ir laiko atžvilgiu tiksliai nukreipti į konkrečią smegenų vietą kaukolės 
neatidarius? 

Tokio būdo dar nėra, tačiau, turėdamas galvoje mokslininkų kūrybišku- 
mą, išradingumą ir mokslo pažangos spartą pastaruoju metu, tikiuosi, kad 
atitinkamų priemonių atsiras jau ateinantį dešimtmetį (įsivaizduokime trian- 
guliacijos šalmų rinką). Tiksliai nukreiptas ir neinvazinis stimuliavimas kartu 
su žemėlapiu, apimančiu ir neurofenomą, sukels revoliucinį gebėjimo valdyti 
savo protą perversmą. 

Klinikinės tokio pobūdžio valdymo pasekmės yra paprastos, bet stulbina- 
mos. Palyginti su juo, ir psichoterapija, ir farmakoterapija atrodo labai buki, 
atšipę instrumentai. Įsivaizduokime, kad gydytojams ar net pacientams duo- 
sime galimybę tiksliai ir dinamiškai valdyti neuronų suaktyvinimą sergant de- 
mencija (acetilcholino neuronų), Parkinsono liga (dopamino) ar vienpoliare 
depresija (serotonino). 

Tie ir panašūs technologijos pasiekimai ne tik pagerins klinikinį gydymą, 
bet ir prisidės prie mokslo teorijos pažangos. Kartu su taikymu gydymui atsi- 
ras ir taikymų, skirtų tobulinimui, paklausa. Kas būtų, jei gebėtume tiksliai, 
bet neinvaziniu būdu, moduliuoti nuotaiką, budrumą, gyvumą, atmintį, val- 
dymą, valios jėgą ir kitas savybes? Žinoma, kiekvienas nori laimėti tą žaidimą 
su smegenimis. Bet ar esame pasirengę keisti taisykles? 

ANDIS KLARKAS yra Edinburgo universiteto Logikos ir metafizikos katedros vedėjas 
ir knygos „Proto plėtra: įkūnijimas, veikimas ir kognityvinis išplėtimas“ (Supersizing the Mind: 
Embodiment, Action, and Cognitive Extension) autorius. 


ave aukštinantis biologinės rūšies persitvarkymas — štai kas pakeis viską. 

Atsiranda vis naujų technologijų — nuo nešiojamųjų, visur prasiskver- 

biančių kompiuterių iki radikalių įvairių savybių mišinių, gaunamų per- 
keliant genus, iki mintimis valdomų kompiuterio žymeklių, išvaduojančių 
suparalyžiuotus žmones nuo uždarumo sindromo, iki madingų kojų protezų, 
leidžiančių laimėti bėgimo varžybas, ir iki kuklaus, bet tiek daug visko pakei- 
tusio Phone mobiliojo telefono. 

Tačiau svarbiausia, kad, atsiradus šiai savęs pertvarkymo galimybei, ką 
tik pradėjome giliau pažinti save ne kaip griežtai apribotus biologinius orga- 
nizmus, o kaip įmanomus lengvai pertvarkyti mazgus informacijos, komu- 
nikavimo ir veiksmų sraute. Kai išmoksime aukštinti savo pačių potencialą, 
sukursime vis daugiau ryškių kūno formos ir veiksmingų kognityvinių va- 
riantų. Kitame šimtmetyje žmonės bus kur kas įvairesni, heterogeniškesni, 
su daug įvairesniais fiziniais ir kognityviniais matmenimis negu praeityje, nes 
sąmoningai sukelsime naują revoliucinį kambro periodo laikų perversmą pri- 
menantį kūno ir proto suklestėjimą. 

KITOKIA VYRŲ 
SUBJEKTYVUMO RŪŠIS 


TINO SEHGAL 


"TINAS SEGALIS yra dailininkas. 


anau, dar sulauksiu to, kas bus visai kitokia vyrų subjektyvumo rūšis. 
MV Kadangi vis labiau atsikratome kultūrinių bei elgesio refleksų pramo- 

ninės visuomenės, kur ryškus darbo pasidalijimas tarp vyrų ir moterų, 
vis labiau nyksta ir pagrindas mūsų vis dar plačiai paplitusiam suvokimui, kas 
sudaro „vyriškumą“. Galiausiai tai baigsis vyrų subjektyvumo koncepcija, ir 
kiekviena nauja karta žengs po mažą žingsnelį jos link. 

Tikiuosi to dar sulaukti, nes žmonėms prieinami elgesio ir reiškimosi bū- 
dai yra labai riboti ir supaprastinti. Norėčiau sulaukti, kai mano vaikas suaugs, 
ir pamatyti, koks bus jo kartos įnašas; dar daugiau, labai norėčiau pamatyti, 
kokie bus jauni žmonės, kai aš būsiu jau labai senas. 

ELENA FIŠER yra Ratgerso universiteto Antropologijos katedros tyrimų profesorė ir 
knygos „Kodėl mylime: romantiškos meilės prigimtis ir chemija“ (Why We Love: The Nature and 
Chemistry of Romantic Love) autorė. 


rotas pirmiausia yra veiksmažodis“, — rašė filosofas Džonas Diujis 

(John Dewey). Kai ką nors dirbame, galvojame ar jaučiame, smegenys 
IJ kažką daro. Bet ką? Ir tai, ką mokslininkai sužino apie tą nervų gim- 
nastiką, ar įmanoma panaudoti gaunant tai, ko norime? Manau, įmanoma, ir 
aš to dar sulauksiu, nes yra stulbinamų šiuolaikinių neuromokslo pasiekimų. 

Smegenų skenavimas, genetiniai tyrimai, antidepresantų vartojimas, es- 
trogenų pakeitimo terapija, gydymas testosteronais, L-dopa ir naujesni vaistai 
smegenų ligų profilaktikai ar jų vystymuisi sulėtinti, preparatai pramogoms, 
lytį keičiantys pacientai, genų dopingo besigriebiantys sportininkai — visa tai 
ir kiti dalykai duoda duomenų, kaip smegenys veikia, ir atveria naujus kelius, 
naudojant smegenų chemiją, pakeisti tai, kas esame ir ko norime. 

Įsibėgėjant epigenetikos sričiai, taip pat pradedame suprasti, kaip aplinka 
veikia smegenų sistemas ir netgi suaktyvina ir nuslopina genus. Tai dar labiau 
padeda reguliuoti smegenų chemiją, paveikia tai, kas esame, kaip jaučiamės ir 
kaip mums atrodo, ko mums reikia. 

Tačiau kas čia naujo? Juk ir mūsų protėviai manipuliavo smegenų chemija 
milijonus metų. Paimkime kad ir „kabinimą“, dabartinę vienos nakties romano 
atmainą. Tai viena iš seniausių cheminio įtikinimo formų žmonijos istorijoje. 
Genitalijų stimuliavimas per lytinį aktą išplečia veiklą dopamino sistemoje — 

neuronešiklių tinkle, kuris, kaip nustačiau su kolegomis, siejasi su romantiškos 
meilės jausmais. Orgazmo metu patiriamas oksitocino ir vazopresino srautas; 
šios cheminės medžiagos susijusios su prisirišimo jausmais. 

Atsitiktiniai lytiniai santykiai ne visada yra atsitiktiniai. Įtariu, kad mūsų 
protėviai suviliodavo vienas kitą (nesąmoningai), norėdami pakeisti savo par- 
tnerio smegenų chemiją ir šitaip sužadinti jo aistrą bei prisirišimo jausmus. 
Toks cheminio įtikinimo metodas iš tikrųjų yra veiksmingas. 

Neseniai ištyręs 507 koledžo studentus, antropologas Džastinas Garsija 
(Justin Garcia) nustatė, kad 50 90 merginų ir 52 96 vaikinų šoko į lovą su pa- 
žįstamu ar visai nepažįstamu partneriu, tikėdamiesi šitaip pradėti ilgiau truk- 
siančius santykius, o apie trečdalis tokių pažinčių peraugdavo į meilę. 

1957 m. Vensas Pakardas (Vance Packard) parašė knygą „Slapti įtikinėto- 
jai“ (The Hidden Persuaders), norėdamas demaskuoti subtilius psichologinius 
metodus, kuriuos reklamuotojai naudoja manipuliuoti žmonių jausmais ir 
paakinti juos pirkti. Jau seniai kitiems įtikinti naudojame psichologiją, bet 
tik dabar pradedame suprasti, kodėl psichologinės strategijos yra veiksmingos. 

Pavyzdžiui, laikymasis už rankų sukelia pasitikėjimo jausmus iš dalies ir 
dėl to, kad sužadina oksitocino veiklą. Matydami kitus žmones juokiantis, 
natūraliai juos mėgdžiojame, judindami savo veido raumenis, kurie sužadina 
nervus, mūsų nervų sistemos chemiją keičiančius tokiu būdu, kad ir patys pa- 
sijuntame laimingi. Tai viena iš priežasčių, kodėl gerai jaučiamės tarp laimin- 
gų žmonių. Naujumas sustiprina dopamino veikimą ir polinkį į romantišką 
meilę. Placebo efektas yra tikras. O bučiuojantis perduodamas seilėse esantis 
testosteronas, ir tai prisideda prie aistros skatinimo. 

Juodoji mūsų žmogiškumo dėžė, smegenys, po truputį prasiveria. Pirmą 
kartą per visą žmonijos istoriją pažvelgę į jos vidų, sužinosime biologinius ko- 
dus, valdančius giliausius norus ir jausmus. Tuos kodus jau pradėjome naudo- 
ti. (Aš, pavyzdžiui, dažnai sakau žmonėms: jei jie nori sužadinti romantiškos 
meilės jausmus ar juos palaikyti, abu kartu turėtų daryti kažką naujo dopami- 
no veikimui sužadinti ar palaikyti.) Jungtinėse Valstijose kasmet išrašoma apie 
100 mln. receptų antidepresantams, o kasdien daugelis iš mūsų keičia tai, kas 
esame, kitais cheminiais būdais. 

Mokslininkams vis daugiau sužinant apie pasitikėjimo, empatijos, atlai- 
dumo, dosnumo, pasibjaurėjimo, ramybės, meilės, tikėjimo, noro ir daugybės 

kitų sudėtingų emocijų, motyvacijų ir pažinimų chemiją, šį naujų ginklų ar- 
senalą vis daugiau mūsų pradės naudoti manipuliuoti savimi ir kitais. Ir kai 
vis daugiau žmonių visame pasaulyje naudoja tuos nematomus įtikintojus, 
galime vieną po kito subtiliai pakeisti viską. 

HENRIS HARPENDINGAS yra Jutos universiteto nusipelnęs profesorius ir Antropo- 
logijos katedros vedėjas bei knygos „10 000 metų greitos plėtros: kaip civilizacija paspartino 
žmonių evoliuciją“ (Zhe 10,000 Year Explosion: How Civilization Accelerated Human Evolution) 
autorius kartu su Gregoriu Kokranu (Gregory Cochran). 


igus individualaus genomo nustatymas įkvėps naujos gyvybės pažinčių 

paslaugoms ir vedybų organizatoriams. Jau ir šiandien gyvuoja spermos ir 

kiaušinėlių rinka, tačiau vartotojams prieinama informacija apie jų dono- 
rus yra ribota. Ši verslo šaka suklestės, kai individualaus genomo nustatymo 
kaina nukris, ir genomikos žinių pagausės. 

Potencialūs vartotojai galės sužinoti ne tik tai, ar gametos siūlytojas turi 
rudas akis, yra aukštas ar žemas, turi mokslinį laipsnį, bet ir ar jo genotipas yra 
su tinkamu svarbiausiu histologinio suderinamumo kompleksu, kokie — ilgi 
ar trumpi — yra jo androgenų receptoriai, ar jis turi pageidaujamų tipų do- 
pamino receptorius ir t. t. Ateinančiame dešimtmetyje vartotojų bei donorų 
suderinamumą užtikrinančių kriterijų sąrašas ilgės, o tam skirtų algoritmų 
sudėtingumas didės vis sparčiau. 

Suderinamos poros sąvoka įgaus visai naują matmenį. Vartotojai gaus in- 
formacijos apie šimtus genetinių tinkamo donoro polimorfhizmų, kad galėtų 
įvertinti gametų rinkų atveju. Santuokų rinkose vertins abi pusės. Kur visa tai 
nuves? Man ateina į galvą trys galimybės. 

1. Įsivaizduokime, kad Salė žvalgosi po spermos donorų rinką. Ji grei- 
čiausiai ieško genetiškai suderinamo partnerio, pavyzdžiui, su tinka- 
mu svarbiausiu histologinio suderinamumo kompleksu. Ji yra homo- 
zigota DRD4 genetinės vietos 7R aleliui, todėl ieško spermos donoro, 
homozigotinio 4R aleliui, kad jai nereikėtų tenkintis 7R homozigoti- 
niu kūdikiu, koks buvo ji pati. Kitaip sakant, kuris donoras - Tomas 
ar Dikas - bus labiau pageidautinas, priklausys nuo Salei svarbių rodi- 
klių. 

2. Tačiau ką daryti, jei Salė vertina, pavyzdžiui, intelektą, kuris yra be- 
veik visiškai vieno matmens ir nekintamo poliškumo? Aukštą inte- 
lektą vertina beveik visi. Šiuo atveju Tomą ir Diką Salė vertins pagal 
panašius kriterijus kaip ir dauguma kitų moterų. Tada Tomas beveik 
visada bus vertinamas aukščiau už Diką ir už savo spermą gaus dau- 
giau. 

3. Galbūt naujojo šalies prezidento vaikai yra rudaplaukiai. Ir štai Salė, 
kaip ir dauguma kitų rinkoje esančių moterų, užsimanys rudaplaukių 
vaikų, nes jie tuo metu yra madingi. Rudaplaukis Dikas spermos rin- 
koje taps pardavimų lyderiu, bet tik trumpam laikui. Gims daugybė 
rudaplaukių vaikų, bet tada šis trumpalaikis susižavėjimas praeis, ir 
nauja mada taps, pavyzdžiui, vaikai žaliomis akimis. Dikas neteks iš- 
skirtinio statuso spermos rinkoje ir bus priverstas ieškotis rimtesnio 
darbo. 

Tie trys scenarijai ar bet koks jų mišinys reiškia galimą ateitį meilės ir 
vedybų rinkoje tiems, kurie yra pakankamai pasiturintys, kad galėtų joje daly- 
vauti. Pirmasis scenarijus atitinka tradicinį požiūrį į vedybas, kad kiekvienam 
jose yra kažkas ypatingo, unikalaus. Antrasis scenarijus artimesnis tam, kaip 
vedybų rinkos iš tikrųjų veikia: kiekviena moteris teikia pirmenybę turtin- 
gam, o ne skurdžiui, sumaniam, o ne bukapročiui, turinčiam BMW, o ne 
Yugo automobilį. Trečiasis scenarijus yra artimas mechanizmui, kurį biologai 
vadina lytine atranka: gaigalai turi žalias galvas daugiausia dėl to, kad tiesiog 
tokia mada. Nedrįsčiau lažintis iš didelių sumų, kuris iš tų scenarijų įsigalės 
būsimoje gametų rinkoje, bet pirmenybę teikčiau antrajam. 

MARCO IACOBONI 


MARKAS JAKOBONIS yra Kalifornijos universiteto Los Anžele Smegenų kartografavi- 
mo centro neuromokslų specialistas ir knygos „Žmonių atspindėjimas: naujas mokslas apie tai, 
kaip užmezgame ryšius su kitais“ (Mirroring People: The New Science of How We Connect with 
Orbers) autorius. 


er pastaruosius 100 metų žmonių gyvenimo trukmė gerokai pailgėjo. Pra- 

ėjusio šimtmečio pradžioje vidutinė gyvenimo trukmė visame pasaulyje 

buvo tik 30-40, o dabar jau siekia beveik 70 metų. Deja, šiuo atžvilgiu 
tarp atskirų šalių tebėra dideli skirtumai. (Žinote? Žmonės pažangesnėse šaly- 
se gyvena ilgiau.) Jų išlikę ir šalių viduje. (Žinote? Turtingesni žmonės gyvena 
ilgiau.) Šiandieną besivystančių šalių turtingesnių sluoksnių žmonės gali tikė- 
tis sulaukti daugiau kaip 80 metų amžiaus. 

Nors gyvenimo trukmės skirtumai yra politinė problema, kuri čia neap- 
tarinėjama, bendras ryškus jos pailgėjimas kelia ir įdomių mokslo problemų. 
Kaip kovoti su šalutiniu senėjimo lemiamu pažinimo gebėjimų mažėjimu, to 
malonaus fakto, kad gyvename ilgiau, efektu? Kaip sureguliuoti nuotaikos su- 
trikimus, kurie dažnai lydi bendrą pažinimo gebėjimų mažėjimą? Žaidimą iš 
tikrųjų pakeis tik nemirtingas pažinimas (na, ne visai nemirtingas, bet artimas 
jam) ir beribė laimė (na gerai, ne visai beribė, bet artima jai), kuriuos užtikrins 
neskausmingas smegenų stimuliavimas. 

Šiandien turime du svarbiausius metodus smegenims stimuliuoti ne- 
skausmingu ir neinvaziniu būdu: transkaukolinį magnetinį stimuliavimą 
(rranscranial magnetic stimulation — TMS) ir vranskaukolinį stimuliavimą nuo- 
latine elektros srove (žranscranial direct current stimulation — TDCS). TMS 
būdu smegenys stimuliuojamos vietiniais magnetiniais laukais veikiant galvos 
odą, kuri savo ruožtu indukuoja elektros sroves smegenyse, o TDCS naudoja 
silpnas nuolatines elektros sroves. 

Smegenims stimuliuoti yra ir daug kitų būdų, gali būti stimuliuojama 
daug smegenų sričių. Galėsime žymiai sulėtinti pažinimo gebėjimų silpnė- 
jimą ir pagerinti nuotaiką, stimuliuodami tas smegenų sritis, kurios kolek- 
tyviai vadinamos asociacijų žievėmis (association cortices). Jos susieja daug 
kitų smegenų sričių. Pavadinimas atsirado iš to, kad daugelį smegenų sričių 
jos sujungia į nervų tinklus. Yra dvi svarbiausios asociacijų žievės: esančios 
smegenų priekyje vadinamos priešakinėmis, o esančios jų užpakalyje — už- 
pakalinėmis. 

TMS būdas eksperimentiškai jau kelerius metus naudojamas gydyti de- 
presijai, stimuliuojant priešakines asociacijų žieves. Rezultatai tokie daug ža- 
dantys, kad šis metodas daugelyje šalių jau aprobuotas šiam gydymui. (2008 
spalį jį aprobavo ir Jungtinių Valstijų Maisto ir vaistų administracija.) Manau, 
per ateinančius du dešimtmečius bus gerokai patobulintas gebėjimas stimu- 
liuoti smegenis nuotaikos sutrikimams gydyti. 

Pagerinsime techninę įrangą ir stimuliavimo metodiką (patikslinsime, 
kaip dažnai ir kiek ilgai jas stimuliuoti). Bus įmanoma lengviau surasti kon- 
krečias priešakinių asociacijų žievių vietas smegenų tomografija. Kiekvienos 
smegenys truputį skiriasi anatominiu ir fiziologinių atžvilgiais. Smegenų sti- 
muliavimas kartu su jų tomografija leis numatyti konkrečias gydymo strate- 
gijas, pritaikytas konkretiems individams, ir tai padės labai padidinti gydymo 
veiksmingumą. 

Užpakalinės asociacijų žieves, esančias užpakalinėje smegenų dalyje, 
Alzheimerio liga pažeidžia pirmiausia. Jų aktyvumas sumažėja ir nelabai su- 
mažėjus kognityvinei gebai — tai dažnai būna susiję su senėjimu. Smegenų 
stimuliavimas padidins užpakalinių asociacijų žievių aktyvumą vyresniems 
žmonėms — skatins sinchronizuotą daugelio neuronų įsijungimą prie tam ti- 
krų dažnių. Manoma, sinchronizuotas neuronų įsijungimas prie tam tikrų 


= 296 


TAI PAKEIS VISKĄ 


dažnių yra labai svarbus suvokimo ir kognityviniams procesams. Senstančios 
stimuliuojamos smegenys gaus sinchronizuotą neuronų įsijungimą. 

Baigiamąjį ir, sakyčiau, patį svarbiausią štrichą padės gebėjimas sužadinti 
konkrečias smegenų būsenas stimuliuojant. Nekelia abejonių, kad smegenys 
niekada nebūna ramybės būsenos. Jos stimuliuojamos visada esant tam tikros 
būsenos. 

Apie smegenų stimuliavimą galima galvoti kaip apie paties stimuliavi- 
mo sąveiką su ta smegenų būsena, kurioje jos yra stimuliuojamos. Smegenų 
stimuliavimas, sukeliant konkrečias smegenų būsenas stimuliuojamame sub- 
jekte (pavyzdžiui, žaidžiant žaidimus, kuriuose subjektas turi sieti žodžius, 
arba rodant subjektui stimulus, kurie paprastai siejasi su laime), labai padidins 
kognityvinės gebos mažėjimo ir nuotaikos sutrikimų gydymo paveikumą. 

Tai bus realus žaidimo keitimo būdas. Jei mano prognozės pasitvirtins, 
pamatysime ir ryškius politikos pokyčius. Žmonės netoleruos naudingų at- 
stūmimo nuo smegenų stimuliavimo padarinių. Kaip tik šiuo metu nelengvai 
perprantami užslėpti aplinkos veiksniai ar subtilūs sveikatos priežiūros skir- 
tumai, kurie per ilgesnį laiką lemia didžiulius individualius skirtumus (apie 
dešimt gyvenimo metų tarp turtingų ir neturtingų žmonių, gyvenančių toje 
pačioje šalyje), bet jie iš karto suvoks naudingus smegenų stimuliavimo pada- 
rinius ir reikalaus neatimti iš jų šios galimybės. Tai irgi keičia žaidimą. 

KARLAS SABAGAS yra rašytojas, televizijos prodiuseris ir knygos „Rymano hipotezė: 
didžiausia neišspręsta matematikos problema“ (7he Riemann Hypothesis: The Greatest Unsolved 
Problem in Mathematics) autorius. 


idelę dalį bėdų šių dienų pasaulyje (kaip ir bet kada anksčiau) suke- 

lia žmonių polinkis planuoti ar vykdyti smurtą prieš kitus žmones. 

Šį polinkį rodo ne tik užpuolimai ir žmogžudystės. Kiekvienas, kas 
kuria kokį nors ginklą, baudžia vaiką, skelbia karą ar pabėga iš avarijos 
vietos, palikęs auką gulėti ant kelio, žalos kitam žmogui padarymą laiko 
pateisinamu poelgiu savo atžvilgiu. O, kaip pasikeistų pasaulis, jei ateities 
žmonės turėtų tokią biologinę savybę, kaip kognityvinis draudimas taip 
elgtis, ir jie negalėtų to daryti taip, kaip dabar dauguma mūsų negali ju- 
dinti ausų! 

Greičiausiai yra taip, kad kiekvieno žmogaus — nuo smurtaujančių tėvų ir 
žagintojų iki prekiautojų ginklais bei valstybių galvų - smegenyse gali atsirasti 
nervų impulsų grandinė, leidžianti laikyti „normaliu“ ar bent priimtinu daly- 
ku kito žmogaus sužalojimą ar net mirtį savo pačių malonumui ar naudai. Sa- 
kykime, tokius impulsus bus įmanoma analizuoti tiksliai, ateityje patobulinus 
JMRI, pozitronų emisijos tomografiją (positron emission tomography - PET) ar 
sukūrus naujus metodus. 

Bene kiekvieną sprendimą nužudyti kitą žmogų ar pakenkti jam galima 
atsekti kaip seriją nervų impulsų, kurie atsirado A smegenų centre, per mikro- 
sekundę pasiekė B, C ir D sritis, nebuvo įleisti į E ir E sritis ir atvedė prie to, 
kad sprendimas, anksčiau laikytas nepriimtinu, tampa priimtinas. 

Galimas dalykas, rasime daug bendro tarp žmogaus, planuojančio nužudyti 
vaiką, ir valstybės galvos, pasirašančio įstatymo pradėti branduolinio ginklavi- 
mosi programą projektą, arba inžinieriaus, kuriančio klasterinę naujo tipo bom- 
bą, smegenų struktūrų. Visi jie tam tikrame intelektiniame lygyje pripažįsta: 
visiškai gerai, kad jų veiksmai kitiems žmonėms padarys daug žalos ar net lems 
jų mirtį. Jų visų smegenims, ko gero, būdingas D modelis — „mirties modelis“. 

Jei būtų įmanoma aptikti tokį specifinį smegenų veiklos modelį, ar tada 
būtų įmanoma sukurti metodus jam užbėgti už akių ar jį suardyti, kai tik 
jis pradėtų formuotis? Labiausiai tikėtina, bet mažiausiai priimtina socialiniu 
požiūriu priemonė — visiems nešiotis mikrosrovių turinčius prietaisus, kurie 
tokius modelius aptiktų ir juos slopintų ar ardytų. Tada kiekvienas, kuriam 
kiltų toks impulsas, akimirksniu netektų valios jį įgyvendinti. 

Mažiau tikėtinas, bet vis tiek įmanomas įsivaizduoti — koks nors sudėtin- 
gas cheminis D modelio slopiklis, genų inžinerijos būdu sukonstruotas taip, 
kad veiktų tam tikras sinapses ar tam tikrus neuronešiklius, ir tiekiamas tokiu 
būdu, kad būtų prieinamas visiems Žemės gyventojams. D modelio slopiklio 
galėtų būti dedama į vandenį, panašiai kaip dedama chloro (tai šiuo metu pri- 
imtina, norint užbėgti už akių mirtims nuo užteršto vandens). Jį būtų galima 
naudoti ir inhaliacijai, išpurškiant ore, arba jo dedant į genetiškai modifikuo- 
tus maisto produktus. Juo galbūt būtų galima netgi modifikuoti embrionines 
vienos kartos ląsteles; tai leistų visiems laikams pašalinti D modelį iš ateities 
kartų. 

Žaginimams būtų galima užbėgti už akių, kol jie dar neįvyko. Karei- 
viams, jei armijos vis dar išliktų, būtų sukliudyta šaudyti, nes gaiduką nuspau- 
džiantys smiliai sustingtų; na, nebent apskritai nebūtų į ką šaudyti, nes priešo 
kariai, sukilėliai ar teroristai patys nesugebėtų vykdyti smurtinių veiksmų. 

Ar visiškas žudymo impulsų pašalinimas iš žmonių gyvenimo turėtų ir 
neigiamų padarinių? Žinoma. Tada vienas vienintelis žmogus, išvengęs tokio 
jų pašalinimo, galėtų užvaldyti visą pasaulį. Jis (sakykim, vyras) tada galėtų 
nebaudžiamas skriausti ir žudyti kitus, nes niekas neturėtų valios nužudyti jį. 

Todėl reikėtų sugalvoti priemones, kaip elgtis tokiomis sąlygomis. Toks 
žmogus būtų toks žalingas visai žmonijai, kad, ko gero, reikėtų sukurti planą 
jam suvaldyti, jei jis atsirastų. Tai būtų nelengva, nes nebūtų įmanoma jį nu- 
žudyti iš karto: juk niekas nesugebėtų ne tik tai padaryti pats, bet ir sukons- 
truoti įtaisą jam nužudyti — reikėtų gebėjimo galvoti apie kito žmogaus mirtį. 

Tačiau, tokią galimybę atidėję į šalį, pasižiūrėkime, kokių gi būtų trū- 
kumų pasaulio, kuriame iš visų žmonių cheminiu ar elektroniniu būdu būtų 
atimtas gebėjimas nužudyti kitą žmogų ar padaryti jam žalos? Be abejo, tai 
tikrai visiems išeitų į naudą. Godumo sukelti nusikaltimai vis dar tebebūtų 
galimi, bet apiplėšimai būtų daromi griebiantis apgaulės, o ne ginklo; gaujų 
nariai vieni kitus užsipultų įžeidinėjimais ir patyčiomis, o ne peiliais ir vėzdais. 

Šalių vyriausybės ginčytinus sienų klausimus galėtų spręsti prie šachmatų 
staliuko. Sumažėtų ir mirčių dėl autokatastrofų keliuose, nes net menkiausia 
mintis, kad nederamas elgesys keliuose gali lemti kito žmogaus mirtį, galėtų 
taip aiškiai priminti D modelį, kad visi važinėtų daug atsargiau, norėdami to 
išvengti. Mirtys per gaivalines nelaimes neišnyktų, bet padaugėtų labdaros ir 
tarptautinės pagalbos, nes žmonės suprastų, jog nepadėti, atsitikus tokiai ne- 
laimei ateityje, būtų ne ką geriau už seną, jau išnykusį įprotį žudyti žmones. 

D modelio eliminavimo metodas paskatins labai reikšmingų visų žmo- 
nių, taigi ir visuomenių, elgesio pokyčių. Ir šiandien kažkur neurobiologijos ar 
genų modifikavimo srityse jau gali būti tokių pokyčių užuomazgų. 

DŽESIS BERINGAS yra psichologas, Karalienės universiteto (Oueens University) Bel- 
faste Pažinimo ir kultūros instituto direktorius ir Scientific American žurnalo apžvalgininkas 
(Bering in Mind). 


as būtų, jei pasakyčiau, kad Dievas yra tik mūsų galvoje, mūsų mintyse? Kad 

Ke Dievas yra tarsi mažytis taškelis mūsų ragenos pakraštyje, kurio neaiškus, 

iglotas ir nepasiekiamas vaizdas, lydintis kiekvieną akių judesį, iš tikrųjų yra 
tik iliuzija, psichologinė dėmė pagrindiniame kognityviniame smegenų substrate? 
Gali apimti jausmas, kad ten yra kažkas didesnio — tai, kas stebi, žino, rūpinasi, o 
gal net vertina. Tačiau iš tikrųjų tai tik oras, kuriuo kvėpuojame. 

Pagalvokime, kokios būtų pasekmės, Dievą įsivaizduojant štai šitaip — 
kaip įbrėžimą psichologiniame lęšiuke, o ne kaip paslaptingą dangiško pasau- 
lio atstovą, kokiu jį dauguma žmonių laiko. Subjektyviai Dievas ir toliau bus 
mūsų gyvenime. Tiesą sakant, tai gan apmaudu. Kaip suvokimo būdas, jis ir 
toliau užlies mūsų patirtis nepagaunama, neapibrėžta prasme, kels pojūtį, kad 
visata įvairiais būdais sa mumis bendrauja. 

Bet objektyviai Dievo sąvoka yra tik iliuzija. Tai radikali, o kai kas 
pasakytų — net pavojinga, idėja, nes ji iškelia svarbius klausimus apie Die- 

vą, kaip apie nepriklausomą veiksnį, egzistuojantį už Žmogaus smegenų 
ląstelių ribų. 

Iš tikrųjų Dievo iliuzija yra labiau tikėtina sąvoka, negu kai kurie su tuo 
susiję minties eksperimentai, pavyzdžiui, galimybė, kad smegenys yra kažko- 
kiame įelektrintame inde, ir mūsų gyvenimas yra tik modelis. Priešingai ši- 
tokiam minties eksperimentui ar kai kuriems kitiems mokslinės fantastikos 
filmo „Matrica“ (7he Matrix) analogams, galima vienareikšmiškai pareikšti: 
mūsų, kaip biologinės rūšies, gebėjimas galvoti apie Dievą (net apie nesantį 
Dievą) yra įmanomas tik dėl to, kad turime natūraliai atsiradusias smegenis, 
ypač dėl to fakto, kad smegenys išsivystė per daugybę metų neįprastu būdu. 
Filosofiniame diskurse idėja, kad Dievas yra iliuzija, būtų labai seno ginčo 
mokslo įkvėptas posūkis, nes jis apima Dievo faktinio buvimo pobūdį ir tik- 
rumą. 

Visa tai labai gerai, galime pagalvoti, bet Dievas vis dėlto galbūt nėra 
iliuzija. Smegenų gebėjimas protauti apie antgamtinius dalykus — gyvenimo 
tikslą, pomirtinį gyvenimą, likimą — yra ne įbrėžimas mūsų psichologiniuose 
lęšiukuose, o asmeninis Dievo ženklas smegenyse. Niekada negalima atmesti 
galimybės, jog žmogaus smegenų evoliuciją Dievas taip pakreipė tam, kad 
galėtume jį aiškiau matyti. Tai savotiška dieviška lazerinės akių chirurgijos 
procedūra, gyvulinio apdangalo, dengiančio kitų gyvūnų sąmonę, nuplėšimas. 

Kai kurie mokslininkai, sakykim, psichologai Džastinas Baretas (Justin 
Barrett) ir Maiklas Murėjus (Michael Murray), tai laiko „teistinės evoliucijos“ 
požiūriu. Tačiau aš, kaip religiją nagrinėjantis psichologas, tokį aiškinimo 
šykštumą priimu rimtai. Galų gale juk toks šykštumas ir yra pagrindinė „Oka- 
mo skustuvo“ (Ockbams razor), mokslinio tyrimo kertinio akmens, prielaida. 

Okamo skustuvas teigia, kad iš dviejų vienodai tikėtinų hipotezių mokslo 
skustuvas pašalina perteklinius riebalus ir teikia pirmenybę tai hipotezei, kuri 
daro mažiau nebūtinų prielaidų. O gamtos moksluose Dievo sąvoka kaip prie- 
žastinė jėga yra tarsi neskanus kremzlės gabalas kokiame nors patiekale. Todėl 
nors Dievo laikymas iliuzija filosofiniu požiūriu gali būti ir ne visai pagrįstas, 
iš tikrųjų tai yra moksliškai pagrįstas traktavimas. 

Kadangi žmogaus smegenys (kaip ir bet kuris kitas fizinis organas) yra 
evoliucijos produktas, ir natūralioji atranka veikia be protingo išankstinio 
apgalvojimo, šis psichinis aparatas išsiugdė gebėjimą galvoti apie Dievą, ne- 

siekiant būtinybės su juo tartis; tuo labiau nebuvo būtinybės, kad jis būtų iš 
tikrųjų. 

Tiesą sakant, smegenys turi daug tokių keistenybių, kurios sistemingai 
keičia, užtemdo ar neteisingai pateikia visą mūsų galvos išorėje esantį pasaulį. 
Tai nebūtinai yra blogas dalykas, jis taip pat nereiškia prasto mūsų gebėjimo 
prisitaikyti. 

Jūs, be abejo, jau esate susidūrę su optinėmis iliuzijomis, tarkim, su iš- 
garsėjusiu Miulerio-Lajerio (Mž//er-Lyer) paveikslėliu, vaizduojančiu vienodo 
ilgio strėles, kurių uodegos nukreiptos į priešingas puses, ir tai sudaro įspūdį, 
kad tos strėlės yra skirtingo ilgio. Nors žinote, kad jų ilgis vienodas, tačiau 
protas neleidžia to suvokti būtent taip. 

Yra ir daugiau gerai dokumentuotų, bet galbūt mažiau žinomų, socia- 
linių-kognityvinių iliuzijų. Pavyzdžiui, Deividas Bjorklundas (David Bjor- 
klund), vystymosi psichologijos specialistas, samprotauja, kad per didelis vaikų 
pasitikėjimas savo gabumais padeda jiems ir toliau vykdyti sunkias užduotis, 
užuot atsisakius jų, patyrus pirmas nesėkmes. Galiausiai, įgijus daugiau prak- 
tikos ir per ilgesnį laiką, tikrieji tokių vaikų gebėjimai gali priartėti prie tų jų 
ankstesnių, per daug palankių savęs vertinimų. 

Panašiai ir evoliucinės psichologijos specialistai Deividas Basas (David 
Buss) ir Martė Hazelton (Martie Haselton) tvirtina, kad vyrų polinkis per daug 
palankiai vertinti moterų šypsenas kaip seksualinės iniciatyvos ženklą skatina 
juos dažniau nei vertėtų laikytis meilikavimo taktikos. Kartais tai iš tikrųjų 
atveda prie realių reprodukcinių galimybių su jiems draugiškomis moterimis. 

Kitaip sakant, ar tai, ką manome apie mūsų išorėje esantį pasaulį, tiks- 
liai atspindi tikrą padėtį, mažai ką tereiškia. Svarbiau ar jie, psichologiškai 
kalbant, veikia mūsų (arba mūsų genų) naudai. Kai skaitote šias eilutes, ko- 
gnityvinių mokslų specialistai artėja prie nuodugnesnio žmogaus proto, kaip 
tikrovę vaizduojančios prizmės, supratimo. Taigi kas pakeis viską? Grėsmingai 
artėjantis visuotinis sutarimas (ir tų, kurie Okamo skustuvą priima visai rim- 
tai), kad dėl Dievo buvimo žodį turi tarti psichologai, o ne fizikai. 

RYMANO HIPOTEZĖS 
ĮRODYMAS 


CLIFFORD A. PICKOVER 


KLIFORDAS PIKOVERIS yra rašytojas, rašantis apie mokslą, IBM kompanijos 
T. J. Votsono tyrimų centro redaktorius ir knygos „Matematikos knyga“ (Zhe Math Book) 
autorius. 


augelis matematikos tyrimų rodo, kad Rymano hipotezės įrodymas yra 

svarbiausias neišspręstas matematikos klausimas. Spartus matematikos 

vystymasis kartu su kompiuterizuotais matematiniais įrodymais ir vi- 
zualizacijomis verčia mane tikėti, kad šis klausimas bus išspręstas man dar 
tebesant gyvam. Matematikos entuziastas Džonas Erajus (John Fry) kartą pa- 
sakė, jog labiau tikėtina rasti gyvybę Marse negu rasti pavyzdžių, paneigiančių 
Rymano hipotezę. 

XX a. pradžioje britų matematikas Godfrėjus Haroldas Hardis (Godfrey 
Harold Hardy), kartais leisdamasis į kelionę jūromis, pasirinkdavo keistoką 
gyvybės draudimo būdą. Jis kokiam nors savo kolegai išsiųsdavo atviruką, ku- 
riame pareikšdavo, jog surado Rymano hipotezės sprendimą. G. H. Hardis 
niekada nepalaikė gerų santykių su Dievu ir jautė, kad Dievas neleis jam mirti 
skęstančiame laive tokioje neaiškioje būsenoje, kai pasaulis tebespėlioja, ar jis 
iš tikrųjų išsprendė tą garsiąją problemą. 

Rymano hipotezės įrodymas apima dzeta funkciją, kurią galima pavaiz- 
duoti sudėtingai atrodančia kreive. Ji yra naudinga skaičių teorijoje pirminių 

skaičių savybėms tirti. Užrašyta f(x) pavidalu, ši funkcija iš pradžių buvo api- 
brėžta kaip begalinė suma: 


Ko) = 1 + (4) + (6 + (V +... Ar t. t. 


Kai x = I, ši serija neturi baigtinės sumos. Kai x reikšmės didesnės už 1, 
tai ji išauga iki baigtinės sumos. O jei x reikšmės mažesnės už 1, tai suma ir 
vėl begalinė. Visa dzeta funkcija, nagrinėjama ir aptarinėjama literatūroje, yra 
sudėtingesnė funkcija, ekvivalenti šiai serijai, kai x reikšmės didesnės už 1, bet 
turi baigtines vertes bet kuriam realiam ar kompleksiniam skaičiui, išskyrus 
tuos atvejus, kai realioji jų dalis lygi vienetui. Žinome, kad ši funkcija lygi 
nuliui, kai xyra -2, -4, -6 ir t. t. Taip pat žinome, kad ši funkcija turi begalinį 
skaičių nulinių reikšmių tiems kompleksiniams skaičiams, kurių realioji dalis 
yra tarp O ir 1, bet tiksliai nežinome, kokiems kompleksiniams skaičiams tie 
nuliai yra būdingi. 

1859 m. matematikas Georgas Bernardas Rymanas (Georg Bernbard Rie- 
mann) padarė prielaidą, kad tie nuliai būdingi tiems kompleksiniams skai- 
čiams, kurių realioji dalis lygi /4. Nors yra daug skaitmeninių įrodymų, tą 
prielaidą patvirtinančių, ji vis tiek dar nėra įrodyta. 

Rymano hipotezės įrodymas turės akivaizdžių pasekmių pirminių skaičių 
teorijai ir tam, kaip suprantame kompleksinių skaičių savybes. Apibendrintas 
šios hipotezės variantas, kai bus įrodytas jo teisingumas, leis matematikams 
išspręsti daug svarbių matematikos problemų. Stebina ir tai, kad fizikai, tir- 
dami Rymano hipotezę, galbūt surado paslaptingą kvantinės fizikos ir skaičių 
teorijos ryšį. Nežinau, ar Dievas yra matematikas, tačiau matematika yra tos 
audimo staklės, kuriomis jis audžia visatos audinį. 

Šiandien daugiau kaip 11 000 savanorių visame pasaulyje užsiima Ryma- 
no hipoteze. Jie tam naudoja išplatintą kompiuterinės programinės įrangos 
paketą Zetagrid.Net Rymano dzeta funkcijos nuliams ieškoti. Kiekvieną dieną 
dzeta funkcijai skaičiuojama daugiau kaip po milijardą nulių. 

Moderniaisiais laikais matematika įsiskverbė į visas mokslo tyrimų sritis 
ir vaidina neįkainojamą vaidmenį biologijoje, fizikoje, chemijoje, ekonomi- 
koje, sociologijoje ir inžinerijoje. Matematiką galima panaudoti ir saulėlydžio 
spalvų, ir mūsų smegenų architektūros paaiškinimui. Matematika padeda ga- 

minti ir viršgarsinius lėktuvus, ir atrakcioninius amerikietiškus kalnelius, mo- 
deliuoti gamtinių Žemės išteklių srautus, tirti ir subatominį kvantų pasaulį, ir 
tolimiausias galaktikas. Matematika pakeitė mūsų žiūrėjimo į kosmosą būdą. 

Fizikas Polis Dirakas (Pau! Dirac) pasakė: mūsų šiandieniniai abstraktūs 
matematiniai tyrimai leidžia pažvelgti į ateities fiziką. Ir tikrai, matematinės 
lygtys išpranašavo antimedžiagos buvimą, ir ji vėliau buvo rasta. O kitas ma- 
tematikas, Nikolajus Lobačevskis (Hukonaū JIodauesckuū), panašią mintį 
išreiškė tokiais žodžiais: „Nėra tokios matematikos šakos, kad ir pačios abs- 
trakčiausios, kuri kada nors nebūtų panaudota realaus pasaulio reiškinių ty- 
rimams.“ 

LAIKO REALUMAS 


LEE SMOLIN 


LY SMOLINAS yra Teorinės fizikos perimetro instituto, esančio Voterle, Ontarijo pro- 
vincijoje, fizikas ir knygos „Bėdos su fizika: stygų teorijos iškilimas, mokslo nuosmukis ir kas 
bus toliau“ (Zhe Trouble with Physics: the Rise of String Theory, the Fall of a Science, and What 


Comes Next) autorius. 


orėčiau aprašyti tą požiūrio pokytį, kuris, kaip manau, pakeis tai, kaip 

galvojame apie viską nuo pačių abstrakčiausių klausimų apie tiesos kil- 

mę iki pačių konkrečiausių mūsų kasdieninio gyvenimo klausimų. Tas 
pokytis atsiranda iš pačių giliausių ir sunkiausių problemų, su kuriomis susi- 
duria dabartinis mokslas — tų, kurios susijusios su laiko kilme“. 

Su laiko problema susiduriame nagrinėdami visus svarbiausius fizikos 
klausimus: kas buvo Didysis sprogimas, ir ar galėjo kažkas būti ir iki jo? Kokia 
yra kvantinės fizikos kilmė, ir kaip ji vienijasi su reliatyvumo teorija? Kodėl 
mūsų matomi fizikos dėsniai yra labiau tikri, negu kiti galimi? Ar galėjo tie 
dėsniai išsivystyti iš kitokių dėsnių, buvusių anksčiau? 

Po daugelio diskusijų ir ginčų man vis labiau aiškėja, kad šie svarbiausi 
dėsniai fundamentinėje fizikoje veda prie labai paprasto pasirinkimo, susijusio 
su atsakymais į du paprastus klausimus: Kas yra realu? Ir kas yra tiesa? 

Atsakymus į juos duoda daug filosofų ir religijų. Daugumos jų atsakymas 
vienodas: realybė ir tiesa pranoksta laiką. Jei kas nors yra realu, tai ta realybė 
tęsiasi amžinai, o jei kas tiesa, tai tiesa buvo ir bus visada. Mūsų turima patirtis 
apie pasaulį, egzistuojantį laike, kai kurių religijų ir daugelio šiuolaikinių fizi- 
kų bei filosofų nuomone, yra tik iliuzija. Už šios iliuzijos slypi amžina realybė, 

dabartinėje kalboje vadinama blokine visata (b/ock universe). Kitas šio senojo 
požiūrio pasireiškimas yra dabar populiari idėja, kad laikas yra atsiradusi savy- 
bė, kurios nėra tarp fundamentinių fizikos apibrėžimų. 

Naujasis požiūris yra tiesiog priešingas. Jis tvirtina: tai, kas realu, yra realu 
tik tuo momentu, kuris yra tik vienas iš daugelio jų sekoje. Tas pats galioja 
ir tiesai: kas yra tikra, teisinga, yra tikra tik tą momentą. Transcendentinių, 
amžinų tiesų nėra. 

Nėra ir praeities. Praeitis gyvuoja tik kaip dabarties dalis tokiu mastu, 
kokiu duoda įrodymų apie praeities įvykius. O ateitis dar nėra reali; vadinasi, 
ji yra atvira ir kupina galimybių, iš kurių bus įgyvendinta tik maža dalis. Pagal 
šį požiūrį nėra ir kitų visatų galimybės. Visa, kas egzistuoja, turi būti dalis tos 
visatos, kurioje esame šiuo metu. 

Šis požiūris keičia viską, pradedant nuo to, ką galvojame apie matemati- 
ką. Pagal šį požiūrį negali būti jokios amžinos platoniškos matematinių objek- 
tų karalystės. Atskleistos matematikos tiesos iš tikrųjų yra objektyvios. Ta- 
čiau matematines sistemas turime išrasti ar sukurti mes. Kai tik matematinių 
objektų atsiranda, yra be galo daug tikrų, teisingų faktų apie juos, kuriuos gali 
atskleisti tolesni tyrimai. 

Yra be galo daug galimų aksiominių sistemų, kurias galime sukurti ir 
ištirti, tačiau tas faktas, kad daugelis žmonių sutiks su tuo, kas buvo nustatyta 
apie jas, dar nereiškia, kad jos egzistavo ir iki tol, kai jas atskleidėme ar sukū- 
rėme. 

Buvau įpratęs manyti, kad fizikos tikslas yra atskleisti amžinas matema- 
tines lygtis, kurios buvo izomorfinės visatos istorijos atžvilgiu. Tačiau jei nėra 
platoniškos amžinų matematinių objektų karalystės, tai toks požiūris yra tik 
fantazija. Tada mokslas užsiima tik tais tikrais dalykais, kuriuos galime at- 
skleisti toje realioje visatoje, kurioje mes esame. 

Labiau konkretizuojant, galima pasakyti, kad šis požiūris meta iššūkį tam, 
ką manome apie kosmologiją. Jis atveria naujus kelius, kaip spręsti esminius 
klausimus, tarkim, kodėl tikri, teisingi yra mūsų matomi, o ne kiti dėsniai ar 
kas nulėmė pradines mūsų visatos sąlygas. 

Filosofas Čarlzas Sandersas Pyrsas (Charles Sanders Peirce) 1893 m. rašė, 
jog vienintelis būdas nustatyti, kurie dėsniai yra tikri, vadovautis evoliucijos 
mechanika, ir aš manau, kad tai išlieka teisinga ir šiandien. Bet tam, kad dės- 


-308- 


TAI PAKEIS VISKĄ 


niai evoliucionuodami taptų realybe, reikia laiko. Be to, mano nuomone, yra 
techninio pobūdžio įrodymų, kad teisingam kvantinės gravitacijos ir kosmo- 
logijos formulavimui reikės postuluoti, kad laikas yra realus ir fundamentinis. 

"Tačiau tokio požiūrio pasekmės bus daug platesnės. Pavyzdžiui, neokla- 
sikinėje ekonomikos teorijoje, kuri remiasi rinkų ir žaidimų pusiausvyros ty- 
rimu, į laiką dažniausiai neatsižvelgiama. Keneto Arovo (Kenneth Arrow) ir 
Žeraro Debro (Gerard Debreu) fandamentiniai pusiausvyros rezultatai remiasi 
prielaida, kad yra nustatyti ir įmanomi apibūdinti prekių ir strategijų sąrašai, 
ir kiekvieno vartotojo skoniai bei preferencijos nekinta. 

Bet ar gali tai būti visiškai teisinga, jei augimą skatina galimybės, ku- 
rios staiga atsiranda iš neprognozuojamų naujų produktų, naujų strategijų ir 
naujų organizavimo būdų atradimų? Teisingos ekonominės teorijos sukūrimas 
turės pasekmių daugeliui politinių sprendimų, ir svarbiausia problema - kaip 
traktuojamas laikas. Ekonomika, besivadovaujanti prielaida, kad svarbiausių 
naujovių numatyti neįmanoma, labai skirsis nuo tos, kuri remiasi prielaida, 
jog bet kuriuo metu įmanoma žinoti viską. 

Požiūris, kad laikas yra realus, o tiesa susijusi su konkrečiu momentu, dar 
labiau skatina mintį, kad amžino prasmės arbitro nėra, kaip nėra ir transcen- 
dentinio ar absoliutaus vertybių ar etikos šaltinio. Prasmė, vertybės ir etika yra 
dalykai, kuriuos mes, žmonės, projektuojame į pasaulį. Jei ne mes, jų nebūtų. 

Vadinasi, mūsų atsakomybės yra didžiulės. Ir matematika, ir visuomenė yra 
labai apribotos, bet jos vis tiek turi be galo daug galimybių, iš kurių per baigtinį 
mums skirtą laiką įmanoma atskleisti ir ištirti tik kelias. Kadangi laikas yra rea- 
lus, o ateitis dar neegzistuoja, tie įsivaizduojami ir socialiniai pasauliai, kuriuose 
gyvensime, mūsų pasirinkimų dėka turi tapti tikrove. 


* 


Čia išdėstytos mintys kilo vykdant bendrą projektą su brazilų Alosofu Robertu Mangabeira 
Ungeru (Roberto Mangabeira Unger). 

PAPILDOMŲ ERDVĖLAIKIO 
MATMENŲ BUVIMAS 


GINO SEGRĖ 


DŽINAS SEGRĖ yra Pensilvanijos universiteto fizikas ir knygos „Faustas Kopenhagoje: 
kova dėl fizikos sielos“ (Faust in Copenhagen: A Strugele for the Soul of Physics) autorius. 


endroji Einšteino reliatyvumo teorija, pirmą kartą pristatyta 1915 m. 

rudenį, ir jo ankstesnė specialioji reliatyvumo teorija labai mažai ką te- 

pakeitė mūsų kasdieniniame pasaulyje, tačiau jos iš esmės pakeitė mūsų 
galvojimo apie erdvę ir laiką būdą ir šitaip pradėjo moderniąją kosmologijos 
teoriją. Jei artimiausioje ateityje atskleisime papildomus erdvėlaikio matme- 
nis, tai mūsų suvokimai pasikeis nė kiek ne mažiau radikaliai, kaip kad jie 
pasikeitė prieš beveik 100 metų. 

Nors jų buvimo įrodymas neišvengiamai pakeis tai, kaip įsivaizduojame 
visatą, yra ir būdas, kaip galėtų pasikeisti mūsų psichika. Manau, sustiprėtų 
mūsų tikėjimas, kad dar bus atskleisti dideli reiškiniai, kurių beveik neįmano- 
ma įsivaizduoti. Mes taip pat dar kartą suvoktume tą galią, kuri slypi keliose 
paprastose lygtyse, priemonėse, kurias galime sukurti joms patikrinti, ir žmo- 
nių vaizduotėje. 

1919 m. lapkričio 6 d. bendrame Karališkosios draugijos ir Karališ- 
kosios astronominės draugijos posėdyje seras Erankas Votsonas Daisonas 
(Frank Watson Dyson) pranešė apie žvaigždžių šviesos stebėjimus per gegu- 
žės mėnesį įvykusį Saulės užtemimą. „Rūpestingai išnagrinėjęs fotografines 

plokšteles, esu pasirengęs pasakyti, kad jos patvirtina Einšteino prognozes. 
Buvo gautas labai apibrėžtas rezultatas, kad šviesa nukrypsta pagal Einšteino 
gravitacijos dėsnį.“ Posėdžiui pirmininkavęs seras Džozefas Džonas Tomso- 
nas (Joseph John Thomson) vėliau šį rezultatą pavadino „vienu iš didžiausių 
žmogaus minties pasiekimų“. Tai buvo ir teorinės fizikos, ir stebinčiosios 
astronomijos triumfas. 

Praėjus keleriems metams po šio reikšmingo posėdžio, vokiečių matema- 
tikas ir švedų fizikas — Teodoras Kaluza (7heodor Kaluza) ir Oskaras Kleinas 
(Oskar Klein) — padarė stulbinamą išvadą. Jie pastebėjo, kad bendrosios re- 
liatyvumo teorijos lygtis išsprendus ne keturiems, o penkiems matmenims, 
gaunami papildomi sprendimai, tapatūs gerai žinomoms Maksvelo elektro- 
magnetizmo lygtims. Kadangi to penktojo matmens tada (ir ligi šiol) niekas 
nebuvo matęs, tai būtinas postulatas tam, kad ši teorija atitiktų galimą realybę, 
buvo toks: tas penktasis matmuo yra taip stipriai susirangęs, kad joks judėji- 
mas jo kryptimi nebuvo aptiktas. 

Einšteinui šis jo bendrosios reliatyvumo teorijos praplėtimas pasirodė 
€sąs nepaprastai patrauklus, ir jis ne kartą, tik nesėkmingai, mėgino padaryti 
jį sudedamąja viso savo gyvenimo svajonės apie vientisą sąveikų lauko teoriją 
dalimi. Bet pirmaisiais dešimtmečiais tuoj po Antrojo pasaulinio karo susido- 
mėjimas šia tyrimų kryptimi šiek tiek sumažėjo, nes teorinės fizikos dėmesys 
nukrypo į kitus dalykus. Tačiau jis su kaupu sugrįžo aštuntojo dešimtmečio 
pabaigoje ir sustiprėjo devintajame dešimtmetyje, kai fizikai pradėjo rimtai 
nagrinėti teorijas, galinčias visas fundamentines sąveikas sujungti į vieną išsa- 
mią schemą. Tokiems samprotavimams lemiamą impulsą davė didėjantis su- 
perstygų teorijos populiarumas, o ji matematiškai nuosekli tik tada, jei apima 
papildomus erdvėlaikio matmenis. 

Yra ir ryškių skirtumų, palyginti su 1915 m. padėtimi; didžiausias iš jų — 
aiškių mėginimų atskleisti tuos papildomus matmenis stygius. Pagal naująsias 
šiuo metu madingas teorijas, dėl tų erdvės ir laiko išplėtimų gamtoje turi būti 
papildomų dalelių, tačiau pastarųjų masė susijusi su nežinoma papildomų 
matmenų skale, tai ir ji lieka nežinoma. Grubiai kalbant, kuo mažesnė viena, 
tuo didesnė antra. 

Kad ir kaip ten būtų, jų medžioklė jau prasidėjo. Spaudoje jau pasirodė 
svarbiausių laboratorijų publikacijų, pavyzdžiui: „Pačių lengviausių Kaluzos 

ir Kleino dalelių gama spindulių ieška“ (taip kartais dažnai pavadinamos dar 
neatrastos dalelės, susijusios su papildomais matmenimis). 

Tą iešką labiausiai skatina noras surasti tamsiąją medžiagą, kurios, apytik- 
riais vertinimais, mūsų visatoje yra kelis kartus daugiau negu visų žinomos 
medžiagos rūšių. Kaluzos ir Kleino dalelės yra vienos iš galimų kandidačių, 
kurias gali būti sunku atskirti nuo kitų kandidačių, net ir pavykus surasti. 
Sunkumų daug, bet ir ant kortos pastatyta labai daug. 

GALUTINIS ŽAIDIMO 
KEITIMO VEIKSNYS 


PAUL J. STEINHARDT 


POLIS ŠTEINHARTAS yra Prinstono universiteto mokslo profesorius ir knygos „Beribė 
visata: už Didžiojo sprogimo“ (Endless Universe: Beyond the Big Bang) autorius kartu su Neilu 
"Turoku (Ne:/ Turok). 


ienas iš švenčiausių fizikos principų yra tas, kad informacija niekada ne- 
Vieni Ji gali būti užšifruota, išsklaidyta, susmulkinta į gabalėlius, bet 

dingti negali niekada. Šiuo principu remiasi antrasis termodinamikos 
dėsnis ir koncepcija, vadinama unitariškumu, kurie yra esminė sudedamoji 
dalelių ir laukų vientisų teorijų dalis. Žaidimą realiai pakeistų paneigiantis 
pavyzdys ar nauji informacijos saugojimo būdai. Tai pakeistų fundamentinių 
gamtos dėsnių supratimą, erdvės ir laiko sąvokas, sukeltų visatos istorijos per- 
žiūrėjimą ir lemtų naujas jos ateities prognozes. 

Yra realių šansų netolimoje ateityje šioje srityje laukti proveržio, nes teo- 
retikai sutelkė dėmesį į vieną iš didžiausių grėsmių informacijos išsaugoji- 
mui — į juodąsias skyles. Pagal bendrąją Einšteino reliatyvumo teoriją, juodoji 
skylė susidaro tada, kai medžiaga yra tokia susikoncentravusi, kad niekas, net 
šviesa negali ištrūkti iš gravitacinio jos lauko. Bet kokia informacija, perėjusi 
pro juodąją skylę supantį įvykių horizontą („tašką, nuo kurio nebegrįžtama“), 
išoriniam pasauliui yra prarasta visiems laikams. 

Sakykime, Bobas nukreipia erdvėlaivį į juodąją skylę; erdvėlaivyje yra trys 
jo pasirinktos knygos. Atrodo, tų knygų turinys turi išnykti, nes jei to neįvyks, 
tai reikš, kad bendroji Einšteino reliatyvumo teorija yra neteisinga. 

Nebūtų nieko keisto, jei bendrąją Einšteino reliatyvumo teoriją reikėtų 
taisyti. Juk žinoma, kad ji neturi esminio elemento — kvantinės fizikos. Einš- 
teinas ir ne viena fizikų teoretikų karta po jo ieškojo patobulintos gravitacijos 
teorijos: tokios, į kurią įeitų ir kvantinė fizika tokiu būdu, kuris būtų nuose- 
klus matematiškai ir fiziškai. Naujausi iš tokių mėginimų yra stygų teorija ir 
kilpinė kvantinė gravitacija (/00 guantum gravity). 

Be jokios abejonės, kvantinė fizika iš esmės keičia įvykių horizontą ir juo- 
dosios skylės evoliuciją. Pirmą kartą tai buvo nurodyta Džakobo Bekenšteino 
(Jacob Bekenstein), Gario Gibonso (Gary Gibbons) ir Stiveno Hokingo (Siep- 
hen Hawking) darbe aštuntajame dešimtmetyje. Pagal kvantinę fiziką, medžia- 
ga ir energija yra sudarytos iš diskrečių gabalų, vadinamų kvantais (elektronai, 
kvarkai ir fotonai), kurių buvimo vietos ir greičiai visą laiką atsitiktinai kinta. 
Net tuščia erdvė yra pilna mikroskopinių Aiuktuacijų, kuriančių ir anihiliuo- 
jančių kvantų ir antikvantų poras. 

Kunkuliuojantis vakuumas jau tiesiog už įvykių horizonto kartais sukuria 
tokią porą - sakykim, elektrono ir pozitrono duetą — kurioje vienas iš jos narių 
ištrūksta, o kitas įkrinta į juodąją skylę. Žiūrint iš toliau, tada atrodo, kad juo- 
doji skylė išspinduliavo dalelę. Šis reiškinys nepaliaujamai kartojasi, gaminda- 
mas dalelių spektrą, vadinamą Hokingo spinduliavimu (Hawking radiation), 
kurio savybės panašios į įkaitusio kūno skleidžiamą šiluminį spinduliavimą. 
Labai lėtai juodoji skylė išspinduliuoja energiją, jos masė ir tūris mažėja, kol — 
na, kaip tik čia ir prasideda visas įdomumas. 

Šiluminis spinduliavimas priklauso tik nuo spinduliuojančio kūno tem- 
peratūros ir neatskleidžia jokių kitų detalių apie tą kūną. Todėl jei Hokingo 
spinduliavimas yra tikrai šiluminis, tai juodosios skylės viduje esanti infor- 
macija iš tikrųjų yra prarasta. Tačiau pastarąjį dešimtmetį žymiausi fizikai, 
tarp jų ir S. Hokingas, Žeraras Huftas (Gerard Hoofė) ir Leonardas Suskindas 
(Leonard Susskind), įnirtingai ginčijosi ir netgi lažinosi dėl galimo rezultato 
(L. Suskindas tą ginčą vadina Juodosios skylės karu). 

Remdamiesi naujomis teorinėmis priemonėmis, kurias sukūrė Chuanas 
Maldasena (Juan Maldacena) ir kiti stygų teorijos specialistai, fizikai nustatė, 

kad Hokingo spinduliavimas nėra visiškai šiluminis. Jis truputėlį nukrypsta 
nuo tobulo šiluminio signalo, ir tame mažyčiame nukrypime yra informacijos 
apie tai, kas yra juodosios skylės viduje. Pavyzdžiui, minėtų trijų Bobo knygų 
turinys nėra prarastas visam laikui, nors ir jose esanti informacija iš jų išeina 
be galo lėtai ir yra neįtikėtinai sujaukta. Taigi Juodosios skylės karas baigėsi 
pergale. 

Tačiau pasiekta taika gali būti labai nerami, nes išlieka klausimas, kas da- 
rosi informacijai, kai ji atsiduria už įvykių horizonto. Tai pagrįstas klausimas, 
nes (tai gan įdomu) perėjimas per horizontą gali likti nepastebėtas, jei juodoji 
skylė yra labai didelė. Nėra jokių kelio ženklų, kurie parodytų Bobui, jog jis 
kirto ribą, iš už kurios nebesugrįžtama, ir jo knygos liko nepaliestos. Dabar 
sakykime, kad Bobas kažką užrašė tų savo knygų paraštėse. Kas nutiks tai 
informacijai? 

Šiuo klausimu nuomonės išsiskiria. Vieni mano — ir ši informacija bus 
išspinduliuota per Hokingo procesą, ir juodoji skylė tiesiog išnyks. Kiti įsitiki- 
nę: kvantinė fizika įvykių horizontą daro laidų, todėl kai kuri informacija bus 
išspinduliuota per Hokingo procesą, o kita ištrūks tiesiogiai. Dar kitiems at- 
rodo, kad informacija yra kopijuojama. Viena kopija išspinduliuojama, o kita 
susiduria su singuliarumu ir patenka į naują erdvėlaikio skyrių, kuris neturi 
priežastinio ryšio su už juodosios skylės ribų esančiais stebėtojais, taigi tos dvi 
kopijos niekada nesusitinka. 

Fizikai teoretikai pastaruoju metu sukūrė daug naujų teorinių priemonių 
šiai problemai atakuoti ir įtemptai dirba toliau. Nors jų tyrimų objektas yra 
kvantinės gravitacijos srityje, tai labai paveiks ir kitas sritis (įskaitant ir mano — 
kosmologiją). Gautas atsakymas padės ateityje iš naujo suformuluoti visus ter- 
modinamikos, kvantinės gravitacijos ir vientiso lauko dėsnius. 

Kadangi informacijos sujaukimas (vadinamoji entropija) nulemia laiko 
strėlės kryptį, rezultatai gali duoti žinių, kaip atsirado laikas kosminio singu- 
liarumo taške, vadinamame Didžiuoju sprogimu. Arba jei paaiškėtų galimybė 
kopijoms iš juodosios skylės singuliarumo peršokti į atskirą erdvėlaikio gabalą, 
tai galėtų visiškai pakeisti požiūrį į Didįjį sprogimą. 

Ypač tai paremtų naujausias idėjas, kad Didysis sprogimas nebuvo erdvės 
ir laiko pradžia, kad visatos didelio masto savybes suformavo tai, kas vyko iki 
Didžiojo sprogimo, ir tos sąlygos (savotiška informacijos forma) per kosminį 

singuliarumą buvo perduotos į naują plėtros fazę. Jei informacija yra visam 
laikui išsaugoma singuliarumuose, tai mūsų visata iš tikrųjų gali patirti regu- 
liariai pasikartojančius Didžiojo sprogimo (plėtros) ir Didžiojo susitraukimo 
ciklus. Taip visą laiką buvo praeityje ir visą laiką bus ateityje. Man proveržis, 
lemiantis tokio pobūdžio išvadas, būtų svarbiausias žaidimo keitimo veiksnys. 

GERESNI MATAVIMAI 


GREGORY COCHRAN 


GREGORIS KOKRANAS yra Adaptive Optics metodo konsultantas ir Jutos universiteto 
antropologijos docentas bei knygos „10 000 metų greitos plėtros: kaip civilizacija paspartino 
žmonių evoliuciją“ (Zhe 10,000 Year Explosion: How Civilization Accelerated Human Evolution) 
autorius kartu su Henriu Harpendingu (Henry Harpending). 


ūsų patikimiausias permainų variklis buvo didėjantis fizinio pasaulio 
supratimas. Iš pradžių tai buvo Galilėjaus dinamika ir Niutono gravi- 
tacija, po to elektromagnetizmas, dar vėliau kvantinė mechanika ir re- 
liatyvumas. Kiekvienu atveju nauji stebėjimai atskleisdavo naują fiziką — tokią, 
kuri išeidavo už įprastų modelių ribų, vesdavo prie naujų technologijų ir nau- 
jų būdų žiūrėti į visatą. Dažnai ta pažanga būdavo naujų matavimo metodų 
rezultatas. Graikai taip ir nerado dirbtinių būdų savo pojūčiams išplėsti, ir tai 
stabdė jų mokslą. Tačiau nuo Ticho Brahės (7Zycho Brabe) laikų (jis turėjo gerą 
uoslę instrumentams) geresni matavimai Vakarų mokslui yra svarbūs. 
Ateinantį dešimtmetį galima laukti daug tikslesnių stebėjimų daugelyje 
sričių. Kai kurie iš jų bus gauti sudėtingais, brangiais ir tiesiog puikiais naujais 
prietaisais. Didysis hadronų kolaideris dar šiais metais turėtų pradėti tiekti 
duomenis, o gal net ir informaciją. Galėsime danguje ieškoti rezultatų gamto- 
je vykstančių eksperimentų, kurių tikrai nepageidautume savo kaimynystėje, 
nes jie sudrebina saules ir praryja ištisas galaktikas. 
Tai daryti sekasi vis geriau. Čia kalbu apie tokius prietaisus, kaip šiuo 
metu Kalifornijos technologijos instituto kuriamas 30 metrų teleskopas arba 
100 metrų nepaprastai didelis teleskopas (Overwbelningly Large Tėlescope — 

OWL), kurį planuoja Europos pietinė observatorija*. Tie teleskopai aktyviai 
koreguos atmosferos Aliuktuacijas, dėl kurių žvaigždės mirga. 

Tačiau visa tai beveik banalu, turint galvoje, kad Viduržemio jūros dugne 
turime neutrino teleskopą, o kitą tokį - giliai Antarktidos ledynuose. Jau tu- 
rime pirmą pasaulyje tikrą gravitacinę observatoriją (Laser Interferometer Gra- 
vitational- Wave Observatory — LIGO). Ji jau veikia, o planuojami tobulinimai 
jos jautrumą padidins tiek, kad jo turėtų pakakti netoli vykstančioms nedide- 
lėms kosminėms „avarijoms“ tirti, pavyzdžiui, tokioms, kaip dviejų juodųjų 
skylių susidūrimas. 

Nėra griežtos taisyklės, kad revoliuciniai atradimai būtinai turi būti labai 
brangūs. Išradingi bandytojai kvantinės mechanikos ir gravitacijos eksperi- 
mentus sugeba atlikti ir ant stalo. Jiems būna ir staigmenų. Net istorikai ir 
archeologai turi galimybių prisipurtyti auksinių obuolių nuo fizikos medžio. 
Iš senų kinų įrašų žinome tikslią supernovos pasirodymo Krabo ūke datą, o jei 
šiek tiek pasiseks, tai rasime ir dantiraščio plytelių su kai kuriais kitais astrofizi- 
kos duomenimis, kartu su tikrais pasakojimais, pavyzdžiui, apie Kadešo mūšį. 

Šiuo metu vykdoma daug grynai teorinių fizikos tyrimų, tačiau labai pa- 
plitęs įtarimas, kad labiausiai trūksta duomenų, o ne matematikos. Visata gal 
ir nėra keistesnė, negu galima įsivaizduoti, bet visai įmanoma, kad keistes- 
nė, negu įsivaizdavome iki šiol. Turime stygų teoriją, bet ką davė bandomasis 
branduolinis sprogdinimas Bikinio atole? Eksperimentai ėjo mokslo priešaky- 
je praeityje, tai darys ir toliau. 

Greičiausiai kita karta atskleis naują fiziką, ir yra gerų galimybių dėl to 
pasauliui tapti visiškai kitokiam. Mūsų laimei ar nelaimei. 


* "Dėl šio milžiniško teleskopo konstrukcijos sudėtingumo ir kaštų nuspręsta susikoncen- 


truoti ties 39 metrų ilgio teleskopo kūrimu. (Red. past.) 

MOKOMĖS 
GAMINTI FENOTIPUS 


MARK PAGEL 


MARKAS PEIDŽELIS yra Redingo universiteto Jungtinėje Karalystėje evoliucinės biolo- 
gijos specialistas ir Santa Fe instituto Jungtinėse Valstijose kviestinis profesorius. 


es visi esame išsivystę iš vienos ląstelės, vadinamos zigota. Zigota dali- 

jasi, atsiranda dvi ląstelės, vėliau — keturios, aštuonios ir t. t. Iš pradžių 

dauguma tų ląstelių yra panašios, tačiau dalijimuisi vykstant toliau, 
atsitinka kai kas nuostabaus: ląstelės pradeda rengtis skirtingiems likimams — 
tapti akių ar ausų, kepenų ar inkstų, smegenų ar kraujo ląstelėmis. Galų gale 
jos sukuria be galo sudėtingą kūną, tokį, kad palyginti su juo superkompiute- 
riai ar erdvėlaiviai atrodo kaip Lego žaisliukai. Niekas nežino, kaip jos sugeba 
tai padaryti. Juk ten nėra nieko tokio, kas pasakytų ląstelėms kaip elgtis. Nėra 
jokio homunkulo, reguliuojančio ląstelių eismą, jokio šablono, į kurį būtų 
galima lygiuotis. Tai tiesiog vyksta ir tiek. 

Jei mokslininkai suprastų, kaip ląstelės kuria šį vystymosi stebuklą, jie ga- 
lėtų gaminti fenotipus (išorines mūsų kūnų formas) savo nuožiūra ir nuo nulio 
ar bent jau nuo zigotos. Tai, ar kas nors artimo tam, įvyks dar mums gyviems 
tebesant. Kai ištobulinsime šį vystymosi procesą (o tai jau darome), tuomet ge- 
bėsime iš naujo sukurti save ir net iš naujo apibrėžti savo gyvenimų prigimtis. 

Tik visa bėda, kad tas vystymasis neapsiriboja tuo, kad reikia surasti kokią 
nors ląstelę ir priversti ją augti ir dalintis. Mūsų ląstelėms diferencijuojantis į 

įvairias kūno dalis, jos praranda tai, kas vadinama jų potencija — jos „pamirš- 
ta“, kaip grįžti į savo ankstesnes būsenas, kuriose buvo įmanomi visi likimai. 
Kai įsipjauname, šalia pažeistos vietos esanti oda žino, kaip ataugti ir visai, 
ar beveik visai, užgydo žaizdą. Tačiau tai vyksta tik labai ribotu mastu: jei 
nusipjausite visą ranką, ji tikrai neataugs. Mokslininkai dabar po truputėlį 
mokosi, kaip sugrąžinti ląsteles į jų ankstesnes potencines būsenas ir taip jas 
perprogramuoti, kad jos gebėtų pakeisti visą galūnę. 

Kiekvienais metais sulaukiame naujų atradimų ir naujų sėkmių. Klona- 
vimas yra vienas iš ryškiausių laimėjimų. Šiuo metu dauguma klonavimų yra 
šiek tiek apgaulingi, nes jie atliekami imant iš suaugusio gyvūno kūno specia- 
lias ląsteles, dar išsaugojusias dalį savo buvusios potencijos. Ši padėtis pasikeis, 
kai taps įmanoma ląsteles perprogramuoti, ir to pasekmės gali sukelti didelį 
pavojų. Kas nors galės klonuoti jus, paėmęs jūsų plauką ar kitas ląsteles, kurios 
liks jums prie ko nors prisilietus. Tokią praktiką gali apriboti tai, jog neaiš- 
ku, kodėl kas nors turėtų užsimanyti taip elgtis, tačiau iš principo tai vis tiek 
įmanoma. Šitaip jūs galėtumėte tapti savo „tėvu“ ar bent jau gerokai vyresniu 
dvyniu. 

Daug labiau susiję su kasdieniu gyvenimu ir žymiai svarbiau yra tai, kad 
kai sugebėsime perprogramuoti ląsteles, tai ištisos gamtos mokslų ir medicinos 
sritys (įskaitant senėjimo, sužalojimų ir ligų tyrimus) išnyks ar taps nebesvar- 
bios. Karšti ginčai dėl to, ar moralu dirbti su embriono kamieninėmis ląstelė- 
mis, kilo tik dėl to, kad mokslininkams reikėjo „absoliučios galios“ (:0:/potent) 
ląstelių (tų, kurios dar nepasirinko specializacijos) šaltinio. Embrionuose jų 
labai daug. Kai mokslininkai išmoks ir kitas ląsteles sugrąžinti į tokią ar bent 
jau į „daugiagalę“ (multipotent) būseną (kurioje ląstelės dar ne visai specializa- 
vosi), tai kamieninių ląstelių tyrimai taps nebereikalingi. Tai gali įvykti jau per 
ateinančius dešimt metų. 

Net mokiniai žino, kad kai kurie driežai ir krabai sugeba atauginti savo 
galūnes. Tik mokiniams nepaaiškinama, jog; taip yra dėl to, kad tų biologinių 
rūšių ląstelės išsaugojo dalį savo potencijos. O mūsų ląstelės to neišsaugojo, 
todėl automobilių avarijos, susižeidimai slidinėjant, šautinės žaizdos ar tiesiog 
senėjimas sukelia mums didelių nepatogumų. Tačiau kai atskleisime vysty- 
mosi paslaptis, tuomet sugebėsime atauginti savo galūnes, užsigydyti žaizdas 
ir pan. Galūnės (bei organai, nervai, kūno dalys ir t. t.), kurias atsiauginsime, 

bus tikros. Palyginti su jomis tos bioninės dalys, kurias Anakinas Skaivokeris 
(Anakin Skywalker)* panaudoja po nelaimingo atsitikimo su šviesos kardu, 
atrodys primityvios. Organų persodinimas bus pasenusi, atgyvenusi ar tik 
laikina priemonė; širdies ligos bus gydomos užauginant naują širdį. Nervų 
pažeidimus ir paralyžių bus galima atsukti atgal, kai kurios smegenų ligos taps 
pagydomos. Kai kurie iš šių dalykų jau vyksta. 

Tarsi visi šie dalykai dar nepakankamai pakeistų mūsų gyvenimą, ilgai- 
niui tai atves į naują erą, kurioje mūsų protus (tai, ką mes laikome „mumis“) 
bus įmanoma atskirti, ar beveik atskirti nuo mūsų kūnų. Neperšu minties, 
kad sugebėsime perkelti savo protus į kitus kūnus, tačiau galėsime vis daugiau 
ir daugiau naujų kūno dalių įvesti į egzistuojantį kūną su jame esančiu protu, 
taigi iš esmės tapsime nemirtingi, panašiai kaip senoviniai pastatai, kurie išliko 
tik dėl to, kad per daug šimtmečių kiekviena jų plyta buvo pakeista. 

Kitas labai įdomus ląstelių perprogramavimo aspektas yra tai, kad jas ga- 
lima priversti pamiršti savo amžių. Šitaip senėjimas taps praeities dalyku, jei 
tik galėsite leisti sau įgyti pakankamai daug naujų dalių. Tada atskleisime, 
kokiu mastu mūsų protai atsiranda iš mūsų kūnų suvokimų ir iš laiko tėkmės. 
Pavyzdžiui, jei ssnam žmogui suteiksite paauglio kūną, tai ar jis pradės elgtis ir 
galvoti kaip paauglys? Ką gali žinoti, bet to nustatymas tikrai pakeis žaidimą. 


* Personažas iš „Žvaigždžių karų“ sagos. — Vert. past. 

NAUJAS SVEIKATOS 
PRIEŽIŪROS ŽINGSNIS? 


IAN WILMUT 


JANAS VILMUTAS yra embriologas, Edinburgo universiteto Reprodukcinės biologijos 
katedros vedėjas ir Regeneracinės medicinos Škotijos centro direktorius bei knygos „Po Dolės: 
klonavimo perspektyvos ir pavojai“ (Afžer Dolly: The Promise and Perils of Cloning) autorius 
kartu su Rodžeriu Haifyldu (Roger Highfield). 


009 m. tebesame palyginti netoli pradžios tos eros, kurioje biomedi- 
D nina tyrimai sukelia revoliucinį žmonių paveldimų ligų supratimo 

perversmą, o kai kurioms iš jų gali pasiūlyti ir pirmuosius veiksmingus 
gydymo būdus. Šių naujųjų žinių nauda bus tikrai ne mažesnė, negu anks- 
tesnių biomedicininių tyrimų, žymiai sumažinusių pražūtingus daugelio už- 
krečiamųjų ligų padarinius. Tai atnešiančios galingos naujos priemonės yra 
tos pačios, kurios naudojamos molekulinės genetikos analizėms ir kamieninių 
ląstelių biologijoje. 

Per pastarąjį tūkstantį metų žmonių sveikata ir gyvenimo trukmė tose pa- 
saulio dalyse, kurioms labiausiai pasisekė, labai pasikeitė į gerąją pusę daugiausia 
dėl to, kad čia buvo geriau tenkinami kasdieniniai išgyvenimo poreikiai. Šiuo 
laikotarpiu žmonės išmoko daug geriau rinkti ar gaminti reikiamus maisto iš- 
teklius. Tik šio laikotarpio pabaigoje bendruomenės suprato švaraus vandens ir 
paveikių sanitarinių priemonių reikalingumą, norint išvengti užkratų. 

Dar vėliau buvo sukurti imunizacijos nuo potencialių infekcijų metodai ir 
rasta junginių su stipriomis antibiotinėmis savybėmis. Nors šios knygos apybrai- 

žų autoriai ir didžioji dauguma jas skaitančių šitokią naudą galbūt laiko savaime 
suprantamu dalyku, deja, tuo negali naudotis milijonai žmonių, gyvenančių 
tose pasaulio dalyse, kurioms mažiau pasisekė, bet tai jau kitas dalykas. 

Nauji ląstelių ir molekulinės biologijos tyrimo metodai pakeis požiūrį į 
tas žmonių ligas, kurios yra veikiau paveldėtos, o ne sukeltos infekcijų agentų 
virusų ar bakterijų. Paveldimos ligos yra tos, kurios šeimose paplitusios dėl 
kai kurių šeimos narių DNR sekose esančių klaidų. Paprastumo dėlei šioje 
apybraižoje daugiausia dėmesio bus skiriama ligoms, paveldėtoms per chro- 
mosomų DNR, kartu pripažįstant, jog mitochondrijų DNR sekose klaidų irgi 
pasitaiko; jos sukelia kitas paveldimas ligas. 

Nors skaičius ligų, kurioms jau nustatyta tiksli genetinė priežastis, didėja 
stiprėjant modernios molekulinės analizės pajėgumui, jis tebėra mažas. Dar 
svarbiau, kad tik labai retai sužinoma, kaip genetinės klaidos skatina ligos 
simptomus. Tai buvo svarbiausias ribojamasis veiksnys kuriant veiksmingus 
gydymo metodus, nes dabartinių gydymo metodų tikslas yra ne DNR klaidų 
koregavimas, o simptomų stiprėjimo prevencija. 

Vienas iš naujųjų priemonių pranašumų yra tas, kad, norint nustatyti 
junginius, galinčius neleisti atsirasti simptomams, nėra būtina aptikti genetinę 
klaidą. Ši galimybė atsirado, sukūrus revoliucinį perversmą sukėlus; metodą, 
pagal kurį kamieninės ląstelės (galinčios sudaryti visas kūno audinių rūšis) yra 
suformuojamos iš ląstelių, paimtų iš suaugusių žmonių. 

Šinja Jamanaka (Sbinya Yamanaka) iš Kioto universiteto pirmasis parodė, 
kad šį nepaprastą pokytį įmanoma padaryti paprasta procedūra. Jis tas ląste- 
les pavadino indukuotomis daugiagalėmis ląstelėmis (ž2duced pluripotent cells) 
dėl jų gebėjimo sudaryti bet kokius audinius. 

Dabar tokias ląsteles jau naudoja daugelis laboratorijų paveldimų ligų, 
tarkim, degeneracinės nervų ligos amiotrofinės lateralinės sklerozės (amyo- 
trophic lateral sclerosis — ALS), tyrimui. Pliuripotencinės ALS pacientų ląs- 
telės paverčiamos įvairiomis nervų populiacijomis, paveiktomis šios ligos, ir 
palyginamos su tokiomis pačiomis sveikų donorų ląstelių populiacijomis. 
Molekulinei tų ligų priežasčiai nustatyti daugeliu būdų bus analizuojama 
genų veikla ligos paveiktose ląstelėse. 

Yra ir praktinė problema — kaip sukurti testą galimų vaistų, galinčių ne- 
leisti ligai prasidėti, suradimui. Tai būtų pagrindas testų, kuriuos galėtų atlikti 

robotai, sugebantys kas savaitę peržiūrėti tūkstančius įvairių junginių. Tačiau 
reikės dar daug papildomų tyrimų, kol bus sukurtas bet koks naujas vaistas. 

Taip pat tikėtina, kad šie metodai padės ir kitais panašiais atvejais, kai 
nėra įrodymų, kad ligas sukėlė genetinė priežastis. Manoma, kad ALS yra pa- 
veldėta tik mažiau kaip 10 96 atvejų. ALS reikėtų laikyti ligų šeima, nes ji rodo 
kelių skirtingų genų klaidas. Naujausi tyrimai atskleidė, kad daugelio pacientų 
ląstelėse kai kurie baltymai pasiskirstę neįprastu būdu. 

Tai pastebėta paveldimuose šios ligos atvejuose, susijusiuose su visais ge- 
nais, išskyrus vieną. Be to, tai nustatyta ir keliems ligoniams, kai įrodymų apie 
ligos paveldėjimą nerasta. Nors šis modelis gali būti būdingas ir ne visoms 
paveldimoms ligoms, stebėjimai didina viltis, kad gydymo metodai, sukurti 
tiriant paveldėtus atvejus, dažnai bus ne mažiau veiksmingi ir tada, kai gene- 
tinis poveikis nenustatytas. 

Nors užkrečiamąsias nuo paveldimųjų ligas atskyriau, iš tikrųjų jos gan 
dideliu mastu sutampa. Normalų vystymąsi ir sveikatą užtikrinantis naujas 
molekulių ir ląstelių mechanizmų supratimas taip pat sudarys pagrindą ir nau- 
jam užkrečiamųjų ligų gydymo būdui. Pavyzdžiui, imuninės sistemos raidos ir 
veikimo supratimas gali padėti rasti naujų būdų ŽIV ir AIDS gydymui. 

Mane iš tikrųjų labai jaudina mintis, kad, dar man gyvam tebesant, atsi- 
ras būdų kai kurioms iš daugelio šimtų paveldimųjų ligų gydyti. Pražūtingas 
jų poveikis ligoniams ir jų šeimoms gerokai sumažės ar net bus visai pašalintas, 
lygiai taip pat, kaip ankstesni tyrimai įgalino sėkmingai gydyti užkrečiamąsias 
ligas - poliomielitą ar tuberkuliozę, taip pat vaikų ligas - tymus ir kiaulytę. 

naujoji mikrobinių ligų teorija“ (Plague Time: The New Germ Theory of Disease) autorius. 


rieš 13 dešimtmečių Luji Pasteras (Lowis Pasteur) ir Robertas Kochas (Robert 
Die vadovavo intelektinei revoliucijai, pavadintai mikrobinių ligų teorija. 

Ji teigė, kad daugelį labai paplitusių ligų sukelia mikrobai. Nuo tada užkre- 
čiamųjų ligų įvairovė nepaliaujamai ir skaudžiai gausėja. Ligos, akivaizdžiausiai 
užkrečiamosios, tokiomis buvo pripažintos XIX šimtmečio pabaigoje; beveik 
visos buvo ūminės. Ūminės, sukeltos pernešamo užkrato (pavyzdžiui, uodų per- 
nešama maliarija), buvo pripažintos kiek vėliau, XX a. pradžioje. 

XXa. pradžioje jų spektras platėjo daugiausia dėl to, kad buvo pripažinta, 
jog daugelis lėtinių ligų irgi yra užkrečiamosios. Pirmosios iš jų turi aiškiai 
ūmines infekcinio pobūdžio stadijas, kurios labiau paryškina infekcinį lėtinių 
ligų pobūdį. Pavyzdžiui, infekcinį juostinės pūslelinės pobūdį dar labiau at- 
skleidžia jos sąsaja su vėjaraupiais. Per pastaruosius 30 metų užkrečiamųjų ligų 
skalė plėtėsi daugiausia dėl to, kad prie jų buvo priskirtos ir lėtinės, zeturinčios 
aiškių ūminių stadijų. Kai nuo užsikrėtimo tokia liga iki jos pasireiškimo pra- 
eina metai ar net dešimtmečiai, įrodyti, kad ji užkrečiamoji, yra sunku. 

Techninė pažanga labai padėjo spręsti dviprasmybes, susijusias su tokio- 
mis paslaptingomis užkrečiamųjų ligų priežastimis. XX a. dešimtojo dešimt- 

mečio pradžioje molekuliniu metodu buvo aptiktas su Kapoši sarkoma susijęs 
dedervinės virusas. Tai buvo atliekama nuo Kapoši sarkomos ląstelių pašali- 
nant žmonių genetinę medžiagą ir nustatant, kas liko. Panašiu būdu perpila- 
mame kraujyje buvo aptiktas hepatito C virusas. 

Šiais atvejais buvo nustatyti aiškūs epidemiologiniai infekcijos agento buvi- 
mo požymiai. Kai ligos priežastis buvo atskleista, nereikėjo įveikti įsišaknijusios 
nuomonės, kad ligos priežastys yra neinfekcinės. Jei kyla abejonių, tada įrody- 
mai turi būti labiau įtikinantys. Šiuo metu įnirtingai ginčijamasi dėl šizofrenijos, 
aterosklerozės, Alzheimerio ligos, krūtų vėžio ir daugelio kitų ligų kilmės. 

Molekulinės ir bioinformacinės technologijos pažanga yra pasiruošusi pa- 
dėti tuos prieštaravimus išspręsti. Jų potencialą rodo du atradimai, kurie šiuo 
metu atrodo labai naujoviški, bet netrukus bus laikomi tik paprastais pirmai- 
siais žingsniais. Maždaug prieš 10 metų vienas Stanfordo universiteto tyrėjų 
grupės narys nuo kito nario nugremžė dviejų dantų dėmeles ir padaugino 
jų medžiagos DNR. Buvo aptiktos gana unikalios daugiau kaip trisdešimties 
naujų biologinių rūšių sekos. Tas radinys parodė iššūkio mastą — įvertinant 
infekcijos priežasties hipotezę, reikia atidžiai apžiūrėti dešimtis ar net šimtus 
tūkstančių virusų ir bakterijų. 

Antrasis atradimas leidžia bent akies krašteliu pažvelgti, kaip galima imtis 
spręsti šį iššūkį. Prostatos naviko pavyzdžiai buvo tiriami lyginant su kom- 
plektu, turinčiu 20 000 DNR gabalėlių, paimtų iš visų žinomų virusų. Re- 
zultatai parodė gan glaudų ryšį su vienu neaiškiu retrovirusu, giminingu tam, 
kuris puola peles. Jei tas virusas yra prostatos vėžio priežastis, tai jis lemia tik 
mažą dalį šio vėžio atvejų vyrams, turintiems ypatingą genetinį foną. 

Šia liga sergantiems ligoniams, neturintiems tokio genetinio fono, buvo 
nustatyti kiti virusai. Todėl reikia ne tik patikrinti tūkstančius virusų, norint 
surasti, kuris iš jų susijęs su kokia nors lėtine liga, bet net ir nustačius jis gali 
būti tik vienas iš galbūt daugelio infekcijos priežasčių. 

Šiuo metu tiriant krūties vėžį svarstomos daugelio ligos sukėlėjų bei įgim- 
to polinkio sirgti šia liga problemos. Žinomi trys virusai, susiję su krūties 
vėžiu: pelių krūtų naviko, Epšteino-Baro (Epstein-Barr) ir žmonių papilomos. 
Tyrėjai dar tebesiginčija, ar šias sąsajas galima laikyti ligos priežastimi. Jei gali- 
ma, tuomet tie virusai gali lemti maždaug 50-95 96 krūties vėžio atvejų, pri- 
klausomai nuo to, kokiu mastu jie veikia sinergiškai. Be abejo, netrukus bus 

panaudota matricų technologija tokiai galimybei įvertinti ir nustatyti kitiems 
virusams, kurie gali būti susiję su krūties vėžiu. 

Tačiau čia reikėtų perspėti dėl vieno dalyko. Ši technologinė pažanga pa- 
teikia sudėtingų būdų, kaip nustatyti ligos sukėlėjų ir pačios ligos ryšį. Jie 
nepanaikina prarajos tarp ryšio ir priežasties. Galima tikėtis, kad, atlikus dau- 
gelį tyrimų, bus suprasta visa patologija — nuo molekulinio lygio iki ligonio. 
Tačiau, pereinant nuo molekulinio prie makroskopinio lygio, interpretavimo 
tikslumą blogina sudėtingas sąveikų tinklas. Tos sąveikos veikia ypač lėtines 
ligas. Lėtinėms žmonių ligoms nagrinėti gyvūnų modeliai dažniausiai netinka, 
nes pastarųjų ligos beveik niekada visiškai nesutampa su žmonių ligomis. 

Manau, vienintelis būdas šiai sunkiai problemai išspręsti — pagerinti tech- 
nologinę pažangą, klinikiniais tyrimais išradingai nustatant galimus ligos su- 
kėlėjus. Tie klinikiniai tyrimai turi naudoti ypatingas būsenas, tarkim, laikiną 
imuniteto susilpninimą, kad būtų galima nustatyti tas infekcijas, kurios suak- 
tyvėja paaštrėjant tiriamai lėtinei ligai. Tokią koreliaciją tada reikėtų tikrinti 
ieškant ligos sukėlėjo; tam reikėtų gydyti paaštrėjusią infekciją siekiant nusta- 
tyti, ar infekcijos slopinimas yra susijęs su ligos pagerėjimu. 

Kodėl šis procesas esamą padėtį pakeis? Tiems iš mūsų, kurie gyvena kles- 
tinčiose šalyse, infekcinės priežastys yra įtrauktos į daugumos labiausiai papli- 
tusių mirtinų ligų (vėžio, infarkto, insulto, Alzheimerio ligos) sukėlėjų sąrašą, 
tačiau nėra laikomos svarbiausiais jų sukėlėjais. Infekcija gali lemti ir daugumą 
ne mirtinų, bet luošinamųjų ligų (artritas, fbromialgija, Krono liga), kurių 
priežastis neaiški. Jei bus nustatytos infekcinės tų ligų priežastys, tai iš medici- 
nos istorijos žinoma, kad greičiausiai bus išgydomos. 

Pagrįstas grynasis viso to efektas turėtų būti sveiko gyvenimo trukmės 
pailgėjimas dviem ar trimis dešimtmečiais. Gyvenimo trukmė tada priartėtų 
prie natūraliosios atrankos apibrėžtos ribos, taigi maždaug prie 95—105 metų. 
"Tada būtų galima tikėtis, kad žmonės išliktų sveiki iki 90—100 metų; sulaukus 
tokio amžiaus, jų būklė pradėtų greitai blogėti. Toks demografinis perėjimas 
prie sveiko ilgaamžiškumo padidintų žmonių produktyvumą, sumažintų svei- 
katos priežiūros išlaidas ir pagerintų gyvenimo kokybę. Trumpai tariant, tai 
būtų vienas iš didžiausių medicinos indėlių. 

iologija apskritai, ypač psichikos biologija, tapo galingomis mokslo 

disciplinomis. Tačiau dabartiniam psichikos mokslui labiausiai trūksta 

biologinio beveik visų psichinių ligų pagrindimo. Biologinis šizofrenijos, 
maniakinės-depresinės ligos, vienpoliarės depresijos, nerimo būsenų ar mani- 
akinių sutrikimų supratimas reikštų psichikos biologijos paradigmos pasikei- 
timą. Tai ne tik duotų informacijos apie kai kurias iš pačių pražūtingiausių 
žmonijos ligų, bet ir dėl to, kad tai minčių ir jausmų ligos, ir daugiau sužino- 
tume, kas esame ir kaip funkcionuojame. 

Norėdamas parodyti, kaip labai trūksta mokslo žinių šioje srityje, šią pro- 
blemą pateiksiu istorinėje perspektyvoje su dviem įvadiniais savo komentarais. 

Pirmasis: XX a. septintąjį dešimtmetį, kai buvau Harvardo medicinos 
mokyklos Psichinės sveikatos centro Masačusetse psichiatrijos rezidentas, 
dauguma psichiatrų manė, kad svarbiausi socialiniai elgesio veiksniai visiškai 

nepriklauso nuo biologinių veiksnių ir jie veikia skirtingus psichikos aspektus. 
Todėl psichinės ligos buvo skirstomos į dvi svarbiausias grupes pagal numano- 
mus jų kilmės skirtumus: organines ir funkcines. 

Ši klasifikacija, kurios pradžia siekia XIX a., atsirado iš mirusių psichi- 
nių ligonių smegenų skrodimo rezultatų. Smegenų tyrimo metodai tuo metu 
buvo labai riboti, kad būtų galima aptikti subtilius anatominius pokyčius. To- 
dėl tik tie psichikos sutrikimai, dėl kurių žūsta daug nervų ląstelių ir smegenų 
audinių, pavyzdžiui, Alzheimerio, Hantingtono ligos ir lėtinis alkoholizmas, 
buvo priskirti prie organinių ligų, ir manyta, kad jų priežastys yra biologinės. 

Šizofrenija, įvairios depresijos, nerimo būsenos nesukeldavo lengvai ap- 
tinkamų nervų ląstelių žuvimo ar kitokių akivaizdžių smegenų anatomijos po- 
kyčių, todėl jos buvo priskiriamos prie funkcinių psichinių ligų, kurių pagrin- 
das nėra biologinio pobūdžio. Vadinamosios funkcinės psichinės ligos dažnai 
būdavo paženklintos ypatingomis socialinėmis stigmomis, nes buvo sakoma, 
kad „jos visos yra tik ligonio psichikoje“. Tai lydėdavo spėlionė, kad ta liga 
galėjo pereiti iš jo tėvų. 

Per 40 metų buvo pasiekta pažanga, ir dabar matome, kad į psichikos 
mokslus ateina nauja paradigma, pakeisianti senąją. Jau nebemanome, kad tik 
kai kurios ligos paveikia psichines būsenas ir lemia biologinius smegenų po- 
kyčius. Tiesą sakant, naujasis psichikos mokslas remiasi principu, kad visi psi- 
chiniai procesai yra biologinės kilmės. Visi priklauso nuo molekulinių ir ląs- 
telinių procesų, vykstančių „mūsų galvose“ tiesiogine to žodžio prasme. Todėl 
bet kokie šių procesų sutrikimai ar pokyčiai privalo turėti biologinį pagrindą. 

2001 m. manęs ir velionio Makso Kaueno (Max Cowan) paprašė parašyti 
žurnalui Journal of the American Medical Association apžvalginį straipsnį apie 
molekulinį-biologinį indėlį į neurologiją. Jį rašydami, buvome priblokšti, kaip 
radikaliai molekulinė genetika pertvarkė neurologiją. Nusistebėjau, kodėl mo- 
lekulinė biologija panašiu būdu nepaveikė psichiatrijos. Pagrindinė priežastis 
ta, kad neurologinės ligos nuo psichinių skiriasi keliais svarbiais požymiais. 

Neurologija ilgą laiką rėmėsi žiniomis, su kuria smegenų vieta konkreti 
liga yra susijusi. Neurologijai labiausiai rūpinčios ligos — insultai, navikai ir 
degeneracinės smegenų ligos — smegenyse sukelia aiškiai pastebimus struktūri- 
nius sužalojimus. Tų sutrikimų tyrimai parodė, kad neurologijoje svarbiausias 
dalykas yra vieta. 

Beveik 100 metų žinojome, jog Hantingtono liga yra smegenų uodeguo- 
tojo branduolio, Parkinsono liga — juodosios medžiagos, o amiotrofinė latera- 
linė sklerozė (ALS) — motorinių neuronų sutrikimas. Žinome, kad kiekviena 
iš šių ligų lemia ryškų judėjimo sutrikimą, nes kiekviena iš jų paveikia vis 
kitokią motorinės sistemos dalį. Be to, buvo nustatyta, kad neurologinės ligos: 
Hantingtono, fragile X protinis atsilikimas, kai kurios ALS formos ir anksty- 
voji Alzheimerio ligos stadija yra paveldėtos palyginti paprastu būdu. Tai kelia 
mintį, kad kiekvienos iš šių ligų priežastis yra koks nors atskiras sugedęs genas. 

Todėl nustatyti tuos genus ir apibrėžti mutacijas, sukeliančias tas ligas, 
buvo palyginti lengva. O nustačius mutaciją tampa įmanoma surasti mutuo- 
jantį geną kirmėlėse, musėse bei pelėse ir šitaip atskleisti ligos sukėlimo me- 
chanizmą (kaip tie genai sukelia ligą). 

Taigi per pastaruosius 20 metų įvyko revoliucinis neurologijoje pervers- 
mas, kurį sukėlė molekulinė genetika. Kadangi jau žinome konkrečių genų 
buvimo vietą, tapatybę ir veikimo mechanizmą, tai neurologinių sutrikimų 
diagnozė jau nebesiremia vien tik elgesio simptomais. Tiesą sakant, neurologai 
netgi įvedė naujas diagnostines neurologinių ligų kategorijas, sakykim, jonų 
kanalopatija (šeiminis periodinis paralyžius, kuriam būdingas jonų kanalų 
baltymų funkcijos nukrypimas nuo normos) ir trinukleotidų pasikartojimo 
sutrikimai (Hantingtono liga ir fragi/e X sindromas, kuriems būdinga nenor- 
mali ir nestabili trumpų pasikartojančių DNR molekulės elementų replikaci- 
jas tai pakeičia susidarančio baltymo funkcionavimą). 

Tos naujos diagnostinės kategorijos remiasi ne simptomatologija, o blogu 
konkrečių genų, baltymų, neuroninių organelių ar neuroninių sistemų veiki- 
mu. Be to, molekulinė genetika leido pažvelgti į neurologinių ligų patogene- 
zės mechanizmus; prieš 20 metų tai padaryti nebuvo įmanoma. Todėl gydy- 
norėdami nustatyti, kaip sutrikimas paveikė konkrečius regionus, ir užsakyti 
testus, galinčius parodyti, kaip sutriko konkrečių genų, baltymų ir nervų ląs- 
telių sudedamųjų dalių veikimas. 

Priešingai puikiam molekulinės genetikos indėliui į neurologiją, psichiat- 
riją pirmoji paveikė kol kas labai nedaug. Galima būtų paklausti kodėl. 

Psichinių ligų priežastis atsekti daug sunkiau, negu nustatyti struktūri- 
nius smegenų pažeidimus. Tie patys veiksniai, kurie įrodė savo naudingumą, 

nagrinėjant neurologines ligas, nagrinėti psichinių ligų nepadėjo. Per 100 
metų vykdyti mirusių psichinių ligonių smegenų skrodimai taip ir neatskleidė 
aiškių lokalizuotų smegenų pažeidimų, kokius padaro neurologinės ligos. Be 
to, psichinės ligos reiškia aukštesnės psichinės funkcijos sutrikimus. 

Nerimo būsenos bei įvairios depresijos yra emocijų, o šizofrenija — mąs- 
tymo sutrikimas. Emocijos ir mąstymas yra sudėtingi psichiniai procesai, 
vykstantys dalyvaujant sudėtingiems nervų tinklams. Dar visai neseniai mažai 
tebuvo žinoma apie nervų tinklus, dalyvaujančius normaliuose mąstymo ir 
emocijų procesuose. 

Be to, nors dauguma psichinių ligų turi svarbią genetinę sudedamąją dalį, 
paprasto paveldėjimo modelių jas tirdami nematome, nes jos atsiranda ne dėl 
kokio nors vieno geno mutavimo. Nėra kokio nors vieno geno, sukeliančio ši- 
zofreniją, nerimą, depresiją ir daugumą kitų psichinių ligų. Tad manoma, jog 
genetinių tų ligų elementų atsiranda, keliems genams sąveikaujant su aplinka. 
Tikėtina, kad kiekvieno iš tų genų poveikis palyginti nedidelis, tačiau visi kar- 
tu sudaro genetinį polinkį tam ar kitam sutrikimui. 

Daugumą psichikos sutrikimų sukelia tie genetiniai polinkiai ir kai 
kurie papildomi aplinkos veiksniai. Pavyzdžiui, tapatūs dvyniai turi ta- 
pačius genus, todėl jei vienas iš jų sirgs Hantingtono liga, tai sirgs ir 
kitas. Tačiau jei vienas sirgs šizofrenija, tai yra tik 50 90 tikimybė, kad 
ja susirgs ir kitas. Šizofrenijai sukelti reikia kai kurių negenetinių veiks- 
nių poveikio ankstyvojoje gyvenimo stadijoje (infekcija gimdoje, bloga 
mityba, stresai arba seno tėvo sperma). Kadangi paveldėjimo modeliai 
sudėtingi, dar nėra nustatyta dauguma genų, susijusių su svarbiausiomis 
psichinėmis ligomis, ir dar neturime patenkinamų gyvūninių daugumos 
psichinių ligų modelių. 

Tai ko gi tada reikia, kad psichines ligas geriau suprastume biologiškai? 
Labai svarbūs yra du pradiniai reikalavimai, kuriuos iš principo įmanoma 
įvykdyti per du ateinančius dešimtmečius: 

1. Reikia nustatyti biologinius psichinių ligų požymius, kad galėtume su- 
prasti anatominį jų pagrindą, objektyviai diagnozuoti ir sekti, kaip 
jos reaguoja į gydymą. Kai kurių ligų pradžia matyti: depresijos — ji 
susijusi su hiperaktyvumu 25-ame Brodmano lauke prefrontalinėje 
smegenų žievės dalyje; taip pat nerimo būsenų, kai hiperaktyvumas 

būdingas migdoliniam kūnui, bei obsesinės-kompulsinės neurozės — 
atsiranda sutrikimų dryžuotajame kūne. 

2. Reikia nustatyti genus, sukeliančius įvairias psichines ligas, kad galėtu- 

me suprasti biologinį jų pagrindą. 

Tie du pasiekimai padidintų gebėjimą tuos sutrikimus geriau suprasti ir 
anksčiau atpažinti. Atsirastų naujų būdų psichinėms ligoms gydyti; gydant 
depresiją, bipolinius sutrikimus ir šizofreniją jau daugiau kaip 20 metų junta- 
mas farmakologinis sąstingis. 

PRIPAŽINIMAS, 
KAD KŪNAS - NE MAŠINA 


RANDOLPH NESSE 


RANDOLFAS NESĖ yra Mičigano universiteto psichiatras ir knygos „Kodėl susergame: 
naujasis darvininės medicinos mokslas“ (Wy We Get Sick: The New Science of Darwinian Me- 
dicine) autorius kartu su Džordžu Viljamsu (George C. Williams). 


augelis žmonių mano, kad genų inžinerija pakeis viską, net mūsų kūną 
ir protą. Ilgainiui taip ir bus, tačiau jau ir dabar mėginimai panaudoti 
naujas genetikos žinias turi akivaizdžių padarinių ne tik kūnui, bet ir 
tam, kaip jį suprantame. Tie mėginimai atskleidžia, kad labiausiai paplitęs 
žmogaus kūno lyginimas su mašina iš esmės yra neteisingas. Kūnas ne mašina, 
jie labai skiriasi; tai atrankos sukurtas darinys su sistemomis, nepanašiomis į 
nieką, ką inžinierius galėtų suprojektuoti. Kūno palyginimo su mašina pakei- 
timas labiau biologiniu požiūriu į jį iš pagrindų pakeis visą biologiją. 
Perėjimas prie jo bus sunkus, nes kūno lyginimas su mašina labai praver- 
tė: padėjo greičiau ištrūkti iš vitalizmo ir skatino nagrinėti sudedamąsias kūno 
dalis, jų ryšius ir funkcijas, tarsi jos būtų sukurtos kažkokio nepaprastai išma- 
ningo kosminio inžinieriaus. Jis leido kūną aiškinti braižant jo schemas, tarsi 
jo dalys būtų kažkokio labai gero prietaiso dėmenys. Remiantis kūno lygini- 
mu su mašina, vitalizmą pakeitė nuodugnus kūno mechanizmų supratimas. 
Tačiau dabar genetikos pažanga atskleidžia šio lyginimo ribotumus. Pa- 
vyzdžiui, prieš 10 metų buvo priimtina manyti, kad surasime genus, suke- 

liančius bipolinį sutrikimą. Nauji duomenys tokias viltis išsklaidė. Bipolinę 
ligą sukelia ne nuoseklūs genetiniai pokyčiai, lemiantys didelius padarinius; ją 
gali paskatinti daug įvairių mutacijų arba dešimčių genų mažyčių padarinių 
sąveika. 

Genus mėgstame laikyti informacijos kvantais, manyti, kad jų baltymai 
atlieka konkrečias funkcijas. Tačiau iš tikrųjų daugelis genų reguliuoja kitų 
genų veiklą, kurie atsakingi už vystymosi kelius, veikiamus aplinkos veiksnių, 
kuriuos aptinka dar kitos kūno sistemos, nepanašios į jokios mašinos sistemas. 

Net pats žodis „reguliuoti“ kelia mintį apie darnų planavimą, o tikrovėje 
turime sistemas, kurios veikia vienokiu ar kitokiu būdu, jų veikimo mecha- 
nizmai tokie supainioti, kad nesugebame iki galo aprašyti. Sugebame nustatyti 
gliukozės reguliavimo pagrindinius žaidėjus — insuliną ir gliukagoną — žino- 
me, kad migdolinis kūnas reaguoja į grėsmes ir netektis. 

O kaip dėl detalių? Dešimtys genų, hormonų ir nervų kelių veikia vieni 
kitus sąveikose, kurių neįmanoma aprašyti, net kai jie daro tai, ką reikia dary- 
ti. Lygindami kūną su mašina, darėme prielaidą, kad jis nepaprastai sudėtin- 
gas. Tačiau dar reikia mokytis pripažinti, jog kai kurios išsivysčiusios sistemos 
gali būti tokios sudėtingos, kad jų tiesiog 7e;manoma aprašyti. 

Neįmanomas aprašyti sudėtingumas nereiškia nieko antgamtiško, kūnai 
ir jų kilmė yra grynai fiziniai dalykai. Tai irgi neturi nieko bendro su vadina- 
muoju neįmanomu sumažinti sudėtingumu — paskutiniu kreacionistų bas- 
tionu, jiems skausmingai stengiantis išvengti neintelektinio susikūrimo rea- 
lybės. Tačiau toks sudėtingumas neatitinka neadekvatumo modelių, sukurtų 
stengiantis patenkinti mūsų preferencijas diskretinėms kategorijoms, konkre- 
čioms funkcijoms, vienos krypties priežastinėms strėlėms. 

Mėginimai aprašyti kūną kaip mašiną yra ne tik neadekvatūs, bet dar 
blogiau — jie skatina netikslius per didelius supaprastinimus. Kai kurių kūno 
sistemų neįmanoma aprašyti paprastai, kad tie aprašymai būtų patenkinami. 
Kitų neįmanoma adekvačiai aprašyti net pačiais sudėtingiausiais modeliais, 
kokius tik įmanoma įsivaizduoti. 

Bet tai nereiškia, kad turėtume pasiduoti. Judėjimas prie labiau evoliu- 
cinio požiūrio į organizmus supratimą padidins. Svarbiausia yra pripažinti, 
kad kūnas nėra mašina. Man patinka įsivaizduoti kūną kaip Rube Goldberg 
mašiną, kurią modifikavo ištisos aklų meistrų kartos. Toje mašinoje neaiškiai 

atskirtas dalis sujungia ne keletas virvučių ir skridinių, o daugybė mechaniz- 
mų, sąveikaujančių tokiais būdais, kurių ne tik neįsivaizduotų, bet ir netole- 
ruotų joks inžinierius. Tačiau net ir toks palyginimas turi ttūkumų. Kūnas yra 
kūnas, ir niekas daugiau. Kai pripažinsime, kad kūnai yra kūnai, o ne mašinos, 
pasikeis viskas. 

PATS ORGANIZMAS KAIP 
ATSIRANDANTI PRASMĖ 


BRIAN G00DWIN 


BRAJANAS GUDVINAS yra Jungtinės Karalystės Šumacherio koledžo biologas ir kny- 
gos „Kaip leopardas pakeitė savo dėmes: sudėtingumo evoliucija“ (How the Leopard Changed Its 
Spots: The Evolution of Complexity) autorius. 


ikiuosi, kad biologija patirs pertvarkomąjį perversmą, panašų į tą, ku- 

ris įvyko fizikoje beveik prieš 100 metų, atsiradus kvantinei mechanikai. 

Biologijoje tai apims suvokimą, kad, norint suprasti genų veiklos vysty- 
mosi procese sudėtingumą, reikia atsisakyti vyraujančio vietinio mechaninio 
priežastingumo modelio. Jo vietoje atsiras interaktyvių santykių genų trans- 
kripcijos tinkluose modelis, panašus į kalbos žodžių sąveikų modelį, kuria- 
me dviprasmiškumas, neaiškumas yra svarbus kuriant atsirandančiai prasmei, 
kuri būtų jautri kultūros istorijai ir kontekstui. 

Pats organizmas yra atsirandanti vystymosi proceso prasmė, įsikūniju- 
si forma, jautri ir istoriniam apribojimui genomo ribose, ir aplinkos kon- 
tekstui (tai matome adaptaciniame evoliucijos kūrybiškume). Naujausi 
tyrimai atskleidė, kad genai yra ne nepriklausomi informacijos vienetai, 
kuriuos būtų galima perduoti iš vienų organizmų kitiems, siekiant pakeisti 
fenotipus, o sudėtingų tinklų dėmenys, veikiantys kartu morfogenetinia- 
me procese, gaminančiame formą, susijusią su funkcija, kaip įsikūnijusią 
prasmę. 


=:386 


TAI PAKEIS VISKĄ 


Svarbiausia šio atradimo biologijoje pasekmė yra suvokimas, kad žmonių 
kūrybiškumo (pasireiškiančio kultūroje) atskyrimas nuo gamtos kūrybiškumo 
(pasireiškiančio evoliucijoje) yra klaida. Jų sąsaja yra stipresnė, nei manyta 
anksčiau. Žmonės yra įsiterpę į gamtą ir priklauso nuo jos. Tai tapo labai aišku 
pastaruoju metu, kai mūsų ekonominė sistema žlugo kartu su daugelio svar- 
biausių ekosistemų žlugimu, nes nesugebėjome ekonominės žmonių veiklos 
integruoti į gamtos sistemą, padaryti ją tvaria Gėjos reguliavimo tinklų da- 
limi. Dabar sulaukėme skaudžių klimato pokyčių, kurie pareikalaus pokyčių 
technlogijose, susijusiose su energijos generavimu, žemdirbyste, kelionėmis ir 
apskritai su gyvenimo būdu. 

Pripažinimas, kad kultūra yra įsiterpusi į gamtą, nėra toks akivaizdus, 
bet jis, mano nuomone, atsiras kaip sudedamoji biologijos perversmo dalis. 
Biologai supras, kad visa gyvybė — nuo bakterijų iki žmonių — apima kūrybi- 
nį procesą, besiremiantį natūraliomis kalbomis, kaip jos gebėjimo generuoti 
save ir nepaliaujamai kūrybiškai keistis, pagrindu. Genų veiklą organizmuose 
reguliuojančių molekulinių tinklų sudėtingumas atskleidžia struktūrą ir dina- 
miką, kurios turi kalboms būdingas į save panašias charakteristikas ir tolimąją 
jų tvarką. 

Rišli organizmo forma atsiranda jam vystantis kaip įsikūnijusi istorinio 
genetinio teksto prasmė. Ji susikūrė likviduojant dviprasmybes ir daugelį 
formos galimybių, pasirenkant tinkamą funkcinę tvarką, rodančią jautrumą 
kontekstui. Toks kalbos naudojimas visose jos raiškose humanitariniuose ir 
tiksliuosiuose moksluose sudaro kultūrinio kūrybiškumo esmę. 

Gilius koncepcinius šiuo metu vykstančius biologijos pokyčius laikau 
preliudija ir priedu tų pokyčių, kurie vyksta kultūroje, lengvindami juos ir 
vesdami į naują tvaraus gyvenimo mūsų planetoje amžių. 

GREITESNĖ EVOLIUCIJA 
REIŠKIA ETNINIŲ SKIRTUMŲ 
PAGAUSĖJIMĄ 


JONATHAN HAIDT 


DŽONATANAS HAITAS yra Virdžinijos universiteto psichologijos profesorius ir kny- 
gos „Laimės hipotezė: modernios tiesos ieškojimas senojoje išmintyje“ (Zbe Happiness Hypothe- 
sis: Finding Modern Truth in Ancient Wisdom) autorius. 


abiausiai atstumianti idėja per pastaruosius 40 metų buvo mintis, kad ra- 

sinių ir etninių grupių elgesio skirtumai turi genetinį pagrindą. Nieko 

nežinodamas apie ilgalaikį atstumiantį šios idėjos poveikį, ja patikėjęs, 
žmogus turėtų prognozuoti, kad, atskleisdami viso pasaulio žmonių genomus, 
aptiksime didesnių skirtumų, negu dauguma mokslininkų dabar tikisi. Tokie 
lūkesčiai galų gale remiasi ne vien tik šiuo metu turimais įrodymais. Jie yra 
šališki, net jei ir nelabai, dėl tyrėjų nuojautų, o tos nuojautos apima ir pasi- 
bjaurėjimą rasizmu. 

Nuo seno buvo siena, skirianti rimtus evoliucinius tyrimus nuo kaltini- 
mų rasizmo kurstymu bei pagalba jam. Ta siena — tai įsitikinimas, kad gene- 
tiniai pokyčiai vyksta taip lėtai, kad per 50 000 metų nuo žmonių išplitimo 
už Afrikos ribų atrankos veiksniams tiesiog nepakako laiko esmingiau pakeisti 
genomą, išskyrus pačius paprasčiausius jo aspektus (pavyzdžiui, odos spalvą 
ar nosies formą, prisitaikant prie šalto klimato). Todėl evoliucinė psichologija 

sutelkė dėmesį į pleistoceną — laikotarpį, prasidėjusį prieš 1,8 mln. metų ir 
trukusį iki žemės ūkio atsiradimo. Per jį žmonija prisitaikė prie medžiotojų- 
rinkėjų gyvenimo būdo. 

Tačiau bloga lemiantis ženklas akivaizdus. Rusų mokslininkai XX a. de- 
šimtajame dešimtmetyje įrodė, kad stiprus atrankos spaudimas - atrinkimas iš 
kiekvienos vados tik pačių ramiausių lapiukų ir tolesnis jų veisimas - leido per 
tik trisdešimt kartų išvesti iš esmės visai naują rūšį, kuri nuo kitų rūšių skyrėsi 
kūno ir elgesio ypatumais. 

Žmonėms tam reikėtų apie 750 metų. Žmonės greičiausiai niekada ne- 
patyrė tokio stipraus atrankos spaudimo tokį ilgą laiką, tačiau jie tikrai patyrė 
daug silpnesnius atrankos spaudimus, trukusius daug ilgiau; prie jų kai kurie 
paveldimi asmenybės bruožai prisitaikė geriau už kitus. Logiška manyti, kad 
vietiniai gyventojai (ne visame žemyne paplitusios „rasės“) prie vietinių aplin- 
kybių prisitaikė per vadinamąją koevoliuciją, kai genai ir kultūros elementai 
tolydžio kinta ir daro įtaką vieni kitiems. 

Geriausiai dokumentuotas šio proceso pavyzdys yra genetinių mutacijų 
koevoliucija, leidžianti suvirškinti laktozę suaugusiajam, atsiradus kultūrinei 
naujovei laikyti gyvulius ir gerti jų pieną. Per pastaruosius 10 000 metų šis 
procesas vyko kelis kartus, apėmė ne visas „rases“, o tik gentis ar dideles gru- 
pes, prisijaukinusias galvijus. 

Naujausi žmonių populiacijų genomų tyrimai parodė, jog per pastaruo- 
sius 5—10 000 metų pasikeitė šimtai genų, šitaip reaguojant į vietinius atran- 
kos spaudimus (žr. Bendžamino Voigto (Benjamin Voigt), Skoto Viljamsono 
(Scott Williamson) ir Briuso Lano (Bruce Labn) straipsnius). Per kelis tūkstant- 
mečius neįmanoma sukurti nuo nulio jokių naujų psichikos modulių, tačiau 
nedideli esamų mechanizmų pokyčiai gali vykti greitai, o maži genetiniai po- 
kyčiai gali itin paveikti elgseną, kaip kad atsitiko tiems rusų lapiukams. To- 
dėl reikia pradėti žiūrėti už pleistoceno ribų, atkreipti dėmesį ir į holoceną, į 
pastaruosius 10 000 metų. Tai buvo laikotarpis, paplitus žemdirbystei, kai ge- 
netiniai pokyčiai paspartėjo, labai daugėjant būdų, kuriais žmonės užsitikrin- 
davo pragyvenimą, sudarinėjo didesnes sąjungas, kariavo, varžėsi dėl išteklių 
ir partnerių poruotis. 

Ši apsauginė siena jau ruošiasi sugriūti, ir gali pasipilti patys įvairiau- 
si nepatogūs reikalavimai ir pretenzijos. Odos spalva neturi jokios moralinės 


=-339- 


TAI PAKEIS VISKĄ 


reikšmės, tačiau bruožai, kurie lėmė darvininę sėkmę vienoje iš daugelio ho- 
loceno gyvenimo nišų bei užsiėmimų — kolektyvizmas, klanai, agresyvumas, 
romumas ar gebėjimas nukelti tolyn atlygio gavimą — dažnai yra laikomi do- 
rybėmis ar ydomis. 

Dorybių įgyjama pamažu, praktikuojantis kultūros kontekste, bet atra- 
dimas, jog gali būti su etniškumu susijusių genetinių variacijų, kaip lengvai 
žmonės gali įgyti konkrečių dorybių, gali tapti (ir, mano nuomone, taps) kei- 
čiančiu žaidimą mokslo įvykiu. 

(Etniškumo sąvoką taikau bet kokiai grupei žmonių, manančių esant 
bendros kilmės, ar kurie iš tikrųjų yra bendros kilmės, ir kad ta bendra kilmė 
reiškia bent 500 metų tvaraus atrankos spaudimo — tokio, kaip avių bandų, 
ryžių auginimas, maliarijos grėsmė ar kastinė socialinė santvarka — kuris buvo 
palankus vieniems paveldimiems elgsenos polinkiams ir nepalankus kitiems.) 

Manau, tie XX a. dešimtojo dešimtmečio ginčai dėl rasių intelektualumo 
skirtumų atrodys švelnūs ir trumpalaikiai, palyginti su artėjančiais ginčais dėl 
etninių skirtumų moralizuotų bruožų. Prognozuočiau, kad tokie ginčai įsi- 
liepsnos 2012-2017 m. 

Yra pagrindo tikėtis, kad pamažu pasieksime sutarimą, kuris nepadės ra- 
sizmui ir nekurstys jo. Tikiu — bus rasta dešimtys ar šimtai etninių skirtumų, 
taigi bus galima sakyti, kad bet kuri grupė ir bet kuris individas turi daug 
stipriųjų savybių ir keletą silpnybių; visos jos priklausys nuo konteksto. Be 
to, tie grupių skirtumai greičiausiai bus maži, palyginti su didžiuliais skirtu- 
mais etninių grupių viduje ir didžiuliais bei akivaizdžiais kultūrinio mokymo 
padariniais. Tačiau kad ir kokį sutarimą galų gale pasiektume, tai, kaip dabar 
galvojame apie genus, grupes, evoliuciją ir etniškumą, iš esmės pasikeis dėl 
neįmanomos sustabdyti Žmogaus genomo projekto pažangos. 

JAMES J. O'DONNELL 


DŽEIMSAS O'DONELIS yra filologas klasikas bei Džoržtauno universiteto prorekto- 
rius ir knygos „Romos imperijos žlugimas: naujoji istorija“ (The Ruin of the Roman Empire: A 
New History) autorius. 


frika“ — štai koks būtų trumpas atsakymas į Edge klausimą. Tačiau jį 

reikia paaiškinti. 

Istorikai keistus keičiančius žaidimą reiškinius sugeba numatyti ne 
geriau už ekonomistus. Maro epidemija, branduolinis holokaustas, susidūri- 
mas su asteroidu ar tiesiog nenugalabintas diktatorius, vadovaujantis didžiulei 
karo mašinai — tai gali viską labai pakeisti, ir visada bus netikėta. 

Tačiau makroskopiniame lygyje ateities įvykius numatyti lengviau, tik 
sunku tiksliai prognozuoti jų laiką. Plėtra to, ką mano kolega įžymus aplin- 
kos istorikas Džonas Maknylas (John McNeill) vadina „žmonių tinklu“, ir kas 
sudarytų visą planetą apimantį tarpusavio priklausomybėmis susietų visuome- 
nių tinklą, yra tiesiog neišvengiamas dalykas, bet tam reikės daug laiko. 

Roma, Persija ir senovės Kinija buvo sukūrusios imperijų tinklą, apiman- 
tį nuo Atlanto iki Ramiojo vandenyno, tačiau jos taip ir neužmezgė vaisingų 
tarpusavio ryšių, o jų imperijomis besiremiantis „globalizacijos“ modelis suby- 
rėjo senųjų amžių pabaigoje. Tada atsirado religija pagrįsti modeliai, išsiplėtė 
krikščionybės ir islamo valdos. Tai buvo netikėta raida, bet ji pasiekė tik tiek. 

Tai truko iki naujųjų amžių pradžios; prireikė naujų technologijų, kad 
susikurtų tikras visuomenių „pasaulinis tinklas“. Net ir tada labai ilgą laiką 
raida buvo eurocentrinė. Dabar, mūsų laikais, matome vieną reikšmingą kei- 

čiantį žaidimą veiksnį. Per pora pastarųjų dešimtmečių eurocentrinį ekono- 
minės ir socialinės plėtros modelį užliejo staigus didelių naujų šalių su rinkos 
ekonomika - Kinijos, Indijos ir Brazilijos — ir daugelio mažesnių iškilimas. 

Mano jaunystės dienų viltis, kad užsienio pagalba padės neturtingoms ša- 
lims tapti savarankiškomis, išsipildė, kartais sukeldama mūsų blogai slepiamą 
nusivylimą, nes staiga pamatėme — su jomis reikia varžytis dėl plieno, naftos 
ir kitų išteklių, staiga supratome, kad mūsų produktams reikia konkuruoti su 
kitų ekonomikų produkcija. Ir net pradedame galvoti, ar iš tikrųjų norėjome, 
kad žaidimas pasikeistų. Šis dabartinis nuosmukis yra neišvengiama antroji tos 
pasaulio bendruomenės plėtros stadija, o jį pakeisiantis pakilimas bus neišven- 
giamas trečiasis etapas (tikimės, kad jis ateis jau netrukus). 

Bet mūsų laukia didelis skurdo ir galimybių rezervuaras — Afrika. Pirma- 
sis žmonijos žemynas, jos tėvynė, labai ilgai buvo pasmerktas ligoms, skurdui, 
o kartais ir neįtikėtinai blogam valdymui. Šiuo metu daugelyje vietų matyti 
pažanga, bet tebėra ir akivaizdžių nesėkmių. Tai negali ilgiau tęstis. Galutinis 
klausimas, su kuriuo susiduria istorinė žmonijos raida, yra toks: ar visa žmo- 
nių šeima, įskaitant ir beveik milijardą Afrikos gyventojų, galės kartu pasiekti 
tvarius sveikatos ir komforto lygius? 

Kada tai sužinosime? Tai bauginantis klausimas. Ateities grafikas mus tai 
iškelia, tai nuleidžia, grumiantis su sunkumais, kuriuos patys ir susikūrėme. 
Jau ilgai negalime pasiekti visiškos sėkmės, o Afrika ir kitų žemynų nesėkmės 
ištiktos šalys stovi ir laukia. Kiek jos lauks? Dešimtmečius? Šimtmečius? Dėl 
ateities nėra jokių garantijų. Tačiau, galvodami apie finansines dabarties kri- 
zes, turime prisiminti: yra pavojus ne tik turtingų šalių komfortui ir klestėji- 
mui, bet ir skurdžiausių šalių egzistencijai. 

LERA BORODICKI yra Stanfordo universiteto psichologijos, neuromokslų ir simbolių 
sistemų docentė. 


ra toks senas anekdotas apie fiziką, biologą ir gnoseologą, kurių paprašė 
Vin įspūdingiausius naujausių laikų išradimus ar mokslo pasiekimus. 

Fizikas nedvejodamas pareiškė: 

— Tai kvantinė teorija. Ji visiškai pakeitė tai, kaip suprantame materiją. 

Biologas paprieštaravo: 

— Ne, tai DNR atradimas, nes jis visiškai pakeitė tai, kaip suprantame 
gyvybę. 

Gnoseologas pažvelgė į vieną, pažvelgė į kitą ir atsakė: 

— Manau, tai termosas. 

— Termosas? Po galais, kodėl būtent termosas? 

— Na, - kantriai paaiškino gnoseologas, — jei į jį įdėsite ką nors šalto, tai 
jis ten toks ir liks. O jei įdėsite kažką karšto, tai ir liks karštas. 

— Gerai, tik kas iš to? 

— Va! - gnoseologas triumfuodamas iškėlė pirštą. — O kaip tai žinome? 

Tai kelia mintį, kad būtų visiška beprotybė tvirtinti, esą pasaulį pakeis 
gnoseologija. Tačiau kaip tik tai ir ketinu čia daryti. Manau, supratimas, kaip 
žinome, ir pakeis viską. Suprasdami mechanizmus, kaip žmonės kuria žinias, 

pajėgsime ištrūkti iš normalių žmogaus pažinimo ribų ir galvoti apie tai, kas 
anksčiau atrodė neprieinama galvojimui. 

Priežastis, kodėl toks kitimas vyksta dabar, yra ta, kad šiuolaikinis ko- 
gnityvinis mokslas prisiėmė empirinės gnoseologijos vaidmenį. Empirinis 
požiūris į žinojimo kilmę lemia užimančius kvapą proveržius ir tai, kas anks- 
čiau buvo laikoma filosofinėmis senųjų laikų paslaptimis, paverčia tik mokslo 
mįslėmis. 

Leiskite pateikti pavyzdį. Viena iš didžiausių psichikos paslapčių yra ta, 
kaip sugebame galvoti apie dalykus, kurių niekada negalime pamatyti ar pa- 
liesti. Kaip galime įsivaizduoti abstrakčius dalykus — laiką, teisingumą, idė- 
jas — ir protauti apie juos? 

Visa mūsų pasaulio patirtis yra fizinio pobūdžio, įgyta pojūčiais ir moto- 
riniais veiksmais. Akys sugaudo nuo daiktų paviršių atsispindėjusius fotonus, 
ausys priima oro virpesius, kuriuos sukuria fiziniai objektai, nosis ir liežuvis su- 
renka molekules, o oda reaguoja į fizinį spaudimą. Savo ruožtu ir mes gebame 
daryti fizinį poveikį pasauliui per savo motorines reakcijas, sulenkdami kelius ar 
lankstydami kojų pirštus lygiai tiek, kiek reikia sunkio jėgai pasipriešinti. 

Tačiau vidiniai psichiniai gyvenimai eina daug toliau už to, ką duoda fizi- 
nė patirtis: išradinėjame sudėtingas skaičių ir laiko sąvokas, kuriame teorinius 
samprotavimus apie atomus ir nematomas jėgas, mus jaudina meilė, teisin- 
gumas, idėjos, tikslai, principai. Taigi kaip įmanoma, kad paprasti statybiniai 
suvokimo ir veiksmų blokai sukurtų gebėjimą samprotauti apie tokias sritis? 

Ankstesni mėginimai spręsti šį klausimą mokslininkus erzino. Pavyz- 
džiui, Platonas darė išvadą, kad apie tokius dalykus nieko sužinoti negalime 
ir juos greičiausiai prisimename iš ankstesnių mūsų sielų įsikūnijimų. Kad 
ir koks kvailas toks atsakymas galėtų atrodyti, jis buvo pats geriausias iš tų, 
kuriuos gebėjome duoti per kelis pastaruosius tūkstantmečius. Net kai kurios 
iš mūsų elegantiškiausių ir šiuolaikiškiausių teorijų (sakykim, Noamo Čioms- 
kio lingvistika) buvo priverstos negrabiai daryti išvadą, kad labai neįtikėtinos 
šiuolaikinės sąvokos, tarkim, karbiuratorius ar biurokratas, turėtų būti užko- 
duotos genuose (tai mažas žingsnelis pirmyn nuo idėjos apie ankstesnius mūsų 
sielų įsikūnijimus). 

Tačiau per pastaruosius 10 metų kognityvinių mokslų tyrimai pradėjo 
atskleisti nervinį ir psichologinį abstrakčiojo mąstymo pagrindą, atsekti, kaip 

įgyjama ir kaupiama motorinių judesių informacija, kaip ji paverčiama abs- 
trakčiomis sąvokomis, tokiomis, kaip matematika ir laikas. Tais tyrimais buvo 
nustatyta, kad žmonių pažinimas net pačiu abstrakčiausiu ir sudėtingiausiu 
pavidalu yra giliai įsiskverbęs į procesus ir vaizdinius, sudarančius suvokimo ir 
motorinių veiksmų pagrindą ir nuo jų labai priklauso. 

Mes išradinėjame įvairiausias sudėtingas abstrakčias idėjas, bet esame pri- 
versti tai daryti su sena įranga, su mechanizmais, kurie išsivystė judėti, valgyti, 
poruotis, o ne žaisti šachmatais, kurti simfonijas, projektuoti elementariųjų 
dalelių greitintuvus, galų gale net užsiimti gnoseologija. Gebėjimas tą seną 
įrangą panaudoti naujiems tikslams įgalino sukurti be galo gausų žinojimo 
repertuarą. 

Tačiau šitai kartu reiškia ir tai, kad evoliuciniai prisitaikymai, susiję su pa- 
grindiniais suvokimais ir motoriniais veiksmais, netyčia suformavo ir apribojo 
net pačias sudėtingiausias proto pastangas. Supratimas, kaip mūsų išsivystę 
mechanizmai padeda, o kartu apriboja kuriant žinias, leis kurti naujas žinias, 
senuosius psichikos mechanizmus naudojant naujais būdais arba naudojant 
naujus ir kitokius mechanizmus žinioms kurti ir mūsų normaliam pažinimui 
didinti. 

Kodėl jei žinosime daugiau apie tai, kaip žinome, tas pakeis viską? Todėl, 
kad viskas mūsų pasaulyje remiasi žinojimu. Žmonės daug greičiau už visas 
kitas būtybes įgyja bei kuria didelius žinių kiekius, dalijasi, perduoda kitiems. 

Visi mokslo pasiekimai, išradimai ir atradimai yra žinių kūrimo veiksmai. 
Mūsų civilizacija, kultūra, mokslas, menas ir technologijos yra gebėjimo įgyti 
ir kurti žinias padarinys. Nagrinėdami žinių kūrimo mechanizmus, artėjame 
prie supratimo, ką reiškia būti žmonėmis, prie pačios žmogaus prigimties. 
Normalių žmogaus žinių kūrimo mechanizmų supratimas leis išeiti už jų ribų. 
O kas yra už tų ribų, to dar nežinome. 

HOVARDAS REINGOLDAS yra komunikacijų specialistas ir knygos „Išmaniosios mi- 


nios: kita socialinė revoliucija“ (Smart Mobs: The Next Social Revolution) autorius. 


ocialinių medijų raštingumas pakeis daug žaidimų neįmanomais numa- 

tyti būdais. Atsiradus telegrafui, buvo sukurta globalinės visur esančios 

plačiajuostės radijo signalų sistemos infrastruktūra, ir, be abejo, didelė 
interneto galia demokratizavo jo prieinamumą, tad per pora dešimtmečių 
naudotojų skaičius išaugo nuo tūkstančio iki milijardo. Tačiau kitų svar- 
bių proveržių reikia laukti ne techninės ar programinės įrangos, o patyrimo 
(know-how) srityje, lygiai taip pat, kaip kad svarbiausias vėlesnis spausdinimo 
mašinos išradimo padarinys buvo ne spausdinimo technologijų patobulini- 
mas, o raštingumo išplitimas. Tam vien tik spausdinimo mašinos nepakako. 

Mechaninis spausdinimas Korėjoje ir Kinijoje buvo išrastas keliais šimt- 
mečiais anksčiau nei Europoje. Dėl daugelio priežasčių spausdinimo ir žinojimo, 
kaip alfabetinį kodą panaudoti žinioms perduoti erdvėje ir laike, rinka ištrūko iš 
raštininkų elito, ją valdžiusio tūkstančius metų, rankų. Nuo apie 20 000 ranka 
rašytų knygų, buvusių Johano Gutenbergo (Johann Gutenberę) gyvenimo metu, 
per kelis dešimtmečius po spausdinimo mašinos išradimo jų skaičius išaugo iki 
kelių milijonų. O sparčiai daugėjantys raštingi Europos gyventojai pradėjo kurti 
mokslą, demokratiją ir pramoninės revoliucijos pagrindus. 

Šiandien matome, kaip prasideda mokslo, medicinos, politikos ir sociali- 
nė revoliucijos — nuo to momento, kai epidemiologai internetu pranešė visam 
pasauliui apie ūmų respiracinį susirgimą iki socialinių medijų panaudojimo 
politinėms kampanijoms. Tačiau gyvename tik pirmaisiais socialinių medijų 
raštingumo metais. Ar galimybė visiems laisvai prieiti prie tų medijų sukels di- 
džiulius mokslo ir socialinės srities pokyčius, daugiau priklauso nuo patyrimo 
negu nuo fizinės infrastruktūros. 

Ar pirmieji religinių peticijų teikėjai Anglijos pilietinio karo metu ir 
spaustuvininkai, uoliai tenkinę jų poreikį platinti savo idėjas, galėjo numatyti, 
kad pakaks kelių žmonių kartų ir monarchus pakeis konstitucijos? Ar Rodžeris 
Bekonas (Roger Bacon) ir Izaokas Niutonas (Isaac Newton) galėjo pagalvoti, 
jog ištisi gyventojų sluoksniai, o ne tik keli privilegijuoti genijai kaups žinias ir 
jas panaudos technikoje? Ar galėjo tie iš mūsų, kurie naudojo lėtus modemus 
nespalvotam tekstui perduoti interneto gyvavimo pradžioje prieš 15 metų, 
numatyti Yo Tisbe atsiradimą? 

MARTI HERST yra Kalifornijos universiteto Berklyje Informatikos mokyklos kompiu- 
terių specialistė ir knygos „Ieškokite naudotojų sąsajų“ (Search User Interfaces) autorė. 


adangi esu mokslo žmogus, tai man nepatinka galvoti apie pasaulį, ku- 

riame nebėra skaitymo ir rašymo, bet užtat yra labai populiarūs vaizdo 

įrašai, kuriuos lengva daryti ir platinti. Taigi tik laiko klausimas, kada 
tekstai ir rašytinis žodis domins tik specialistus — teisininkus ar tiesiog jo 
mėgėjus. 

Filmai Jungtinėse Valstijose jau pakeitė knygas — perėmė svarbiausių kul- 
tūros atributų vaidmenį. O dauguma amerikiečių nemėgsta žiūrėti filmų su 
subtitrais. Manau, jei būtų pasirinkimas, tai dauguma amerikiečių pirmenybę 
teiktų pasauliui, kuriame viešpatauja vaizdai, o ne tekstas. (Nesijaučiu galinti 
kalbėti apie kitas kultūros sritis.) Nesenoje Pew tyrimų centro ataskaitoje buvo 
pacituotas vienas medijų pareigūnas, kuris sakė, kad elektroninio pašto žinu- 
tės su tinklalaidėmis (podcas:s) yra atidaromos 20 90 dažniau negu įprastinės 
reklaminės elektroniniu paštu siuntinėjamos žinutės. 

Pasidomėjau ir kaip praėjusiais metais JAV prezidento rinkimų kampa- 
nijos debatuose buvo naudojami You Zisbe klausimai. Dauguma iš atrinktų pi- 
liečių pateiktų vaizdajuosčių rodė tiesiog tuos žmones, nukreipusius kameras 
į save ir užduodančius savo klausimus savo namų sienos fone. Nebuvo jokių 
vaizdinių pagražinimų, vaizdajuostėse buvo mažai to, ko klausėjas nepateiktų 
auditorijoje gyviems klausytojams. Vaizdajuostės tampa įprastu bendravimo 


būdu. 

Atkreipkite dėmesį, kad aš neprognozuoju erudicijos nuosmukio, kaip 
tai darė Alanas Blūmas (A//an Bloom). Neperšu ir minties, kad vaizdajuostės 
mus visai sukvailins, kaip tai tvirtinama išgarsėjusioje Neilo Poustmano (Ne// 
Postman) 1985 m. knygoje „Linksmybės iki mirties“ (Amusing Ourselves to 
Death). Šiandien padėtis kitokia. N. Poustmano laikais vyraujanti vaizdinio 
bendravimo forma buvo televizija, kurioje įmanoma tik vienos krypties — ra- 
dijo ar televizijos laidų — pobūdžio sąveika. Kai visi pradės naudoti vaizdus 
daugelio krypčių komunikavimui, reikėtų laukti kitoniškų pasekmių. 

Aš tvirtinu, kad kultūroje daugiausia nuveiks tokios komunikavimo for- 
mos, kaip garso ir vaizdo priemonės, o ne tekstas. Kaip tai įvyks? Pirmiausia 
labai sumažės naudojimasis klaviatūra; tekstinė informacija dažniausiai bus 
įvedinėjama diktuojant. 

(Tiesa, kyla klausimas, kaip netrukdyti bendradarbiams įstaigoje ar ne- 
priversti viešojo transporto bendrakeleivių klausytis asmeninės ir, be abejo, 
nepageidautinos informacijos. Galbūt šiai problemai išspręsti bus sukurtas 
koks nors garso nutildymo būdas.) Šis garso būdas bus pritaikytas ir ten, kur 
anksčiau tai padaryti nesisekė; tai užtikrins lengvai naudojami šnekamosios 
kalbos redagavimo ir laikymo, taip pat būsimieji kalbos atpažinimo technolo- 
gijos patobulinimai. 

Jau yra solidi technologija, leidžianti žiūrėti vaizdajuostes ir klausytis jų 
didesniu, nei buvo įrašytos, greičiu išvengiant nepageidautino garso iškraipy- 
mo (Microsoft kompanija yra tam sukūrusi puikią vidinę sistemą). Be to, kaip 
jau minėjome, visur išplito lengvai naudojama vaizdajuosčių įrašymo, redaga- 
vimo, siuntimo ir laikymo technologija. O kalbant apie tekstinių medijų nau- 
dojimą atsakymui į kritiką ar kitų darbų citavimui, tai matome, kad You Tube 
jau plačiai naudojami „vaizdo atsakymai“. Nesunku įsivaizduoti, kaip tobulės 
technologijos ir normos ir tokį sąveikavimo būdą plės. 

Ši technologija stokoja tik efektyvaus būdo ieškoti vaizdajuosčių turi- 
nio. Automatizuota vaizdų analizė tebėra neišspręsta problema, bet ir čia 
horizonte gali matytis proveržis. Dauguma šios rūšies algoritmų kuriami 
„treniravimo“ būdu, tai yra leidžiama juos veikti daugeliui pavyzdžių. Tie 
algoritmai, jei tik bus pakankamai duomenų, gali išmokti atpažinti struktū- 
ras, o jas bus galima panaudoti objektams atpažinti vaizdajuostėse, kurių tas 
algoritmas dar nematė. 

Tokia technologija remiasi daugelis naujovių, matomų interneto ieškos 
sistemose: rašybos taisyklingumo tikrinimo sistemos ar automatinio vertimo į 
kitas kalbas sistemų patobulinimai. Dar nėra didelių vaizdų su užrašais kolek- 
cijų, kuriose žodžiai būtų susieti su tuose vaizduose esančiais objektais, tačiau 
jau daromos pastangos pritraukti gausius interneto savanorius tokiai informa- 
cijai rinkti. 

O kaip atrodo besivystančios šalys, palyginti su pažangiomis? Be abejo, 
pirmosiose didelis neraštingumas. Mokslininkai eksperimentuoja su išradin- 
gai sukurtomis priemonėmis, sakykim, toks yra Raštingumo tilto kalbėjimo 
knygos projektas (Literacy Bridge Talking Book project). 

Jame naudojamas pigus garso technikos įtaisas, turintis padėti išmokyti 
skaitymo įgūdžių. Tačiau kaip besivystančios šalys aplenkė pažangias, nekur- 
damos stacionarių telefonų tinklo, o iš karto pereidamos prie mobiliųjų tele- 
fonų, taip jos gali praleisti ir rašytinio raštingumo stadiją ir tiesiai pereiti prie 
„ekraninio“ raštingumo. 

Nesakau, kad tekstas išnyks visiškai. Yra ir priešinga tendencija — kai ku- 
riose bendravimo formose balsą pakeisti tekstu. Trumpoms žinutėms tekstai 
yra veiksmingi ir neįkyrūs. Bet kaip bus įrašomi oficialūs valdžios pareiški- 
mai? Galbūt bus reikalavimas transliteruoti į rašytinį tekstą, kaip numatyta 
Neįgaliųjų amerikiečių įstatyme (Americans with Disabilities Act) žmonėms 
su pažeista klausa (nors galima tikėtis, kad ateityje vis labiau tobulėjančios 
technologijos jų klausą pagerins). Tačiau manau, kad rašytinių žodžių svarba 
gerokai sumažės tiek kultūroje, tiek gyvenime apskritai. Ar po kelerių metų aš 
savo atsakymo į šį Edge klausimą nepateiksiu tinklalaidės (podcas:) pavidalu? 

MIHALY CSIKSZENTMIHALY! 


MIHAJIS ČIKSENTMIHAJIS yra psichologas, Klarmono absolventų universiteto Gy- 
venimo kokybės tyrimo centro direktorius ir knygos „Tekėjimas: geriausios patirties psichologi- 
ja“ (Flow: the Psychology of Optimal Experience) autorius. 


4 
inojimo žaidimą pakeičianti idėja bus suvokimas, kad svarbiau suprasti 


įvykius, objektus ir procesus tarpusavio ryšiuose, o ne pavienėje jų struk- 

tūroje. 

Vakarų mokslas, sutelkęs dėmesį į analizavimą, pasiekė nuostabių dalykų, 
bet jau atėjo laikas rimtai imtis sintezės. Turime suvokti, kad mokslas galų gale 
negali apsieiti be vertybių. To pasaulio pabaigos laikrodžio, kuris pavaizduotas 
žurnalo Bulletin of the Atomic Scientists viršelyje, rodyklė vis labiau artėja prie 
12 valandos nakties žymos, ir tai yra dar vienas priminimas, kad nepaisantis 
pasekmių žinojimas yra gryna kvailystė. 

Chemija, nekreipianti dėmesio į aplinkos teršimą, yra kvailystė. Ekono- 
mika, neatsižvelgianti į politiką ir sociologiją, yra tokia pat nemokšiška kaip ir 
politika bei sociologija, nepaisančios ekonomikos. 

Deja, atrodo, negana išsaugoti neutralų kiekvienos mokslo šakos objekty- 
vumą tikintis, kad kiekvienos iš jų generuotos mokslo žinios vėliau bus įtrauk- 
tos aukštesniame lygyje ir išmintingai naudojamos. Sintezės principas turėtų 
tapti kiekvienos mokslo šakos pagrindinių aksiomų dalimi. 

Kaip šis proveržis įvyks? Dabartinės sistemų teorijos yra būtina, bet ne- 
pakankama sąlyga, nes jos yra linkusios neatsižvelgti į vertybes. Galimas daly- 
kas, kai to suvokimas įsitvirtins, turėsime perrašyti visą mokslą nuo pačių jo 
pamatų. 

KOORDINUOTAS 
KOMPIUTERIJOS IŠTEKLIŲ 
NAUDOJIMAS LABAI PAKEIS 
MOKSLĄ 


LISA RANDALL 


LIZA RANDAL yra Harvardo universiteto fizikė ir knygos „Kelionės deformuojant er- 
dvėlaikį: visatos paslėptų matmenų paslapčių atskleidimas“ (Warped Passages: Unraveling the 
Mysteries of the Universes Hidden Dimensions) autorė. 


erai žinoma, kaip sunku numatyti ateitį. XIX a. pabaigoje garsus fizi- 
(5 kas Viljamas Tomsonas (Wž//iam Thomson), geriau žinomas kaip Lordas 
Kelvinas (Lord Kelvin), paskelbė fizikos mokslo pabaigą. Nors paskelbti 
ištisą mokslo sritį, ypač tą, kurioje visai neseniai iki to pareiškimo buvo pa- 
daryta tiek daug svarbių atradimų, mirštančia buvo kvaila, tikrai negalima jo 
kaltinti už tai, kad nenumatė kvantinės mechanikos bei reliatyvumo teorijos 
ir revoliucinį perversmą sukelsiančio jų poveikio. Na rimtai — kaip galėjo kas 
nors, net ir toks nuovokus žmogus kaip Lordas Kelvinas, numatyti kvantinę 
mechaniką? 
Todėl net nesirengiu mėginti prognozuoti nežinomų dalykų. Pasiten- 
kinsiu saugesnėmis ir proziškesnėmis prognozėmis to, ko įgyvendinimas jau 

prasidėjo. Kompiuterijos pajėgumų didėjimas iš dalies ir dėl jos išteklių sujun- 
gimo ir bendro naudojimo, greičiausiai keis mokslo pobūdį ir toliau plėtos 
revoliucinį informacijos plitimo perversmą. 

Individualių kompiuterių pajėgumas gali didėti pagal Mūro dėsnį, tačiau 
didesnio kompiuterijos pajėgumo augimo galima laukti, protingai suderinus 
daugelio kompiuterių naudojimą. Jau matėme, kaip S£77 programa pradeda 
nežemiškų signalų didelio masto paieškas, kurios būtų neįmanomos su bet 
kokiu individualiu kompiuteriu. Išsklaidytas kompiuterių tinklas dabar tiria 
ir baltymų struktūrą. 

Šiuo metu CERN, Europos branduolinių tyrimų centras, kuria vadina- 
mąją tinklinę kompiuteriją, siekdamas padidinti kompiuterijos pajėgumus iki 
tokio dydžio, kad būtų galima analizuoti didžiulius duomenų kiekius, gautus 
didžiuoju hadronų kolaideriu (Large Hadron Collider - LHC). Nors ši tinklinė 
sistema jaus didelį spaudimą pasiekti pasaulinio žiniatinklio, kurį irgi sukūrė 
CERN, transtormuojantį pajėgumą, kompiuterijos pajėgumo šuolis, įmano- 
mas naudojantis koordinuotai veikiančiais kompiuteriais, gali turėti didžiulių 
transformuojančių pasekmių. 

Šiuolaikiniame moksle yra dvi skirtingos srovės, susiduriančios su labai 
skirtingais iššūkiais. Pavyzdžiui, fizikai ir biologai užduoda labai skirtingus 
klausimus ir taiko kiek skirtingus metodus. Tradiciškai mokslininkai ieško- 
davo pačių mažiausių, pagrindinių, komponentų, iš kurių būtų galima išvesti 
didelių sudėtingų sistemų elgesį. Šis būdas buvo labai veiksmingas perpran- 
tant ir interpretuojant fizinį pasaulį. Pavyzdžiui, jis padėjo suprasti, kaip veikia 
žmogaus kūnas. Galėčiau lažintis, kad toks redukcionistinis būdas ir toliau 
tiks kai kurioms mokslo sritims, tarkim, elementariųjų dalelių fizikai. 

"Tačiau perprasti kai kurias iš sudėtingų sistemų, kurias šiuo metu nagrinėja 
modernusis mokslas, vargu ar bus taip paprasta. Nors dar fundamentalesnių 
dalelių ieškojimą didžiuoju hadronų kolaideriu greičiausiai vainikuos geresnis 
medžiagos substruktūros supratimas, nėra akivaizdu, kad ir pačią pagrindinę 
biologinių sistemų struktūrą pavyks perprasti paprastu redukcionistiniu būdu. 

Labai tikėtina, kad individualūs elementai veiks išvien su savo aplinka ir 
bendraus su kitais sistemos elementais naujiems padariniams kurti. Jau žino- 
me, kad vien tik genetinio kodo negana elgsenai prognozuoti, nes itin svarbios 
ir aplinkos, nulemiančios, kurie genai yra suaktyvinami. 

Labai tikėtina, kad, norint suprasti smegenis, koordinuotas varomąsias 
jėgas reikės perprasti ne blogiau už bet kurį individualų elementą. Taip pat 
mažai tikėtina, kad daugelis ligų bus visai išgydyta, kol nepavyks iki galo išsi- 
aiškinti sudėtingų skirtingų elementų sąveikų. 

Kaip gali didelis kompiuterijos pajėgumas paveikti tokį mokslą? Aišku, jis 
nepakeis eksperimentų ar būtinybės identifikuoti individualius pagrindinius 
elementus, tačiau palengvins suprasti sistemas ir kaip elementai veikia išvien. 
Didelio masto modeliavimo „eksperimentai“ padės nustatyti, kaip veikia grįž- 
tamojo ryšio kilpos, ir kaip veikia bet kuris individualus elementas kartu su 
visa sistema kaip su visuma. 

Tokie bandymai taip pat padės nustatyti, kada turimų duomenų nepa- 
kanka, ir kada sistemos yra jautresnės individualiems elementams, negu buvo 
tikėtasi. Vien tik kompiuterija visų problemų neišspręs (vis dar reikės ir kūry- 
biškų mokslininkų protų), bet kompiuterijos pažanga jiems padės veiksmingai 
tirti hipotezes. 

Platesniame lygyje (tačiau tokiame, kuris paveiks ir mokslą) koordinuo- 
tas ir išplėstas kompiuterijos pajėgumas taip pat leis ir daug plačiau naudoti 
didžiulius kiekius dabar turimos, bet per mažai naudojamos, informacijos. In- 
formacijos ieška greičiausiai bus labiau ištobulinta, bus galima užsisakyti kon- 
kretesnių duomenų, geriau tenkinančių kieno nors poreikius. Tik pagalvokite, 
kaip greičiau ir lengviau būtų galima ieškoti informacijos tokiame pasaulyje, 
kuriame kiekvieną kartą (ar bent daug dažniau) „nusišypsotų sėkmė“. 

Pažanga, apie kurią čia kalbu, nėra revoliucinis perversmas, tai tik adia- 
batinė dabartinių mokslo pasiekimų evoliucija. Tačiau jei kas nors paklaustų, 
kaip atrodys mokslas po 20 metų, atsakyčiau, kad koordinuota kompiuterija 
greičiausiai būtų vienas iš veiksnių, pakeičiančių labai daug ką, nors gal ir ne 
viską. 

KARNIKULTURA 


AUSTIN DACEY 


OSTINAS DEISIS yra Tyrimų centro (komisija, kuri rūpinasi pasaulietine, moksline 
pasaulėžiūra) filosofas. Jis taip pat yra Skeptical Inguirer ir Free Inguiry žurnalų redkolegijų narys 
bei knygos „Pasaulietinė sąžinė: kodėl tikėjimas priklauso visuomenės gyvenimui“ (7he Secular 
Conscience: Why Belief Belongs in Public Life) autorius. 


iekas nevalgo gyvūnų - visų gyvūnų. Dauguma iš mūsų valgo tik gy- 

vūnų dalis, ir yra tik kelios įsimintinos kulinarinės išimtys. Ir kai vis 

geriau suvokiame mėsos kainą — kiek ji kainuoja mūsų sveikatai, aplin- 
kai ir gyvybėms tų gyvūnų, kuriuos valgome — daugelis iš mūsų valgomus 
mėsos gabalus norėtų įsivaizduoti atskirai nuo viso gyvūno. Mėsos rinka 
tokią paslaugą padaro — pateikia mėsos gabalus, atskirtus nuo viso kūno, 
išdžiovintus, įpakuotus, psichologiškai atskirtus nuo švirkštų, pjūklų ir kitų 
vadinamosios gyvulininkystės instrumentų. Žinoma, visa tai yra tik ciniška 
iliuzija. 

Tačiau įsivaizduokime, kad ta iliuzija gali tapti tikrove. Įsivaizduokime: 
nusileidžiame silpnybei mėgautis mėsa, tačiau išvengiame augimo hormonų, 
paukščių gripo, daugybės milijonų nukankintų ir nužudytų gyvūnų. Įsivaiz- 
duokime viliojančią akį mėsytę su raumeniu, pagaliau nebesusijusią su bruta- 
liais dalykais. Kalbame apie sukultūrintą mėsą, apie mėsą, išaugintą /2 vitro; 
technologiškai tai jau darosi įmanoma. 

Kelių perspektyvių audinių kūrimo inžineriniais metodais būdų tyrimas, 
šioje srityje pirmaujant Nyderlandų ir Jungtinių Valstijų mokslininkams, pa- 
spartėjo nuo 2000 m., kai auksinių žuvelių mėsą NASA išaugino kaip galimą 


= 356- 


TAI PAKEIS VISKĄ 


maistą kosminiams skrydžiams. Netrukus jau galėsime liautis auginti gyvulius 
ir pradėti auginti mėsą. Tai pavadinkime karnikultūra (carnicultune). 

Šis terminas paimtas iš mokslinės fantastikos, nors etimologiniu požiūriu 
būtų tiksliau vadinti karnekultūra (carneculture).. Jai atėjus, mėsą ir kitus gyvu- 
lininkystės produktus bus galima padaryti saugius, maistingus, ekonomiškus, 
duodančius energijos, bet visų pirma pateisinamus morališkai. Nors karnikul- 
tūra gal ir nepakeis visko taip, kaip žemdirbystė pakeitė viską, tačiau ji tikrai 
pertvarkys ekonomiką ir santykį su gyvūnais. 

Iki sukultūrinimo grūdinės kultūros laisvai klajojo po lygumas, pomi- 
dorai buvo laukinės uogos Andų kalnuose. O mėsa kadaise augo ant gyvulių. 

IŠNAUDOJIMAS 


DAVID M. BUSS 


DEIVIDAS BASAS yra Teksaso universiteto Ostine psichologas ir knygos „Žudikas, gy- 
venantis šalia: kodėl mūsų psichika orientuota į žudymą“ (7he Murderer Next Door: Why the 
Mind Is Designed to Kill) autorius. 


eičiantys žaidimą proveržiai ateis, kai bus aptiktos išsivysčiusios psicholo- 

ginės grandinės kitiems žmonėms išnaudoti apgaudinėjant, nemokamai 

audojantis bendromis gėrybėmis, vagiliaujant, plėšikaujant, siekiant 
sekso, priekabiaujant, smurtaujant fiziškai, būnant neištikimam savo sutuok- 
tiniui, viliojant ir suvedžiojant, persekiojant ir net žudant. Mokslininkai at- 
skleis, kad šių išnaudojimo išteklių įgijimo gebėjimai turi ypatingų bruožų, 
kurių statistiškai patikimi požymiai svarbūs potencialioms aukoms ir galimy- 
bėms. 

Nuteisti užpuolikai, kuriems buvo rodomi žmonių, vaikštinėjančių Niu- 
jorko gatvėmis, vaizdo įrašai, gan vieningai parodė, kuriuos iš jų rinktųsi kaip 
apiplėšimo aukas. Tos aukos turi tam tikrus neverbalinius požymius, pavyz- 
džiui, jų eisena nekoordinuota, žingsniai per ilgi ar per trumpi pagal jų ūgį; 
tai rodo, kad apiplėšti bus nesunku. Kitaip sakant, tos potencialios aukos turi 
aukštą apiplėšimo rodiklį. Ir trumpi žingsneliai, baikštumas ir fizinis patrauk- 
lumas yra patikimi seksualinio užpuolimo požymiai. 

Mokslo pažanga ateityje nustatys psichologines išnaudotojo schemas, 
leidžiančias jam pajusti požymius, kad potenciali auka nesunkiai pasiduos 
apgaudinėjimui, mulkinimui, prievartavimui, smurtavimui, nelabai stengsis 
laikytis ištikimybės savo sutuoktiniui ar pati yra linkusi vilioti ir suvedžioti, ją 

bus nesunku persekioti ar net nužudyti, bei leidžiančias pajusti grupes, sklei- 
džiančias signalus, kad jas nesunku nemokamai išnaudoti ar nugalėti, įveikti. 

"Tas žinojimas teiks galimybių kurti naujas apsigynimo priemones, maži- 
nančias apgaudinėjimą, vagiliavimą, plėšikavimą, prievartavimą, persekiojimą, 
neištikimybę savo sutuoktiniui, žudymą ir karus. Kita vertus, prisitaikymas 
išnaudoti vystosi kartu tobulėjant priemonėms apsisaugoti nuo išnaudojimo, 
tai atranka gali būti palanki papildomų prisitaikymų, leidžiančių tų priemo- 
nių išvengti, evoliucijai. 

Kadangi atrankos evoliucija yra palyginti lėta, tai mokslinių žinių apie 
prisitaikymą išnaudoti įgijimas gali padėti ir toliau bent vienu žingsniu lenkti 
išnaudotojus ir paveikiai trukdyti jų strategijoms. Kai kurios nusikaltimų gru- 
pės bus apribotos. Tačiau kultūrinė evoliucija greitesnė už organinę evoliuciją, 
tad gali padėti greitai išmokti apsigynimo priemones įveikti. Be to, jos savo 
ruožtu skatina kurti naujas išnaudojimo strategijas. Informacijos apie naujus 
išnaudojimo būdus ir naujas apsigynimo priemones platinimas gali visam lai- 
kui pakeisti socialinės sąveikos pobūdį. Bet gali būti ir taip, kad, panašiai kaip 
ir ginklavimosi varžybose, tie atradimai galų gale nieko nepakeis. 


= 359- 


POSTRACIONALUS 
EKONOMINIS ŽMOGUS 


DAVID BERREBY 


DEIVIDAS BEREBIS yra rašytojas, rašantis apie mokslą, ir knygos „Mes ir jie: tapatumo 
mokslas“ (Us and Them: The Science of Identity) autorius. 


lobalinė XXI a. visuomenė yra priklausoma nuo XVIII a. pasaulėžiū- 

ros. Juk kaip tik Švietimo amžiaus modelis tvirtina, kad žmogiškumo 

esmė, kartu ir geriausias gyvenimo vadovas yra šaltas protas. Nors šioje 
knygoje ir kitur daugelis pabrėžia, jog tai blogas vertinimo pagrindas, tas ra- 
cionalistinis požiūris dar tebeišlaiko institucijas, kurios savo ruožtu formuoja 
kasdieninį mūsų gyvenimą. 

Taip yra dėl to, kad manome: yra protinga, kad valdžia užtikrintų mūsų, 
žmonių, teises. Kad būtų galima „vadovautis savo supratimu be nurodinėji- 
mų“ (tai Imanuelio Kanto (Immanuel Kant) apibrėžimas, atėjęs iš Švietimo 
epochos), reikia laisvės klausinėti, galvoti ir kalbėti. Racionalumas yra ir rin- 
kimų priežastis (nes nemąstančių, nepasveriančių įrodymus piliečių išrinkta 
valdžia būtų iracionali). 

Baudžiamosios teisės sistemos remiasi prielaida, kad nešališkas teisingu- 
mas yra įmanomas; vadinasi, jos remiasi prielaida, kad teisėjai ir prisiekusieji, 
nagrinėdami bylą, gali protauti savarankiškai. Medicinos sistema remiasi prie- 
laida, kad vaistai dėl biocheminių priežasčių tinka visų žmonių kūnui, ir kaina 
ant vaistų pakuotės nėra susijusi su to vaisto veiksmingumu. 

O laisvosios rinkos remiasi prielaida, kad visi žaidėjai rinkoje yra Racio- 
nalaus ekonominio žmogaus įsikūnijimai. Tas žmogus sąžiningai ir nuosekliai 
paiso savo interesų, juos sieja su galimais veiksmais, ieško geriausio pasirinki- 
mo, o radęs veikia pagal savo skaičiavimus. Kai Adamas Smitas (Adam Smith) 
rašė, kad mėsininkai, aludariai ir kepėjai efektyviai dirba, „paisydami savo in- 
teresų“, jis šitaip ne tik tvirtino, jog savanaudiškumas gali būti geras dalykas. 
Jis kartu tvirtino ir tai, kad savanaudiškumas — ilgalaikis, faktais grindžiamas, 
aiškus suvokimas, „kas gerai man“ — yra įmanomas. 

Racionalistinis modelis užlieja ir moderniąją kultūrą. Racionalistinė po- 
litika reikalauja toleruoti įvairovę: neįmanoma protauti kartu, jei dėl visko 
sutiksime. Tą patį sako ir racionalistinė ekonomika: jei visi sutars, kokia turėtų 
būti derama visų rinkoje esančių prekių kaina, tai makleriams nebebus pagrin- 
do eiti į darbą. Šis įvairovės toleravimas neleidžia suvienyti visuomenę vienam 
tikėjimui ar tradicijoms, ir tai didina mokslinio metodo autoritetą. 

Duomenys, surinkti ir interpretuojami pagal griežtus rodiklius, atsklei- 
džiantys materialines priežastis ir padarinius, tapo hibridine kalba. Šiuolaiki- 
nis žmonijos vieningumo suvokimas remiasi ne Dievo ar genties duotybėmis, 
o tyrimų rezultatais. Sakome, visi turime tokius pačius genus, visi dirbame su 
tokia pačia išsivysčiusia žmogaus prigimtimi arba apeliuojame į kokį nors kitą 
mokslo atradimų būdą. 

Tokia racionalistinė struktūra yra taip giliai įleidusi šaknis į dabartinį gy- 
venimą, kad net jos priešininkai kalba jos kalba, kai pažeidžia jos principus: 
tie, kuriems nepatiko evoliucijos teorija, jautė pareigą pasiūlyti savąjį „sukū- 
rimo mokslą“. Verslo įmonės įrodinėja savo atsidavimą laisvajai rinkai, net 
kai prašo vyriausybės įsikišti į jos veiklą. Taip pat net tironai, organizuojantys 
rinkimų farsus, šitaip patvirtina, kad rinkimai dabar jau yra tapę visuotiniu 
standartu. 

Tai štai kokios pozicijos pasaulis laikosi šiandien: bankai, valdžios orga- 
nai, medicininės sistemos, nacionalinės valstybės aiškiai ar numanomai vado- 
vaujasi nuomone, kad žmonės yra racionalūs sprendimų priėmėjai. 

Be abejo, šis modelis yra visiškai neteisingas. Nors šis faktas nėra iš tų, 
kurie keičia viską, bet jis vis tiek yra žingsnis ta kryptimi. 

Racionalaus ekonominio žmogaus sąvokai yra pražūtingi moksliniai duo- 
menys, rodantys, kad žmonės: 

a) labai šališki, dėl to beveik neįmanoma loginį informacijos turinį at- 

skirti nuo jos pateikimo būdo ir aplinkos, kurioje ji pateikiama; 

b) linkę keisti savo įsitikinimus ir preferencijas, atsižvelgdami į aplinką, so- 

cialinę terpę, nuotaiką ar tiesiog į kokį nors atsitiktinai pastebėtą faktą. 

Atsidūrė pavojuje suvokimas, kad „aš“ galiu nuosekliai „žinoti“, kam tei- 
kiu „pirmenybę“. (Išsamiai nekritikuosiu racionalistinio modelio; tai neseniai, 
be kitų, darė Garis Markas (Gary Marcus), Danas Arielis (Dan Ariely) ir Kasas 
Sanšteinas (Cass Sunstein), nes šis klausimas buvo gerai išnagrinėtas paskuti- 
niame Edge seminare apie elgesio ekonomiką.) 

Viską keičia ne šis tebesitęsiantis intelektinis įvykis, bet kitas, vyksiantis 
po jo: praėjus 10-15 metų nuo Racionalaus ekonominio žmogaus laidotuvių, 
neuromokslų ir elgesio disciplinų specialistai kartu sukurs geresnį modelį to, 
kaip žmonės priiminėja sprendimus. Manau, tas modelis žmones vaizduos 
kaip nenuoseklius, nesąmoningus, šališkus, lengvai paveikiamus kamščius, 
plūduriuojančius greitai kintančių įtakų jūroje. Tai turės didžiulių pasekmių 
tam, kaip suvokiame savo asmenybes (o ką jau kalbėti apie pardavimų triukus 
ir reklamines manipuliacijas). 

Bet didžiausi sukrėtimai, mano nuomone, gali pasiekti institucijas, orga- 
nizuotas racionalistiniais pagrindais, ar ateiti per jas. Jei remsimės prielaida, 
kad žmonėms labai didelę įtaką turi kiti žmonės ir juos tiesiogiai veikiančios 
aplinkybės, tai kas tada beliks iš mūsų idėjos apie nešališką teisingumą? (Kurį 
laiką šį klausimą nagrinėjo Harvardo universiteto teisės profesorius Džonas 
Hansonas (Jon Hanson).) 

Kaip mes suprantame ir giname demokratiją dabar, kai Džounis Bergeris 
(Jonah Berger) iš Pensilvanijos universiteto Vartono verslo mokyklos įrodė, jog 
rinkėjai bus linkę labiau palaikyti siūlymą skirti daugiau lėšų švietimui vien 
dėl to, kad balsavimas vyksta mokyklų patalpose? Ką daryti su rinkimų rezul- 
tatais po to, kai sužinojome, jog rinkėjai geriausiu atveju laikosi „nedarnių, 
nenuoseklių, neorganizuotų nuomonių tais klausimais“, kaip teigia Mičigano 
universiteto politikos mokslų specialistas Viljamas Džekobis (Wž//iam Jacoby)? 
Kaip įvertinsime debatus miesto rotušėje, jei žinosime, kad žmonės palankesni 
naujai idėjai, jei sėdi tvarkingoje, o ne prišnerkštoje patalpoje? 

Kaip suprantame medicininę priežiūrą dabar, kai žinome, kad vienodos 
cheminės sudėties tabletės skirtingai veikia žmones, manančius, kad jos yra 

brangios, ir manančius, kad pigios? Kaip turėtume struktūruoti rinkas, suži- 
noję, jog net verslo magistrams galima įpiršti mintį, kad 7 dolerių už kokią 
nors prekę kaina yra teisinga, jei prieš kelias minutes iki to jiems rodysime 
skaičių 7? Ką daryti su standartizuotu testavimu, žinant, kad moterų, kurioms 
primenama, kad jos yra moterys, matematikos testų rezultatai būna blogesni 
negu tų moterų, kurioms iki testo primenama, kad jos yra elitinės koledžo 
studentės? 

Galbūt reikėtų naujo A. Smito mūsų politinėms, ekonominėms ir sociali- 
nėms institucijoms suderinti su dabartinėmis žiniomis apie žmogaus prigimtį. 
Bet kokiu atveju tikiuosi sulaukti ateisiančios Postracionalios ekonominės (ir 
politinės bei psichologinės) žmonijos. Ir tikiuosi, kad tai pakeis viską. 

RIČARDAS FORMENAS yra dramaturgas bei Ontologinio-isterinio teatro (Ontologi- 
cal-Hysteric Theater) įkūrėjas ir direktorius. 


ikėjimas, kad yra kažkas tokio, kas savaime pakeis dalykus, mano nuo- 

mone, tik trukdo tikriems pokyčiams. Tikėjimas, kad kažkas „pakeis vis- 

ką“, nukreipia dėmesį į paviršinius daiktų ypatumus, kurie iš tikrųjų visą 
laiką kinta. Tokie kitimai, kurie visada vyko ir vyks, sukuria tokią sąmonės 
orientaciją, kuri visada nukreipta į ateitį. 

Bet aš siūlau požiūrį, kad vienintelis dalykas, kuris „pakeis viską“, yra 
atsisakymas galvoti apie ateitį. Tačiau, be abejo, daugumai žmonių tai yra ne- 
įmanomas dalykas. Todėl niekas nepakeis visko. (Prisipažinsiu, ir aš pats esu 
tapęs to neišvengiamo žmonių polinkio auka, nes rašiau apie ateitį Edge tin- 
klalapyje, tvirtindamas, kad internetas kuria, o ateityje dar labiau radikalizuos 
plačiai aprėpiančius, bet stokojančius gilumos „žmones blynus“.) 

Jei galėtume liautis galvoti apie ateitį, tai akivaizdu: dabartinis momentas 
išsiplėstų ir taptų visa (ir labai skirtinga) visata. 

Kai kas gali pasakyti: „Oi, bet juk tai gyvulio būsena!“ Atsakyčiau - ne, 
nes gyvuliai tokią būseną pasiekia automatiškai, o ją pasiekiantys žmonės tai 
padaro, tik sukurdami ją ant pagrindinės superstruktūros, kuri postuluo- 
ja reikiamą „ateitį“ (ji remiasi praeitimi), panašiai kaip Zigmundas Froidas 
(Sigmund Freud) ir kiti iki jo postulavo reikiamą pasąmonę, iš kurios kilo 
žmonių sąmonė. 

Taigi žmogus, gebantis negalvoti apie ateitį, taptų negyvuliu, gyvenančiu 
grynoje dabartyje (beje, tai yra vadinamojo avangardinio meno svajonė). O 
gyvuliai avangardiniu menu neužsiima (bent taip atrodo). 

Paimkime Džono Brokmano pasiūlytą ateities įvykio, kuris pakeistų vis- 
ką, pavyzdį: manipuliuojant genais, šuo tampa kate (tęsiant šią mintį, aš galė- 
čiau tapti jumis ir t. t.). Sakyčiau, tai keičia tik išorę. Tokie pakeitimai ir pa- 
siekimai kartu su daugeliu kitų panašių, kuriuos galima įsivaizduoti, prideda 
tik dar vieną kambarį „namui“, kuriame gyvena žmonės, vis dar didžiąją savo 
laiko dalį galvojantys apie ateitį. Todėl giliausiame lygmenyje niekas niekada 
nepakeis postuluojamo „visko“ — tol, kol ir toliau įsivaizduosime galimus „po- 
kyčius“, tik sustiprinančius mūsų nekintančių asmenybių buvimą „ateityje“, 
kuri visada yra tik įsivaizduojama ir už mūsų. 

UŽ BŪLIO LOGIKOS, 
MANIPULIAVIMO SKAIČIAIS 
IR SKAITMENINIŲ 
ĮVERTINIMŲ RIBŲ 


VERENA HUBER-DYSON 


VERENA HUBER-DAISON yra matematikė, Kalgario universiteto Kanados Albertos 
provincijoje Filosofijos fakulteto profesorė emeritė ir knygos „Gėdelio teoremos: formalizavimo 
darbo knyga“ (Goedels Theorems: A Workbook on Formalization) autorė. 


iską pakeis radikalus paradigmos pasikeitimas moksliniame metode. Jis 
Vi naujus horizontus, nepasiekiamus Būlio logikai, manipuliavimui 

skaičiais ir skaitmeniniams įvertinimams. Esu jau sena ir greičiausiai to 
pokyčio nebepamatysiu, bet matau jo ženklus ir turiu nuojautų, kurias Čia 
trumpai išdėstysiu. 

Norint pakeisti viską, radikalus paradigmos pokytis turi pertraukti moks- 
linio metodo lenktynes: reikia stabtelėti ir pagalvoti. Ko jūs siekiate? 

Iš kur žinote, kad šuo veikiau galėtų būti katė? Tik dėl to, kad labiau 
patinka katės? Ar to klausėte? Ar galvojote, kaip to paklausti? 

Sugalvojimas, kaip ką nors padaryti, dar nėra pakankama priežastis iš 
tikrųjų tą padaryti. Tai yra vienas mano laukiamo paradigmos pasikeitimo as- 

pektas, einantis iš vidaus. Mokslo rezultatų ir potencialių jų padarinių pasau- 
liui įvertinimas yra ypač neatidėliotinas šiuo metu, kai naujienos taip lengvai 
išplinta po visą pasaulį. Žinoma, nenorime grįžti prie informacijos įslaptinimo 
sistemos, lemiančios elitiškumą. Na, ši problema kuria ne tokią jau naują fi- 
losofinę taikomosios etikos discipliną, tik reikia, kad ji turėtų gerą mokslinę 
informaciją ir būtų nukreipta į konkrečias problemas. Šios pokyčio dalies tiks- 
las yra viso mokslo šakų konglomerato struktūros ir jos pateikimo medijose 
suglaudinimas. 

"Tačiau tai atveda mane prie pokyčio, kurį įsivaizduoju, radikalesnio pada- 
rinio: prarajos, skiriančios iniciatyvas, vadinamas „mokslinėmis“, nuo vadina- 
mųjų alternatyvių iniciatyvų gausėjimo, užpylimas. Daugelis pastarųjų sten- 
giasi pasiekti mokslinio pagrįstumo teikiamas privilegijas; tam jos griebiasi 
eksperimentavimo, teorijų, statistinių įvertinimų, nesvarbu, tinka ar netinka 
tą daryti. Jos siekia tikros ir vaisingos simbiozės, vedančios prie gilesnio žmo- 
gaus egzistencijos supratimo už tuos supratimus, kuriuos duoda mechaniniai 
modeliai ar ženklai, sukurti Aukščiausiosios būtybės kažkokiam paslaptingam 
tikslui kentėti visą gyvenimą Jos šlovei didinti. 

Iš kur laukiu lemiamo postūmio? Galbūt iš jaunosios kognityvinio moks- 
lo disciplinos su sąlyga, kad su ja bus pasirengusios bendradarbiauti ir psicho- 
logijos, filosofijos ir fiziologijos disciplinos. Kai tik bus surastas ar sukurtas 
„tikras daiktas“, jis bus atpažintas, nes turės formą ir prasmę. 

Mitas, kad mokslinis metodas yra vienintelis būdas tikrovei pažinti, taps 
pasenęs, atgyvenęs, tačiau žmonijos sąveika su šiuo pasauliu nuostolių dėl to 
nepatirs. Kelią į supratimą turės parengti tiesioginis, tačiau vis tiek šiek tiek 
paslaptingas nuojautų būdas, papildantis tiesioginius suvokimus ir pojūčius. 
Be to, šios procedūros rezultatai bus nieko verti, tinkamai jų neinterpretuo- 
jant. 

Kol kas tai ir viskas, ką esu pasirengusi paaiškinti apie nuojautą. Alterna- 
tyva dabartiniam miglotam mano aiškinimui galėtų būti griežtumas, turintis 
polinkį į neteisingą interpretavimą. 

O kai dėl mano tyrimų srities - matematikos, tai nelaukiu jokių esminių 
jos pokyčių. Matematika yra tvirta struktūra, tokia ir turėtų likti. Matematinės 
įžvalgos nekinta, tik didėja jų aiškumas. Aklavietės ir paskelbiamos tokiomis, 
o kas įrodyta ir nekelia abejonių, kaupiasi. Tačiau metodologiniai pokyčiai 

vyksta, kinta ir metamatematinės bei filosofinės rezultatų kilmės interpretaci- 
jos. Matematikos kalba evoliucionuoja didėjančio aiškumo link. Manau, būtų 
gerai susitelkti į matematinį intuicionizmą, kaip į mūsų pagrindą. Mąstymas, 
remiantis Būlio logika, jau atitarnavo. 

Susumuokime, ko tikiuosi iš šio paradigmos pasikeitimo: supratimo aiš- 
kumo ir paprastumo didinimo ir jo unifikavimo. Kartu su tuo turėtų atsirasti 
aiškesnė kalba, prisidedanti prie žinojimo susiskaidymo panaikinimo. 

ŽMONĖS, TURINTYS ŠEŠIŲ 
MATMENŲ NUOJAUTĄ 


ROBERT SAPOLSKY 


ROBERTAS ZAPOLSKIS yra Stanfordo universiteto neuromokslų specialistas ir knygos 
„Beždžioniška meilė ir kitos apybraižos apie mūsų, kaip gyvulių, gyvenimus“ (Monkeyluv: And 
Other Essays on Our Lives As Animals) autorius. 


es, žmonės, atrodome gan įspūdingai, vertinant pagal sugebėjimus iš- 

gauti informaciją ar įžvelgti gausybės smulkių duomenų dėsningumus. 

Paimkime kad ir muzikantą, turintį komplektą nurodymų, išdėstytų 
popieriaus lape su natomis, ir gebantį juos paversti struktūruotu garsu. Dar 
vienu žingsniu toliau pažengęs yra gerai išlavintas muzikantas, gebantis skai- 
tyti visam orkestrui skirtas natas, girdėti jas savo galvoje ir net būti apim- 
tas įvairių emocijų kai kuriose to skaitymo vietose. Dar įspūdingiau atrodo 
vertintojas kompozicijų konkurse, skaitantis tekstą, kurio niekada anksčiau 
negirdėjo, gebantis tą naują natų derinį savo galvoje paversti garsais, kuriuos 
jis gali įvertinti kaip paprastus ir nuvalkiotus ar priešingai — kaip puikius ir 
originalius. 

Be abejo, tą patį dideliu mastu darome ir mokslo pasaulyje. Suprantame, 
kaip kažkas veikia, suvokdami, kaip nepriklausomų kintamųjų grupės nariai 
sąveikauja, sukurdami kažkokį galutinį rezultatą. (Oi, tai stai kaip mitochon- 
drija vystėsi šiai problemai išspręsti... Tai štai kaip vidutinės klimato juostos 
miškas subalansuoja tas skirtingas aplinkos jėgas, su kuriomis jam tenka su- 

sidurti... Dabar jau žinau!) Tik visa bėda, kad tai darosi vis sunkiau padaryti 
moksluose apie gyvybę, ir čia turi atsitikti kažkas tokio, kas pakeis viską. 

Šios problemos esmė — kad technologija pralenkia mūsų gebėjimą ją iš- 
naudoti. Mažesniu mastu tai apima gebėjimą gauti vis labiau redukuotą bio- 
loginę informaciją. Mokslininkai šiek tiek anksčiau išmoko nustatyti genų 
išsidėstymo sekas, nustatyti mutacijas, išsiaiškinti kristalografines baltymų 
struktūras, išmatuoti jonų srautą per kokį nors vieną kanalą ląstelėje. 

Naujausi šios srities pasiekimai rodo, kad įmanoma gauti stulbinamai daug 
tokio pobūdžio informacijos. Mums pavyko nustatyti ne tik atskirų genų išsidės- 
tymo seką, bet ir visą žmogaus genomą. Jį galime palyginti su kitų biologinių rūšių 
genomais ar ieškoti žmonių grupių ar net atskirų individų genomų skirtumų, arba 
rinkti informaciją apie dešimtis tūkstančių įvairių genų. O jau tada galėsime žiūrė- 
ti, kaip tie genai reiškiasi: kurie iš jų yra aktyvūs ir kuriuo metu, kokiose ląstelėse, 
kuriuose individuose, kuriose populiacijose ir biologinėse rūšyse. 

Galime užsiimti epigenomika ir, užuot katalogavę individo genus, galime 
nustatyti, kurie genai buvo modifikuoti per ilgą laiką, kad būtų lengviau ar 
sunkiau juos suaktyvinti kiekviename konkrečiame ląstelės tipe. Galime užsi- 
imti ir proteomika, tirti, kokie baltymai ir kokiais kiekiais buvo sukurti kaip 
galutinis tų genų suaktyvinimo produktas; galima užsiimti ir posttransliacine 
proteomika, tirti, kaip tie baltymai buvo modifikuoti jų funkcijoms pakeisti. 

"Toks pat gebėjimas sukurti didelius duomenų kiekius matomas ir kituose 
moksluose apie gyvybę. Pavyzdžiui, įmanoma beveik nepaliaujamai matuoti 
gliukozės kiekį kraujyje, jį nustatinėti kas minutę, galima daryti ambulatori- 
nius kardiologinius tyrimus, ištisas dienas nepaliaujamai matuoti savo darbą 
dirbančio individo pulsą arba taikyti naujausius elektrofiziologinius metodus 
elektrinei daugelio individualių neuronų veiklai nustatinėti vienu metu. 

"Taigi esame pasirengę daryti didelio masto genomo-epigenomo-proteo- 
nomo-gliko-endo-neurono-orooniominius palyginimus, lyginti Jonas Brothers 
poproko grupę su Nelsonu Mandela, su dinozaurų dubeniu ar su robotu iš 
filmo „WALL-E. Šiukšlių princo istorija“ ir šitokiu būdu geriau suprasti gy- 
vybės prigimtį. 

Žinoma, išlieka problema, kad nežinome, ką su tokia duomenų gausybe 
daryti. Taip sakydamas turiu galvoje ne tik jų kaupimą, laikymą, kiekybinį ana- 
lizavimą ar pateikimą vizualiniu pavidalu, o kaip iš tikrųjų galvoti apie juos. 

Šios problemos apraiškas jau galima matyti: gausėja smulkias temas na- 
grinėjančių mokslo straipsnių. (Tai toks būdas, kai, pavyzdžiui, klausiama: 
„Kurie genai šio konkretaus tipo audinyje yra daugiau, o kurie mažiau aktyvūs 
nei įprastai, esant konkrečiai tokioms aplinkybėms?“) Įmantriausiose šio būdo 
atmainose galima gauti daugybę informacijos. Dažnai visa tai perša mintį, kad 
iš savo atliktų tyrimų mokslininkai tiesiog nebepajėgia išgauti naujų įžval- 
gų. Pavyzdžiui, toks straipsnis gali baigtis šitokia išvada: „Tokiomis sąlygomis 
vienuolikti genai yra aktyvesni, o kiti mažiau aktyvūs; štai taip Čia viskas ir 
vyksta.“ Arba išvada gali būti kad ir tokia: „Iš tų vienuoliktų genų, kurie yra 
aktyvesni, labai didelė dalis yra susijusi, sakysim, su metabolizmu - ką many- 
tumėte apie tai?“ Arba (ne tokiu kategorišku tonu): „Taigi, pastebėti vienuo- 
liktų ir kitų skirtingų genų aktyvumo pokyčiai, tik nežinome, ką dauguma iš 
jų daro, bet yra trys, apie kuriuos kai ką žinome, ir kurie greičiausiai kažkiek 
susiję su ta aplinkybe, todėl dabar ketiname imtis tų trijų, apie kuriuos jau kai 
ką žinome, ir nesidomėti visais kitais.“ 

Kitaip sakant, technologijos dažnai pralenkia gebėjimus būti įžvalgiems. 
Turime kai kurių pagalbinių priemonių — sakykim, kompiuterinė grafika lei- 
džia sukurti trimatį išsibarstymo vaizdą, jį sukioti ir keisti laikui bėgant. Ta- 
čiau tęsiame vis tiek tik tą patį. 

Tai, kas turėtų pakeisti viską, turės palaukti greičiausiai mūsų vaikaičių. 
Tai ateis iš to, kad jie užaugs su žaidimais, atsirandančiais naujais tinklais ir ga- 
las žino kokiais dar dalykais, kurių (savaime aišku) dabar negalime net įsivaiz- 
duoti. Jie po tuos dalykus naršys be jokių pastangų, kaip kad mes, trogloditai, 
gebame, vairuodami automobilį ir kalbėdamiesi su vežamu keleiviu, kaitalioti 
radijo stotis, kurių klausomės. Kitaip sakant, nesirengiame gauti daug naudos 
iš tos duomenų gausos tol, kol neatsiras žmonių, turinčių šešių matmenų nuo- 
jautą. O tada jau saugokitės! 

DEIVIDAS BODANIS yra rašytojas, verslo konsultantas ir knygos „Aistringi žmonės: 
Emilija du Šatelė, Volteras ir didysis Švietimo epochos meilės romanas“ (Passionate Minds: Emi- 
lie du Chūtelet, Voltaire, and the Great Love Affair of the Enlighbtenment) autorius. 


rtėja didelis įvykis — didelė technologinė nesėkmė, tokia stipri, kad pa- 
Ar ištisos kartos (o gal ir ne vienos) pasitikėjimą mokslu. 

Tai turėtų įvykti dėl to, kad mokslas plečiasi labai greitai, ir kelis pasta- 
ruosius šimtmečius kuo daugiau turėjome mokslo, tuo labiau stiprėjo mūsų 
technologijos (nors ir šiek tiek vėluodamos). 

Štai Čia ir kils problema. Kiekvienos naujos technologijos padarinių (tiek 
teigiamų, tiek neigiamų) amplitudė yra vis didesnė. Pavyzdžiui, automobiliai 
yra XX a. pradžios technologija (remiasi XVIII-XIX a. mokslu), padidinusi 
žmonių mobilumą ir eismo nelaimių nulemtų mirčių skaičių. Ir vieno, ir kito 
mastai buvo dideli, bet ne tokie, kad neigiami padariniai taptų nepriimtini. 
Net kai prie neigiamų padarinių buvo pradėta priskirti ir žemės naudojimo 
problemas bei aplinkos taršą, vis tiek viešoji nuomonė manė, jog; su tuo galima 
susitaikyti. Tad noras dėl to nutraukti visus mokslo tyrimus yra labai menkas. 

Branduolinė energija yra XX a. vidurio technologija (remiasi XX a. pra- 
džios mokslu). Bendra jos galia yra dar didesnė, kaip kad didesnis ir griauna- 
masis pajėgumas. Dėl laimingo atsitiktinumo neigiamas naudojimas kol kas 

apsiribojo tik dviejų miestų sugriovimu. Tačiau ir tai sukėlė didelę prieš moks- 
lą nukreiptų jausmų bangą, ypač tų žmonių, kurie visada manė, jog bedieviška 
kištis į Dievo planus. 

Internetas daugeliu atžvilgių yra dar galingesnė technologija (remiasi 
XX a. pradžios kvantine mechanika ir XX a. vidurio informacijos teorija), kol 
kas su jo sukeltomis problemomis (asmeninės veiklos priežiūra ar virusų veiklą 
primenantys įsibrovimai, pertraukiantys svarbių paslaugų teikimą) pavyksta 
susidoroti. Tačiau internetas ateityje stiprės ir plis, kaip ir priemonės, leidžian- 
čios juo piktnaudžiauti, todėl ir neigiami padariniai bus dar didesni. 

Tai štai su kuo tenka susidurti. Mokslas atneša iš dangaus magiškų da- 
lykų. Per kelis ateinančius dešimtmečius jo veikla dar labiau sustiprės. Tačiau 
neišvengiamai sustiprės ir kai kurie neigiami jo aspektai (pavyzdžiui, žala svei- 
katai, saugumui ar dar kas nors, ko dar nežinome) ir peržengs priimtiną ribą. 
Kai tai įvyks, mažai tikėtina, kad visuomenė reaguos ramiai. Ne, tai sukels aklą 
įniršį prieš viską, ką mokslas yra sukūręs. 

LAIMĖ 


BETSY DEVINE 


BETSĖ DEVAIN yra žurnalistė ir tinklaraštininkė (b/ogger) bei knygos „Fantastiškos ti- 
krovės: 49 kelionės mintimis ir išvyka į Stokholmą“ (Fantastic Realities: 49 Mind Journeys and a 
Trip to Stockholm) autorė kartu su savo vyru Franku Vilčeku (Žrank Wilczek). 


er ateinančius 5 metus strategijos formuotojai visame pasaulyje naudosis 

ekonomikos teorijomis, nukreiptomis į laimės kūrimą (sakykim, Ričardo 

Lajaro (Richard Layard)). Ekonomikos Babelio bokštas jau sugriuvo. Te- 
gyvuoja nauja patobulinta laimės ekonomika! 

Grynųjų pinigų amžinai stokojančioms vyriausybėms R. Lajaro teo- 
rija patiks, nes dėl didelių mokesčių daug uždirbantiems visi taps laimin- 
gesni: tai sumažins tų, kuriems sekasi prasčiau, pavydą, o dabar labiau 
apmokestinamus išvaduos iš apgailėtino jų noro persidirbti. Turi politinės 
prasmės ir žmonių dėmesio nukreipimas nuo netvarkingų nekilnojamo- 
jo turto įkeitimų bei išgrobstytų pensijų fondų prie abstraktesnės laimės 
sąvokos, nes, pasak politikų ir/ar strategijų kūrėjų, savo laimę kiekvienas 
gali padidinti. 

Štai tik keli būsimojo nuolatinio laimės propagavimo padariniai: 


+ Tyrimams finansuoti skirtos lėšos atiteks psichologams, siekiantiems 
laimės kūrimo pažangos. 

+ Knygynai savigalbos knygų skyrius pervadins į laimės knygų skyrius ir 
labai išplės, kad pakaktų vietos ir hedonistinio pobūdžio knygoms bei 


konkurencingo formato vadinamiesiems „dėkingumo dienoraščiams“. 

+ Valstybinėse mokyklose „laimė“ taps naująja „savigarba“ — šventa są- 
voka, kuriai turės kukliai nusilenkti grynai edukaciniai tikslai. 

+ Žmonės baisiai uoliai sieks laimės sau ir savo vaikams, o tie žmonės, 
kurių vaikai ar sutuoktiniai viešai rodo, kad yra nelaimingi, jaus sun- 
kią kaltės ir gėdos naštą. 


Ar tokie pokyčiai padidins bendrą piliečių laimę? Šis klausimas jau nebėra 
toks beprasmis, kaip ginčas, kiek angelų įmanoma sutalpinti ant adatos galiu- 
ko; tyrinėtojai siūlo geras priemones santykinei laimei pasiekti. Jau vien tik 
pramogos daugumai iš mūsų duos naudos. Tačiau bent aš netrukus pasijusiu 
laiminga, matydama, kad mano prognozės išsipildė. 

MŪSŲ ŠAUNUSIS NAUJASIS 
PASAULIO ŽEMĖLAPIS 


CHRISTINE FINN 


KRISTINA FIN yra britų žurnalistė ir archeologė bei knygos „Artefaktai: archeologės 
metai Silicio slėnyje“ (Artifacts: An Archaeologists, Year in Silicon Valley) autorė. 


uo metu, kai mūsų protai užimti nematerialiais virtualiojo pasaulio da- 

lykais, kur mus nuneš realūs mūsų kūnai šioje Žemėje, vedami šių naujų 

perspektyvų? 

Šiandien jau esame įgudę užsiimti „kita“ mūsų pasaulio puse. Fiksuojame 
masto paradoksą nuo nežemiškų iki tarptautinių objektų. Tos vietos, kurias 
vadiname namais, yra griežtai apribotos ir su skaitmeninėmis koordinatėmis. 
Mūsų stebėjimams užrašyti reikia naujos gramatikos ir keliautojams, ir stebė- 
tojams. 

Karta, auganti su skaitmeniniais žemėlapiais ir žemės gaubliais, turės 
techninių priemonių supurtyti mūsų ortodoksines pažiūras kaip tik tuo metu, 
kai reikia žinoti kiekvieną besiplečiantį priemiestį ir kiekvieną slenkančią smė- 
lėtą seklumą. 

Šaunusis naujasis mūsų pasaulio žemėlapis vystosi toks, kokį sukūrėme 
mes kaip individai ne mažesniu mastu, kaip tas, kurį geografiniu atžvilgiu 
gali patikrinti mokslininkų komandos. Jis ir toliau bus mišinys kraštovaizdžių, 
kartografuotų per šimtus metų, ir neribotų skaitmeninių plotų — tų, kurie 
pavaizduoti bibliotekose esančiuose nučiupinėtuose atlasuose ir globalinėse 

pozicionavimo sistemose, įsijungiančiose vos bakstelėjus pirštu. Jame pakanka 
vietos keliautojams, nepakylantiems iš fotelio ir renkantiems suvenyrus tech- 
ninėmis priemonėmis ir nepaisantiems jokių apribojimų; asmeninės erdvės 
geografijai, išplėstai virtualiosios tikrovės; vietos jausmui, sukurtam pokalbių 
su kaimynu per tvorą, kaip ir momentinėms žinutėms, kuriomis mūsų skait- 
meniniai aš keičiasi per laiko zonas, nustatytas dar garo energijos amžiuje. 

Nepakis tik mūsų nuotykių troškimas. Neprarasime polinkio tirti, kas 
yra už mūsų horizontų, ir iš naujo tirti tai, ką turime namie. Mūsų įgimtas 
smalsumas skaitmeniniame amžiuje bus ne mažesnis, kaip pirmųjų Ramiojo 
vandenyno regiono kolonizatorių, kaip XVII a. pirklių, vykstančių į rytus nuo 
Europos, ir kaip Amerikos pionierių, traukiančių į Vakarus. 

Pirmapradis pomėgis keliauti ir toliau vers mus nuolat nukrypti į šalį 
nuo pasirinktos krypties. Tie nukrypimai fizinėms mūsų tapatybėms būtini ne 
mažiau, kaip svajonės, fantazijos, atnešančios naujoves. Mes kuriame būdus 
savo koordinatėms įtvirtinti, kartu degdami noru išsiveržti į laisvę. O mūsų 
žemėlapiai keliauja kartu su mumis. 

Keisti savo buvimo vietą yra gerai. Paimkite tradicinį pasaulio žemėlapį. 
Perkirpkite perpus. Sudurkite senuosius vandenyno kraštus ir žiūrėkite, kas 
atsitiks Ramiajam vandenynui. 

Žiūrėjimas į pasaulį kitaip pakeis viską. 

TIKROSIOS ŽMOGAUS 
PRIGIMTIES ATSKLEIDIMAS 


AUBREY DE GREY 


OBRIS DE GRĖJUS yra gerontologas, Matuzalemo fondo pirmininkas ir vyriausiasis 
mokslo darbuotojas bei knygos „Galas senėjimui: atjauninimo proveržiai, kurie galėtų, dar 
mums gyviems tebesant, žmonių senėjimą pasukti atgal“ (Ending Aging: The Rejuvenation 
Breakthroughs That Could Reverse Human Aging in Our Lifetime) autorius. 


adangi manau turįs gerų galimybių gyventi gana ilgai, idant sulaukčiau 

senėjimo pralaimėjimo, iš to išeitų, jog tikiuosi gyventi gana ilgai, kad 

pėčiau pamatyti daug didžiulių mokslo ir technologijų laimėjimų. Ar 
kuris nors iš tokių įvykių išsiskiria iš kitų? Ir taip, ir ne. 

Šiuo metu apie singuliarumą jau yra girdėję ne tik ateities entuziastai. Kas 
anksčiau buvo laikoma tik pernelyg supaprastintu ekstrapoliavimu, jau tapo 
pagrindine kryptimi: jau vos ne eretiška techniniu atžvilgiu išsilavinusiuose 
sluoksniuose nesilaikyti nuomonės, kad per kelis ateinančius dešimtmečius 
techninė pažanga paspartės taip, kad jei ne be galo, tai bent taip smarkiai 
pranoks mūsų vaizduotę, jog bus tuščias reikalas mėginti prognozuoti, kaip 
gyvenimas atrodys po to. 

Kurios technologijos tame žygyje viešpataus? Išnagrinėjus gausybę litera- 
tūros šia tema, galima gan užtikrintai nustatyti tris svarbiausias sritis: progra- 
minę, techninę įrangą ir biologiją. Daugelio specialistų nuomone, dirbtinio 
intelekto tyrinėtojai greičiausiai kurs tokias sistemas, kurios „tobulintųsi pa- 
čios“: pakankamai gerai suprastų savo veikimą, kad gebėtų tobulinti save, be 

pagalbos iš šalies pasiektų dar sunkiau įsivaizduojamą intelektinio tobulumo 
laipsnį. 

Kalbant apie techninę įrangą, pažymėtina, kad šiuo metu paplitusi nuo- 
monė esą techniškai įmanoma kurti struktūras, kuriose kiekvienas atomas 
būtų tiksliai ten, kur panorėsime. Kiekvieno atomo pozicionavimas bus daug 
kruopštumo reikalaujantis darbas, tad jį būtų galima laikyti grynai moksliniu 
klausimu, jei su tuo nebūtų susijusios mašinos, gebančios kopijuoti pačios 
save. 

Tokios „surinkimo mašinos“ dar nėra visiškai suprojektuotos, dar toli iki 
jų gamybos, tačiau ląstelinių automatų modelio (ce//ular-automata model) vy- 
rimai rodo, kad pati mažiausia įmanoma tokia mašina greičiausiai yra gan 
paprasta. Tokios mašinos turėtų gan radikaliai pašalinti praktiškumo kliūtį, 
susijusią su laiku, kurio reikia kiekvienam atomui „pastatyti“ į reikiamą vietą. 
Eksponentiškai spartėjantis lygiagretumas nėra tai, į ką būtų galima numoti 
ranka. 

Ir pagaliau pereinant prie biologijos reikėtų pasakyti, kad regeneracinės 
medicinos pažanga iki tokio lygio, kuris gali duoti kelis papildomus sveiko 
gyvenimo dešimtmečius tiems, kurie jau sulaukė vidutinio amžiaus, reikš ir 
patobulinimų kūrimo spartėjimą. Jį bus galima matuoti ne tik gydymo me- 
todų tobulinimo greičiu, o veikiau greičiu to, kaip mažėja pavojus pasiduoti 
senėjimui bet kuriuo gyvenimo laikotarpiu, esant bet kokio amžiaus. Tai aš 
apibūdinau įvesdamas ilgaamžiškumo didėjimo greičio (/ongevity escape velo- 
city) sąvoką, rodančią, kada gyvenimo trukmės ilgėjimas pradeda lenkti tam 
skirtų tyrimų trukmės ilgėjimą. 

Nelaikyčiau kurios nors iš tų trijų sričių vyraujančia. Gali reikštis visos, 
bet joms reikės nueiti tam tikrą kelią iki persilaužimo taško, todėl kada jos 
pasirodys, galima tik spėlioti. Be to, kiekviena spartins ir kitas: superintelek- 
tualūs kompiuteriai spartins visos technologijos pažangą, molekuliniai mecha- 
nizmai pralenks hormonus medicininio universalumo požiūriu, o seniausio ir 
labiausiai nepermaldaujamo priešo — senėjimo — įveikimas pakels mūsų tikslus 
iki tokio lygio, kai ir kitų transformuojančių technologijų pradėsime rimtai 
siekti kaip visa visuomenė, o ne paliksime tai tik pavieniams fantazuotojams. 
Todėl bet kuri iš tų trijų sričių, jei tik jos tiesiog nenušluos mūsų visų (nors 
manau — tai mažai tikėtina), gali būti „pati ta“. 

Arba... nė viena iš jų. Ir kaip tik čia sugrįšiu prie singuliarumo. Galite 
nebijoti — greitai ateis eilė ir žmogaus prigimčiai. 

Kai aptarinėju ilgaamžiškumo ilgėjimo greitį, mėgstu prisiminti aviacijos 
istoriją. Prireikė ne vieno šimtmečio Leonardo da Vinčio (Leonardo da Vinci) 
(kuris greičiausiai net nebuvo pirmasis) brėžiniams taip ištobulinti, kad pagal 
juos būtų galima sukurti veikiančius modelius, o per tą laiką nesėkmes patyrė 
daug pasitikinčių savimi ir išradingų inžinierių. Tačiau kai tik buvo pasiektas 
lemiamas proveržis, tolesnė pažanga vyko greitai ir sklandžiai. Drįsčiau tvir- 
tinti: tai parodo bendro pobūdžio esminių proveržių, kurie yra neprognozuo- 
jami, ir laipsniškų patobulinimų, kurie labai gerai prognozuojami, skirtumą. 

Tačiau tam, kad šis palyginimas su aviacija geriau įstrigtų į atmintį, turė- 
čiau paaiškinti skaudų pažangos nebuvimą aviacijoje per pastaruosius 40 metų 
(nuo Concorde viršgarsinio keleivinio lėktuvo laikų). Kur mūsų skrajojantys 
automobiliai? Mano atsakymas aiškus: nesukūrėme jų dėl to, kad nenorėjo- 
me to daryti; tačiau kai pereisime prie senėjimo atitolinimo problemos, tos 
kliūties greičiausiai nebus. Pažanga spartėja tik gaudama žmonių motyvacijos 
impulsą. Nesvarbu, kas tai būtų — nacionalinis išdidumas, asmeninis godumas 
ar humanistiniai sumetimai, bet kažkoks variklis vis tiek turi būti. 

Tai galiausiai mane atveda prie žmogaus prigimties klausimo. Manau, 
mano minėtos keičiančios technologijos pasirodys per kelis ateinančius dešimt- 
mečius, taigi tikiuosi jų dar sulaukti. Jas naudosime, tiesiogiai ar netiesiogiai, 
kovodami su visomis žmonijos paveldėtomis negandomis. Kovojanti su se- 
nėjimu biotechnologija kovos ir su infekcijomis; molekulinė gamyba, skirta 
precedento neturinčio galingumo mechanizmams gaminti, gebės užsiimti ir 
geoinžinerija, uraganų, žemės drebėjimų prevencija ir globaliniu atšilimu. 

Superintelektualūs kompiuteriai sustyguos tas ir kitas technologijas, kad 
apsaugotų ir nuo pavojų iš kosmoso — asteroidų ir net nuo artimiausių super- 
novų (visai rimtai). Be to, tas technologijas naudosime ir kovai su bet kokiais 
kitais erzinančiais dalykais, kurių dar net nežinome, bet kurie iškils, kai nusi- 
mesime nuo pečių dabar mus slegiančią naštą. Kur visa tai pasibaigs? 

Galite paklausti, o kodėl apskritai tai turėtų pasibaigti, bet tai vis tiek pa- 
sibaigs, ir viskas. Be abejonės, ateis laikas, kai visi technologijų keliai maždaug 
vienu metu pasieks tą tašką, kurį šiandien matome aviacijoje: kai nenorėsime 
toliau tirti savo technologijų ir didinti jų sudėtingumo, o daugiau dėmesio 

skirsime savo gyvenimui gerinti jau turimomis technologijomis. Pažanga visai 
nedings, tik ji vyks epizodiškai, greitis veikiau mažės, o ne didės. Tame taške 
žmonija pajėgs pasiekti visišką pasitenkinimą savo sąlygomis, pasiekti pačius 
svarbiausius savo tikslus. Pagaliau atsiskleis žmonių prigimtis. 

O JEI DIDŽIOJO POKYČIO 
TAIP IR NESULAUKSIME? 


CARLO ROVELLI 


KARLAS ROVELIS yra Viduržemio universiteto Marselyje Teorinės fizikos centro fizikos 
profesorius ir knygos „Kvantinė gravitacija“ (Ouantum Gravity) autorius. 


žaugau vis tikėdamasis, kad kada nors nuvyksiu į Marsą. Taip pat tikė- 
jausi: bus įveiktas vėžys, gripas, kitos ligos; visus darbus nudirbs robotai; 
iki galo bus atskleista gyvybės biochemija; kiekviena ligoninė gebės at- 
kurti pažeistus organus; visos šalys, turėdamos naujas technologijas, suklestės 
ir gyvens taikoje; fizika perpras, kas yra juodųjų skylių viduje. Žodžiu, laukiau 
didelių pokyčių, kurie taip ir neįvyko. Bet dar gali įvykti. Gali būti, kad nelaukta 
pažanga pakeis viską, kaip jau yra buvę praeityje, bet gali būti, kad ir nepakeis. 
Galbūt esu šališkas dėl padėties mano tyrimų srityje — teorinėje fizikoje. 
Augau jausdamas gilią pagarbą antrosios XIX a. pusės — pirmojo XX a. trečda- 
lio fizikai. Koks stebuklas! Atrandamas elektromagnetinis laukas, sukuriama 
termodinamika, specialioji reliatyvumo ir bendroji reliatyvumo teorijos, kvan- 
tinė mechanika, atrandami išlenkti erdvėlaikiai, tikimybės bangos, juodosios 
skylės... Kokia puota! Tiesiai prieš akis pasaulis keičiasi kas 10 metų, tikrovė 
darosi vis subtilesnė, vis gražesnė. 
Bet kas čia įvyko per pastaruosius 30 metų? Sunku pasakyti. Greičiausiai 
nedaug kas. Didelės svajonės: stygų teorija ir multivisatos — tik ar verta tikėti 
jomis? To nežinome. Galbūt ta pati aistra, kuri traukė mane į ateitį, dauge- 


-382- 


TAI PAKEIS VISKĄ 


lį šiandieninių mokslininkų užkrėtė nenaudingomis, vedančiomis į aklavietę 
svajonėmis. O gal ir ne. 

Galbūt iš tikrųjų artėjame prie supratimo, kas vyko iki Didžiojo sprogimo 
(o gal „Didžiojo šuolio?“) ir kas yra pačioje Planko skalės apačioje. („Kilpos“? 
Erdvė ir laikas nebetenka prasmės?) Neatmeskime galimybės, kad pavyks tai 
išsiaiškinti. Atkakliai dirbkime, kad pavyktų. Bet būkime pasirengę ir pripažinti: 
svajonės galbūt iš tikrųjų yra tik svajonės. Labai dažnai girdžiu ką nors sakant, 
kad jis yra prie didelio šuolio pirmyn slenksčio. Kai dabar išgirstu taip sakant, 
esu linkęs užsnūsti. Iš fizikų jau 15 metų girdžiu, kad esame prie supersimetrijos 
stebėjimo slenksčio. Pažadinkite mane, kai tik tą slenkstį peržengsime. 

Galbūt iš tikrųjų tai, kas keičia viską, nėra kas nors tokio įspūdingo. Kas 
iš tikrųjų pakeitė viską lig šiol? Štai du pavyzdžiai. Ne daugiau kaip prieš porą 
šimtų metų 95 96 pasaulio gyventojų gyveno ir dirbo kaime, buvo valstiečiai. 
Kitaip sakant, žmonijai norint pramisti, reikėjo, kad 95 iš 100 jos narių dirbtų 
žemės ūkyje, ir tik kita maža gyventojų dalis galėjo užsiimti kuo nors kitu. 

Šiandien tik keli procentai gyventojų dirba laukuose, ir to pakanka ne tik išsi- 
maitinti jiems patiems, bet ir išmaitinti visus kitus. Šitaip dauguma mūsų, įskaitant 
mane ir greičiausiai jus, mano mielas skaitytojau, galime užsiimti kuo nors kitu, 
dalyvauti kuriant pasaulį, kuriame gyvename, kad jis galbūt taptų geresnis. Kas šį 
didžiulį mūsų gyvenimo pasikeitimą padarė įmanomą? Daugiausia traktorius. Ši pa- 
prasta kaimo mašina pakeitė mūsų gyvenimą, ko gero, daugiau nei ratas ar elektra. 

Norite dar vieno pavyzdžio? Prašau — higiena. Kad gyvenimo trukmė be- 
veik padvigubėtų, iš esmės pakako įprasti plautis rankas ir praustis po dušu. 
Permainos dažnai ateina iš ten, iš kur jų mažiausiai tikimasi. Prisiminkime 
garsiąją prognozę, dažnai priskiriamą /8M kompanijos valdybos pirmininkui 
ir išsakytą 1943 m., kad viso pasaulio rinkos poreikiams tenkinti pakaks gal 
kokių penkių skaičiavimo mašinų. 

Yra gerai svajoti apie didelius pokyčius, aktyviai jų siekti, būti jiems atvi- 
riems. Tačiau neleiskime viltims mūsų apakinti. Svajonės kartais išsipildo, kar- 
tais ne. Ką tik pasibaigęs šimtmetis pateikė reikšmingų ir vieno, ir kito pavyz- 
džių. Ar mokame reklaminį triukšmą atskirti nuo esmės? Klonuota avis Dolė 
mokslo atžvilgiu gal ir buvo svarbi, tačiau aš ją linkęs laikyti tik keistu būdu 
atsivesta dvyne. Ji 72220 gyvenime dar nieko daug nepakeitė. Ir ar apskritai 
kada nors pakeis? Tad ir atsakymas į Edge klausimą gali būti toks: „Niekas.“ 

.. Žam! autorius. 


okytis. 

Iš kur ta idėja, kad bet kokia būsena nėra ge72 būsena, jei tik nėra augimo, 

plėtros, persitvarkymo... žodžiu, jei nėra pokyčių? 

Žmogaus psichikoje giliai įsišaknijęs įprotis bet kokią padėtį laikyti tik 
laikina pusiausvyra, tik neišvengiamo pokyčio laukimu. Vienintelis pastovus 
dalykas visada yra tik kitimas. Tačiau, žmonių gyvenimą vertinant plačiau, 
reikia pripažinti, kad kitimas dėl kitimo, permainos dėl permainų mažai ko 
vertos. Kartais sąstingis, ta permainų priešingybė, gali būti sunkiau pasiekia- 
mas dalykas, sudėtingesnis iššūkis, bet kartu ir kilnesnis tikslas. 

Mano nuomone, tiek daug metų iš tikrųjų labiau ieškome ne tiek turtų, 
garbės ar valdžios, kiek gyvenimo kokybės. Ir štai čia suabejoju visos visuome- 
nės svarba man mano asmeniniame kasdieniniame gyvenime. Neketinu laukti 
jokio „naujo gyvenimo“, kad ir koks „šaunus“ jis būtų, rinkdamasis savo kelią 
teikiančio pasitenkinimą gyvenimo link. 

Štai čia mano nuomonė skiriasi nuo kai kurių mokytų galvų, pasisakan- 
čių šioje knygoje, nuomonių. Paprasti atsakymai — tuose puslapiuose, kuriuose 
minimos klimato katastrofos, nežemiška gyvybė, susidūrimas su asteroidu; juos 
paįvairina sprendimai „iš laboratorijų“: manipuliacijos su genais, superintelekto 
ir nanotechnologijų įsivaizdavimai, dirbtinio intelekto singuliarumo laukimas, 
robotų maišto bijojimas, neribotos žmogaus gyvenimo trukmės reikalavimas. 

Tai svarbios temos ir gerai išreikštos, bet... bet... Viskas baigiasi tuo, kad 
aš tik gūžteliu pečiais. 

Argi nėra visiškai aišku, kad tikra ateitis visada pasirodydavo esanti visiš- 
kai kitokia, nei bet kokia bet kada numatyta prognozė? Kad prieš dešimt ar 
daugiau metų darytos prognozės visada būna labai toli nuo tikrosios pokyčių 
esmės? 

Kuo daugiau laboratorijose plušančių specialistų baltais chalatais, tyrimų, 
simpoziumų, tuo labiau nutolę nuo tikrovės jų modeliai: didelė dalis jų yra 
per daug supaprastinti, per daug linijiniai, dažnai per daug antropocentriški, 
kai kurie tiesiog absurdiški, ir beveik visi stokoja tiesioginio ryšio su tikra 
ateitimi. Jie vžsi bus truputį nutolę nuo bet kurios iš mūsų nuojautų (žinoma, 
žodis trupurį Čia reiškia astronominius atstumus, matuojamus parsekais). 

Mano teiginys yra toks: kalbant apie pokyčius, nėra reikalo kreiptis į toli- 
mą ateitį. Esame (ir jau gan ilgą laiką) pačiame jų viduryje. 

Įspraustas tarp Pasaulinio prekybos centro ir pasaulinės prekybos centrifu- 
gos, šis dešimtmetis, taikliai vadinamas Nuliniais metais, jau pakeitė viską. Ka- 
daise taip gerbiamų asmeninių laisvių - pašto, telefono, bankininkystės duome- 
nų slaptumo - žlugimas buvo tik proceso pradžia. Tuo metu, kai globaliniams 
prioritetams, sakykim, AIDS tyrimams ar kosminėms kelionėms, skiriamos tik 
kelių milijardų dolerių dydžio lėšos, nerūpestingai skiriame 10 zyi/ijonų dolerių 
remti įvairioms pramonės šakoms. Jau dreba net patys pagrindai. 

Dėl to nereikia kaltinti politikos. Tiesiog prieš 10 metų 2/ekas nenumatė, 
kokio dydžio bus tie pokyčiai, kurių pačiame viduryje kaip tik šiuo metu esa- 
me. Mūsų planetai susprogdinti nebereikia nė Apofio asteroido. 

Tačiau mintis, kad „pokytis jau įvyko“, gali turėti ir teigiamą prasmę. 

Beveik neįmanoma apibrėžti gyvenimo kokybės - labai asmeninio vertybių, 
nuomonių ir emocijų komplekto. Tačiau pastaraisiais metais įvyko proveržių, 
jau kitaip suvokiamas įgalinimas, kitoks ir mūsų naudojamų priemonių funk- 
cionalumo laipsnis. Tyrimai dabar daug veiksmingesni, greitesni, pigesni ir 
teikiantys daugiau malonumo; o juk dar neseniai tai buvo lėtas, vargingas ir 
brangus darbas. Turint po ranka visą Britannica enciklopedijos, „Vikipedijos“ 
ir milijonų puslapių visų laikų publikacijų medžiagą, galint per kelias sekun- 
des gauti atsakymus į beveik visus klausimus, matyti juos dideliame ryškiame 
ekrane — lange į pasaulį — „dirbti“ yra tikras malonumas. 

Vaizdai. Prisiminimus galima įšaldyti laike bet kuria proga ir su viso- 
mis detalėmis bei kaupti šimtais ir tūkstančiais. Šiuo metu jau kiekvienas gali 
įsigyti žmonijos sukurtus negausius kino šedevrus, išsiskiriančius iš gausybės 
visiško šlamšto, juos žiūrėti kada panorėjęs, sustabdyti norimus kadrus. 

Muzika. Jau galiu disponuoti dešimtimis tūkstančių įrašų to, kas man 
kada nors patiko. Visi Johano Sebastiano Bacho (Johann Sebastian Bach) kūri- 
niai (160 kompaktinių diskų) dabar telpa mano kišenėje! Pagalvokite, ar buvo 
galima to tikėtis vos prieš kelias kartas? 

Berlyno filharmonijos orkestras groja DABAR, groja būtent MAN, groja 
TAI, ko aš noriu, ir net sustos, kai nueisiu nusišvilpti. 

Štai puikios arbatos puodelis, štai mano mėgstama duona, štai nuostabus 
džemas. 

Na, ko gi dar žmogui reikia? 

Milijardai mūsų pirmtakų būtų tiesiog sudegę iš laimės pertekliaus, jei 
būtų turėję visa tai (o kur dar šilti kambariai, apšviesti ir naktį, švarūs dušai, 
saugus maistas, galimybė keliauti kur tik nori ar dantų taisymas be skausmo). 

„Pakeisti viską“ iš tikrųjų reikštų visus tuos pagrindinius dalykus padaryti 
prieinamus visiems šio mūsų sumauto Žemės rutulio gyventojams. Tučtuo- 
jau! Padaryti galą toms begalinėms beprasmėms kančioms - štai koks yra pats 
prasmingiausias tikslas. Taip, iš tikrųjų, pakeiskime viską! 

Ar dar spėsiu pamatyti visa tai? Gal spėsiu pamatyti pradžią. Esu optimistas, 
tikiu žmogaus dvasios gebėjimu stoti į akistatą su iš pažiūros neįveikiamais iššūkiais. 

Fotoniniai saulės dažai, surenkantys laisvą energiją nuo bet kokio pa- 
viršiaus. Permatomos fotovoltinės plėvelės, leidžiančios kiekvieną bet kurio 
namo ar transporto priemonės langą paversti pastoviu energijos šaltiniu. 90 90 
efektyvumo galvaniniai elementai. Lengvas vandens skaidymas į vandenilį ir 
deguonį (gautą energiją panaudojant sūraus vandens gėlinimo mašinai, kuri 
tada savo ruožtu gali tiekti skaidyti reikalingą vandenį). 

Belaidis elektros energijos perdavimas (tai pagaliau pavyko padaryti Ma- 
sačusetso technologijos institutui, pasinaudojus Teslos idėjomis). „Liekaninės 
energijos“ baterijos, galinčios beveik neribotą laiką maitinti nešiojamuosius 
kompiuterius ir mobiliuosius telefonus. Visa tai jau yra labai arti ir labai pa- 
keis viską ne tik Manhatane, Londone ar Tokijuje, bet ir Ulan Batore, Naujo- 
joje Gvinėjoje ar Pantanale. 

Tam nereikia kažkokių didžiulių pajėgų, milžiniškų perversmų, naudo- 
jant nanotechnologijas, suduriant genus sukurtų robotų, turinčių dirbtinį in- 
telektą, ir t. t. 

Kuriam laikui palikim viską ramybėje, tegu visi tie dalykai išlieka tokie, 
kokie yra šiuo metu. Padarykime juos prieinamus visiems mūsų planetos gy- 
ventojams, skirkime laiko iš tikrųjų pasimėgauti jais, išnaudokime visas jų 
teikiamas galimybes, žiūrėkime, klausykimės, uostykime, ragaukime... 

Tegu tas sąstingis pakeičia viską. 

ROBERTAS PROVAINAS yra Merilendo universiteto psichologas ir neuromokslų spe- 
cialistas bei knygos „Juokas: mokslinis tyrimas“ (Laughter: A Scientific Investigation) autorius. 


ūsų protėvių išgyvenimas savanoje priklausė nuo gebėjimo aptikti po- 

kyčius. Pokyčių būna ten, kur kažkas vyksta. Mūsų nervų sistema turi 

polinkį pokyčius pastebėti. Mums nėra reikalo žinoti, kad dalykai nesi- 
keičia, išlieka tokie pat. Ar jaučiate laikroduką ant savo riešo ar žiedą ant piršto? 
Greičiausiai ne, nebent būtumėte ką tik užsidėję. Nematote ir aklųjų dėmių 
savo akių tinklainėse, nes jos nekinta, ir smegenys jas užpildo informacija iš 
vizualinės aplinkos. Tinklainę eksperimentiniu būdu stabilizavus, visas regėjimo 
laukas per kelias sekundes išbluks, ir galėsime matyti tik tuos vizualinius stimu- 
lus, kurie juda per regėjimo lauką. Namie oro kondicionavimo sistemos keliamą 
triukšmą pastebime, tik kai ji įsijungia ir išsijungia, o ne kai veikia. 

Kintančios stimulų amplitudės suvokimas paprastai būna nelinijinis. 
Garsumo pojūtis didėja daug lėčiau (laipsnio rodiklis 0,6), negu paties fizinio 
stimulo amplitudė (štai kodėl roko grupės naudoja galingus stiprintuvus ir 
garsiakalbius). Regimas šviesumas didėja dar lėčiau negu garsumas (jo laipsnio 
rodiklis 0,33). Elektros dirginimo pojūtis auga su pagreičiu (laipsnio rodiklis 
3,5) ir greitai vos juntamas dilgčiojimas virsta skausmą keliančiu sukrėtimu. 
O mums būdingas ilgio suvokimas yra linijinis (laipsnio rodiklis 1); 2 colių 
ilgio linija atrodys dvigubai ilgesnė už 1 colio liniją. Taigi esame prasti garso, 
šviesos ir elektros srovės įtampos matuotojai, bet gebame gan tiksliai matuoti 
atstumus. 

Mums prastai sekasi absoliučiai įvertinti stimulų amplitudes, nes verti- 
nimai remiasi santykiniais, nuolat kintančiais standartais. Ar šilta, ar šalta, 
sprendžiame pagal „fiziologinį nulį“ —- mūsų adaptavimosi lygį. Tas pats kam- 
barys gali atrodyti ir šiltas, ir šaltas, priklauso nuo to, iš kur atėjome: iš šalto 
rūsio ar iš saulės įkaitintos mansardos. 

Temperatūros įvertinimo patirtį galima panaudoti ir sudėtingesnių da- 
lykų, susijusių su turtais ir sėkme, pokyčiams matuoti. Gerai apmokamam 
kompanijos vadovui šiuometinė 10 mln. dolerių dydžio premija jau nebeatro- 
dys tokia didelė, kaip tokio pat dydžio premija pernai. Antroji prezidentavimo 
kadencija, be abejo, bus mažiau įsimintina negu pirmoji. 

Tyrimas, kaip suvokiame įvairių sričių pokyčius, perša mintį, kad indi- 
vido požiūriu sunku pasakyti, kas galėtų pakeisti viską. Labai svarbus ir kiti- 
mo greitis. Ar renesansas, reformacija, pramonės ar kompiuterinė revoliucijos 
nustebino paprastus žmones jų gyvenimo pokyčiais? Istoriniai ir futurologi- 
niai spėliojimai apie viską keičiančius įvykius naudoja laiko suspaudimą ir per 
smarkiai vertina kultūrinio ir psichologinio kitimo tempą. Kaip ir ankstesnės 
kartos, galime nepastebėti aplink mus vykstančios lėtos revoliucijos, nesuvok- 
ti, kad ir patys esame sudedamoji dalis įvykio, kuris pakeis viską. Tai koks tas 


įvykis? 

Filosofijos centro profesorius ir knygos „Raudonos spalvos matymas: sąmonės tyrimas“ (Seeing 
Red: A Study in Consciousness) autorius. 


us lengvai suvilioja idėja, kad kai ateis Didžioji katastrofa, viskas pasi- 
MV keis. Bet aš galvoju apie tai (šitai ir nustebins, ir, be abejo, nuvils tuos, 

kurie svajoja apie moksliškai vadovaujamą naująją tvarką), koks nekin- 
tantis ir nepavaldus technologijoms yra žmogaus gyvenimas. 

Įsivaizduokite, kas būtų, jei šis Edge klausimas būtų pateiktas Romos pi- 
liečiams, gyvenusiems prieš 2000 metų. Ar būtų jie galėję nuspėti būsiant 
internetą, DNR, pirštų atspaudus, minčių kontrolę, keliones į kosmosą? Ži- 
noma, ne. Ar tai reiškia, kad jie nebūtų sugebėję numatyti tų technologijos 
pasiekimų, kuriems buvo lemta pakeisti viską? Nemanau. Juk faktai rodo: nie- 
kas nepakeitė visko. 

To meto romėnų, nepaisant technologinio atsilikimo, gyvenimas buvo 
labai panašus į mūsų. Perkelti į XXI amžių, jie, be abejo, būtų labai nustebinti 
mokslo pasiekimų. Tačiau netrukus pastebėtų, kad po tuo šiuolaikiniu įpa- 
kavimu viskas vyksta kaip ir anksčiau. Politinės intrigos, nusikaltimai, meilė, 
religija, didvyriškumas — štai koks žmonių biografijų turinys. Ir kuo daugiau 
jis kinta, tuo labiau išlieka toks pats. 

Vienintelis dalykas, galintis iš tikrųjų pakeisti viską, radikalus, genetiš- 
kai užprogramuotas žmogaus prigimties pakeitimas. Tik jis neįvyko per visą 
žmonijos istoriją, tad galėčiau lažintis, kad neįvyks ir artimiausioje ateityje. 
Kultūrinės ir techninės naujovės tikrai gali pakeisti individualių žmonių gy- 
venimo trajektorijas. Tačiau kol žmonės ir toliau dauginsis lytiniu būdu, ir 
kiekviena nauja karta viską pradės iš pradžių, tai kiekvienas kūdikis pradės 
savo gyvenimą su paveldėtų polinkių bei instinktų komplektu, susiformavusiu 
technologiniu atžvilgiu atsilikusiais laikais. 

Senovės Romos poetas Horacijus rašė: „Galima, paėmus šakes, išvyti savo 
prigimtį, bet ji vis tiek visada sugrįš.“ Tad jei patinka, galime galvoti ir apie 
revoliuciją. Tačiau kartu būkime pasiruošę, kad ir toliau viskas vyks taip, kaip 
ir iki šiol. 

Internetinio mokslo žurnalo Edge (www.edge.com) leidėjas ir knygos „Tai 
pakeis viską“ sudarytojas Džonas Brokmanas kelia klausimą: „Kas pakeis viską?“ 
Savo veikale jis elia 136 nustebti priversiančius atsakymus. Žinomi savo 
srities specialistai, mokslinių knygų autoriai, profesoriai ir ekspertai dalijasi 
savo įžvalgomis apie galimus pokyčius tiek visatoje, tiek mūsų visuomenėje. 
Incidkmai, mintys reprezentuoja įvairias mokslo kryptis — nuo genetikos iki 
kompiuterijos — ir kuria netikėtą ateities pasaulio 229 

